
1 1 Sarsilahna Isa Al Masih turunan 
Daud sareng Ibrahim teh kieu: 
2Ibrahim puputra Ishak; Ishak puputra 
Yakub; Yakub puputra Yuda jeung 
saderek-saderekna pameget; 

3Yuda puputra Pares jeung Sara, ti 
Tamar; Pares puputra Esrom; Esrom 
puputra Aram; 

4 Aram puputra Abinadab; Abinadab 
puputra Nahason; Nahason puputra 
Salmon; 

? Salmon puputra Boas, ti Rahab; Boas 
puputra Obed, ti Rut; Obed puputra Isai; 

6 Isai puputra raja Daud. Daud puputra 
Sulaeman, ti garwa Uria; 

/Sulaeman puputra Rehabeam; 
Rehabeam puputra Abia; Abia puputra 
Asa; 

8 Asa puputra Yosapat; Yosapat puputra 
Yoram; Yoram puputra Usia; 

9 Usia puputra Yoatam; Yoatam puputra 
Ahas; Ahas puputra Hiskia; 

10 Hiskia puputra Manase; Manase 
puputra Amon; Amon puputra Yosia; 

llyosia puputra Yehonia jeung saderek- 
saderekna pameget, keur jaman 
diboyong ka nagara Babul. 

12 Di pangboyongan di nagara Babul, 
Yehonia puputra Salatiel; Salatiel 
puputra Serubabel; 

13 Serubabel puputra Abiud; Abiud 
puputra Elyakin; Elyakin puputra Asor; 

14 Asor puputra Sadok; Sadok puputra 
Ahim; Ahim puputra Eliud; 

15 Eliud puputra Eleasar; Eleasar 
puputra Matan; Matan puputra Yakub; 

l6Yakub puputra Yusup, caroge Siti 
Maryam; nya ti anjeunna medalna Isa, 
anu disebat Al Masih teh. 

1/ Jadi, ti Ibrahim nepi ka Daud teh, 
kabehna aya opat belas turunan; ti Daud 
tepi ka jaman pangbuangan ka nagara 
Babul, aya opat belas turunan; ti jaman 
pangbuangan ka nagara Babul, nepi ka 
Al Masih, aya opat belas turunan oge. 

18 Riwayat dibabarkeunana Isa teh 
kieu: Ti waktu Siti Maryam jeung Yusup 
babakalan keneh; Maryam teh, ku 
kersana Ruh Allah bobot. 

19Ku sabab Yusup, picarogeeunana 
tea, jelema bener; nya anjeunna henteu 
kersaeun ngawiwirang Maryam teh. 

Jadi, anjeunna rek ngabatalkeun niatna 
pikeun mibojo Maryam teh bari ririkipan. 
20 Sajeroning mikir, beh, aya malaikat 

ti Pangeran nembongan dina impian, 
lahirna, “He Yusup, turunan Daud, ulah 
hamham mibojo Maryam. Sabab anu 
keur dikandung teh, asalna ti Ruh Allah. 
21Nu bakal dibabarkeun teh, nya eta 
hiji Murangkalih pameget nu ku anjeun 
kudu dingaranan Isa. Sababna, nya 
Anjeunna pisan nu baris nyalametkeun 
umat-Na tina sagala dosa-dosana.” 

22 Kajadian ieu teh, tandaning sakur nu 
geus didawuhkeun ku Pangeran ka nabi 
tea tinekanan; kieu dawuhana-Na: 

23“Tah lanjang teh bakal bobot, bakal 
ngababarkeun hiji anak lalaki, nu ku 
maranehna baris dingaranan Imanue 
Imanuel teh hartina “Allah nyarengan ka 
urang'. 

24 Sanggeus hudang, sakumaha 
piwarangan malaikat Pangeran, ku Yusup 
dilampahkeun: Maryam lajeng ditikah, 

2S tapi anjeunna henteu sapatemon 
jeung bojona nepi ka dibabarkeunana 
putra pameget tea, nu dingaranan Isa. 
? l1Isa teh, dibabarkeunana di 

Betlehem tanah Yudea, dina jamanna 


|” 
. 

Raja Herodes. Teu lila ti harita, aya 
nu daratang ka Yerusalem, nya eta 
parabujangga ti tebeh Wetan. 

2Aranjeunna mariksa, “Di mana raja 
urang Yahudi anu anyar dibabarkeun 
teh? Kaula ti tatar Wetan parantos 
mendakan bentangna sarta pangna 
darongkap ka dieu seja mintonkeun 
persetya.” 

3 Atuh Raja Herodes pohara 
ngagebegna, kitu deui sakur nu 
aya di Yerusalem. 

4 Geuwat anjeunna nyaur Imam Agung 
jeung ahli-ahli Kitab bangsa Yahudi, 
lajeng mariksakeun, “Al Masih teh di 
mana bakal dibabarkeunana?” 

”Wangsulanana, “Di Betlehem daerah 
Yudea, margi parantos tinulis kieu ku 
paranabi: 

6*'Maneh, Betlehem, di tanah Yudea, 
di antara rengrengan anu marentah 
nagara teh, lain nu pangleutikna. Sabab 
ti maneh pisan jaga baris rawuh hiji 
pamingpin, anu bakal ngaraksa umat 
Kami Israil.” 

Bujangga tea ku Herodes disaur, 
ririkipan dipariksa kalayan talete: Eta 
bentang teh, iraha mimiti katembongna. 


MATIUS 2.8-13 5 


8 Tuluy dijurung laku ka Betlehem bari 
diomat-omatan kieu, “Ayeuna mah, 
saksrak bae eta Murangkalih teh sing 
kapanggih; lamun enggeus, kudu ka dieu 
pupulih sabab kami oge seja ngabakti ka 
Anjeunna.” 

9? Bral, bujangga-bujangga teh, 
mariang. — Ujug-ujug, bentang nu 
tembong ti tatar Wetan tea bijil deui, 
tembong maju miheulaan aranjeunna; 
ahirna, kandeg di lebah Murangkalih tea 


10 Atuh barang bentang tea, breh 
katembong, aranjeunna teh pohara 
baringahna! 

11 Geus kitu, sup bae lalebet, kapendak 
Murangkalih teh katut Maryam, ibu-Na. 
Brek sarujud ngabakti, tuluy muka 
pepeten, ngabaktikeun emas, dupa, 
jeung emur (sabangsa menyan). 

12 Aranjeunna karenging pituduh ti 
Gusti Allah dina impenan: Ulah ka 
Herodes deui jeung mulihna teh kudu 
nyandak jalan sejen. 

13 Sanggeus bujangga teh marulih, 
malaikat Pangeran nembongan ka Yusup 
dina impenan sarta ngadawuh, “Geura 
hudang, Budak jeung indung-Na bawa 

ka Mesir; cicing heula di ditu, tepi ka 
aya beja deui ti Kami; sabab eta Budak 
teh, keur disaksrak ku Herodes rek 
ditelasan.” 

14 Korejat Yusup tanghi. Tuluy eta 
Murangkalih jeung ibu-Na teh, peuting 
eta keneh, ku anjeunna dicandak 
ngalolos ka Mesir. 

15— Maratuhna di Mesir teh, nepi 
ka pupusna Raja Herodes — Ieu 
kajadian teh bukti laksanana Pangandika 
Pangeran ka nabi-Na tea: “Kami geus 
nyaur Putra Kami ti Mesir.” 

16 Ari Herodes barang ngaraos yen 
bujangga-bujangga teh jalir, pohara 
benduna. Lajeng Herodes marentahkeun 
numpes kabeh barudak lalaki di 
Betlehem jeung sabudeureunana anu 
umurna dua taun ka handap; eta teh 
ancer-ancer anu dicandak ku Herodes, — 
ngitung ti wates tembongna bentang — 
sakumaha katerangan ti bujangga tea. 

1/ Nya harita tinekananana pilahir Nabi 
Yermia anu kieu tea: 

18*Di desa Rama kadenge tingkaroceak, 
midangdam aluk-alukan. Rahel 
nyeungceurikan anak-anakna, henteu 

beunang dibangbalerkeun. Da puguh, 
anakna kabeh geus teu aya di kieuna.” 

19 Sapupusna Herodes, malaikat 
Pangeran teh nembongan ka Yusup di 
Mesir, dina impenan, dawuhana-Na: 

20“Hudang, eta Budak jeung indung-Na 
bawa mulang ka tanah Israil. Anu ngarah 
pati eta Budak teh, ayeuna mah, geus 
teu araya di kieuna.” 

2lyusup hudang, tuluy eta Murangkalih 
jeung ibu-Na dibawa mulang ka tanah 
Israil. 

22Tapi ku lantaran anjeunna mendak 
beja, yen raja Yudea gegentos Herodes 
teh Arkaleus, putrana; atuh Yusup 
ngaraos risi matuh di dinya mah. 

23 Sanggeusna kenging deui pituduh 
dina impenan, lajeng anjeunna 
ngajugjug ka Galilea sarta bumen- 
bumen di hiji kota nu ngaranna Nasaret. 
Ku kituna, pilahir paranabi teh kajadian; 
nya anu kieu ungelna, 'Mantenna bakal 
katelah urang Nasaret.” 

1 Hiji mangsa Yahya Juru Baptis 
gumelar sarta ngawitan ngayakeun 
hutbah-hutbah di tegal kikisik di Yudea. 

2Hutbahna teh kieu: “Geura tarobat 
sabab Karajaan Sawarga teh geus tereh 
ngadeg!” 

3 Nya anjeunna nu dimaksud ku Nabi 
Yesaya teh, anu kieu tea: “Aya nu 
cumeluk di tegal kikisik: Sadiakeun 
jalan Pangeran, lelempeng pijalaneun 
Mantenna.' 

4Yahya teh, panganggona tina bulu 
onta; angkengna nganggo beulitan 
kulit; ari tuangna, simeut jeung madu 
leuweung. 

”Urang Yerusalem jeung ti sakuliah 
propinsi Yudea, kitu deui ti tempat- 
tempat sabudeureun Ciyordan, ngabrul 
daratang ka anjeunna. 

6eTuluy ku Yahya dibaptis di walungan 
Ciyordan, sanggeus maranehna 
ngawakcakeun dosa-dosana. 

"Barang kauninga yen loba urang 
Parisi jeung Saduki nu harayangeun 
dibaptis, ku anjeunna diseukseukan, 
“He maraneh, anu lir turunan oray 
welang! Saha anu geus meringetkeun ka 
maraneh, supaya maraneh ngaloloskeun 
diri tina eta bebendon Gusti Allah nu 
baris datang? 

8 Sabab eta, tembongkeun laku lampah 
anu saluyu jeung pertobatan maraneh. 

9? Jeung deui ulah arumangkeuh dina 
hate maraneh, “Karuhun urang mah 
Ibrahim.' Kami netelakeun, yen Gusti 
Allah mah iasa bae midamel turunan 
Ibrahim tina batu-batu anu aya di dieu. 

10Kampak teh geus sumanding 
dina akar tangkal; satiap tangkal nu 
bubuahna goreng, pasti dituar pikeun 
dijadikeun parab seuneu. 

11 Kami ngabaptis maraneh teh ku cai, 
nandakeun yen maraneh tarobat; tapi nu 
bade rawuh sapandeurieun kami mah, 
langkung kawasa batan kami: Ngudaran 
tali tarumpahna oge, kami mah henteu 
werat. Mantenna mah, bakal ngabaptis 
maraneh teh ku Ruh Allah jeung seuneu. 

12 Panangana-Na nyepeng nyiru paranti 
napikeun, tempat pangirikan geus 
diberesihan, bangsalna geus diangkutan 
ka lumbung; ari kekebul jaramina mah, 
bakal diduruk ku seuneu nu henteu 
pareum-pareum.” 

13 Lajeng Isa sumping ti Galilea ka 
walungan Ciyordan nepangan Yahya, 
nyuhunkeun dibaptis. 

14 Ku Yahya diwagel, saurna, “Abdi nu 
peryogi dibaptis ku Jungjunan mah, 
sanes Jungjunan anu mundut ka abdi.” 

15 Diwaler ku Isa, dawuhana-Na, 
“Keun bae; sabab geus kitu kuduna, 
supaya sapangersa Allah tinekanan.” 
Geus kitu mah, Yahya teh ngiringan ka 
sapamundut Isa. 

16 Sabadana dibaptis, Isa hanjat ti cai. 
Sapada harita keneh langit nyingray. 
Katingali ku Anjeunna, Ruh Allah anu 
mangrupi manuk japati teh, eunteup 
kana salira-Na. 

1/ Sarta kakuping aya sora ti sawarga, 
dawuhana-Na, “Nya ieu Putra Kami nu 
kaasih, nu ku Kami dipikamanah.” 

A lIsa, sanggeus dibaptis, ku Ruh 
Allah dipingpin ka tegal kikisik sina 
digoda ku Iblis. 

2Sanggeus saum meunang opat puluh 
poe opat puluh peuting, Anjeunna 
ngaraos lapar. 

3 Torojol Iblis datang ngagoda, pokna, 
“Lamun nyata Anjeun Putra Allah, tah 
batu-batu parentah sina robah jaradi 
roti.” 


MATIUS 4.4—10 11 


Isa ngawaler, “Ceuk Kitab: Manusa 
teh, hirupna, lain ku roti wungkul, tapi 
ku sabdaning Allah.” 

3Ti dinya, Isa ku Iblis diajak ka 
Kota Suci, ka puncak Bait Allah nu 
pangluhurna. 

6 Si Iblis ngagoda deui, “Lamun nyata 
Anjeun Putra Allah, coba tuturubun 
ngaragragkeun maneh; sabab ceuk 
Kitab: Allah baris nimbalan paramalaikat 
sina nyanggap Salira, supados ulah 
kantos tigasruk kana batu.” 

/Isa ngawaler, “Aya deui ceuk Kitab, 
kieu: Maneh ulah ngadoja ka Pangeran, 
Allah nu disembah ku maneh.” 

8Ti dinya, Isa diajak ka puncak hiji 
gunung anu kacida luhurna. Breh 
tembong karajaan alam dunya katut 
sagala kaagrenganana. 

? Pok, Iblis ngadoja, “Mangga eta 
candak sadayana, nyanggakeun, asal 
kersa nyembah sareng bakti ka kaula.” 

10Tapi ku Isa diwaler, “Nyingkah 
maneh, Iblis! Sabab kieu ceuk Kitab: 
Kudu nyembah teh ka Pangeran, Allah 
nu disembah ku maneh, ngan Mantenna 
nu wajib dibakti.” 

!1Tj dinya si Iblis undur. Tuluy burudul 
paramalaikat sumping seja ngalalayanan 
ka Isa. 

12 Aya beja, yen Yahya dilebetkeun ka 
panjara. Sanggeus mendak beja kitu, 
Isa angkat seja nyilib ka Galilea. 

13 Saterusna, linggihna teh lain di 
Nasaret, tapi di Kapernaum, nya eta hiji 
kota deukeut basisir Galilea di daerah 
tanah Sebulun jeung Naptali; 

14 hal ieu teh, supaya kalaksanakeun 
dawuhan anu dilisankeun ku Nabi Yesaya 
anu kieu ungelna: 

15“Tanah Sebulun, tanah Naptali, 
liliwatan anu ka laut; tempat anu ayana 
di peuntaseun walungan Ciyordan, 
Galilea; wilayahna jelema-jelema anu 
can kenal ka Allah! 

16 Bangsa-bangsa, anu hirupna di alam 
poek geus narenjo Cahya gumebyar! Nu 
caricing di tempat poek anu kahieuman 
ku maot teh baris kasorot ku eta Cahya!” 

1/ Isa terus ngawitan nyebarkeun 
wawarana-Na, “Geura areling, tobat tina 
dosa! Karajaan Sawarga teh geus meh 
ngadeg!” 

18 Waktu Isa keur angkat mapay talaga 
Galilea, ningali tukang ngala lauk duaan, 

adi lanceuk; maranehna teh, keur 
ngaheurap di sisi basisir talaga. Nu 
saurang ngaranna Simon (anu katelah 
Petrus), saurang deui Andreas. 

19 Ku Isa digentraan, “Geura ngiring 
ka Kami! Engke, maraneh ku Kami rek 
diajar ngala jelema!” 

20 Eta nu disaur teh teu talangke, 
tuluy bae marilu: Heurapna mah cul 
ditinggalkeun. 

21 Sanggeus ngantunkeun eta tempat, 
Isa ningali deui dua jelema; eta nu 
duaan teh adi lanceuk keneh, — anak 
bapa Sebedeus — ngaranna Yakobus 
jeung Yahya; maranehna keur dangdan 
heurap jeung bapana, dina parahu; 
lajeng ku Isa disaur: 

?2Teu oge teu talangke, tuluy marilu 
cul bae bapana mah ditinggalkeun dina 
parahu. 

23 Saterusna, Isa ngider ka sakuliah 
tanah Galilea, nyumpingan tempat- 
tempat pangibadahan, hutbah, 
ngawulangkeun Injil Karajaan Allah, 
nyageur-nyageurkeun anu garering 
jeung rupa-rupa kasakit. 

24 Beja ngeunaan hal Anjeunna 
teh, sumebar ka sakuliah nagara 

Siria. Murubul bae anu dararatang 
ka Anjeunna, marawa anu garering, 
nu nandangan rupa-rupa kasakit, nu 
nandangan musibat, nu kasurupan, 
nu sakalor, jeung nu lumpuh. Kabeh 
dicageur-cageurkeun ku Anjeunna. 

23 Antukna, Anjeunna jadi diiring-iring 
ku balarea. Aya nu ti Galilea, ti Dekapolis, 
ti Yerusalem, ti Yudea, malah aya nu ti 
daerah-daerah peuntaseun walungan 
Ciyordan. 

B 1 Ningali anu ngariring sakitu reana, 
Isa nanjak ka pasir, gek linggih, 
diriung ku murid-murid. 

2Lajeng Isa ngawulang, saur-Na: 

3“Bagja jelema-jelema anu salawasna 
ngaharep kana pitulung sarta pituduh 
Allah; sabab Karajaan Sawarga 
bagianana. 

4 Bagja jelema-jelema anu ngarasa 
sedih prihatin; sabab maranehna, ku 
Allah tangtu dililipur. 

? Bagja jelema-jelema nu lemah 
lembut; karana maranehna, di bumi 
tangtu nampa naon nu geus dijangjikeun 
ku Allah. 

6 Bagja jelema-jelema nu nyoso kana 
hal bebeneran, karana maranehna, 

tangtu ginanjar ka sugemaan ti 
Pangeran. 

/ Bagja jelema-jelema anu boga watek 
karunyaan, karana maranehna, tangtu 
ginanjar rahmat Pangeran. 

8 Bagja jelema-jelema anu beresih 
hatena, karana maranehna, bakal 
wawuh ka Pangeran. 

9? Bagja jelema-jelema nu daek nyapih 
ngarapihkeun batur, sabab maranehna, 
ku Allah tangtu diangken putra. 

10 Bagja jelema-jelema anu ditindes 
lantaran ngabela kaadilan, sabab 
Karajaan sawarga bagianana. 

11 Bagja sakur nu dicela, dikaniaya, 
dipitenah, disebut jelema jahat lantaran 
anut ka Kami. 

12 Mun maraneh pareng dikitu-kitu, sing 
bungah sarta sing ngarasa gumbira; 
sabab gede ganjaranana di sawarga. 
Nabi-nabi oge, anu gumelarna samemeh 
maraneh, sarua dikaniaya.” 

13“Maraneh teh lir uyahna dunya: 
Lamun uyah ilang rasa asinna, taya pisan 
bahan nu bisa mulangkeun deui rasana; 
tungtungna, teu aya deui gunana iwal ti 
dipiceun jeung tincakaneun jelema. 

14 Maraneh teh lir caangna dunya: 
Kota nu aya di luhur gunung moal bisa 
disumputkeun; 

15 malah mah, moal aya anu nyeungeut 
lampu terus dituruban ku gantang; 
tangtu diteundeun dina parantina, 
supaya nyaangan nu di arimah. 

16 Nya kitu lakuning hirup maraneh 
oge, sing matak nyaangan batur jeung 
jadi conto anu hade, supaya batur oge 
ngagungkeun ka Rama maraneh di 
sawarga.” 

1/“Ulah boga panyangka Kami rek 
ngarobah atawa miceun Toret Musa 
jeung pangajaran nabi-nabi. Lain, 
lain rek kitu, sabalikna, ku Kami rek 
dilaksanakeun. 

18 Sing inget: Sapanjang aya keneh 
langit jeung bumi, moal aya babagian- 
babagian Toret anu leungit sanajan 
sacecek, samemeh sagala tujuanana 
kabeh kalaksanakeun. 

19 Jadi, sing saha bae anu nyoret 
sabagian tina Toret, najan ngan saeutik 
pisan bari ngajarkeun majar teh 
memang geus kitu ti dituna; engke, di 
Karajaan Sawargana, bakal kaasup anu 
pangrendahna. Sabalikna, sing saha anu 

tigin kana eusina Hukum Toret, — bari 
nerangkeun ka nu sejen yen kitu kuduna 
— di Karajaan Sawargana bakal mulya. 

20 kitu nu matak Kami ngabejaan: Mun 
harayang asup ka Karajaan Sawarga, 
kudu boga patokan hirup anu leuwih 
punjul batan patokan hirupna ahli-ahli 
Kitab jeung urang Parisi. 

2*1Karuhun urang geus dibere timbalan, 
sakumaha anu geus kadarenge ku 
maraneh, 'Maneh ulah maehan. Anu 
maehan kudu dihukum.” 

22Ku Kami dieceskeun: Ulah nepi ka 
dekna maehan; ukur ambek ka batur 
ge, geus pantes meunang hukuman. 
Nu nyebut si kapir ka batur, kudu 
dihadepkeun ka Pangadilan Agama. Nu 
nyebut si gejul ka batur, geus pantes 
keur hakaneun seuneu naraka. 

23Ku sabab eta, di mana rek 
ngahaturkeun pangbakti ka Pangeran, 
heug inget yen eukeur satruan jeung 
batur maneh; 

24tunda heula pangbakti teh deukeut 
mezbah, geuwat menta hampura heula, 
kakara meunang neruskeun niat. 

2> Lamun aya anu merkarakeun 

ka maneh, satungtung aya keneh 

kasempetan mah, — samemeh dibawa 
ka pangadilan — ulah weleh ajakan 
rapih. Ulah nepi maneh diserenkeun ka 
hakim, pikeun dipasrahkeun ka nu wajib 
supaya maneh dibui. 

26Lamun geus nepi ka kitu mah, taya 
jalan pikeun bebas satungtung hutang 
maneh acan lunas mah. 

2! Maraneh geus ngadarenge timbalan, 
"Ulah jinah.” 

28 Ayeuna, ku Kami rek dieceskeun: 
Sing saha anu nelek-nelek awewe bari 
aya sir napsu birahi, geus kaasup jinah 
dina hatena. 

29 Ku sabab eta, mun panon katuhu 
ngajak teu bageur, cokel bae, piceun! 
Leuwih hade cacad; ti batan awak mulus, 
tapi tigebrus ka naraka mah. 

30 Lamun leungeun katuhu ngajak 
sasar, teukteuk bae, balangkeun! Leuwih 
hade cacad; ti batan awak mulus, tapi 
asup ka naraka. 

31 Oge aya timbalan, “Anu nyerahkeun 
pamajikan, kudu mere surat talak.” 

32 Ayeuna, ku Kami dieceskeun: Anu 
nyerahkeun pamajikan, kajaba tina 
sabab ngabogaan watek nyelewer; 
peta kitu teh, sasat ngajurung jinah 

ka pamajikan. Upama popotonganana 
kawin deui, lalaki anu ngawinna oge, 
kaasup jinah keneh bae. 

33 Aya deui timbalan-timbalan ka 
karuhun maraneh, eusina, “Ulah ingkar 
tina sumpah. Sing satia nyekel sumpah 
di payuneun Pangeran.” 

34 Ayeuna, ku Kami rek dieceskeun: 
Peupeujeuh, ulah sok sumpah. Ulah 
sumpah demi sawarga; sabab sawarga 
teh singgasana Allah. 

35 Ulah sumpah demi bumi; sabab 
bumi teh dadampar singgasana-Na. 
Ulah sumpah demi Yerusalem; sabab 
Yerusalem teh panggeugeuhan Raja 
Agung. 

36 Jeung ulah sumpah nandonkeun 
sirah; sabab maraneh hamo bisa 
ngabodaskeun atawa ngahideungkeun 
buuk salambar-lambar acan. 

3! Kuduna teh: lamun enya sebut enya, 
lamun henteu sebut henteu. Leuwih ti 
kitu mah, eta teh, karepna si Jahat. 

38 Oge aya timbalan, “Mata bayar mata, 
huntu taur huntu.” 

39 Ayeuna, ku Kami rek dieceskeun: 
Ulah sok males kanyeri. Lamun pipi 

beulah kenca ditampiling, asongkeun 
deui nu beulah katuhu. 

40 Mun aya nu merkarakeun, ku hayang- 
hayangna ngarebut baju maneh, bikeun 
bae sakalian jeung rangkepanana. 

41 Lamun aya nu maksa menta dianteur 
jauhna sakilometer, anteurkeun dua 
kilometer. 

42 Mun pareng dipentaan, kudu 
daek mere. Kitu deui lamun pareng 
diinjeuman, poma ulah nolak. 

43 Aya deui timbalan, “Kudu silih 
pikanyaah papada batur, musuh kudu 
dipisatru.' 

44 Ayeuna, ku Kami rek dieceskeun: 
Musuh ge wajib dikarunyaan. Anu dengki 
ka urang anggur doakeun sangkan 
salamet, 

45 malar urang teh diangken putra ku 
Rama di sawarga. Sabab Mantenna mah 
ka nu goreng ka nu hade, ka nu bener 
ka nu teu bener, sami bae maparin hujan 
maparin panas. 

4© Naha make ngarepkeun ganjaran 
Pangeran, ari ngan semet nyaah ka nu 
mikanyaah deui mah? Kitu peta mah 
bangsa tukang cuke oge barisaeun. 

4/ Semet daek someah darehdeh ka 
batur sorangan bae mah atuh naon 
hesena, naon leuwihna ti nu sejen? Nu 
nyarembah ka berhala oge, kitu-kitu bae 
mah, geus biasa. 

48 Kudu leuwih ti kitu maraneh mah, 
kudu sampurna sabab Rama maraneh 
nu di sawarga oge sampurna.” 

6 1“Poma, maraneh ulah 
ngalampahkeun amal ibadah 

teh ngan ngarah katangar ku batur 

bae. Sabab lamun kitu mah, maraneh 

moal meunang ganjaran ti Rama nu di 

sawarga. 

2Saupama maraneh rek mere sidekah, 
ulah sok make diuar-uar ngarah 
katangar, jiga jelema-jelema nu 
munapek tea; da maranehna sok karitu 
di tempat-tempat pangibadahan atawa 
di jalan-jalan teh: Ngarah kapuji ku 
batur. Ceuk Kami mah, nu kitu teh, geus 
narima ganjaranana. 

3 Jadi, upama mere sidekah teh poma 
ulah aya anu nganyahoankeun, indung 
suku oge ulah dibejaan. 

4 Sabisa-bisa sing rikip, ulah aya nu 
nganyahoankeun; karana Rama anu di 
Sawarga mah langkung uninga kana 

pagawean maraneh, sanajan ririkipan 
oge. Nu kitu, tangtu meunang ganjaran.” 

”“Jeung ari sembahyang teh, ulah sok 
jiga jelema munapek. Ari nu karitu mah, 
sembahyangna teh ngarah katangar, boh 
di tempat-tempat pangibadahan, boh 
dina pengkolan-pengkolan jalan gede. 
Tah nu karitu teh, geus pada narima 
ganjaranana. 

6 Maraneh mah, ari sembahyang teh 
kudu di kamar: Pantona dipeundeutan 
sing rekep, tujukeun paneda ka Rama 
nu di Sawarga. Rama nu Maha uninga 
kana kalakuan maraneh anu rikip, pasti 
ngaganjarna. 

'Sembahyangna henteu kudu loba 
catur, kawas nu maruja ka brahala. 
Maranehna boga sangkaan yen sakur 
nu panjang doana bakal dikabul ku 
Pangeran. 

8Omat, maraneh mah ulah kitu; Allah, 
Rama urang mah, langkung uninga 
kana pangabutuh maraneh samemeh 
diunjukkeun oge. 

9?Ku sabab eta, sembahyang teh kudu 
kieu: Nun Ama, nu linggih di sawarga; 
Jenengan Ama mugi disucikeun. 

10 Karajaan Ama mugi rawuh, Pangersa 
Ama mugi laksana di dunya, sapertos di 
sawarga. 

1l Mugi abdi dinten ieu dipasihan rejeki 
anu picekapeun. 

12Sareng mugi ngahapunten 
kalelepatan abdi, rehing abdi oge 
parantos ngahapunten ka nu gaduh 
kalelepatan ka abdi. 

13 Mugi abdi ulah tinemu sareng cocobi, 
sawangsulna, mugi disalametkeun ti nu 
jahat. (Wirehing nya Ama anu kagungan 
Karajaan, sareng kakawasaan sarawuh 
Kamulyaan salalanggengna. Amin.) 

14Upama maraneh ngahampura 
kasalahan batur, Rama maraneh di 
Sawarga tangtu ngahapunten dosa-dosa 
maraneh. 

15 Sabalikna, lamun maraneh henteu 
ngahampura kana kasalahan batur, 
maraneh oge moal dihampura ku Rama 
maraneh.” 

lé“Maraneh ge, ari keur puasa, 
paroman teh ulah mesum kawas jelema 
nu munapek nu nembongkeun semu 
ngarah katangar yen keur puasa. Ceuk 
Kami, saenyana, nu puasa sarupa kitu 
mah mo aya ganjaranana. 

1/7 Tapi maraneh mah, lamun puasa 
teh anggur sing laluis jeung kudu 
sibeungeut; 

18 supaya ulah kaciri ku batur, yen 
maraneh keur puasa; tapi ngan ku Rama 
bae, kauningana teh. Rama maraneh, 
anu waspaos ka nu baruni, tinangtu 
baris ngaganjar.” 

19“Maraneh ulah numpuk-numpuk 
kakayaan dunyawiah sabab sok dihakan 
ngenget jeung ruksak ku taihiang atawa 
dibongkar, dipaling bangsat. 

209 Kudu ngumpulkeun teh, kakayaan 
pibekeleun maraneh di sawarga; nu 
moal aya ngenget, moal taihiangan, 
jeung moal aya nu ngabongkar. 

21Sabab di mana ayana kakayaan 
maneh, nya di dinya nyantelna hate 
maneh. 

22Panon teh damarna diri. Lamun 
panon bengras, awak sakujur ge milu 
caang. 

23 Tapi lamun panon maneh ruksak, 
sakujur awak oge kabawa poek. Jadi, 
lamun caang nu aya di jero diri maraneh 
leungit; nu geus poek teh, atuh beuki 
poek bae. 

24 Moal aya nu bisa ngawula ka 
dua dunungan. Tangtuna oge nu hiji 
dipikageuleuh, nu hiji deui dipikadeudeuh 
atawa satia ka nu sahiji, tambelar ka nu 
sejenna. Maraneh moal bisa ngawula ka 
Pangeran ongkoh ka Mamon (kakayaan) 
ongkoh.” 

2>“Kitu nu matak Kami ngingetan: Ulah 
rek salempang ku hirup, boh ku sandang, 
boh ku pangan. Kapan hirup teh leuwih 
utama batan dahareun sarta badan oge 
leuwih penting batan papakean. 

26 Tengetkeun geura manuk di awang- 
awang: Tara teuing tebar, tara teuing 
dibuat, jeung tara teuing boga simpenan 
pare di leuit, geuning ku Rama di 
Sawarga teu weleh dicukupan. Atuh 
komo maraneh mah, anu leuwih ti batan 
manuk. 

27 Cik, naha aya di antara maraneh 
nu bisa numbu umur, sanajan ngan 
sajeungkal ku lantaran ngarasa 
salempang? 

28 Jeung naha make salempang ku 
pakeeun? Tengetan kembang bakung di 
tegalan: Tara teuing baranggawe, tara 
teuing narinun. 


MATIUS 6.29—34 26 


29 Terus terang bae, sanajan 
Raja Sulaeman anu kawentar 
kabeungharanana tea, ari kaendahan 
panganggona mah, moal ngabanding 
kana kaalusanana eta kembang. 

30 Jukut anu poe ieu ngemploh, isukna 
dibabad, tuluy diduruk; geuning, ku 
Pangeran didangdanan sakitu alusna; 
komo maraneh, piraku teuing ku 
Mantenna henteu disandangan! Naha 
maraneh teh nepi ka kurang percaya? 

31Ku sabab eta, maraneh ulah 
salempang sarta humandeuar, “Ti mana 
meunang dahareun, ti mana meunang 
inumeun, kumaha make?” 

32 Anu karitu mah, lumrahna teh, 
disiar ku nu henteu palercaya ka Allah. 
Maraneh mah ulah sabab Rama nu di 
Sawarga langkung tingali kana sagala 
pangabutuh maraneh. 

33 Pentingkeun heula anu tumali jeung 
Karajaan Allah sarta kaadilanana nu 
sampurna; sabab sakabeh pangabutuh 
maraneh, ku Mantenna pasti dicukupan. 

34 Ku sabab eta, henteu kudu salempang 
ku poe isuk: Poe isuk mah ngabogaan 
pangabutuhna sorangan! Kasusah 
sapopoe oge geus cukup!” 

7 1“Ulah sok ngahukuman batur, 
supaya maraneh ge henteu 
dihukuman. 

2Sabab panghukuman maraneh teh 
bakal malik ka diri maraneh sorangan, 
sakumaha anu geus dipake ngahukuman 
ku maraneh tea. Naon nu ku maraneh 
dipake ngukur ka diri batur bakal 
digunakeun deui ka diri maraneh. 

3 Naha maraneh nelek-nelek tatal dina 
panon batur maneh, ari balok dina panon 
sorangan henteu karasa? 

Naha pantes maraneh ngomong ka 
batur maraneh, “Cing eta tatal dina 
panon teh urang laan;' padahal, dina 
panon sorangan aya balokan. 

Eh jelema anu munapek, piceun heula 
balok tina panon sorangan, supaya teges 
nya nenjo kana tatal nu rek dilaan tina 
panon batur tea. 

eBarang nu suci sarta munel ulah 
dibikeun ka anjing; jeung deui, ka 
bagong teh, ulah dialungan mutiara. Bisi 
barangna diluluh, tuluy satona malik 
ngareweg ka maraneh.” 

'“Heug penta, tangtu dibere; heug 
nyiar, tangtu manggih; heug ketrok, 
tangtu panto dibuka. 

8 Sabab sing saha anu menta baris 
dibere; anu nyiar baris manggih; anu 
keketrok baris dipangmukakeun panto. 

?Saha pijalmaeunana lamun anak 
menta dahar, wet dibere batu? 

10 Atawa mun anakna menta lauk, 
piraku dibere oray? 

11 Jadi, lamun maraneh anu sakitu 
jahatna oge bisa nganyahokeun naon nu 
pantes dibikeun tur baris mangpa'at keur 
nu jadi anak; komo deui, Rama nu di 
Sawarga mah: Nya langkung-langkung 
bakalna maparin teh, asal nyuhunkeun 
bae ka Mantenna.” 

l2“Ku sabab eta, upama ngaharep 
malar batur nedunan kahayang 
maraneh, maraneh oge kudu daek 
nedunan kahayang batur; ceuk Toret 
jeung piwulang nabi-nabi oge kitu. 

13 Heug arasup teh ka lawang nu leutik; 
sabab loba jelema nu geus marilih asup 
ka lawang anu rubak tur jalanna gede, 
eta mah brasna kana picilakaeun. 

14 Sabab sanajan leutik lawangna sarta 
heurin jalanna, tapi ahirna matak bagja 
jamuga; ngan nya kitu, nu milih jalan 
ieu mah ngan saeutik.” 

15“Sing iatna ka nabi-nabi palsu, anu 
dina sare'atna nyemu-nyemu domba, 
padahal badis ajag nu rek nekuk. 

16 Bisa kaboker soteh tina buah-buah 
pagaweanana. Moal bisa ngala buah 
anggur tina tangkal cucuk, atawa buah 
kondang tina tangkal wareng. 

1/ Mun tangkalna hade, buahna oge 
hade, tangkal goreng buahna oge moal 
baleg. 

18Tangkal nu hade buahna moal 
goreng, atuh tangkal nu goreng buahna 
hamo alus. 

19 Satiap tangkal anu henteu bener 
bubuahna, tangtu dituar keur parab 
seuneu. 

20 Jadi, nyirikeun nabi-nabi palsu teh, 
nya tina buah-buah laku lampahna. 

2élLain nu nyebut ka Kami: “Jungjunan, 
Jungjunan!” Nu bisa asup ka sawarga 
teh, tapi nu ngalampahkeun pangersa 
Ama nu di sawarga. 

22Engke, dina poe panungtungan, bakal 
loba pisan anu unjukan kieu ka Kami, 
"Jungjunan, Jungjunan! Kapan abdi teh 
parantos ngawuruk kalayan asmaning 
Jungjunan, parantos nundung roh-roh 
setan kalayan asmaning Jungjunan, oge 

ngayakeun rupi-rupi mujijat kalayan 
nyambat asmaning Jungjunan!” 

23 Tapi terus terang bae ku Kami rek 
diwalon kieu, “Kami sama sakali henteu 
wawuh ka maneh; los nyingkir, heh 
durjana!”” 

24“Ayeuna, saha nu ngaregepkeun 
omongan Kami bieu tur jeung 
ngamalkeunana, ku Kami diupamakeun 
hiji jalma nu bijaksana, anu nyieun imah 
dina cadas. 

2” Ana breg katinggang hujan, 
kateumbrag banjir, jeung diamuk angin 
puyuh, imahna teh tetep tagen sabab 
ngalemahna dina cadas. 

26 Ari anu ngadengekeun omongan Kami 
bari henteu jeung ngalampahkeunana 
mah, ibarat jelema nu bodo katotoloyoh, 
anu ngadegkeun imahna dina keusik. 

2! Ana katarajang hujan, kacaahan, 
katebak angin gede, imahna teh pasti 
runtuh, ruksak paburantak.” 

28 Saparantos Isa liren cacariosna, 
jalma-jalma anu sakitu ngagimbungna 
teh mani harookeun ku piwulang-Na. 

29 Sabab Isa ngawulangna disarengan 
ku kakawasaan, beda ti ahli-ahli Kitab 
nu biasa ngawuruk maranehna. 

8 1 Salungsur-Na ti gunung, loba pisan 
jelema anu ngiring ka Isa. 

2Jol aya jelema anu boga kasakit lepra 
nyampeurkeun, brek sujud, nyembah 
di payuneuna-Na, terus mihatur, 

“Nun Jungjunan, manawi Jungjunan 
luntur galih, tinangtos Jungjunan tiasa 
nyageurkeun simabdi.” 

3 Isa lajeng nyodorkeun panangan. Nu 
gering teh dicabak sarta ngadawuh, 
“Hade, sing cageur maneh!” Dadak 
sakala, eta kasakit leprana teh leungit 
tanpa lebih. 

4 Lajeng Isa ngadawuh ka manehna, 
“Omat, ulah bebeja ka saha-saha. 
Ayeuna, buru-buru bae ngadeuheus ka 
imam. Tembongkeun awak maneh sarta 
kudu nyanggakeun kurban sakumaha 
dawuhan Musa pikeun jadi bukti ka 
maranehna.” 

”Sasumpingna Isa ka kota Kapernaum, 
Anjeunna dipapag ku hiji perwira anu 
nyuhunkeun tulung ka Anjeunna; 

epokna, “Nun Juragan, abdi teh 
gaduh gandek, keur ngalempreh bae 
di rorompok, gaduh kasawat lumpuh. 
Teu tiasa walakaya sareng kalintang 
sangsarana.” 

'Dawuh Isa, “Hade, urang cageurkeun, 
engke Kami ka ditu.” 

8Tapi perwira teh ngawalon, “Juragan, 
henteu layak rorompok abdi ka linggihan 
ku Juragan mah. Dawuhkeun bae, 
sakecap oge cekap, tangtos gandek abdi 
teh cageur deui. 

9 Jalaran abdi oge aya di bawah 
parentah, nanging gaduh oge bawahan 
perjurit. Upami abdi marentah indit ka 
perjurit, tangtos manehna indit; ka nu 
saurang diparentah datang, tangtos 
datang; atanapi ka gandek nitah digawe, 
tangtos dilampahkeun.” 

10 Ngadangu walonanana kitu, Isa 
ngaraos heran, tuluy ngadawuh ka anu 
ngariring, “Iman anu sakitu pengkuhna, 
ceuk Kami mah, moal manggih di bangsa 
Israil oge. 

11 Ceuk Kami, ka aranjeun: Loba nu 
bakal daratang ti wetan jeung ti kulon 
milu ngariung balakecrakan jeung 
Ibrahim, Isak, jeung Yakub di Karajaan 
Sawarga; 

l2 tapi eta anak-anak Karajaan teh, 
baris dijongklok- jongklokkeun ka 
tempat anu pangpoek-poekna, sina bati 
sasambat jeung katalangsara.” 

13 Geus kitu, Isa ngadawuh ka perwira 
tea, “Geura mulang, anu diharep 
ku anjeun kalawan yakin teh sing 
tinekanan.” Harita keneh pisan bujangna 
nu gering teh cageur. 

14 Sasumpingna ka imah Petrus, 
katingali ibu mertua Petrus keur 
ngalempreh bae sabab keur muriang 
tea. 

15 Ku Anjeunna dicepeng leungeunna. 
Harita keneh leungit panyakitna, terus 
hudang sarta ngalalayanan ka Isa. 

16 Magribna, loba pisan jelema-jelema 
anu karaksuk ku setan dideuheuskeun 
ka Isa. Ngan ku sakecap setan-setanna 
ku Isa diusir; anu garering oge kitu 
keneh, dicageurkeun ku sakecap bae. 

1/Ku sabab eta, dawuhan anu 
ditepikeun ku Nabi Yesaya teh 
tinekanan; eta dawuhan anu kieu 
ungelna, “Nya Anjeunna nu baris 
nalangan dina sagala kahengkeran urang 
sarta nanggel kasakit urang.” 

18 Waktu ku Isa katingali, yen jelema 
anu ngariring Anjeunna sakitu lobana, 
Anjeunna mundut dipeuntaskeun. 

19 Geus kitu, datang saurang ahli 
Toret mihatur kieu, “Guru, ka mana 

bae Anjeun angkat, simkuring sumeja 
ngiring.” 

20 Dawuh Isa ka manehna, “Rubah 
baroga guha, manuk baroga sayang, 
tapi Putra Manusa mah, teu boga tempat 
pikeun ngagolerkeun sirah-sirah acan.” 

21 Pok salah saurang murid-Na unjukan, 
“Jungjunan, abdi permios wangsul heula 
bade nguburkeun pun bapa.” 

22Tapi ku Isa diwaler, “Tuturkeun bae 
Kami, keun bae nu paraeh mah sina 
nguburkeun nu paraeh.” 

23 Ti dinya Isa nitihan parahu disarengan 
ku murid-murid. 

24 Dumadakan, eta talaga teh ditarajang 
angin ribut. Parahu dibuntang-banting 
ku ombak, tapi Isa raos-raos bae kulem. 

25 Tuluy ku murid-murid digugahkeun; 
maranehna tingjarerit, "Jungjunan, 
tulung! Tiwas urang!” 

26Saur Anjeunna, “Eh nu kurang 
percaya, naha make sarieun?” Lajeng Isa 
ngadeg, angin jeung talaga diseuseul; 
rep, talaga teh, ayem deui. 

27 Murid-murid harookeun, pokna, 
“Saenyana ieu Guru urang teh saha? 
Nepi ka angin jeung talaga oge 
dicangking ku kakawasaana-Na!” 

28 Barang parahu nepi ka peuntas, ka 
daerah urang Gadara, Isa dipapag ku 
dua jelema anu karaksuk setan anu jolna 
ti astana. Ieu dua jelema teh garalak 
pisan, nepi ka teu aya nu wani liwat ka 
dinya. 

29 Maranehna tingcorowok, pokna, 
“Naon patalina Anjeun jeung simkuring 
teh, he Putra Allah? Naha ka dieu teh 
Anjeun rek nyiksa ka kuring samemeh 
cunduk kana waktuna?” 

30 Teu jauh ti dinya, aya babi kacida 
lobana keur nareangan hakaneun. 

31 Setan-setan nu nyurup ka eta dua 
jelema tea menta kieu ka Anjeunna, 
“Ari Anjeun rek ngusir kuring mah, 
atuh idinan kuring rek nyurup ka itu 
babi-babi.” 

32 Timbalan Isa ka maranehna, “Heug!” 
Tuluy setan-setan teh kalaluar ti eta 
dua jelema, seug nyurup ka babi-babi. 
Geus kitu, babi-babi teh kalabur, tuluy 
tinggarebrus ka talaga; kabeh paeh 
tilelep. 

33 Ari nu ngajaragana biur kabur ka 
kota. Datang-datang terus nyaritakeun 
papanggihanana; kitu oge hal kaayaan 
jelema nu diraksuk setan tea. 

34 Nu ti kota teh, atuh budal 
ngadatangan Isa; sanggeus amprok, 
maranehna ngadesek ka Isa, supaya 
ngantunkeun daerah maranehna. 

1Ti dinya, Isa nitihan parahu lajeng 
meuntas. Anjeunna dugi ka kota 
asal-Na. 

2Geus kitu, aya nu lumpuh dibawa 
ka Anjeunna, ngagoler bae dina bale- 
balena. Sanggeus ku Isa kauninga iman 
kapercayaan maranehna, Anjeunna 
ngadawuh ka nu lumpuh tea, “Sing 
percaya, anaking. Dosa hidep geus 
dihampura.” 

3 Aya sababaraha urang ahli Toret 
nu ngaromong dina hatena, “Eta teh 
mapadani ka Pangeran!” 

4Tapi palikiranana ku Isa kaaos. 
Anjeunna ngadawuh, “Naha pikiran 
aranjeun jarahat kitu? 

3 Cik, babari mana, nyebut “Dosa maneh 
geus dihampura' atawa marentahkeun 
'Geura nangtung seug leumpang!” 

eTapi supaya kauninga ku aranjeun, 
yen Putra Manusa teh di ieu dunya 
kawasa ngahampura dosa.” Lajeng ka 
nu lumpuh tea, Isa ngadawuh, “Pek 

nangtung, panggul bale-balena, jig 
geura balik!” 

' Korejat, nu lumpuh teh, hudang, terus 
balik. 

8 Jelema-jelema nu harita nyaraksian, 
galimir hatena, tapi tuluy maruji sukur 
sarta ngamulyakeun Jenengan Allah 
nu kersa masihan kawasa anu sakitu 
ahengna ka manusa. 

9Ti dinya, Isa angkat deui. Anjeunna 
ningali aya jelema, Mateus ngaranna, 
keur diuk di kantor cuke; ku Anjeunna 
digentraan, “Hiap ka dieu, tuturkeun 
Kami!” Jung Mateus nangtung, tuluy 
ngiring ka Anjeunna. 

10 Satuluyna, waktu Isa nuju tuang di 
imah Mateus, loba tukang cuke daratang 
bareng jeung jelema-jelema doraka 
sejenna. Terus marilu dahar ngariung 
jeung Isa samurid-murid. 

11 Katenjoeun ku urang Parisi, terus 
maranehna ngaromong kieu ka murid- 
murid Isa, “Naha guru maraneh daek 
bae tuang jeung tukang-tukang cuke 
sarta jeung jelema-jelema daroraka?” 

12 Barang kadangu ku Isa, Anjeunna 
ngadawuh, “Anu butuh ku doktor teh lain 
nu sehat, tapi jelema nu garering. 

13Ku margi eta, mangga ulik 
pihartieunana ieu dawuhan anu kieu 
ungelna, "Anu diperedih ku Kami, nya 
eta welas asih, lain kurban; sabab 
Kami datang teh lain rek neangan 
jelema-jelema nu ibadah, tapi anu 
daroraka.” 

14 Sanggeus kitu, murid-murid Yahya 
ngadeuheus ka Isa piunjukna, “Abdi-abdi 
sareng urang Parisi paruasa, naon 
margina murid-murid Anjeun mah tara?” 

15 Diwaler ku Isa, “Ari sobat-sobat ki 
panganten naha bisa ngarasa prihatin 
sapanjang ki panganten bareng keneh 
jeung maranehna? Tapi bakal datang 
waktuna, ki panganten teh dicokot 
ti maranehna. Tah, dina waktu eta, 
maranehna bakal paruasana teh. 

16 Jeung deui, moal aya nu nambal baju 
butut ku lawon weuteuh; sabab ana 
murengked matak soeh kana bajuna; 
malah mah, eta soehna teh, matak 
ngagedean. 

1/ Kitu keneh jeung cianggur nu anyar 
keneh, moal disimpen dina kantong kulit 
nu geus heubeul; sabab kulitna pasti 
bedah: Cianggurna mancawura mubah 
teu kaarah, kitu keneh wadahna. Pikeun 

anggur anyar mah, wadahna oge kudu 
anyar: Kakara bisa awet duanana, boh 
eusina, boh wadahna.” 

18 Waktu Isa cacarios keneh, aya hiji 
kapala tempat pangibadahan urang 
Yahudi (Synagoge) ngadeuheus ka 
Anjeunna; tuluy nyembah di payuneuna- 
Na. Pok unjukan, “Pun anak nu awewe 
nembe pisan maot. Mugi kersa sumping. 
Mugi kersa numpangkeun panangan ka 
manehna, tangtos pun anak teh hirup 
deui.” 

19 Isa ngadeg, tuluy angkat, diiring 
ku murid-murid-Na bareng jeung eta 
jelema. 

20 Sajeroning kitu, aya hiji awewe, geus 
dua welas taun katerap kasakit ngagetih. 
Manehna seselendep ka pungkureun Isa 
sarta nyabak tungtung jubah Anjeunna. 

21 Sabab cek pikirna, “Ku nyabak 
tungtung jubah-Na oge, pasti aing teh 
cageur.” 

22 Tapi Isa ningali ka pengker bari 
ngadawuh, “Ulah pegat harepan 
anaking. Hidep geus disalametkeun 
ku kayakinan hidep.” Ti semet harita 
kasehatanana pulih deui. 

23 Sasumpingna Isa ka imah kapala 
tempat pangibadahan tea, katingal 
tukang nariup suling jeung jelema- 
jelema di dinya keur tagiwur. 

24 Anjeunna ngadawuh, “Cing, 
kalaluar heula, budak teh lain maot, 
keur sare!” Sakur nu aya di dinya 
nyaleungseurikeun. 

23 Sanggeus jelema-jelema kalaluar 
kabeh, Anjeunna teras lebet. Tuluy eta 
leungeun budak teh dicepeng; sanggeus 
kitu, kulisik, eta budak teh cengkat. 

26 kajadian eta gancang pisan 
sumebarna ka sakuliah daerah. 

2! Waktu neraskeun angkat-Na ti dinya, 
aya nu lolong duaan naluturkeun bari 
sasambat, pokna, “Mugi aya sih piwelas 
ka simabdi, nun Putra Daud!” 

28 Sanggeus Isa lebet ka hiji imah, 
eta nu lalolong teh ngadareuheusan. 

Ku Anjeunna didawuhan, “Naha 
maraneh teh percaya yen Kami bisa?” 
Wangsulanana, “Sumuhun percanten!” 

29 Ti dinya, nu lolong teh, panonna ku 
Anjeunna dicabak, dawuhana-Na, “Heug, 
kayakinan iman maraneh sing diijabah.” 

30 Dadak sakala, duanana bareunta 
deui. Terus ku Isa diomat-omatan kieu, 

“Kade ulah aya anu nyahoeun saurang 
oge!” 

31Tapi maranehna, anggur ngider ka 
sakuliah daerah eta, ngamashurkeun 
Anjeunna. 

32 Sanggeus anu lalolong tea arindit; 
jol, ka Isa, nu mawa jelema pireu nu 
karanjingan setan. 

33 Sanggeus setanna ditundung, nu 
pireu teh bisa ngomong. Jelema-jelema 
anu nyaraksian kacida hareraneunana, 
aromongna, “Nu ajaib kieu mah, di Israil, 
acan manggih.” 

34 Tapi ceuk urang Parisi mah, kieu, 
“Manehna bisa ngusir setan teh, bane 
bae make kakawasaan gegedug setan!” 

35 Isa damel-Na ngider nyumpingan 
kota jeung desa-desa bari ngawulang 
di tempat-tempat pangibadahan jeung 
ngawawarkeun Injil Karajaan Sawarga; 
lian ti eta, Anjeunna oge nyageurkeun 
rupa-rupa panyakit jeung kasakit-kasakit 
sejenna. 

36 Manah-Na, kalintang mikadeudeuhna 
ningali jelema-jelema anu sakitu lobana; 
bangun anu lalungse tur kalantar, jeg 
domba tanpa pangangon. 

37 Lajeng ngadawuh ka murid-murid, 
“Pibuateunana mah lega, ari nu 
mibuatanana ngan saeutik. 

38 Ku sabab eta, kudu nyuhunkeun 
ka nu Kagunganana, supaya Anjeunna 
ngintun pagawe-pagawe pikeun dibuat.” 
10 1Murid nu dua welas teh 

disaur ku Isa, tuluy dipaparin 

pangawasa pikeun nundung roh-roh 
jahat, nyageurkeun panyakit-panyakit, 
jeung rupa-rupa kalemahan badan. 

2“Ieu ngaran-ngaranna rasul-rasul anu 
dua welas teh: Nu mimiti Simon, anu 
sok katelah Petrus tea, jeung dulurna 
Andreas; tuluy Yakobus bin Sebedeus 
jeung Yahya dulurna; 

3 tuluy Pilipus jeung Bartolomeus; 
Tomas jeung Mateus, petugas pajeg tea; 
Yakobus bin Alpius jeung Tadeus; 

4 Simon urang Selot jeung Yudas 
Iskariot; Yudas teh anu hianat ka Isa 
tea. 

” Rasul nu dua welas teh ku Isa diutus 
sarta didawuhan kieu, “Poma, maraneh 
ulah nepi ka mengpar kana jalan bangsa 
deungeun atawa asup ka kota urang 
Samaria; 

etapi nu kudu dijugjug teh, nya eta 
domba-domba Israil nu geus kabur 
ninggalkeun umat-Na. 

/ Geura arindit, tuluy embarkeun 
yen Karajaan Sawarga teh geus tereh 
ngadeg; 

8 hirupkeun deui nu paraeh; cageurkeun 
nu lepra; tundung roh-roh setan. Ieu 
hal, katampana ku maraneh teh, henteu 
kudu mayar; ku sabab eta, mikeunna 
oge ulah menta dibayar. 

?Poma, ulah mawa barang emas- 
emasan, perak, atawa tambaga dina 
beubeur maraneh; 

10ulah mawa bekel keur di perjalanan, 
entong mawa baju dua rangkep, 
tarumpah, atawa iteuk; sabab ari anu 
barang gawe mah, sakuduna narima 
buruhan. 

!1Lamun maraneh asup ka hiji kota 
atawa ka hiji desa, teangan saha di 
dinya anu pantes; di dinya maneh kudu 
nganjrek teh, tepi ka waktuna maneh 
kudu indit deui ti dinya. 

12?2Lamun maraneh rek asup ka imahna, 
kudu uluksalam heula ka nu boga imah. 

13 Lamun manehna suka narima ka 
maneh, salam maneh teh ditarima; 

lamun henteu sukaeun, tangtu uluksalam 
maneh balik deui ka maraneh. 

14 Lamun aya anu teu sukaeun 
kaanjangan sarta embungeun 
ngadengekeun kana omongan maneh, 
maneh kudu indit ti eta imah atawa ti eta 
kota; tuluy gibrigkeun kekebul taneuhna 
tina suku. 

15 Ceuk Kami: Nasibna kota Sadumu 
jeung Gomora bakal leuwih hade, ti 
batan nasib eta kota: Jaga dina poean 
Pangadilan. 

16 Masing inget, maraneh diutus ku 
Kami teh, henteu beda ti domba anu 
digiring ka tengah-tengah ajag. Ku 
sabab eta, maraneh kudu pinter kawas 
oray, lantip kawas japati. 

1/ Tapi maraneh kudu tetep waspada, 
ka sing saha oge. Sabab ti antara 
maranehna teh, bakal aya nu baroga 
maksud nyerenkeun maraneh ka 
Majelis Agama sarta maraneh bakal 
dihukum rangket di tempat-tempat 
pangibadahanana. 

18 Maraneh bakal dihadepkeun ka 
parapembesar jeung raja-raja tina 
lantaran Kami. Hal ieu teh, pikeun jadi 

saksi ka maranehna jeung ka sakur anu 
teu wawuh ka Allah. 

19Upama maraneh nepi ka diserenkeun; 
poma, ulah salempang kumaha atawa 
naon nya piomongeun; sabab dina waktu 
eta pisan, maraneh bakal dipaparin 
pituduh naon anu kudu diucapkeun. 

20 Sabab anu nyarita teh lain maraneh, 
tapi Ruh Allah Rama anu ngadawuh di 
jero diri maraneh. 

21 Dulur jeung dulur bakal silih dakwa, 
supaya nu hiji dipaehan; kitu keneh bapa 
ka anak. Barudak bakal ngalawan ka nu 
jadi kolot, malah nepi ka wani maehan. 

22Maraneh bakal dipikageuleuh ku 
sarerea tina lantaran ngaran Kami; 
tapi sing saha anu satia nepi ka 
panungtungan mah, bakal salamet. 

23 Upama maraneh dikaniaya di hiji 
kota, kudu nyingkir ka tempat sejen. 
Sabab Kami ngabejaan ka maraneh, yen 
samemeh kota di Israil kaider kabeh, 
Putra Manusa bakal rawuh manten. 

24 Ari murid moal ngungkulan guruna; 
kitu deui bujang, moal ngungkulan 
dununganana. 

23 Geus untung, lamun si murid bisa 
kaaku disajajarkeun jeung guruna 

atawa bujang disajajarkeun jeung 
dununganana. Lamun nu boga imah 
geus disebut Beelsebul, mo aya hesena 
nyebut Beelsebul ka saeusi imahna. 

26 Ku sabab eta, maranehna mah ulah 
dipikasieun. Euweuh perkara anu gelap 
anu moal teu kaboker atawa perkara nu 
buni anu moal teu kapanggih. 

2/Naon nu ku Kami dicaritakeun ka 
maraneh di nu poek, ku maraneh kudu 
dicaritakeun deui di nu caang; sakur nu 
diharewoskeun kana ceuli, ku maraneh 
kudu diuar-uarkeun ti luhur suhunan. 

28 Ulah sieun ka nu rek ngabinasa ka 
awak maneh, tapi teu bisaeun ngabinasa 
kana nyawa maneh; kudu sarieun teh, 
ku anu bisa ngabinasa badan jeung 
nyawa maraneh di naraka. 

2“ Ari manuk piit, dijualna teh, lain 
dua saduit? Sanajan kitu, moal aya 
anu ragrag kana taneuh ari henteu 
dikersakeun ku Rama maraneh mah. 

30 Malah buuk dina sirah maraneh oge 
geus kaitung jumblahna. 

31Ku sabab eta, ulah hariwang, 
maraneh teh leuwih punjul ti batan 
manuk piit. 

32 Jeung deui, sing saha anu ngaku ka 
Kami di hareupeun umum, tangtu diaku 
deui ku Kami di payuneun Ama Kami nu 
linggih di Sawarga. 

33 Sabalikna, sing saha nu ngangles 
ka Kami di hareupeun umum, tangtu 
diangles deui ku Kami di payuneun Ama 
nu linggih di Sawarga. 

34 Ulah boga sangkaan yen Kami bakal 
ngadatangkeun karapihan ka ieu dunya. 
Saenyana mah, Kami datang teh lain 
mawa karapihan, tapi mawa pedang. 

35 Kami datang rek nimbulkeun pasalia 
antara anak lalaki jeung bapa, anak 
awewe jeung indung, antara minantu 
awewe jeung mitoha awewe, 

36 sarta batur-batur saimahna bakal 
jadi satru. 

37 Sing saha anu leuwih nyaah ka 
indung bapa, ti batan ka Kami, henteu 
pantes jadi murid Kami; saha nu leuwih 
nyaah ka anakna, — boh awewe, boh 
lalaki — ti batan ka Kami, nu kitu henteu 
pantes keur Kami. 

38 Jeung deui, saha-saha nu teu daek 
manggul salibna sarta nuturkeun ka 
Kami, nu kitu ge teu pantes keur Kami. 

39 Saha-saha anu ngabelaan nyawana, 
bakal kaleungitan nyawana; saha-saha 
nu kaleungitan nyawana tina lantaran 
Kami, nyawana bakal salamet. 

40 Sing saha nu daek ngaku ka 
maraneh, eta teh sarua jeung ngaku 
ka Kami. Saha-saha nu daek ngaku ka 
Kami, eta teh geus daek ngaku ka Nu 
geus ngutus ka Kami. 

41 Saha-saha anu daek ngaku ka nabi 
sakumaha pantesna, manehna bakal 
narima ganjaran anu geus ngabaku keur 
nabi; jeung deui, saha-saha anu daek 
narima jelema bener sakumaha mistina, 
bakal diganjar ku ganjaran anu geus 
baku keur jelema bener. 

42 Sing saha anu nyuguhan nginum, 

— sanajan ngan ukur cai herang 
sacangkir — ka nu panglaip-laipna ti 
antara murid-murid Kami, ceuk Kami ka 
maraneh: Anu kitu oge moal kaliwat, 
tangtu baris narima ganjaran.” 

1 1 1Tamat ngawurukan murid-murid 

nu dua welas, tuluy ti dinya, 
Anjeunna angkat ngabujeng ka kota- 
kota sejenna seja ngawulang jeung 
nguarkeun Injil. 

2 Mangsa Yahya keur dipanjara, sakur 
padamelan Al Masih teh kawartoskeun 
ka anjeunna. 

3Ti dinya, anjeunna ngajurungan 
sababaraha urang muridna ngadeuheus 
ka Isa; maksudna, rek naros kieu, “Naha 
leres Anjeun nu bade rawuh teh, atanapi 
kedah ngantos-ngantos anu sanes?” 

4Ku Isa diwaler, “Geura bejakeun bae 
ku maraneh, caritakeun ka anjeunna 
sakur nu geus kadenge jeung kasaksian 
ku maraneh! 

?Nu lolong jadi beunta; nu lumpuh bisa 
leumpang; nu lepra jadi setra; nu torek 
bisa ngadenge; nu paeh dihirupan deui; 
jaba ti eta, anu malarat diwawaran Injil. 

6 Bagja sakur nu teu nganggap 
tatajongan ka Kami.” 

/Sanggeus murid-murid Yahya tea 
arindit deui, Isa ngawitan nerangkeun 
ka jelema anu karumpul di dinya tina 
hal Yahya, saur-Na, “Ari maraneh arindit 
ka tegalan keusik teh rek narenjo naon? 
Naha rek narenjo luak-leokna tangkal 
kaso katebak angin? 

8 Naon sababna, maraneh ngajugjug 
ka eta tempat? Naha rek ngadon 
ngalalajoanan nu keur mararidang? 

Atuh anu gararinding, nu papakeanana 
sarwa aralus mah, ayana teh di karaton 
raja-raja! 

9 Jadi, rek naon atuh maraneh teh? 
Hayang nyaraho kana rupana nabi? 
Tah, lamun eta maksud maraneh teh, 
memang bener kudu ka dinya. Malah 
ceuk Kami, Yahya teh leuwih luhur 
harkatna ti batan nabi. 

10 Sabab tina hal diri anjeunna, geus 
kaserat kieu: Mangka waspada, Kami 
geus ngutus utusan Kami saheulaeun 
Anjeun, anu baris nyadiakeun pijalaneun 
Anjeun. 

11 Ceuk Kami ka maraneh: Di antara 
jelema nu dijurukeun ku awewe mah, 
acan manggih anu leuwih mulya 
harkatna ti Yahya Juru Baptis; tapi di 
Karajaan Allah mah, nu panglaip-laipna 
oge, leuwih mulya ti batan anjeunna. 

12 Ti semet sumpingna Yahya Juru 
Baptis, — nepi ka kiwari — Karajaan 
Sawarga teh pada nyerbu sarta anu 
nyerbuna tea alihtiar supaya bisa 
kumawasa di dunya. 

13 Sabab hal eta teh, geus diwawarkeun 
ku sakabeh nabi jeung ku Kitab Toret 
nepi ka waktuna Yahya sumping; 

14jeung deui — upama ku maraneh 
katarima — anjeunna teh nya Elias tea 
anu geus dijangjikeun. 

1" Lamun rumasa baroga ceuli, kudu 
diraregepkeun! 

16 Ari jelema-jelema jaman kiwari, 
naha kudu diupamakeun kana naon? 
Maranehna teh ibarat barudak nu keur 
dariuk arulin di pasar bari tinggorowok 
ka papada baturna, pokna: 

1/“Ku urang dipangnyulingkeun, 
sarilaing mah henteu daraek ngigel; ari 
urang careurik, midangdam, sarilaing 
mah bangun nu teu riuk-riuk milu sedih!” 

18 Ayeuna, sumping Yahya anu teu 
tuang teu leueut, majar teh anjeunna 
kasurupan setan. 

19 Geus kitu, Putra Manusa ku anjeun 
rawuh, tuang leueut sakumaha biasa; 
aromongna: Tuh tenjo jelema rakus, 
pamabokan tukang nginum, komplotan 
tukang-tukang cuke jeung bangsa 
jelema daroraka! Tapi mungguhing 
hikmat Allah mah, kaestuanana teh, 
nyata tina padamelana-Na.” 

20 Sanggeus kitu, Isa nyeukseukan 
pangeusi kota anu henteu daraek tobat, 

padahal Anjeunna midamel mujijat teh 
panglobana di dinya. 

21“Cilaka maneh, Korasim! Cilaka 
maneh, Betsaida! Sabab upama di kota 
Tirus jeung di Sidon aya nu nyieun 
mujijat saperti nu geus kasaksian ku 
maraneh di dieu, tangtu maranehna 
geus lila tarobat sarta ngarasa prihatin.? 

22 Tapi Kami rek ngabejaan ka maraneh: 
Engke, dina poean Pangadilan, hukuman 
anu baris ditibankeun ka Tirus jeung ka 
Sidon teh, tangtu leuwih enteng ti batan 
hukuman maraneh. 

23 Jeung ari maneh, Kapernaum, 
naha maneh teh marukankeun bakal 
dijungjung diugung-ugung tepi ka langit? 
Moal, sabalikna, maneh bakal dirorod 
dibalangkeun ka jero Karajaan Maot! 
Sabab upama kabeh mujijat anu geus 
kasaraksian ku maraneh kajadianana 
di Sadumu, tangtu eta kota teh masih 
keneh ngadeg nepi ka kiwari. 

24 Tapi Kami rek ngabejaan ka maraneh: 
Dina poean Pangadilan, hukuman pikeun 
kota Sadumu, bakal leuwih enteng ti 
batan hukuman ka maraneh.” 

25 Harita Isa mihatur kieu, “Simabdi 
muji sukur ka Payuneun Ama, nun 
Allah nu kagungan langit sareng 
bumi; wireh eta perkawis teh ku Ama 
dibunikeun ka sakur nu laluhung sareng 
palinter, nanging Ama parantos kersa 
ngebrehkeun eta sadayana ka jalmi-jalmi 
laip. 

26 Sayaktosna pisan, nun Ama, eta 
sadayana parantos sapuk sareng 
pangersa Ama. 

2! Sagemblengna ku Rama geus 
dipasrahkeun ka Kami sarta moal aya 
anu bisa wawuh ka Putra iwal ti nu 
jadi Rama jeung deui moal aya anu 
bisa wawuh ka Rama lian ti nu jadi 
Putra-Na jeung sakur jelema anu geus 
dikersakeun diebrehan ku Putra. 

28 Hiap ka dieu ka Kami, sakur nu 
mopo sarta kalempohan jeung nu loba 
kabeubeurat, ku Kami maraneh rek sina 
reureuh. 

29 Geura pake, — ku maraneh — ieu 
pasangan Kami; jaba ti eta, seug, 
guguru oge ka Kami, — sabab Kami mah 
lemah lembut tur rendah hate — supaya 
batin maraneh manggih katengtreman. 

30 Sabab pasangan ti Kami mah, genah 
jeung momotanana ge hampang.” 

1 ? 1Hiji mangsa, dina poe Sabat, 

Isa ngalangkung pahumaan 
gandum. Tina sabab lapar, murid-murid 
Anjeunna mipit sababaraha ranggeuy 
tuluy didalahar. 

2Hal eta katingal ku sababaraha urang 
Parisi, pok arunjukan ka Anjeunna, 
“Geura tingal itu murid-murid Anjeun, 
keur baranggawe. Eta teh kapan henteu 
kawidian dina poe Sabat mah!” 

3Tapi dawuhan Isa, “Naha aranjeun 
acan maraca carios lalampahan Daud 
katut pangiringna, keur mangsa 
palayeun tuang tea? 

4*Kapan ahirna, anjeunna lebet ka Bait 
Allah, tuluy nuang roti haturkeuneun 
ka Allah; padahal eta roti teh henteu 
meunang pisan didahar, boh ku 
anjeunna, boh ku pangiringna, kajaba 
ku paraimam. 

” Naha henteu kaaos ku aranjeun dina 
Kitab Toret, yen dina poean Sabat, 
paraimam ngalanggar hukum Sabat 
di jero Bait Allah? Tapi sanajan kitu, 
euweuh anu ngalepatkeun! 

6 Ceuk Kami ka aranjeun: Palebah dieu 
mah aya anu ngungkulan Bait Allah. 

"Upami aranjeun leres-leres ngarti 
kana eusina dawuhan nu ungelna kieu, 
*Nu ku Kami diperedih teh, nya eta 
welas asih lain kurban.” Upama aranjeun 
ngarti kana eusina, tangtu moal rek 
ngahukuman ka jelema anu teu boga 
salah. 

8Sabab Putra Manusa teh, 
Jungjunanning Sabat.” 

9Ti dinya, Isa ngantunkeun tempat eta, 
lajeng lebet ka tempat pangibadahan. 

10 Dj dinya, kasampak aya jelema nu 
paeh sabeulah leungeunna. Maranehna 
nararos ka Anjeunna, "Naha kawidian 
nyageurkeun nu gering dina poe Sabat?” 
Naranya kitu teh, maksudna mah rek 
neangan kasalahan Isa. 

!1Tapi Isa ngadawuh, “Lamun salah 
saurang ti aranjeun boga hiji domba, 
tigebrus kana sumur dina poe Sabat; 
naha manehna moal turun pikeun 
ngangkat eta domba, supaya bisa 
katulungan? 

12 Naha jelema teh lain leuwih punjul 
martabatna batan domba? Kitu nu matak 

ngalampahkeun kahadean mah, henteu 
dilarang dina poe Sabat oge.” 

13 Lajeng Isa ngadawuh ka nu gering, 
“Cing sodorkeun leungeun maneh.” 
Nu gering nyodorkeun leungeunna. 
Dumadakan leungeunna cageur, pulih 
deui, sehat saperti leungeunna nu 
sabeulah deui. 

14 Sanggeus kitu, urang-urang Parisi 
teh barudal ka laluar sarta maranehna 
sakait pikeun maehan Isa. 

15 Jelema anu ngariring ka Isa 
teh loba pisan. Kabeh ku Anjeunna 
dicageur-cageurkeun. 

16 Tapi ku Isa, maranehna diomat- 
omatan, nya eta ulah aya anu dibejaan 
saurang oge saha Anjeunna teh; 

1/ supaya laksana Dawuhan Allah nu 
geus dilahirkeun ku Nabi Yesaya, nya 
eta: 

18'Geura tarenjo, ieu Nu ngabdi ka 
Kami teh, pilihan Kami, nu Kaasih, tur 
kamanah ku Kami; Ruh Kami baris 
ngauban ka Anjeunna, sarta hukum 
baris diwawarkeun ka sagala bangsa. 

19 Anjeunna moal kersa papaduan jeung 
moal huak-haok, jeung sora-Na moal 
kadenge ti jalan. 

20 Tangkal kaso nu pites, hamo 
disapatkeun ku Anjeunna; seuneu 
dina sumbu lampu anu meh pareum, 
ku Anjeunna moal dipareuman; nepi 
ka datang mangsana ku lantaran 
kakawasaana-Na, hukum teh unggul. 

21 Sarta nya Anjeunna nu bakal jadi 
pangarep-ngarep sagala bangsa.” 

22 Ti dinya, aya nu karanjingan setan nu 
dideuheuskeun ka Isa. Jelemana lolong 
sarta pireu, tuluy ku Isa dicageurkeun; 
bisa ngomong sarta bisa nenjo. 

23 Jalma rea hareraneun pisan, 
aromongna, “Anjeunna teh boa-boa 
Putra Daud tea!” 

24 Eta teh kadenge ku urang-urang 
Parisi, tuluy maranehna nyebutkeun 
kieu, “Anjeunna bisa ngusir setan teh, 
bane bae ngagunakeun kakawasaan 
Beelsebul, gegedugna setan tea!” 

Tapi Isa uningaeun kana pipikiran 
maranehna, tuluy ngadawuh, “Karajaan 
anu henteu bersatu tangtu ambruk. 

253 Nya kitu keneh nagara atawa rumah 
tangga anu baruntak, teu sauyunan, 
moal bisa lila ngadegna. 

26 Nya kitu oge, lamun Iblis merangan 
Iblis deui, tangtu lumpuh kakawasaanana 

tina sabab silih perangan tea; naha 
kumaha karajaanana rek bisa ngadeg 
terus? 

2! Jadi, lamun Kami ngusir setan ku 
kakawasaan Beelsebul, murid-murid 
aranjeun rek ku kakawasaan saha ngusir 
setan teh? Ku sabab eta, nya maranehna 
anu baris jadi hakim aranjeun teh! 

28 Tapi lantaran Kami ngusir setan teh 
ku kawasana Ruh Allah, ceuk Kami ka 
maraneh: Eta nandakeun yen Karajaan 
Allah teh geus tepi ka aranjeun. 

“Rek kumaha bangsat bisa 
ngagadabah imah jelema gagah, 
niat ngaringkid harta bandana; iwal ti 
ku nalikung heula jelema gagah tea? 
Sanggeus dibarogod nu boga imahna, 
kakara imahna bisa dirampog. 

30 Saha nu henteu biluk ka Kami, 
eta teh tangtu ngalawan ka Kami; 
jeung deui, saha-saha anu henteu milu 
ngumpulkeun sarta ngahijikeun, eta teh 
geus tangtu ngabaruntakeun. 

31 Ku sabab eta, ceuk Kami ka maraneh: 
Sagala dosa jeung ucap-ucapan manusa 
nu sarugal bakal dihampura, tapi anu 
ngahinakeun Ruh Allah mah, hamo 
meunang panghampura. 

32Upama aya jelema anu ngalawan ka 
Putra Manusa, nu kitu bisa dihampura; 
tapi lamun manehna ngalawan ka 
Ruh Allah, dosa manehna moal bisa 
dihampura: Boh ayeuna, keurna di 
dunya; boh engke, di alam aherat. 

33 Upama nyebutkeun yen tangkal “anu' 
teh mulus, tangtu tina sabab buahna oge 
mulus. Sabalikna, lamun nyebutkeun 
yen tangkal 'anu' teh goreng, tangtu tina 
sabab goreng buahna. Sabab kanyahoan 
hade gorengna teh, tina buahna. 

34 He, maraneh turunan oray welang! 
Kumaha maraneh rek bisa ngabijilkeun 
ucap-ucapan anu harade, ari maraneh 
sorangan jahat? Sabab nu diucapkeun 
ku sungut teh, asalna ti jero hate. 

33 Jelema bener, ngabijilkeun hal-hal 
anu bener tina sanubari nu bener. 
Sabalikna, jelema jahat, ngutahkeun 
kajahatanana tina sanubarina nu jahat. 

36 Tapi ceuk Kami ka maraneh, sakecap 
saucap maraneh anu mubadir baris aya 
balitunganana dina poean Pangadilan. 

37 Sabab maraneh, disebutna bener teh, 
ditilik tina ucapan maraneh; nya kitu 
keneh, tina sabab ucap-ucapan maraneh 
oge, maraneh bisa dihukum.” 

38 Dina hiji waktu, sababaraha 
urang ahli Toret jeung urang Parisi 
ngadeuheusan ka Isa, piunjukna, “Guru, 
mugi kersa mintonkeun hiji tanda ka 
simkuring, hoyong ningal.” 

39 Tapi waler Isa, “Jelema-jelema alam 
kiwari anu jarahat sarta teu beunang 
dipercaya meredih tanda mujijat! Moal 
dibarere, kajaba tanda mujijat Nabi 
Yunus tea. 

40 Nabi Yunus, cicingna, di jero 
beuteung lauk teh tilu poe tilu peuting 
lilana. Nya kitu oge Putra Manusa, bakal 
aya di jero kandungan bumi teh, salila 
tilu poe tilu peuting. 

41 Engke, dina poean Pangadilan, urang 
Niniwe bakal milu ngagugat ka ieu 
jelema-jelema alam kiwari. Maranehna 
bakal milu ngahukuman. Sabab urang 
Niniwe teh tarobatna ku piwulang Yunus; 
sedeng anu keur adu hareupan di dieu 
teh, leuwih mulya ti Yunus. 

42 Engke, dina poean Pangadilan, Ratu 
ti tatar kidul bakal dihudangkeun deui 
babarengan jeung jelema-jelema alam 
kiwari. Anjeunna tangtu baris milu 
ngahukuman. Sabab angkatna ratu ti 
tungtung bumi teh kersana ngupingkeun 

dawuhan Sulaeman anu kawentar 
kabinangkitanana; padahal, anu jonghok 
di dieu, saenya-enyana ngungkulan 
Sulaeman.” 

43“Upama aya roh jahat nyingkah ti 
hiji jelema; eta teh tuluy marakayangan 
neangan tempat-tempat anu simpe 
geusan enggon cicingna, tapi henteu 
manggih. 

44 Omongna, “Aing rek balik deui bae 
ka tempat cicing urut tadi." Ti dinya, 
manehna balik deui ka tempat asalna. 
Kasampak tempat teh kosong, rapih, 
jeung beresih. 

45 Ti dinya, manehna indit deui neang 
baturna tujuhan. Nu tujuh teh leuwih 
jahat ti batan manehna. Sanggeus kitu, 
eta roh-roh jahat, kabeh arasup ka eta 
tempat; tuluy maratuh di dinya. Ahirna, 
kaayaan jelema anu geus kasebut 
tadi teh, leuwih parna ti batan tadina. 
Tah eta pisan nu bakal kaalaman ku 
jelema-jelema nu jarahat jaman kiwari 
teh.” 

46 Mangsa Isa keur cacarios keneh jeung 
jelema rea, ibu-Na jeung wargi-wargi-Na 
ngaradeg bae di luar. Maranehna seja 
mendakan ka Anjeunna. 

4/ Aya nu unjukan ka Anjeunna, “Mugi 
tingali, tuang ibu sareng saderek-saderek 
nuju di laluar bade nepangan.” 

48 Ka nu mawa beja Isa ngadawuh, 
“Saha indung Kami teh? Jeung saha 
dulur-dulur Kami teh?” 

49 Isa nunjuk ka murid-murid Anjeunna, 
tuluy ngadawuh, “Tah ieu indung jeung 
dulur-dulur Kami teh. 

50 Sabab sing saha bae anu 
ngalampahkeun pangersa Ama 
Kami anu linggih di Sawarga, nya eta 
nu jadi dulur Kami lalaki, dulur Kami 
awewe, jeung nu jadi indung Kami!” 

1 3 1Poe harita, Isa angkat ti bumi 

lajeng calik di basisir. 

2Rob jelema-jelema daratang 
ngarubung ka Anjeunna. Anjeunna 
kapaksa nitih kana parahu; ari 
jelema-jelema mah, tetep di basisir. 

3 Sanggeus kitu, Anjeunna ngawulang 
ngangge siloka ka maranehna dawuh-Na, 
“Aya hiji patani, indit rek tebar. 

Mangsa binih ditebarkeun, aya 
nu ragrag ka sisi jalan; tuluy beak 
dipacokkan ku manuk. 

? Aya deui, sawarehna, anu ragrag kana 
tanah cadas. Binih teh jadi, tapi henteu 

lila; sabab taneuh dina cadas teh, ipis 
pisan. 

e Barang mimiti kapanasan jadi alum, 
tuluy garing sabab ngakarna teu bisa 
jero. 

/Sabagianana deui ragrag kana 
rungkun cucuk. Tangkal cucuk 
ngagedean. Binih anu kakara jadi teh 
kasedekkeun, kadeseh nepi ka paehna. 

8 Aya oge, anu ragragna teh, kana 
tanah subur nepi ka bubuah. Aya nu 
buahna nepi ka saratus tikeleun, aya 
anu genep puluh tikeleun, aya oge anu 
tilu puluh tikeleun, lobana. 

9? Sing saha nu rumasa boga ceuli kudu 
ngaregepkeun.” 

10Teu lila, jol murid-murid daratang; 
pok unjukan, “Naon margina Anjeun 
ngawulang ku siloka ka jalmi-jalmi anu 
karempel di dieu?” 

11 Dawuhan Isa, “Maraneh mah geus 
narima sih kurnia, supaya bisa ngalarti 
kana rasiah Karajaan Sawarga; tapi ari 
nu sejen mah, henteu nararima. 

12 Sabab anu dibere teh, nya eta sakur 
nu geus baroga, nepi ka maranehna 
medah-meduh bakat ku loba. Sabalikna, 
anu teu boga mah, — malah anu aya di 

maranehna teh sanajan teu pira oge — 
bakal dicokot. 

13 Tah eta sababna, Kami ngawuruk 
ka maranehna teh ku siloka; lantaran 
sanajan maranehna nyaksian, tetep 
henteu awas; sanajan kadengeeun ku 
ceulina, tetep teu ngadenge jeung teu 
ngarti. 

14 Jadi, pangwawaran Yesaya teh keuna 
ka maranehna, nya eta: “Ku maraneh 
bakal kadenge deui, kadenge deui, ngan 
teu terus jeung dihartikeunana. Bakal 
katenjo deui, katenjo deui, ngan weleh 
teu dipaduli. 

15 Sabab eta bangsa, hatena geus 
teu mental, pangdengena geus mintul, 
matana geus dipeureum-peureumkeun; 
malar matana tong kungsi nenjo, ceulina 
ulah kungsi ngareungeu, sieuneun 
matak kaharti ku hatena, sieuneun 
tarobat sarta ku Kami disina waraluya.” 

16 Tapi untung maraneh mah sabab 
mata bisa awas sarta ceuli bisa ngadenge 
keneh. 

1/ Sabab rek diterangkeun ku Kami ka 
maraneh: Loba pisan nabi-nabi jeung 
jelema-jelema nu kacida harayangeun 
nyahona ka nu geus kasaksian ku 

maraneh, tapi henteu kungsi bisa. Loba 
nu harayangeun ngadenge ka nu geus 
kadarenge ku maraneh, tapi henteu 
kungsi bisa. 

18Ku sabab eta, ayeuna, dengekeun 
katerangan siloka nu tebar bieu teh, 
tuluy lenyepan. 

19 Satiap nu ngadenge dawuhan anu 
nerangkeun Karajaan Sawarga, tapi teu 
bisa ngahartikeunana; nu karitu teh 
bakal didatangan si jahat. Binih anu 
geus dipelak dina hatena tea, dirampas; 
eta hartina binih anu ragrag kana sisi 
jalan teh. 

20 Binih anu ragrag kana tanah cadas 
tea, ngagambarkeun jelema anu 
ngadenge sarta sukaeun narima kana 
eta dawuhan. Tapi nya kitu, henteu 
ngakar dina hatena teh. Jadi, umurna 
henteu bisa lila. 

2l1lamun nyorang siksaan jeung 
panganiaya tina sabab dawuhan tea, 
terus bae manehna teh murtad. 

22 Binih anu ragrag kana rungkun cucuk 
tea, ngagambarkeun jelema nu geus 
ngadenge dawuhan, tapi tina sabab 
rupa-rupa kahariwang dina hirupna; 
jeung deui, ku lantaran kabongroy 


MATIUS 13.23—-28 66 


ku kabeungharan, eta dawuhan teh 
kadeseh, teu bisa walakaya. 

23 Anu ditebar dina taneuh anu subur, 
ngagambarkeun jelema anu geus 
ngadenge dawuhan tea, bari jeung bisa 
ngahartikeunana. Ku sabab eta, binih 
dawuhan teh nepi ka bubuah. Buahna 
aya nu saratus tikeleun, aya nu genep 
puluh tikel sarta aya oge anu tilu puluh 
tikel lobana.” 

24 Lajeng Isa masihan deui piwulang 
ku siloka nu sejen, dawuhana-Na, “Ari 
Karajaan Sawarga teh saupama hiji 
jelema anu nebarkeun binih anu hade 
dina tanah garapanana. 

25 Tapi dina wanci sare, musuhna 
datang; tuluy ngawurkeun binih eurih di 
humana. Geus kitu mah, tuluy arindit. 

26 Gandum teh jadi sarta mimiti 
ranggeuyan. Tapi eurihna oge, milu 
jaradi deuih. 

2! Bujang-bujangna daratang ngabejaan 
dununganana pokna: “Juragan, anu 
dipelak di huma teh binih anu sae sanes? 
Naha atuh bet seueur eurihna huma 
teh?” 

28Jawab dununganana: “Tangtu 
kalakuan musuh urang eta teh. Pok 

deui bujangna arunjukan, “Naha kenging 
dirambet ayeuna ku abdi?” 

29 Tapi ku dununganana, dijawab 
kieu: "Ulah; sabab bisi gandumna milu 
kacabut, lamun dirambet ayeuna mah. 

30 keun bae sina bareng-bareng 
jaradi, nepi ka waktuna dipibuatan. 
Engke, nu darerep ku kami rek dititah 
supaya eurihna dicabutan tiheula, sina 
dikumpulkeun keur durukeun; geus kitu, 
kakara gandumna dipibuatan, terus 
sina dikumpulkeun jeung diarakutan ka 
lumbung kami.” 

3! Isa masihan deui siloka anu sejen 
ka maranehna, dawuh-Na, “Ari kaayaan 
Karajaan Sawarga teh, ibarat binih 
tangkal sasawi; sanggeus diala, tuluy 
disebarkeun di pahumaan. 

32 Sanajan siki sasawi leuwih leutik 
batan sisikian sejen; tapi ari geus jadi 
mah, kaayaanana, leuwih gede batan 
palawija sejenna. Malah mangrupa 
tangkal, nepi ka dahanna bisa dipake 
nyarayang manuk.” 

33 Lajeng Anjeunna masihan deui 
siloka anu sejen. Dawuh-Na, “Kaayaan 
Karajaan Sawarga teh, bisa oge 
diupamakeun ragi nu ku kaum ibu 

sok dipake nyieun adonan. Lamun 
dicampurkeun jeung tilu taker tipung, 
tuluy diadonan nepi ka dalit, tangtu si 
adonan teh walatra ngabeukahan.” 

34 Piwulang Isa teh kabeh oge ku siloka 
bae. Piwulang-Na ka maranehna tara teu 
make siloka. 

33 Ku kituna dawuhan anu geus 
dilahirkeun ku nabi teh ngabukti: 
"Baham Kami bakal muka pikeun 
nepikeun siloka, bakal nyaritakeun 
kaayaan nu ti sajlegna bumi tepi ka 
ayeuna masih keneh buni.” 

36 Ti dinya, Isa angkat deui ngantunkeun 
jelema-jelema di dinya, lajeng mulih. 
Murid-murid-Na ngadareuheusan, 
piunjukna, “Mugi kersa nerangkeun 
eusina siloka eurih sareng gandum tea 
ka abdi-abdi.” 

37 Isa ngadawuh kieu, “Jelema anu 
nyebarkeun binih anu hade teh, nya eta 
Putra Manusa. 

38 Ari minangka taneuhna teh, nya 
eta dunya. Nu disebut binih nu hade 
teh, nya eta paraahli waris Karajaan; 
ari nu diupamakeun eurih, nya eta 
jelema-jelema murid si jahat. 


MATIUS 13.39—44 69 


39 Anu disebut musuh teh, nya eta 
Iblis. Usum panen ngagambarkeun 
ahir jaman; ari nu darerepna, nya eta 
paramalaikat. 

40 Saperti geus ka caritakeun tadi, yen 
eurih teh dikumpulkeun, tuluy diduruk. 

41 Kitu oge, engke, Putra Manusa teh 
baris nimbalan paramalaikat. Naon bae 
nu matak nyasabkeun jeung saha bae 
anu ngalampahkeun kajahatan di jero 
Karajaana-Na bakal disingkirkeun. 

42 Nu karitu teh, kabeh ge, baris 
dibalangkeun kana durukan; nya di 
dinya bakal kadenge reang nu careurik 
sarta tingkarerotna huntu. 

43 Dina waktu eta, sakur nu balener 
bakal moncorong cahayaan, — jeg 
panonpoe — di jero Karajaan nu jadi 
Rama. Sing saha nu rumasa boga ceuli, 
kudu ngaregepkeun.” 

44“Ari Karajaan Sawarga teh, 
diupamakeun harta anu kakubur di 
tegal; tuluy eta harta teh kapanggih 
ku jelema, tapi ku manehna dikubur 
deui. Bawaning ku atoh-atohna, leos bae 
balik. Sapangabogana kabeh dijual keur 
meuli eta tegalan tea. 

4> Kaayaan Karajaan Sawarga teh, bisa 
oge diupamakeun hiji sudagar anu keur 
nyiar mutiara anu pangalus-alusna. 

46 Sanggeusna manggih, tuluy bae eta 
sudagar teh balik heula pikeun ngajual 
harta bandana; nya keur ngaduitan 
mutiara tea.” 

4/“Nya kitu oge, yen kaayaan Karajaan 
Sawarga teh, bisa diupamakeun jaring 
nu dipasang di laut. Sagala rupa lauk 
arasup ka dinya. 

48 Sanggeus pinuh, jaring teh dipulut, di 
ka daratkeun. Pek palika kabeh dariuk, 
prak lauk teh dipilih. Lauk nu ngeunah 
diwadahan, ari bangsa lauk nu teu 
didahar mah dipiceun. 

49 Tah, kaayaan dina ahir jaman oge nya 
kitu pisan. Paramalaikat baris sumping, 
maksudna rek misahkeun jelema jahat ti 
nu bener. 

50 Nu jarahat mah digebruskeun kana 
durukan seuneu. Di dinya, engke, 
baris kadenge sora anu careurik sarta 
tingkarerotna huntu. 

31 Bisa kaharti, eta kabeh, ku 
maraneh?” Walon murid-murid-Na, 
“Kahartos pisan.” 

>2 Lajeng Isa ngadawuh deui, “Ku sabab 
eta, satiap ahli Toret nu geus narima 
kana pangajaran tina hal Karajaan 
Sawarga teh, ibarat nu boga imah nu 
ngabudalkeun sakabeh barangna nu aya 
di jero imahna: Boh nu heubeul, boh nu 
anyar.” 

53 Rengse ngawulangna Isa angkat ti 
dinya, 

34 ngabujeng ka tempat asal-Na. 

Di dinya, Anjeunna ngawulang ka 
jelema-jelema di tempat aribadahna. 
Maranehna ngarasa heran, aromongna, 
“Ti mana Manehna boga hikmat jeung 
kawasa nepi ka bisa nyieun mujijat 
sakitu lobana. 

”3 Lain eta teh anak tukang kayu tea? 
Maryam lain, indung-Na teh? Dulur 
Yakobus, Yusup, Simon jeung Yudas? 

56 Dulur-dulur-Na, nu awewe oge, 
reureujeungan jeung urang di dieu lain? 
Naha ti mana atuh meunang kakawasaan 
jeung hikmat anu sakitu gedena?” 

>/ Geus kitu mah, maranehna teh 
ngarasa cangcaya; Isa teh, tuluyna 
mah, ditarolak ku maranehna. Ti dinya, 
Anjeunna ngadawuh ka maranehna, “Nu 
jadi nabi sok pada ngahormat di tempat 

mana bae oge, kajaba di kampung jeung 
di imahna sorangan.” 

358 Lantaran urang dinya, henteu percaya 
ka Anjeunna; di dinya, henteu loba 
mujijat nu dipidamel ku Isa. 

14 1 Dina waktu eta, Herodes, — raja 

di eta wilayah — ngadangu oge 
hal ihwal Isa. 

2Tuluy sasauran ka pagawena, “Moal 
salah, eta teh Yahya nu geus paeh tea, 
hirup deui. Ku sabab eta, manehna 
ngabogaan kakawasaan dina diri-Na.” 

3 Memang, Yahya teh ku anjeunna 
dipiwarang ditangkep, dirante, tuluy 
dijebloskeun ka panjara; patali jeung 
Herodias, istri Pilipus, saderekna tea. 

4*Ku Yahya, Raja Herodes kantos 
ditegor, saurna, “Migarwa Herodias teh 
henteu halal numutkeun hukum.” 

"Nu matak timbul niatna hoyong 
maehan Yahya, tapi ngaraos rempan ku 
jalma rea nu nganggap nabi ka Yahya. 

6 Dina waktu pesta ulang taun 
anjeunna, putri Herodias majeng ka 
payun, ngibing, anu nyukakeun sang 
Raja katut paratatamu. 

'Tina ku bingah-bingahna, anjeunna 
nepi ka sumpah yen naon bae anu 

dipundut ku nyi putri moal aya anu 
dipungpang. 

8 Sanggeus diasut-asut ku nu jadi ibuna, 
nyi putri sasauran, “Abdi nyuhunkeun 
sirah Yahya Juru Baptis dina ieu baki.” 

9 Sang Raja ngarenjag, tapi tina 
sabab geus sumpah tur kasaksian 
ku paratatamu, tuluy anjeunna 
marentahkeun supaya sapamundut nyi 
putri teh dilaksanakeun. 

10 Mastaka Yahya ditugel di jero 
panjara. 

11 Sanggeus dikabakikeun, dihaturkeun 
ka nyi putri; tuluy ku nyi putri 
disanggakeun ka ibuna. 

12 Ti dinya, layon Yahya dicandak ku 
murid-muridna, terus dimakamkeun. 

13 Sanggeus Isa ngadangu wartos, 
yen Yahya parantos pupus, Anjeunna 
angkat seja nyepi di tempat anu simpe. 
Angkat-Na kana parahu. Tapi maksad 
Isa kitu teh, kanyahoan ku jelema rea. 
Tuluy maranehna teh ngariring, marake 
jalan darat ti kotana masing-masing. 

14 Eta sababna, barang Isa unggah 
ka darat, katingalieun ku Anjeunna 
jelema-jelema geus kumpul, anu kacida 
lobana; hal eta teh matak ngahelas kana 

manah-Na. Saterusna mah, nu garering 
teh ku Anjeunna dicageur-cageurkeun. 

1i Wanci sareupna, murid-murid-Na 
ngadareuheus ka Anjeunna; pihaturna, 
“Di dieu teh tiiseun pisan sareng 
parantos sareupna. Saena mah, Ieu 
jalmi-jalmi teh sina marios bae, sina 
meser tedaeun di desa.” 

16Tapi dawuh Isa, “Henteu perlu 
maranehna indit ti dieu, ku maraneh bae 
saruguhan!” 

1/ Jawab murid-murid, “Roti mung aya 
lima siki sareng laukna dua siki.” 

18 Saur Isa, “Sok bae bawa ka dieu ka 
Kami.” 

19 Jelema-jelema teh ku Anjeunna 
dipiwarang dariuk dina jukut. Sanggeus 
Anjeunna nyandak roti anu lima siki 
jeung laukna dua siki tea, Anjeunna 
tanggah sarta ngucapkeun berkah. Roti 
teras disemplekan, dipaparinkeun ka 
murid-murid supaya dibagikeun. Tuluy 
ku murid-murid dibagikeun ka sakabeh 
nu aya di dinya. 

20 Kabeh dalahar nepi sareubeuheun. 
Tuluy kaleuwihanana dikumpulkeun, aya 
dua belas bakul muncung. 

21Anu dalahar, harita teh, lalakina 
wungkul kira-kira lima rebu urang, acan 
kaitung awewe jeung barudak. 

22 Geus kitu, murid-murid ku Isa 
dipiwarang meuntas ti heula; ari jelema 
nu loba mah, ku Anjeunna dijurung 
marulang. 

23 Sanggeus jelema-jelema baralik, 
tuluy Anjeunna unggah ka pasir bade 
ngado'a. Harita teh geus peuting. 
Anjeunna nyalira bae di dinyana teh. 

24 Murid-murid dina parahu geus 
sababaraha mil jauhna ti darat; 
parahuna kaumbang-ambing ombak 
sabab angin kacida gedena. 

23 Kira-kira pukul tilu, Isa ngabujeng 
ka murid-Na; angkat-Na tapak kancang 
dina beungeut cai. 

26 Barang kabireungeuh ku murid- 
murid, maranehna ngarenjag, tuluy 
tinggorowok, “Jurig, jurig!” Maranehna 
tingkaroceak teh kasingsieunan tea. 

2! Tapi Isa enggal ngadawuh, “Sing 
teger! Ieu teh Kami, entong sieun-sieun!” 

28Tij dinya Petrus ngagero pokna, 
“Jungjunan, upami leres Jungjunan, 
mugi abdi kawidian nyaketan leumpang 
dina beungeut cai.” 

“Waler Isa, “Heug, ka dieu 
sampeurkeun Kami!” Petrus turun 
tina parahu; tuluy leumpang dina 
beungeut cai, nyampeurkeun ka Isa. 

30 Tapi sanggeus karasaeun tarikna 
angin, mimiti manehna ngarasa gimir, 
tuluy rek tilelep. Manehna gogorowokan, 
“Jungjunan, tulungan abdi!” 

31 Enggal ku Jungjunan disodoran 
panangan; Petrus dicepeng dawuhana- 
Na, “Euh, maneh mah kurang percaya, 
naha make hamham?” 

32 Ti dinya, arunggah kana parahu, jep 
angin teh repeh. 

33 Anu araya dina parahu nyarembah 
ka Anjeunna, piunjukna, “Jungjunan teh 
leres Putra Allah.” 

34 Sanggeus nepi ka peuntas ditu, 
maranehna balabuh di tanah Genesaret. 

35 Jelema-jelema di tempat eta 
tengeteun ka Isa, tuluy bae uar-uar ka 
sakuliah daerah eta. Geus kitu mah, 
sakur nu garering dideuheuskeun ka 
Anjeunna. 

36 Maranehna marenta diwidian nyabak 
kana tungtung jubah Anjeunna. Sakur 
anu nyabak, terus bae calageur. 

1 5 1 Geus kitu, urang Parisi jeung 
ahli Kitab ti Yerusalem daratang 
ka Isa, naranya kieu: 

2“Ku naon murid-murid Anjeun 
ngalanggar adat karuhun urang, 
dalaharna henteu saribanyo heula?” 

3 Ku Isa diwaler, “Ku naon aranjeun 
oge, pedah tuhu ka adat karuhun jadi 
ngalanggar parentah Allah? 

Dawuhan Allah: Maneh kudu hormat 
ka indung bapa. Jeung: Saha-saha anu 
nyumpahan bapana atawa indungna, 
kudu dipaehan. 

3>Tapi cek maraneh mah: Saha-saha 
anu pupulih kieu ka bapana atawa ka 
indungna 'Banda nu aya di kuring teh, 
nu tadina mah rek dipake ngarawatan 
bapa atawa ema, tapi ayeuna mah geus 
dihaturkeun ka Allah,' 

6 cek maraneh mah: Jelema anu karitu 
mah geus teu wajib deui bakti ka 
bapa atawa indung. Kalakuan aranjeun 
kitu teh ngalindih dawuhan Allah, 
ngagungkeun adat karuhun. 

Eh, jelema-jelema munapek, piwejang 
Nabi Yesaya hal aranjeun teh cocog 
jeung buktina, unina: 

8*“*Ieu umat, biwirna ngagungkeun 
Kami, hatena mungkir ti Kami. 

9 Ibadahna ka Kami ge, cumah; sabab 
nu diajarkeun teh ngan ukur aturan 
parentah manusa.” 

10 Geus kitu, jalma rea ku Isa disina 
kumpul, tuluy Anjeunna ngalahir: 

!1“Regepkeun jeung lenyepan: Anu 
matak jadi najis teh lain anu asup ka 
jero sungut, tapi anu kaluar tina sungut; 
nu kitu, nu najis teh.” 

12 Murid-murid mihatur, “Jungjunan, 
uninga eta kasauran anu bieu teh kangge 
urang Parisi mah, lir batu tatajongan?” 

13 Waler Isa, “Satiap pepelakan anu 
lain beunang melak Ama Kami anu 
aya di Sawarga, bakal dirabut jeung 
akar-akarna. 

14 Keun bae maranehna antep. 
Maranehna teh, jelema-jelema lolong 
nungtun anu lolong deui. Nu lolong 
nungtun nu lolong mah, tangtu duanana 
bakal tigebrus ka jero lombang.” 

15 Petrus mihatur, “Terangkeun eta 
siloka teh ka abdi-abdi.” 

lé6 Waler Isa, “Kutan maraneh ge teu 
ngarti? 

1/Na teu nyaho, yen sakur anu asup ka 
jero sungut teh, asup ka jero beuteung, 
tuluy dipiceun ka jamban? 

18Tapi anu kedal tina sungut mah, 
asalna ti jero hate, eta nu matak najis 
teh. 

19 Sabab nya tina hate asalna pikiran- 
pikiran jahat teh, maehan, jinah, 
pacabulan, maling, sumpah palsu jeung 
ngahina. 

20 Eta anu karitu, nu nganajiskeun 
jelema teh. Ari dahar henteu sibanyo 
heula mah, teu matak jadi najis.” 

21 Geus kitu, ti dinya, Isa angkat ka 
daerah Tirus jeung Sidon. 

22Jol aya awewe urang Kanaan nu aya 
di eta daerah, ngagero, “Nun Jungjunan, 
Putra Daud, abdi neda piwelas! Pun anak 
awewe diraksuk setan, kalintang matak 
hawatosna.” 

23 Tapi ku Isa henteu diwaler. Murid- 
murid-Na mihatur, “Sina nyingkah! 
Mung nutur-nutur bae ka urang bari 
gera-gero.” 

24 Waler Isa, “Kami diutus ngan ka 
domba-domba anu leungit, nya ka sakur 
umat Israil anu leungit.” 

23 Eta awewe beuki ngadeukeutan, 
tuluy nyembah bari mihatur, “Jungjunan, 
nyuhunkeun tulung!” 

26 Isa ngadawuh, “Teu hade roti pikeun 
barudak dialungkeun ka anjing.” 

2! Cek eta awewe, “Leres, Jungjunan. 
Nanging anjing oge sok ngaletakan 
remeh anu ragrag tina meja 
dununganana.” 

28 Saur Isa ka manehna, “Ibu, iman 
ibu pengkuh. Heug, pamenta ibu sing 
tinekanan.” Sapada harita keneh anakna 
cageur. 

29 Sanggeus ngantunkeun eta daerah, 
Isa angkat-Na mapay sisi talaga Galilea, 
tuluy unggah ka gunung, calik di dinya. 

30 Burubul jelema-jelema ka Anjeunna, 
marawa nu lumpuh, nu pincang, nu 
lolong, nu pireu, jeung rupa-rupa deui, 
sina dariuk deukeut sampeana-Na; ku 
Anjeunna terus dicalageurkeun. 

31 Jelema-jelema ukur barengong nenjo 
nu pireu bisa ngomong, nu pincang 
cageur, nu lumpuh bisa leumpang, 
nu lolong bisa nenjo. Tungtungna, 
maranehna ngamulyakeun ka Allah nu 
disembah ku urang Israil. 

32 Geus kitu, Isa ngahiapkeun 
murid-murid, seug ngalahir, “Karunya 
ieu jelema-jelema teh. Geus tilu 
poe mimiluna ka Kami, geus teu 
barogaeun keur dahar. Kami teu tega 
nitah maranehna balik lapar, tangtu 
kalempohan di jalan.” 

33 Pihatur murid-murid, “Di tempat 
tiiseun kieu ti mana aya roti kangge 
jalmi anu sakieu seueurna?” 

34 Saur Isa, “Roti maraneh aya 
sakumaha?” “Mung aya tujuh,” jawabna 
“sareng lauk aralit, saeutik.” 

35 Jalma-jalma teh, ku Isa dipiwarang 
dariuk dina taneuh. 

36 Tuluy Anjeunna nyandak roti anu 
tujuh siki jeung lauk tea, sarta muji 
sukur: Rotina disemplekan, tuluy 
disodorkeun ka murid-murid, ku 
murid-murid dibagikeun ka sarerea. 

37 Tuluy bae dalalahar nepi ka 
sareubeuheun kabeh. Sanggeusna, 
kaleuwihanana, — beunang nyemplekan 
tea — dikumpulkeun; meunang tujuh 
tolombong pinuh. 

38 Nu disuguh teh, lalakina wungkul aya 
opat rebu urang, can kaitung awewe 
jeung barudak. 

39 Geus kitu, ku Isa dijurung marulang, 
ari Anjeunna mah unggah kana parahu, 
tuluy angkat ka daerah Magadan. 

1 6 1 Geus kitu, daratang urang Parisi 

jeung Saduki arek ngadoja ka 
Isa. Maranehna menta tanda ti sawarga 
ka Anjeunna. 

2Tapi Isa ngawaler, “Lamun pasosore 
di langit aya layung, cek aranjeun hade 
poena; 

3lamun isuk-isuk langit mendung, 
cek aranjeun goreng poena. Kana rupa 
langit, aranjeun bisa ngabedakeun; ari 
kana tanda-tanda jaman, teu nyaho. 

Teu jalma-jalma kiwari anu jahat 
marenta tanda. Taya tanda nu pantes 
dibikeun, iwal ti tanda Nabi Yunus.” Geus 
kitu mah, maranehna, ku Anjeunna 
dikantun. 

"Waktu keur meuntas talaga, 
murid-murid poho teu mekel roti. 

6 Ari Isa sasauran kieu ka maranehna, 
“Sing ati-ati, kudu waspada kana ragi 
urang Parisi.” (Ragi di dieu hartina 
kamunapekan). 

Eta kasaurana-Na ku murid-murid 
dipalikiran, tuluy ngomong pada batur, 

“Meureun sasauran kitu teh lantaran 
urang teu mekel roti.” 

8 Isa uninga ka nu keur diaromongkeun 
ku maranehna, Anjeunna ngalahir, “Naha 
wet nyebut pedah teu mekel roti; eh, 
maraneh nu kurang iman? 

9? Na can ngaharti keneh bae? Na geus 
teu inget kana roti lima siki mahi dipake 
nyuguh lima rebu jelema? Sabaraha 
tolombong deui leuwihna? 

10 Nya kitu deui roti anu tujuh siki mahi 
keur opat rebu jelema, jeung sabaraha 
tolombong leuwihna? 

11Na kumaha make teu ngarti yen anu 
dimaksud ku Kami teh lain roti! Cek 
Kami: Sing waspada kana ragi urang 
Parisi jeung Saduki.” 

12 Geus kitu, kakara maranehna 
ngalarti, yen anu dimaksad ku Anjeunna 
teh lain ragi pikeun roti; tapi ajaran 
urang Parisi jeung Saduki tea. 

13 Sanggeus Isa sumping ka daerah 
Kesarea Pilipi, Anjeunna mariksa ka 
murid-murid, “Ari cek nu rea, saha Putra 
Manusa teh?” 

14 Wangsulna, “Aya nu nyebatkeun 
Yahya Juru Baptis; aya nu nyebatkeun 

Nabi Elias; aya oge nu nyebatkeun Nabi 
Yermia atanapi salah sawios nabi.” 

15 Saur Isa, “Ari cek maraneh, Kami 
saha?” 

16 Petrus ngawangsul, “Anjeun teh Al 
Masih, Putra Allah nu jumeneng!” 

1/ Saur Isa ka manehna, “Bagja 
maneh, Simon bin Yonas. Sabab hal 
eta dinyatakeunana ka maneh lain 
ku manusa, tapi ku Rama Kami nu di 
sawarga. 

18 Ayeuna Kami ngabejaan: Maneh 
teh, nya eta Petrus, sarta nya dina 
batu karang ieu Kami baris ngadegkeun 
jamaah Kami, anu moal keuna ku 
genggeman maot. 

19 Maneh ku Kami arek dipasrahan 
konci Karajaan Sawarga. Anu ku 
maneh dibeungkeut di ieu dunya, bakal 
dibeungkeut di Karajaan Sawarga. 

Anu ku maneh diudar di ieu dunya, di 
Karajaan Sawarga oge bakal diudar.” 

20 Saterusna, murid-murid, ku Isa 
dilarang teu meunang nyarita ka sasaha 
yen Anjeunna teh Al Masih. 

21 Ti waktu eta, Isa wawartos ka murid- 
murid yen Anjeunna kedah ka Yerusalem 
sarta baris nyorang kasangsaraan ti 

pihak kokolot, ti imam-imam kapala, 
jeung ti ahli-ahli Kitab; terusna bakal 
dipaehan sarta baris hirup deui dina poe 
katilu. 

22Anjeunna ku Petrus dibantun ka beh 
sisi, pok manehna mihatur, “Jungjunan, 
paliyas dugi ka kitu! Mugi-mugi hal eta 
ditebihkeun ku Allah. Jungjunan ulah 
dugi ka nyorang nu kitu.” 

23Isa malik, sasauran ka Petrus, 
“Nyingkah, Iblis! Maneh teh geus jadi 
batu tatajongan keur Kami; sabab 
eta anu kapikir ku maneh teh lain 
mamanahan Allah, tapi pipikiran 
manusa.” 

24 Geus kitu, Anjeunna ngalahir ka 
murid-murid, “Sing saha nu seja ngiring 
ka Kami, kudu nyangkal diri, manggul 
salibna, jeung anut ka Kami. 

25 Sabab saha-saha nu rek 
nyalametkeun nyawana, bakal 
kaleungitan nyawa; sabalikna, anu 
kaleungitan nyawa demi Kami, bakal 
meunang nyawa. 

26 Naon mangpa'atna meunangkeun 
sakuliah dunya, tapi kaleungitan 
nyawana? Na naon barangna nu bisa 
dipake ngaganti nyawana? 

2! Putra Manusa teh bakal datang 
make kamulyaan Rama-Na diiring ku 
malaikat-malaikat-Na; mangsa harita, 
Anjeunna baris ngayakeun wawales 
ka unggal jelema, nurutkeun kumaha 
kalakuanana. 

28 Cek Kami, ka maraneh: Saenyana, 
di antara anu ayeuna aya di dieu, aya 
nu moal waka ajal samemeh narenjo 
Putra Manusa datang ngajadi Raja di 
Karajaana-Na.” 

1 7 1Heuleut genep poe, Petrus, 

Yakobus, jeung Yahya ku Isa 
dicandak ka hiji gunung anu luhur. Di 
dinyana ngan aranjeunna bae. 

2 Geus kitu, ku nu tiluan katenjo, 

Isa salin rupi. Raray-Na moncorong 
lir panonpoe, panganggo-Na hurung 
gumebyar. 

3 Katingal oge aya Nabi Musa jeung Nabi 
Elias, keur cacarios jeung Anjeunna. 

4 Petrus mihatur, “Jungjunan, estu, 
bagja abdi-abdi aya di dieu teh. 
Jungjunan, saena mah, urang ngadamel 
saung tilu di dieu: Kangge Jungjunan, 
kangge Nabi Musa, sareng kangge Nabi 
Elias.” 

” Sabot manehna ngomong keneh, 
ngadak-ngadak aya mega anu ngagebyar 
turun mayungan ka Aranjeunna. Tina 
mega teh aya sora, “Ieu teh Putra Kaasih 
Kami, anu kamanah ku Kami. Masing 
anut ka Anjeunna.”? 

6 Awahing ku sieun kana eta sora, 
murid-murid teh nyaluksruk kana 
taneuh. 

/'Ku Isa disampeurkeun terus diusap. 
“Cengkat” dawuhana-Na, “tong sarieun!” 
8 Barang maranehna cengkat geus teu 

aya sasaha, kantun Isa bae. 

9?Waktu marudun ti gunung Isa 
mesen, “Kade, tetenjoan anu tadi ulah 
diucah-aceh, nepi ka Kami hudang deui 
ti nu maraot.” 

10 Pjhatur nu tiluan, “Upami kitu, naon 
margina ahli-ahli Kitab nyebatkeun yen 
Nabi Elias kedah sumping ti payun?” 

11 Waler-Na, “Nabi Elias memang baris 
sumping, pikeun ngomean sakur nu 
perlu. 

1? Ku Kami dibejakeun: Nabi Elias 
teh geus sumping, tapi teu aya nu 
wawuheun. Sikep jalma-jalma ka 
anjeunna sakarep-karep pisan. Putra 

Manusa oge bakal disangsara ku 
maranehna.” 

13 Ti dinya murid-murid teh ngarti, yen 
anu dimaksad ku Anjeunna teh Nabi 
Yahya. 

14 Sanggeus Isa jeung nu tiluan kumpul 
deui jeung nu rea, datang hiji jelema, 
tuluy nyembah; 

15 pok manehna mihatur, “Jungjunan, 
mugi hawatos ka pun anak, margi sok 
sakalor. Sering pisan tikusruk kana 
seuneu atangpi ka cai. 

16 Parantos dibantun ka murid-murid 
Jungjunan, nanging teu tariasaeun 
naon-naon.” 

1/ Saur Isa, “Eh, umat nu teu boga 
iman tur sasar! Sabaraha lilana deui 
Kami kudu babarengan teh? Kudu nepi 
ka mana Kami sabar teh? Bawa budakna 
ka dieu!” 

18 Terus setanna ku Isa ditimbalan 
kalawan bengis pisan, sina ingkah ti eta 
budak. Harita keneh oge, eta budak teh, 
cageur. 

19 Sanggeus teu aya sasaha, murid- 
murid mihatur ka Isa, “Naon margina ku 
abdi-abdi mah teu beunang diusir eta 
setan teh?” 


MATIUS 17.20-—-25 89 


20 Saur Isa, “Lantaran maraneh henteu 
cengeng percayana. Sabab saenyana, 
mun maraneh boga iman, — najan ngan 
sagede siki sasawi — mun ieu gunung ku 
maraneh sina pindah tempat, tangtu ieu 
gunung pindah; tur moal aya perkara nu 
pamohalan keur maraneh. 

21Tapi bangsa nu tadi mah, moal bisa 
diusir lamun henteu bari nyambat ka 
Pangeran jeung puasa.” 

22Sanggeus Isa jeung murid-murid 
aya di Galilea, Anjeunna nyarios kieu, 
“Putra Manusa teh bakal diserenkeun 
kana genggeman manusa, tuluy 
ku maranehna dipaehan. Tapi dina 
poe katilu, baris digugahkeun, nya 
dihirupkeun deui.” 

23 Hal ieu kacida matak ngaherukna ka 
murid-murid. 

24 Sasumping-Na, Isa samurid-murid, 
ka Kapernaum, Petrus disampeurkeun ku 
tukang narik pajeg Bait Allah, ditanya, 
“Ari Guru anjeun sok mayar pajeg Bait 
Allah?” Jawab Petrus, “Osok!” 

25 Petrus terus asup ka imah, ku Isa 
dipiheulaan dipariksa, “Simon, kumaha 
ari cek maneh, saha biasana anu wajib 

mayar pajeg atawa upeti ka prabu? 
Warga nagara atawa bangsa asing?” 

26 Walon Petrus, “Bangsa Asing.” Saur 
Isa ka manehna, “Jadi, warga nagara 
mah teu kudu mayar. Tapi keun bae, 
urang teu meunang ngalawan. 

2! Jung, ayeuna, maneh nguseup ka 
talaga. Engke, lauk anu nyanggut ti heula 
angkat; tuluy eta lauk teh calangapkeun, 
dina sungutna aya duitan; eta duit teh 
cukup keur mayar pajeg Bait Allah: 
Pikeun Kami jeung maneh.” 

18 l1Waktu eta, murid-murid mihatur 

deui, "Dupi anu punjul di Karajaan 
Sawarga, saha?” 

2Ti dinya, Isa nyandak hiji budak leutik 
sina nangtung di tengah. 

3 Saur-Na, “Ingetkeun ieu: Lamun 
maraneh henteu robah kalakuan jeung 
teu jadi cara barudak leutik, pimoaleun 
bisa asup ka Karajaan Sawarga. 

4 Anu punjul di Karajaan Sawarga teh, 
nya eta anu handap asor jeung nu jadi 
saperti barudak leutik. 

” Jeung saha-saha nu nyaah ka barudak 
leutik demi ngaran Kami, eta teh nyaah 
ka Kami.” 

6“Saha-saha anu ngalantarankeun 
ingkarna salah sahiji ti barudak 
leutik anu anut ka Kami, leuwih hade 
dibangbaluhan beuheungna ku batu 
panggilingan, tuluy balangkeun ka laut. 

/ Cilaka dunya teh, loba gogoda dodoja. 
Tapi leuwih cilaka deui jelema anu nyieun 
gogoda. 

8Upama leungeun atawa suku maraneh 
matak sasar, teukteuk: Piceun! Sabab 
mending boga leungeun hiji atawa 
suku hiji, tapi matak salamet di aherat; 
tinimbang lengkep anggahota, tapi 
tigebrus ka seuneu naraka. 

9?Upama panon maraneh nu sabeulah 
matak sasar, cokel: Piceun! Mending 
pecak, tapi salamet di aheratna; 
tinimbang panon dua, tapi tigebrus kana 
seuneu naraka.” 

10“Ati-ati, maraneh ulah nepi 
nyapelekeun salah sahiji barudak 

leutik ieu. Sabab cek Kami: Malaikat- 
malaikatna teh salawasna aya di 
payuneun Rama Kami di Sawarga. 

11 Sabab Putra Manusa sumping teh, 
nya seja nulungan anu sasab. 

12 Cik, upama aya nu boga saratus 
domba, leungit hiji; cek maraneh, eta 

jelema baris kumaha? Tangtu manehna 
indit neangan, ari anu salapan puluh 
salapan mah ditinggalkeun heula 
nyaratuan di lamping pasir. 

13 Ana nu leungit kapanggih; cek Kami 
mah, nu bogana, atoheunana teh leuwih 
ti batan ku anu salapan puluh salapan 
nu teu kungsi leungit. 

14 Pangersa Rama Kami di Sawarga oge 
nya kitu: Ulah aya saurang-urang acan, 
ti barudak leutik ieu, anu leungit.” 

15“Lamun aya dulur boga salah, teang, 
elingan. Lamun meunang dielingan, 
dulur urang teh beunang deui. 

16 Lamun pepeling maneh teu didenge, 
sakali deui elingan dibantu ku saurang 
atawa duaan, nepi ka dadaran sualna 
kasaksi ku duaan atawa tiluan, luyu 
jeung pangajaran Kitab Suci. 

1/ Lamun nu sejen oge henteu didenge, 
unjukkeun ka jamaah. Lamun ku jamaah 
oge teu beunang dipepelingan, hade 
dianggap deungeun-deungeun atawa 
Tukang Cuke. 

18 Jeung Kami ngabejaan ka maraneh 
sakabeh, yen sagala rupa anu ku 
maraneh dilarang di ieu dunya, di 
Sawarga oge baris dilarang; naon-naon 


MATIUS 18.19—26 93 


anu ku maraneh diidinan di ieu dunya, di 
Sawarga oge baris diidinan. 

19 Oge Kami ngabejaan, yen iraha bae 
maraneh ngunjukkeun panuhun kalawan 
mupakat duaan, ku Rama di Sawarga 
tangtu dikabul. 

20 Sabab mun aya dua atawa tilu jalma 
kumpul mawa ngaran Kami, Kami tangtu 
aya ngareujeungan.” 

21Tji dinya Petrus mihatur ka Isa, 
“Jungjunan, upami pun dulur gaduh 
dosa ka abdi, sabaraha kali abdi wajib 
ngahampura? Tujuh kali?” 

22 Waler Isa, “Lain ngan tujuh kali, tapi 
tujuh puluh kali tujuh kali. 

23 Sabab Karajaan Sawarga teh, 
ibarat hiji raja anu mariksa hutang 
gandek-gandekna. 

24 Barang prak mariksa, aya saurang 
anu dideuheuskeun, hutangna jutaan 
rupia. 

23 Jelemana teu bisa mayar. Ku eta raja, 
gandek teh sina dijual jadi budak beulian; 
nya kitu deui anak pamajikanana katut 
sagala pangabogana, pikeun ngalunasan 
hutangna tea. 

26 Gandek teh ngarumpuyuk, 
ngomong melas-melis ka dununganana, 

'Nyuhunkeun sarantos bae, tangtos tiasa 
lunas sadayana.” 

2! Dununganana karunyaeun, tuluy 
hutangna dibebaskeun. 

28 Gandek nu geus dibebaskeun tina 
hutangna tea, balik; di jalan amprok 
jeung batur papada gandek, anu boga 
hutang ka manehna ukur rerebuan bae. 
Ku manehna dicerek, terus ditagih jeung 
dicarekan, pokna, "Hayoh, bayar hutang 
teh!” 

29 Nu ditagih mani nyembah, walonna, 
'Tempoan heula atuh, sugan kabayar.” 

30 Tapi teu didenge, malah terus 
dijebloskeun ka jero panjara geusan 
ngalunasan hutangna. 

31 Barang gandek-gandek sejenna 
nyarahoeun, pohara ngareneseunana, 
tuluy arunjukan ka dununganana. 

32 Eta gandek bengis teh, disaur deui. 
Cek dununganana, "Maneh gandek nu 
teu boga rasa rumasa. Hutang maneh 
geuning ku kami dibebaskeun lantaran 
ngadenge maneh ngalengis. 

33 Atuh maneh oge wajib ngaraskeun 
ka batur, kawas kami ngaraskeun ka 
maneh!” 

34 Ku bawaning dununganana jengkel, 
gandek teh dijebloskeun ka panjara 
pikeun ngalunasan hutangna.” 

35 Jungjunan nutup carios-Na, “Rama 
Kami di Sawarga oge, moal aya 
hampura-Na ka maraneh; lamun 
maraneh, masing-masing, taya hampura 
ka sasama.” 

1 9 1 Sanggeus cacarios kitu, Isa 

jengkar ti Galilea, angkat ka 
daerah Yudea di peuntaseun walungan 
Ciyordan. 

2Loba pisan anu ngariring sarta anu 
gareringna ku Anjeunna dicalageurkeun 
di dinya. 

3 Aya sawatara urang Parisi daratang 
rek ngadoja ka Anjeunna, naranya 
kieu, “Kumaha ari Toret urang ngidinan 
atawa henteu, lantaran naon bae, salaki 
nyerahkeun bojona?” 

4Ku Isa diwaler, “Na aranjeun acan 
ngaji ayat anu nerangkeun, yen ti barang 
Allah ngadamel manusa, ngadamelna 
teh lalaki jeung awewe? 

* Sarta timbalana-Na, “Ku sabab eta 
lalaki teh bakal incah ti indung bapana, 
tuluy ngaraketan bojona sarta duanana 
bakal jadi sadaging.” 

6eKu sabab eta, maranehna geus lain 
dua deui, tapi hiji. Kitu nu matak, 
mana-mana anu dirangkepkeun ku 
Allah, henteu meunang dipisahkeun ku 
jelema.” 

/Urang Parisi nempas, “Ku naon atuh 
Nabi Musa marentahkeun, yen lamun 
salaki nyerahkeun pamajikan kudu mere 
surat talak?” 

8 Waler Isa, “Nabi Musa ngidinan 
nyerahkeun soteh lantaran aranjeun 
baredegong. Katangtuan nu mimiti mah, 
lain kitu. 

9Tapi cek Kaula ka aranjeun, “Sing saha 
anu nyerahkeun pamajikan, — kajaba 
ku lantaran pamajikanana ngabogaan 
watek nyelewer — tuluy manehna kawin 
ka awewe sejen, eta teh jinah.” 

10 Murid-murid mihatur, “Upami laki 
rabi kitu sualna mah, atuh langkung sae 
henteu kawin.” 

!1 Isa ngawaler, “Henteu kabeh bisa 
ngaharti kana ieu sual, ngan anu 
diparengkeun ku Pangeran bae. 

12 Aya nu teu bisa kawin lantaran geus 
kitu ti keur dikandungna keneh; aya nu 
ku lantaran dijieun ku jelema; aya oge 
anu memang ngahaja, ngarah husu kana 

urusan kasawargaan. Tapi sing saha anu 
bisa ngaharti, sing daek ngaharti.” 

13 Ti dinya, aya nu ngadareuheuskeun 
barudak leutik ka Isa, sina ditumpangan 
panangan jeung didungakeun. Tapi ku 
murid-murid dicarekan. 

14 Saur Isa ka murid-murid, “Ingkeun 
eta barudak teh sina ka Kami, ulah 
dihalang-halang. Nya jelema-jelema anu 
saperti maranehna, anu bakal ngamilik 
Karajaan Sawarga teh.” 

15 Tuluy eta barudak teh, ku Anjeunna 
ditumpangan panangan jeung 
didungakeun. Geus kitu, Anjeunna 
angkat deui ti dinya. 

16 Aya saurang jajaka datang ka Isa, 
mihatur kieu, “Guru, naon anu sae, anu 
kedah dilakonan, supados abdi tinemu 
sareng hirup anu langgeng?” 

1/ Waler Isa, “Naha nanyakeun nu hade 
ka Kami? Nu Hade mah ngan hiji. Tapi 
ari hayang hirup langgeng mah, lakonan 
parentah Allah.” 

18“Anu mana?” carek eta jelema. 
Saur Isa, “Maneh ulah maehan, ulah 
ngaranyed, ulah maling, ulah jadi saksi 
palsu, 


MATIUS 19.19—-26 98 


19 kudu hormat ka indung bapa, jeung 
kudu nyaah ka pada batur kawas nyaah 
ka diri.” 

20Walonna, “Eta, sadayana, parantos 
dilakonan. Naon kirangna?” 

21 Saur Isa, “Ari hayang sampurna mah, 
jual kabeh babandaan; tuluy duitna 
dermakeun ka pakir miskin, supaya 
beunghar di sawarga. Geus kitu, maneh 
ka dieu deui pikeun ngiring ka Kami.” 

22Ditimbalan kitu teh, eta jajaka, 
balikna mani nguyung lantaran loba 
pisan bandana teh. 

23 Saur Isa ka murid-murid, “Memang 
hese jelema beunghar asup ka Karajaan 
Sawarga teh. 

24 Sakali deui, cek Kami, “Babari keneh 
onta moncor kana liang jarum, ti 
batan nu beunghar asup ka Karajaan 
Sawarga.” 

23 Dicariosan kitu, murid-murid jadi 
recok, pokna, “Saha nu tiasa salamet 
atuh, upami kitu mah?” 

26 Maranehna ku Isa diteuteup, pok 
Anjeunna sasauran, “Di jelema mah, 
memang mustahil eta teh. Tapi di Allah 
mah, teu aya barang mustahil.” 

2! Petrus mihatur, “Abdi-abdi parantos 
cul sagala rupi, teras ngiring ka 
Jungjunan. Hoyong terang baris kenging 
naon?” 

28 Waler Isa, “Cek Kami, saenyana, 
dina jaman sarwa anyar engke, di 
mana Putra Manusa linggih dina tahta 
kamulyaana-Na; maraneh, anu geus 
ngingiring ka Kami, oge bakal nempatan 
dua welas tahta katut hak ngahukum ka 
dua belas kaom Israil. 

29 Oge sing saha anu ku lantaran anut 
ka Kami iklas ninggalkeun rumah tangga, 
dulur awewe, lalaki, indung, bapa, atawa 
anak, atawa raja kaya, bakal meunang 
saratus kalieun ti ayeuna, tur meunang 
hirup anu langgeng. 

30 Tapi anu ayeuna geus ti hareula, loba 
nu bakal jadi pandeuri; ari nu ayeuna 
pandeuri, loba nu bakal jadi ti heula.” 
20 !“Karajaan Sawarga teh, ibarat 

hiji jelema anu rebun-rebun geus 
indit neangan kuli, nya sina digawe di 
kebon anggurna. 

2Sanggeus putus yen piburuheunana 
sadinar sapoe, terus kuli-kuli digarawe. 

3 Kira-kira pukul salapan, manehna 
indit deui, ka pasar; di dinya manehna 

manggih nu keur ngaligeuh, terus 
ditawaran gawe, 

4 pokna: “Hayu gawe di kebon anggur 
kula, buruhna pantes.' Tuluy maranehna 
arindit digawe. 

? Kira-kira pukul dua belas jeung pukul 
tilu, nu boga kebon teh indit deui, cara 
tadi. 

6 kira-kira pukul lima, geus burit, indit 
deui bae neangan jelema. Geus manggih 
diajak ngomong: "Ku naon tingjaranteng 
bae ti isuk?” 

/'Walonna: “Teu aya anu ngulikeun.” 
'Hayu atuh milu, digawe di kebon kula. 

8 Sanggeus poe reupreupan, nu 
ngulikeun teh nitah ka mandor: “Sina 
kumpul nu digarawe teh, buruhanana 
bayar. Heulakeun bayar anu daratang 
pangburitna.” 

9Tuluy nu daratang pukul lima sore 
dibayar ti heula sadinar sewang. 

10Anu daratang pangisukna, 
maranehna nyangka rek dibayar 
leuwih gede. Tapi wet, sarua sadinar 
keneh. 

11 Bari nampanan buruhan maranehna 
gegelendeng: 


, 

12*Nu daratang pangburitna digawe 
na ukur sajam, ari bayaranana wet 
disaruakeun jeung anu ngadedeluk ti 
isuk keneh bari moe maneh.” 

13 Cek anu ngagawekeun: “Dulur-dulur, 
kula henteu pilih kasih. Lain geus akur 
urang teh, buruhna sadinar sapoe? 

14 Geus, geura tarima ku maraneh, 
jung geura balik. Hanas anu daratangna 
pangburitna dibayar sarua jeung 
aranjeun, atuh eta mah geus niat kula 
kitu. 

15 Na teu meunang kula make duit 
sorangan sakahayang? Atawa maraneh 
sirik pedah kula bageur?” 

lé6Tah kitu, anu pangpandeurina jadi ti 
hareula, anu pangheulana jadi pandeuri. 

1/Waktu Isa rek angkat ka Yerusalem, 
murid-murid anu dua belas sina 
dareukeut ka Anjeunna. Di tengah jalan, 
Anjeunna nyarios ka maranehna bae, 
saur-Na, 

18“Ayeuna, urang rek ka Yerusalem; di 
ditu, Putra Manusa teh bakal diserenkeun 
ka imam-imam kapala jeung ahli-ahli 
Kitab, sarta ku aranjeunna bakal 
diragragan hukum pati. 


” 

19 Jaba ti eta, Anjeunna ge bakal 
dipasrahkeun ka bangsa anu teu wawuh 
ka Allah sina dihinakeun, dikaniaya, 
ahirna disalib. Tapi sanggeus meunang 
tilu poe, Anjeunna baris dihirupkeun 
deui.” 

20 Sabot kitu, jol bojo Sebedeus 
(indungna Yakobus jeung Yahya) 
bareng jeung dua anakna nemonan 
Isa; Tiluanana ngaharempoy ka 
payuneuna-Na, rek aya nu dipenta. 

21Saur Isa, “Rek menta naon?” 
Wangsulna, “Dawuhkeun, yen ieu pun 
anak duanana widi kenging tempat di 
kiwaeun sareng di tengeneun Salira di 
Karajaan Jungjunan.” 

22Tapi waler Isa, “Ibu teu terang ka 
nu dipenta. Na saranggup nginum tina 
lumur Kami?” Wangsulna, “Sanggem.” 

23 Saur Isa, “Lumur Kami memang 
bakal diinum ku maraneh. Tapi perkara 
tempat kenca katuhueun Kami, Kami 
teu kawasa ngidinan. Eta mah pikeun 
jelema-jelema anu geus ditangtukeun ku 
Rama Kami bae.” 

24 Barang murid-murid nu sapuluh 
urang deui ngadenge pamenta kitu, jadi 
arambekkeun pisan ka anu duaan teh. 

25 Tapi ku Isa diwawadian, saur- 

Na, “Maraneh nyaho, pamarentah 
bangsa-bangsa marentah rahayatna 
teh ku kakerasan, nya kitu deui 
pembesar-pembesarna, keras deui bae. 

26 Tapi di antara maraneh mah, teu 
meunang kitu. Mun salah saurang aya 
nu hayang punjul ti nu lianna, manehna 
kudu daek ngabdi ka sarerea. 

2! Jeung saha-saha nu hayang jadi 
jelema penting, kudu jadi badega 
sarerea. 

28 Putra Manusa oge sumping ka dunya 
teh lain malar dikawulaan, tapi arek 
ngawulaan jeung seja narohkeun pati 
geusan nebus jalma rea.” 

29 Sanggeus Isa samurid-murid nepi ka 
luareun kota Yeriko, anu ngiring beuki 
ngalobaan. 

30 Dj dinya, aya nu lolong duaan keur 
andiprek di sisi jalan; ngadenge yen Isa 
ngalangkung, maranehna teh tinggarero, 
pokna, “Jungjunan, Putra Daud! Sing 
hawatos ka abdi!” 

3iKu nu rea, eta nu lolong teh dicarek 
sina repeh; tapi tinggarerona beuki 
tarik bae, "Jungjunan, Putra Daud! Sing 
hawatos ka abdi!” 

32 Isa liren heula, nu lolong teh disaur; 
tuluy ku Anjeunna dipariksa, “Hayang 
dikumahakeun ku Kami teh?” 

33 Wangsulna, “Jungjunan, abdi teh 
hoyong tiasa ningal.” 

34 Isa ngahelas manah-Na, tuluy panon 
maranehna diusap: Bray bae, eta nu 
lolong teh bareunta, nya bisa nenjo. 
Geus kitu mah, maranehna teh ngiring 
ka Anjeunna. 

? 1 1 Sanggeus Isa jeung murid-murid 
sumping ka Betpage, — di Gunung 

Jetun, geus deukeut ka Yerusalem — 

Anjeunna miwarangan dua murid, 

2 saur-Na, “Teruskeun ka ditu, ka 
kampung beh hareup. Engke, maraneh 
bakal manggih kalde bikang keur 
dicangcang, teu jauh ti anakna. Udaran 
talina, terus bawa ka Kami. 

3 Mun aya nu ngageureuh-geureuh, 
bejakeun: Rek dianggo ku Jungjunan, 
engke dipulangkeun deui.” 

4Ku hal eta, nubuwatan nabi-nabi baris 
bukti, kieu: 

”>“'Tuduhkeun ka putri Sion: Itu Raja 
maneh sumping. Lemes budi-Na, 
sumping-Na nitih kalde, kalde umbal 
ngora keneh!” 

6Eta dua murid teh, tuluy indit 
ngalakonan piwarangan. 

/'Kaldena dibawa jeung anakna, 
beunang nyelaan ku jubah masing- 
masing. Clak, ku Isa, ditunggangan. 

8 Anu ngiring, anu sakitu lobana, bur-bar 
ngalamparkeun jubah masing-masing 
di tengah jalan; ari nu sawarehna deui, 
ngalamparkeun dangdaunan beunang 
mites-miteskeun tina tangkalna. 

9?Leugeudeut ngaleut di payuneun 
jeung pungkureuna-Na, bari tinggarero: 
“Hosana ka Putra Daud! Mugia Anjeunna 
dirahmat, anu rawuh kalayan Asma 
Pangeran. Hosana di tempat nu 
mahaagung!” 

10 Barang sup, — Anjeunna lebet — ka 
jero kota, urang kota gehger, “Saha Eta? 
Saha Eta?” 

11 Dijawab ku nu ngariring, “Nabi Isa, 
asal ti Nasaret, daerah Galilea!” 

12 Ti dinya, Isa lebet ka Bait Allah. 
Anu keur jarual meuli di dinya diusir. 
Meja-meja tukang nalukeuran duit, — 
kitu deui — bangku-bangku tukang 
dagang japati dibalik-balikkeun sarta 
kieu dawuhana-Na: 

13“Geus aya tulisanana kieu: Gedong 
Kami baris kasebut tempat babakti. Ari 
ku maraneh dijieun guha begal.” 

14 Geus kitu, aya anu lalolong jeung 
galempor nyalampeurkeun Anjeunna ka 
jero Bait Allah; ku Anjeunna, maranehna 
dicalageurkeun. 

15 Barang imam-imam kapala jeung 
ahli-ahli Kitab nyarahoeun kitu, — 
turug-turug pusing ku barudak anu ear 
di Bait Allah tinggarero, “Hosana ka 
Putra Daud!” — pohara arambekna; 

16 tuluy maranehna negor ka Anjeunna, 
“Kareungeu ku Anjeun, eta barudak 
nyebut naon?” Waler Isa, “Kareungeu. 
Naha ku aranjeun can kabaca anu kieu, 
*Biwir orok sareng barudak anu nyarusu 
keneh ku Anjeun disina ngedalkeun 
pupujian?” 

1/Tji dinya, aranjeunna ku Isa dikantun; 
Anjeunna terus ka luar kota, ka Betania; 
terus Anjeunna ngawengi di dinya. 

18 Poe isukna, keur ka kotakeun deui, di 
tengah jalan Isa ngaraos lapar. 

19 Ningali aya tangkal kondang sisi 
jalan; tuluy ku Anjeunna dicaketan, tapi 
teu mendak nanaon iwal ti daunna. Geus 
kitu, Anjeunna ngalahir ka eta tangkal, 

saur-Na, “Maneh moal bubuah deui 
salalawasna!” Dadak sakala eta tangkal 
teh garing. 

20 Murid-murid-Na arolohok bae anu 
aya, tuluy mihatur, “Naha bet dugi ka 
ngadadak garing kitu?” 

2'1Isa ngawaler, “Cek Kami, ka 
maraneh: Saenyana, lamun maraneh 
percaya tur henteu hamham, maraneh 
oge lain bae bakal mampuh nyieun kitu 
kawas Kami ka eta tangkal, tapi oge 
mun cek maneh ka ieu gunung: Pindah 
ka ditu, ka laut! Pasti ngajadi. 

22Jeung naon bae sakur anu dipenta 
disambat dina paneda kalawan percaya 
sagemblengna, tangtu baris dikabul.” 

23 Geus kitu, Isa lebet ka Bait Allah, 
terus ngawulang. Sabot kitu, imam- 
imam kapala jeung kokolot bangsa 
Yahudi naranya kieu ka Anjeunna, “Make 
hak naon Anjeun milampah kitu teh? 
Saha anu ngawasakeunana?” 

24 Waler Isa, “Kaula ge seja nanya 
saperkara. Lamun eta dijawab, Kaula 
tangtu ngajawab pertanyaan aranjeun, 
make hak naon Kaula milampah kitu. 

23 Ari Yahya kagungan hak ngabaptis 
ti saha? Ti sawarga atawa ti manusa?” 

Aranjeunna badami heula, salaurna, 
“Disebutkeun ti sawarga, tangtu disabab: 
Ku naon teu dipercaya? 

26 Disebutkeun ti manusa, urang 
teh sieun ku rahayat; da anggapan 
maranehna mah, Yahya teh nabi.” 

27 Tuluy aranjeunna ngawalon kieu, 
“Walahu'alam, teu terang!” Saur Isa ka 
aranjeunna, “Lamun kitu mah, Kaula 
ge moal nerangkeun, ti mana Kaula 
meunang hak ngalampahkeun kitu.” 

28“Kumaha pamendak aranjeun tina 
Ieu carita? Aya Jelema nu boga dua anak 
lalaki. Nitah ka anakna nu cikal: "Ujang, 
geura ka kebon digawe.” 

29 Jawabna: 'Mangga,' tapi teu prak. 

30 Nitah deui ka anakna nu kadua 
cara tadi. Jawabna: “Alim,' tapi lila-lila 
kaduhungeun, tuluy digawe. 

31 Antara eta dua anak, nu mana anu 
ngalakonan pamenta bapana?” Walonna, 
“Nu pandeuri.” Saur Isa ka aranjeunna, 
“Cek Kaula, ka aranjeun: Saenyana, 
aranjeun bakal kapiheulaan asup ka 
Karajaan Sawarga ku tukang-tukang 
cuke jeung awewe palacuran. 

32Sabab Nabi Yahya teh sumpingna 
seja nuduhkeun jalan nu bener 

ka aranjeun, tapi ku aranjeun teu 
dipercaya. Tukang-tukang cuke jeung 
awewe palacuran mah, percayaeun. 

Ari aranjeun sakitu sidik nya ningal, 
angger teu aya rasa kaduhung, tetep teu 
percaya ka anjeunna.” 

33 “Aya deui misil sejen, kieu: Aya 
tuan tanah muka kebon anggur anu 
sakurilingna dipager; jaba ti eta, 
manehna oge nyieunkeun bak pikeun 
pameresanana jeung nyieun ranggon 
paranti jaga. Geus kitu, kebonna 
disewakeun, sina digararap ku nu sejen; 
ari manehna mah, kencling nyaba ka 
nagri sejen. 

34 Barang geus meh usumna mupu, 
manehna ngajurungan bujang-bujangna 
ka nu nyarewa baris narik bagianana. 

35 Bujang-bujangna teh, ku nu nyarewa 
kebon anggur tea, dipahala: Aya 
nu diteunggeulan, nu dipaehan, nu 
dibaledogan ku batu. 

36 Tuluy eta tuan tanah teh, nitahan 
deui bujang-bujang sejen leuwih loba. 
Tapi ieu oge, nasibna, sarua kawas nu ti 
heula. 

37 Panungtunganana, nu dititah teh 
anakna; pamikirna, ka anakna mah 
meureun daraek ngahargaan. 

38 Tapi kakara ge beh ka manehna, nu 
nyarewa teh geuwat sakait pada batur 
pokna: Ieu mah, ahli warisna. Hayu 
urang paehan; engke, warisanana keur 
urang. 

39 Tuluy eta anak tuan tanah teh, ku 
maranehna dicerek, ditotogkeun ka 
luareun kebon anggur pikeun dipaehan. 

40 Cik, di mana eta tuan tanah datang 
arek kumaha ka eta anu nyarewa 
kebonna?” 

41 Walonna, “Jelema jarahat kitu mah, 
tangtu dibasmi; ari kebon anggurna 
disewakeun deui ka nu sejen, anu 
pibenereun mere hasil kebonna dina 
waktuna.” 

42 Saur Isa, “Kumaha aranjeun geus 
ngaos tina Kitab Suci? Kieu ungelna: 
*Batu nu dipiceun ku tukang tembok, 
geus dijieun batu juru: Kitu kersaning 
Pangeran mah, anu cek urang mah, eta 
teh aneh.” 

43 Ku sabab eta, Kaula ngabejaan ka 
aranjeun: Karajaan Allah teh bakal 
dirampas ti aranjeun, dipasrahkeun 


MATIUS 21.44-—-22.4 111 


ka bangsa sejen anu tangtu baris 
ngahasilkeunana. 

44 Jeung saha-saha anu tibeubeut kana 
eta batu, pinasti ajur; sarta saha-saha 
nu ditinggang ku eta batu, pinasti 
remuk.” 

4> Ku imam-imam kapala jeung ahli-ahli 
Kitab karasaeun pisan, yen anu dimaksad 
ku Anjeunna teh nya aranjeunna. 

46 kahoyongna mah, Isa ditangkep 
harita keneh; tapi nya kitu, teu wani 
prak lantaran sieuneun ku rayat; da 
rayat mah, ka Anjeunna, nganggapna 
teh nabi. 

?2 l1Isa nyarios deui ka maranehna 

ku misil, saur-Na, 

2““Karajaan Sawarga teh saupama 
hiji raja anu hajat ngarendengankeun 
putrana. 

3 Raja nimbalan ponggawa-ponggawa 
nyusulan paraondangan, tapi ondangan 
taya nu datang. 

4Tuluy raja miwarangan deui 
ponggawa-ponggawa sejenna, 
dawuhanana: Bejakeun ka nu geus 
diarondang, hajat kami geus tarapti; 
sapi-sapi jalu, — nya kitu deui pipiaraan 

sejenna — geus dipareuncit, malah mah 
geus diolahkeun. Geura sarumping kitu. 

”Tapi anu diarondang teh, teu aya nu 
ambil pusing: Aya nu leos ka kebon 
jeung aya nu jongjon-jongjon bae di 
toko. 

6 Aya oge, — anu sawarehna deui — nu 
pada nyerek paraponggawa, nya pikeun 
disiksa atawa dipaehan tea. 

/' Raja jadi wera, tuluy ngiangkeun 
wadya bala, jelema-jelema nu maehan 
teh dibasmi, padumukanana dihuru. 

8 Geus kitu, eta raja, nimbalan ka 
abdi-abdina: Hajat kawin geus tarapti; 
ari nu geus diarondang, ayeuna geus teu 
pantes ka dieu. 

9?Ku sabab eta, datangan jalan-jalan 
cagak, sakur anu liwat ondang ku 
maraneh ka dieu. 

10 Abdi-abdi arindit, tuluy sakur anu 
kapanggih di jalan-jalan, nu jahat, nu 
bageur dikerid, nepi ka balandongan teh 
pinuh ku semah. 

11 Waktu raja lebet nemonan semah, 
katingali nu saurang dangdananana lain 
paranti ka nu hajat. 

12 Tuluy raja ngadawuh: Ki Sanak, naha 
eta dangdanan teh lain pakean paranti 

ka anu hajat? Nu dipariksa ngabetem 
bae. 

13 Raja nimbalan ka abdi-abdina: 
Borogod ieu jelema teh sukuna jeung 
leungeunna, terus balangkeun ka tempat 
anu pangpoekna, keun sina gegerungan 
bari kumerot huntu. 

14 Sabab najan loba nu disaur, anu 
kapilih mah ngan saeutik.” 

15 Geus kitu, urang Parisi tinglaleos; 
tuluy maranehna baradami pipetaeun 
naheunan Isa ku hiji sual. 

16 Maranehna nitahan murid-muridna 
bareng jeung anggota-anggota parteyna 
raja Herodes nyual ka Isa, pokna, 
“Guru, parantos teu aya nu bireuk 
deui ka Anjeun, yen Anjeun teh jujur 
tur satarabasna ngawurukeun jalan 
Allah; nya Anjeun teh teuneung ludeung 
mayunan sing saha bae, wireh sanes 
pangalapan. 

1/ Cobi saurkeun, kumaha panggalih 
Anjeun: Naha wenang atanapi henteu 
mayar pajeg ka prabu?” 

18Isa, anu uninga kana maksud 
maranehna anu julig ngawaler, “Na make 
ngadoja ka Kami, eh jelema-jelema anu 
munapek? 

19 Ka dieukeun duit keur mayar pajeg 
teh, cik Kami ngilikan.” Tuluy maranehna 
nyodorkeun duit dinaran. 

20 Saur Isa, “Cik, ieu gambar saha 
jeung tulisan saha?” 

2“1Jawabna, “Gambar sareng 
tulisan prabu.” Saur Isa, “Anu wajib 
disanggakeun ka prabu, sanggakeun 
ku maraneh ka prabu jeung anu wajib 
disanggakeun ka Allah, sanggakeun ku 
maraneh ka Allah.” 

22Diwaler kitu teh maranehna bati 
tingpolongo, terus ngelemet undur. 

23 Poe eta keneh, jol deui ka Isa 
sababaraha urang Saduki, nya eta kaom 
anu teu percaya kana ayana poe kiamat. 

24 Maranehna naranya kieu, “Saur 
Nabi Musa, upami hiji lalaki maot teu 
ninggalan anak; tilas bojona kedah terus 
dikawin ku dulurna nu hilang, supados 
nurunkeun turunan keur dulurna nu geus 
teu aya tea. 

23 Ayeuna, aya lalaki tujuh padudulur. 
Nu kahiji kawin, geletuk maot. Ku margi 
teu ninggalan anak, randana dikawin ku 
dulurna. 

26 Kitu bae saterasna: Nu kadua, nu 
katilu dongkap ka nu katujuh, mararaot. 

2! Ahirna, awewena oge maot. 

28 Dina poe kiamat, ti antara eta 
anu tujuh teh, nu mana salakina eta 
awewe; margi tujuhanana kantos ngawin 
manehna.” 

“ku Isa diwaler kieu, “Aranjeun teh 
sasar; da aranjeun mah teu ngaharti 
kana Kitab Suci jeung teu ngarti kana 
kakawasaan Allah! 

30 Dina poe kiamat mah, jelema teh 
henteu kawin, henteu dikawinkeun. 
Sabab hirupna teh, cara malaikat di 
Sawarga. 

31 Hal perkara hudangna anu maraot, 
naha aranjeun acan maca anu 
didawuhkeun ku Allah? Timbalanana: 

32Teu Kami Allah nu disembah ku 
Ibrahim, Allah nu disembah ku Isak, 
jeung Allah nu disembah ku Yakub. 
Anjeunna, lain Allah nu disembah ku 
jelema-jelema nu maraot, tapi Allah 
nu disembah ku jelema-jelema anu 
harirup.” 

33 Balarea ngadarenge kitu teh kacida 
heranna, mikahelok piwulang-Na. 

34 Barang urang Parisi meunang beja 
yen urang Saduki beunang kabungkem 
ku Isa, tuluy karumpul. 

33 Geus kitu, nu saurang, nya eta ahli 
Kitab nanya kieu, — maksudna ngadoja 
ka Anjeunna — 

36“Guru, timbalan nu mana anu 
pangutamana dina Toret?” 

37 Waler Isa, “Kudu nyaah ka Pangeran, 
— Allah nu disembah ku maneh — 
kalawan sabuleudna hate, sabuleudna 
jiwa, sarta saakal budi. 

38 Eta timbalan nu pangutamana. 

39 Timbalan anu kadua, anu sarua 
pentingna jeung eta: Kudu nyaah ka 
pada manusa lir ka awak sorangan. 

40 Nya ka ieu dua timbalan 
gumantungna saeusining Toret 
jeung kitab nabi-nabi.” 

41 Waktu urang Parisi keur kumpul, ku 
Isa ditaros kieu: 

42“Kumaha pamanggih aranjeun 
ngeunaan Al Masih, ari Anjeunna putra 
saha?” Walonna, “Putra Daud.” 

43 Saur Isa, “Lamun bener kitu, na 
kumaha Daud ku pituduh Ruh bisa 
nyebat "Jungjunan' ka Anjeunna? Nya 
eta waktu anjeunna nyebatkeun kieu: 

44“Pangeran ngadawuh ka Jungjunan 
kaula: Calik-calik di katuhueun Kami, 

nepi ka sakabeh musuh Hidep ku Kami 
dijieun titincakan Hidep.” 

45 Ari Daud nyebat “Jungjunan' mah ka 
Anjeunna, na kumaha bisa jadi putrana?” 

46 Taya saurang-urang acan anu bisa 
ngajawab ka Anjeunna. Jeung ti semet 
poe eta, saurang ge, teu aya nu wani 
nyual-nyual deui ka Anjeunna. 

23 1Isa terus sasauran ka jalma rea, 
kitu deui ka murid-murid-Na. 
2“Ahli-ahli Kitab jeung urang Parisi 
kawaris kalungguhan korsi Musa. 

3 Ku sabab eta, sakur piwurukna kudu 
digugu dilakonan, tapi ulah nurutan 
kalakuanana. Sabab ngawurukna mah 
geus ahli, ari ngalampahkeun tara. 

4Ka batur ngabegbregan taktakna ku 
nu bareurat, ari dirina mah noel ge teu 
daek. 

? Sagala damelna hayang katangar. Pita 
do'ana parubak-rubak, rumbe-rumbena 
papanjang-panjang. 

6Di nu hajat-hajat, ana calik milih 
tempat nu terhormat; kitu deui di 
tempat-tempat ibadah, maranehna 
sok nyongcolang calik di jajaran 
panghareupna. 

/'Maranehna mah, di pasar-pasar ge 
sok malar panghormat jeung palay 
disebut Rabi (Ama Guru). 

8 Ari maraneh mah, ulah harayang 
disebut Rabi; da ngan hiji Rabi teh, Rabi 
maraneh, tur maraneh mah tunggal 
sadulur. 

9? Jeung maraneh teh, ulah nyebut Rama 
ka papada jalma mah; da ngan hiji Rama 
mah, Rama maraneh nu di sawarga. 

10 Maraneh oge ulah nepi ka disebut 
pamingpin; sabab ngan aya hiji 
pamingpin maraneh mah, nya eta Al 
Masih. 

11 Anu pangpunjulna di antara maraneh, 
kudu purun jadi palayan batur sorangan. 
12 Saha-saha anu nganggap diri punjul 
ti batur bakal direndahkeun; tapi anu 

handap asor mah, baris dijungjung. 

13 Cilaka aranjeun, he ahli-ahli Kitab 
jeung urang Parisi, he jelema-jelema 
munapek! Aranjeun meundeut- 
meundeutkeun lawang-lawang Karajaan 
Sawarga: Sorangan teu daek asup; ka 
batur ngahalang-halang. 

14 Cilaka aranjeun, he ahli-ahli Kitab 
jeung urang Parisi, jelema-jelema 
munapek! Aranjeun neureuyan 

kahirupan randa-randa dibarung 
macikeuh batur ku do'a nu pararanjang. 
Ku sabab kitu, kacida beuratna engke 
hukuman aranjeun. 

15 Cilaka aranjeun, he ahli-ahli Kitab 
jeung urang Parisi, he jelema-jelema 
munapek! Aranjeun meuntas lautan 
ngambah daratan, rek ngicuk jalma 
saurang sina asup agama aranjeun. Ari 
geus beunang, manehna, ku aranjeun 
dijieun ahli naraka. Nya anu jahatna teh, 
leuwih ti batan aranjeun. 

16 Cilaka aranjeun, he pamingpin- 
pamingpin lolong! Cek aranjeun: 
Sumpah demi Bait Suci mah, henteu 
sah; tapi mun sumpahna demi emas Bait 
Suci mah, ngabeungkeut. 

!/ He aranjeun, jelema-jelema anu 
kabalinger jeung lolong. Na penting 
mana, emasna atawa Bait Sucina anu 
ngalantarankeun emasna tea jadi suci? 

18 Cek aranjeun: Sumpah nyebut 
demi mezbah mah, henteu sah; kajaba 
mun nyebut demi sasajen nu dina 
mezbah; kakara, eta sumpahna teh, 
ngabeungkeut. 

19Eh, nu lalolong! Na penting mana, 
sasajenna atawa mezbahna anu 
ngalantarankeun sasajen tea jadi suci? 

20 Jadi, sing saha anu sumpah bari 
jeung nyebut demi mezbah; eta 
sumpahna teh, nya demi mezbah nya 
demi sasajenna. 

21Jaba ti eta, sing saha anu sumpah 
bari jeung nyebut demi Bait Suci; eta 
sumpahna teh, nya demi Bait Suci, nya 
demi Allah anu linggih di Bait Suci. 

22Kitu oge anu sumpah bari jeung 
nyebut demi langit; manehna teh, 
geus sumpah demi singgasana Allah 
jeung demi Allah anu linggih dina eta 
singgasana. 

23 Cilaka aranjeun, he ahli-ahli 

Kitab jeung urang Parisi, he jelema- 
jelema munapek! Jakat perpuluh tina 
solasih, hades manis, jeung jinten 

ku aranjeun dicumponan; tapi ari 
pepentingna pangajaran Toret, nya eta 
kaadilan, welas asih, jeung kasatiaan 
dilalaworakeun. Anu sarupa memang 
wajib dicumponan, tapi anu sarupa deui 
ge teu meunang dilalaworakeun. 

24 Eh, aranjeun pamingpin-pamingpin 
lolong, ari reungit tina inumeun dipiceun, 
ari onta diteureuy buleud! 

23 Cilaka aranjeun, he ahli-ahli Kitab 
jeung urang Parisi, he jelema-jelema 
munapek! Cangkir jeung mangkok 
luarna diberesihan, ari di jerona pinuh ku 
beunang rarampas jeung sipat sarakah. 

26Eh, urang Parisi anu lalolong! 
Beresihan heula beulah jerona cangkir 
teh, beulah luarna mah moal teu milu 
beresih! 

27 Cilaka aranjeun, he ahli-ahli Kitab 
jeung urang Parisi, he jelema-jelema 
munapek! Aranjeun teh, lir makam nu 
dikapur; ti luar tembong bodas beresih, 
ari di jerona pinuh ku tulang-taleng 
jeung rupa-rupa rereged. 

28 Aranjeun teh ari ulat pinandita; 
ari jejeroanana, nya munapek, nya 
durjana!” 

29“Cilaka aranjeun, he ahli-ahli Kitab 
jeung urang Parisi, he jelema-jelema 
munapek! Aranjeun ngalus-ngalus 
makam nabi-nabi jeung ngahias tugu 
jalma-jalma soleh, 


MATIUS 23.30-35 122 


30 bari umangkeuh: Mun urang sajaman 
tea mah jeung karuhun, pamohalan milu 
maehan ka nabi-nabi teh. 

31 Padahal, eta ucap kalakuan kitu teh 
sasat ngaku sorangan, yen aranjeun 
memang turunan jelema-jelema anu 
maraehan nabi-nabi tea. 

32 Pek geura cucudkeun takeran 
karuhun aranjeun teh! 

33 Eh aranjeun, jelema-jelema anu lir 
oray! He turunan jelema-jelema anu lir 
oray! Rek luput kumaha aranjeun tina 
siksa naraka? 

34 Ku sabab eta, kanyahokeun: Kami 
rek ngadatangkeun nabi-nabi, paraalim, 
jeung guru-guru agama ka maraneh; 
tapi nu sawarehna, ku maraneh teh 
bakal dipaehan jeung disalibkeun; nu 
sawarehna deui, ku maraneh bakal 
disiksa di tempat-tempat sembahyang; 
ari sesana, ku maraneh bakal dikaniaya, 
boh di nagri itu, boh di nagri ieu; 

35 supaya maraneh nanggung wawales 
ngucurkeun getih jelema-jelema nu taya 
salahna: Mimiti ti Habil nu ibadah tea, 
nepi ka Jakaria anak Berehya, anu ku 
maraneh dipaehan antara tempat suci 
jeung mezbah. 

36 Cek Kaula, ka aranjeun, kabeh-kabeh 
wawalesna keunana ka manusa-manusa 
jaman kiwari.” 

37“Weu Yerusalem, Yerusalem, 
nu geus maehan nabi-nabi jeung 
maehan jelema-jelema utusan ku batu! 
Sering Kami teh micangcam hayang 
ngarangkul anak-anak maneh, kawas 
hayam nyirekeman anak-anakna ku 
jangjangna; tapi maranehna, narolak. 

38 Eta padumukan maneh engke mah 
suwung. 

39 Jeung Kami ngabejaan, ti semet 
kiwari maneh moal nenjo-nenjo deui 
Kami nepi ka maneh ngucap: "Mugia 
wilujeng Anu sumping kalayan jenengan 
Pangeran!” 

274 1Isa kaluar ti Bait Allah, terus 

angkat. Geus kitu, murid-murid- 
Na tingtarunjuk kana wawangunan Bait 
Allah. 

2Isa ngalahir ka maranehna, “Kutan eta 
anu katenjo? Kami ngabejaan: Engke 
mah, di dinya teh, moal aya batu anu 
diantep patumpang kitu sabab bakal aya 
anu ngaruntuh-runtuhkeun.” 

3 Isa cunduk ka luhur Gunung Jetun, 
terus calik. Sanggeus Anjeunna rineh 

nyalira, pok murid-murid-Na mihatur, 
“Dupi anu tadi disaurkeun teh, iraha 
piwaktoseunana? Oge hal Jungjunan 
bade rawuh, kitu deui ahir jaman, naon 
totondenna?” 

4Waler-Na, “Peupeujeuh sing ati-ati, 
ulah nepi ka kabobodo! 

? Sabab loba anu bakal ngaku-ngaku 
ngaran Kami, ngakukeun: Kami Al Masih! 
Loba anu bakal kasasabkeun. 

eTurug-turug harengheng ku 
peperangan jeung beja-beja hal perang. 
Tapi maraneh mah, teu kudu geumpeur. 
Sabab eta kabeh geus pasti, tapi eta 
mah, lain panganggeusanana. 

/' Bangsa-bangsa silih lawan, nagara- 
nagara silih perangan, sarta di mana 
mendi aya kalaparan jeung lini. 

8 Najan kitu, eta mah kakara awalna 
tina kasangsaraan, memeh datang 
jaman anyar. 

?Engke, maraneh bakal ditangkep, 
dikaniaya, dipaehan, jeung dimusuhan 
ku sarerea ku sabab Kami. 

10Loba anu bakal murtad, silih 
selehkeun, jeung silih pikangewa. 

11 Nabi-nabi palsu maruncul sarta loba 
anu kasasabkeun. 

1? Kadorakaan oge beuki nambahan; 
ku sabab eta, loba anu bakal leungit 
kanyaahna. 

13 Tapi sing saha nu bisa tetep satia 
nepi ka jucungna, tangtu pinanggih 
karahayuan. 

14 Ari Injil, — pernyataan Karajaan tea 
— bakal sumebar ka sakuliah dunya, 
ngajadi saksi ka sakabeh bangsa; geus 
kitu, kakara ahir jaman teh datang.” 

15“Dj mana Musibat-hebat geus 
ngajega di tempat suci sakumaha cek 
ungel dawuhan anu ditepikeun ku Nabi 
Daniel tea, — paramaos, perhatoskeun 

16 nu marangkuk di Yudea kudu mubus 
ka pagunungan. 

1/ Nu keur aya di hateup panganginan 
ulah turun pikeun barang cokot heula ka 
jero imah. 

18Nu keur aya di huma ulah balik heula 
nyokot papakean. 

19 Tapi bo, anu harita keur kakandungan 
atawa nyarusuan mah, estu matak watir 
anu aya. 

209 Kudu ngadu'a ka Pangeran mudah- 
mudahan poean kabur teh, ulah eukeur 
usum tiris atawa ninggang di poe Sabat. 

21 Sabab siksaan tina eta musibat 
teh, kacida matak ketirna; taya 
babandinganana, ti barang dunya 
gumelar nepi ka jaman kiwari sarta ka 
hareupna moal aya-aya deui. 

22Cacakan lamun waktuna henteu 
disingget, kabeh anu kumelip moal aya 
nu salamet. Tapi ku sabab ngemutkeun 
jalma-jalma anu meunang milih, 
waktuna teh disingget. 

23 Harita, mun aya nu uar-uar: “Ieu Al 
Masih di dieu!” Atawa “Itu Al Masih di 
ditu!' Ulah didenge. 

24 Sabab bakal muncul al masih-al 
masih palsu jeung nabi-nabi palsu, 
ngayakeun tanda-tanda anu hebat jeung 
sakur nu matak helok; nepi ka mun bisa 
mah jelema-jelema beunang milih tea 
ge, rek disasabkeun. 

2S Tah, eta ku Kami geus diterangkeun 
ti ayeuna ka maraneh. 

26 Jadi, mun aya nu uar-uar: “Tuh, Al 
Masih aya di alas kikisik!” Atawa *Eta, 
Anjeunna aya di kamar!' Ulah diandel! 

2! Sabab pisumpingeunana Putra 
Manusa teh, lir kilat anu ngerelep di 
wetan sarta cahayana ngaburinyay nepi 
ka tungtung kulon. 

28 Dj mana ayana bangke, nya di dinya 
karumpulna manuk gagak.” 

29“Sanggeus jaman siksaan tea, beak; 
reup panonpoe surem; bulan ilang 
cahayana; bentang-bentang maruragan; 
kakuatan alam kabeh genjlong. 

30 Breh di langit aya ciciren, cicirenna 
Putra Manusa. Bangsa-bangsa di 
sakuliah bumi tingdarengek nenjo Putra 
Manusa sumping luhureun mega di 
langit, nganggo sagala kakawasaan 
jeung kamulyaana-Na. 

31 Anjeunna bakal ngutus malaikat- 
malaikat-Na bari nariup sangkakala anu 
sorana hebat kabina-bina; eta malaikat- 
malaikat teh bakal ngumpulkeun umat 
Anjeunna nu geus beunang milih, ti 
tungtung langit ieu nepi ka tungtung 
langit itu.” 

32“Lenyepan harti silokana tangkal 
kondang: Lamun dahanna geus mimiti 
ngandung cai jeung daunna geus mimiti 
renung, urang nyaho yen geus tereh 
usum panas. 

33 kitu oge: Di mana perkara-perkara 
nu bieu dicaritakeun geus kasorang, sing 
inget yen waktuna tereh cunduk, geus 
nampeu di lawang panto. 

34 Cek Kami, ka maraneh: Ieu bangsa 
nu kiwari, moal waka euweuh memeh 
perkara-perkara nu bieu bukti. 

335 Langit jeung bumi bakal euweuh, 
ari ucapan Kami mah moal keuna ku 
euweuh. 

36 Tapi ari poena jeung waktuna mah, 
saurang ge taya nu nyaho, — malaikat 
ge taya nu nyaho, kitu deui Sang Putra 
— anging Rama nu uninga. 

37 Sabab pirawuheuna-Na, Putra 
Manusa, bakal cara keur jaman Nabi 
Enoh. 

38 Samemeh ger caah, jelema-jelema 
jaman harita gawena ngan dahar 
nginum, nikah jeung ditikahkeun, nepi 
ka poena Nabi Enoh unggah kana kapal. 

39 Memeh caah datang mah, taya anu 
engeuh naon-naon; nya nepi ka ahirna 
kabeh kabasmi ku cai tea. Dina waktuna 
Putra Manusa rawuh ge, kaayaanana, 
nya kawas kitu. 

40 Harita, ti dua jelema nu keur digawe 
di huma nu saurang bakal dicandak, nu 
saurang ditinggalkeun. 

31Ti dua awewe anu keur nutu, nu 
saurang bakal dicandak, nu saurang 
ditinggalkeun. 

42 Kitu, nu matak sing caringcing ati-ati; 
sabab maraneh teh, teu nyaho iraha 
pisumpingeunana nu jadi Jungjunan. 

43 Upama pribumi nyahoeun pukul 
sabaraha bangsat rek datang, tangtu 
taki-taki, moal diantep imahna dibobol 
batur. 

44 Ku sabab eta, sing caringcing 
taki-taki; sabab pirawuheunana Putra 
Manusa teh, sama sakali teu kasangka ti 
anggalna. 

45 Gandek nu mana anu geten sarta 
titen, anu ku dununganana bisa diangkat 
sina ngabawah batur-baturna mere 
dahareunana dina waktuna? 

46 Di mana dununganana datang, bagja 
jamuga gandek anu kasampak nohonan 
kawajiban. 

4/ Cek Kami, ka maraneh: Ku 
dununganana, tangtu bakal diangkat 
jadi pangawas sakabeh harta milikna. 

48 Sabalikna, lamun si gandek teh jahat 
jeung pamikirna: 

49*Dunungan teh teu datang-datang; 
tuluy lain ngan nyiksa ka papada 
gandek sejenna wungkul, tapi manehna 
oge ngadon dahar nginum jeung 
tukang-tukang mabok. 

50 Waktu dununganana datang, dina poe 
anu teu disangka-sangka, kalakuanana 
jadi katohyan. 

?1 Eta gandek, ku dununganana, 
tangtu bakal dipaehan. Manehna bakal 
ditempatkeun di tempatna jelema- 
jelema munapek. Di eta tempat teh, 
jelema-jelema bakal gegerungan bari 
sasambat jeung kumerot huntu.” 

75 1“Harita, Karajaan Sawarga teh, 

ibarat sapuluh mojang anu arindit 
mapag panganten. Arinditna marawa 
lampu. 

2 Mojang nu lima barodo, nu lima deui 
binangkit. 

3 Mojang-mojang nu barodo mawa 
lampu, tapi teu mekel minyak. 

# Ari mojang-mojang nu binangkit mah, 
lampu mawa, minyakna mekel dina 
botol. 

”Ku sabab panganten teu datang bae, 
mojang-mojang teh kaheesan. 

6 Ari geus tengah peuting, kadenge 
aya nu celak-celuk, *Panganten datang, 
papag!” 

/'Mojang-mojang hararudang, pahibut 
ngurus lampu. 

8 Cek nu barodo ka nu binangkit, “Menta 
minyakna saeutik, tingali lampu kuring 
rek pareum.” 

9? Diwalon, “Ulah, bisi kuring teu mahi 
anjeun teu mahi. Mending anjeun meuli 
ka warung.” 

10 Sabot nu barodo arindit meuli 
minyak, pangantenna datang manten, 
tuluy diiring ku mojang-mojang nu geus 
tarapti. Geus nepi ka tempat pesta, tuluy 
pantona ditulakan. 

11 Mojang-mojang nu limaan deui 
daratang, pok pupuntenan, "Agan, 
punten!” 

12 Ditembal ku ki Panganten, “Maap, teu 
wawuh!” 

13 Kitu, nu matak kudu tetep tarapti 
sapapanjangna. Sabab maraneh, teu 
nyaho kana poe jeung waktuna.” 

14“Karajaan Sawarga ge, ibarat hiji 
jelema anu arek nyaba ka luar nagri. 
Eta jelema nyalukan tilu bujangna arek 
dipihapean duit. 

15 Dititipanana teh, — kumaha 
kasanggupan bujang-bujangna — aya 
nu lima talenta, nu dua talenta, jeung 
anu satalenta. Geus kitu, eta jelema teh 
indit nyaba. 

16 Anu dipihapean lima talenta, duitna 
digolangkeun, meunang untung lima 
talenta. 

17Nu dipihapean dua talenta oge 
meunang untung dua talenta. 

18 Ari nu dipihapean satalenta, anggur 
nyieun lombang, duitna diruang. 

19 Lawas ti lawas dununganana datang, 
tuluy balitungan. 

20 Datang nu nyekel lima talenta, — bari 
mawa untungna lima talenta — terus 
nyarita, “Artos anu lima talenta teh aya 
hibar kenging untung lima talenta.” 

21Cek dununganana, “Sukur, alus. 
Maneh jelema bener jeung satia, tigin 
kana tanggung jawab leuleutikan. Engke 
maneh bakal dibere tanggung jawab anu 
leuwih ti kitu. Ayeuna mah urang bareng 
sabagja jeung kami.” 

22 Datang deui nu nyekel dua talenta, 
terus nyarita, "Artos anu dua talenta teh, 
aya hibar kenging untung dua talenta.” 

23 Cek dununganana, “Sukur, alus. 
Maneh jelema bener jeung satia, tigin 
kana tanggung jawab leuleutikan. Engke 
maneh bakal dibere tanggung jawab anu 
leuwih ti kitu. Ayeuna mah urang bareng 
sabagja jeung kami.” 

24 Tuluy datang anu nyekel satalenta 
tea, terus nyarita, “Abdi terang, yen 
juragan teh jalmi lalim, sok mibuatan 
tanduran batur sareng metik hasil pelak 
batur. 

23 Ku margi eta, artos kagungan juragan 
teh ku abdi diruang dina taneuh. Mangga 
ieu kasanggakeun deui.” 

26 Jawab dununganana, "Eh, bujang 
jahat goreng pucus pangedulan! Kutan 
nyaho yen kami sok mibuatan tanduran 
batur jeung metik hasil pelak batur? 

2! Ari nyaho kitu mah, atuh duit 
kami teh, dititipkeun ka tukang 
ngagolangkeun duit, supaya ari kami 
balik bisa dipulangkeun jeung batina. 

28 Ayeuna, cokot duit kami ti ieu jelema, 
urang pasrahkeun ka anu duitna geus 
jadi sapuluh talenta. 

29 Sabab nu geus boga mah kabogana 
bakal tambah, nepi ka lubak-libuk. Ari 
nu teu boga mah, kabogana anu geus 
aya ge bakal dicokot kabeh. 

30 Suntrungkeun ieu bujang tanpa guna 
teh ka tempat nu pangpoekna. Nya 
di dinya, enggonna midangdam jeung 
kumerot huntu.” 

31“Dj mana Putra Manusa sumping 
kalawan agung-Na diiring ku sakabeh 
malaikat, bakal linggih dina tahta 
kamulyaana-Na. 

32 Sakabeh bangsa bakal dikumpulkeun 
payuneuna-Na; tuluy dibagi dua, cara 
ki pangangon misahkeun domba jeung 
embe. 

33 Domba aya di tengeneuna-Na, embe 
di kiwaeuna-Na. 

34 Sang Raja lajeng ngandika ka nu aya 
di tengeneuna-Na, “Salam ka aranjeun, 
anu ginuluran rahmat ti Kangjeng Rama! 
Tarima ganjaranana, karajaan keur 
aranjeun anu disadiakeunana ti barang 
dunya gumelar. 

35 Sabab waktu Kami lapar, ku aranjeun 
dibere dahar; keur Kami halabhab, ku 
aranjeun dibere nginum; keur Kami jadi 
semah, ku aranjeun dianjrekkeun; 

36 keur Kami sataranjang, ku aranjeun 
dibere pakean; keur Kami gering, ku 
aranjeun dilayad; keur Kami dipanjara, 
ku aranjeun dilongokan.” 

37 Umat nu balener ngawangsul, “Nun 
Jungjunan, iraha Jungjunan lapar, ku 
abdi-abdi dihaturanan tuang; nalika 

Jungjunan hanaang, ku abdi-abdi 
dihaturanan ngaleueut? 

38 Nalika Jungjunan jadi semah, iraha 
ku abdi-abdi dihaturanan pangkuleman 
atanapi Jungjunan nuju sataranjang ku 
abdi-abdi dihaturanan anggoan? 

39 Nalika Jungjunan teu damang, iraha 
ku abdi-abdi dilayad atanapi nalika 
Jungjunan dipanjara ku abdi-abdi 
dilongokan?” 

40 Sang Raja ngawaler, 'Cek Kami, kieu 
saenyana: Sagala pitulung aranjeun 
anu dibikeun ka ieu dulur Kami anu 
panghinana, eta teh nulungna ka Kami 
pisan.' 

41 Ari ka nu di kiwaeuna-Na, kieu 
pangandika-Na, “Nyingkah maraneh, he 
umat jahat; tuh ka ditu, ka jero seuneu 
anu langgeng, seuneu pikeun Iblis jeung 
malaikat-malaikatna. 

42 Sabab waktu Kami lapar, maraneh 
teu mere dahar; waktu Kami halabhab, 
maraneh teu mere cai; 

43 waktu Kami jadi semah, maraneh 
henteu nganjrekkeun; waktu Kami 
sataranjang, maraneh teu mere pakean; 
waktu Kami gering atawa waktu Kami 
dipanjara, ku maraneh teu dilayad!” 

44Umat nu daroraka ngajawab, “Iraha 
abdi-abdi ningal Jungjunan palay, 
atanapi halabhab, atanapi nuju jadi 
semah, atanapi nuju sataranjang, 
atanapi nuju dipanjara ku abdi-abdi teu 
dipirosea?” 

45 Sang Raja ngawaler, “Cek Kami, ka 
maraneh: Ku sabab maraneh tara nulung 
ka ieu dulur Kami nu panghinana, eta 
saenyana, ka Kami pisan teu nulung 
teh.” 

46“Jelema-jelema anu karitu” dawuhan 
Isa, “bakal dijongklokkeun ka tempat 
siksaan anu langgeng. Ari anu balener 
baris ginanjar hirup nu langgeng.” 
26 1Tas sasauran kitu, Isa ngadawuh 

ka murid-murid, 

2“Dua poe deui aya perayaan Paska. 
Tah waktu eta, Putra Manusa bakal 
diselehkeun teh, terus disalibkeun.” 

3 Harita, imam-imam kapala jeung 
kokolot bangsa Yahudi mah keur 
karumpul di istana Imam Agung anu 
jenengan Kayapas; 

nya keur ngatur rencana rek nangkep 
ka Anjeunna baris terus ditelasan. 

”Tapi salaurna, “Ulah keur perayaan, 
bisi matak jadi huru-hara ka rayat.” 

e Waktu Isa linggih di imah ki Simon 
lepra, di Betania; 

aya hiji wanita anu ngadeuheusan 
ka Anjeunna bari mawa sabotol minyak 
seungit anu mahal. Sabot Isa keur 
tuang, eta minyak dikucurkeun kana 
rambut-Na. 

8 Murid-murid arambek dina hatena, 
pokna, “Wet dihahambur kitu! 

9Mun jual, payu mahal; tuluy duitna 
sidekahkeun ka nu mariskin.” 

10Isa uninga kana pikiran maranehna, 
tuluy ngalahir, “Keun bae, maraneh 
teu kudu openan. Ieu wanita keur 
nembongkeun katresnaanana ka Kami. 

11 Nu mariskin mah, sapapanjangna aya 
di maraneh. Ari Kami mah, babarengan 
teh moal lila. 

12 Ayeuna Kami ku ieu wanita 
diminyakan. Lampahna kieu teh, 
minangka sasadiaan keur mapag poean 
Kami dimakamkeun. 

13 Cek Kami ka maraneh: Di mana bae 
Injil diwawarkeun, di sakuliah dunya, 
anu ayeuna dilampahkeun ku ieu wanita 
baris disesebut, nya pikeun dipikaeling 
tea.” 

14 Geus kitu, salah saurang murid ti nu 
dua belas, — anu ngaran Yudas Iskariot 
— indit ka imam-imam kapala, mihatur 
kieu: 

15“Abdi sanggup nyerenkeun eta 
Jelema. Naon engke buruhna?” Ku 
imam-imam kapala dibere duit, uang 
perakan tilu puluh. 

16 Ti dinya, manehna terus ngintip- 
ngintip waktu nu mustari, rek ngahianat 
ka Guruna. 

1/ Dina poe kahiji tina Hari raya Roti 
Tanpa Ragi, murid-murid unjukan ka 
Isa, “Di mana bade nyayagikeun kangge 
riungan tuang Paska teh?” 

18 Ku Isa dibere hiji alamat di kota. 
Saur-Na deui, “Bejakeun kieu: Kami teh 
geus tereh cunduk kana dawuh. Kami 
hayang ngarayakeun pesta Paska heula 
di imah anjeun jeung murid-murid.” 

19 Sakumaha pamundut-Na ku murid- 
murid dilampahkeun, kaperluan tuang 
Paska disadiakeun. 

20 Sanggeus magrib Isa tuang ngariung 
jeung murid-murid. 

21 Sabot tuang, Anjeunna nyarios, “Di 
dieu aya anu rek ngahianat ka Kami, 
saurang.” 

22 Murid-murid tinghareluk, tuluy 
piligenti unjukan ka Anjeunna, “Abdi 
atanapi sanes?” 

23 Isa ngawaler, “Jelemana, nya eta anu 
engke bareng jeung Kami nganclomkeun 
roti kana ieu pinggan. 

24 Putra Manusa memang kudu 
tiwas, sakumaha cek Kitab Suci. 

Tapi cilaka kabina-bina, jelema anu 
ngalantarankeunana. Eta jelema, leuwih 
untung lamun teu kungsi dijurukeun.” 

23 Yudas, anu rek ngahianat mihatur, 
“Rabi, abdi atanapi sanes?” Waler Isa, 
“Sakumaha cek maneh.” 

26 Sabot tuang, Isa nyandak roti 
sarta ngucapkeun berkah. Terus rotina 
disemplekan, tuluy disodorkeun ka 
murid-murid bari saur-Na, “Tampanan, 
dahar. Ieu teh daging Kami.” 

27 Geus kitu, nyandak lumur sarta muji 
sukur; tuluy eta lumur disodorkeun ka 
murid-murid bari saur-Na, 

28“Heg inum ku sarerea. Ieu teh getih 
Kami; getih perjangjian anu dikucurkeun 
guna mangpa'at jalma rea pikeun 
panghampura dosa. 

29 Tapi ti semet ieu Kami moal nginum- 
nginum deui anggur anu kieu, nepi ka 

waktuna nginum anggur anu anyar di 
Karajaan Ama Kami, babarengan jeung 
maraneh.” 

30 Sanggeus pupujian, Isa angkat 
ngajugjug ka Gunung Jetun diiring ku 
murid-murid. 

31 Di tengah jalan Anjeunna sasauran, 
“Peuting ieu iman maraneh bakal 
goncang lantaran Kami. Sabab cek Kitab 
Suci: Pangangonna ku Kami rek digebug, 
domba-domba-Na sina paburencay. 

32 Tapi di mana Kami hirup deui, Kami 
rek iang ti heula ka Galilea.” 

33 Petrus nempas, “Sanaos nu sanes- 
sanes goncang imanna, abdi mah 
moal!” 

34 Saur Isa, “Petrus, peuting ieu memeh 
hayam kongkorongok, maneh geus tilu 
kali ngangles Kami.” 

35 Walon Petrus, “Moal, Jungjunan! 
Sanaos dugi ka pati maot bareng sareng 
Jungjunan, abdi mah moal dugi ka 
ngangles!” Murid-murid sejenna oge, 
kitu ngaromongna teh. 

36 Isa jeung murid-murid sumping 
ka hiji taman anu ngaranna Taman 
Getsemane. Anjeunna sasauran ka 

murid-murid, “Daragoan di dieu, sabot 
Kami sembahyang di ditu.” 

3/7 Aya anu dicandak tiluan, nya eta 
Petrus jeung anak Sebedeus, duanana. 
Manah-Na mimiti ngangres jeung palaur. 

38 Kedal saur ka nu tiluan, “Kami teh ku 
nalangsa, asa rek paeh bae. Daragoan di 
dieu, Kami baturan nyaring.” 

39 Anjeunna majeng deui saeutik, terus 
nyuuh ngadu'a, “Nun Ama, manawi 
kenging mah, ieu lumur kasangsaraan 
teh candak ti Abdi. Nanging ulah 
numutkeun kahayang Abdi, kedah 
numutkeun pangersa Ama.” 

40 Geus kitu, Anjeunna ningali heula 
murid-murid, ana kasampak geus 
sarare. Anjeunna ngagentraan ka Petrus, 
“Na teu sanggup maneh nyaring maturan 
Kami sajam bae? 

41 Maraneh kudu tetep nyaring tur kudu 
dibarung sembahyang, supaya henteu 
keuna ku dodoja. Karep mah kuat, tapi 
badan hengker.” 

42 Tuluy angkat deui, mindo ngadu'a, 
“Ama! Manawi parantos teu kenging 
sumingkir mah tina ieu lumur 
kasangsaraan, Abdi estu suka lilah 
ngiringan kana pangersa.” 

43 Waktu murid-murid ditingali deui, 
kasampak sarare keneh, awahing ku 
tarunduheun. 

44 Terus ku Anjeunna, eta nu tiluan teh, 
dikantun deui bae; geus kitu, Anjeunna 
ngadu'a deui pikeun katilu kalina; 
sasambat-Na, saperti nu tadi keneh bae. 

45 Geus kitu, nyampeur deui murid- 
murid bari ngagentraan, saur-Na, “Pek 
sing jarongjon reureuh sarare. Tuh, 
waktuna geus cunduk, Putra Manusa 
diselehkeun kana genggeman nu 
daroraka. 

46 Harudang, urang arindit. Tuh, anu 
ngahianat ka Kami teh geus deukeut!” 

4/ Sabot sasauran keneh, ki Yudas, — 
salah saurang murid ti anu dua belas 
tea — geus jebul; manehna mawa 
balad loba pisan; eta jelema-jelema 
teh, titahan imam-imam kapala jeung 
parakokolot tea, pada marawa pedang 
jeung pepentung. 

48Yudas enggeus mere sandi kieu, 
“Mana-mana anu ku kula dirangkul, 
terus tangkep bae.” 

49 Manehna nyampeurkeun ka Isa bari 
ngomong tarik, “Haturan, Rabi?” Pokna 
bari ngarangkul. 

50 Saur Isa ka manehna, “Kisanak, ka 
dieu teh rek naon tea?” 

?1 Ti nu ngiring ka Anjeunna, nu saurang 
mesat pedang, tuluy diheumbatkeun; 
eta heumbatan pedang teh, keuna kana 
ceuli bujangna Imam Agung, nepi ka 
rampung. 

52 Tapi Isa ngalahir, “Asupkeun eta 
pedang teh kana sarangkana. Sabab 
anu maen pedang, paehna, tangtu ku 
pedang deui. 

33 Dikira Kami teu bisa nyambat ka 
Ama, menta malaikat dua belas legiun 
ngabantu Kami? 

34 kitu carana mah atuh ayat Kitab 
anu unina, “Ieu kudu kajadian' teh moal 
tinekanan.” 

33 Geus kitu, Isa ngalahir ka nu loba, 
saur-Na, “Naha Kami teh rampog, nepi 
ka marawa pedang jeung pepentung? 
Kapan unggal poe Kami sok aya di 
Bait Allah ngawuruk, naha ku maraneh 
diantep? 

56 Tapi memang kudu kieu, cocog jeung 
Kitab Suci.” Ti dinya mah, murid-murid 
teh kalalabur, naringgalkeun Anjeunna. 

>/ Sanggeus ditangkep, Isa dihadepkeun 
ka Kayapas, Imam Agung. Di dinya, geus 
kumpul ahli-ahli Kitab jeung parakokolot. 

58 Ari Petrus nuturkeun ti kajauhan, 
nepi ka buruan Imam Agung; tuluy milu 
diuk jeung pangawal, hayangeun nyaho 
kumaha tungtungna. 

39 Imam-imam kapala, kitu deui 
anggota-anggota Mahkamah, satekah 
polah neangan bukti palsu, supaya Isa 
bisa dihukum paeh. 

60 Tapi teu hasil, sanajan saksi palsu teh 
loba. Ahirna, aya duaan nu ka hareup, 

6l1ngong ngomong, “Ieu Jelema kungsi 
sosoak kieu: “Ieu Bait Allah ku Kami rek 
diruag, terus diadegkeun deui di jero tilu 
poe!”” 

62Neut Imam Agung ngadeg, mariksa 
ka Isa, “Kumaha, moal dibantah eta 
dakwaan teh?” 

63 Isa mindel teu ngawaler. Imam 
Agung ngalahir deui, “Demi Allah nu 
jumeneng, aku sing bener: 'Enya Maneh 
teh Al Masih, Putra Allah?”” 

64 Waler Isa, “Leres sakumaha 
pamariksa. Sareng Kaula seja 
nganyatakeun ka ieu rengrengan: "Ti 
semet ieu, ku aranjeun baris katingali 

Putra Manusa linggih di tengeneun Nu 
maha Kawasa, sumping dina mega di 
langit.” 

65 Berewek Imam Agung nyoehkeun 
anggoanana, tuluy ngalahir, “Ieu Jelema 
ngahujat Allah. Pikeun naon urang 
ngayakeun deui saksi-saksi? Ku urang 
geus kareungeu kumaha ngahujat-Na. 

66 Kumaha putusan aranjeun?” 
Jawabna, “Kudu dihukum pati!” 

67Tj dinya, jelema-jelema teh 
nyariduhan kana pameunteu-Na bari 
naronjok; nu sawareh deui ngagebug ka 
Anjeunna bari ngomong, 

68“Sebutkeun ka kami, eh Al Masih, 
saha ieu anu neunggeul ka Maneh?” 

69 Ari Petrus diuk di buruan. Tuluy 
disampeurkeun ku hiji badega awewe. 
Eta badega awewe ngomong ka 
manehna, “Maneh sok babarengan jeung 
Isa urang Galilea!” 

7 Tapi Petrus mungkir, “Kumaha 
ngomong teh teu kaharti!” 

“Waktu manehna ngaleos ka lawang 
kori, katenjoeun ku badega awewe 
sejenna, pok dibejakeun ka anu araya di 
dinya, “Eta jalma sok babarengan jeung 
Isa urang Nasaret tea.” 

2 Petrus mungkir bari susumpahan, 
“Teu wawuh kuring mah ka Eta teh!” 

73 Geus kitu, sakur nu araya di dinya 
nyalampeurkeun ka Petrus, ngaromong 
kieu, “Moal salah deui maneh teh 
batur-Na, kaciri tina lentong maneh.” 

74 Petrus ngutruk bari susumpahan, 
“Teu wawuh, teu wawuh ka eta Jelema 
teh!” Harita keneh, kadenge hayam 
kongkorongok. 

"Ras, Petrus ingeteun kana dawuhan 
Isa anu kieu tea, “Memeh hayam 
kongkorongok, maneh geus tilu kali 
ngangles ka Kami.” Leos bae, manehna 
indit ka luar bari ceurik, nalangsa 
kabina-bina. 

?27 1Sanggeus bray beurang, 

imam-imam kapala jeung 
kokolot-kokolot bangsa Yahudi 
karumpul; sejana, nya mutuskeun 
pikeun nelasan Isa tea. 

2Isa dibarogod, tuluy dibawa ka 
gupernur Pilatus. 

3 Barang Yudas nyahoeun yen Isa 
diragragan hukum pati, pohara 
kaduhungeunana. Duit perak anu tilu 
puluh tea teh, dipulangkeun deui ka 
imam-imam kapala jeung parakokolot. 

4Terus wakca, “Abdi rumasa doraka, 
ngahianat getih Jelema nu tanpa dosa.” 
Ku aranjeunna diwalon, “Mangsa bodo, 
kami teu nyaho-nyaho. Eta mah urusan 
maneh!” 

”Tuluy eta duit teh, ku Yudas 
diawurkeun ka jero Bait Suci; geus kitu, 
manehna, ngagantung maneh. 

eDuit dirawatan ku imam-imam 
kapala, saurna, “Ieu duit teu meunang 
dicampurkeun kana peti persembahan 
sabab ladang getih.” 

/Sanggeus barempug, duit teh 
dibeulikeun kana tanah nu disebut 
"Lahan Panjunan," pikeun tanah 
pamakaman urang asing. 

8 Nepi ka kiwari, eta tanah jadi nelah 
'Lahan Getih.” 

9Ku kituna, ngabukti eta nubuwatan 
Nabi Yermia anu kieu: 'Duit perakan tilu 
puluh, — nya eta pihargaeunana hiji 
jelema nurutkeun taksiran urang Israil 
— ditarima, 

10tuluy dipasrahkeun pikeun meuli 
tanah Lahan Panjunan. Kitu pangandika 
Pangeran ka kaula.” 

!l1Isa geus dijagragkeun payuneun 
gupernur. Gupernur mariksa ka 

Anjeunna, “Anjeun teh raja urang 
Yahudi?” Waler Isa, “Leres sakumaha 
pilahir.” 

12 Dakwaan imam-imam kapala jeung 
kokolot-kokolot mah, ku Anjeunna teu 
diwaler pisan. 

13 Saur Pilatus ka Anjeunna, “Teu 
kareungeu eta dakwaan-dakwaan sakitu 
lobana?” 

14 Isa tetep teu kersa ngawaler, nepi ka 
matak heran ka gupernur. 

15 Saban-saban hari raya Paska, 
gupernur teh geus baku sok 
ngaleupaskeun saurang sakitan, 
nu mana bae sakahayang rayat. 

16 Harita, di jero panjara, aya sakitan 
anu kawentar jahatna; eta jelema teh, 
ngaranna Barabas. 

1/ Sakalian rayat harita kumpul, Pilatus 
sasauran, “Mana anu dipikahayang, anu 
ku kami kudu dibebaskeun: Barabas 
atawa Isa, anu disebut Al Masih?” 

18 Anjeunna uninga, pangna maranehna 
nyerenkeun Isa teh bawaning ku 
dengki-dengkina. 

19 Sabot Pilatus calik dina korsi 
pangadilan, nampi amanat ti 
geureuhana: “Ulah ngiring campur 

kana perkawisna eta Jalmi bener; 
margi lantaran Manehna, abdi kalintang 
kasiksana ku impian tadi wengi.” 

20 Tapi rayat teh, geus kaangsonan ku 
imam-imam kapala jeung ku kokolot- 
kokolotna. Maranehna menta, supaya 
Barabas bebas, ari Isa kudu dihukum 
paeh. 

21 Gupernur ngawaler, “Saha? Saha 
ti antara anu dua nu ku kami kudu 
dibebaskeun?” Jawabna, “Barabas!” 

22 Saur Pilatus, “Ari Isa anu disebut Al 
Masih kumaha?” Urang Yahudi nyorowok, 
“Gantung!” 

23 Saur Pilatus deui, “Naha naon 
dosana?” Urang Yahudi tinggorowok 
beuki bedas, “Gantung, gantung!” 

24 Sanggeus ngaraos yen daya upayana 
teu mental, Pilatus wawasuh panangan 
hareupeun sarerea; ti dinya, anjeunna 
ngalahir, “Kami henteu tanggung jawab 
kana getih ieu Jelema, pek tanggung ku 
maraneh sorangan!” 

25 Urang Yahudi bareng ngajawab, 
“Keun getih-Na sina malindes ka kuring 
saanak incu!” 

26 Tuluy Pilatus ngaleupaskeun Barabas, 
ari Isa dirangket heula; saterusna, 

Anjeunna teh diserenkeun ka maranehna 
sina digantung. 

2/ Geus kitu, Isa dibawa ku serdadu- 
serdadu gupernur ka gedong pangadilan. 
Serdadu-serdadu sejenna ge disina 
kumpul ka dinya. 

28 Tuluy anggoan Isa dicuculan, diganti 
ku jubah warna wungu. 

29 Maranehna nyieun mamakutaan anu 
dianyam tina cucuk; tuluy diterapkeun 
kana mastaka-Na, ari panangana-Na 
sina nyepeng awi sateukteuk. Geus kitu, 
serdadu-serdadu teh sujud payuneuna- 
Na bari moyok kieu, “Wilujeng, raja 
urang Yahudi!” 

30 Geus kitu, maranehna nyariduhan ka 
Anjeunna. Jaba ti eta, awina direbut tina 
panangana-Na, terus diteunggeulkeun 
kana mastaka-Na. 

31 Sanggeus dikaniaya jubah-Na 
dicuculan, dianggoan ku anggoana- 

Na deui, terus dibawa ka tempat 
panggantungan. 

32 Dj tengah jalan, anu jolna ka luar 
kota, aleutanana amprok jeung hiji 
jelema urang Kirena nu ngaranna Simon; 
tuluy Ki Simon teh, ku paraserdadu tea, 
dipaksa sina manggul salib Isa. 

33 Sanggeus nepi ka tempat anu disebut 
Gulguta (hartina: Tempat Tangkorek), 

34 Isa dileueutan anggur anu 
dicampuran hamperu. Tapi sanggeus 
ngicip-ngicip, Anjeunna teu kersaeun 
ngaleueut. 

35 Sanggeus digantung, anggoana-Na 
dilotrekeun, 

36 maranehna terus dariuk ngajaga. 

37 Luhureun mastaka-Na aya merek anu 
netelakeun sababna nu matak Anjeunna 
dihukum, unina, “IEU RAJA URANG 
YAHUDI.” 

38 Aya deui anu digantung harita, 
rampog duaan, digantungna di kenca 
jeung katuhueuna-Na. 

39 Sakur nu laliwat ka dinya pada 
gigideug bari maroyok. 

40 Pokna, “Hey, Anu rek ngaruag Bait 
Suci jeung anu sanggup ngadegkeunana 
deui di jero tilu poe! Lamun enya maneh 
Putra Allah, salametkeun diri teh, nya 
turun ti dinya!” 

41Imam-imam kapala, ahli-ahli Kitab 
jeung kokolot-kokolot oge maroyokan, 
pokna: 

42“Ka batur bisa nyalametkeun, ari 
ka diri-Na sorangan teu bisa nanaon. 

Eta, Raja Israil teh? Cik turun tina 
panggantungan, meureun urang 
percaya. 

43 Carekna, Manehna teh nyalindung 
ka Allah. Keun sina ditulungan ku Allah, 
ari enya mah kameumeut Allah! Da 
ngaku-Na mah Putra Allah.” 

44 Malah rampog anu papada digantung 
tea, oge pipilueun moyok. 

45 Barang geus pukul dua belas, tengah 
poe; reup bae, di dinya, jadi poek 
sakurilingna nepi ka pukul tilu. 

46 kira-kira dina pukul tilu, Isa ngagero, 
“Eli, Eli, Lama Sabahtani?” (Ya Allah 
Pangeran Abdi, ku naon margina Abdi 
dikantun?) 

4/7 Terus aya nu ngaromong kieu, 
“Manehna keur sasambat ka Elias!” 

48 Aya anu geuwat nganclomkeun sepon 
kana anggur haseum, ditiirkeun kana 
gantar; maksudna, Isa sina ngaleueut. 

489 Tapi aya nu nyarek, “Engke heula! 
Urang nenjo heula Nabi Elias nulungan 
Manehna!” 

50 Isa ngagero deui tarik pisan, tuluy 
Anjeunna masrahkeun nyawa-Na. 

31 Harita, bareng jeung pupus-Na, 
reregan Bait Suci bedah dua, parat ti 

luhur ka handap sarta bumi ngariyeg ku 
lini; gunung-gunung cadas bareulah, 

2 makam-makam mararuka sarta 
jasad-jasad jelema saruci anu keur 
sumare di dinya, harudang deui. 

53 Waktu Isa gugah tina pupus-Na, ieu 
jasad-jasad kalaluar ti makamna; tuluy 
arasup ka kota suci, narembongan ka 
jalma rea. 

34 Barang riyeg aya lini jeung 
kajadian-kajadian sejenna, komandan 
jeung perjurit-perjuritna, kacida 
sarieuneunana. Tuluy ngucapkeun kieu, 
“Bener ieu Jelema teh Putra Allah!” 

33 Di dinya oge, aya wanita-wanita, — 
teu wudu rea — anu ngarawaskeun ti 
kajauhan bae; wanita-wanita eta teh, 
nya anu milu kana rombongan Isa keur 
ti Galilea keneh. 

56 Di antarana aya Maryam Magdalena, 
Maryam indung Yakobus jeung Yusup, 
sarta indungna anak-anak Sebedeus. 

>! Memeh reup peuting, aya hiji jelema 
jegud urang Arimatea, nya eta Yusup. 
Manehna oge geus jadi murid Isa, 

58 ngadeuheus ka Pilatus pikeun 
nyuhunkeun layon Isa. Pilatus nimbalan, 
supaya eta layon Isa teh dipasihkeun. 

39 Tuluy eta Layon Isa teh, ku Yusup 
dipulasara: Nya dibungkus ku lawon 
bodas beresih; 

60 terus dimakamkeun dina makam anu 
anyar keneh, anu dibobok dina gunung 
cadas. Sanggeus lawangna ditutup ku 
batu gede, tuluy dikantunkeun. 

61Tapi Maryam Magdalena jeung 
Maryam nu saurang deui mah, caricing 
keneh di dinya bari melong ka eta 
makam. 

62Isukna, sabada “poe panyadiaan', 
imam-imam kapala jeung urang Parisi 
bareng daratang ka Pilatus. 

63 Salaurna ka Pilatus, “Juragan, eta 
tukang nyasabkeun teh waktos hirup 
keneh uar-uar kieu: Sanggeus tilu poe, 
Kami bakal hudang deui.“ 

64 Ku margi kitu, mugi diparentahkeun 
supados makam-Na dijaga dugi ka 
dinten anu katilu. Margi tiasa jadi, 
engke, dipaling ku murid-murid-Na bari 
diuar-uar yen parantos hudang deui ti 
nu maraot. Pangwadulan anu ieu mah, 
balukarna tangtos langkung awon ti nu 
ti heula.” 





CLuk 9:22, 18:31-33 

65 Saur Pilatus, “Mangga pasihan bae 
kawal, jaga sakumaha mistina.” 

66 Geus kitu, pajaratan Isa, ku 
aranjeunna sina dijaga sarta disegel. 
78 1 Sanggeus liwat poe Sabat, 

dina poe Mingguna, rebun-rebun 

keneh Maryam Magdalena jeung Maryam 
geus arindit ngalongok pajaratan. 

2Dumadakan aya lini gede sabab aya 
malaikat Pangeran lungsur ti langit 
ka lebah pajaratan; tuluy batu tutup 
pajaratan teh digulingkeun, terus gek 
dicalikan ku eta malaikat. 

3 Eta malaikat, rarayna, lir cahaya kilat; 
anggoanana putih beresih kabina-bina. 

4 Anu keur ngajaraga pajaratan pohara 
kasingsieuneunana nepi tingrumpuyuk 
kawas nu paraeh. 

? Malaikat teh ngalahir ka wanita- 
wahita tea, saurna, “Ulah sieun. Kami 
nyaho, maraneh rek ngalongok Isa anu 
disalibkeun tea. 

6 Anjeunna teu aya di dieu; sabab 
Anjeunna teh geus gugah, sakumaha 
dawuhana-Na. Pek ilikan, tah urut-Na 
ebog. 

/ Ayeuna buru-buru ka ditu, bejakeun 
ka murid-murid-Na, yen Anjeunna geus 

gugah ti anu geus maraot. Anjeunna 
geus angkat ti heula ka Galilea, tangtu 
Anjeunna kapanggih ku maraneh di ditu. 
Kami ngomong anu saenyana.” 

8 Terus eta wanita-wanita teh arindit 
ninggalkeun pajaratan, sieun pacampur 
jeung bungah nu taya hinggana; 
aranjeunna teh lalumpatan pikeun 
ngabejaan murid-murid Isa. 

9Dumadakan Isa amprok 
jeung maranehna, saur-Na, 
“Assalamualaikum.” Terus bae 
maranehna teh ngagabrug kana 
sampeana-Na, tuluy marunjungan. 

10 Saur Isa, “Ulah sieun. Bejakeun 
ka ditu, ka dulur-dulur Kami, yen 
maranehna kudu arindit ka Galilea. 
Engke, di ditu, maraneh tangtu 
papanggih jeung Kami.” 

11 Sabot maranehna di tengah jalan 
keneh, sawatara urang anu ngajaraga 
pajaratan arindit ka kota, ngalaporkeun 
kajadian tadi ka imam-imam kapala. 

12 Aranjeunna badami jeung 
parakokolot, terus mutuskeun 
mere panyocok ku duit sacukupna ka 
serdadu-serdadu jaga tea, 

13 bari salaurna, “Uar-uar ku maraneh, 
yen Manehna dipaling ku murid- 
murid-Na ti peuting waktu maraneh 
harees. 

14Lamun hal ieu kadangueun ku 
gupernur, keun kami anu ngomongna, 
supaya maraneh teu manggih kasusahan 
naon-naon.” 

15 Duit ditarima ku serdadu-serdadu 
sarta maranehna terus uar-uar 
sakumaha papatah tadi. Eta carita terus 
nerekab ka sabangsa Yahudi, manjang 
nepi ka kiwari. 

16 Geus kitu, murid-murid anu sabelas 
arindit ka Galilea, ka hiji gunung anu 
geus dituduhkeun ku Isa. 

1/ Sanggeus tepung jeung Anjeunna, 
terus maranehna munjungan. Tapi nu 
sawarehna mah, hamham keneh. 

18 Isa terus nyaketan ka maranehna bari 
ngalahir, “Sakabeh kawasa di sawarga 
jeung di bumi geus dipasrahkeun ka 
Kami. 

19 Ku sabab eta, maraneh kudu iang, 
kabeh bangsa kudu dijadikeun murid 
Kami sarta kudu dibaptis kalawan 
jenengan Rama, Putra, jeung Ruh Allah. 


MATIUS 28.20 158 


20 Jaba ti eta, maranehna teh kudu 
diwurukan sina ngalampahkeun 
sagala rupa hal anu ku Kami 
geus diparentahkeun ka maraneh. 
Maraneh sing yakin, yen Kami teh 
terus ngareujeungan ka maraneh 
sapapanjangna, tepi ka ahir jaman.” 


Markus 


1TIeu uaran Injil, nya eta bewara hal 
Isa Al Masih, Putra Allah. 
2Uaranana geus ti jaman Nabi Yesaya 
keneh, diserat dina kitabna, kieu: 
“Dawuhan Pangeran: Ieu utusan 
Kami. Ku Kami diutus ti heula, pikeun 
nyadiakeun jalan keur Hidep. 

3 Aya nu cumeluk di tegal kikisik: 
"Sadiakeun jalan kanggo Pangeran; nya 
jalan anu lempeng!”” 

4Jol Nabi Yahya ka tegal kikisik, 
ngumumkeun baptisan sarta biantara, 
“Geura tarobat tina dosa, tuluy dibaptis, 
malar dihampura nya dosa ku Pangeran!” 

? Merul anu dararatang ngupingkeun 
biantarana; sanggeusna, disusul ku 
ngawakcakeun dosa. Eta jelema-jelema 
teh, asal ti sabudeureun Yudea jeung 
sakur nu di Yerusalem. Tuluy ku nabi 
dibaptis, di walungan Ciyordan. 

6 Nabi Yahya teh anggoanana tina bulu 
onta; disabuk ku sabuk kulit. 

/ Ari tuangna simeut jeung madu 
leuweung. Anjeunna ngumumkeun 

bewara kieu, “Sanggeus kami, engke, 
aya deui nu bakal sumping; Anjeunna 
mah leuwih agung tur kawasa. Ngudar 
tali tarumpah-Na ge, kami teu wani. 

8 Kami ngabaptis maraneh teh, ku cai; 
ari Anjeunna mah, ku Ruh Allah.” 

9? Heuleut teu lila, Isa oge, — ti Nasaret 
wewengkon Galilea — sumping ka Yahya. 
Terus ku nabi dibaptis di walungan 
Ciyordan. 

10 Sanggeus hanjat ti cai, ngadak- 
ngadak brah bae langit beulah; terus aya 
nu turun siga japati, nya eta Ruh Allah; 
tuluy eta anu siga japati teh, eunteup ka 
Anjeunna. 

11 Ngeng, ti awang-awang, aya sora 
kieu, “Hidep teh, Putra Kami, anu 
dipikanyaah sarta anu kamanah ku 
Kami!” 

12 Geus kitu, Anjeunna digerakkeun ku 
Ruh Allah kedah angkat ka tegal kikisik: 

13 Di tegal kikisik, — kenging opat puluh 
poe bari nadah gogoda Iblis — di antara 
sato galak tea, Anjeunna dilayanan ku 
malaikat-malaikat. 

14 Sanggeusna Nabi Yahya ditangkep, 
Isa mulih deui ka Galilea sarta ngawitan 

ngayakeun hutbah-hutbah ngeunaan 
Injil ti Allah Nu Mahaagung. 

1!” Kieu hutbah-Na, “Kiwari teh, geus 
tepi ka wancina; ayeuna, geus meh 
datang mangsana Karajaan Allah baris 
ngadeg. Geura tarobat jeung kudu 
percaya ka Ieu Injil!” 

16 Hiji mangsa, Anjeunna angkat mapay 
talaga Galilea. Anjeunna ningali palika, 
duaan, keur lintar; nu saurang ngaranna 
Simon, nu saurang deui dulurna, 
ngaranna Andreas. 

!/ Ku Anjeunna digentraan, “Hiap milu 
ka Kami; engke, maraneh, ku Kami 
diajar ngala jelema!” 

18Nu disaur teu talangke; cul heurapna 
ditinggalkeun, terus ngiring ka Anjeunna. 

!9 Anjeunna jengkar deui. Teu lila, 
beh deui palika, duaan; duanana 
anak Sebedeus, nu saurang ngaranna 
Yakobus, nu saurang deui Yahya, keur 
ngabenahan heurap dina parahu arek 
lintar. 

20 Tuluy ku Isa, duanana, disaur diajak 
ngiring. Ieu oge, terus nurut; cul, 
bapana jeung kuli-kuli, ditinggalkeun 
ngiring ka Anjeunna. 

21Isa sarta murid-murid-Na, tepi ka hiji 
kota anu ngaran Kapernaum. 

22Dina poe Sabat, Anjeunna 
ngawulang di tempat ibadah. — 
Anu ngabarandungan piwulang-Na, 
kabeh mikahelok lantaran karasa bedana 
ti ahli-ahli Kitab, turug-turug karasa aya 
wibawa-Na — 

23 Harita, di dinya, aya jelema anu 
kasurupan roh jahat ngagorowok, 

24“Rek naon Isa urang Nasaret datang 
ka urang? Arek ngabinasa? Urang nyaho, 
Anjeun teh Jelema suci, utusan Allah!” 

25 Timbalan Isa ka eta roh jahat, “Repeh 
maneh, hayoh nyingkah ti eta jelema!” 

26 Tuluy nu kasurupan teh ngagibrig, ari 
roh jahatna ngagero bari terus ingkah. 

2! Saayana jelema di tempat ibadah 
bati arolohok, tuluy tingkucuwes, 
“Aneh, aneh! Geus puguh hutbah-Na 
barang anyar. Omongana-Na ge, gede 
pangaruhna; bisa dipake marentah ka 
roh-roh jahat, nepi ka narurut kitu.” 

28 Eta kajadian teh, bejana, gancang 
pisan sumebar ka sakuliah wewengkon 
Galilea. 

29 Tas ti tempat ibadah, Isa ngabujeng 
ka imah Simon jeung Andreas, katut 
Yakobus jeung Yahya. 

30 Barang sumping, terus Anjeunna 
diwartosan, yen mitoha awewe ki Simon 
keur gering, muriang panas. 

3l1Ku Anjeunna ditingali, terus 
leungeunna dicepeng disina cengkat. 
Rep bae muriangna rerep, cageur 
ngadak-ngadak; malah mah, anjeunna 
teh bisa ngalalayanan ka tamuna. 

32 Wanci sareupna, hul-hol urang 
dinya marawa nu garering jeung anu 
kasarurupan roh jahat. 

33 Saayana urang dinya tumplek ka eta 
imah. 

34 Ku Anjeunna nu garering 
teh dicageur-cageurkeun; ari nu 
kasarurupan, roh-roh jahatna diusir. 
Eta roh-roh jahat, kabeh ge, wawuheun 
ka Anjeunna; tapi eta roh-roh jahat, 
ku Anjeunna sama sakali teu dibere 
kasempetan ngomomg naon-naon. 

33 Isukna, poek-poek keneh, Jungjunan 
geus angkat; angkatna teh, — nyalira 
bae — ka luareun kota, nya eta ka hiji 
tempat anu sepi. 

36 Anjeunna, ku ki Simon sabatur-batur, 
ditareangan. 

37 Sanggeus kapendak maranehna 
unjukan, “Jungjunan dipilarian ku 
sadaya.” 

38 Ari waler-Na, “Mending urang terus 
ka kampung-kampung sakuriling ieu. Eta 
oge perlu didatangan. Maranehna oge 
perlu diwawaran Injil ku Kami. Sabab 
eta pisan perluna Kami datang ka alam 
dunya teh!” 

39 Sanggeus ngalahir kitu, terus 
Anjeunna jengkar pikeun ngideran 
sakuliah tanah Galilea, hutbah di 
tempat-tempat ibadah, sarta ngusir 
setan-setan anu nyarurup ka manusa. 

40 Kocap, aya nu katerap kasakit 
lepra datang ka Isa ngadeuheus. Brek 
sideku bari unjukan yen manehna 
hayang cageur. Piunjukna, “Saupami 
Jungjunan kersa, mung Jungjunan anu 
iasa nyageurkeun kasakit abdi.” 

41 Jungjunan ngahelas manahna, tuluy 
nu lepra teh dicabak. “Heug, cageur!” 
timbalana-Na. 

42!Les bae, kasakit leprana, leungit 
tanpa lebih; awakna jadi pulih beresih. 

43 Ku Isa ditimbalan balik buru-buru 
bari dipesen, “Kade, ulah cacarita ka 
sasaha. 

44 Tapi maneh, kudu nembongkeun 
eta awak maneh ka imam. Jaba ti 
eta, maneh ge kudu nyanggakeun 
kurban panarima, nurutkeun tetekon tfi 
Nabi Musa, tandaning awak geus pulih 
beresih.” 

45 Tapi sakitu diomat-omatanana ge, 
teu weleh cacarita ka ditu ka dieu nepi 
ka nyebar bejana ka mana-mana. Ku 
sabab eta, Isa teu iasa terang-terangan 
ka jero kota; atuh kapaksa Anjeunna teh 
di luar kota bae, di nu sepi-sepi. Tapi teu 
kalis ku kitu, nu daratang mah, angger 
bae merul ti mana-mana. 

? lIsa mulih deui ka Kapernaum. 

Tuluy bejana sumebar, yen Anjeunna 
parantos aya di salah sahiji imah. 
2Jelema-jelema terus tamplok ka eta 
imah, pajejel ka luar-luar taya tempat 
anu kosong. 

3 Sabot Anjeunna ngawulang, aya nu 
lumpuh digotong dina tandu ku opatan 
rek dibawa ka Anjeunna. 

4Tapi ku sabab sakitu padedetna, 
pakarepanana teu hasil. Tuluy 

maranehna make jalan ti luhur, nya 
eta ku jalan ngorowek hateup palebah 
Jungjunan calik. Geus kitu, si lumpuh 
teh diulur jeung tanduna. 

”Ku Jungjunan kauninga pisan, kumaha 
mantepna kayakinan maranehna 
ka Anjeunna. Lajeng ngalahir ka si 
lumpuh, saur-Na, “Anaking, dosa maneh 
dihampura.” 

6 Di dinya oge, aya ahli-ahli Kitab; 
maranehna teh tinggerentes dina 
hatena, 

'“Naha ieu Jelema teh asa mapadani 
teuing ka Allah, wani-wani ngomong 
kitu? Manusa mah teu boga hak 
ngahampura dosa, euweuh nu bisa, 
ngan Allah anu wenang!” 

8 Pipikiran maranehna, ku Jungjunan 
kauninga. Anjeunna sasauran, “Naha 
aranjeun kitu mamanahan? 

9? Pikeun ieu anu lumpuh: Naha leuwih 
babari narima ucap nu nyebutkeun 
dosana dihampura, atawa leuwih babari 
dititah nangtung sina terus leumpang, 
tanduna sina dibawa? 

10Tapi ayeuna rek ditembongkeun, yen 
Putra Manusa teh di dunya memang 
boga hak ngahampura dosa.” 

11 Geus kitu, nu lumpuh teh ditimbalan, 
“Parentah Kami: Nangtung maneh, eta 
tandu bawa balik!” 

12Nu lumpuh teh, — cengkat bari 
dipencrong ku sarerea — terus 
nangtung, tanduna diangkat, tuluy 
balik gagancangan. Anu nyaraksian bati 
bengong, tuluy maruji ka Pangeran. 
“Saumur-umur, kakara ayeuna, manggih 
kajadian anu sakieu ajaibna mah!” Kitu 
ngaromongna teh. 

13Ti dinya, Isa angkat deui ka sisi 
Talaga. Jelema-jelema tumplek deui, 
tuluy ku Anjeunna diwuruk. 

14 Sarengsena, Anjeunna angkat 
deui mapay-mapay sisi Talaga. Beh, 
Anjeunna, ningali tukang Cuke; 
ngaranna Lewi bin Alpius, keur diuk 
di panyukean. Ku Anjeunna disaur, 
timbalana-Na, “Hayu milu!” Terus Lewi 
milu. 

!SWaktu Isa tuang di manehna, loba 
tukang-tukang cuke; nya kitu deui 
jelema-jelema nu daroraka, marilu 
dahar, bareng jeung Anjeunna jeung 
murid-murid sabab nu ngariring teh 
loba. 

16 Nenjo Isa tuang jeung nu karitu, 
ahli-ahli Kitab jeung urang Parisi 
ngaromong ka murid-murid, “Naha 
Anjeunna wet daek tuang bareng, nya 
jeung tukang-tukang cuke, nya jeung 
jelema-jelema nu daroraka?” 

1/ Ngaromongna ku Isa ge kadangu. 
Anjeunna ngalahir, “Nu cageur mah, teu 
butuheun ku doktor; nu butuheun doktor 
mah, nu garering. Kami datang teh lain 
rek nyaur anu balener, tapi rek nyaur 
anu doraka.” 

18 Hiji mangsa, waktu murid-murid 
Nabi Yahya, nya kitu deui urang Parisi 
keur paruasa. Aya nu naranya ka Isa, 
“Murid-murid Yahya jeung urang Parisi 
paruasa. Ku naon murid-murid Anjeun 
mah tara paruasa?” 

19 Ku Isa diwaler kieu, “Ari babaturan 
ki Panganten naha kudu puasa najan 
ki Panganten masih maturan keneh? 
Sapanjang ki Panganten maturan keneh 
mah, batur-baturna, teu kudu puasa. 

20 Tapi ki Panganten teh bakal dibawa, 
nya harita maranehna bakal paruasa. 

21Moal aya, anu nambal baju heubeul 
ku lamak anyar. Sabab lamak nu anyar 
teh, matak leuwih soeh ka nu heubeul. 

Malah mah, soehna teh, jadi leuwih 
gede. 

22Oge moal aya anu nyimpen anggur 
anyar kana kantong kulit nu geus 
heubeul. Sabab kantong nu geus 
heubeul teh, tangtu bedah. Tungtungna 
mah, nya anggurna, nya wadahna 
kapiceun duanana. Anggur anyar 
wadahna ge kudu nu anyar.” 

23 Hiji mangsa, dina poe Sabat, 

Isa angkat. Angkatna ngalangkung 
pahumaan. Sabot laleumpang, murid- 
murid tingrarawel kana gandum, maretik 
sababaraha ranggeuy. 

24 Ari cek urang Parisi teh, “Tingali eta 
tuang murid petak-petik! Kapan cek 
Toret ge, henteu kenging barang gawe 
dina poe Sabat!” 

“Isa ngawaler, “Na teu acan ngaos 
carios waktu raja Daud ngaraos butuh 
ku tutuangeun; nya waktos anjeunna 
sareng anak buahna lapar tea. 

26 Ahirna, anjeunna lebet ka Bait 
Allah, nyandak roti haturkeuneun ka 
Allah. Harita, anu jadi Imam Agungna 
teh, Abyatar. Cek Toret: Anu meunang 
ngadahar haturkeuneun ka Allah teh, 
ngan ukur para imam; ari harita, wet 

dituang ku raja Daud jeung ku anak 
buahna.” 

27 Saur Isa deui, “Sabat diayakeun teh 
gunana pikeun mangpa'at umat manusa. 
Jadi, lain manusa diayakeun pikeun 
Sabat. 

28 Ku lantaran kitu, Putra Manusa teh 
jadi Jungjunanning Sabat oge.” 

l1Isa angkat ka tempat ibadah 
deui. Harita, di dinya teh aya nu 
kempreng. 

2Nu araya di dinya, aya nu hayang 
bisa nyalahkeun ka Isa. Kitu, nu 
matak sagala gerak-gerik Anjeunna, 
kacida diawaskeunana; sugan-sugan, 
Anjeunna, kagungan niat nyageurkeun 
dina poe Sabat. 

3 Isa nimbalan ka eta nu kempreng teh, 
saur-Na, “Coba ka dieu ka hareup!” 

“Ti dinya, Anjeunna mariksa ka nu 
kumpul, “Naon anu ku Toret diidinan 
dipigawe dina poe Sabat? Kudu nulung 
atawa kudu nyilakakeun? Kudu numbu 
umur atawa megatkeun nyawa batur?” 
Nu kumpulan ngabaretem. 

> Mayunan anu baredegong kitu, 
manah-Na ngerik. Anu kumpul dipapay 
diteuteup bari bendu. Tuluy ngalahir ka 

nu kempreng tea, “Cik, jungjungkeun 
eta leungeun!” Barang dijungjungkeun, 
Wet terus cageur. 

6 Urang Parisi tinglaleos, medal sila, 
ti eta tempat ibadah. Langsung bae 
maranehna ngayakeun babadamian 
jeung parteyna Raja Herodes, neangan 
jalan pikeun nelasan Jungjunan. 

/Isa katut murid-murid jengkar ka 
Talaga Galilea, diiring balarea. 

8 Aya nu ti Galilea, ti Yudea, ti 
Yerusalem, ti wewengkon Idumea, ti 
Wewengkon peuntaseun Ciyordan, ti 
wewengkon nagri Tirus, jeung ti Sidon. 
Eta jelema rea naluturkeun teh lantaran 
maranehna panasan ku beja. 

9? Sanggeus eta jelema-jelema ngumpul; 
jadi pohara lobana. Isa mundut ka murid- 
murid, supaya disayagikeun parahu, 
malar henteu kasedekkeun. 

10 Pasedek-sedek teh lantaran Anjeunna 
sok nyageur-nyageurkeun tea. Atuh 
nu garering teh parebut paheula-heula 
nyabak Anjeunna. 

11 Ari anu kasurupan roh jahat 
mah, barang ret ka Anjeunna teh 
tingrumpuyuk bari ngagero, “Anjeun teh 
Putra Allah!” 

12 Tapi Isa ngalarang pisan, ka eta roh- 
roh jahat, nyaritakeun saha Anjeunna 
teh. 

13 Geus kitu, Isa unggah ka pasir. 
Anjeunna nyauran sawatara urang anu 
cop kana manah-Na. 

14 Sanggeusna kumpul, ku Anjeunna 
dipilih dua welas urang. Eta nu kapilih 
teh, disebatna Rasul. “Maraneh ku Kami 
dipilih, supaya marengan Kami salilana,” 
dawuhana-Na. 

15“Engke, maraneh, ku Kami diutus 
nepikeun Injil jeung dibere kakawasaan 
pikeun ngusir setan-setan.” 

16 Ngaran-ngaran nu kapilih, nya eta: 
Simon anu katelah Petrus; Yakobus bin 
Sebedeus jeung Yahya, dulurna. 

1/Teu nu duaan ku Anjeunna disebatna 
“Boanerges,” hartina “Anakna guludug.” 

18Tuluyna: Andreas, Pilipus, 
Bartolomeus, Mateus, Tomas, Yakobus 
bin Alpius, Tadeus, Simon Selotes, 

19jeung Yudas Iskariot anu engkena 
ngahianat ka Jungjunanna. 

20Tji dinya, Isa lebet ka hiji imah. Breg 
deui jelema-jelema, nepi ka Anjeunna 
katut murid-murid teu kabujeng 
tuang-tuang acan. 

21 Barang wargi-wargi-Na meunang 
beja, buru-buru nyarusulan rek dicandak 
mulih. Lantaran aya beja, cenah, 
Anjeunna teh geus kirang emutan. 

22 Ari cek ahli-ahli Kitab mah, anu 
daratang ti Yerusalem, majar teh, 
“Kaasupan Beelsebul!” Jeung, “Bisaeun 
ngusir setan-setan teh lantaran ku 
kapala setan.” 

23 Maranehna, ku Anjeunna sina 
kumpul; lajeng Anjeunna nyarios ku 
ibarat-ibarat, saur-Na, “Naha bisana Iblis 
ngusir Iblis? 

24 Nagara anu pecah-belah tangtu moal 
tahan: 

2> Rumah tangga anu pecah-belah 
tangtu baruntak. 

26 kitu keneh, lamun iblis pada iblis 
bentrok sarta pecah, karajaanana baris 
tamat. 

2! Sabalikna, ka jelema gagah mah, 
saurang ge moal aya nu bisa asup 
ka imahna pikeun ngaringkid barang- 
barangna; lamun jelemana henteu 
dibarogod heula. 

28 Tengetkeun ieu ucap Kami: Dosa 
per dosa manusa, katut omongan- 

omongan kotorna anu doraka, aya 
hampuraeunana. 

29 Tapi jelema anu nganistakeun Ruh 
Allah mah, geus teu bisa dihampura 
sama sakali. Sabab dosana teh, geus 
jadi dosa anu langgeng.” 

30 Jungjunan ngadawuh kitu teh, ka 
jelema-jelema anu nyebutkeun yen 
Anjeunna kaasupan roh jahat. 

3! Ibu jeung saderek Isa, anu 
nyarusulan tea, geus tararepi. Tapi di 
laluar bae, teu bisa asup; jadi, ngan 
talatah supaya Anjeunna kaluar. 

3*2Ku nu dareukeut diukna ka Isa 
diunjukkeun, “Tuang ibu sumping 
sareng saderek-saderek, saurna hoyong 
nepangan.” 

33 Isa ngawaler, “Saha kitu nu jadi 
indung jeung dulur-dulur Kami teh?” 

34 Sasaurana-Na bari mencrong ka nu 
ngariung. Saur-Na deui, “Ieu indung 
jeung dulur-dulur Kami mah! 

35 Nya eta, sing saha bae anu ta'at kana 
timbalan Allah. Tah, nu kitu indung Kami 
mah; nu kitu dulur-dulur Kami mah, boh 
awewe, boh lalaki.” 

A 1 Hiji mangsa, Isa ngawulang deui 
di sisi Talaga Galilea. Nu kumpul 


MARKUS 4.2-—9 17 


kacida lobana, nepi ka Anjeunna kapaksa 
ngawulang-Na ngalih kana parahu, rada 
nengah. 

2 Pangajarana-Na rupa-rupa, 
nganggo ibarat. Kieu dawuhana- 

Na, “Raregepkeun! 

3 Aya hiji jelema indit tebar. 

4Waktu tebar, binihna, aya nu 
katebarkeun ka jalan; eta binih teh, 
beak ku manuk. 

? Aya oge binih anu katebarkeun kana 
tanah cadas, taneuhna keri. Ku sabab 
taneuhna ipis, binih teh tereh jadi. 

6Tapi barang kapanasan, binih nu 
kakara jadi teh alum, malah terus 
garing, da ngakarna henteu jero. 

/Sawarehna deui, aya nu katebarkeun 
kana rungkun cucuk. Cucukna 
ngagedean, binih tea mah boro-boro 
buahan, malah paeh kaelehkeun ku 
cucuk. 

8 Ari binih anu meneran kana tanah nu 
hade mah, jadina teh alus naker, nepi ka 
baruahanana; hasilna, aya nu tilu puluh 
lipet, nu genep puluh lipet, jeung saratus 
lipet.” 

9“Ayeuna,” dawuhan Isa, “lamun enya 
baroga ceuli, pek geura raregepkeun.” 

10 Sanggeus Isa nyalira, para pangiring 
jeung murid-murid nu dua welas 
ngadareuheusan. Maranehna menta 
diterangkeun maksudna eta carita. 

11 Dawuhan Anjeunna, “Ka maraneh 
mah, rasiah Karajaan Allah teh diguar, 
dibuka. 

12 Ka nu di luareun maraneh mah, 
dicaritakeunana teh ngan ku silokana 
bae, nepi ka maranehna mah: nenjo 
mah nenjo, tapi tetep teu awas; 
ngadenge mah ngadenge, tapi tetep teu 
ngarti, supaya teu babalik pikir sarta 
dihampura.” 

13 Anjeunna mariksakeun, “Maraneh ge 
teu ngarti deuih? Ana kitu kumaha rek 
ngartina kana misil-misil sejenna? 

14 Binih nu ditebarkeun teh, nya eta 
Sabda Allah. 

15 Binih anu katebarkeun ka jalan, nya 
eta Sabda teh ditarimana ngan saliwat; 
harita kadenge, harita keneh dipupus ku 
Iblis; teu kungsi ngendek dina hatena. 

16 Binih anu katebarkeun kana tanah 
cadas, nya eta Sabda teh gancang pisan 
ditarimana bari jeung gumbirana. 

1/Tapi teu nepi ka ngakar kana 
hate, jadi bisa teu tahan. Ana datang 

dodoja atawa disusahkeun pedah 
daek nyekel Sabda tea, imanna luntur, 
kapercayaanana lebur. 

18 Binih anu katebarkeun kana ruyuk 
cucuk, nya eta Sabda teh ditarima. 

19 Tapi sajeroning kitu, jelemana, teu 
weleh dikukuntit ku karisi; tur kagoda ku 
haliah dunya jeung rupa-rupa kahayang 
napsu, nepi ka Sabda tea mah kagencet, 
teu nepi ka bisa ngabukti. 

20 Panganggeusanana binih anu 
meneran kana taneuh anu lendo, nya 
eta Sabda teh didenge, ditarima, jeung 
diimankeun; hasilna kapetik buahna 
kaala, aya nu tilu puluh lipet, nu genep 
puluh lipet, jeung saratus lipet.” 

21Isa ngalahir deui, “Urang nyeungeut 
lampu teh, kapan lain rek dituruban ku 
baskom atawa diteundeun di kolong, 
tapi nya keur diteundeun di tempat 
parantina. 

22Naon bae anu disumput-sumput, 
awal ahir mah kanyahoan. Naon bae anu 
dirasiahkeun, awal ahir pasti kabuka. 

23 Pake ceuli teh, pake ngadenge!” 

24 Dawuhana-Na deui, “Ayeuna ieu 
perhatikeun: Ukuran anu ku maneh 
dipake ngukur batur, ku Pangeran baris 

dianggo ngukur deui ka maneh kalawan 
leuwih ti kitu. 

23 Sabab sing saha anu geus boga, 
bakal ditambah. Sabalikna, nu teu boga 
naon-naon mah, milikna nu pang teu 
pirana ge, bakal dieuweuhkeun pisan.” 

26 Dawuhana-Na deui, “Karajaan Allah 
teh lir binih nu ditebarkeun ku hiji 
jelema. 

27! Geus kitu, peutingna mondok, 
beurangna hudang; binih jadi ku maneh. 
Eta jelema mah, teu nyahoeun kumaha 
petana binihna jadi. 

28 Da anu ngalantarankeun jadina 
nepi ka buahan mah taneuh. Mimitina 
sirungan mentik, tuluy morontod 
ngagedean, bijil ranggeuyanana, beuki 
beuneur-beuki beuneur, nepi ka asak. 

29 Eta anu melak teh sasadiaan, mun 
geus meujeuhna metik panen.” 

30 Dawuhan Isa, “Ayeuna, Karajaan 
Allah teh urang upamakeun naon deui? 
Kumaha ngupamakeunana, supaya bisa 
diterangkeun? 

31 Urang upamakeun bae siki sasawi, 
nya eta siki anu pangleutikna di antara 
sisikian. 

32 Tapi lamun eta siki dipelakkeun, — 
ari geus jadi — di antara palawija mah, 
tangkalna teh panggedena; dahanna 
ge, nepi ka sok dipake tempat nyayang 
manuk.” Kitu cariosana-Na. 

33 Geus baku ana nyarioskeun hal 
Karajaan Allah ka umum mah, Anjeunna 
nyarioskeunana teh sok nganggo upama 
bae; kawas bieu, diloyogkeun kana 
tahap pangarti maranehna. 

34 Anjeunna mah, tara teu 
nganggo upama atawa ibarat-ibarat 
nyarioskeunana teh. Tapi di mana geus 
leupas ti balarea, ka murid-murid mah, 
eta ibarat-ibarat teh eces diterangkeun 
pihartieunana. 

35 Poe eta keneh, sanggeus burit, 

Isa ngajak meuntas ka murid-murid, 
saur-Na, “Urang meuntas ka beulah 
ditu.” 

36 Balarea dikantun, Anjeunna 
miheulaan kana parahu dituturkeun 
ku murid-murid; tuluy mareuntas bari 
dibaturan ku sababaraha parahu sejenna 
deui. 

3/7 Gelebug aya angin ribut, talaga 
jadi motah, parahu meh-meh kalebuh 
kaasupan cai. 

38 Harita, Isa nuju kulem di pungkur 
nganggo tilam. Geuwat digugahkeun. 
“Pa Guru!” Cek murid-murid. “Bade 
cicing bae urang bade cilaka teh?” 

39 Isa enggal gugah, terus marentah ka 
angin, “Jep!” Marentah deui ka ombak, 
“Leler!” Jep bae angin sirep, kaayaan 
malik ayem kabina-bina. 

40 Anjeunna ngadawuh ka murid- 
murid, “Naha wet geumpeuran teuing? 
Dikamanakeun eta iman teh?” 

41 Ayeuna mah, murid-murid teh, 
sieunna jadi sieun ka Anjeunna. “Saha 
atuh nu saenyana ieu Guru urang teh? 
Bet digugu parentah-Na ku angin jeung 
ku ombak!” Pokna, ka pada batur. 

1 Meuntasna geus nepi ka wewengkon 
5 tanah Gadara, peuntaseun Talaga 
Galilea. 

2 Barang jut, Isa, tina parahu; prok, 
Anjeunna, amprok jeung hiji jelema anu 
datangna ti hiji pamakaman. 

3 Eta teh jelema edan anu kasurupan 
roh jahat; cicingna ge di pamakaman 
bae. Eta jelema teh, geus teu bisa 
diurus, teu aya nu tahan, jeung taya tali 
atawa rante nu kuat dipake nyangcang 
manehna. 

4 Sababaraha kali ditalikung make 
rante, tapi rantena pegat-pegat 
bae, malah beusi bangkol sukuna 
oge bisa dipingges-pinggeskeun. 
Bedasna luar biasa, taya nu sanggup 
ngahalang-halang deui! 

? Beurang peuting gawena ngaprak di 
pamakaman atawa di gunung-gunung, 
bari ceuceuleuweungan jeung nurihan 
maneh ku batu seukeut. 

e Harita, ti kajauhan keneh geus 
awaseun ka Isa; deregdeg manehna 
muru, brek sideku ka Anjeunna bari 
nyembah. 

Tuluy ngagorowok, “Aduh Isa, Putra 
Allah Mahaagung! Bade dikumahakeun 
abdi teh? Demi Allah, ulah nyiksa!” 

8 Sabab tadi Isa geus nimbalan kieu, 
“He roh jahat, ingkah maneh ti eta 
jelema!” 

9Isa terus mariksa, “Maneh saha 
ngaran?” Jawabna, “Legiun!” Sabab nu 
nyurupna teh, lobaan! 

10Tuluy anu nyebut ngaran Legiun teh, 
sasambat, menta supaya anu nyurupna, 
anu lobaan tea, ulah diusir ti daerah eta. 

11 Teu jauh ti dinya, aya babi sabubuhan 
keur nyaratuan di lamping pasir. 

12 Tuluy roh-roh jahat teh menta, “Ka itu 
bae atuh, widian nyurup ka babi-babi.” 

13 Ku Anjeunna dirujukkan. Eta roh-roh 
jahat aringkah ti eta jelema, tuluy 
nyarurup ka babi-babi. Gerebeg babi nu 
sakitu lobana teh, kurang leuwih dua 
rebu, tingdurugdug lalumpatan ka gawir; 
terus eta babi-babi teh, bras-brus kana 
talaga, kabeh paraeh. 

14 Jelema-jelema anu ngangon eta 
babi-babi tingbalecir, aya nu lumpat 
ka kota, aya nu ka kampung-kampung 
pikeun nyebarkeun beja. Anu dibarejaan 
riab harayang nyaho. 

15 Ari gok jeung Isa, nyampak nu edan 
teh keur anteng diuk, geus barang 
pake, jeung ingetanana geus sehat. Tapi 
maranehna mah, sarieuneun keneh. 

16 Sanggeus nyaraho buktina, tuluy 
hariweusweus ka nu sejen, nyaritakeun 
nu edan jeung babi-babi nu jaradi edan 
tea. 

1/ Ahirna, kabeh urang dinya rempug, 
maksa ka Isa supaya buru-buru 
ngantunkeun eta tempat. 

18 Sanggeus Isa kana parahu, urut nu 
edan teh hayangeun milu. “Abdi ngiring,” 
pokna. 

19Tapi ku Isa diwagel, saur-Na, 
“Mending balik ka lembur. Pek, di ditu, 
caritakeun pitulung Pangeran anu sakitu 
anehna ka maneh, caritakeun kumaha 
rahman-rahim-Na ka maneh!” 

20 Manehna nurut, tuluy indit ngider 
satanah Dekapolis ( 

?*1Isa meuntas deui ka peuntaseun eta 
talaga. Sasumpingna, jelema-jelema 
tumplek deui ka Anjeunna di sisi talaga. 

22Jol, saurang pangurus tempat ibadah; 
jenenganana Yairus. Sumping-sumping 
terus sujud ka Isa; 

23 bari ngalengis mundut tulung, “Mugi 
sumping ka rorompok. Pun anak, awewe, 
udur repot. Hoyong dipangningalikeun 
sareng dipangnumpangankeun ku 
panangan Anjeun; nya supados 
katulungan sareng tiasa sehat deui 

24 Isa rujuk, tuluy jengkar bareng bari 
diiring ku balarea anu pasesedek hayang 
deukeut ka Anjeunna. 

23 Aya hiji awewe, geus dua welas taun 
katerap kasakit ngagetih. 

26 Ka tabib geus sering, duit ge geus 
beak dipake tatamba. Tapi kasakitna teh, 
teu cageur-cageur; malah mah, tambah 
parna bae. 


|” 

2! Barang ngadenge beja hal Isa, tuluy 
milu seselendep ka pungkureuna-Na. 

28“Rek nyabak tungtung jubah-Na bae 
aing mah, moal teu cageur!” Carekna 
ngomong sorangan. 

29 Gap nyabak kana tungtung jubah. 
Set, ngagetihna, ngadadak eureun. 
Karasa jadi garenah, panyakit anu 
nyusahkeun teh geus cageur. 

30 Bareng jeung eta, karaos ku Isa asa 
aya tanaga anu mencar tina salira-Na. 
Anjeunna luak-lieuk, lajeng mariksa, 
“Saha anu nyabak jubah Kami?” 

31 Diwangsul ku murid-murid, “Naha 
nganggo mariksakeun anu nyabak? 
Tangtos da sakitu pasedek-sedekna.” 

32 Tapi Isa tetep luak-lieuk, milarian 
jelemana. 

33 Nu nyabak-Na ngarasa asa boga 
dosa; atuh pohara sieuneunana, bruk 
bae nyuuh kana sampeana-Na, tuluy 
ngaku sabenerna bari ngadegdeg. 

34 Tapi Isa ngalahir, “Geus nyai! Sukur 
geus cageur mah. Eta teh ku sabab nyai 
boga iman. Heug, saterusna, sing cageur 
ti kajuwet teh.” 

35 Sabot Anjeunna sasauran, jol aya 
jurungan ti bumi Pa Yairus, mawa beja, 

“Putra teh parantos pupus. Teu kedah 
ngarerepot deui ka Pa Guru.” 

36 Tapi beja teh ku Isa henteu didangu. 
Anjeunna ngadawuh ka Pa Yairus, “Teu 
kedah rejag, sing yakin.” 

3/7 Geus kitu, balarea ku Anjeunna 
diwagel teu meunang terus milu, iwal ti 
Petrus, Yakobus, jeung Yahya, dulurna 
tea. 

38 Sasumpingna ka bumi Pa Yairus, 
nyampak nu keur careurik, tingrambisak, 
tingsalegruk, aya oge nu nepi ka 
aluk-alukan. 

39 Tuluy Anjeunna lebet, nu keur 
careurik ditimbalan, “Ulah dipake 
nalangsa, parantos ulah narangis. 
Murangkalih teh lain maot, tapi keur 
sare!” 

40 Tapi nya kitu, Anjeunna anggur 
disaleungseurikeun. Tuluy eta jelema- 
jelema teh, ku Anjeunna dipiwarang 
kalaluar; Anjeunna terus lebet ka 
kamar layon bareng jeung ibu ramana 
murangkalih jeung tilu murid-Na tea. 

41 Ceg, leungeun layon teh, dicepeng; 
lajeng Anjeunna ngadawuh, “Talita 
Kumi,” hartina, “Gugah, nyai!” 

42 Murangkalih terus ngulisik, cengkat, 
tuluy leuleumpangan. (Ari yuswana 
geus dua welas taun). — Atuh puguh 
bae matak kaget, matak bengong nu 
narenjo, hese dipercayana. 

43 Tapi kabeh ge, ku Isa pohara diomat- 
omatanana, teu meunang ucah-aceh ka 
sasaha deui — Geus kitu, saur Isa, “Bere 
dahar, eta budak teh!” 

1Ti dinya Isa jengkar, mulih 
ka tempat asal-Na, diiring ku 
murid-murid. 

2Dina poe Sabat, Anjeunna ngawulang 
di tempat ibadah. Jamaah anu 
ngabarandungan Anjeunna pada ngarasa 
heran. Tuluy silih tanya, “Na boga 
pamanggih ti mana? Jeung pangabisa 
naon eta teh, wet bisaeun nyieun mujijat 
sagala? 

3 Lain tukang kayu tea eta teh, anak 
Siti Maryam lanceuk ki Yakobus, Yoses, 
Yudas, jeung Simon? Adi-adina anu 
awewe oge lain di urang matuhna teh?” 
Tuluy maranehna jadi ngarasa teu 
resep sarta ahirna, Isa, ku maranehna 
ditampik. 

Isa ngadawuh, “Nabi mah, di mana- 
mana diharagaan; ngan di lembur 

sorangan, di lingkungan kulawargana, 
atawa di tengah dulur-dulurna anu 
henteu teh.” 

”* Di dinya mah, Anjeunna henteu 
kantos ngayakeun mujijat naon-naon; 
salian ti nyageurkeun sawatara urang 
anu garering ku jalan numpangkeun 
panangana-Na. 

eIsa jengkar deui, lebet kampung 
kaluar kampung bari ngawulang. 

/Geus kitu, Anjeunna ngempelkeun 
murid-murid-Na. Tuluy eta murid-murid 
teh, duaan-duaan, diutus bari dipaparin 
kawasa pikeun nundung roh-roh jahat. 

8Timbalana-Na, “Teu meunang mawa 
naon-naon, iwal ti iteuk: Teu meunang 
mawa roti atawa bekel, beubeur ulah 
dieusi ku duit, 

9? meunang make tarumpah, tapi ulah 
mawa pisalin.” 

10 Saur-Na deui, “Mun geus ditarima di 
hiji tempat, nganjrekna ge kudu di dinya 
bae, tepi ka waktuna kudu Indit deui. 

1l1Upama hiji tempat embungeun 
narima, embungeun ngadenge ka 
maraneh; tinggalkeun bae, bari 
kejekkeun kekebul tina suku, pikeun 
bukti ka urang dinya.” 

12 Bral murid-murid arindit, ngayakeun 
uar pangajak yen jelema-jelema kudu 
tarobat. 

13 Lian ti eta, murid-murid teh oge 
ngusir roh-roh jahat jeung nyageurkeun 
anu garering ku jalan diolesan minyak. 

14 Raja Herodes oge ngadangu hal 
ihwal Isa, kawantu jenengan Isa geus 
kamashur. Cek jalma rea mah, Anjeunna 
teh, Nabi Yahya nu hudang deui ti 
anu geus maraot; mana jadi sakitu 
kawasana. 

15 Cek nu sawarehna deui mah, 
Anjeunna teh, Nabi Elias. Aya oge anu 
nyangka yen Anjeunna teh, nabi; nya 
kawas nabi-nabi nu baheula tea. 

16 Ari saur raja Herodes mah, “Moal 
salah, eta teh, Yahya anu ku aing 
diteukteuk beuheungna tea; ayeuna, 
manehna hirup deui!” 

1/ Memang, Herodes anu miwarang 
nagkep Nabi Yahya teh; salian diborgol, 
anjeunna ge dijebloskeun ka panjara. 
Asalna mah, sang Raja teh nyandak 
Herodias, — geureuha Pilipus, saderekna 
— didamel prameswari; 

18ari ku Nabi Yahya, sang raja teh 
ditegor, saurna, “Nyandak geureuha 
saderek teh, haram hukumna.” 

19 Herodias jadi neuteuli ka Nabi Yahya. 
Anjeunna teh, hoyong nelasan Nabi 
Yahya, tapi teu iasa. 

20 Sabab raja Herodes, rada serab 
ku anjeunna; da Herodes mah uninga 
yen Yahya teh, jalmi bener tur suci; 
jadi, anjeunna ditangtayungan. Ana 
anjeunna ngadangukeun Yahya, 
manahna sok mandeg mayong, tapi 
resep ngabandungan kasauranana. 

21Tapi ahirna mah, Herodias teh 
mendak kasempetan oge. Eta 
kasempetan teh, nya eta waktu sang 
raja mestakeun ulang taunna sarta 
ngondangan para pembesar, perwira- 
perwira, jeung pepentol-pepentol tanah 
Yudea. 

22Harita, putrina Herodias majeng 
nyirimpi, nyukakeun sang raja jeung 
tamu-tamu. Sang raja ngalahir ka eta 
putri, saurna, “Pek, nyuhunkeun naon 
bae ka ama; engke, ku ama dipasihan.” 

23 Malah sang raja sumpah, “Naon 
sakapalay nyai, najan sabeulah karajaan 
pisan, ku ama ditedunan.” 

24 Murangkalih lebet heula, unjukan ka 
ibuna, “Naon anu kedah disuhunkeun?” 
Walon Herodias, “Nyuhunkeun sirah 
Yahya bae!” 

23 Murangkalih kaluar deui, unjukan, 
“Nyuhunkeun sirah Yahya dina baki, 
nyuhunkeun ayeuna!” 

26 Sang raja ngajenghok. Tapi ku 
sabab geus sumpah tea, tur payuneun 
tamu-tamuna, anjeunna teu iasa nolak. 

2! Lajeng anjeunna marentah gulang- 
gulang sina nugel mastaka Yahya. 
Gulang-gulang terus indit, mastaka 
Yahya ditugel. 

28 Mastakana dibakian, dipasrahkeun ka 
nyi putri; terus ku nyi putri dihaturkeun 
ka ibuna. 

29 Sanggeus murid-murid Yahya 
tarerangeun, layonna dicandak, terus 
dikurebkeun. 

30 Rasul-rasul utusan tea, geus baralik; 
tuluy maranehna ngadareuheus ka Isa, 
ngadadarkeun hasil pagawean jeung 
pangajaranana. 

31“Hayu sarerea urang neangan nu 
sepi, supaya bisa jongjon ngareureuh 
heula,” saur Isa ka maranehna. 

Sabab harita teh, keur loba pisan 

jelema balawiri, nepi ka teu kabujeng 
tuang-tuang acan. 

32 Terus sarerea kana parahu, meuntas 
ka tempat anu mencil. 

33 Tapi sabot kana parahu, katarenjoeun 
ku jelema-jelema jeung tujuanana teh 
geus kataksir. Tuluy anu ti kota-kota 
buru-buru nyarusul ka ditu, ku jalan 
darat; eta nu nyarusul teh, tepina ti 
heula. 

34 Barang Isa lungsur ka darat, 
maranehna geus kumpul. Kacida lobana 
teh, matak ngahelas kana manah-Na; 
nya asa ningali domba anu euweuh 
pangangonna. Tuluy bae ku Anjeunna 
diwuruk rupa-rupa hal.? 

35 Sanggeus rada burit, murid-murid 
mihatur, “Jungjunan, parantos burit 
sareng di dieu teh tempat mencil. 

36 Jalmi-jalmi teh sina mios bae, sina 
maleser tedaeun masing-masing di desa 
atanapi kampung anu caket-caket.” 

37 Tapi saur Isa, “Ku maraneh bae 
suguhan.” Wangsul murid-murid, “Jadi, 
abdi-abdi kedah mios meser roti keur 
jalmi sakitu seueurna, ari artos mung 
aya dua ratus dinar?” 

38 Saur Isa, “Aya sabaraha roti di 
maraneh? Cik, ilikan.” Sanggeus diilikan, 
“Roti kantun lima; lauk dua siki.” 

39 Jalma-jalma teh ku Anjeunna 
dipiwarang dariuk, gugundukan dina 
jukut anu keur meujeuhna hejo. 

40 Gek, maranehna darariuk 
gugundukan, aya nu saratus aya 
nu lima-lima puluh urang. 

41 Sanggeus Anjeunna nyandak roti 
anu lima jeung laukna dua siki tea, 
Anjeunna tanggah ngucapkeun berkah. 
Terus rotina disemplekkan, tuluy 
dipaparinkeun ka murid-murid sina 
dibagikeun. Laukna oge dibagikeun ka 
kabehan. 

42 Terus kabeh dalalahar nepi ka 
sareubeuhna. 

43 Kaleuwihanana, beunang 
nyemplekkan tea, dikumpulkeun; 
meunang dua belas bakul pinuh, jaba 
kaleuwihan laukna. 

44 Anu disuguh dahar, harita, aya lima 
rebu urang. 

45 Geus kitu, murid-murid, ku Isa 
dipiwarang meuntas ti heula ka tanah 
Betsaida. Jelema-jelema ge dipiwarang 
baralik. 

46 Sanggeus kabeh arindit, Anjeunna 
unggah ka luhur pasir bade ngadu'a. 

4/7 Tengah peuting, murid-murid, geus 
aya di satengahing talaga; ari Anjeunna 
mah, di darat keneh, nyalira. 

48 Anjeunna uninga yen murid-murid 
keur tihothat ngadayung lantaran 
angin ngadat; ku sabab eta, kira-kira 
dina pukul tilu janari, Anjeunna geus 
aya tapak kancang deukeut parahu 
murid-murid, semu rek ngalangkung. 

49 Barang katenjo ku murid-murid, 
maranehna mani tingsareblak; cop bae 
ka jurig, tuluy tingkoceak, 

50 da kabehanana narenjoeun, pohara 
sarieuneunana. Tapi ku Anjeunna 
digentraan, “Teger! Kami ieu teh, ulah 
sieun!” 

?! Tuluy Anjeunna unggah kana parahu; 
jep bae, angin teh leler. Ari murid-murid 
ngan bengong jeung bingung bae anu 
aya. 

32 Sakitu geus nenjo mujijat tina hal roti 
tea oge, weleh ku maranehna henteu 
diuji ku ati, bangun anu sabodo bae. 

33 Ti dinya, kebat meuntasna; jol ka 
tanah Genesaret, tuluy balabuh. 

34 Barang lungsur tina parahu, urang 
dinya jol-jol tenget bae ka Anjeunna. 

33 Atuh tuluy bae, eta urang dinya teh 
lalumpatan ka jero kampung; ari balikna 
deui bari ngagotongan anu garering. 
Kitu bae, di mana-mana oge, lamun aya 
beja ngeunaan Anjeunna teh. 

56 Angkat ka mana bae, ka desa-desa, 
ka kota-kota, atawa kampung-kampung, 
nu garering teh diteundeun di pasar- 
pasar, marenta diwidian nyabak kana 
tungtung jubah-Na wungkul. Sakur anu 
nyabak, terus bae calalageur. 

7 1 Hiji mangsa aya rombongan 
urang Parisi jeung ahli-ahli Kitab ti 
Yerusalem nepungan Isa. 
2Kataringalieun ku aranjeunna yen 
murid-murid Anjeunna, anu sawarehna, 
dalaharna teh make leungeun najis, nya 
eta henteu sibanyo heula. 

3 Urang Parisi mah, sakumaha lumrahna 
urang Yahudi; ari henteu ngumbah heula 
leungeun mah, aranjeunna teh tara waka 
dahar sabab gugon kana adat karuhun. 

4Tas ti pasar oge, aranjeunna mah tara 
waka dahar lamun acan ngumbah heula 
awak. Loba-loba deui adat titinggal 
karuhunna, kacida digumatikeunana; 

upamana bae, hal ngumbah cacangkir 
kendi, jeung pakakas tina tambaga. 

” Kitu nu matak, harita, aranjeunna 
nyarios ka Isa, “Ari murid-murid Anjeun, 
hirupna teh, naha henteu nyekel ka 
adat tali paranti karuhun urang? Sabab 
dalaharna teh, make leungeun anu 
najis.” 

6 Ari waler-Na, “Cocog sakumaha 
piwejang Nabi Yesaya, aranjeun teh, 
he jelema-jelema anu munapek! Kieu 
saurna: Ieu umat, biwirna ngagungkeun 
Kami; tapi batinna mah, mungkir ti 
Kami. 

/'Ibadahna ka Kami teh cumah bae; 
sabab anu diajarkeunana teh, nya eta 
parentah manusa. 

8 Aranjeun mopohokeun parentah Allah 
lantaran gugon ka adat istiadat manusa.” 

9? Saur-Na deui ka aranjeunna, “Bisa 
pisan aranjeun mah ngalindih parentah 
Allah, malar bisa miara adat tali paranti 
karuhun sorangan. 

10 Sabab saur Nabi Musa: Kudu hormat 
ka indung bapa! jeung: Sing saha anu 
ngagorengkeun bapa atawa indung, 
kudu paeh. 

11 Ari cek aranjeun, mun jalma ka 
bapana atawa ka indungna ngomong: 
Naon-naon nu aya di kuring, nya eta anu 
tadina keur kaperluan bapa jeung ema; 
ayeuna, ku kuring parantos digunakeun 
pikeun kurban; — sembahkeuneun ka 
Pangeran — 

l2 nu kitu teh, ku aranjeun mah teu 
dijurung deui nedunan kawajibanana ka 
indung bapana. 

13 Ku kituna, parentah Allah teh ku 
aranjeun henteu dianggap; da kukuh 
kana adat tali paranti karuhun bae. 
Loba-loba deui kalakuan aranjeun anu 
kawas kitu teh.” 

14 Isa lajeng ngahiapkeun jalma rea sina 
kumpul, pok nyarios, “Ieu barandungan 
jeung lenyepan: 

15 Sakur-sakur nu asal ti luar asup ka 
urang, teu aya nu matak najis. Tapi 
sakur-sakur anu kaluar ti urang, tah eta 
anu najis teh.” 

16 (Mun enya ceuli teh paranti 
ngadenge, masing enya-enya nya 
ngadenge!) 

1/ Sanggeus Anjeunna lebet ka hiji imah 
ngantunkeun jalma rea, murid-murid-Na 

mihatur hayang terang harti misil anu 
tadi. 

18 Waler-Na, “Kutan maraneh oge 
henteu ngarti? Na enya maraneh teu 
nyaho, yen nu asal ti luar asupna ka 
urang teu matak najis? 

19 Apan asupna teh, lain ka jero hate; 
tapi kana beuteung, anu tuluyna dipiceun 
ka jamban.” Ku hal ieu, ku Anjeunna 
dinyatakeun, yen kabeh kadaharan teu 
aya nu henteu halal. 

20 Saur-Na deui, “Naon bae nu kaluar ti 
jelema, eta najis. 

21 Sabab anu bijilna ti jero, nya eta 
ti jero hate, nimbulkeun rupa-rupa 
pikiran goreng, pacabulan, pamalingan, 
rajapati, 

22 pajinahan, kahawekan, kajahatan, 
pacurangan, hawa napsu, pasirikan, 
parahulan, kasombongan, jeung 
kagejulan. 

23Teu sipat-sipat kajahatan kabeh 
timbul ti jero jeung matak najis.” 

24 Sanggeus sasauran, Isa angkat ti 
dinya, ka daerah Tirus. Anjeunna lebet 
ka hiji imah; ari kahoyong-Na mah ulah 
aya nu nganyahoankeun, tapi buktina 
teu bisa disumput-sumput. 

23 Sabab teu lila, aya hiji ibu, anu 
anakna nu awewe diraksuk ku roh jahat 
meunang beja; tuluy manehna buru-buru 
datang, nyuuh kana sampeana-Na. 

26 Eta ibu teh urang Yunani, bangsa 
Siropuniki; manehna aya panunuhun 
ka Isa, nya eta supaya roh jahat anu 
ngaganggu anakna diusir. 

2! Tapi saur Isa ka manehna, “Keun, 
barudak heula sina sareubeuheun; 
sabab teu hade ngarebut roti anu pikeun 
barudak, terus dialungkeun ka anjing.” 

28 Si ibu ngawangsul, “Leres kituna 
mah, Jungjunan. Nanging anjing oge, 
anu nagog di kolong meja, sok ngiring 
ngaletak remeh anu nyarikclikan ti 
leungeun barudak.” 

29 Saur Isa ka eta ibu, “Ku sabab cek 
ibu, kitu; ayeuna mah, ibu geura mulang 
sabab setan teh geus ingkah ti anak.” 

30 Eta ibu terus balik, kasampak anakna 
keur ngedeng di enggon, jeung setanna 
geus ingkah. 

31 Isa jengkar ti daerah Tirus, 
ngalangkungan tanah Sidon, ngabujeng 
ka Talaga Galilea di tengah-tengah 
daerah Dekapolis. 

32 Di dinya, aya jelema anu, nya torek, 
nya pireu dideuheuskeun ka Anjeunna 
menta ditumpangan panangan. 

33 Eta jelema, ku Isa, dipisahkeun ti 
nu rea. Sanggeus paduduaan, ceuli 
nu torek teh dicolok ku remana; terus 
Anjeunna ngaludah bari tuluy nyabak 
kana letahna. 

34 Bari tanggah, ningali ka langit, 
Anjeunna narik napas, tuluy nyaur, 
“Efata!” hartina “Udar!” 

35 Plong bae, ceuli nu torek teh, 
ngemplong dibarung ku letahna udar 
tina tatali, nepi ka bisa ngomong bentes 
pisan. 

36 Anu araya di dinya, ku Anjeunna, 
dipesen ulah rea omong. Tapi beuki 
dilarang, maranehna, beuki resep bae 
nyaritakeunana nepi ka nyebar ka 
mana-mana. 

3/7 Maranehna bati bengong mikahelok 
bari ngaromong kieu, “Sagala damel-Na 
pitulung wungkul, nu torek disina 
bisa ngadenge, nu pireu disina bisa 
ngomong.” 

1 Harita, di dinya oge, loba deui 
bae jelema. Tapi maranehna, geus 

teu baroga dahareun. Lajeng Isa nyaur 
murid-murid, saur-Na, 

2“Kami karunya ka ieu jelema-jelema 
anu sakitu lobana. Geus tilu poe, 
maranehna mimilu ka Kami; ayeuna, 
maranehna geus teu barogaeun 
dahareun. 

3 Kami teu tega nitah balik lapar. Tangtu 
engke pada kalempohan sabab loba anu 
jarauh lemburna.” 

Wangsul murid-murid, “Kumaha bade 
nyuguhanana, margi ieu tempat teh 
mencil pisan.” 

Isa mariksa, “Ari di maraneh aya 
sabaraha roti?” Wangsulna, “Tujuh siki.” 

eKu Anjeunna, jelema-jelema teh, 
dipiwarang dariuk dina taneuh. Roti anu 
tujuh ku Anjeunna dicandak, terus muji 
sukur; geus kitu, eta roti ku Anjeunna 
disemplekkan, terus dipaparinkeun ka 
murid-murid sina dibagikeun. 

/Jaba ti eta, aya oge lauk sababaraha 
siki; sanggeus Anjeunna muji sukur 
deui, laukna dibagikeun. 

8 Tuluy jelema-jelema teh dalalahar 
saseubeuhna. Potongan-potongan roti, 
leuwihna, dikumpulkeun: Meunang tujuh 
bakul. 

9 Anu dalahar teh, kira-kira aya opat 
rebu urang. Geus kitu, ku Isa dijurung 
marulang. 

10Ari Anjeunna, unggah kana parahu 
jeung murid-murid, ngabujeng ka 
daerah Dalmanuta. 

11 Jol urang Parisi, tuluy soal jawab 
jeung Isa. Aranjeunna menta ka 
Isa supaya ngabijilkeun hiji tanda ti 
sawarga; maksudna, seja ngadoja ka 
Anjeunna. 

12Anjeunna rumahuh jeroning manah, 
tuluy saur-Na, “Ieu jelema-jelema 
jaman kiwari marenta tanda? Cek Kami, 
maraneh, umat kiwari ku Kami moal 
dibere tanda!” 

13 Anjeunna terus angkat ti dinya, 
unggah deui kana parahu terus meuntas. 
14Waktu unggah kana parahu, murid- 
murid poho mawa roti, ngan mawa 

hiji. 

15 Ari Isa lajeng nyaur, mepelingan, 
saur-Na, “Masing awas, ati-ati, kana ragi 
urang Parisi jeung ragi Herodes.” (Ragi 
di dieu hartina: kamunapekan). 

16 Murid-murid malalikir terus ngomong 
pada batur, “Kitu nyariosna teh lantaran 
urang teu boga roti.” 


MARKUS 8.17—23 44 


1/ Kadangu ku Isa, pok sasauran, “Naha 
ngaromongkeun teu boga roti? Kutan 
can paham, can ngarti keneh? Geus 
paeheun pikir? 

18 Boga panon lain dipake nenjo, boga 
ceuli lain dipake ngadenge. Na geus 
paroho 

19waktu Kami nyemplekkan roti, anu 
lima siki tea, didahar ku lima rebu 
urang, sabaraha bakul leuwihna beunang 
maraneh ngumpulkeun?” Wangsulna, 
“Dua belas bakul.” 

20“Jeung anu tujuh siki, disuguhkeun 
ka opat rebu urang, sabaraha bakul 
sesana?” Wangsulna, “Tujuh bakul.” 

21 Saur-Na deui, “Can ngarti keneh 
bae?” 

22 Satuluyna, Isa sumping ka kampung 
Betsaida jeung murid-murid. Di dinya, 
aya nu lolong, tuluy dideuheuskeun 
ka Anjeunna, nyuhunkeun supaya 
dipangrampakeun. 

23 Ku Anjeunna dicepeng leungeunna, 
ditungtun dicandak ka luareun kampung. 
Terus panonna ku Anjeunna diludahan 
bari dirampa, pok dipariksa, “Geus aya 
nu katenjo?” 

24 Nu lolong nyeueung ka hareup, 
tuluy ngawangsul, “Ningal jalmi, rupina 
keur leuleumpangan, mung katingalna 
sapertos tatangkalan.” 

25 Panonna ku Isa dirampa deui; bray 
bae, ayeuna mah beunta enyaan, 
tetenjoanana awas jeung cekas. 

26 Ku Anjeunna dipiwarang balik, ngan 
saur-Na, “Ulah ka kampung itu deui!” 

2/Isa samurid-murid angkat ka 
kampung-kampung saputereun tanah 
Kesarea Pilipi. Di tengah jalan mariksa 
ka murid-murid, saur-Na, “Ari cek jalma 
rea, ieu Kami saha?” 

28 Wangsulna, “Aya nu nyebatkeun Nabi 
Yahya, aya nu nyebatkeun Nabi Elias, 
aya oge anu nyebatkeun salah sawios 
nabi.” 

29 Anjeunna mariksa deui, “Ari 
cek maraneh, Kami saha?” Petrus 
ngawangsul, “Cek abdi mah, Al Masih!” 

30 Murid-murid, ku Anjeunna, diomat- 
omatan teu meunang rea carita saha 
Anjeunna. 

31 Geus kitu, Isa wawangsit ka 
maranehna; saur-Na Putra Manusa teh 
misti nandang sangsara anu pohara; 
tur Anjeunna teh baris ditampik ku 

parakokolot, ku imam-imam kapala, 
jeung ku ahli-ahli Kitab; terus Anjeunna 
teh bakal ditelasan, tapi bakal gugah 
deui sanggeus tilu poe. 

32 Sasaurana-Na teh, terang-terangan 
pisan. Ku Petrus dikenyang ka sisi, 
manehna mihatur maksudna ngemutan. 

33 Tapi Anjeunna malik, ningali ka 
murid-murid sejen, terus nyeuseul ka 
Petrus, saur-Na, “Nyingkah, Iblis! Maneh 
mikir teh lain kana pangersaning Allah, 
tapi kana kahayang jelema!” 

34 Ti dinya, jalma rea ku Anjeunna 
dihiapkeun, kitu deui murid-murid, sina 
kumpul, lajeng sasauran, “Saha-saha 
anu arek ngiring Kami, kudu nyegah 
kahayang napsuna, kudu manggul 
salibna, sarta anut ka Kami. 

35 Sabab saha-saha anu rek 
nyalametkeun nyawana, bakal 
kaleungitan nyawa; sabalikna, anu 
kaleungitan nyawa demi Kami jeung 
demi Injil, pinasti bakal salamet. 

36 Naon gunana meunangkeun saalam 
dunya, tapi nyawana leungit? 

37 Naon anu bisa dipake gaganti 
nyawana? 

38 Sabab sing saha anu era ngaku 
Kami sarta era kana pangajaran Kami 
di kalangan umat kiwari anu teu satia 
tur doraka; Putra Manusa oge kitu, — di 
mana geus datang kalawan kamulyaan 
Rama-Na bari diiring ku para malaikat 
suci — bakal era ngaku ka jelema anu 
kitu.” 

1 Saur-Na deui, “Kalawan saenyana, 

cek Kami ka maraneh: Di antara 
anu ayeuna araya di dieu, aya anu 
moal waka paeh samemeh nyaraksian 
datangna Karajaan Allah anu dibarengan 
ku kakawasaan.” 

2Heuleut genep poe, ti harita, Isa 
unggah ka hiji gunung anu luhur. 
Anjeunna nyandak Petrus, Yakobus 
jeung Yahya. Di gunungna, ngan 
aranjeunna bae. Dak dumadak, ku 
maranehna katenjo Isa salin rupi; 

3 panganggo-Na bodas gumebyar, di 
dunya moal aya anu bisa nyieun bodas 
kawas kitu. 

4 Breh deui katembong aya Nabi Elias 
jeung Nabi Musa, cacarios jeung Isa. 

> Pok, Petrus mihatur, “Rabi, kalintang 
asa bagjana abdi-abdi di dieu teh. Abdi 
bade mangdamelkeun saung, hiji kangge 

Jungjunan, hiji kangge Nabi Musa, hiji 
deui kangge Nabi Elias.” 

6 Ngomongna asal ngomong bae, 
pangpangna pikeun ngabangbalerkeun 
kasieun. 

/Sabot kitu, aya mega anu ngiuhan ka 
Aranjeunna. Tina eta mega aya sora, 
“Nya ieu Putra Kami anu dipikanyaah. 
Masing anut ka Anjeunna.” 

8 Sabot maranehna tingtareuteup 
keneh, teu kanyahoan deui yen geus teu 
aya sasaha, iwal ti Isa nyalira. 

9? Sabot marudun ti gunung, maranehna 
ku Isa diwawantian sina ulah rea carita 
tina hal papanggihanana tadi, samemeh 
Putra Manusa gugah deui ti anu geus 
maraot. 

10Pamundut Isa ku maranehna 
disanggupan, bari terus nyoalkeun kecap 
“gugah deui ti anu geus maraot” pada 
batur. 

11 Pok malihatur kieu, “Naon margina 
ahli-ahli Kitab nyaurkeun yen Nabi Elias 
kedah sumping ti heula?” 

l2 Waler Isa, “Enya, Nabi Elias baris 
sumping ti heula, pikeun ngomean sakur 
nu perlu. Tapi anu tumali jeung Putra 
Manusa kumaha? Apan hal eta oge geus 

aya tulisanana, yen Anjeunna bakal 
nandang sangsara anu pohara sarta 
dihinakeun. 

13 Tapi, cek Kami ka maraneh: 
Saenyana Nabi Elias teh geus sumping, 
tapi jelema-jelema nyieun sakarep- 
karep bae ka anjeunna teh; eta teh, 
cocog, sakumaha anu geus dituliskeun 
ngeunaan hal anjeunna.” 

14 Sanggeus Isa sumping jeung muridna 
anu tiluan tea, kasampak eta murid- 
murid anu lianna keur digembrong ku 
jalma rea; tur aya sababaraha urang ahli 
Kitab anu keur nyual ka maranehna. 

15 Jalma rea nenjo Anjeunna sumping 
teh bangun bengong, terus buru-buru 
marapagkeun. 

16 Ku Anjeunna dipariksa, “Aya perkara 
naon jeung itu?” 

1/ Pok nu saurang mihatur, “Guru, abdi 
teh ngabantun pun anak ka dieu. Pun 
anak teh diganggu ku roh jahat dugi ka 
jadi pireu. 

18 Unggal diganggu, pun anak teh dugi 
ka tibabaranting, sungutna ngabudah, 
huntuna tikekereket, sareng eta awakna 
jeger. Parantos nyuhunkeun ka Tuang 

murid, supados roh jahatna diusir, 
nanging henteu tariasaeun.” 

19 Saur Isa ka maranehna, “Beu, 
maraneh teh umat anu teu boga iman! 
Kudu sabaraha lilana Kami aya di 
maraneh teh? Nepi ka mana Kami kudu 
sabar ka maraneh? Bawa budakna ka 
dieu!” 

20 Tuluy eta budak teh, dibawa ka 
Anjeunna. Barang roh jahatna nenjo 
ka Isa, budak teh digubag-gabig terus 
tibeubeut kana taneuh, ngagorentel, 
jeung sungutna teh ngabudah. 

21Isa mariksa ka bapana, “Geus lila 
kituna?” Wangsulna, “Ti aalit. 

22Sering pisan, pun anak teh, disered 
kana seuneu atanapi ka cai bade 
dibinasa. Kitu nu mawi, manawi Anjeun 
iasa; abdi teh neda dipihawatos, 
tulungan.” 

23 Waler Isa, “Cek maneh mun Kami 
bisa? Euweuh barang mustahil pikeun 
anu percaya mah!” 

24 Bapa budak gancang ngalengis, 
“Kantenan, abdi percanten. Bilih bae 
abdi teu percanten, nyuhunkeun 
piwelas-Na bae!” 

23 Barang ku Anjeunna katingali 
jelema-jelema beuki loba anu ngangseg 
ngadareukeutan; Anjeunna nimbalan ka 
roh jahat tea, bengis pisan, saur-Na, 
“Eh, roh jahat anu nyababkeun ieu 
budak pireu jeung torek, ingkah maneh 
ti eta budak; ulah ganggu-ganggu deui!” 

26 Gancang eta roh jahat teh kaluar 
bari ngoceak jeung ngagubag-gabig eta 
budak nemen pisan. Katembongna, eta 
budak teh, lir paeh bae; nepi ka cek 
jelema-jelema teh, geus paeh. 

2! Tuluy eta budak teh, ku Isa dicepeng 
leungeunna, dihudangkeun; terus bae 
manehna hudang sorangan. 

28 Sanggeus Anjeunna ngan kari jeung 
murid-murid bae di imah, murid-murid 
haturan, “Naon margina abdi-abdi teu 
tiasa ngusir eta roh?” 

29 Waler Isa, “Bangsa kitu mah bisana 
diusir ngan ku paneda.” 

30 Isa katut murid-murid jengkar ti 
dinya, ngalangkungan Galilea: Nya da 
Anjeunna hoyong ulah kanyahoan ku 
saha bae. 

31 Sabab Anjeunna bade wawangsit 
ka murid-murid. Kieu saur-Na, “Putra 
Manusa teh, bakal diselehkeun 

kana genggeman manusa; terus ku 
maranehna Anjeunna bakal dipaehan; 
tapi sanggeus tilu poe ti wates dipaehan, 
Anjeunna baris hudang deui.” 

32 Teu kaharti ku murid-murid mah 
kasaurana-Na teh, tapi teu wani 
naranyakeun. 

33 Isa jeung murid-murid sumping ka 
kota Kapernaum. Sanggeus araya di 
bumi, Anjeunna mariksa ka murid-murid, 
“Ngaromongkeun naon tadi di jalan?” 

34 Murid-murid ngabaretem sabab tadi 
teh, maranehna, cekcok marebutkeun 
saha nu unggul di antara maranehna. 

35 Gek, Anjeunna linggih, murid-murid 
sina kumpul; terus Anjeunna sasauran, 
“Anu hayang ti heula, kudu daek jadi 
pangpandeurina jeung jadi pelayan 
batur-batur.” 

36 Tuluy Anjeunna nyandak hiji budak 
leutik, ditangtungkeun di tengah; terus 
eta budak, ku Anjeunna dirangkul. 
Saurna ka murid-murid, 

37“Saha-saha bae anu nampa budak, 
pantar ieu, demi Kami; eta teh nampa 
Kami. Saha-saha nu nampa Kami, lain 
nampa Kami; tapi nampi Anjeunna, nya 
eta anu ngutus Kami tea.” 

38 Pok, Yahya mihatur, “Pa Guru, 
abdi-abdi kantos ningal aya jalmi anu 
sanes ti barisan urang, nanging ngusir 
setan kalayan nyebat Tuang jenengan. 
Ku abdi-abdi, manehna, dicarek; da 
sanes ti barisan urang tea.” 

39 Saur Isa, “Ulah dicarek! Sabab moal 
aya jelemana, anu tas nyieun mujijat 
demi ngaran Kami terus ngagogoreng 
Kami. 

40 Anu ka urang henteu ngalawan mah, 
tandaning aya di barisan urang. 

41 Kami ngabejaan: Saenyana sing saha 
anu mere nginum ka maneh, najan 
ngan sacangkir, ku sabab nyahoeun yen 
maneh panganut Al Masih; tinangtu 
manehna meunang ganjaran.” 

42“Saha-saha anu ngalantarankeun 
pecatna iman salah sahiji ti barudak 
leutik anu percayana ka Kami kawas 
ieu; leuwih hade, mun eta jelema 
dibangbaluhan beuheungna ku batu 
panggilingan, terus dibalangkeun ka 
laut. 

43 Jeung bisi bae, salah sahiji ti leungeun 
nu maraneh tea ngalantarankeun 
pecatna iman; teukteuk bae! Sabab 
leuwih hade buntung, tapi maraneh 

asup ka alam hirup; tinimbang leungeun 
walagri, tapi maraneh dibalangkeun 

ka naraka, kana seuneu nu teu 
pareum-pareum tea 

44 (di dinya mah, bilatungna teh, teu 
paeh-paeh jeung seuneuna ge, teu 
pareum-pareum.) 

45 Bisi bae, salah sahiji ti suku nu 
maraneh tea ngalantarankeun pecatna 
iman; teukteuk bae! Sabab leuwih 
hade pincang, tapi maraneh asup ka 
alam hirup; ti batan suku walagri, tapi 
maraneh dibalangkeun ka naraka 

46 (di dinya mah, bilatungna teh, henteu 
paeh-paeh jeung seuneuna ge, teu 
pareum-pareum.) 

4/ Bisi bae, salah sahiji ti panon nu 
maraneh ngalantarankeun pecatna 
iman; cokel bae! Sabab leuwih hade 
panon kences, tapi maraneh asup ka 
Karajaan Allah; tinimbang ngabogaan 
panon dua, tapi maraneh dibalangkeun 
ka naraka, 

48 anu bilatung bangkena teu paeh-paeh 
jeung seuneuna ge teu pareum-pareum. 

49 Sabab unggal-unggal jalma, bakal 
diuyahan ku seuneu. 

50 Uyah teh alus; tapi upama eta uyah 
geus jadi tiis tawar, naon deui anu bisa 
mulihkeun rasa asinna? Jadi, dina diri 
maraneh teh kudu aya uyahna; jaba ti 
eta, jeung pada batur, hirup teh, kudu 
akur.” 

10 1Ti dinya, Isa jengkar deui ka 

daerah Yudea jeung daerah 

peuntaseun walungan Ciyordan. Di dinya 
oge, loba pisan jelema nu daratang 
ka Anjeunna sarta saperti biasana, 
Anjeunna maparin piwuruk. 

2Urang-urang Parisi oge daratang; 
maksudna, rek ngadoja ka Anjeunna, 
nanya kieu, “Ari salaki meunang 
nyerahkeun bojona?” 

3Tapi ku Anjeunna diwaler kieu, 
“Parentah Nabi Musa ka aranjeun, 
kumaha?” 

4*Walonna, “Nabi Musa ngidinan 
nyerahkeun, tapi kudu make surat 
talak.” 

Saur Isa, “Nabi Musa netepkeun eta 
parentah ka aranjeun teh, lantaran 
aranjeun baredegong. 

6 Sabab barang mimiti alam dunya, 
Allah ngadamel jelema lalaki jeung 
awewe. 

'Ku sabab kitu, lalaki teh, kudu incah 
ti Indung bapa terus ngahiji jeung 
pamajikanana; 

8 nepi ka duanana ngajadi sadaging. 
?kitu, nu matak naon-naon anu geus 
dihijikeun ku Allah, ulah dipisahkeun ku 

manusa.” 

10 Sanggeus araya di bumi, murid-murid 
mihatur ka Anjeunna, nanyakeun hal 
ngeunaan lalaki jeung awewe tea. 

11 Ari saur-Na, “Saha-saha anu 
nyerahkeun pamajikanana, tuluy kawin 
ka awewe sejen; imah-imah jeung 
pamajikan anu ieu teh, lampah jinah. 

12 kitu deui, lamun awewe ninggalkeun 
salakina, terus kawin ka lalaki sejen; 
imah-imah jeung salakina nu ieu teh, 
lampah jinah.” 

13Tj dinya, jul-jol anu 
ngadareuheuskeun barudak leutik 
ka Anjeunna, menta dipangrampakeun; 
tapi ku murid-murid mah, maranehna 
teh dicarekan. 

14 Sanggeus kauninga ku Isa, 
eta murid-murid-Na teh, diseuseul 
Anjeunna, saur-Na, “Ingkeun, eta 
barudak teh sina ka Kami ulah dihalang- 

halang. Sabab jelema anu saperti eta 
barudak, nu boga Karajaan Allah teh. 

15 Cek Kami, ka maraneh: Saenyana 
pisan, saha-saha anu henteu mapagkeun 
Karajaan Allah lir budak leutik, 
pamohalan asup ka dinya.” 

16 Tuluy barudak teh, ku Anjeunna 
dirangkul bari ditumpangan panangan 
sarta diberkahan. 

1/ Waktu Isa nembe jengkar neraskeun 
perjalanan, aya anu lumpat mendakan 
Anjeunna; terus eta jelema deku 
payuneuna-Na, pok mihatur, “Pa Guru 
anu berbudi, abdi teh hoyong tinemu 
sareng hirup anu langgeng, kedah 
kumaha?” 

18 Waler Isa, “Naha wet nyebut berbudi 
ka Kami? Saurang ge teu aya anu 
berbudi, anging Allah bae. 

19 Anjeun oge tangtu nyaho parentah- 
parentah Allah: Ulah maehan, ulah jinah, 
ulah maling, ulah mere panaksen palsu, 
ulah macikeuh hak batur, jeung kudu 
hormat ka bapa ka indung!” 

20 Eta jelema ngawangsul, pokna, “Pak 
Guru, eta sadayana parantos dilakonan 
ti ngongora.” 

21Tapi ku Isa diteuteup, semu nu 
welas; pok, Anjeunna ngalahir, “Ngan 
sarupa kurangna teh: Bral balik 
heula, jual kabeh kakayaan, duitna 
dermakeun ka nu mariskin, ambeh 
anjeun meunangkeun banda sawarga; 
terus anjeun balik deui ka dieu, ngiring 
Kami.” 

22Meunang waleran kitu, eta jelema 
mani melenguk; terus anjeunna mulang 
bari jeung semu ngungun; da kacida 
lobana, bandana teh. 

23 Isa neuteup ka murid-murid-Na, nu 
aya di sakuriling-Na; lajeng Anjeunna 
ngalahir, “Hese pisan jelema jegud asup 
ka Karajaan Allah teh.” 

24 Murid-murid-Na, arolohok ngadenge 
pilahir-Na teh. Tapi Anjeunna ngalahir 
deui, "Barudak, kacida banggana nya 
asup ka Karajaan Allah teh. 

23 Babari keneh onta nyeplos kana liang 
jarum, ti batan jelema jegud asup ka 
Karajaan Allah.” 

26 Murid-murid jadi gehger, ngaromong 
pada baturna, “Lamun kitu, saha nu 
baris salamet atuh?” 

2! Sanggeus neuteup, Isa ngalahir ka 
maranehna, “Cek manusa mah, eta teh 

mustahil; tapi henteu, pikeun Allah mah. 
Sagala rupa oge, pikeun Allah mah, 
euweuh anu mustahil.” 

28 Pok, Petrus mihatur, “Abdi-abdi 
parantos cul naon-naon, teras ngiring ka 
Jungjunan!” 

29 Waler Isa, “Nah, cek Kami: Unggal- 
unggal jelema anu cul imah-tangga, cul 
dulur lalaki dulur awewe, cul indung cul 
bapa, cul anak cul pakaya, demi Kami 
jeung demi Injil, 

30ti ayeuna keneh, eta jelema bakal 
nampa saratus tikel: Imah, dulur awewe 
dulur lalaki, indung, anak, pakaya, 
sanajan kituna teh bari teu luput 
nandangan rupa-rupa panganiayaan; 
kitu deui, dina jaman ka hareupna, 
tinangtu bakal ginanjar hirup nu 
langgeng. 

31 Tapi anu geus ti hareula loba nu 
bakal datang pangpandeurina; kitu 
deui anu pangpandeurina, bakal jadi 
pangheulana.” 

32 Isa jeung murid-murid geus di tengah 
jalan ka Yerusalem; ari Isa, angkatna, 
di beulah hareup. Murid-murid ngarasa 
honcewang, kitu deui nu sejen-sejenna 
anu ngiring ka Anjeunna; maranehna 

ge, pada ngarasa salempang. Isa nyaur 
deui murid-murid, nyaurkeun nu bakal 
tumiba kana salira-Na. 

33 Saur-Na, “Ayeuna urang teh arek ka 
Yerusalem. Di dinya, Putra Manusa bakal 
diselehkeun ka imam-imam kapala jeung 
ahli-ahli Kitab. Terus ku maranehna, 
Anjeunna teh bakal diragragan hukum 
paeh. Jaba ti eta, maranehna ge bakal 
nyelehkeun Anjeunna ka bangsa anu teu 
wawuh ka Allah. 

34 Anjeunna oge bakal dipoyok, dihina, 
dicariduhan, jeung dirangketan; geus 
kitu, kakara Anjeunna teh dipaehan; 
saterusna, sanggeus tilu poe ti harita, 
Anjeunna bakal hudang deui.” 

35 Ti dinya, Yakobus jeung Yahya, 
anak Sebedeus tea, ngadeukeutan ka 
Anjeunna terus mihatur, “Pa Guru, abdi 
gaduh panuhun, mugi didangu.” 

36 Waler-Na, “Aya kahayang naon?” 

37 Pihaturna, “Widian, engke, abdi-abdi 
dina kamulyaan Pa Guru sina diuk di 
kiwaeun sareng di tengeneun.” 

38 Tapi saur Isa, “Maraneh teu nyaho ka 
nu dipenta. Sanggup maraneh nginum 
lumur nu ku Kami kudu diinum? Sanggup 
dibaptis ku baptisan anu diwajibkeun 

ka Kami?” ("Nginum lumur” maksudna: 
nandangan sangsara). 

39 Maranehna ngajawab, “Sanggem.” 
Saur Isa, “Puguh kitu tea mah, maraneh 
memang bakal nginum lumur nu ku Kami 
kudu diinum jeung dibaptis ku baptisan 
anu diwajibkeun ka Kami. 

40Tapi hal tempat di kenca jeung 
katuhueun Kami, Kami teu boga hak 
ngidinan. Eta mah, rek dibikeunna ngan 
ka jelema-jelema anu geus ditangtukeun 
bae.” 

41 Murid-murid, nu sapuluh urang deui, 
jadi arambekkeun ka Yakobus jeung 
Yahya. 

42Tapi ku Isa disauran, “Maraneh 
nyaho, yen anu disarebut pamarentah 
bangsa teh, marentah ka rayatna keras 
pisan; kitu deui pembesar-pembesarna, 
ka rayat teh kacida kerasna. 

43 Maraneh jeung maraneh mah ulah 
kitu. Sing saha nu hayang punjul kudu 
laladen ka babaturan. 

44 Sing saha nu hayang jadi pepentol, 
kudu jadi gandek sarerea. 

45 Sabab Putra Manusa oge, datang 
teh, lain hayang dilalayanan; tapi seja 

ngalalayanan jeung seja ngorbankeun 
pati, pikeun nebus jalma rea.” 

46 Isa jeung murid-murid-Na cunduk ka 
kota Yeriko. Sanggeus kaluar ti Yeriko, 
bari diiring ku murid-murid jeung jalma 
rea sejenna, mendak jelema lolong anu 
sok jajaluk; ngaranna Bartimeus, anak 
Timeus; manehna teh keur andiprek sisi 
jalan. 

4/ Sanggeus manehna nyahoeun yen 
Isa, urang Nasaret tea, ngalangkung; 
tuluy bae gera-gero, “Nun Isa, Putra 
Daud, sing hawatos ka abdi!” 

48 Dicarek oge ku nu rea anggur beuki 
tarik gera-gerona, “Nun Putra Daud, sing 
hawatos ka abdi!” 

49 Anjeunna reg liren, saur-Na, “Sina 
ka dieu!” Tuluy eta nu lolong teh disina 
datang. Cek nu neangna, “Sing mantep 
hate teh, hiap, itu Anjeunna nyaur.” 

50 Sot jubahna, tuluy manehna 
buru-buru nyampeurkeun ka Isa. 

*1kKu Anjeunna dipariksa, “Hayang 
dikumahakeun ku Kami teh?” Wangsulna, 
“Rabuni (hartina: Guru), abdi teh hoyong 
tiasa ningal!” 

52 Saur Isa, “Heug, iman kapercayaan 
maneh geus nulung!” Dadak sakala, 

harita keneh, manehna bisa nenjo; tuluy 
manehna milu ngiring Anjeunna. 

1 1 1Isa katut murid-murid-Na geus 

cunduk ka hiji tempat deukeut 

Betania jeung Betpage di suku Gunung 
Jetun, teu jauh deui ti Yerusalem. 
Anjeunna miwarang dua murid, 

2saur-Na, “Teruskeun ka kampung itu. 
Sa-supna ka dinya, engke, maraneh 
bakal manggih kalde keur dicangcang. 
Eta kalde teh ngora keneh jeung can aya 
anu numpakan. 

3 Leupaskeun cangcangna, tuluy bawa 
ka dieu. Lamun aya anu negor, bejakeun: 
Diperlukeun ku Jungjunan, engke ge, 
dipulangkeun deui.” 

4 Dua murid arindit. Sa-supna ka dinya, 
maranehna manggihan eta kalde keur 
dicangcang di buruan hiji imah di sisi 
jalan. Tuluy cangcangna diudaran ku 
maranehna. 

? Jelema-jelema anu keur narangtung 
di dinya, negor, “Rek dibawa ka mana?” 
Ku nu duaan tea, dijawab sakumaha 
papatah Isa. 

6eAnu negor henteu ngoretkeun. 

'Terus eta kalde ditungtun, dibawa 
ka Isa; — eta tonggong kalde teh 

geus meunang nilaman ku baju 
masing-masing — tuluy ku Anjeunna 
ditunggangan. 

8 Jelema-jelema, loba anu 
ngalamparkeun papakeanana di jalan; 
ari anu sawarehna deui, ngalamparkeun 
dangdaunan anu saleger beunang ngala 
ti tegalan. 

9? Anu ngiring, beulah hareup jeung 
beulah tukang ger cumeluk, “Hosana! 
(hartina kira-kira: Dirgahayu). Wilujeng 
Anu sumping ngemban jenengan 
Pangeran! 

10Wilujeng karajaan karuhun urang, 
karajaan Daud. Hosana di manggung!” 

!1Isa lebet ka jero kota Yerusalem. 
Terus Anjeunna lebet ka jero Bait Suci 
bari rarat-reret mariksa kaayaanana. 
Tapi ku sabab harita teh, geus burit; ti 
dinya, Anjeunna kaluar deui, mulih-Na 
ka Betania, diiring ku murid dua belas. 

12 Poe isukna, sanggeusna Isa samurid- 
murid-Na jengkar ti Betania, Anjeunna 
teh lapar. 

13Ti kajauhan, Anjeunna ningali aya 
tangkal kondang keur meujeuhna 
gomplok daun. Lajeng dicaketan, 
panggalihna, sugan ayaan. Tapi 

Anjeunna teu mendak naon-naon, salian 
ti daun wungkul. Sabab can usumna 
buahan. 

14 Pok, Anjeunna ngalahir ka eta 
tangkal kondang, “Moal aya deui 
jelema anu baris ngadahar buah maneh 
sapapanjangna.” Ku murid-murid oge 
sidik kadarenge. 

15 Sasumpingna Isa jeung murid-murid 
ka Yerusalem, langsung lebet ka Bait 
Allah. Jelema-jelema anu keur jualmeuli 
di emperna ku Anjeunna diusir. 

16 Meja-meja tukang nalukeurkeun 
duit jeung bangku-bangku tukang 
japati, dibalik-balikkeun; anu sejenna ge 
dilarang, nya eta teu meunang balawiri 
bari ngakutan dagangan di emper Bait 
Allah. 

1/ Terus Anjeunna ngawurukan, saur- 
Na, “Lain nyaraho, yen kauni dina Kitab 
Suci: Bait Kami bakal kaceluk tempat 
sembahyang sagala bangsa? Naha ku 
maraneh dijieun guha begal?” 

18 Barang eta kajadian kauninga ku 
imam-imam kapala jeung ahli-ahli 
Kitab, aranjeunna badami hayang 
ngabinasa ka Isa; bawaning ku risi sabab 

aranjeunna ningali rayat, kabeh, katarik 
ku pangajaran Anjeunna. 

19 Barang geus meh peuting, Anjeunna 
jeung murid-murid kaluar ti jero kota. 

20 Isukna, isuk-isuk keneh, waktu Isa 
jeung murid-murid ngalangkung ka urut 
kamari, kasampak tangkal kondang teh 
geus garing ka akar-akarna. 

21Pok, Petrus unjukan, — pedah 
ingeteun keneh kana halna kamari — 
“Rabi, tingali, tangkal kondang anu 
kamari disapa teh dugi ka garing kitu.” 

22Anjeunna ngawaler, “Nu matak ge 
sing percaya ka Allah. 

23 Kami mere nyaho: Saenyana, saha 
bae anu dina hatena boga kayakinan, 
— henteu hamham, yen saucapna pasti 
ngajadi — mun manehna nitah ka ieu 
gunung sina ngeser terus ngagejebur ka 
laut, pinasti tinekanan. 

24 Ku sabab eta, Kami ngabejaan deui: 
Naon bae anu ku maraneh dipenta 
disambat ka Pangeran, asal percaya yen 
saenyana mah ku maneh geus katarima, 
tinangtu dipaparinkeun. 

23 Jeung lamun arek sembahyang, bisi 
boga kateungeunah ka batur, maraneh 
kudu ngahampura heula manehna, 

supaya kasalahan maraneh dihampura 
ku Rama nu di sawarga. 

26 Sabab mun maraneh taya hampura, 
Rama maraneh nu di sawarga oge moal 
kersaeun ngahampura dosa maraneh.” 

2! Isa katut murid-murid-Na sumping 
ka Yerusalem deui. Waktu Anjeunna keur 
ngalangkung di palataran Bait Allah, 
disalampeurkeun ku imam-imam kapala, 
ahli-ahli Kitab jeung parakokolot. 

28 Aranjeunna mariksa kieu, “Boga 
hak naon Anjeun nyieun sarupa kitu? 
Dikawasakeun ku saha Anjeun kikituan 
teh?” 

2“ Ku Isa diwaler, “Kaula rek nanya 
heula. Lamun kajawab, ku Kaula tangtu 
disebut hak naon anu dipake ku Kaula: 

30 Ari baptisan Nabi Yahya ti sawarga 
atawa ti manusa?” 

31 Aranjeunna tinggerendeng heula, 
salaurna, “Disebutkeun asal ti sawarga, 
tangtu ditanya ku naon teu dipercaya. 

32 Tapi piraku kudu disebutkeun asal 
ti manusa mah!” Teu warantuneun 
nyebutkeun kitu mah, sieuneun ku rayat. 
Sabab rayat mah, kabeh ge, nganggap 
Yahya teh nabi. 

33 Tungtungna, ngawalonna teh, “Duka 
teuing!” Waler Isa, “Kaula ge moal 
nerangkeun, make hak naon Kaula 
nyieun hal-hal anu sarupa kitu.” 

1 2 1Lajeng Isa ngadawuh nganggo 

misil, kieu, “Aya hiji jelema 
muka kebon anggur, kebonna dipager 
sakurilingna. Terus manehna nyieun bak 
pameresanana jeung saung ranggon 
pikeun tempat jaga. Sanggeus beres, 
kebon teh, ku manehna disewakeun 
ka sababaraha urang sina digarap; ari 
manehna mah, bral bae nyaba ka nagara 
sejen. 

2Barang geus meujeuhna panen, 
manehna nitahan salah saurang 
bujangna sina nagih sewaan bagi hasil 
ka nu ngagararap kebonna tea. 

3Tapi si bujang teh bet dicarerek jeung 
ditareunggeulan, tuluy diusir disina balik 
lengoh. 

Nu boga kebon nitahan saurang 
bujang sejenna. Titahan nu ieu mah, 
malah ditareunggeulan sirahna mani 
balancunur, jaba disurakan diera-era, 
jeung dinyenyeri. 

Nu boga kebon nitahan saurang deui; 
nu ieu ge, nya kitu; malah mah, nepi 


MARKUS 12.6-—-11 69 


ka dipaehanana pisan. Loba deui nu 
dititahan teh, tapi kabeh oge ngan 
ngadon diteunggeulan atawa dipaehan 
pisan. 

6 Ayeuna anu bisa dititah nagih teh kari 
saurang, nya eta anak kameumeutna. 
Nya ahirna mah, anakna ge kapaksa 
dititah nagihan ka nu nyarewa kebon 
tea; cek pikirna: Ku anak aing mah, 
meureun sarieuneun. 

/Tapi nu nyarewa teh, anggur sakait rek 
maraehan; pokna teh, 'Kabeneran ieu 
mah ahli warisna pisan; urang paehan 
bae sakalian, warisanana keur urang.” 

8 Tuluy anak nu boga kebon teh, ditewak 
terus dipaehan; mayitna dibalangkeun 
ka luareun kebon anggur.” 

9“Tah ayeuna,” dawuhan Jungjunan, 
“kira-kirana nu boga kebon teh rek 
kumaha? Tangtu datang mawa balad, nu 
nyarewa kebon teh tangtu ditumpes. Ari 
kebonna dipasrahkeun ka panggarap nu 
sejen. 

10Naha maraneh acan maca nu kieu 
unina: Batu nu geus dipiceun ku tukang 
tembok teh, geus dijieun batu juru. 

11Kitu mungguhing Pangeran mah, 
sedeng cek urang mah eta teh aneh.” 

12 Sanggeus kitu, maranehna 
nareangan akal, supaya Jungjunan bisa 
ditangkep; lantaran karasaeun, yen eta 
misil teh nyindiran aranjeunna. Tapi ku 
lantaran risi ku jelema rea, tuluy bae 
tinglaleos, ngantunkeun Jungjunan. 

13 Aya deui urang Parisi jeung anggota 
parteyna Raja Herodes anu diutus ka 
Isa, sina mere sual pikeun nyiar-nyiar 
kasalahan Jungjunan. 

14 Sadatangna, pok naranya kieu, 
“Guru, simkuring terang, Anjeun teh 
jujur sareng henteu aya nu dipikasieun; 
sabab Anjeun mah sanes pangarahan, 
estu seja ngawulang perkara jalan- 
jalanna hirup anu dipikarido ku 
Pangeran. Hoyong terang: Ari urang 
kedah mayar pajeg ka Prabu atanapi 
henteu? Naha eta teh wajib atanapi 
henteu?” 

15 Tapi Isa uningaeun kana niat palsuna, 
lajeng Anjeunna ngawaler, “Naha 
aranjeun teh bet ngadoja ka Kami? Cik 
mana duitna, Kami ngilikan.” 

16 Song duitna teh, ku maranehna, 
disanggakeun. Lajeng Isa mariksakeun, 
“Gambar saha jeung ngaran saha anu 

aya dina duit ieu teh?” “Gambar sareng 
jenengan Prabu tea,” walonanana. 

!/ Dawuhan Isa, “Tah geuning! Ari 
kagungan Prabu mah, atuh kudu 
disanggakeun deui ka Prabu; kagungan 
Allah kitu deuih, kudu ka Gusti Allah 
disanggakeunana teh!” Meunang waleran 
kitu teh, maranehna bati bengong nu 
aya. 

18 Geus kitu, jol deuih urang Saduki, 
nya eta golongan anu teu percaya kana 
poe kiamat, tuluy naros, 

19“Guru, parantos aya katangtosan ti 
Nabi Musa kieu: Upama aya hiji jelema 
nu boga dulur lalaki, heug manehna 
maot ninggalkeun pamajikan bari teu 
gaduh anak; si pamajikanana teh, 
kedah dikawin ku nu jadi adina, supaya 
lanceukna aya turunanana. 

20 Cariosna, aya tujuh lalaki padudulur; 
anu cikalna teh gaduh bojo; geletuk teh, 
manehna maot bari teu gaduh anak. 

21 Bojona ditikah ku adina. Nanging 
adina oge maot deuih kalawan teu boga 
anak. Teras ditikah ku nu katilu. 

22 Nu katilu oge sami, kitu keneh. Kitu 
sareng kitu bae saterasna teh, dugi 
ka nu katujuh sadayana teu garaduh 

turunan. Panungtunganana, awewena 
oge maot deuih. 

23 Dupi dina poe kiamat saparantos 
maranehna harirup deui, jadi pamajikan 
saha eta awewe teh? Margi parantos 
kapibojo ku tujuhanana.” 

24 Lajeng Isa ngawaler, “Sasab eta 
pikiran aranjeun teh; ku lantaran 
aranjeun can ngarti kana eusining Kitab 
Suci jeung kana kakawasaan Gusti Allah. 

25 Di alam kiamat mah, sanggeus nu 
maraot harirup deui, jelema teh geus 
moal nikah jeung moal ditikahkeun; 
lantaran kaayaan hirupna, geus sarua 
jeung kaayaan malaikat di sawarga. 

26 Naha acan tarerang kitu, yen nu 
maraot teh baris harirup deui? Kapan 
aya dina kitab Nabi Musa basa anjeunna 
ningali rungkun cucuk nu ngagedur 
hurung. Harita Pangeran ngadawuh ka 
anjeunna, “Kami teh Allah nu disembah 
ku Ibrahim, Allah nu disembah ku Ishak, 
jeung Allah nu disembah ku Yakub.” 

2! Tetela atuh, yen Gusti Allah teh, Allah 
nu disembah ku sakur jelema nu hirup, 
lain Allah nu disembah ku jelema-jelema 
nu geus paraeh. Naha pikiran aranjeun 
teh nepi ka sasab kitu!” 

28 Aya hiji ahli Toret anu milu 
ngadengekeun sual jawab Isa jeung 
urang Saduki. Ku manehna karasaeun, 
yen waleran Isa teh keuna pisan. Tuluy 
manehna tumaros kieu, “Dupi Hukum 
Toret anu mana anu pangpentingna?” 

29 Dawuhan Isa, “Hukum Toret anu 
pangpentingna teh, nya eta: Regepkeun 
he urang Israil. Allah nu disembah ku 
urang teh, nya eta Nu Mahatunggal tea. 

30 Maraneh teh kudu nyaah ka 
Pangeran, — Allah nu disembah ku 
maneh — masing tepi kana ati, parat 
kana jiwa, sabudi akal, sarta satekah 
polah. 

31Hukum anu kadua nya eta: Kudu 
nyaah ka sasama saperti ka diri. Euweuh 
deui hukum Toret anu leuwih penting 
batan eta dua anu kasebut bieu.” 

32 Ahli Toret unjukan deui, “Sae 
pisan, leres pisan! Leres eta nu 
didawuhkeun teh. Leres, Mantenna teh 
Nu Mahatunggal tea; henteu aya deui nu 
sanesna, iwal ti Mantenna. 

33 Saleresna, nyaah ka Pangeran 
teh kedah tepi kana ati, parat kana 
jiwa, sabudi akal, satekah polah bari 
dibarengan ku nyaah ka sasama saperti 

ka diri; da nu kitu teh langkung utami 
tibatan sagala rupi kurban, boh nu 
mangrupi kurban nu diduruk boh kurban 
nu dipeuncit.” 

34 Isa tingali yen walonan eta ahli Kitab 
teh pohara iklasna, lajeng ngadawuh, 
“Anjeun teh teu jauh deui ti Karajaan 
Allah!” Ti semet harita mah, henteu aya 
saurang-urang acan anu wanieun deui 
nyual ka Jungjunan. 

35 Waktu keur ngawulang di Bait Allah, 
Isa ngadawuh, “Naha kumaha ahli Toret 
teh nepi ka nganggap yen Al Masih teh 
Putra Daud. 

36 Daud ku anjeun ku pituduh Ruh 
Allah geus ngalahir kieu: Pangeran 
parantos ngadawuh ka Jungjunan kaula 
kieu: 'Geura calik katuhueun Kami, nepi 
ka musuh-musuh teh ku Kami dijieun 
titincakan Anjeun.” 

3 Ku sabab Daud ku anjeun nyebutna 
teh Jungjunan, atuh mustahil anu 
disebut Jungjunan teh putrana.” Balarea 
anu ngadarengekeun piwulang-Na harita 
ngarasa kacida katarikna ku piwulang 
Anjeunna. 

38 Salajengna Jungjunan maparin 
nasehat, “Kade, sing ati-ati, di mana 

maraneh nyanghareupan ahli-ahli Toret 
anu gawena resep jalang-jeleng di 
pasar marake jubah panjang ngarah 
dihalormat; 

39 jeung ari di tempat-tempat 
pangibadahan, diukna teh di nu 
panghareupna; di nu hajat-hajat ge nya 
kitu, milihna teh tempat anu terhormat 
bae. 

40 Padahal maranehna teh, saenyana 
mah, tukang ngarayah harta banda 
randa-randa sarta kalakuanana teh 
dipindingan ku do'a anu pararanjang. 
Hukuman keur maranehna, pasti bakal 
leuwih beurat.” 

41 Hiji mangsa, Isa linggih mayunan 
peti duit derma. Ti dinya, Anjeunna 
ningalikeun pepetaan jelema-jelema anu 
ngarasupan peti derma tea. Loba nu 
galede ngasupanana teh, nya eta anu 
baleunghar tea. 

42 Teu lila, jol hiji randa miskin 
ngasupkeun recehan tambaga dua. 

43 Isa nyaur ka murid-murid-Na, lajeng 
ngadawuh, “Cek Kami mah: Duit anu 
diasupkeun ku randa nu bieu teh, leuwih 
berharga batan ti nu sejen. 

44 Sababna, nu lian-lianna mah, 
marerena teh lantaran duitna geus 
leuwih ti cukup. Ari nyi randa miskin tea 
mah, memang ngan boga sakitu-kituna; 
jadi, nu didermakeun teh, saayana tina 
napakahna.” 

1 3 1Waktu Isa kaluar ti Bait Allah, 

aya murid nu unjukan, “Guru 
cobi itu tingali, adegan-adegan teh mani 
sakitu agrengna, batu-batuna sakitu 
tohagana.” 

2Isa ngawaler, “Kutan teh maneh 
ngawas-ngawas ka adegan-adegan eta? 
Kami rek ngabejaan ka maneh: Engke 
mah, moal aya hiji batu anu bakal 
tetep dina tempatna; kabeh oge bakal 
diruntuhkeun.” 

3 Waktu Isa nuju nyalira linggih di luhur 
Gunung Jetun mayun ka Bait Allah, 
Petrus, Yakobus, Yahya, jeung Andreas 
nararos ka Anjeunna, 

4“Hoyong diwartosan, dupi anu tadi 
disaurkeun teh, iraha bakal kajadianana 
sareng naon cicirenna?” 

? Lajeng Isa ngadawuh kieu, “Maraneh 
sing ati-ati, ulah nepi ka beunang katipu. 

6eRea nu bakal datang ngaku-ngaku 
ngaran Kami, akon-akon: “Kami teh Al 

Masih;”' sarta loba pisan anu bakal katipu 
ku maranehanana. 

/Jeung deui, lamun maraneh ngadenge 
geunjleungna peperangan atawa 
ngadenge beja hal peperangan, teu kudu 
reuwas-reuwas. Eta mah, kabeh oge, 
memang geus kuduna kitu; tapi sanajan 
kitu kaayaanana ge, acan nepi kana ahir 
jaman mah. 

8 Sabab bangsa-bangsa bakal silih 
perangan, nya kitu keneh nagara jeung 
nagara silih tarajang; jeung deui, di 
sababaraha tempat bakal aya lini jeung 
bahaya kalaparan. Eta kabeh, ngan ukur 
kakara mimiti kasangsaraan, ngadago 
jaman anyar. 

9 Sing caringcing! Maraneh tangtu bakal 
diserenkeun ka Majelis Agama sarta 
bakal disiksa di jero tempat-tempat 
pangibadahan. Jeung deui, maraneh ge 
bakal diserenkeun ka para pangagung 
jeung ka raja-raja ku lantaran Kami, nya 
pikeun jadi saksi ka maranehna. 

10 Sabab Injil teh, kudu ditepikeun ka 
sakabeh bangsa-bangsa. 

11 Jeung deui, lamun maraneh digiring 
dijagragkeun ka pangadilan, teu kudu 
bingung ku picaritaeun. Pokkeun bae 


MARKUS 13.12—-18 78 


sakumaha kereteg hate dina waktu 
harita. Sabab anu bakal cacarita teh lain 
maraneh, tapi Ruh Allah. 

12 Dulur jeung dulur bakal silih 
dakwakeun, supaya dipaehan; nya kitu 
oge, bapa ka anak. Nu jaradi anak bakal 
ngabarontak ka nu jadi kolotna, malah 
nepi ka wani maehan pisan. 

13 Maraneh bakal dipikageuleuh ku 
sarerea tina lantaran Kami. Tapi ari anu 
tarahan uji nepi ka panungtungan mah, 
bakal salamet.” 

14“Samangsa maraneh nyaraksian kana 
kajadian Musibat nu matak ngerik tea tur 
kajadianana teh lain di nu samistina (ieu 
mugi diperhatoskeun ku para maos), 
nu keur araya di tanah Yudea kudu 
nyaringkah ngungsi ka pagunungan. 

15 Sing saha nu harita aya di loteng 
imahna, poma ulah asup heula ka imah 
nyokot bawaeun; 

16 anu keur aya di huma, ulah make 
balik heula pikeun nyokot papakean. 

1/ Tada teuing bae sangsarana sakur 
anu keur kakandungan atawa anu keur 
orokan. 

18 Kudu neneda ka Allah, supaya 
kajadianana teh ulah dina usum tiris. 

19 Sabab nya harita, datangna 
katunggaraan nu panghebat-hebatna 
teh. Sabab ti barang langit jeung bumi 
diciptakeun ku Gusti Allah, musibat 
kawas kitu mah, kakara harita ayana 
teh; ka hareupna ge moal aya deui. 

20 Lamun heug ku Gusti Allah waktuna 
teu dikurangan, pasti moal aya anu 
bisa lolos. Tapi demi jelema-jelema nu 
geus kapilih ku Mantenna, musibat teh 
waktuna bakal disingget. 

21Lamun dina waktu harita, aya nu 
ngomong ka maraneh, "Tah ieu Al Masih 
teh,' atawa “Tuh itu Al Masih teh,” poma 
ulah dipercaya! 

22Sababna, dina waktu eta teh bakal 
maruncul boh al masih-al masih palsu, 
boh nabi-nabi palsu; maranehna ge 
bakal ngayakeun tanda-tanda aheng. 
Maksudna mah, teu aya lian, iwal ti mun 
bisa mah rek nyasabkeun jalma-jalma 
anu geus kapilih ku Gusti Allah tea. 

23 Jadi, maraneh kudu awas jeung 
waspada! Maraneh geus dipepelingan ku 
Kami ti samemehna keneh.” 

24“Sanggeus katunggaraan tea liwat, 
panonpoe moal cahayaan jeung bulan 
oge moal caang; 

23 bentang-bentang bakal ragragan ti 
langit; kakuatan-kakuatan nu ngatur 
sagala nu aya di langit bakal genjlong. 

26 Nya harita pisan, jelema-jelema 
bakal nyaksian rawuh-Na Putra Manusa 
dina mega pinuh ku kakawasaan jeung 
kamulyaan. 

2! Lajeng Putra Manusa teh baris 
nimbalan para malaikat, supaya 
ngumpulkeun sakur anu geus kapilih 
tea, — nu ti kaler, ti kidul, ti wetan, 
jeung ti kulon — ti tungtung bumi nepi 
ka tungtung deui. 

28 Geura ngareunteung kana kaayaan 
tangkal kondang. Lamun dahanna geus 
mimiti ngandung cai jeung geus mimiti 
sirungan; eta geus teu bireuk deui, 
tandaning geus deukeut kana halodo. 

29 Tah, nya kitu keneh, lamun engke 
maraneh nyaksian kajadian-kajadian 
anu ka sebut tadi tea. Eta teh, nyirikeun 
yen waktuna enggeus deukeut, geus 
nampeu pisan! 

30 Kami ngabejaan ka maraneh: 
Jelema-jelema nu hirup kiwari moal 
waka tumpur samemeh naon nu kasebut 
bieu kajadian. 

31 Langit jeung bumi bakal euweuh, tapi 
ucap-ucapan Kami mah moal. 

32 Tapi ari iraha-irahana mah, boh 
poena, boh waktuna moal aya anu 
nyaho; dalah para malaikat anu di 
sawarga henteu tarerangeun; kitu keneh 
Putra Manusa; anging Allah, Rama, anu 
uninga.” 

33 “Masing nyaring jeung caringcing! 
Sabab maraneh, moal nyaho iraha 
waktuna. 

34 Hal eta sarua bae jeung anu 
rek nyaba jauh. Kapan samemeh 
ninggalkeun imah teh, tangtu manehna 
metakeun heula bujang-bujangna pikeun 
tugasna masing-masing. Purah jaga 
panto ge kitu, diparentahkeun supaya 
enya-enya ngajagana teh. 

35 Ku sabab eta, maraneh oge kudu 
enya-enya caringcing teh; sabab 
maraneh teh moal nyaho kana 
pibalikeunana nu boga imah, naha sore, 
naha tengah peuting, janari, atawa 
subuh. 

36 Supaya dina waktu nu boga imah 
datang, maraneh ulah nepi ka kasampak 
keur sarare. 

37 Teu anu ku Kami dibejakeun ka 
maraneh teh, keur ka sarerea oge. 
Kabeh kudu nyaring jeung caringcing!” 
14 1Pidua poeeun deui kana Hari 

Raya Paska jeung Pesta Roti 

teu diragian, imam-imam kapala jeung 
ahli-ahli Toret nyiar akal, sangkan bisa 
newak jeung nelasan Isa ku tipu daya. 

2Cek maranehna, “Alusna mah, 
dilampahkeunana teh ulah dina waktu 
perayaan, bisi rayat jadi heboh.” 

3 Hiji mangsa, Isa aya di wewengkon 
Betani, di imahna ki Simon Kusta. Waktu 
Anjeunna nuju tuang, jol aya awewe 
ngadeuheusan; eta awewe teh mawa 
minyak seungit, sapeles, nu kacida 
mahalna. Sanggeus cocokna dibuka, 
tuluy dikocrot-kocrot ka Isa, kana 
rambut-Na. 

4Ti antara nu araya di dinya, aya 
sababaraha urang nu ngarasa keuheul; 
maranehna tinggerendeng pada batur, 
pokna, “Nanaonan minyak seungit 
samahal-mahal bet dihambur-hambur 
kitu; 

> mun dijual mah, bisa payu kana leuwih 
ti tilu ratus dinar; duitna, meureun bisa 

dipake nulung pakir miskin.” Si awewe 
teh pada ngagalendengan. 

6eTapi Isa ngalahir kieu, “Ari maraneh 
bet aropenan teuing. Keun bae, da eta 
teh keur nembongkeun kahadean ka 
Kami. 

7 Ari pakir miskin mah, salawasna ge, 
aya bae dina hirup kumbuh teh. Ari 
enya-enya maraneh niat mere mah, 
iraha-iraha ge bisa. Sedengkeun Kami 
mah, moal salawasna babarengan jeung 
maraneh teh. 

8 Manehna nepi ka bisa migawe kieu 
teh, estuning geus sabisa-bisa. Awak 
Kami ku manehna diseungitan, ieu teh 
mere tanda yen Kami moal lila deui oge 
dimakamkeun. 

9Rek dijelaskeun bae ku Kami: 
Engke, di mana bae Injil diwawarkeun, 
lampahna ieu awewe teh tangtu milu 
kasebut-sebut; manehna baris tetep 
kapieling.” 

10Tj dinya, Yudas Iskariot, salah 
saurang murid nu dua belas tea, 
ngaleos; manehna indit teh, pikeun 
nepungan para imam-imam kapala tea, 
nya eta rek nyelehkeun Isa. 

11 Ngadenge Yudas nyanggupan 
kitu, Imam-imam kapala teh pohara 
aratoheunana, nepi ka jarangji rek mere 
duit. Ti harita, Yudas teh henteu weleh 
neangan kasempetan rek nyelehkeun 
Isa tea. 

12 Dina poe Hari Raya Roti teu diragian 
anu kahiji, nya eta waktuna meuncit 
domba Paska, murid-murid arunjukan, 
“Dupi kangge Jamuan Paska teh palay di 
mana disayagikeunana?” 

13 Lajeng Isa ngutus murid, duaan. 
Dawuhana-Na, “Maraneh kudu ka kota. 
Engke, di ditu, tangtu tepung jeung hiji 
lalaki nu mawa kendi cai. Ku maraneh 
tuturkeun, nepi ka asup ka imahna. 

14 Bejakeun kieu ka nu boga imah, 
'*Kawiatan saur ku Ama Guru, saur-Na: 
Kamar mana pikeun Kami ngariung 
Jamuan Paska jeung murid-murid teh?” 

15 Engke, ku manehna dituduhan hiji 
kamar gede di loteng. Parabot pikeun 
kaperluan Jamuan Paska ge, geus 
lengkep sadia. Pek sayagikeun di dinya 
sagala kaperluan keur urang teh.” 

16 Bral, murid nu duaan teh, arindit. 
Barang nepi ka kota, sakur nu tadi 
didawuhkeun ku Isa teh cocog jeung 

buktina. Atuh tuluy bae maranehanana 
nyayagikeun pikeun tuang kangge Hari 
Raya Paska tea. 

1/ Peutingna, Isa katut dua belas 
murid-murid sumping. 

18Waktu ngariung dalahar, Isa 
ngadawuh kieu, “Ku Kami teh aya nu rek 
diwakcakeun ka maraneh: Salah saurang 
ti antara maraneh teh, aya nu boga niat 
nyelehkeun Kami; jelemana ge, ayeuna 
aya di dieu, Milu ngariung.” 

19 Atuh murid-murid teh kacida 
naralangsana. Pok arunjukan ka 
Jungjunanna, “Naha abdi kitu?” 

20 Isa ngawaler, “Salah saurang ti 
maraneh anu dua belas tea, nya eta anu 
engke bareng jeung Kami nyocolkeun 
roti kana pinggan. 

21Memang bener, da geus kuduna, 
Putra Manusa teh nyorang jalan 
sakumaha nu geus dituliskeun dina 
Kitab Suci; tapi kacida cilakana eta nu 
hianatna teh. Pikeun manehna mah, 
saenyana, mending oge teu kungsi gelar 
ka dunya.” 

22Sabot dalahar, Isa nyandak roti. 
Saparantos muji sukur, eta roti ku 
Anjeunna disemplekan, dibagikeun ka 

murid-murid-Na bari ngadawuh kieu, 
“Tampanan, ieu teh daging Kami.” 

23 Geus kitu, Anjeunna nyandak lumur 
anggur. Saparantos ngucap sukur, eta 
lumur ku Anjeunna diasongkeun ka 
murid-murid-Na; rot, sarerea gentenan 
ngarinum. 

24 Anjeunna ngadawuh deui, “Ieu teh 
getih Kami anu geus dipastikeun kudu 
ngucur keur mangpa'at jalma rea sarta 
keur tanda bukti ngukuhkeun jangji 
Pangeran. 

23 Jeung Kami ngabejaan, yen ti semet 
ieu, Kami teh moal rek nginum-nginum 
deui ci anggur anu kieu mah. Nu ku 
Kami rek diinum engke mah di Karajaan 
Allah nya eta anggur anyar, lamun geus 
cunduk waktuna.” 

26 Sanggeusna ngalagukeun hiji 
pupujian, Isa jeung murid-murid 
budalan, tuluy ngajugjug ka hiji gunung 
nu katelah Gunung Jetun. 

2! Lajeng Isa ngadawuh ka murid-murid, 
“Engke, iman kapercayaan maraneh 
ka Kami, tangtu kaganggu; sabab dina 
Kitab aya dawuhan Allah anu kieu, 
"Sang Pangangon teh bakal ditelasan ku 

Pangeran, ari domba-dombana bakal 
pabalencar.” 

28Tapi engke, sanggeus Kami 
dihirupkeun deui ku Pangeran, Kami 
bakal indit ka tanah Galilea miheulaan 
maraneh.” 

29 Pok, Petrus unjukan, “Sanaos anu 
sanes-sanes goncang imanna, abdi mah 
moal dugi ka kitu.” 

30 Diwaler ku Isa, “Terus terang bae 
Kami mah: Peuting ieu keneh pisan, 
memeh hayam kongkorongok dua kali, 
maneh teh tilu kali ngangles ngaku teu 
wawuh ka Kami.” 

31 Tapi Petrus keukeuh ngabantah, 
walonna, “Najan dongkap ka kedah paeh 
bareng sareng Anjeun oge, moal; abdi 
mah, moal dugi ka ngangles ka Anjeun 
teh.” Murid-murid nu lianna oge, kitu 
deuih ngaromongna teh. 

32 Ti dinya, Isa samurid-murid sumping 
ka hiji tempat nu ngaranna Getsemane. 
Anjeunna ngadawuh ka murid-murid, 
“Sabot Kami neneda, maraneh tunggu di 
dieu.” 

33 Tapi Petrus, Yakobus, jeung Yahya 
mah dicandak sina nyarengan. Harita, 

Anjeunna teh ngaraos pohara sieunna 
sareng keueungna. 

34 Lajeng ngadawuh, “Kami teh asa 
ku nalangsa-nalangsa teuing, mani asa 
geus deukeut ka ajal rarasaan teh. 
Tungguan ku maraneh di dieu bari 
karemit.” 

33 Isa majeng saeutik deui, lajeng bluk 
bae nyuuh kana taneuh sasambat ka 
Pangeran, mundut supados ulah dugi 
ka kedah nyorang waktu sangsara anu 
sakitu hebatna. 

36 kieu panyambat-Na: “Nun Allah, 
Rama; upami tiasa mah, — da 
dipayuneun Ama teu aya barang anu 
mustahil — mugi Ama kersa nyandak 
ieu lumur kasangsaraan, sing tebih ti 
abdi. Nanging teu pisan-pisan bade 
ngalalangkungan, mung pangersa Ama 
anu kedah laksana!” 

37 Ti dinya, Anjeunna neang murid anu 
tiluan. Kasampak tiluanana keur sarare. 
Anjeunna ngadawuh ka Petrus, “Simon! 
Sare maneh teh? Mani henteu sanggup 
nyaring sajam-jam acan? 

38 Nyararing atuh bari neneda, supaya 
ulah keuna ku cocoba; ari kahayang 


MARKUS 14.39-43 89 


mah gede maneh teh, ngan badan nu 
kawalahan.” 

39 Ti dinya, Anjeunna angkat deui ka 
tempat neneda nu tadi. Paneda-Na sami 
cara tadi keneh. 

40 Ana ku Anjeunna diteang deui teh, 
kasampak geus tinglalenggut bae, 
awahing teu kuat nahan pitunduheun. 
Atuh dipariksa teh teu ngajawab 
naon-naon. 

41 Katilu kalina Anjeunna neang, lajeng 
ngalahir, “Rek jarongjon sarare bae 
maraneh teh? Meujeuhna atuh ayeuna 
mah harudang. Waktuna geus cunduk. 
Saksian ku maraneh, Putra Manusa teh 
bakal diselehkeun kana genggeman 
jelema-jelema jahat. 

42 Geura harudang, urang ingkah ti 
dieu. Tuh, nu hianat ka Kami geus 
datang.” 

43 Nembe oge tutup Jungjunan 
nyariosna; torojol bae, Yudas, salah 
saurang murid Isa anu dua welas tea, 
datang. Manehna mawa sarombongan 
jelema, — titahan imam-imam kapala, 
ahli-ahli Kitab, jeung Sesepuh-sesepuh 
tea — anu marawa pedang jeung 
pepentung. 

44 Si penghianat teh, ka gorombolanana, 
geus mere isarat kieu, “Anu kudu 
ditangkep jeung diboyong ku urang teh, 
nya eta Jelema nu ku kuring dirangkul.” 

45 Barang nepi ka dinya, manehna 
nyirilik nyampeurkeun Anjeunna. 
“Mama Guru!” Pokna teh, bari seug Isa 
dirangkul. 

46 kerewek Jungjunan ditangkep pada 
nyerek. 

4/ Salah saurang murid Jungjunan 
anu aya di dinya, mesat pedang; tuluy 
keplas, pedangna nigas ceuli gandekna 
Imam Agung nepi ka rampung. 

48 Isa ngadawuh ka nu rek narangkep, 
“Na Kami teh rampog kitu, nepi ka 
dibawakeun pedang jeung pepentung? 

49 Padahal, unggal poe oge, Kami teh 
aya bae di maraneh. Kapan sok kutbah di 
Bait Allah! Geuning Kami tara digaranggu 
ku maraneh. Heug bae; sabab ungelna 
Kitab Suci mah kudu bukti.” 

50 Ari murid-murid-Na mah pada 
kalabur, naringgalkeun Anjeunna. 

31 Harita teh, aya budak ngora anu 
nuturkeun ka Anjeunna, ngan ukur make 
kaen lenden salapis anu diharudumkeun. 

52 Barang rek ditangkep, porosot, 
harudumna diporosotkeun; ari manehna 
nerejel, tuluy kabur bari sataranjang. 

33 Ti dinya, Isa digiring ka Imam Agung. 
Imam-imam kapala, Sesepuh-sesepuh, 
jeung ahli Kitab kabeh geus karumpul di 
dinya. 

34 Ari Petrus nuturkeuna-Na ti kajauhan 
bae, nepi ka pakarangan Imam Agung. 
Gek, manehna milu diuk, ngariung jeung 
pangawal-pangawal milu siduru. 

3” Imam-imam kapala, malah 
Mahkamah Agama pisan, pada neangan 
akal pikeun ngabuktikeun kalepatan 
Isa, supaya Anjeunna bisa ditibanan 
hukuman pati; tapi weleh henteu 
manggih. 

56 Ari saksi-saksi palsu mah, loba; 
maranehna teh, nyoba-nyoba ngadakwa 
Anjeunna; tapi dakwaanana, hiji oge, 
euweuh anu cocog. 

?/ Srog, aya nu maju sababaraha saksi 
palsu. Dakwaanana kieu, 

58“Abdi-abdi kantos nguping, yen ieu 
jelema teh kungsi susumbar kieu: Ieu 
Bait Suci nu beunang nyieun jelema tea, 
ku Kami teh rek diruntuhkeun sarta di 

jero tilu poe, Kami rek ngadegkeun Bait 
Suci anyar anu lain bubuatan manusa.” 

39 Tapi dakwaan maranehna oge, kawas 
ti heula-heula bae, nya eta euweuh 
kasaluyuanana. 

60 Neut Imam Agung ngadeg, lajeng 
mariksa ka Jungjunan, “Kumaha, eta 
dakwaan-dakwaan teh rek dijawab 
atawa moal?” 

61Tapi Isa mindel, teu kersa ngawaler. 
Pok, eta Imam Agung mariksa deui, 
“Ari Maneh teh enya Al Masih, Putra Nu 
Agung?” 

e2Waler Isa, “Leres. Engke tangtu 
kasaksian ku anjeun, Putra Manusa teh 
calik di tengeneun nu Maha Kawasa sarta 
baris sumping deui medal tina mega di 
langit.” 

63Wek bae, Imam Agung teh, 
nyoehkeun anggoanana; lajeng ngalahir, 
“Keur naon make saksi sagala ayeuna 
mah? 

64Tah bieu kadarangu, ieu jelema teh 
sakitu ngahinana ka Gusti Allah! Kumaha 
timbangan para saderek sadaya?” 
Dewan Pangadilan sapamendak: “Isa 
kudu di hukum mati.” 

65 Geus kitu mah, Anjeunna teh pada 
nyariduhan. Aya oge anu nungkup 
kana socana bari nonjok, tuluy nanya, 
“Lamun enya nabi, teguh, saha yeuh anu 
neunggeul?” Ka pangawal-pangawal ge 
pipilueun, nareunggeulan ka Anjeunna 
teh. 

66 Harita, Petrus ge aya di dinya, di 
pakarangan ruang sidang. Teu lila, aya 
awewe kaluar, pagawena Imam Agung 
tea. 

67 Katenjoeun ku manehna, Petrus 
keur siduru. Bari neges-neges beungeut 
Petrus, pok ngomong, “Anjeun oge sok 
mimilu bae ka Isa urang Nasaret tea.” 

68Tapi Petrus mungkir, pokna, 
“Kumaha? Asa teu kaharti ngomong 
teh!” Ngajawabna teh bari ngaleos ka 
emper. 

63 Di dieu ge, katenjoeun deui bae ku 
awewe nu bieu teh. Tuluy eta awewe 
teh, ngomong ka nu araya di dinya, “Tah, 
jelema eta teh murid Isa!” 

Petrus mungkir deui bae. Teu lila, 
nu lian-lianna oge ngomong ka Petrus, 
pokna, “Moal salah anjeun oge batur-Na, 
da sidik urang Galilea!” 


MARKUS 14.71-15.4 94 


7 Ayeuna mah, Petrus teh nepi ka 
susumpahan mungkirna teh, pokna, 
“Demi Allah. Teu wawuh, ceuk kuring ge, 
teu wawuh ka eta Jelema teh!” 

/!2Tutup Petrus ngomongna, kadenge 
hayam kongkorongok deui, kadua kalina. 
Ras bae, Petrus inget kana dawuhan Isa, 
“Samemeh hayam kongkorongok dua 
kali, maneh geus tilu kali mungkir, ngaku 
teu wawuh ka Kami.” Ti dinya mah, 
segruk bae, Petrus ceurik ngagukguk 
bawaning ku nalangsa. 

1 5 1Isuk-isuk keneh pisan, imam- 

imam kapala, Sesepuh-sesepuh, 
ahli-ahli Kitab, jeung sakumna anggota 
Mahkamah Agama geus buleud 
mupakatna. Tuluy Isa dirante, dibawa 
pikeun dipasrahkeun ka Gupernur 
Pilatus. 

2 Pilatus mariksa ka Jungjunan, “Anjeun 
teh raja urang Yahudi?” Waler Jungjunan, 
“Sakumaha kasauran anjeun.” 

3Eta imam-imam kapala ge, 
ngadakwakeun Anjeunna; panudingna 
teh mani rupa-rupa pisan. 

4 Pilatus mariksa deui ka Isa, “Kumaha, 
bade ngabantah? Rea pisan tudinganana 
ka Anjeun!” 

” Isa tetep mindel, — teu kersa ngawaler 
deui — nepi ka Gupernur ngaraos heran. 

6Jaman eta geus biasa, unggal-unggal 
Hari Raya Paska sok aya sakitan anu 
dibebaskeun, nu mana bae nurutkeun 
usulan rayat. 

/ Harita, di jero panjara aya sakitan 
pemberontak, ngaranna Barabas; 
dibuina bareng jeung pemberontak- 
pemberontak sejenna anu milu barontak 
sarta geus maehan jelema. 

8 Harita, rayat geus mimiti meredih, 
supaya eta kabiasaan teh dijalankeun. 

9Waler Pilatus, “Maraneh teh rek menta 
ieu, Raja urang Yahudi, supaya bebas?” 

10Ku anjeunna ge geus kauninga, naon 
sababna pangna imam-imam kapala 
nepi ka nyerenkeun Isa ka anjeunna teh. 
Lantaranana mah, taya lian, nya eta sirik 
jeung dengki. 

!l1Tapi rayat geus diojok-ojok ku 
maranehna teh, nya eta sina milih 
Barabas tea. 

12 Sakali deui Pilatus mariksa ka rayat, 
“Ari ieu, anu ku maraneh disebut Raja 
urang Yahudi, kumaha?” 

13 Rayat tingcorowok, “Hukum! 
Gantung!” 

14 Pilatus mariksa deui, “Tapi naon 
kajahatana-Na?” Rayat beuki tarik 
tingcorowokna, “Gantung, hukum 
gantung!” 

15 Pilatus nedunan pamenta rayat, 
supaya rayat sugema. Geus kitu, 
Barabas dibebaskeun; ari Isa, sanggeus 
ku anjeunna dihukum rangket, tuluy 
diserenkeun sina disalib. 

16 Geus kitu Isa digiring ku serdadu- 
serdadu ka istana Gupernuran, tempat 
pangadilan. Anggota pasukan sina 
kumpul kabeh ka dinya. 

1/ Isa ku serdadu-serdadu dianggoan 
jubah wungu, terus diterapan 
mamakutaan tina cucuk. 

18Ti dinya serdadu-serdadu teh 
pura-pura ngahormat, “Salam ka Raja 
urang Yahudi!” 

19 Geus kitu buk-bek nareunggeulan ku 
panggebug kana mastaka-Na, bari jeung 
nyariduhan. Tuluy pura-pura darareku, 
nyarembah. 

20Tj dinya, Isa dibawa ka luar rek 
disalibkeun. 

21 Sabot kitu, lar aya jelema ngaliwat 
anu kakara datang ti luar kota; eta 
jelema teh ngaranna Simon, urang 

Kirena, bapana Alexander jeung 
Rupus. Tuluy manehna dipaksa sina 
mangmanggulkeun tihang salib Isa. 

22 Geus kitu, kebat, Anjeunna dibawa ka 
hiji tempat anu ngaran Golgota (hartina: 
Tempat Tangkorek). 

23 Sanggeus nepi, Jungjunan diasongan 
anggur nu dicampuran ku emur sina 
dileueut, tapi ku Isa ditolak. 

24 Tuluy Anjeunna teh dipaku kana 
tihang salib. Anggoana-Na dilotrekeun 
dibagi-bagi. 

25 Isa disalib teh, pukul salapan. 

26 Pangdakwa anu netelakeun 
kalepatana-Na, — pangna nepi ka disalib 
— dijieun merek dipasang dina salib-Na, 
unina: “Raja urang Yahudi.” 

2! Aya duaan deui nu digantung 
bareng jeung Anjeunna teh; duanana 
rampog, saurang tengeneun, saurang 
kiwaeuna-Na. 

28 [Nya harita ngabuktina ayat Kitab 
Suci anu unina kieu: “Anjeunna 
disaruakeun jeung panjahat.”] 

29 Jelema-jelema anu lalar liwat, 
tingtaruding bari gogodeg, “Geuning 
Maneh teh, anu majar rek ngaruag 

Bait Suci tea bari sasanggupanan rek 
ngadegkeunana deui di jero tilu poe! 

30 Turun atuh tina panggantungan, 
bebaskeun diri teh!” 

3!1Imam-imam kapala jeung ahli-ahli 
Kitab oge ngararejek deuih jeung pada 
saihwanna, “Ari ka batur bisa tutulung; 
ari ka diri-Na sorangan mah, teu bisa 
nanaon. 

32 keun, eta Al Masih, raja urang Yahudi 
teh sina turun tina panggantungan, 
supaya katenjo ku urang, meureun 
urang teh percaya.” Malah panjahat nu 
bareng digantung tea ge, make pipilueun 
deuih, ngajejeleh ka Anjeunna teh. 

33 Barang geus tengah poe, sakuliah 
wewengkon eta reup bae jadi poek 
ngadak-ngadak; lilana ti pukul dua belas 
nepi ka pukul tilu. 

34 Dina pukul tilu, Isa ngajerit, 
sasambat, “Eloi, Eloi, lama sabakhtani?” 
Hartina: “Ya Allah, Jungjunan Simabdi, 
ku naon Abdi teh dikantun kieu?” 

33 Sababaraha jelema anu keur 
narangtung di dinya, anu ngadenge 
sasambat-Na, ngaromong kieu, “Tah 
dengekeun, keur nyambat Nabi Elias 


|” 

36 Aya nu gura-giru nyokot sepon 
dianclomkeun kana anggur beunang 
ngahaseuman, sanggeus ditiir ku 
tuturus, tuluy disodorkeun kana 
lambey Jungjunan sina diseuseup, bari 
ngomong, “Keun, hayang nyaho enya 
henteuna Nabi Elias sumping nurunkeun 
Manehna tina panggantungana-Na!” 

3/ Isa ngajerit sakali deui, lajeng 
masrahkeun nyawa-Na. 

38 Sawaktu jeung eta, berewek, reregan 
Bait Suci soeh dadak sakala, bedah Éti 
luhur ka handap. 

39 komandan pasukan pangawal, anu 
nangtungna hareupeun tihang salib, pok 
bae ngucap, “Tetela, ieu Jelema teh, 
Putra Allah!” 

40 Rada anggang ti dinya, aya 
sababaraha wanita. Eta para wanita 
teh, di antarana, Maryam Magdalena, 
Siti Maryam — ibu rai-rai Isa nu ngaran 
Yakobus jeung Yoses — sarta Salome. 

41 Eta wanita-wanita, kabeh ge, 
jelema-jelema anu sok mimilu jeung 
ngabantu ka Isa, keur Anjeunna aya di 
Galilea. Rea deui wanita-wanita sejenna 
ti Yerusalem, anu daratangna ka dinya, 
sawaktu reujeung Isa. 

42Wanci geus sareupna, aya nu 
sumping, jenenganana Yusup urang 
Arimatea. Anjeunna teh, anggota 
terhormat ti Mahkamah Agama, anu 
sami nganti-nganti ngadegna Karajaan 
Allah. Poe eta teh, poe Panyadiaan; 
hartina, sapoe memeh poe Sabat. 

43 Ku sabab eta, kalayan teuneung 
ludeung anjeunna ngadeuheus ka 
Gupernur Pilatus pikeun mundut layon 
Isa. 

44 Diwartosan Isa parantos pupus 
teh, Gupernur dugi ka ngarenjag 
heran; lajeng anjeunna manggil Kapala 
Pasukan, mariksakeun enya henteuna 
Isa geus pupus. 

42 Sanggeus kenging katerangan ti 
Kapala Pasukan, Yusup ku anjeun 
diwidian nyandak layon. 

46 Yusup teh, geus ngagaleuh boeh. 
Sanggeus diturunkeun tina tihang salib, 
layon teh terus bae dibungkus ku boeh; 
tuluy eta layon dikurebkeun di hiji 
makam, anu dijieunna dibobok dina 
gunung batu; geus kitu, lawang guha 
pajaratana-Na, ditutup ku batu gede. 

4/ Waktu ngurebkeunana, Maryam 
Magdalena jeung Maryam, — ibuna 
Yoses — milu nyaraksian. 

1 6 !Sabada poe Sabat, Maryam 
Magdalena, Maryam, — Ibu 
Yakobus — jeung Salome mareuli minyak 
seungit; nya pikeun bawaeun ka makam 
Isa tea; maksudna mah, rek nyeungitan 

layon-Na. 

2 Arinditna ka makam teh poe Minggu, 
isuk-isuk keneh, barang meletek 
panonpoe. 

3 Sajeroning laleumpang silih tanya, 
“Saha engke anu manggulingkeun batu 
tutup makam?” 

4Tapi batu tutup makam teh, anu 
sakitu gedena, kasampak geus aya anu 
ngagulingkeun. 

? Barang asup, katingal aya hiji jelema 
ngora; eta jelema anu dijubah bodas 
teh, keur calik di beulah katuhu. Atuh 
kacida rareuwaseunana. 

eTapi nu keur calik teh ngalahir, kieu 
saurna, “Ulah rareuwas. Ibu-ibu teh rek 
ngalayad Isa, urang Nasaret, anu disalib 
tea? Geus teu aya di dieu, geus gugah 
deui. Tah geuning kari urutna. 

/Ayeuna mah, anggur buru-buru 
bejakeun ka murid-murid Anjeunna, 
oge ka Petrus. Bejakeun, Anjeunna teh 
geus ti payun angkat ka Galilea. Engke 
oge, ku aranjeun kasampak di ditu, 
sakumaha dawuhana-Na tea.” 

8 Nu tiluan gagancangan kalaluar ti jero 
pajaratan, tuluy lalumpatan bawaning ku 
sieun jeung baluas. Ku sieun-sieunna, 
nepi ka teu bisa nyarita naon-naon 
ka sasaha ge. Amanat malaikat tea 
ditepikeun ka Petrus sabatur-batur, 
ringkes bae. Ti harita mah, eta amanat 
Suci tur abadi teh, nya eta tina hal 
kasalametan anu salanggengna; 
diembarkeunana ku Isa ku Anjeun nu 
dikawasakeun ka murid-murid-Na, ti 
masrik tepi ka magrib. 

9? Sanggeus Jungjunan tanghi, hirup 
deui; poe Mingguna, isuk-isuk, nu ku 
Anjeunna mimiti ditembongan teh, nya 
eta Maryam Magdalena. Jungjunan 
kantos ngusir tujuh setan ti manehna. 

10Tuluy Maryam Magdalena bebeja ka 
sakur nu sok ngingiring ka Jungjunan, 
anu keur pada sedih prihatin. 

!1Tapi beja yen Isa parantos tanghi, 
— hirup deui — jeung nembongan ka 

Maryam Magdalena teh, ku maranehna 
sama sakali teu diandel. 

12 Terus Isa nembongan deui ka dua 
murid nu keur aya di satengahing jalan 
ka luar kota, nembonganana teh geus 
salin rupa. 

13 Murid-murid nu duaan teh baralik 
deui sarta terus bebeja ka nu sejen. 
Tapi ieu oge, henteu dipalercaya ku 
batur-baturna teh. 

14 Panungtunganana, Jungjunan 
nembongan teh ka murid-murid 
sabelasanana waktu maranehna keur 
dalahar. Ku Jungjunan diweweleh ku 
sabab teu baroga iman; turug-turug, 
keukeuh embung ngandel ka batur 
anu geus nyaksian sorangan, yen enya 
Jungjunan teh hirup deui. 

15 Saterusna, Anjeunna ngadawuh, 
“Maraneh ku Kami rek diutus. Jugjug 
sakuliah dunya, embarkeun Injil ka umat 
sakumna. 

16 Bagja salamet sing saha nu percaya 
kana eta uaran sarta dibaptis; sabalikna, 
cilaka anu embung percaya sabab baris 
dihukum. 

1/ Golongan nu percaya bakal kaancikan 
ku kakawasaan gaib: Bisa ngusir setan- 

setan ku nyambat jenengan Kami, bisa 
ngomong basa-basa ajaib nu araneh. 

18 Maranehna bakal wani newak oray 
matih, moal nepi ka binasa sanajan 
nginum racun keras; ana leungeunna 
dipake nyabak nu gering, nu gering teh 
terus cageur.” 

19 Tamat ngadawuh ka murid-murid, 
Isa, Gusti Jungjunan urang, lajeng 
dicandak mi'rad ka sawarga, linggih di 
tengeneun Gusti Allah. 

20 Murid-murid bral arindit, seja 
nguarkeun Injil ka suklakna ka siklukna. 
Sajeroning ngajalankeun tugasna, 
maranehna dituyun ku Pangeran nu 
maparin pangdeudeul ku rupi-rupi tanda 
ajaib; eta teh pikeun bukti, yen nu 
diuarkeun ku murid-murid teh perkara 
anu sajatina. 


Lukas 


1 1Teopilus anu mulya! Hal-hal anu 
kapungkur kajadian di urang teh, 
parantos seueur anu nyeratkeun; 

2anu sumberna asal ti jalmi-jalmi 
anu kantos nyaraksian sorangan ti 
ngawitanana sareng ti guru-guru Injil. 

3 Kitu nu mawi, saparantos ku simkuring 
taliti ditalungtik ti awit-awitna, ayeuna 
sumeja dibukukeun kalayan teratur, 
aoseun anjeun, 

4supados kauninga yen ajaran anu 
katampi ku anjeun teh memang leres. 

"Waktu tanah Yudea dirajaan ku 
Raja Herodes, aya hiji imam ti kaum 
Abia, jenenganana Jakaria. Istrina, 
jenenganana Elisabet; saruana, turunan 
Harun. 

6 Eta Istri pameget teh, ahli ibadah anu 
taya kuciwana sarta ta'at kana dawuhan 
jeung pangersa Allah. 

/ Aranjeunna teh, teu kagungan putra 
sabab Elisabet gabug; turug-turug 
duanana geus sarepuh pisan. 

8 Hiji mangsa, waktu kaumna meunang 
giliran, Jakaria kedah ngimaman di 
payuneun Pangeran. 

9Sabab waktu dilotre pikeun 
nangtukeun saha-sahana anu kedah 
ngukus di Bait Suci saperti biasa, lotrena, 
keuna ka anjeunna. 

10 Sabot anjeunna di lebet, jamaah 
kumpul di tepas bari ngadaru'a. 

11 Sabot kitu, aya malaikat nembongan 
ka Jakaria, ngadeg deukeut pangukusan. 

12 Jakaria ngarenjag, kaget jeung sieun. 

13 Malaikat teh ngalahir, “Ulah sieun, 
Jakaria. Doa panyambat maneh 
geus dikabul. Bojo maneh, Elisabet, 
bakal ngalahirkeun anak lalaki. 
Pingaraneunana Yahya. 

14 Maneh tangtu baris bagja di mana 
eta geus lahir. Malah loba anu milu atoh. 

15 Sabab eta budak bakal jadi abdi Allah 
anu kamashur. Moal nginum anggur 
atawa inuman-inuman keras, malah 
ti keur dikandungna keneh oge geus 
dilinggihan ku Ruh Allah. 

16 Ku lantaran manehna, urang Israil 
bakal loba anu eling deui ka Pangeran, 
Allah nu disembah ku urang Israil. 

1/Ku Allah diutus ti heula sarta 
dipaparinan roh jeung kakawasaan 
Nabi Elias, pikeun ngageuing supaya 
bapa areling ka nu jadi anak sarta nu 
wangkelang sina nyaho kana bebeneran. 
Ku jalan kitu, manehna teh nyadiakeun 
keur Pangeran hiji umat anu tarapti 
ngabdi ka anu jadi Jungjunanna.” 

18 Jakaria mihatur, “Ieu perkawis 
kumaha nya bade ngabukti! Abdi 
parantos kolot, pun bojo pon kitu keneh.” 

19 Waler malaikat, “Kami teh Jibril, 
anu salawasna aya di payuneun Allah. 
Ayeuna diutus ka maneh, mangnepikeun 
hal anu sakitu matak bungahna. 

20 Ku sabab maneh henteu percaya, 
maneh bakal bisu, sama sakali moal bisa 
ngomong nepi ka ieu perkara ngabukti.” 

21 Sajeroning kitu, anu ngarantosan 
anjeunna kacida hareraneunana lantaran 
sakitu lilana di lebet. 

22Sanggeus anjeunna ka luar bari 
teu iasa sasauran, kajudi yen di lebet 
aya titingalianana. Ku sabab jadi bisu, 
anjeunna ngan iasa pepeta. 

23 Sanggeus rengse tugasna, anjeunna 
mulih deui. 

24 Teu lila ti harita, Elisabet, istrina 
bobot, nepi ka lima bulan ngerem maneh 
di bumi. 

23 Saurna, “Ieu pangersa Pangeran, 
geus ngaleungitkeun wiwirang simkuring 
di masarakat.” 

26 Dina bulan nu kagenep, Allah ngutus 
deui Jibril ka hiji kota di Galilea anu 
ngaran Nasaret; 

2! nepangan Siti Maryam, parawan anu 
keur papacangan jeung Yusup, turunan 
Daud. 

28 Sanggeus lebet, malaikat teh 
uluksalam ka Maryam, saurna, 
“Assalamualaikum, eh anjeun anu 
dirahmat. Pangeran nyarengan ka 
anjeun.” 

29 Nguping anu uluksalam, Maryam 
ngagebeg bari ngamanahan 
pimaksudeunana. 

30 Malaikat sasauran deui, “Ulah sieun, 
Maryam! Anjeun teh meunang sapa'atna 
Gusti Allah. 

31 Anjeun bakal ngandung, terus 
ngalahirkeun anak lalaki. Ku anjeun 
kudu dingaranan Isa. 

32 Eta budak bakal agung sarta bakal 
disarebut Putra Allah Anu Maha Agung. 

Ku Gusti Allah bakal dileler singgasana 
Daud, karuhun-Na, 

33 sarta sapapanjangna bakal 
ngarajaan, kaom turunan Yakub, ari 
Karajaana-Na moal aya piahireunana.” 

34 Maryam mihatur, “Nanging kumaha 
pibuktoseunana, da abdi teh acan gaduh 
salaki?” 

35 Waler malaikat, “Anjeun bakal 
disumpingan ku Ruh Allah jeung ku 
kakawasaan Allah Nu Maha Agung. Kitu 
nu matak, anu rek dilahirkeun ku anjeun 
teh bakal disarebut suci, Putra Allah. 

36 Jeung deui, Elisabet baraya anjeun, 
anu disarebut gabug tur geus sakitu 
kolotna, ayeuna teh keur ngandung 
budak lalaki, geus kagenep bulan 
ayeuna. 

37 Ari kanggo Allah mah, henteu aya 
anu mustahil.” 

38 Pihatur Maryam, “Simabdi, abdi 
Pangeran sumeja ngiringan, satimbalan 
mugi tinekanan.” Geus kitu malaikat teh 
mulih. 

39 Heuleut sawatara waktu ti harita, Siti 
Maryam angkat ka hiji kota pagunungan 
di tanah Yuda, 

40 ka bumina Jakaria, tuluy uluksalam 
ka Elisabet. 

41 Barang Elisabet ngadangu sora 
Maryam, jabang bayi dina kandunganana 
usik-usikan sarta anjeunna kalinggihan 
Ruh Allah; 

42tuluy anjeunna ngawaler, “Mugia 
anjeun mendak berkah di kalangan 
sadaya wanita, nya kitu deui Anu ku 
anjeun keur dibobotkeun. 

43 Naon atuh diri ibu teh, nepi ka 
disumpingan ku anu jadi ibu-Na nu 
dipigusti? 

44 Sayaktosna, waktu sora anjeun tepi 
kana ceuli ibu, ieu anak ibu di jero 
kandungan anjrug-anjrugan bawaning 
ku suka. 

45 Estu bagja jalmi anu percaya kana 
dawuhan Pangeran ka dirina, sabab 
sagala dawuhana-Na pasti tinekanan.” 

46 Pok Maryam sasauran, “Batin abdi 
ngagungkeun Pangeran. 

4/7 Ati sanubari estu bingah karana 
Allah, Juru Salamet abdi. 

48 Reh Anjeunna kersa merhatoskeun 
abdi-Na nu laip. Saleresna, ti semet ieu, 
turun-tumurun abdi teh bakal disarebut 
bagja; 

4*9 wireh ku Nu Maha Kawasa, diganjar 
ku dadamelana-Na anu aragung sarta 
jenengan Anjeunna teh suci. 

50 Rahmat Anjeunna aya di jalmi anu 
ajrih ka salira-Na, turun-tumurun. 

?! Anjeunna mintonkeun kakawasaana- 
Na, ku dadamelan panangana-Na 
sareng ku ngubrak-ngabrik jelema nu 
aradigung. 

>2 Anu karawasa ku Anjeunna dirorod 
tina tahtana, kaom laip dijungjung luhur. 

33 Kaom lapar sina sugih ku sugri anu 
mangpa'at, nu baleunghar sina indit 
ngaligincing. 

34 Bangsa Israil, umat-Na, ditulung; reh 
Anjeunna tigin ka jangji-Na, 

3” anu didawuhkeun ka karuhun urang, 
ka Ibrahim katut saturunanana, keur 
salalamina.” 

56 Maryam, nganjrekna di Elisabet 
kurang leuwih tilu bulan lilana, kakara 
mulih. 

>/ Sanggeus bobotna Elisabet jejeg 
bulanna, tuluy babar, putrana pameget. 

58 Tatangga-tatanggana, kitu deui 
wargi-wargi anu nyarahoeun yen 
anjeunna kenging ganjaran Pangeran 

anu taya papadana, kabeh marilu 
bungah. 

39 Dina poe nu kadalapan, maranehna 
dararatang, ngaralayad pikeun 
nyalametan murangkalih, disepitan bari 
sakalian dingaranan ngalap ka ramana: 
Jakaria. 

60Tapi saur Elisabet, “Ulah eta. 
Ngaranna kudu Yahya.” 

61 Ari cek maranehna, “Jenengan kitu 
mah, teu aya di wargi-wargi ibu.” 

62 Geus kitu, maranehna mihatur 
ka ramana murangkalih ku peta, 
maksudna nanyakeun, putrana teh rek 
dijenenganan saha. 

63 Anjeunna pepeta mundut sabak, tret 
nyerat, “Ngaran Yahya.” Sarerea bati 
heran. 

64Tapi dadak sakala anjeunna 
iasa nyarios deui, lajeng sasauran 
ngamulyakeun ka Gusti Allah. 

65Anu marangkuk di daerah eta, 
sakurilingna, jadi gehger. Saterusna, eta 
kajadian teh, jadi sabiwir hiji di sakuliah 
pagunungan Yudea; 

66 jeung jadi bahan pikiraneun. Cek 
maranehna, “Rek jadi naon atuh engke 

eta murangkalih teh?” Kawantu anjeunna 
teh diaping ku panangan Pangeran. 

67 Ari Jakaria, ramana, kalebetan Ruh 
Allah lajeng wawangsit, saurna: 

68“Sadaya puji kanggo Pangeran, Allah 
nu disembah ku Israil. Reh Anjeunna 
kersa ngalayad sarta ngabebaskeun 
umat-Na. 

69 Nya Pangeran nu jadi lantaran bijilna 
tanduk kasalametan pikeun urang di 
kalangan turunan Daud, abdi-Na tea; 

70— Cocog jeung timbalana-Na, anu 
dikedalkeun ku parantaraan lalambe 
nabi-nabi-Na anu suci, baheula — 

/lyen urang baris disalametkeun: Ti 
leungeun musuh jeung tina genggeman 
jalma-jalma anu mikaijid urang. 

2 Eta teh, tawis pikeun mintonkeun 
rahmat ka nini aki urang, oge pikeun 
ngalaksanakeun jangji-Na anu suci, 

73 — anu didawuhkeun ka Ibrahim, 
bapa karuhun urang — sarta pikeun 
maparin kabebasan: 

74 Malar urang ucul ti leungeun musuh; 
taya nu dipikasieun, enggoning nedunan 
ibadah ka Anjeunna 

dina suasana anu suci tur bener di 
payuneuna-Na, saumur-umur. 

76 Ari hidep, eh anaking, bakal disarebut 
nabi Allah, Allah Anu Maha Agung. Sabab 
hidep bakal lumaku heulaeun Jungjunan, 
naratas jalan pikeun Anjeunna; 

/!jeung pikeun mukakeun pangarti 
umat-Na kana hal hakekat kasalametan, 
anu make dadasar pangampura dosa; 

78sabab rahmat jeung welas asihna 
Allah, Pangeran urang; anu sumping 
ngalayad urang, nya eta Anjeunna, Sang 
Srangenge nu meletek ti manggung, 

79 pikeun nyaangan sugri anu kumelip 
di alam poek anu dikungkung ku almaot 
sarta memener lengkah urang sina 
nyorang jalan anu aman tur santosa.” 

80 Ari murangkalih tea, beuki ageung 
sarta beuki kuat bae jiwana. Ari 
matuhna, di leuweung kikisik; nepi 
ka datang waktuna, nya eta pikeun 
nganyatakeun anjeun ka urang Israil 
tea. 

2? 1! Dina jaman eta, aya parentah ti 
Prabu Agustus, yen sakabeh jelema 
di sakuliah dunya kudu didaptarkeun. 
2TIeu teh cacah jiwa anu mimiti pisan, 
waktu tanah Siria digupernuran ku 
Kirinus. 


LUKAS 2.3—10 11 


3 Sakabeh jelema kudu didaptar di 
lembur asalna masing-masing. 

4 Kitu deui Yusup, anjeunna oge iang 
ti Nasaret di Galilea, ka Yudea, ka kota 
Daud anu ngaranna Betlehem — sabab 
anjeunna bibit-buit ti dinya, ti kulawargi 
jeung turunan Daud — 

> pikeun didaptar bareng jeung 
Maryam, papacanganana, anu eukeur 
kakandungan. 

6 Sanggeus narepi ka Betlehem, karaos 
ku Maryam yen arek babar. 

/Tuluy bae babar nyikalan, putrana 
pameget; terus dibedongan ku 
lalamakan, diebogkeunana dina 
kombongan sabab di panginepan mah 
geus teu aya pisan tempat. 

8 Harita, di hiji tegalan di luar kota, 
aya nu keur ngajaraga ingon-ingon ti 
peuting. 

9 Jleg bae, aya hiji malaikat Pangeran 
deukeut maranehna, murub mubyar 
ku kamulyaan Pangeran, nyaangan ka 
tukang-tukang ngangon anu kacida 
ngarasa sieunna. 

10Eta malaikat ngalahir, “Ulah sieun. 
Kami mawa beja anu kacida baris 

nyukakeunana ka maraneh; nya kitu 
deui, ka sakumna bangsa. 

11 Sabab poe ieu, Juru Salamet 
maraneh, — Jungjunan urang, Isa Al 
Masih — geus dibabarkeun di kota Daud. 

12 Cirina pikeun maraneh kieu: Maraneh 
bakal tepung jeung hiji Bayi anu 
dibedong ku lalamakan sarta ebog dina 
kombongan.” 

13 Harita keneh, ujug-ujug, breh wadya 
bala sawarga anu kacida lobana, — 
maturan malaikat anu tadi — kabeh 
maruji ngagungkeun ka Allah, kieu: 

14“Nya mulya kanggo Gusti Allah 
anu di manggung, mugia di bumi aya 
katengtreman di antara umat manusa 
anu kamanah ku Anjeunna.” 

15 Sanggeus malaikat-malaikat 
marulang deui ka sawarga, tukang- 
tukang ngangon teh ngaromong jeung 
pada batur, “Hayu atuh urang ka 
Betlehem, urang buktikeun kasauran 
malaikat Pangeran teh.” 

16 Bring, kabeh, arindit gagancangan. 
Tuluy maranehna tepung jeung Siti 
Maryam, Yusup, sarta eta Bayi anu keur 
ebog dina kombongan tea. 

1/ Sanggeus narenjo Bayi, maranehna 
nyaritakeun hal anu tadi anu tumali 
jeung eta Bayi. 

18 Anu ngabandungan caritana kacida 
ngarasa helokna. 

19 Tapi eta caritaan teh, ku Maryam 
dikemu dina manah bae bari dilenyepan. 
20 Pangangon-pangangon tuluy arindit 
deui bari muji sukur ngagungkeun Allah. 

Maranehna ngarasa bagja ku lantaran 
sagala nu geus kadenge jeung nu geus 
katenjo teh, cocog jeung anu disaurkeun 
ku malaikat tea. 

21 Sanggeus jejeg dalapan poe, 
Murangkalih teh disepitan sarta 
dipaparin jenengan Isa, numutkeun 
amanat ti malaikat samemeh dikandung. 

22Sanggeus jejeg poe pantrang 
nurutkeun hukum Toret, Anjeunna 
dicandak ka kota Yerusalem, bade 
disanggakeun ka Allah. 

23 Hal ieu teh, pikeun nedunan timbalan 
Pangeran dina Toret, yen “Kabeh anak 
cikal nu lalaki kudu disanggakeun ka 
Pangeran.” 

24 Nyanggakeunana oge kudu make 
kurban, sakumaha timbalan Pangeran 

dina Kitab Suci, nya eta tikukur sajodo 
atawa anak japati dua. 

23 Harita, di Yerusalem aya hiji sepuh, 
jenenganana Simeon. Anjeunna, ahli 
ibadah anu ngajeng-ngajeng kana 
datangna panglipur pikeun bangsa Israil. 
Anjeunna ditangtayungan ku Ruh Allah 

26 sarta kenging pituduh ti Ruh Allah, 
yen moal waka pupus samemeh ningali 
Al Masih, Jungjunan urang tea. 

2! Kalayan pingpinan Ruh Allah 
anjeunna angkat ka Bait Allah. Waktu 
Isa, Murangkalih tea, dicandak lebet 
ka Bait Allah ku ibu rama-Na, — bade 
nedunan hukum Toret tea — 

28ku Simeon dipapag. Tuluy eta 
Murangkalih teh, ku anjeunna 
dipangkon. Lajeng Simeon muji sukur ka 
Allah, saurna: 

293“Ayeuna mah nun Pangeran, abdi 
teh widian wangsul kalayan senang nya 
hate, sakumaha timbalan tea; 

30 wireh abdi parantos ningal sorangan 
kasalametan paparin Gusti, 

3lanu parantos gumelar dinyatakeun 
ka kalangan sagala bangsa, 

32 nya eta terang caang anu nyata 
kangge bangsa-bangsa sanes, sareng 
kangge kamulyaan umat Gusti, Israil.” 

33 Kasauran anjeunna teh matak 
hemeng ka ibu ramana Murangkalih. 

34 Geus kitu, Simeon ngaberkahan 
ka aranjeunna sarta kieu saurna ka 
Siti Maryam, “Ieu Murangkalih geus 
ditakdirkeun pikeun jadi lantaran 
labuhna jeung cengkatna jalma rea 
di Israil sarta jadi hiji tanda anu 
nimbulkeun pacengkadan, 

35 — jiwa anjeun ge bakal parat ku 
pedang — sangkan ku hal eta, eusi 
pikiran jalma rea bakal kabuka.” 

36 Di dinya oge, aya hiji nabi istri anu 
jenenganana Hana binti Penuel, ti kaom 
Aser. — Anjeunna teh geus sepuh pisan; 
kantos nikah, tapi ngan ukur tujuh taun 
bumen-bumen jeung carogena teh; 

37 ayeuna parantos rarandaan sarta 
yuswana geus dalapan puluh opat taun; 
tara pisan incah ti Bait Allah; beurang 
peuting, damelna ibadah ku puasa jeung 
ngadu'a. — 

38 Harita ge, anjeunna keur aya di 
dinya, lajeng bae muji sukur ka Gusti 
Allah sarta nyarios-nyarioskeun eta 

Murangkalih ka nu sejen-sejenna, anu 
sarua keur ngarep-ngarep bebasna 
Yerusalem. 

39 Sanggeus sagala hukum Pangeran 
beres ditedunan, Yusup jeung Maryam, 
— katut eta Murangkalih — marulang 
deui ka lembur, nya eta ka kota Nasaret 
di Galilea. 

40 Eta Murangkalih teh, mingkin lila, 
mingkin ageung jeung tambah kuat jiwa 
ragana, pinter, sarta kenging rahmat 
sapa'at Pangeran. 

41 Unggal-unggal taun, dina hari raya 
Paska, sepuh Isa angkat ka Yerusalem. 

42 Sanggeus yuswana Isa dua belas 
taun, Anjeunna ngiring sepuh-Na ka 
Yerusalem, sakumaha biasa ari hari raya. 

43 Barang hari-hari raya geus lekasan, 
sepuh-Na marulih; ari Isa teu katiten 
kakantun di Yerusalem. 

44 Panyana sepuh-Na mah, Anjeunna 
teh, aya bae campur jeung rencang- 
rencang sapanyabaan; kitu, nu matak 
jongjon bae arangkat. Sanggeus 
angkatna meunang sapoe, kakara 
aranjeunna milarian; sugan Anjeunna 
bareng jeung wargi-wargi atawa 
kenalan-kenalanana. 

4> Ku sabab teu kapendak, aranjeunna 
marulih deui ka Yerusalem bari 
nalengteng. 

46 Sanggeus tilu poe, beh bae kapendak 
di Bait Allah, keur calik diriung ku 
alim-ulama, ngadangukeun kasauran 
aranjeunna, sakapeung bari turas-taros. 

47 Anu ngabarandungan Anjeunna 
ngaraos helok ku kapinterana-Na, oge 
helok ana Anjeunna ngawaler patarosan. 

48 Barang sepuh-Na naringali, 
olohok bae anu aya. Tuluy ibu-Na 
nyauran, “Enung, naha bet ngadamel 
pikamelangeun kolot? Ama jeung ibu 
mah neteangan mani hariwang.” 

48 Anjeunna ngawaler, “Naha nganggo 
dipilarian? Na teu kagalih yen Abdi 
tangtos aya di gedong Jeng Rama?” 

50 Kasaurana-Na, ku aranjeunna teu 
kahartos. 

?1Tj dinya mah Isa mulih jeung sepuh- 
Na ka Nasaret, saterusna tetep-tumetep 
sareng ibu rama-Na. Ku ibu-Na, sagala 
rupa hal teh, dikemu bae sajeroning 
manah. 

32 Isa beuki ageung, beuki pinter, beuki 
diasih ku Allah, sarta dipikaresep ku 
sasama jalma. 

1 Dina taun kalima belas, jaman 

pamarentahan Prabu Tiberius, — 
waktu Pontius Pilatus jeneng gupernur di 
nagri Yudea; Herodes jadi raja wilayah 
Galilea; Pilipus, saderekna jadi raja 
wilayah nagri Iturea jeung Trakonitis; 
Lisanias jadi raja wilayah Abilene, sarta 
waktu Anas jeung Kayapas nyekel 
kalungguhan Imam Agung — 

2 harita, Gusti Allah nimbalan ka Nabi 
Yahya, putra Jakaria, anu matuh di 
leuweung kikisik. 

3 Geus kitu, Nabi Yahya nyumpingan 
sakuliah daerah walungan Ciyordan 
sarta cumeluk, “Geura tarobat sarta 
kudu dibaptis, tinangtu dosa aranjeun 
dihampura ku Allah! 

Hal ieu geus kaserat dina kitab-kitab 
nubuwatan Nabi Yesaya: “Aya sora 
cumeluk di alas kikisik: Siapkeun jalan 
kangge Pangeran, lelempeng pijalaneun 
Anjeunna. 

”Lebak-lebak bakal diurugan, 
gunung-gunung sarta pasir-pasir bakal 
diratakeun; anu pungkal-pengkol bakal 
dilempengkeun, anu legak-legok bakal 
dirarata. 

6 Sing sakur anu kumelip bakal nenjo 
kasalametan paparin Pangeran.” 

' Kieu deui saurna ka jalma rea anu 
dararatang ka anjeunna seja dibaptis, 
“Eh maraneh, anu lir turunan oray 
welang! Saha anu geus meringetkeun 
maraneh, supaya maraneh kabur 
nyingkiran bebendu nu baris datang? 

8 Ku sabab eta, buah-buahna kalakuan 
maraneh masing luyu jeung pertobat 
jeung ulah umangkeuh dina hate: Nabi 
Ibrahim teh karuhun urang! Sabab cek 
kami, ka maraneh: Allah teh kawasa 
nyiptakeun turunan Ibrahim tina ieu 
batu-batu! 

?Kampak geus sumanding dina akar, 
unggal tangkal anu buahna goreng 
pinasti dituar sarta dialungkeun kana 
seuneu.” 

10 Tembal jalma rea ka anjeunna, 
“Saupami kitu, abdi-abdi teh kedah 
kumaha?” 

1lWalerna, “Anu boga baju dua siki, 
bikeun hiji ka anu teu boga; anu boga 
kadaharan, nya kitu keneh kudu daek 
mere.” 

12 Aya oge tukang-tukang cuke anu seja 
dibaptis, nanyakeun, “Guru, abdi-abdi 
kedah kumaha?” 

13 Walerna, “Ulah nagih leuwih ti batan 
anu geus diwajibkeun.” 

14 Oge serdadu-serdadu naranyakeun 
ka anjeunna, “Ari abdi-abdi kedah 
kumaha?” Waler Yahya, “Ulah ngarampas 
jeung ulah meres, sing puas ku gajih 
sorangan.” 

1i Tapi ku lantaran jalma-jalma teh 
tumanya dina hate sarta ngadago, 
ngaharep sugan-sugan anjeunna teh Al 
Masih tea, 

16 Yahya ngawalerna diteruskeun kieu, 
“Kami mah ngabaptis maraneh teh ku 
cai. Tapi Anjeunna, anu leuwih kawasa 
ti batan kami, engke tangtu sumping. 
Ngudar tali tarumpah-Na ge kami moal 
wani. Anjeunna mah ngabaptis maraneh 
teh ku Ruh Allah jeung seuneu. 

1/ Panangana-Na nyepeng nyiru, keur 
ngaberesihkeun kenging-Na ngirik 
jeung ngumpulkeun gandumna ka leuit 
kagungana-Na; ari huut jeung jaramina 
baris diduruk ku seuneu anu henteu 
pareum-pareum.” 

18 Loba-loba deui piwuruk anjeunna anu 
nganyatakeun Injil ka jalma rea teh. 

19 Ngan barang anjeunna ngaweweleh 
raja Herodes, tina hal perkawisna jeung 
Herodias geureuha saderekna, jeung 
tina kajahatan-kajahatan sejenna, 

20 eta raja nyucudkeun kajahatanana ka 
Yahya, Yahya ku anjeunna dijebloskeun 
ka panjara. 

21 Sanggeus jalma rea dibaptis, Isa oge 
dibaptis. Waktu Anjeunna keur ngadu'a, 
bray bae langit muka. 

22 Geus kitu, lungsur Ruh Allah ka 
Anjeunna mangrupa japati. Tuluy 
kadenge aya sora ti langit, kieu, “Hidep 
teh Putra Kami anu dipikaasih. Hidep 
matak sugema kana manah Kami.” 

23Waktu Isa ngawitan barang damel, 
yuswa-Na, kira-kira tilu puluh taun. 
Sacara lahir mah, Anjeunna teh putra 
Yusup, putra Eli, 

24 butra Matat, putra Lewi, putra Malki, 
putra Yanai, putra Yusup, 

25 putra Matica, putra Amos, putra 
Nahum, putra Hesli, putra Nagai, 

26 putra Maat, putra Matica, putra 
Simei, putra Yoseh, putra Yoda, 

2! putra Yohanan, putra Resa, putra 
Serubabel, putra Sealtiel, putra Neri, 

28 putra Malki, putra Adi, putra Kosam, 
putra Elmadam, putra Er, 

29 putra Yesua, putra Elieser, putra 
Yorim, putra Matat, putra Lewi, 

30 putra Simeon, putra Yuda, putra 
Yusup, putra Yonam, putra Elyakim, 

31 putra Melea, putra Mina, putra 
Matata, putra Natan, putra Daud, 

32 putra Isai, putra Obed, putra Boas, 
putra Salmon, putra Nahason, 

33 putra Aminadab, putra Admin, putra 
Arni, putra Herson, putra Peres, putra 
Yuda, 

34 butra Yakub, putra Isak, putra 
Ibrahim, putra Terah, putra Nahor, 

33 putra Serug, putra Rehu, putra Peleg, 
putra Eber, putra Salmon, 

36 butra Kenan, putra Arpahsad, putra 
Sem, putra Enoh, putra Lamek, 

37 butra Metusalah, putra Hanok, putra 
Yared, putra Mahalalel, putra Kenan, 

38 putra Enos, putra Set, putra Adam, 
putra Allah. 

A 1 Sanggeus hanjat ti Ciyordan, Isa 
pinuh ku Ruh Allah. Ku Ruh Allah 
terus dicandak ka gurun keusik. 

2 Di dinya, anjeunna kenging opat puluh 
poe; lian digoda ku Iblis, Anjeunna 
oge teu tuang teu leueut. Sanggeusna, 
Anjeunna ngaraos lapar. 

3 Ku Iblis digoda, “Lamun Anjeun Putra 
Allah, cik eta batu jadikeun roti.” 

4Ku Isa diwaler, “Cek Kitab: “Hirup 
manusa teu cukup ku roti wungkul.” 

3 Ti dinya Isa dibawa ka tempat anu 
luhur sarta dina sakedet netra ku Iblis 
ditembongan sakabeh karajaan-karajaan 
alam dunya. 

6 Cek Iblis, “Eta kakawasaan jeung 
kaagungan-kaagungan, kabeh, kaula nu 
boga. Kaula bisa mikeun eta sakabeh ka 
saha bae sakahayang kaula. 

Kop keur Anjeun kabeh, asal nyembah 
heula ka kaula.” 

8 Waler Isa, “Cek Kitab: “Maneh kudu 
nyembah ka Allah, Pangeran maneh 
sarta ngan ka Anjeunna bae maneh kudu 
ngabakti.” 

9Ti dinya, Isa dibawa ka Yerusalem, ka 
puncak Bait Allah bagian pangluhurna. 
Cek Iblis, “Lamun enya mah Putra Allah, 
coba ngaragragkeun maneh ti dieu. 

10 Sabab cek Kitab: Anjeunna bakal 
nimbalan malaikat-malaikat-Na sina 
nangtayungan Anjeun. 

11 Jeung Anjeun ku malaikat-malaikat 
bakal dipayang, supaya ulah kungsi 
tigasruk kana batu.” 

l2 Waler Isa, “Aya timbalan anu kieu: 
"Maneh ulah ngadoja ka Allah, Pangeran 
maneh.” 

13 Sanggeus ngadojana teu mental, Iblis 
undur ti Isa bari ngadago kasempetan 
deui. 

14Ku panuyun Ruh Allah, Isa mulih ka 
Galilea. Beja ngeunaan hal Anjeunna, 
sumebar ka sakuliahna. 

15 Anjeunna ngawitan ngawulang di 
tempat-tempat ibadah, matak resep 
urang dinya. 

16 Ti dinya sumping ka Nasaret, tempat 
Anjeunna keur murangkalih keneh. Dina 
poe Sabat angkat ka tempat ibadah, 
saperti biasana, ngadeg di payun rek 
ngaos Kitab. 

1/ Anjeunna diasongan kitab Nabi 
Yesaya. Kitab dibuka, ayatna kieu 
ungelna: 

18“Ruh Pangeran nangtayungan Kami. 
Kami ku Anjeunna dijenengkeun, pikeun 

ngumumkeun yen: Kaom sangsara bakal 
barungah. 

19 Kami diutus pikeun ngumumkeun 
yen: Tawanan-tawanan bakal merdika, 
nu lalolong bakal awas, anu dikaniaya 
bakal dibebaskeun. Jeung ngumumkeun, 
yen ayeuna teh jaman anu kamanah ku 
Pangeran.” 

20 kitab ditutupkeun, dipasihkeun 
ka pejabat; Anjeunna gek linggih, 
dipalencrong ku sajamaah. 

21 Galindeng ngawulang, saur-Na, “Ayat 
nu bieu kakuping, poe ieu geus bukti.” 

22 Pilahir Anjeunna dihaminan ku 
jamaah, anu katarik ku kecap-kecap 
sakitu alusna. Jamaah ting kecewis, 
“Lain anak Yusup tea eta teh?” 

23Isa sasauran deui, “Kawasna 
aranjeun rek ngucapkeun ka Kaula 
paribasa anu kieu: Ki Tabib, ubaran awak 
sorangan! Cik kajadian di Kapernaum 
teh, anu aya bejana ka dieu; ayeuna, 
buktikeun di dieu, di lembur sorangan 

24 Saur-Na deui, “Tetela, di lemburna 
mah, nabi-nabi teh teu aya nu dihargaan. 

23 Kaula rek ngasongkeun buktina: 
Jaman Nabi Elias, waktu langit nutup 
tilu taun satengah sarta paceklik di 


|” 

sakuliahna; harita, di Israil teh loba 
pisan randa. 

26 Tapi Nabi Elias henteu ditimbalan ka 
maranehna, anggur dipiwarang ka hiji 
randa urang Sarpat bawahan Sidon. 

2! Kitu oge jaman Nabi Elisa, waktu di 
Israil loba nu katerap ku lepra, teu aya 
saurang-urang acan anu dicageurkeun, 
iwal ti Naaman urang nagara Siria.” 

28 Diesek-esekkeun kitu, jamaah teh 
kacida arambekeunana, tuluy carengkat. 

2“ITIsa dijongklokkeun ka luar, tuluy 
dibawa ka pasir anu nampeu, rek 
diragragkeun tina gawir. 

30 Tapi Anjeunna, iasa lolos di tengah 
jalan. 

31Tj dinya, Isa angkat ka Kapernaum, 
hiji kota di Galilea. Dina poe Sabat, 
Anjeunna ngawulang di tempat ibadah. 

32 Piwulang-Na narik perhatian, pinuh 
ku pangaruh. 

33 Di antara kaom dangu, aya nu 
karanjingan roh jahat; manehna 
ngomong tarik: 

34“Isa, urang Nasaret! Rek naon ka 
urang? Rek ngabinasa? Urang nyaho, 
Anjeun teh Utusan suci ti Allah!” 

35 Harita keneh Isa nyeuseul, “Repeh! 
Ingkah maneh ti eta jelema!” Tuluy eta 
jelema teh ku setanna dibeubeutkeun, 
hadena teu kua-kieu. Setanna terus 
ingkah. 

36 Anu nyaraksian kabeh barengong, 
tuluy tingkecewis, “Ajaib kasaurana-Na! 
Parentah-Na teurak, kawasaan. Ruh 
jahat diparentahkeun ingkah, ingkah!” 

37 Tuluy bejana, sumebar ka sakuliah 
daerah. 

38 Sanggeus ngawulang, Isa angkat 
ka imah Simon. Harita, ibu mertua 
Simon teh keur gering, muriang; tuluy 
diunjukkeun ka Isa. 

39 Isa ngadeg di sisi nu gering, panyakit 
teh ditimbalan ingkah. Harita keneh, 
muriangna cageur; tuluy bae anjeunna 
teh ngalalayanan tamu-tamu. 

40 Sanggeus surup panonpoe, jul-jol 
anu marawa nu garering ku rupa-rupa 
kasakit. Masing-masing ku Anjeunna 
ditumpangan panangan, tuluy calageur. 

41 Anu kasurupan roh jahat ge loba; 
roh-roh jahatna tuluy aringkah bari 
tinggarero, “Anjeun, Putra Allah!” Ku 
Isa diseuseulan, jeung teu meunang 

ngaromong deui. Sabab maranehna mah 
wawuheun, yen Anjeunna teh Al Masih. 

42 Isukna Anjeunna angkat ngelemet 
ka nu simpe; atuh jalma rea teh pada 
milarian. Sanggeus kapendak, ku 
maranehna dikeukeuhan supaya ulah 
ngantunkeun. 

43 Tapi saur-Na, “Kota lianna, ku Kami 
kudu diteang sarta kudu diwawaran Injil 
Karajaan Allah oge. Sabab Kami, diutus 
teh pikeun ngalampahkeun tugas eta.” 

44 Lajeng Anjeunna nyumpingan 
tempat-tempat ibadah di Yudea, nya 
pikeun ngawulang tea. 

1 Hiji mangsa, Isa aya di sisi Talaga 

5 Genesaret, dirubung ku jelema, — 
loba pisan — anu harayang ngupingkeun 
dawuhan Allah. 

2Anjeunna ningali dua parahu kosong 
di sisi, ari nu bogana keur meresihan 
heurap. 

3 Cat, Anjeunna unggah kana parahu; 
gek linggih, tuluy ngawulang. 

4 Beres ngawulang, sasauran ka 
Simon, “Welah parahuna ka nu jero, 
rungkupkeun heurap teh.” 

> Simon ngawalon, “Rabi ( 

6 Pruk ngarungkup. Lauk nu karungkup 
kacida lobana, nepi ka heurapna rada 
bedah. 

/Tuluy Petrus sabatur-batur, ngisarahan 
ka nu araya di parahu sejen, menta 
supaya dibantuan. Prak, maranehna 
teh dibarantuan ngalaan lauk di kana 
parahukeun; eta parahu pinuh ku lauk, 
nepi ka meh kalem. 

8 Ngalaman nu kawas kitu, brek bae, 
Simon sideku payuneun Isa sarta 
unjukan, “Jungjunan, enggal abdi 
kantunkeun. Abdi mah jalmi doraka!” 

9? Unjukan kitu teh bawaning ku ngarasa 
helok nenjo lauk beubeunanganana 
sakitu lobana. Nu lian-lian oge kitu 
keneh bae. 

10Nya kitu deui Yakobus jeung 
Yahya, anak-anak Sebedeus, batur anu 
saparahu. Tapi saur Isa, “Ulah sieun. 

Ti semet ayeuna, nu bakal diala ku 
maraneh teh nya jelema, lain lauk.” 

11 Sanggeus parahu di kadaratkeun, 
cul ditaringgalkeun katut saeusina, 
maranehna terus ngiring ka Isa. 

12 Hiji mangsa, Isa aya di hiji kota. Aya 
hiji jelema lepra. Barang breh, nenjo 
Isa; manehna teh, brek sideku terus 

unjukan, “Manawi luntur galih, Juragan 
nu iasa nyageurkeun kasakit abdi teh.” 

13 Ku Anjeunna nu lepra teh dicabak 
sarta saur-Na, “Heug, geura cageur.” 

14 Sapada harita, leprana teh, Ies 
leungit beresih. Ku Anjeunna ditimbalan 
ulah cacarita ka sasaha. Saur-Na deui, 
“Geura tembongkeun awak maneh ka 
imam, — bari mawa kurban ku lantaran 
panyakit maneh cageur — nurutkeun 
parentah Nabi Musa, pikeun tanda bukti. 

15 Sanajan kitu, teu weleh kabejakeun 
bae nepi ka jauhna, nepi ka jelema- 
jelema teh rabul ka Anjeunna, 
seja ngupingkeun jeung harayang 
dicageurkeun kasakit-kasakitna. 

16 Tapi Anjeunna mah, geus nyingkir ka 
tempat-tempat anu sepi sarta ngadu'a. 

1/ Dina hiji poe, waktu Isa ngawulang, 
aya sawatara urang Parisi jeung ahli 
Kitab milu nungkulan, daratang ti desa- 
desa bawahan Galilea jeung Yudea, oge 
ti kota Yerusalem. Isa, anu kasartaan 
kawasa Allah, iasa nyageurkeun anu 
garering. 

18 Harita, aya nu mawa jelema lumpuh, 
digotong, niatna rek dideuheuskeun ka 
Anjeunna. 


"” 

19 Tapi weleh teu bisa asup, heurin 
usik. Tungtungna mah, make jalan tina 
hateup (hateupna papak jeung make 
tangga umpak). Hateupna dikakat, tuluy 
nu lumpuh teh diulur jeung gotonganana 
ka payuneun Isa. 

20 Ningali kayakinan iman anu sakitu 
mantepna, nu lumpuh teh ku Anjeunna 
disambut, saur-Na, “Bagea dulur! Dosa 
sampean geus dihampura.” 

21 Ahli-ahli Kitab jeung urang-urang 
Parisi tinggerentes, “Naha Jelema teh 
bet mapadani ka Allah? Na saha anu iasa 
ngahampura dosa lian ti Allah mah!” 

22 Gerentes hate aranjeunna ku Isa 
kauninga, tuluy disauran kieu, “Naha 
aranjeun kitu mamanahan? Cek Kaula 
ka ieu nu lumpuh: dosa maneh geus 
dihampura. 

23 Hesean mana jeung upama ku Kaula 
dititah: geura hudang terus leumpang? 

24Tapi supaya aranjeun uninga yen 
Anak Manusa teh kawasa ngahampura 
dosa, urang buktikeun.” Tuluy Anjeunna 
nimbalan ka nu lumpuh, “Kami 
marentah: Geura hudang, terus balik, 
gotonganana bawa!” 

23 Harita keneh, nu lumpuh teh hudang; 
ceg kana gotongan terus balik bari muji 
sukur ka Allah. 

26 Nu nyaraksian kabeh ngarasa helok 
bari sari-sari sieun, tuluy ngaromong, 
“Poe ieu, urang geus nenjo perkara anu 
ajaib.” 

2! Geus kitu, Isa kaluar. Beh ningali 
Lewi tukang cuke, keur diuk di kantor 
cuke. Ku Anjeunna ditimbalan, “Milu ka 
Kami!” 

28 Lewi cengkat; cul, nu aya di dinya, 
ditinggalkeun; tuluy ngiring ka Anjeunna. 

29 Sanggeus kitu, Lewi, di imahna 
ngayakeun jamuan rongkah kangge 
Anjeunna. Lajeng Anjeunna tuang, 
bareng jeung tukang-tukang cuke lianna 
jeung nu sejen-sejenna deui. 

30 Urang-urang Parisi jeung ahli-ahli 
Kitab gegelendeng ka murid-murid 
Anjeunna, “Naha maraneh wet dahar 
nginum bareng jeung tukang-tukang 
cuke jeung bangsa daroraka?” 

31 Nanging Isa anu ngawalerna, “Nu 
sarehat mah, teu perlu tabib. Nu perlu 
tabib mah, anu garering. 

32 Kami ka dunya teh lain rek nyaur nu 
balener, tapi rek nyaur nu daroraka, sina 
tobat tina dosana.” 

33 Tuluy cek urang-urang Parisi teh, 
“Murid-murid Nabi Yahya jeung murid- 
murid urang Parisi rajin puasa sarta rajin 
ngadu'a. Ari murid-murid Sampean mah, 
ahlina kana dahar jeung nginum.” 

34 Waler Isa, “Na ari tamu-tamu Ki 
panganten kudu puasa sapanjang Ki 
panganten aya keneh babarengan? 

335 Sabab aya waktuna, Ki panganten 
bakal ditarik ti tamu-tamu-Na teh, nya 
harita waktuna maranehna kudu puasa 
teh.” 

36 Geus kitu, Anjeunna masihan siloka 
kieu, “Moal aya nu nyoehkeun baju 
anyar, sosoehanana dipake nambal baju 
anu geus heubeul. Sabab akibatna, 
hanas nu anyar disoehkeun, ari heug 
sosoehanana dipake nambal nu heubeul 
Wet henteu saimbang. 

37 Oge moal aya anu ngeusikeun 
cianggur anyar kana kantong kulit nu 
geus heubeul. Sabab akibatna, anggur 
anyar teh matak bedah wadah, anggurna 
teu kapuluk, kantong wadahna ruksak. 

38 Anggur anyar mah, wadahna ge kudu 
anyar. 

39 Turug-turug, anu geus biasa 
nginum anggur nu kawak mah, moal 
hayang nginum nu anyar keneh. Sabab 
karasaeun, yen anggur nu geus kawak 
teh alus sarta ngeunah rasana.” 

6 1 Dina hiji poe Sabat, Isa angkat 

ngalangkungan huma gandum. 
Murid-murid-Na maripit gandum, 
digelang terus didalahar. 

2Ku sababaraha urang Parisi dipaido, 
pokna, “Ieu teh poe Sabat, ku naon 
make digarawe?” 

3 Diwaler ku Isa, “Na aranjeun tacan 
maca lalampahan raja Daud, waktu 
anjeunna sarencang-rencang ngaraos 
lapar? 

4 Anjeunna lebet ka jero Bait Allah 
nyandak roti sasajen terus dituang; 
rencang-rencangna oge dibagianan. 
Padahal roti sasajen mah teu meunang 
didahar ku nu lian, iwal ti ku imam.” 

* Saur-Na deui, “Saenyana Putra 
Manusa teh Jungjunanning Sabat.” 

6 Dina poe Sabat sejenna deui, Isa 
ngawulang di hiji tempat ibadah. Di 

dinya, aya nu koper leungeunna, nya eta 
nu katuhu. 

/Isa diarintip ku kaom Parisi. 
Maranehna ngaharep supaya Anjeunna 
nyageurkeun eta jelema dina poe Sabat, 
ngarah maranehna bisa nyalahkeun. 

8 Pikiran maranehna ku Isa oge kajudi. 
Anjeunna ngalahir ka nu koper tea, 
saur-Na, “Cik anjeun ka beh tengah, 
nangtung.” Jung, manehna, nangtung di 
beh tengah. 

9? Saur Isa ka kaom Parisi, “Simkuring 
seja nanya ka aranjeun. Mana anu 
halal dina poe Sabat: nyieun kahadean 
atawa kajahatan? Ngabelaan nyawa 
sasamaning hirup atawa ngabinasa?” 

10 Maranehna ku Anjeunna diteuteup 
saurang-saurang, geus kitu Anjeunna 
ngalahir ka nu koper, “Cik leungeun 
nu koper teh jungjungkeun.” Ku nu 
koper diturut; harita keneh, koperna teh 
cageur. 

11 Kaom Parisi kacida arambekeunana. 
Tuluy baradami, Isa teh kudu 
dikumahakeun. 

12 Ti dinya, Isa nanjak ka gunung bade 
mujasmedi. Sapeupeuting Anjeunna 
neneda ka Allah. 

13 Sanggeus beurang Anjeunna 
ngempelkeun murid-murid. Sanggeusna 
kumpul, tuluy dipilih dua welas urang 
sarta ku Anjeunna disebat rasul. 

14 Ngaran-ngaran nu kapilih teh, nya 
eta: Simon, katelah oge Petrus; Andreas, 
dulur Simon; Yakobus jeung Yahya, 
Pilipus jeung Bartolomeus. 

15 Mateus jeung Tomas, Yakobus anak 
Alpius, Simon anu nelah Selotes, jeung 
Yudas Iskariot, anu engkena bakal 
ngahianat. 

16 Geus kitu, Isa jeung nu ngariring, 
turun ti gunung; Anjeunna liren heula 
di hiji tempat anu datar. Di dinya, geus 
karumpul murid-murid Anjeunna, loba 
pisan. 

1/ Nu lian-lianna oge loba, dararatang 
ti sakuliah tanah Yudea, ti Yerusalem, 
jeung ti daerah basisir bawahan Tirus 
jeung Sidon. 

18 Pangna daratang ka dinya, jaba ti anu 
seja ngarupingkeun cariosan Anjeunna, 
oge anu harayang dicageurkeun, boh 
tina kasakit, boh tina kasarurupan roh 
jahat. 

19 Maranehna pabisa-bisa harayang 
nyabak ka Isa. Sabab aya kakawasaan 

anu mencar ti salira-Na, nepi ka 
maranehna kabeh calalageur. 

20 Tj dinya, Isa neuteup ka murid-murid, 
tuluy nyarios kieu, “Bagja maraneh teh, 
sanajan maraneh taya kaboga; sabab 
Karajaan Allah teh, boga maraneh. 

21 Bagja maraneh teh, sanajan ayeuna 
maraneh kalaparan; sabab maraneh 
bakal diseubeuhkeun. Bagja maraneh 
teh, sanajan ayeuna maraneh ceurik; 
sabab maraneh bakal seuri. 

22Bagja maraneh sanajan dipikacua, 
dipencilkeun, dicela, jeung disebut jalma 
doraka pedah anut ka Putra Manusa. 

23 Lamun geus nepi ka dikitu-kitu teh, 
kudu atoh sabab gede ganjaranana di 
sawarga. Nabi-nabi oge dikitu-kitu ku 
karuhun maranehna. 

24 Sabalikna, cilaka nu ayeuna beunghar 
mah. Sabab senang soteh ayeuna, rasa 
maneh beunghar. 

23 Cilaka anu ayeuna geus seubeuh 
mah; sabab maranehna bakal kalaparan. 
Cilaka anu ayeuna sareuri mah; sabab 
maranehna teh bakal ngaheruk jeung 
careurik. 

26 Sing ati-ati, lamun jelema-jelema 
pada muji ka maraneh. Sabab eta nu 

maruji teh teu beda ti karuhunna, anu 
resep muji ka nabi-nabi palsu.” 

27 Saur Isa deui, “Ka sakur anu seja 
anut ka Kami, Kami papatah: Kudu 
nyaah ka musuh, kudu nyieun kahadean 
ka nu mikangewa. 

28 Kudu ngadu'akeun salamet ka nu 
nyumpahan, kudu mangnedakeun ka nu 
nyarekan. 

29 Upama maneh ditampiling pipi kenca, 
asongkeun deui anu katuhu! Atawa 
lamun baju maneh direbut batur, keun 
bae sina direbut jeung rangkepanana. 

30 Anu barang penta, saha bae ge, bere. 
Barang maneh anu geus ku batur ulah 
dipenta deui. 

31 Lamun hayang dihadean, kudu hade 
ka batur. 

32 Sabab ari saukur nyaah ka nu nyaah 
bae mah, lebah mana leuwihna? Nu 
daroraka oge, ari ka nu mikanyaah mah, 
nyaaheun. 

33 Jadi, lamun maraneh ngan saukur 
hade ka nu ngahadean bae mah, naon 
anehna! Di jalma-jalma doraka oge, 
kitu-kitu bae mah geus lumrah. 

34 Jeung upama nulung kabutuh 
batur pedah aya pamrih, lebah mana 

leuwihna maraneh ti anu sejen? Anu 
daroraka oge ana nginjeumkeun teh bari 
ngarep-ngarep pulang jinis. 

35 Ulah kitu maraneh mah. Ka 
musuh kudu nyaah sarta kudu 
ngalampahkeun kahadean. Ari nulung 
ulah hayang dipulang tarima, supaya 
gede ganjaranana jeung supaya jadi 
putra-putra Allah nu Maha Agung. Sabab 
Anjeunna mah, ka nu teu boga rasa 
rumasa jeung ka nu jahat ge tetep 
mikaasih. 

36 Maraneh kudu jembar ku kanyaah, 
jembar ku kaasih, nya cara Rama 
maraneh tea.” 

37“Ulah neumbleuhkeun kasalahan ka 
batur, supaya urang ge teu disalahkeun. 
Ulah resep tudang-tuding, supaya 
euweuh nu nuding. 

38 Kudu daek barang bere, supaya aya 
nu mere; upama kitu nu baris katarima 
teh tangtu kalawan leuwihna, cara 
dibahekeun tina takeran anu digedog 
nepi ka padet. Batur ngabalesna ka 
urang teh make ukuran urang, anu ku 
urang dikeunakeun ka batur, dina sagala 
hal.” 

39 Saterusna, Isa sasaurana-Na ku 
siloka. Saur-Na, “Cik, bisaeun anu lolong 
nungtun anu lolong? Moal; sabab lamun 
aya solokan, tangtu tikusruk duanana. 

40 Murid moal leuwih ti guru. Tapi di 
mana diajarna geus tamat, bakal sarua 
jeung guruna. 

41 Naha ari kana tatal dina panon dulur 
awas, ari balok dina panon sorangan teu 
karasa? 

42 Pamohalan maneh ngomong kieu 
ka dulur: Maap, eta tatal dina panon 
maneh urang cabut; padahal dina panon 
sorangan aya balok. Aranjeun anu 
munapek, dudut heula balok dina panon 
sorangan, kakara bisa awas pikeun 
mangnyabutkeun tatal tina panon batur.” 

43 “Tangkal nu hade, mustahil buahna 
teu hade. Nya kitu deui tangkal nu 
goreng, mustahil buahna hade. 

44 Urang wawuh kana hiji-hijina tangkal 
teh, tina buahna. Sabab pasti, tangkal 
cucuk moal buahan jeruk, harendong 
moal buahan kadongdong. 

45 Jelema oge, lamun eusi hatena hade, 
kaluarna oge anu hade. Lamun eusi 
hatena jahat, kaluarna oge bangsa nu 

jahat-jahat. Sabab anu mudal tina biwir, 
eta teh lantaran hate geus leber.” 

46“Rek naon nyambat ka Kami: 
Jungjunan, Jungjunan, padahal 
omongan Kami teu didenge? 

47 Anu datang ka Kami bari daek 
ngadenge jeung nekanan omongan 
Kami, ku Kami diibaratkeun kieu: 

48 Nya eta ibarat nu nyieun imah, anu 
galianana jero jeung dasarna tina batu. 
Najan katarajang banjir, eta imah moal 
inggeung-inggeung acan sabab kuat 
pademenna. 

49 Sabalikna, anu ngan saukur 
ngadenge kana omongan Kami, tapi teu 
jeung prakna dilampahkeun; nu kitu 
mah, kawas nu nyieun imah dina keusik 
bae, bari jeung teu make pademen. Dina 
kateumbrag caah, pasti eta imah rugrug 
jeung ruksak burakrakan.” 

7 1Tamat sasauran ka jalma rea, 

Isa angkat sarta sumping ka kota 
Kapernaum. 

2Di dinya aya hiji perwira bangsa 
Rum, boga badega kacida kapakena. 
Badegana teh gering sahoseun. 

3 Eta perwira ngadenge perkara hal Isa. 
Tuluy menta tulung ka kokolot-kokolot 

urang Yahudi ngangkir Isa supaya 
badegana tea katulungan. 

4 Sanggeus daratang ka Isa, kokolot 
teh kacida ngaharepna supaya Anjeunna 
kersa nulungan. Pihaturna, “Eta jalmi 
teh pantes ditulungan. 

> Margi jalmina nyaaheun ka bangsa 
urang. Malah kantos ngongkosan 
ngadamel tempat ibadah.” 

6 Isa rujuk, tuluy angkat sareng. Barang 
geus meh tepi ka nu dijugjug, amprok 
jeung sobat-sobat perwira tea anu 
mapag Anjeunna, talatahna, “Juragan 
teu kedah sumping ku anjeun. Abdi 
isin kasumpingan Anjeun teh; abdi isin 
nepanganana. 

/Cekap ku ngadawuh ti dieu, ku 
sakecap oge tangtos badega teh 
katulungan. 

8 Abdi teh jalmi bawahan, gaduh 
cangkingan perjurit. Upami sanggem 
abdi ka perjurit: Indit, tangtos indit. 
Upami sanggem abdi: Ka dieu, tangtos 
nyampeurkeun. Atanapi marentah 
ka badega: Ieu gawekeun, tangtos 
dilampahkeun.” 

9 Ngadangu anu sarupa kitu, Isa jadi 
katarik. Anjeunna nyoreang ka nu 

ngiring bari saur-Na, “Kami kakara 
manggih kayakinan anu kandel kieu. Di 
urang Israil ge can aya.” 

10 Jurungan-jurungan dipiwarang 
mulang. Ari daratang, kasampak si 
badega teh geus cageur. 

!1Tji dinya, Isa angkat ka Kota Nain 
jeung murid-murid; kitu deui anu 
lian-lianna. 

12? Memeh asup ka kota, aya aleutan 
anu ngagotong mayit; mayit budak lalaki 
anak tunggal hiji randa, diiring ku urang 
dinya. 

13 Barang Isa ningali eta randa, manah- 
Na ngahelas. “Ulah ceurik,” saur-Na bari 
nyaketan kana pasaran. 

14 Pasaran teh dicepeng, nu 
ngagotongna eureun. Anjeunna 
ngalahir, “Agus, geura hudang!” 

15 Mayit ngulisik, diuk, tuluy ngomong. 
Geus kitu, ku Isa dipasrahkeun ka 
indungna. 

16 Nu nyaraksian jadi ngarasa sieun, 
terus maruji ka Allah. Aromongna 
deui, “Nabi Agung aya ka urang. Allah 
ngalayad umat-Na.” 

1/7 Tuluy sumebar beja ngeunaan 
Anjeunna ka sakuliah tanah Yudea jeung 
tempat-tempat sakurilingna. 

18 Ieu kajadian diunjukkeun ka Yahya 
ku murid-muridna. 

19 Tuluy Yahya ngajurung muridna 
duaan ka Isa, sina unjukan kieu, “Leres 
Anjeun teh anu bakal sumping tea, 
atanapi eta mah antosaneun keneh?” 

20 Sanggeus daratang, pok unjukan ka 
Isa, “Dipiwarang tumaros ku Yahya Juru 
Baptis, saurna leres kitu Anjeun teh nu 
baris sumping tea, atanapi Anjeunna 
mah antosaneun keneh?” 

21Harita, Isa keur nyageur- 
nyageurkeun nu garering, nu 
kasarurupan roh jahat, jeung nu 
lalolong. 

22Anjeunna ngawaler kieu, “Bejakeun 
ka Yahya sakur anu ku maneh katenjo, 
kadenge: Nu lalolong cageur, arawas 
deui. Nu lalumpuh cageur, barisa 
leumpang. Nu lepra cageur, jadi setra. 
Nu geus maraot dihirupkeun deui jeung 
ka nu mariskin diwawarkeun beja nu 
matak bungah. 

23 Nya bagja pisan sing saha anu henteu 
hamham sarta nolak ka Kami.” 


LUKAS 7.24-30 45 


24 Sanggeus jurungan Yahya marulang, 
Isa nyarioskeun Nabi Yahya ka jalma rea, 
saur-Na, “Bareto, rek naraon aranjeun 
ka tanah kikisik teh? Rek nongton eurih 
anu ting arulang ku angin? 

2** Rek naraon ka daritu teh? Rek 
nongton anu ginding? Anu garinding 
jeung mararewah mah ayana di karaton. 

26 Rek naraon atuh? Rek manggihan 
nabi? Bener! Malah cek Kami mah leuwih 
ti nabi. 

2! Sabab nya anjeunna, anu kieu 
dituliskeunana dina Kitab Suci teh: 
*Kanyahokeun, Kami ngajurung utusan 
heulaeun Maneh, geusan naratas jalan 
sorangeun Maneh.” 

28 Sing percaya ka Kami: Di antara 
manusa mah, euweuh deui anu punjulna 
kawas Yahya. — Tapi di Karajaan Allah 
mah, anu pangrendahna ge leuwih luhur 
ti anjeunna — 

29 Kabeh jalma malah tukang-tukang 
cuke oge, — ngadarenge kana piwuruk 
Nabi Yahya teh — geus narurut kana 
pamundut Allah anu adil ku jalan dibaptis 
ku pangbaptis anjeunna. 

30 Tapi ku kaom Parisi jeung ahli- 
ahli Toret mah, maksad Allah ka 

maranehna teh teu ditarimakeun, nya ku 
arembungna tea dibaptis ku Nabi Yahya. 

31Kudu kumaha disebutna ari nu 
karitu? Sarua jeung naon maranehna 
teh? 

32 Sarua jeung barudak di pasar, 
nu arulin silih geroan: Ku urang 
dipangnabeuhkeun, maraneh teu ngigel- 
ngigel! Ditembangan pinalangsaeun, 
euweuh semu-semu nalangsa! 

33 Nabi Yahya tara dahar tara nginum 
anggur, cek aranjeun jelema siwah. 

34 Putra Manusa dahar nginum biasa, 
cek aranjeun ahli nginum, ahli dahar, 
nyobat ka tukang-tukang cuke jeung 
runtah masarakat. 

33 Tetela, ieu hikmat teh beunangna 
mah ku nu barodo keneh.” 

36 Aya urang Parisi, ngangkir Isa 
ka imahna ngahaturanan tuang. Isa 
sumping, terus tuang. 

3/ Di eta tempat aya hiji awewe, kasohor 
awewe doraka. Barang meunang beja 
yen Isa aya di eta urang Parisi, manehna 
datang mawa minyak seungit sabotol. 

38 Sanggeus datang, heug cicing 
dipungkureun Isa; segruk bae ceurik, 
cipanonna maseuhan sampean Isa. Geus 

kitu, sampean Isa ku manehna disekaan 
ku buukna. Sanggeus tuus, eta sampean 
teh diciuman, terus diminyakan minyak 

seungit. 

39 Urang Parisi teh dina hatena 
ngomongkeun Isa, “Lamun enya 
Manehna nabi, moal-moal teu nyahoeun 
saha, jelema naon eta awewe teh. 

Moal teu nyahoeun yen eta teh awewe 
doraka.” 

40 Isa nyarios ka manehna, saur-Na, 
“Simon, Kami boga picaritaeun.” 
Walonna, “Mangga saurkeun bae, Guru.” 

41 Saur Isa, “Aya dua jelema boga 
hutang ka tukang nginjeumkeun. Nu 
saurang hutangna lima ratus dinar, nu 
saurang deui lima puluh dinar. 

42 Ku sabab teu saranggupeun mayar; 
tungtungna, hutangna dibebaskeun 
bae. Cik, anu mana kira-kirana anu 
pangtumarimana?” 

43 Walon Simon, “Tangtos anu hutangna 
langkung ageung.” Saur Isa, “Bener 
jawaban teh.” 

44 Saur-Na deui ka Simon, bari nyoreang 
ka awewe tea, “Anjeun geus sidik ka ieu 
awewe. Kami teh tamu anjeun. Anjeun 
teu nyadiaan cai keur ngumbah suku; ari 

ku ieu awewe, suku Kami dikumbah ku 
cipanon jeung disekaan ku buukna. 

45 Anjeun ka Kami teu sasalaman- 
sasalaman acan; tapi ieu awewe 
mah, ti barang Kami sup ka dieu, teu 
eureun-eureun nyiuman kana suku. 

46 Sirah Kami ku anjeun teu diminyakan; 
tapi ku ieu mah, malah suku Kami nu 
diminyakan ku minyak seungit. 

4/1 Ku sabab eta, Kami rek nerangkeun 
yen: ieu awewe loba dosana, tapi geus 
dihampura sarta geus nembongkeun 
rasa tumarimana ka Kami sakitu 
nemenna. Lamun dosana teu pira mah, 
ana dihampura ge, rasa tumarimana 
moal sabaraha.” 

48 Geus kitu, Anjeunna ngalahir ka eta 
awewe, saur-Na, “Dosa maneh geus 
dihampura.” 

“Anu keur dalahar bareng jeung 
Anjeunna ngaromong dina hatena, “Na 
Saha ieu teh? Saha jelemana nu wenang 
ngahampura dosa?” 

50 Saur Isa deui ka eta awewe, “Ku 
sabab maneh boga iman, maneh 
salamet. Sing jongjon nya hate.” 

8 ! Teu lila ti harita, Isa angkat deui; 
Anjeunna ngider ti kota ka kota, ti 


LUKAS 8.2-8 49 


desa ka desa nguarkeun Injil Karajaan 
Allah, diiring ku dua belas murid. 

2“Aya oge wanita-wanita anu ngariring, 
wanita-wanita anu tadina diganggu ku 
roh-roh jahat atawa panyakit sejenna, 
nya eta: Maryam Magdalena, — anu ku 
Anjeunna dicageurkeun tina gangguan 
tujuh roh jahat — 

3Yohana, — bojo Kusa, bendahara Raja 
Herodes — Susana, jeung rea-rea deui 
anu milu ngabantu ku harta banda ka 
rombongan Isa. 

4 Sanggeus jelema-jelema anu ti kota- 
kota kumpul, Isa nyarios. Nyarios-Na 
nganggo misil, saur-Na, 

>“Aya jelema indit tebar. Waktu tebar, 
binihna aya anu ragragan ka sisi jalan; 
tuluy eta binih teh aya anu kaidek ku nu 
laliwat atawa beak ku manuk. 

6 Aya anu ragragan kana taneuh cadas; 
ana jadi, terus perang ku sabab teu 
manggih cai. 

/Sabagian deui ragragan kana rungkun 
cucuk; cucukna bareng jadi, binih teh 
kalindih nepi ka paeh. 

8 Anu sabagian deui ragrag di taneuh 
anu hade; jadina alus pisan, hasilna 
saratus lipet.” Tamat misil, Isa sasauran 

kieu, “Anu rumasa boga ceuli pikeun 
ngadenge, geura ngadenge!” 

9 Murid-murid mihatur, naroskeun 
maksudna eta misil. 

10 Saur Isa, “Maraneh mah geus 
meunang kurnia pikeun bisa 
ngahartikeun rasiah Karajaan Allah. 
Ari ka nu sejen mah, dicaritakeun 
teh misilna bae; supaya najan panon 
molotot, pikeun maranehna mah moal 
nenjo; jaba ti eta, najan ceuli molongo, 
pikeun maranehna mah moal bisa ngarti. 

11 Eta misil hartina kieu: Binih, nya eta 
Sabda Allah. 

12 Binih nu ragragna di sisi 
jalan; hartina, Sabda teh aya nu 
ngadarengekeun. Tapi ku Iblis, geuwat 
dipupus tina hatena supaya jelemana 
ulah percaya, ulah salamet. 

13 Anu ragragna kana tanah cadas; 
hartina, binih teh ku nu ngadenge 
ditarima kalawan gumbira. Tapi henteu 
terus nyerep kana hatena, jelemana 
percayana ngan sakeudeung, ana 
nandangan dodoja mah terus murtad. 

14 Anu ragragna kana rungkun cucuk; 
eta Sabda teh didenge, tapi saterusna 
jelemana dirobeda ku rasa salempang, 

kabengbat ku kabeungharan, jeung 
kagoda ku kasenangan; Sabda teh terus 
kalindih, berkahna henteu kaala. 

15 Anu keunana kana taneuh anu hade; 
hartina, sabda teh didenge, ditarimana, 
diimankeun kalawan tigin, ngahasilkeun 
buah kalakuan anu hade.” 

16“Urang nyeungeut lampu teh lain 
keur turubaneun ku gentong atawa 
teundeuneun di kolong dipan, tapi keur 
teundeuneun dina tempatna, malar 
caang ka saeusi imah. 

1/ Sabab nu ayeuna buni, moal aya nu 
teu bakal nembrak; moal aya rasiah anu 
henteu kabuka. 

18 Ku sabab eta, perhatikeun kumaha 
cara-carana ngadenge. Sabab saha- 
saha nu geus boga, kabogana bakal 
ditambahan. Ari nu tacan boga mah, nu 
geus aya ge bakal beak.” 

19 Ibu Isa, kitu deui saderek-saderek- 
Na, sarumping pikeun nepangan 
Anjeunna; tapi teu bisa jonghok, 
kahalangan ku jalma nu sakitu lobana. 

20 Tuluy ka Isa aya nu ngunjukkeun, 
pokna, “Tuang ibu sareng saderek- 
saderek sarumping bade nepangan, itu 
di luar.” 

21Tapi Anjeunna ngawaler kieu, “Indung 
atawa dulur-dulur Kami mah, nya eta 
sing sakur anu ngadenge kana Sabda 
Allah katut jeung ngamalkeunana.” 

22 Dina hiji poe, Isa unggah kana parahu 
bari saur-Na ka murid-murid, “Urang ka 
peuntas ditu.” Tuluy mareuntas. 

23 Sabot meuntas, Isa kulem. Dak- 
dumadak angin topan ngamuk, parahu 
kalembak cai, kacida bahayana. 

24 Isa ku murid-murid digugahkeun, “Pa 
Guru, urang tiwas!” Isa gugah, angin 
jeung ombak ku Anjeunna diseuseul. Jep 
bae angin jeung ombak teh leler, talaga 
tenang deui. 

23 Anjeunna ngadawuh ka murid-murid, 
“Di ka manakeun iman teh?” Maranehna 
ngan sieun jeung bengong bae anu aya; 
tuluy tingkucuwes sabatur-batur, “Saha 
atuh saenyana ieu Guru urang teh, 
bet kawasa, marentah ka angin jeung 
ombak nepi ka tunduk kitu?” 

26 Isa jeung murid-murid geus balabuh 
di tanah urang Gadara. 

2! Sanggeus Anjeunna hanjat ka darat, 
aya hiji lalaki nu nyampeurkeun ka 
Anjeunna. Eta jelema teh diraksuk ku 
setan-setan, geus tara make pakean, 

tara balik-balik sarta matuhna di 
pamakaman. 

28 Barang prok, manehna nyuuh 
payuneun Anjeunna bari ngagero, “Aya 
urusan naon ka kuring, he Isa Putra 
Allah Nu Maha Agung? Pamenta kuring, 
Anjeun muga ulah nyiksa.” 

2 kituna teh lantaran tadi ku Isa 
ditimbalan supaya roh jahatna nyingkah 
ti manehna. Sering pisan eta roh jahat 
teh ngaganggu ka manehna. Pikeun 
ngajaga, eta jelema teh dirante jeung 
dibarogod. Tapi barogodna pegat-pegat 
bae, tuluy ku setanna dibawa ngaprak 
ka tempat nu sararuni. 

30 Eta jelema ku Isa dipariksa, “Ngaran 
maneh saha?” Ari jawabna, “Legiun,” 
sabab setan anu nyurupna teh loba. 

31 Eta setan-setan pada nunuhun ka 
Isa, supaya ulah diparentah ngagubrus- 
gubruskeun maneh kana jero jungkrang 
panahanan. 

32 Beh di lamping pasir, aya bagong 
sabubuhan, loba pisan. Eta bagong- 
bagong teh, keur nareangan hakaneun. 
Setan-setan teh menta diidinan nyarurup 
ka sato-sato eta; ku Isa, eta setan-setan 
teh diwidian. 

33 Tuluy setan-setan teh nyaringkah ti 
eta jelema nyarurup ka bagong-bagong 
tea. Geus kitu, bagong-bagong teh 
tinggejebur tina sisi jungkrang ka talaga, 
kabeh paraeh tilelep. 

34 Anu ngajaraga eta bagong 
lalumpatan, nyebarkeun beja ka kota 
jeung kampung-kampung sakurilingna. 

35 Urang dinya terus budal harayang 
nyaho. Barang daratang ka tempat Isa, 
kasampak nu karanjingan setan teh keur 
diuk deukeut sampeana-Na; tur enggeus 
make papakean, geus waras. Tapi 
jelema-jelema teh, anggur sarieuneun. 

36 Anu nyaraksian sorangan eta 
kajadian, natalepakeun beja ka anu 
sejen-sejenna jalan-jalanna eta anu 
karanjingan teh bisa waras deui. 

37 Tuluy sakabeh urang Gadara nunuhun 
ka Isa, supaya Anjeunna enggal angkat 
ti maranehna ku bawaning sarieuneun. 
Anjeunna unggah deui kana parahu. 

38 Jelema anu kakara waras teh nyarita 
ka Anjeunna, yen manehna hayang milu. 
Tapi saur-Na, 

39“Maneh leuwih hade balik, pek di 
imah caritakeun lalakon maneh ditulung 
ku Gusti Allah.” Manehna nurut, tuluy 

indit, ngider sakuliah kota, nyaritakeun 
lalakonna ditulung ku Isa. 

40 Sasumpingna Isa ka peuntas dieu 
deui, Anjeunna dipapag ku jalma rea 
anu eukeur nunggu-nunggu. 

41 Geus kitu, jol Yairus anu jadi kapala 
tempat ibadah di dinya, nepangan; 
anjeunna nyuuh payuneuna-Na, ngajak 
sindang ka bumina. 

42 Sabab anakna anu awewe, nu ngan 
hiji-hijina umur dua belas taun, udur 
parna; samar kana menyat deui. Isa 
angkat ka ditu, ari anu ngariring mani 
pagelek-gelek. 

43 Aya hiji wanita anu boga kasakit 
ngagetih geus dua belas taun, taya nu 
bisa ngubaran. 

44 Manehna milu pasesedek, 
ngadeukeutan Anjeunna ti pungkureuna- 
Na, terus nyabak kana jubah-Na. Dadak 
sakala ngagetihna eureun. 

45 Isa mariksakeun, saur-Na, “Saha anu 
nyabak ka Kami?” Ku sabab teu aya 
anu ngaku, pok bae Petrus mihatur, “Pa 
Guru, seueur anu nyedekkeun ka Salira 
teh, dugi ka pagugulung.” 


LUKAS 8.46 —-52 56 


46 Tapi saur-Na, “Aya saurang, anu 
nyabak ka Kami sabab karasa aya tanaga 
anu mencar ti awak Kami.” 

4/ Ngarasa kalakuanana katohyan, 
wanita nu tadi teh, bruk bae nyuuh 
ka payuneuna-Na bari ngadegdeg; 
manehna ngawakcakeun sabab-sababna 
nu matak nyabak ka Anjeunna, terus 
wawartos yen panyakitna jadi cageur. 

48“Anaking,” saur Isa ka manehna, 
“iman maneh eta anu nyalametkeun teh, 
heug ka ditu sing salamet saterusna!” 

49 Sabot Anjeunna sasauran, aya 
jurungan ti kulawargina kapala tempat 
ibadah tea, mopoyankeun kieu, “Tuang 
putra teh parantos pupus, teu kedah 
ngarerepot deui ka Pa Guru.” 

30 Kadangueun ku Isa, Anjeunna nyarios 
ka Yairus, “Teu kedah rejag manah, sing 
yakin, putra teh katulungan.” 

31 Sanggeus cunduk ka bumi Yairus; nu 
sejen teu aya nu meunang terus milu, 
iwal ti Petrus, Yahya, jeung Yakobus, 
jeung ibu rama murangkalih tea. 

”2Anu araya di bumi reang 
nyeungceurikan murangkalih, tapi 
ku Isa disauran kieu, “Ulah careurik. 
Budak teh lain maot, keur sare.” 

33 Tapi Anjeunna disaleungseurikeun, 
da sidik murangkalih teh geus maot. 

24 Leungeun murangkalih teh ku 
Anjeunna dicandak, terus ngalahir, 
“Hudang anaking!” 

33 Sup, nyawa murangkalih teh, asup 
deui; eta murangkalih cengkat, terus 
nangtung. Ku Isa, eta murangkalih, 
dipiwarang dipasihan neda. 

56 Sepuhna mah ngan bengong bae 
anu aya, tapi ku Anjeunna dilarang teu 
kenging seueur carios ka sasaha oge. 

l1Isa nyaur murid anu dua belas, 

lajeng dipaparin kakuatan jeung 
kakawasaan pikeun ngelehkeun setan 
jeung nyageurkeun panyakit. 

2Terus diutus pikeun ngembarkeun 
Karajaan Allah jeung nyageurkeun anu 
garering. 

3 Kieu amanat-Na, “Maraneh ulah mawa 
naon-naon, ulah mawa iteuk, ulah mawa 
bekel, boh roti, boh duit, atawa pisalin. 

Lamun geus aya anu daekeun narima 
di imahna, nganjrek teh di dinya bae 
sarta inditna deui oge, ti dinya keneh. 

”Upama jelemana embungeun narima, 
tinggalkeun kotana, bari kebutkeun 

kekebul tina suku, minangka ngelingan 
ka urang dinya.” 

e Bral, murid-murid, arindit 
ngadatangan desa-desa; aranjeunna 
ngembarkeun Injil bari nyageur- 
nyageurkeun anu garering. 

/Sagala hal anu tumali jeung Isa tea, 
kadangu ku Herodes, raja wilayah Yudea. 
Anjeunna ngaraos bingbang jeung risi, 
sabab loba nu nyarita, yen Isa teh, Nabi 
Yahya anu hudang deui ti anu maraot. 

8 Aya oge anu nyebutkeun, yen 
Nabi Elias muncul deui. Aya deui anu 
nyebutkeun, yen Anjeunna teh, salah 
sahiji nabi anu baheula hudang deui. 

9? Saur Raja Herodes, “Yahya ku aing 
geus diteukteuk beuheungna. Na saha 
atuh sabenerna eta Jelema teh, wet bisa 
kitu?” Tuluy anjeunna ihtiar hoyong iasa 
jonghok jeung Isa. 

10 Rasul-rasul nu diutus tea, geus baralik 
deui. Tuluy aranjeunna ngadareuheus 
ka Isa ngalaporkeun hasil gawena. 
Aranjeunna ku Isa dicandak nyingkir 
heula ka hiji tempat di kota Betsaida, 
maksad-Na supaya rineh. 

11Tapi kanyahoan ku jalma rea, terus 
ditaluturkeun. Ku Anjeunna ditampi bae 

terus diwuruk hal Karajaan Allah, ari nu 
perlu dicageurkeun, dicageurkeun. 

12 Poe geus maju ka burit. Murid-murid 
arunjukan ka Anjeunna, “Jalmi-jalmi 
teh sina warangsul, sina nareangan 
dahareun sareng pamondokan di 
kampung-kampung anu caraket ka dieu; 
margi di dieu mah, tempatna sepi pisan.” 

13 Tapi saur-Na, “Barere dahar heula ku 
maraneh!” Ari wangsulna, “Kedah meser 
heula rotina; jalmi sakitu seueurna, ari 
roti mung gaduh lima siki sareng lauk 
dua siki.” 

14 Jelema-jelema teh, lobana, kira-kira 
lima rebu urang. Isa ngalahir deui, “Coba 
sina dariuk sagunduk-sagunduk kira-kira 
lima puluhan.” 

15 Pek jelema-jelema teh ku murid- 
murid sina dariuk. 

16 Roti anu lima siki jeung lauk anu 
dua siki tea, ku Isa dicandak; terus 
Anjeunna tanggah ngucapkeun berkah, 
rotina disemplekan terus disodorkeun 
ka murid-murid, supaya dibagikeun ka 
jalma rea. 

1/ Brak dalalahar nepi ka sareubeuheun. 
Sanggeus eta, sesemplekan roti teh 

dikumpulkeun, kaleuwihanana, aya dua 
belas bakul. 

18 Hiji mangsa, Isa sembahyang nyalira. 
Sanggeus sembahyangna, murid-murid 
ngadareuheus. Ku Anjeunna dipariksa 
kieu, “Ari cek nu rea, Kami teh saha?” 

19 Wangsulna, “Aya nu nyebatkeun Nabi 
Yahya, aya nu nyebatkeun Nabi Elias, 
aya oge anu nyebatkeun salah sawios 
nabi hudang deui.” 

20 Isa mariksa deui, “Ari cek maraneh, 
Kami saha?” Pok, Petrus ngawangsul, 
“Jungjunan teh Al Masih, utusan Allah.” 

21Maranehna ku Anjeunna diomat- 
omatan pisan, yen hal eta ulah pisan 
dicaritakeun ka sasaha. 

22 Saur Isa, “Putra Manusa teh kudu 
nandang sangsara anu pohara, ditoker 
ku para kokolot, ku imam-imam kapala 
jeung ku ahli-ahli Kitab, terus dipaehan 
sarta bakal dihudangkeun deui dina poe 
nu katilu.” 

23 Geus kitu, ngalahirna ditujukeun 
ka kabehan, saur-Na, “Saha-saha 
anu niat ngiring Kami, kudu nyegah 
karep sorangan, kudu manggul salibna 
sapopoe, terus anut ka Kami. 

24 Sabab sing saha anu rek ngabelaan 
nyawana, tangtu bakal kaleungitan 
nyawa. Sabalikna, anu nepi ka leungit 
nyawa ku lantaran Kami, tinangtu 
salamet. 

2é> Naon gunana meunangkeun saalam 
dunya, ari matak ngabinasa atawa 
ngarugikeun ka nyawa? 

26 Sabab saha-saha anu era, ku hal 
Kami jeung ku pangajaran Kami; 

Putra Manusa oge, — di mana geus 
ngancik dina kamulyaana-Na jeung 
dina Kamulyaan Rama katut malaikat- 
malaikat suci — bakal era ku hal 
manehna. 

2! Kami ngabejaan: Ti antara jelema- 
jelema anu ayeuna jonghok di dieu, aya 
anu moal waka paeh samemeh narenjo 
heula Karajaan Allah.” 

28 Kira-kira dalapan poe ti harita, Isa 
unggah ka hiji gunung bari nyandak 
Petrus, Yahya, jeung Yakobus; kersa-Na 
bade neneda. 

29 Tengah-tengah Anjeunna ngadu'a; 
dumadakan Anjeunna salin rupi, 
anggoana-Na hurung mancur. 

30 Breh deui Nabi Musa jeung Nabi Elias 
keur cacarios jeung Anjeunna. 

31 Aranjeunna oge tembongna teh 
mulya pisan, keur nyarioskeun tujuan 
perjalanan Anjeunna anu ku Anjeunna 
baris disorang nepi ka tutugna di 
Yerusalem. 

32 Harita, Petrus jeung nu duaan deui 
tea mah, kasarean; ari hudang breh 
ka Isa anu ngagem kamulyaana-Na, 
disarengan ku nu duaan tea. 

33 Barang anu duaan tea arek paturay 
jeung Anjeunna, pok Petrus unjukan, 
“Rabi, abdi-abdi ngaraos kalintang 
bagjana di dieu teh. Saena mah, urang 
ngadegkeun saung tilu, hiji kangge 
Jungjunan, hiji kangge Nabi Musa, hiji 
deui kangge Nabi Elias.” Ngomongna kitu 
teh, saenyana mah henteu sadar. 

34 Sabot manehna ngomong, wet aya 
mega anu mayungan ka Aranjeunna, 
Aranjeunna kaliputan. Maranehna kacida 
ngarasa sieunna. 

35 Tina mega teh aya sora, “Tah ieu 
Putra Kami anu pinilih. Kudu anut ka 
Anjeunna.” 

36 Barang ngong sora, nu tembong 
teh ngan kantun Isa nyalira. Hal eta, 
ku maranehna tetep dirasiahkeun teu 
dibejakeun ka saha-saha. 

37 Isukna, waktu aranjeunna geus 
mudun ti gunung, ditepungan ku jelema 
rea pisan. 

38 Pok, nu saurang, nyarita ka Isa, 
“Guru, mugi pangningalikeun pun anak 
anu mung hiji-hijina. 

39 Sok diganggu bae ku roh jahat, dugi 
ka ujug-ujug jejeritan sareng sungutna 
teh ngabudah, digubag-gabigkeun ku 
eta roh. Kitu sareng kitu bae, nyiksa 
teterasan teu ingkah-ingkah. 

40 Parantos nyuhunkeun 
dipangnundungkeun ka murid-murid 
Anjeun, nanging henteu tariasaeun.” 

41 Isa ngalahir, “Eh, maraneh anu teu 
baroga iman tur sasar, sakumaha lilana 
deui Kami kudu aya di maraneh bari 
jeung nyabaran teh? Bawa budakna ka 
dieu!” 

42Tuluy budakna dibawa ka Isa, tapi 
ku setanna terus dibeubeutkeun jeung 
digeugeuweung. Roh jahatna ku Isa 
diseuseul bengis pisan. Sanggeus 
budakna cageur lajeng diserenkeun ka 
bapana. 

43 Sabot maranehna hareran keneh ku 
eta anu dipidamel-Na, Anjeunna nyarios 
ka murid-murid, saur-Na, 

44“Tengetkeun ieu omongan Kami 
jeung ingetkeun: Putra Manusa teh bakal 
diselehkeun kana genggeman manusa.” 

45 Tapi eta carios-Na teh teu kahartieun 
ku murid-murid, maksad Anjeunna 
henteu kabuka, teu kahalartieun. Tapi 
teu waranieun nanyakeun. 

46 Geus kitu murid-murid teh cekcok, 
saha cenah ti maranehna anu 
pangpunjulna. 

4/ Ku Isa kauninga, tuluy Anjeunna 
nyandak hiji budak leutik sina nangtung 
gedengeuna-Na, 

48 lajeng nyarios, “Saha-saha anu 
ngarawatan ieu budak demi ngaran 
Kami, eta teh narima ka Kami. Saha-saha 
anu narima ka Kami, eta teh narima 
ka Allah nu ngutus Kami. Sabab anu 
pangrendahna ti antara maraneh, eta 
teh nya anu pangpunjulna tea.” 

49 Pok Yahya mihatur, “Abdi-abdi kantos 
ningal aya anu ngusir setan bari nyambat 
jenengan Anjeun, teras dicarek, margi 
sanes ti golongan urang.” 

50 Saur Isa, “Ulah dicarek. Sabab anu 
henteu ngalawan ka urang, eta teh aya 
di pihak urang.” 

31 Sanggeus meh cunduk kana waktuna 
Isa bakal dicandak ka sawarga, Anjeunna 
nangtoskeun bade ka Yerusalem. 

32 Lajeng ngintun utusan ti payun 
geusan sasadiaan. Bral utusan arindit 
terus asup ka hiji desa urang Samaria. 

33 Tapi urang Samaria embungeun 
narima Isa, dumeh tujuanana ka 
Yerusalem. 

34 Dua murid Anjeunna, nya eta 
Yakobus jeung Yahya, — barang 
nyarahoeun kitu — tuluy mihatur ka 
Anjeunna, “Jungjunan, kumaha upami 
eta jelema-jelema teh basmi bae ku 
seuneu ti langit? Kumaha upami kitu?” 

”” Tapi maranehna ku Anjeunna 
diweweleh. 

56 Geus kitu, aranjeunna arindit ka desa 
sejen. 

?/ Di satengahing jalan, aya jelema anu 
mihatur ka Isa, pokna, “Abdi teh sumeja 
ngiring, ka mana bae.” 

58 Isa ngawaler, “Rubah baroga liang, 
manuk baroga sayang. Putra Manusa 
mah teu boga anggel-anggel acan keur 
ngagolerkeun sirah.” 

39 Geus kitu, ngalahir ka nu saurang 
deui, “Tuturkeun Kami.” Tapi jelemana 

ngawangsul, “Permios heula bade 
ngurebkeun pun bapa.” 

60 Saur Isa, “Keun bae anu paeh mah 
sina dimakamkeun ku nu paeh; maneh 
mah, bral geura indit ka mana ka mendi 
ngembarkeun Karajaan Allah.” 

61Pok deui saurang ngomong kieu, 
“Jungjunan, abdi oge sumeja ngiring, 
nanging permios bade pamitan heula ka 
wargi-wargi.” 

62 Waler Isa, “Geus arek prak ngawuluku 
diselang luak-lieuk ka tukang mah, moal 
bisa kaaku di Karajaan Allah.” 

10 1! Geus kitu, Jungjunan urang 

nujul murid-murid sejen tujuh 
puluh urang, diutus duaan-duaan; 
nya sina ngadatangan kota-kota 
jeung tempat-tempat lianna anu bakal 
disumpingan ku Anjeunna. 

2Saur-Na, “Pibuateun teh lega, ari nu 
dibuat ngan saeutik. Perlu nyuhunkeun 
ka Anu kagunganana, supaya ngintun 
jelema-jelema keur ngagarapna. 

3 Bral didoakeun; sabab maraneh diutus 
ka ditu teh, lir domba anu dikeprik ka 
tengah ajag. 

4Ulah mawa rajut duit atawa bekel, 
ulah mawa tarumpah, jeung sapanjang 
di jalan ulah uluksalam ka sasaha. 

>Memeh asup ka imah batur, uluksalam 
heula: Sing wilujeng nu kagungan bumi! 

6Upama uluksalam maraneh dijawab 
sapantesna, tandaning katarimaeun. 
Upama teu dipalire, teureuy deui bae eta 
uluksalam teh. 

'Upama ditarima, pek nganjrek di 
dinya, susuguhna tarima, boh dahareun 
atawa inumeun; — sabab baranggawe 
teh, wajib meunang upah — jeung ulah 
pundah-pindah. 

8 Mun maraneh datang ka hiji kota sarta 
ditarima, susuguhna tarima. 

9Mun aya anu garering cageurkeun, 
jeung bejakeun yen Karajaan Allah bakal 
tereh ngadeg di dinya. 

10Tapi lamun eta kota embungeun 
nampa, papay jalan-jalan gedena bari 
cumeluk kieu: 

1l“Sanajan lebuna pisan, kekebul ieu 
kota anu napel kana suku kuring, ayeuna 
dikebutkeun hareupeun panon aranjeun. 
Tapi ayeuna geura tengetkeun: Karajaan 
Allah tereh ngadeg!” 

12Cek Kami: Di mana cunduk waktuna, 
anu bakal karandapan ku nagara 
Sadumu, bakal leuwih enteng ti batan 
eta kota.” 

13“Cilaka maneh tanah Korasin! Cilaka 
maneh tanah Betsaida! Sabab lamun 
heug mujijat-mujijat anu karandapan 
ku maraneh teh, karandapanana ku 
nagri Tirus jeung Sidon; ti bareto keneh 
oge, tangtu maranehna geus tarobat 
dibarung jeung prihatin.? 

14 Engke dina poean nibankeun 
kaadilan, anu bakal karandapan ku Tirus 
jeung Sidon bakal leuwih enteng ti batan 
anu bakal karandapan ku maraneh. 

15Oge maneh, tanah Kapernaum! 
Pangrasa teh bakal dijungjung tepi ka 
langit? Lain kitu: Maneh bakal tigeblus 
ka jero Karajaan almaot!” 

16 Geus kitu, Anjeunna sasauran ka 
murid-murid-Na, kieu, “Sing saha anu 
daek ngadenge ka maraneh, eta teh 
daek ngadenge ka Kami. Sing saha anu 
nampik ka maraneh, eta teh nampik ka 
Kami. Sing saha anu nampik ka Kami, 
eta teh nampik ka Allah anu ngutus 
Kami.” 

1/ Murid-murid, anu tujuh puluh tea, 
geus baralik semu gumbira. “Jungjunan, 
cek maranehna “setan-setan oge taluk 
ka abdi sadaya pedah nguping jenengan 
Jungjunan!” 

18 Saur Isa, “Ku Kami katenjo si Iblis 
ragrag lir kilat ti langit. 

19 Saenyana maraneh ku Kami geus 
dibekelan kawasa pikeun nincakan 
oray jeung kalajengking, nya kitu deui 
kakuatan pikeun ngalawan kakuatan 
musuh, nepi ka euweuh bahayana ka 
maraneh. 

20 Tapi bungah teh, ulah pedah roh-roh 
tea taraluk ka maraneh; kudu bungah 
teh ku sabab ngaran maraneh geus aya 
dina daptar di sawarga.” 

21 Saharita keneh, ku pangaruhna 
Ruh Allah, Isa ngaraos bingah 
sakalangkung; kedal lisan-Na kieu, 
“Hatur nuhun, nun Ama Jungjunanning 
bumi langit, wireh eta sadaya perkawis 
ku Ama dirasiahkeun ka nu palinter 
sareng terpelajar, nanging ku Ama 
dibukakeunana teh ka jalma-jalma 
leutik. Nuhun, nun Ama, wireh kagungan 
pangersa kitu. 


"” 

22Sagala rupi perkawis ku kersa Ama 
parantos dipasrahkeun ka Jisim Abdi 
sareng moal aya anu terang ka Putra 
lintang ti Kangjeng Rama; moal aya nu 
terang ka Kangjeng Rama, lintang ti 
Putra sareng jalmi-jalmi anu ku Putra 
bade dipasihan terang.” 

23 Geus kitu, Anjeunna ngareret 
ka murid-murid, terus sasauran ka 
maranehna, saur-Na, “Kacida bagjana 
panon anu bisa nenjo anu katenjo ku 
maraneh teh. 

24 Sabab saenyana, cek Kami: Loba 
nabi-nabi jeung raja-raja anu harayang 
nenjo ka eta anu katenjo ku maraneh 
teh, tapi teu aya nu pareng. Oge 
loba anu harayang ngadenge anu 
kadarenge ku maraneh teh, tapi taya nu 
diparengkeun.” 

23 Hiji mangsa, aya hiji ahli Kitab arek 
ngadoja ka Isa, pokna, “Kudu kumaha 
ieu simkuring, supaya tinemu sareng 
hirup anu langgeng?” 

26 Waler-Na, “Kumaha cek pangajaran 
Toret? Naon anu kabaca?” 

2!Walonna, “Kudu wedi asih ka 
Pangeran Allah nu disembah ku maneh, 
ku hate, ku jiwa, ku akal budi, sakuat 

tanaga. Jeung: Kudu nyaah ka batur sing 
cara ka awak sorangan.” 

28 Saur Isa, “Bener kitu. Pek lakonan, 
tangtu tinemu jeung hirup.” 

29 Tapi eta ahli Kitab teh hayang bener 
sorangan, pok deui ngadoja, “Saha 
sasamaning hirup simkuring teh?” 

30 Waler Isa, “Aya anu nyaba, mudun ti 
Yerusalem ka Yeriko. Manehna dipegat 
ku begal. Tuluy babawaanana dirampog 
jeung awakna dipahala; sanggeus kitu, 
lur bae manehna ditinggalkeun satengah 
paeh. 

31 kabeneran aya imam ngaliwat ka 
dinya, korban rampog katenjoeun, tapi 
manehna teh anggur nguriling jalanna. 

32 Lar deui saurang, kaom Lewi; barang 
nenjoeun ka eta korban, oge nguriling 
kawas nu tadi. 

33 Ti dinya, jol urang Samaria eukeur 
nyaba, ngaliwat ka dinya. Barang ret ka 
nu cilaka, hatena ngaleketey awahing ku 
karunyaeun. 

34 Geuwat diboro, raheutna dibeberan, 
terus dikucuran ku minyak jeung Ci 
anggur. Geus kitu, diunggahkeun kana 
kalde tungganganana, terus dibawa ka 
hiji panginepan sarta dirawatan. 

35 Isukna, manehna mikeun duit ka 
nu boga panginepan, bari omongna, 
"*Pangrawatankeun. Ieu keur ongkosna. 
Bisi kurang, engke bae digantian bari 
balik.” 

36 Cik, di antara eta nu tiluan, saha 
sasamaning manusa eta korban rampog 
teh?” 

37 Jawabna, “Anu nembongkeun 
karunya ka manehna.” Saur Isa, “Bener, 
pek turutan!” 

38 Dj satengahing perjalanan, Isa 
samurid-murid anjog ka hiji desa, 
ditampi ku hiji wanita ngaran Marta. 

39 Marta boga dulur hiji, ngaranna 
Maryam. Maryam gek diuk, emok 
deukeut kana sampean Jungjunan, 
ngabandungan cariosana-Na. 

40 Ari Marta pakpikpek sasadiaan. Geus 
kitu, Marta unjukan ka Anjeunna, pokna, 
“Jungjunan, bade diantep bae eta pun 
dulur ngeunah-ngeunah, ari abdi repot 
sosoranganan ngalalayanan? Piwarang 
mantuan atuh!” 

41Tapi ku Jungjunan diwaler, “Marta, 
Marta! Teu kudu salempang bari 
ngarerepot maneh sagala rupa. 

42 Teu nu perlu teh, turutan: Maryam 
mah geus milih anu utama, tur moal 
ucul deui ti dirina.” 

1 1 1 Hiji mangsa Isa neneda di hiji 

tempat. Anggeus neneda-Na aya 
murid anu mihatur, “Jungjunan, ajar 
abdi-abdi neneda, sapertos Yahya ka 
murid-muridna.” 

2Saur Isa, “Ari maraneh neneda teh 
kudu kieu: Nun Ama, jenengan Ama 
mugi disucikeun. Karajaan Ama mugi 
dongkap. 

3 Mugi abdi-abdi dipaparin tedaeun 
sadidintenna. 

4Sareng mugi dihapunten nya 
dosa, rehing abdi-abdi oge parantos 
ngahampura ka batur anu aya lepatna ka 
abdi-abdi; sareng mugi abdi-abdi ulah 
dicandak kana dodoja.” 

” Saur-Na deui, “Upama maraneh, 
datang ka imah sobat tengah peuting 
arek nginjeum roti tilu siki, 

e pedah kadatangan sobat anu 
kapeutingan sarta teu boga keur 
nyuguhan; 

/ piraku ki sobat tega ngajawab embung 
diganggu da geus tutulak, geus harees 
wegah hudang wegah merean. 

8Cek Kami: Sakumaha wegaheunana 
hudang pikeun nedunan pamentana nu 
jadi sobat tea, tapi ku sabab nu mentana 
teh, keukeuh; tungtungna mah, tangtu 
hudang pikeun nedunan kaperluan 
sobatna. 

9 kitu nu matak cek Kami: Penta, tangtu 
dibikeun. Teangan, tangtu kapanggih. 
Keketrok, tangtu dibuka. 

10 Sabab saha-saha anu menta, tangtu 
dibere; saha anu neangan, tangtu 
manggih; saha-saha anu ngetrok- 
ngetrok, tangtu dipangmukakeun 
panto. 

11 Bapa mana, lamun anakna menta 
lauk, ana sok dibere Oray! 

12 Atawa mun menta endog, ana sok 
teh kalajengking! 

13 Jadi, lamun maraneh anu doraka 
nyaho keneh mere anu matak 
mangpa'at ka anak, geus komo Rama 
maraneh nu di sawarga mah! Pek, ka 
Anjeunna suhunkeun Ruh Allah, tangtu 
dipaparinkeun.” 

14 Hiji mangsa, Isa ngusir setan anu 
ngabisukeun hiji jelema. Sanggeus setan 
tea nyingkah, nu pireuna bisaeun deui 
ngomong, matak bengong jalma rea. 

15Tapi wet aya anu nyeletuk kieu, 
“Ngusirna setan teh make kawasa 
Beelsebul, gegedug setan.” 

16 Aya oge anu ka Anjeunna menta 
tanda ti sawarga, maksudna ngadoja. 

!/Tapi Isa tingalieun kana niatna, 
lajeng nyarios, “Karajaan mana oge ari 
baruntak mah tangtu ruksak, rumah 
tangga anu baruntak tangtu ambruk. 

18 Iblis oge kitu, ari baruntak jeung 
merangan batur sorangan mah, 
karajaanana teh kumaha rek bisa tagen? 
Cek maraneh, Kami ngusir setan teh 
make kawasa Beelsebul. 

19 Lamun Kami ngusir setan make 
kawasa Beelsebul, ari balad aranjeun 
ngusirna rek make kawasa naon? Tangtu 
maranehna bakal nyalahkeunana teh ka 
aranjeun. 

20Tapi ku sabab Kami ngusir setan 
ku kawasa-Na Gusti, eta saenyana, 
nandakeun yen Karajaan Allah teh geus 
aya di aranjeun. 

21Upama anu ngajaga imahna sorangan 
teh, jelemana, gagah tur pakarangna 
lengkep. Harta kakayaanana, tangtu 
aman. 

22 Tapi lamun diserang tepi ka elehna ku 
anu leuwih gagah, pakarang andelanana 
tangtu dirangsadan, harta kakayaanana 
dirampas dipajorewatkeun. 

23 Anu henteu saihwan jeung Kami, 
tandaning ngalawan. Anu henteu 
sabeungkeutan jeung Kami, tandaning 
ngabaruntakkeun.” 

24“Dj mana roh jahat geus ingkah 
ti hiji jelema, sok ngulayab neangan 
panonoban nu suni. Ana teu manggih, 
pok ngomong sorangan, "Aing rek balik 
deui ka imah anu bareto.” 

23 Barang diteang deui, kasampak urut 
enggonna teh geus lalingih beresih jeung 
bareres. 

26 Eta roh jahat teh, leos indit heula 
neangan batur. Sanggeus meunang 
tujuh roh sejen anu leuwih jahat, terus 
bareng nyurup. Tungtungna, — jelema 
anu diranjingan teh — kaayaanana, jadi 
leuwih sangsara ti bareto.” 

2! Sabot Anjeunna sasauran keneh, 
ngong ti tengah jalma rea aya wanita 
ngomong kieu ka Anjeunna, “Bagja 
temen ibu anu kantos ngakandung 
Anjeun sareng pinareup anu kantos 
nginangan Anjeun.” 

28 Tapi waler-Na, “Anu bagja tea mah, 
anu ngaregepkeun dawuhan-dawuhan 
Allah bari jeung ngalakonanana.” 

2$ Waktu Isa dirarubung deui ku jalma 
rea, Anjeunna nyarios, “Ieu umat jaman 
kiwari teh, umat anu doraka. Maranehna 
menta tanda, tapi taya tanda anu rek 
ditembongkeun iwal ti tanda Nabi Yunus. 

30 Sabab sakumaha Nabi Yunus geus 
jadi tanda pikeun urang nagara Ninewe, 
nya kitu Putra Manusa oge bakal jadi 
tanda pikeun umat jaman kiwari. 

31 Dina poean pangadilan, ratu anu ti 
Kidul tea, baris muncul bareng jeung 
ieu umat sarta baris ngahukum ka 
maranehna. Sabab ieu ratu teh, geus 
merlukeun sumping ti tungtung bumi ku 
hayang-hayangna nyaksikeun kapinteran 
Raja Sulaeman. Padahal anu ayeuna 
keur jonghok di dieu teh, leuwih ti batan 
Raja Sulaeman! 

32 Oge urang nagara Ninewe, dina poe 
pangadilan tea bakal muncul bareng 
jeung ieu umat sarta baris ngahukum ka 
maranehna. Sabab urang nagara Ninewe 
mah, barang ngadarenge embaran ti 
Nabi Yunus teh, buru-buru tarobat. 

Saenyana, anu keur jonghok ayeuna di 
dieu teh leuwih ti batan Nabi Yunus!” 
33“Sing saha ge, moal aya anu 
nyeungeut lampu keur teundeuneun 
di kolong dipan atawa turubaneun ku 
gentong. Tangtuna, keur teundeuneun 
dina parantina, supaya nyaangan ka nu 
araya di imah. 

34 Sakumaha panon minangka palita 
awak: Lamun panon walagri, sakujur 
awak caang; lamun panon ruksak, 
sakujur awak poek. 

35 Nya kitu pisan kudu diperhatikeun, 
supaya terangna caang diri urang teh 
ulah nepi ka robah jadi poek. 

36 Lamun sakujur diri urang caang, 
taya babagian anu kapoekan; sakujurna 
tangtu caang, sakumaha lampu anu 
cahayana nyaangan ka urang.” 

3/7 Satamatna Isa ngawulang, Anjeunna 
diondang tuang ku hiji urang Parisi. Ku 
Anjeunna ditedunan, lajeng tuang. 

38 Eta urang Parisi ngarasa heran, 
dumeh Anjeunna memeh tuang teh 
henteu wawasuh heula panangan. 

39 Tapi Anjeunna ngalahir, “Aranjeun 
mah, urang Parisi! Ari barang sipat 
lahir kayaning cacangkir jeung pinggan 

dikumbah, ari batin pinuh ku napsu 
rarampas jeung kajahatan-kajahatan 
lianna. 

40 Aranjeun teh kabalinger! Ari anu 
dijadikeun ku Allah teh naha lain sipat 
lahir ongkoh, sipat batin ongkoh? 

41 Sidekahkeun eta nu sipat batin teh, 
supaya diri aranjeun sagemblengna 
ngajadi beresih. 

42 Tapi cilaka aranjeun, urang Parisi! 
Sabab ari sereh, jinten jeung bangsa 
sayur-sayuran perpuluhanana ku 
aranjeun dibayar, ari murah asih jeung 
kaasihan Allah ditoker. Benerna mah, 
lakonan anu sarupa, anu sarupa deui 
oge ulah dipopohokeun. 

43 Cilaka aranjeun, urang Parisi! Sabab 
aranjeun, ari di tempat ibadah resep 
diuk nyongcolang-nyengceling; kitu 
deuih di pasar-pasar, aranjeun teh resep 
kana narima panghormat teh. 

44 Cilaka aranjeun teh! Sabab teu beda 
ti makam anu teu make tetengger, 
anu laliwat teu nyarahoeun yen nincak 
makam.” 

45 Aya saurang ti antara ahli-ahli Kitab 
anu nempas kieu, "Guru, ana kitu Anjeun 
teh ngahina oge ka golongan kaula!” 

46 Ku Anjeunna diwaler, “Aranjeun oge 
ahli-ahli Kitab, cilaka! Sabab aranjeun 
ngabugbrugkeun momotan leuwih ti 
ukuran ka batur. Ari aranjeun sorangan 
mah, noel ge henteu. 

47 Cilaka aranjeun, sok nyieun makam 
nabi-nabi; padahal, eta nabi-nabi teh, 
beunang maehan karuhun aranjeun. 

48 Pagawean aranjeun kitu teh 
nuduhkeun, yen aranjeun satuju kana 
kalakuan karuhun. Karuhun anu maehan 
nabi-nabi-Na, aranjeun anu nyieun 
makamna. 

49 Pantes carek ujaring hikmat Allah: 
Kami baris ngutus ka maranehna 
nabi-nabi jeung rasul-rasul, nu sawareh 
ku maranehna bakal dibinasa; kitu deui 
nu sawarehna, ku maranehna teh bakal 
dikaniaya, 

50 supaya ieu umat kiwari, nandangan 
wawales getih sakabeh nabi anu geus 
dikucurkeun ti barang dunya gumelar. 

31 Mimiti ti getih Habil nepi ka getih 
Jakaria anu dipaehan antara mezbah 
jeung Bait Allah. Sakali deui, cek Kami: 
Eta kabeh baris dipenta ka ieu umat 
kiwari. 

32 Cilaka aranjeun, he ahli-ahli Kitab! 
Sabab aranjeun nyumputkeun koncining 
pangaweruh kana Toret; aranjeun 
sorangan teu asup ka dinya, ari batur 
anu seja arasup dihalang-halang!” 

353 Sanggeus Anjeunna angkat ti dinya, 
ahli-ahli Kitab jeung urang Parisi teh 
henteu weleh ngintip-ngintip picilakaeun 
Anjeunna bari hantem ngadoja ku 
rupa-rupa sual. 

34 Estuning dipancing-pancing diarah 
lepat saur-Na, supaya bisa ditangkep. 
1 ? 1 Sajeroning kitu, rebuan 

jelema karumpul deui nepi ka 
pacocok-cocok. Isa ngawulang deui ka 
murid-murid-Na heula, saur-Na, “Sing 
ati-ati, ulah nepi kapangaruhan ku ragi 
kamunapekan urang Parisi. 

2Saniskara anu disumput-sumput geus 
tangtu kabuka atawa anu ku maraneh 
diucapkeun rerencepan, tangtu bakal 
kadenge terang-terangan; 

atawa anu diharewoskeun kana ceuli di 
jero kamar, tangtu bakal diuar-uarkeun 
tina loteng-loteng. 

4 Dulur-dulur kami ngingetan: Ulah 
sieun ku anu ukur bisa ngabinasa kana 

awak, tapi geus kitu teu bisa nanaon 
deui. 

”Ku Kami rek diterangkeun, saha 
anu wajib dipikasieun: Anu wajib 
dipikasieun teh, nya eta Anjeunna anu 
iasa maehkeun tur kagungan kawasa 
ngajebloskeun maraneh ka naraka. 
Sakali deui: Masing sieun ku Anjeunna! 

6Pjit lima siki, hargana teh lain ngan 
peperakan bae? Tapi sahiji ge, taya anu 
dilali-lali ku Allah. 

/'Malah buuk anu dina sirah maraneh 
oge, kabeh geus dietang. Ku sabab eta 
ulah salempang, da pangaji maraneh teh 
leuwih ti batan piit saabrulan. 

8 Ceuk Kami: Saha-saha anu ngaku 
ka Kami di kalangan manusa, Putra 
Manusa oge baris ngaku ka manehna di 
hareupeun malaikat-malaikat Allah. 

9? Sabalikna, anu nampik ka Kami di 
kalangan manusa, oge bakal ditampik di 
hareupeun malaikat-malaikat Allah. 

10Tjap jelema anu omonganana 
ngalawan ka Putra Manusa, bisa keneh 
dihampura. Tapi anu ngagogoreng Ruh 
Allah mah, moal dihampura. 

1l1Lamun maraneh dijagragkeun ka 
majelis-majelis, ka pamarentah, atawa 

ka pembesar-pembesar, ulah bingung 
kumaha ngomongna enggoning ngabela 
diri. 

12 Sabab waktu eta keneh oge, Ruh 
Allah tangtu mere piomongeun.” 

13 Ngong ti jalma rea aya anu mihatur 
ka Isa, “Guru, pangwawadiankeun pun 
dulur, supados babagi warisan sareng 
abdi.” 

14Tapi ku Anjeunna diwaler kieu, 
“Kisanak, na saha anu ngajenengkeun 
Kami jadi hakim pikeun mutus urusan 
maneh?” 

15 Saur-Na deui ka nu loba, “Kahade 
sing ati-ati, ulah hawek. Sabab jelema 
teh, najan sugih mukti beurat beunghar; 
umurna mah, henteu gumantung kana 
harta kakayaanana.” 

16 Geus kitu, Anjeunna nyarioskeun 
hiji misil ka maranehna, saur-Na, “Aya 
jelema beunghar, hasil bumina mucekil. 

1/ Ngomong dina hatena: Kumaha nya 
peta, ieu hasil bumi teh di mana deui 
nyimpenna. 

18Wah kieu bae: Gudang-gudang nu 
geus aya dirombak, nyieun deui anu 
leuwih gede keur sisimpenan, boh 
gandum, boh barang-barang sejenna. 

19 Terus aing rek ngogo maneh: Tah, 
banda enggeus loba, numpuk nyusun 
mahi keur mangtaun-taun; pek reureuh, 
dahar, nginum, senang-senang! 

20 Tapi Allah ngadawuh ka manehna: 
Eh, nu gejul, peuting ieu keneh nyawa 
maneh baris dicabut ku Kami! Cik 
keur saha engke eta banda beunang 
kukumpul teh? 

2lTah kitu, balukarna jelema anu 
ngumpul-ngumpul bae kabeungharan 
keur sadirieunana bari jeung henteu 
beunghar di payuneun Allah teh.” 

22Isa ngalahir ka murid-murid-Na deui, 
“Ku sabab eta, Kami rek ngawawadian ka 
maraneh: Pikeun hirup ulah salempang 
ku pangan; pikeun awak ulah salempang 
ku sandang. 

23 Sabab penting keneh hirupna, ti 
batan pangan; penting keneh awakna, ti 
batan sandang. 

24 Pek titenan manuk gagak, tara teuing 
tandur, tara dibuat, teu boga gudang 
atawa leuit, tapi ku Allah teu burung 
diparaban. Komo deui maraneh, anu 
jauh tangeh pangajina ti batan gagak! 

2” Naha ari ku salempang teh maraneh 
pibisaeun nyambung jalaning hirup 
barang saasta? 

26 Ari rumasa teu sanggup nyieun 
barang anu paling teu pira, naon gunana 
salempang ku hal-hal sejen? 

2! Perhatikeun kembang bakung, tara 
nganteh tara ninun, tapi cek Kami: 
Raja Sulaeman anu sakitu agungna, 
panganggona mah eleh alus ku kembang 
bakung. 

28 kitu oge jukut di tegalan, anu poe 
ieu aya keneh isukna geus diawurkeun 
kana seuneu, ku Allah teu burung 
diropea; atuh komo deui maraneh, eh 
anu karurang iman! 

2“ kitu nu matak ulah sok ngarasula, 
sieun teu dahar, sieun teu make, barina 
jeung leutik hate. 

30 Memang eta hal teh, ku jelema- 
jelema anu teu wawuh ka Allah mah, 
ditareang. Nanging Rama maraneh mah 
uninga, yen maraneh teh butuh ku 
sagala kaperluan eta. 

31 Teangan heula Karajaan Anjeunna, 
da pangabutuh hirup mah tinangtu ku 
Anjeunna diwuwuhan. 

32Ulah honcewang, eh barisan leutik! 
Sabab ku kersaning nu jadi Rama, 
maraneh teh ginanjar eta Karajaan. 

33 Jual kabeh harta milik, sidekahkeun! 
Kudu boga pepeten anu teu keuna ku 
ruksak, nya eta banda sawarga nu 
moal aya sudana, moal kagadabah ku 
bangsat, jeung moal diruksak ku geget. 

34 Sabab di mana ayana harta 
banda maneh, di dinya hate maneh 
cumantelna.” 

35“Sing caringcing, sing saringset 
taki-taki, jeung ulah pareumeun damar. 

36 Maraneh teh sing kawas nu keur 
ngadago-dago dunungan ti nu hajat 
ngawinkeun, supaya di mana dunungan 
datang keketrok, maraneh bisa gancang 
muka panto. 

37 Untung bujang anu ku dununganana 
kasampak nyaring. Cek Kami: 
Dununganana tangtu singkil, nitah 
dalahar ka maranehna bari seug 
ngalaladenan. 

38 Lamun datangna tengah peuting 
atawa janari, untung bujang-bujang anu 
kasampak nyaring ngadago. 

39 Maraneh nyaho: Lamun nu boga 
imah nyaho iraha-irahana bangsat 

pidatangeunana, tangtu taki-taki, moal 
ngantep imahna dibongkar. 

40 Maraneh oge, kudu waspada; sabab 
Putra Manusa teh, datang-Na teu 
kataksir ti anggalna.” 

41 Petrus mihatur, “Jungjunan, eta misil 
teh nujul ka abdi-abdi bae atanapi ka 
sadayana?” 

42 Saur-Na, “Cik, pangawas rumah 
tangga anu mana nu geten tulaten, 
anu ku dununganana bakal diangkat 
ngapalaan bujang-bujang sejen, 
baris mere dahar ka maranehna dina 
waktuna? 

43 Untung eta bujang teh, lamun 
dununganana datang kasampak 
manehna keur ngalakonan papancen. 

44 Cek Kami: Ku dununganana, 
manehna, bakal diangkat kana ngurus 
sakabeh harta bandana. 

45 Sabalikna, lamun eta gandek nyangka 
dununganana moal tereh-tereh datang, 
bari tuluy nyiksa ka nu pada-pada 
bubujang jeung lalanjang; ari manehna 
ngadon dahar, nginum, jeung mabok. 

46 Ana kurutak dunungan datang 
dina poe jeung waktu anu jauh tina 
sangkaanana, munasabah lamun ku 

dununganana nepi ka disiksa oge, 
sina sanasib jeung jelema-jelema anu 
barengkok sembah. 

4/ Gandek anu nyaho kana karep 
dunungan, tapi henteu parigel atawa 
henteu jeung prakna ngalakonan 
karep dunungan, tangtu dirangketan 
pupuasan. 

48 Sabalikna, gandek anu teu nyaho 
kana karep dunungan, nepi ka nyieun 
kasalahan anu balukarna matak 
dirangket, dirangketna moal sabaraha. 
Anu loba narimana, loba deui dipentana; 
anu kacida dipercayana, leuwih gede 
deui tanggung jawabna.” 

*“Kami datang rek ngalungkeun 
seuneu ka ieu bumi, bari kacida ngarep- 
ngarepna, sing hurung eta seuneu 
teh! 

50 Kami wajib meunangkeun baptisan; 
samemeh eta kasorang, Kami kacida 
susahna! 

?1 Naha panyangka teh Kami datang rek 
mawa karapihan ka ieu bumi? Lain, cek 
Kami: Lain mawa karapihan, tapi mawa 
picekcokkeun. 

52 Sabab mimiti ti semet ieu, antara 
lima urang di sahiji imah bakal cekcok, 
tilu lawan dua, dua lawan tilu. 

33 Maranehna bakal cekcok: Bapa jeung 
anak lalaki; anak lalaki jeung bapa; 
indung jeung anak awewe; anak awewe 
jeung indung; mitoha awewe jeung 
minantu awewe; minantu awewe jeung 
mitoha awewe.” 

34 Saur-Na deui ka jalma rea, “Mun 
di langit beulah kulon aya mega, cek 
maraneh bakal hujan jeung enya hujan. 

””> Mun angin niup ti kidul, cek maraneh 
bakal panas poe jeung enya panas poe. 

56 Eh, jelema-jelema munapek, kana 
galagat bumi jeung langit maraneh 
tenget! 

?/ Jeung ku naon teu barisa nimbang- 
nimbang perkara nu pibenereun? 

58 Benerna, lamun maraneh ku nu 
jadi lawan dibawa ka pangadilan, 
meungpeung di jalan keneh ulah weleh 
ihtiaran nepi ka lawan daekeun akur, 
supaya maneh teu tulus dikahakimkeun. 
Lamun henteu kitu, manehna tangtu 
bakal nyelehkeun maneh ka nu wajib, 
maneh dijebloskeun ka jero panjara. 

39 Cek Kami: Maneh moal kaluar-luar ti 
dinya, samemeh hutang maneh lunas.” 
1 3 1 Harita, aya sababaraha jelema 

wawartos ka Isa ngeunaan 
sawatara urang Galilea, anu carekna 
mah getihna ku Pilatus dicampurkeun 
kana getih sato anu ku maranehna keur 
dikurbankeun. 

2Waler Isa, “Na dikira ku maraneh, eta 
urang-urang Galilea teh leuwih doraka 
ti batan urang Galilea umumna, pedah 
nasibna nepi ka kitu? 

3 Cek Kami, henteu. Maraneh sorangan 
ge, ari henteu tarobat mah, tangtu cilaka 
kawas kitu. 

4Nya kitu deui jelema-jelema anu 
dalapan belas urang, anu katinggang 
munara deukeut kota Siloam tea; naha 
maranehna teh leuwih doraka, batan 
urang Yerusalem nu lianna? 

> Cek Kami, henteu. Maraneh sorangan 
oge, ari henteu tarobat mah, tangtu 
cilaka kawas kitu.” 

6 Geus kitu, Anjeunna nyarioskeun hiji 
misil, saur-Na, “Aya jelema anu boga 
tangkal kondang di kebon anggurna; 
tuluy ditanggahan sugan buahan, tapi 
henteu. 

"Pok dibejakeun ka pangebonna, 
kieu, 'Geus katilu usum ayeuna, ieu 
kondang teh unggal diilikan bet teu 
buahan-buahan. Tuar bae. Keur naon 
dipiara oge, ngaheurinan bae lahan!” 

8Cek pangebonna, “Ingkeun heula 
juragan sataun deui mah, urang cobi 
diputer sareng urang gemuk; 

9 manawi taun payun mah daekeun 
buahan. Upami teu buahan keneh bae, 
nembe tuar.” 

10Hiji mangsa, poe Sabat, Isa 
ngawulang di hiji tempat babakti. 

11 Di dinya aya hiji awewe anu diganggu 
roh jahat geus dalapan belas taun, 
nepi ka ngajadikeun panyakit bongkok; 
bengkung henteu bisa ajeg. 

12? Ku Isa disaur, tuluy ngalahir, “Ibu, 
geura cageur!” 

13 Anjeunna lajeng numpangkeun 
panangan ka manehna; anu terus cageur 
saharita keneh, tuluy muji sukur ka 
Pangeran. 

14Tapi kapala tempat babakti mah 
anggur ambek, dumeh Anjeunna 
nyageurkeun dina poe Sabat. Pok, 
manehna, ngomong ka jalma rea, “Aya 
genep poe, waktu pikeun barang gawe 

teh. Coba datang ka dieu teh dina antara 
waktu eta, ari rek menta dicageurkeun 
mah, ulah dina poe Sabat!” 

1 Tapi ku Isa diwaler kieu, “Eh, jelema- 
jelema munapek! Aranjeun, najan keur 
poe Sabat, lain sok ngencarkeun sapi 
atawa kalde ti kandang, terus dibawa 
diinumkeun? 

16© Ieu awewe teh geus dalapan belas 
taun dibarogodna ku Iblis, naha ulah 
dileupaskeun sina bebas; da manehna 
ge turunan Ibrahim keneh?” 

1/ Diwaler kitu, lawan-lawan Anjeunna 
jadi areraeun sorangan. Sabalikna, jalma 
rea mah, — nu nyaksian padamelan 
Anjeunna anu sakitu mulyana teh — 
semu saruka pisan. 

18 Saur-Na deui, “Saibarat naon ari 
Karajaan Allah? Jeung naon anu bisa 
dipake ngibaratkeunana? 

19 Saibarat siki sasawi nu diipuk 
dipelakkeun, ana geus jadi gede, 
dahan-dahanna nepi ka bisa dipake 
nyayang manuk. 

20 Kana naon deui diupamakeunana 
Karajaan Allah teh? 

21 Lir upama ragi, sasiki oge matak bisa 
ngahaseuman tipung tarigu tilu taker.” 

22Isa jengkar, angkat ti kota ka kota, ti 
desa ka desa bari ngawulang, ngajugjug 
Yerusalem. 

23 Aya anu mihatur ka Anjeunna, 
“Jungjunan, leres kitu anu baris salamet 
teh mung saeutik?” 

24 Saur Anjeunna ka maranehna, “Kudu 
maksakeun maneh asup tina lawang 
anu sempit. Sabab cek Kami: Loba 
anu harayangeun asup mah, tapi teu 
barisaeun. 

2“ Lamun nu boga imah geus tutulak, 
ari maraneh di luar nya bari keketrok, 
nya bari ngalengis: Juragan! Juragan! 
Menta dipangmukakeun panto tea; ku 
Anjeunna tangtu dijawab: Kami teu 
nyaho maraneh teh anu ti mana. 

26Walon maraneh: Abdi-abdi kantos 
neda sareng nginum di payuneun 
Juragan; Juragan ge sok ngawuruk di 
sisi-sisi jalan di lembur abdi-abdi. 

2! Tapi saur Anjeunna: Kami teu nyaho 
maraneh teh anu ti mana. Nyingkah ka 
dituh, jelema-jelema jahat! 

28 Tangtu maraneh tinggarerung jeung 
kekerot huntu! Sabab engke ku maraneh 
katenjo Ibrahim, Isak, Yakub, jeung 
kabeh nabi-nabi, geus araya di Karajaan 

Allah; sedeng maraneh mah, baris 
dijongklok-jongklokkeun ka luareunana. 
29 Jeung engke oge katenjo jelema- 
jelema daratang ti Wetan, ti Kulon, ti 
Kaler, ti Kidul, ngarariung dalalahar di 
Karajaan Allah. 

30 Memang kitu buktina: Aya 

nu majuna pangpandeurina, ari 
datangna pangheulana; aya nu 
majuna pangheulana, ari datangna 
pangpandeurina.” 

31Tj dinya, aya sawatara urang Parisi 
anu wawartos ka Isa, yen Raja Herodes 
geus siap arek nelasan ka Anjeunna. 
Jadi, Anjeunna kudu enggal-enggal 
angkat ti tempat eta. 

32 Tapi waler Isa, “Bejakeun ka eta 
si rubah, kieu: Kami ngusir setan, 
nyageur-nyageurkeun nu gering, ayeuna 
jeung isukan; ari dina poe nu katilu, 
kawajiban Kami baris anggeus kabeh. 

33 Tapi poe ieu, isukan, atawa pageto, 
ieu perjalanan ku Kami rek diteruskeun 
ka ditu. Sabab teu umum, pikeun 
nabi mah, lamun dipaehanana lain di 
Yerusalem teh. 

34 Beu Yerusalem, Yerusalem, tukang 
maehan nabi-nabi, tukang maledogan 

utusan-utusan ku batu! Mindeng Kami 
teh nyileuk hayang ngumpulkeun 
anak-anak maneh, — lir hayam mepende 
anak-anakna handapeun jangjang — 
tapi weleh teu daraekeun. 

33 Masing inget, saenyana, maneh teh 
bakal suwung pada naringgalkeun. Cek 
Kami: Maneh moal nenjo-nenjo Kami 
deui, nepi ka datang sa'atna maraneh 
ngucap: Mugi diberkahan Anjeunna, anu 
sumping ngemban jenengan Pangeran.” 
14 1Dina hiji poe Sabat, Isa sindang 

tuang ka hiji pepentol urang 
Parisi. Tamu-tamu sejenna, kacida 
ngarawaskeunana ka Anjeunna. 

2Sabot kitu, jol aya jelema busung 
ngadon nangtung payuneuna-Na. 

3 Anjeunna ngalahir ka ahli-ahli Kitab 
jeung urang Parisi, saur-Na, "Meunang 
Kaula nyageurkeun ayeuna dina poe 
Sabat?” 

Maranehna teu ngajawab. Tuluy ku 
Anjeunna, — nu busung teh, dicepeng 
leungeunna — busungna dicageurkeun; 
geus kitu, dipiwarang indit. 

* Anjeunna sasauran deui, “Lamun 
kalde atawa sapi aranjeun tigebrus ka 

jero sumur dina poe Sabat, naha moal 
ditulungan?” 

@Euweuh anu sanggup ngajawab. 

/'Ku Anjeunna katiten, yen tamu-tamu 
teh bangun parebut tempat terhormat. 
Pok, Anjeunna ngalahir, saur-Na, 

8“Lamun aranjeun pareng aya nu 
ngondang kana hajat kawinan, ulah 
diuk di tempat terhormat, bisi geus 
disadiakeun pikeun tamu anu leuwih 
luhur batan aranjeun. 

9? Ulah nepi ka ditegor ku nu boga hajat: 
Ngalih, ieu mah kangge juragan anu. 
Meureun aranjeun kaisinan kudu pindah 
ka tempat nu pangtukangna. 

10Lamun datang ka nu hajat, diuk teh, 
mending di tempat nu pangbocetna bae. 
Teu mustahil nu boga hajatna muru ka 
anjeun bari ngahaturanan: Sae ngalih 
ka ditu, ka payun! Meureun aranjeun teh 
asa diajenan di hareupeun tamu-tamu 
sejenna. 

11 Sabab saha-saha anu ngunculkeun 
maneh, bakal direndahkeun. Saha-saha 
anu ngarendahkeun maneh, bakal 
diunculkeun.” 

12 Saurna deui, ka nu nuangkeun ka 
Anjeunna, “Bisi anjeun aya niat hajat, — 


LUKAS 14.13—-18 97 


beurang atawa peuting — nu diondang 
teh ulah ngan sobat-sobat, dulur-dulur, 
kulawarga, atawa tatangga-tatangga 
anu baleunghar bae anu kuateun males 
ngondang nepi ka anjeun meunang 
pamulangtarimana. 

13 Rek ngondang mah ka nu miskin, ka 
nu cacad, ka nu lumpuh, ka nu lolong. 

14 Tangtu bakal karasa kumaha bagjana 
rarasaan, najan maranehna mah 
moal kuat ngabales da taya kaboga. 
Babalesna mah pasti katarima ku anjeun 
dina poean hudangna jelema-jelema anu 
balener.” 

15 Geus kitu, tamu nu saurang mihatur 
ka Isa, "Bagja temen jalmi anu bakal 
dijamu di Karajaan Allah.” 

16 Tapi saur Isa ka manehna, “Aya anu 
nyieun hajat gede, ngondangan loba 
pisan. 

1/ Sanggeus hajatna arek der 
ngamimitian, manehna nitahan 
bujang-bujangna sina ngahaturanan 
ondangan-ondangan: Mangga geura 
sarumping, parantos sayagi. 

18Tapi nu diarondangna, kabeh marenta 
ditawakup. Cek saurang: Tawakup bae, 

kakara tas meuli kebon, hayang ngilikan 
heula. 

19 Cek nu sejen-sejenna: Tawakup bae, 
kakara tas meuli sapi kabiri lima rakit, 
rek dicobaan. 

20 Aya oge anu akon-akon anyar kawin 
jadi teu bisa datang. 

21 Bujang-bujang teh, lalapor ka 
dununganana. Jawab dununganana bari 
ambek: Teang ka jalan-jalan cagak; anu 
miskin, anu cacad, anu lolong, jeung anu 
lumpuh, sina ka darieu. 

22Bujang-bujang teh lalapor deui: 
Pamundut parantos dilakonan, nanging 
tempat aya keneh anu kosong. 

23 Cek dununganana: Teang deui 
ka jalan-jalan jeung sisimpangan- 
sisimpangan. Sakur nu kapanggih bawa 
ka dieu, paksa bae, supaya imah kami 
pinuh. 

24 Cek Kaula ka andika: Ti nu geus 
diarondang mah saurang ge moal aya 
anu milu ngasaan kumaha ni'matna 
kadaharan Kami.” 

23 Hiji mangsa, anu naluturkeun Isa teh 
kacida lobana. Anjeunna nyoreang tuluy 
sasauran ka maranehna, 

26“Anu rek milu ka Kami, tapi henteu 
iklas ninggalkeun bapa, indung, 
pamajikan, anak, dulur lalaki, dulur 
awewe, jeung ka diri sorangan, moal 
bisa jadi murid Kami. 

2! Anu embung manggul salib, tapi 
hayang milu ka Kami, moal bisa jadi 
murid Kami. 

28 Sabab upama bae maraneh rek 
nyieun munara, naha lain kudu ngitung- 
ngitung heula piongkoseunana: Cukup 
atawa moal nepi ka eta pagawean 
anggeus. 

29 Engke, hanas rarancang geus 
nangtung, tapi anggeus henteu; kapan 
jadi piomongeun batur: 

30 Humayua make hayang ngabangun, 
ari nganggeuskeun teu bisa. 

31 Atawa raja mana anu arek mapag 
perang henteu ngitung-ngitung heula 
sanggup henteuna ku serdadu salaksa 
ngalawan musuh anu perjuritna dua 
laksa? 

32Mun teu sanggupeun, tangtu 
musuh anu jauh keneh teh dipapag 
ku utusanana anu kudu mawa badami 
ngajak dame. 

33 Nya kitu deui maraneh, saha bae, ari 
teu iklas ninggalkeun sakabeh nu jadi 
milik mah, moal bisa jadi murid Kami. 

34 Uyah teh gede gunana, tapi lamun 
jadi tiis taya rasana, rek bisa asin ku 
naon deui? 

33 keur lahan taya gunana, keur gemuk 
kitu keneh, iwal ti kudu dipiceun. Anu 
rumasa ceulina paranti ngadenge, pek 
pake ngadenge!” 

1 5 1Tukang cuke, kitu deui jelema- 

jelema anu kasebutna doraka, 
daratang ka Isa seja ngadarengekeun 
kasaurana-Na. 

2Ari urang Parisi jeung ahli Kitab 
tinggelendeng, "Eta Anjeunna make 
daek nampa jalma-jalma doraka, dahar 
bareng sagala!” 

3Tapi Isa nyarios ka aranjeunna 
malapah gedang, saur-Na, 

4“Upama aranjeun boga saratus 
domba, leungit hiji; kumaha jeung anu 
salapan puluh salapan deui, na aranjeun 
teh moal ninggalkeun heula di tegalan 
pikeun neangan anu leungit tea? 

"Jaba ti eta, kumaha lamun geus 
kapanggih? Kapan eta domba teh mani 
dipunggu ku atoh-atohna. 

eNepi ka imah, tuluy nepungan 
babaturan jeung tatangga bari nyarita: 
Kuring boga pakaulan sabab domba nu 
leungit teh geus kapanggih. 

/Cek Kaula ka aranjeun: Nya kitu oge 
di sawarga; lamun aya saurang jelema 
doraka tobat, atohna teh leuwih ti ku nu 
salapan puluh salapan anu geus balener 
jeung teu perlu ku pertobat.” 

8“Atawa, lamun aya awewe boga 
sapuluh dinar, leungit hiji; cik kumaha, 
diteang moal? Kapan nepi ka masang 
lampu sarta imahna disapuan, nepi ka 
dinarna kapanggih deui. 

? Ana geus kapanggih, terus nyalukan 
babaturan jeung tatangga bari nyarita: 
Kuring boga pakaulan sabab dinar kuring 
anu leungit kapanggih deui. 

10 Cek Kaula ka aranjeun: Nya kitu 
pisan deuih, lamun aya saurang jelema 
doraka tobat, malaikat-malaikat ciptaan 
Allah teh pohara barungaheunana.” 

11 Saur-Na deui, “Aya nu boga anak 
lalaki dua. 

12Anu bungsu ngomong ka bapana: 
"Bapa, harta banda urang teh anu keur 
bagian abdi mah disuhunkeun ayeuna 
bae.' Bapana nurut, tuluy babagi. 


LUKAS 15.13—20 102 


13 Heuleut sawatara poe, si bungsu 
ngajualan warisan bagianana kabeh; 
geus kitu, manehna indit ngalalana 
ka nagara sejen anu jauh. Di dituna, 
manehna roroyalan. 

14 Barang duitna beak, datang bae 
paceklik, si bungsu mimiti malarat. 

15 Tuluy ngadon buburuh ka urang 
dinya. Ku dununganana dititah ngangon 
bagong. 

16 Bakating ku lapar, manehna ku loloh 
bagong ge nepi ka kabita. Tapi watir, nu 
kitu oge euweuh nu mere. 

1/ Kakara manehna eling ka diri, tuluy 
humandeuar: "Di bapa mah kuli gereyek, 
dahareun ngaleuya; ari aing nepi ka 
kudu paeh kalaparan! 

18 Mending balik, arek wakca ka bapa: 
Bapa, abdi rumaos doraka, ka sawarga 
sareng ka bapa; 

1 entong diangken deui anak, rumaos 
teu pantes, damel kuli bapa bae abdi 
mah.” 

20 Sanggeus mikir kitu, bral bae 
indit, balik ka bapana. Jauh keneh ku 
bapana geus katenjoeun sarta pohara 
watireunana; tuluy diburu, barang prok 

amprok, gabrug bae si bungsu teh 
dirangkul ku bapana. 

21 Pok, si bungsu nyarita: “Bapa, abdi 
rumaos doraka, ka sawarga sareng ka 
bapa; ayeuna mah, entong diangken 
deui anak, rumaos teu pantes.” 

22Tapi bapana, anggur nitah ka 
bujangna: “Bawa ka dieu jubah anu 
pangalusna keur ieu anak kami; oge ali 
jeung tarumpah, keur ieu anak kami. 

23 Peuncit deuih anak sapi anu 
panglintuhna, urang pakaulan. 

24 Sabab ieu anak kami anu geus paeh, 
ayeuna hirup deui; anu geus leungit, 
datang deui.' Geus kitu, si bungsu teh 
dipestakeun. 

253 Ari lanceukna, harita eukeur di tegal. 
Barang balik geus deukeut ka imah, 
ngadenge aya sora suling jeung lagu 
tari-tarian. 

26 Tuluy nyalukan bujang saurang, 
nanyakeun: “Aya naon eta di imah?” 

2! Jawab si bujang: “Tuang rai sumping, 
ku tuang rama dipangmeuncitkeun anak 
sapi anu lintuh tea, dumeh putrana 
sumping deui kalayan teu kirang 
Sawios-WiOS.” 

28 Si cikal terus pundung, embungeun 
ka imah. Tuluy ku bapana di teang bari 
dicombo. 

29 Tapi cek si cikal teh: “Abdi babantu 
di bapa teh, parantos mangtaun-taun 
sareng can kungsi ngalawan parentah; 
tapi ku bapa, teu dibere anak embe- 
embe acan pikeun abdi sukan-sukan 
jeung babaturan. 

30 Ayeuna, eta tuang putra anu nembe 
sumping entas ngawur-ngawur harta 
banda bapa; anu entas senang-senang 
sareng palacur-palacur, ku bapa mani 
dipangmeuncitkeun anak sapi anu sakitu 
lintuhna.”' 

31 Walon bapana: “Anaking, ujang mah 
kapan jeung bapa bae; jeung deui, 
banda bapa teh, nya banda ujang keneh. 

32 Asa pantes, urang ayeuna sukan- 
sukan suka bungah sabab adi ujang anu 
sasatna geus paeh, ayeuna hirup deui; 
anu leungit, datang deui.” 

1 6 1Saur Isa ka murid-murid-Na, 

“Aya anu beunghar; manehna 
boga hiji pagawe nu jadi bendaharana. 
Aya anu ngabejaan yen kakayaanana 
geus dihambur-hambur ku eta 
bendahara. 

2Bendaharana dipanggil jeung ditanya: 
*Naha euy maneh teh bet kitu bejana? 
Kami menta pertanggungan jawab 
sabab maneh teu meunang terus jadi 
bendahara.” 

3 Cek eta bendahara dina hatena: 
"Kumaha akal? Ku dunungan dipecat tina 
bendahara. Pucal-pacul teu kauntup, 
menta-menta era. 

Euh kieu, sangkan ari geus dipecat 
tina bendahara, aya anu daekeun 
nyanggap ka aing.” 

?Ti dinya manehna manggilan anu 
baroga hutang ka dununganana, 
saurang-saurang. Nanya ka nu kahiji: 
"Sabaraha hutang ka juragan?” 

6 Dijawab: “Saratus tong minyak.” 
Carekna: “Tah ieu surat hutangna, tah 
diuk, ganti ku nu anyar, jieun lima puluh 
tong.' 

/ Nanya ka nu kadua: “Sabaraha hutang 
teh?” Dijawab: “Saratus pikul gandum.” 
Carekna: “Ieu surat hutangna, ganti ku 
nu anyar, jieun dalapan puluh pikul.” 

8 Dununganana jadi muji oge ka eta 
bendahara anu teu jujur teh, muji ku 
pelitna. Memang nu pidunya mah, ngatur 

hartana teh, leuwih bisa ti batan nu ta'at 
ka Allah. 

9Ku sabab eta cek Kami: Pek, eta 
Mamon, — harta anu teu lana tea 
— ku maraneh pake pikeun nyieun 
pisobateun; supaya dina mangsa harta 
tea geus teu bisa nulung deui, maraneh 
bisa ditarima di tempat kalanggengan.” 

10“Anu satia nyekel urusan leutik, 
tangtu satia nyekel urusan gede. Anu 
geus teu bener nyekel urusan leutik, 
komo-komo nyekel urusan gede. 

11 Jadi, lamun maraneh teu bener dina 
urusan Mamon anu teu lana, saha anu 
daek mercayakeun ka maraneh harta 
sajatining harta? 

12 Jeung lamun maraneh teu jujur 
dina ngurus harta batur, saha anu baris 
mercayakeun ka maraneh harta anu jadi 
hak maraneh sorangan? 

13 Ari gandek moal bisa ngaulaan dua 
dunungan. Sabab dina kituna, tangtu 
ngan bisa mikaresep ka saurang, tapi 
ka nu saurang deui mikangewa. Atawa 
ka nu saurang satia, ka nu saurang deui 
ngolembar. Maraneh moal bisa ngaula ka 
Allah bari mupunjung ka Mamon.” 

14 Eta kasauran Anjeunna kadarengeeun 
ku urang Parisi, anu piduit tea, sarta ku 
aranjeunna diiyehkeun. 

15 Tapi saur Isa, ka aranjeunna, 
“Aranjeun bisa bae ngakukeun diri bener 
ka papada jelema. Tapi Allah mah, 
uninga kana pangeusi hate aranjeun. 
Ongkoh anu dipikaresep ku jelema teh, 
ari ku Allah mah dipikacua. 

16 Hukum Toret jeung kitab nabi-nabi 
teh, kakuatanana nepi ka semet jaman 
Yahya. Sanggeus eta, Karajaan Allah 
diwawarkeun, jelema-jelema parebut 
harayangeun asup. 

1/ Leuwih gampang musna langit jeung 
bumi, ti batan gagalna hiji cecek tina 
hukum Toret. 

18 Unggal jelema anu nyerahkeun 
pamajikan, tuluy ngawin awewe sejen, 
eta jinah. Kitu deui lalaki, anu mana 
bae anu kawin ka eta awewe beunang 
nyerahkeun, eta jinah.” 

19“Aya jelema beunghar, papakeanana 
bangsa nu wungu-wungu bae, pakean 
jerona tina lawon bangsa lalemes. 
Unggal-unggal poe, gawena, sukan- 
sukan mewah pisan. 

20 Aya deui saurang, nu ieu mah miskin, 
ngaranna Lasarus, awakna pinuh ku 
borok. Manehna sok ngadon ngalungsar 
deukeut lawang, tempat masamoan 
jelema beunghar tea; 

2lmanehna teh ngarep-ngarep bubuk 
roti, — anu murag tina meja makan 
sakadar keur ganjel beuteung — tapi 
malah anjing-anjing, nu daratang 
ngalaletakan borokna. 

22 Geletuk, Ki Miskin teh maot; tuluy 
manehna, ku para malaikat teh dipayang 
ka pangkonan Ibrahim. 

23 Geletuk deui, anu beunghar tea oge 
maot, terus dimakamkeun. Di alam 
maot, — satengahing ngarandapan 
siksaan — manehna tanggah; ti 
kajauhan teh, ku manehna katenjo Nabi 
Ibrahim keur mangkon Ki Lasarus. 

24Tuluy manehna gegeroan: “Ama 
Ibrahim, sing hawatos ka abdi. Lasarus 
piwarang ka dieu nganclomkeun 
tungtung curukna kana cai, tetelkeun 
kana letah abdi ngarah rada tiis, margi 
parantos teu kiat ku seuneu anu sakieu 
panasna.” 

25 Waler Ibrahim: “Anaking sing inget; 
maneh mah waktu keur hirup geus 
seubeuh, ari Lasarus ngan sangsara bae. 

26 Jaba ti eta, antara kami jeung 
maneh teh aya jungkrang anu hamo 
bisa kasorang. Anu ti dieu, moal bisa ka 
dinya; anu ti dinya, moal bisa ka dieu.” 

2! Walonna: “Ama, upami kitu mah atuh 
piwarang bae anjeunna ka rorompok pun 
bapa; 

28 da abdi teh gaduh dulur limaan, keun 
sina dipepelingan ku Lasarus, supados 
maranehna mah ulah kantos tigebrus ka 
ieu enggon siksaan.” 

29 Tapi saur Ibrahim: “Kapan barogaeun 
panyaksen Nabi Musa jeung nabi-nabi 
sejen. Turut bae eta.' 

30 Walonna: “Sanes kitu ama Ibrahim; 
manawi ari didongkapan ku anu hudang 
tina maot mah tiasa babalik pikir.” 

31 Waler Ibrahim: “Ari teu nurut kana 
panyaksian Nabi Musa jeung nabi-nabi 
mah, najan didatangan ku nu paeh hirup 
deui oge hamo datang ka tobat.”” 

1 7 l1Isa nyarios ka murid-murid, 

saur-Na, “Teu meunang 
henteu, tangtu bakal aya dodoja anu 


LUKAS 17.2-—-7 110 


nyasarkeun. Tapi cilaka, pikeun jelema 

anu ngalantarankeun ayana eta dodoja. 
2éJelema anu kitu, mending 

dibangbaluhan beuheungna ku 

batu panggilingan, tuluy balangkeun ka 

laut, ti batan matak nyasabkeun salah 

saurang ti Ieu kaom anu lemah. 

3 Jaga diri maraneh! Upama aya dulur 
boga dosa ka maraneh, pepelingan; 
lamun manehna kaduhungeun, kudu 
dihampura. 

Malah najan sapoe tujuh kali dosa, 
tapi lamun tujuh kali ngarasa kaduhung, 
ku maneh kudu dihampura.” 

” Rasul-rasul mihatur, “Jungjunan, 
pasihan abdi-abdi iman kapercayaan.” 

eWaler Jungjunan, “Upama maraneh 
boga kapercayaan najan ngan sagede 
siki sasawi, tangtu bisa marentah ka ieu 
tangkal kondang: Maneh sing karabut, 
tuluy melak maneh di laut, tangtu 
diturut.” 

'“Upamakeun salah saurang ti maraneh 
boga bujang. Eta bujang kakara datang 
tas ngawuluku atawa tas ngangon 
pipiaraan. Pamohalan ku dununganana 
dititah buru-buru dahar? 

8 Malah cek dununganana teh tangtu: 
Geura sadiakeun heula dahareun keur 
kami, ganti pakean, laladenan kami nepi 
ka beres dahar nginum, kakara maneh 
dahar. Lain kitu? 

9 Jeung piraku dununganana nyebut 
nuhun ka eta bujangna pedah pamentana 
diturut! 

10 Maraneh oge, ari tas lakon gawe anu 
diwajibkeun teh kudu ngarumasakeun 
kieu: Urang mah ukur abdi-abdi nu taya 
pangaji, darma ngalakonan timbalan.” 

11 Dina perjalanan ka Yerusalem, Isa 
angkatna mapay wawatesan tanah 
Samaria jeung Galilea. 

12 Barang sumping ka hiji desa, 
Anjeunna ditepungan ku sapuluh jelema 
lepra. Maranehna narangtung bae di nu 
rada jauh. 

13 Tuluy arunjukan rada tarik, “Nun Isa, 
Guru abdi, mugi aya sih piwelas ka abdi 
sadaya!” 

14 Isa neuteup ka maranehna, lajeng 
nimbalan, “Bral, tembongkeun awak 
maraneh ka imam!” Sabot maranehna 
laleumpang, dadak sakala jadi calageur, 
leprana leungit tanpa lebih. 

1" Anu saurang, barang yakin yen 
manehna geus cageur; geuwat manehna 
balik deui bari muji sukur ka Pangeran, 
sorana ditarikkeun; 

16 datang-datang teh, brek bae, 
manehna nyuuh kana sampean Isa bari 
pohara nganuhunkeun ka Anjeunna. Eta 
jelema teh urang Samaria. 

1/ Anjeunna nimbalan, “Lain geus 
calageur kabeh eta nu sapuluh urang 
teh? Mana anu salapan urang deui? 

18 Naha maranehna henteu ka darieu 
deui pikeun muji sukur ka Pangeran? Na 
ngan ieu urang asing wungkul atuh?” 

19 Geus kitu, nimbalan ka eta jelema, 
“Nangtung, geura balik, maneh geus 
salamet ku lantaran iman kapercayaan 
maneh.” 

20 Ngawaler pertanyaan urang Parisi 
ngeunaan iraha-irahana pidatangeunana 
Karajaan Allah; saur Isa kieu, “Karajaan 
Allah datangna tanpa tanda-tanda 
lahiriah. 

2"lKu jalma-jalma moal bisa 
disebutkeun: Ieu di dieu! Atawa 
itu di ditu! Sabab saenyana mah, 
Karajaan Allah teh aya di kalangan 
aranjeun.” 


LUKAS 17.22—-29 113 


22Saur-Na deui, ka murid-murid-Na, 
“Engke aya waktuna maraneh hayang 
nyaksian salah sahiji poe datang-Na 
Putra Manusa, tapi moal kalakon. 

23 Engke bakal aya nu ngomong ka 
maraneh: Tuh Anjeunna teh di ditu! 
Atawa: Ieu Anjeunna teh! Kade, ulah 
kabengbat, ulah kabawakeun. 

24 Sabab sakumaha kilat ngerelep ti 
tungtung langit ka tungtungna deui, nya 
kitu keneh Putra Manusa oge datang-Na 
teh. 

25 Tapi samemeh eta, Anjeunna teh 
kudu nandangan sangsara heula jeung 
ditampik ku jelema-jelema jaman kiwari. 

26 Datangna Putra Manusa teh dina 
jaman anu teu beda ti jaman Nabi Enoh. 

2! Jelema-jelema teh gawena ngan 
dahar, nginum, nikah, jeung ditikahkeun 
nepi ka poean Nabi Enoh unggah kana 
kapal; tuluy der bae caahna datang sarta 
ngabinasakeun sakabeh jelema. 

28 Oge cara kajadian keur jaman 
Elut: Jelema-jelema gawena dahar, 
nginum, jarual meuli, pulak-pelak, jeung 
ngaradegkeun. 

29 Sanggeus Elut kaluar ti nagara 
Sadumu, breg bae, turun hujan 

seuneu jeung walirang ti langit sarta 
ngabinasakuen sakabeh jelema nu aya 
di dinya. 

30 Nya kitu halna, dina poean Putra 
Manusa nganyatakeun Anjeun oge. 

31 Dina poean eta, lamun keur aya di 
loteng paniisan, ulah turun ka jero imah 
pikeun nyokot nanaon heula. Kitu deui, 
anu keur araya di tegalan, ulah ka imah 
heula. 

32 Sing eling, kumaha nasibna 
pamajikan Elut! 

33 Sing saha anu ngabelaan nyawa, 
bakal kaleungitan nyawa. Sing saha anu 
kaleungitan nyawa, eta nu mawa rahayu. 

34 Cek Kami ka maraneh: Dina peuting 
eta, mun aya duaan sare saranjang, nu 
saurang bakal dicandak, nu saurang deui 
ditinggalkeun. 

33 Dua awewe keur ngagiling, nu 
saurang bakal dicandak, saurang deui 
ditinggalkeun. 

36 Dua jelema keur di taregal, nu 
saurang bakal dicandak, saurang deui 
ditinggalkeun.” 

37 Cek maranehna ka Anjeunna, “Di 
mana Jungjunan teh?” Waler-Na, “Di 


LUKAS 18.1—-7 115 


mana aya bangke, di dinya ngagulungna 
manuk-manuk anu bareuki bangke.” 

18 1 Geus kitu, Isa nyarioskeun 

hiji misil pikeun nandeskeun 
yen maranehna ulah bosen kana 
sembahyang. 

2Saur-Na, “Di hiji nagara aya hiji hakim 
anu teu sieun ku Allah jeung tara pisan 
ngahargaan batur. 

3 Di dinya keneh, aya hiji randa anu 
sering datang ka eta hakim menta dibela 
perkarana urusan jeung lawan. 

4 Geus sakitu lilana, pamentana teh, 
ku eta hakim ditolak bae. Tapi lila-lila, 
eta hakim teh ngomong dina hatena: 
"Najan aing teh teu sieun ku Allah jeung 
sangeuk ngahargaan batur, 

"tapi si randa teh nyusahkeun pisan; 
keun ku aing rek dimeunangkeun, 
supaya ulah terus bae datang deui, 
datang deui, bisi malik nyalahkeun 
aing.” 

6 Saur Jungjunan, “Pek eta omongan 
hakim anu lalim teh lenyepan! 

/Na Allah teh teu kersa ngabela 
umat pilihana-Na anu beurang peuting 
sasambat ka Anjeunna? Jeung memeh 

ngabela teh naha Anjeunna sok 
ngulur-ngulur waktu heula? 

8 Cek Kami: Anjeunna mah moal tempo 
deui, tangtu ngabela ka maranehna. 
Najan kitu, lamun engke Putra Manusa 
datang, kira-kirana bakal manggihan 
iman kapercayaan di ieu dunya?” 

9? Isa nyaurkeun deui hiji misil, 
ditujukeun ka jelema-jelema anu 
umangkeuh ibadah bari nyapirakeun 
batur, saur-Na, 

10“Aya dua jelema arasup ka Bait Allah 
rek sembahyang. Nu saurang, urang 
Parisi, Nu saurang deui tukang cuke. 

11 Ari urang Parisi dina hatena kieu 
sembahyangna: “Ya Allah, simkuring 
muji sukur ka Anjeun; jalaran simkuring 
mah, henteu sami sareng anu sanes, 
sanes rampog, sanes jelema kejem, 
sanes tukang jinah, sareng oge henteu 
sami sareng eta si tukang cuke. 

12 Simkuring mah dua minggu sakali 
sok puasa, kawajiban mayar perpuluhan 
tina panghasilan dicumponan.” 

13 Ari tukang cuke tea, nangtungna oge 
nyingkurkeun maneh, jeung teu wani 
dangah; malah bari jeung neunggeulan 
dada, — sembahyangna teh — pokna: 

*Duh Gusti Pangeran, jisim abdi rumaos 
dosa, taya sanes mung nyuhunkeun sih 
piwelas-Na.” 

14 Cek Kami: Ieu tukang cuke mulangna 
teh geus jadi jelema anu kaetang 
bener ku Allah; ari nu saurang deui 
mah, henteu. Sabab saha-saha 
anu umangkeuh jeung luhur hate, 
bakal direndahkeun; saha-saha 
anu ngarendahkeun maneh, baris 
dijungjung.” 

15 Ti dinya, loba anu dararatang marawa 
anakna anu laleutik keneh ka Isa, 
rek marenta dipangusapkeun. Ari ku 
murid-murid dicarekan. 

16 Tapi saur Isa, ka maranehna, 
“Ingkeun eta barudak teh sina ka 
Kami, ulah dihalang-halang, sabab 
nya jelema-jelema anu kawas eta anu 
ngamilik Karajaan Allah teh. 

1/Cek Kami: Saenya-enyana, saha- 
saha anu henteu narima Karajaan Allah 
sakumaha budak leutik, manehna moal 
bisa asup ka dinya.” 

18 Aya hiji pamingpin, nanyakeun kieu 
ka Isa, “Nun Guru anu saestu, simkuring 
teh kudu kumaha, supaya tinemu sareng 
hirup anu langgeng?” 

19 Waler Isa, “Naha Kami disebut 
saestu? Saurang ge teu aya anu saestu, 
kajaba ti Allah nyalira. 

20 Tangtu anjeun ge uninga kana 
timbalan-timbalan Allah anu kieu: “Ulah 
jinah, ulah maehan, ulah maling, ulah 
ngucapkeun panyaksen palsu, jeung 
kudu hormat ka indung bapa.”” 

2lWalonna, “Eta parantos dilakonan, ti 
ngongora.” 

22Jawabanana, ku Isa diwaler deui, 
“Aya keneh sarupa deui anu kudu 
dijalankeun: Jualan kabeh pangaboga, 
bagi-bagikeun ka nu mariskin; engke, 
tangtu bakal meunang harta sawarga; 
geus kitu, ka dieu deui, tuturkeun Kami.” 

23 Dititah kitu teh, eta jelema mani 
melenguk, inget kana kakayaanana. 

24 Ku Isa dipeleng bae, geus kitu 
Anjeunna sasauran, “Bangga pisan 
pikeun jelema nu loba duit mah rek asup 
ka Karajaan Allah teh. 

23 Babari keneh onta nyeplos kana liang 
jarum, ti batan jelema beunghar asup ka 
Karajaan Allah.” 

26 Anu ngadarenge eta kasaurana-Na 
ngaromong kieu, “Kitu galagatna mah, 
atuh saha nu bisa disalametkeun?” 

2! Saur Isa, “Anu mustahil cek manusa, 
pikeun Allah mah bisa.” 

28 Petrus mihatur, “Ieu abdi-abdi teh 
parantos cul sagala rupi sarta ngiring ka 
Jungjunan.” 

29 Saur Isa, “Kieu cek Kami, saenya- 
enyana, saha-saha anu ku lantaran milih 
Karajaan Allah cul imah, cul pamajikan, 
cul dulur, cul kolot, jeung cul anak, 

30 dina waktu ieu keneh sakur 
anu ditinggalkeun teh baris kaganti 
manglipet-lipet; jeung engke, dina 
jaman nu bakal datang, bakal ginanjar 
hirup nu langgeng.” 

31 Murid-murid anu dua belas ku Isa 
dipanggil, terus kieu saur-Na, “Ayeuna 
urang ka Yerusalem. Sagala rupa perkara 
anu geus diserat ku nabi-nabi, tina hal 
Putra Manusa, tinangtu bukti. 

32 Sabab Anjeunna bakal diselehkeun 
ka bangsa anu teu wawuh ka Allah, 
dihina-hina, dipoyok, diciduhan, 

33 dikaniaya, sarta terus dipaehan ku 
maranehna; tapi dina poe nu katilu, 
tangtu Anjeunna teh hirup deui.” 

34 Tapi murid-murid teh, kabeh oge, 
euweuh anu ngarti. Kasaurana-Na teh, 

hartina henteu katepi, maksudna henteu 
kasusud. 

35 Sanggeus Anjeunna meh sumping ka 
kota Yeriko, aya nu lolong keur andiprek 
musapir di sisi jalan. 

36 Ngadenge loba jelema ngasrek, 
manehna nanyakeun, “Aya naon?” 

3 Dijawab, “Isa, urang Nasaret, 
ngalangkung.” 

38 Tuluy manehna ngagero, “Nun Isa, 
Putra Daud, mugi aya piwelas ka abdi!” 

39 ku nu laleumpang panghareupna 
dicarek sina repeh. Tapi gegeroanana 
beuki tarik, “Nun Putra Daud, mugi aya 
piwelas ka abdi!” 

40 Reg, Isa liren, nu lolong dipiwarang 
dicandak ka Anjeunna. Sanggeus 
dideuheuskeun ku Anjeunna dipariksa, 

41“Hayang dikumahakeun ku Kami 
teh?” Jawabna, “Nun Jungjunan, abdi 
teh hayang tiasa ningal!” 

42 Saur Isa, “Heug, geura bisa nenjo. 
Maneh geus salamet lantaran boga 
iman!” 

43 Sapada harita keneh, bray bae, 
panonna awas; terus milu ngiring ka 
Anjeunna bari ngamulyakeun ka Allah. 

Bala rea anu nyaraksian oge ragem 
maruji ka Allah. 

19 l1Isa lebet ka jero kota 

Yeriko, neraskeun perjalanan 
ngalangkungan eta kota. 

2Di eta kota aya hiji jelema beunghar, 
kapala tukang cuke, ngaranna Sakeus. 

3 Manehna pohara hayangna nyaho 
kumaha jelemana anu jenengan Isa teh, 
tapi teu bisa lantaran kahalangan ku 
jalma rea; ma'lum manehna teh pendek. 

4Kitu nu matak manehna lumpat 
miheulaan nu rea, terekel naek kana 
tangkal kondang megat Isa, anu 
memang baris ka dinya ngalangkungna. 

? Di lebah dinya, Isa tanggah bari 
ngalahir, “Sakeus, turun! Poe ieu Kami 
arek nganjang ka maneh.” 

6 Sakeus tuturubun, Isa ku manehna 
dimanggakeun bari semu anu bungah. 
/Tapi jalma rea gegelendeng, pokna, 
“Kumaha Anjeunna teh, bet kersa calik 

ka jelema anu doraka kitu!” 

8Tapi Sakeus terus unjukan bangun 
tatag, “Jungjunan, kagaduh abdi 
satengahna sumeja dihajatkeun ka nu 
mariskin. Sareng bilih bae di antawisna 

aya kekengingan tina meres batur, bade 
dipulangkeun opat kalieun.” 

?Ku Isa diwaler, “Poe ieu, rumah tangga 
ieu jelema geus meunang nugraha, da 
ieu oge putu Ibrahim keneh. 

10 Sabab Putra Manusa teh datangna 
rek neang jeung nyalametkeun anu 
poekeun jalan.” 

!1Ka sakur anu harita ngabarandungan 
Anjeunna, nya eta anu nyangka yen 
Karajaan Allah tereh ngawujud pedah 
Anjeunna geus deukeut ka Yerusalem, 
Anjeunna nyarioskeun hiji misil. 

12 Saur-Na, “Aya hiji ningrat indit ka 
nagara jauh. Di dituna anjeunna teh rek 
dijenengkeun raja sarta sarengsena rek 
balik deui. 

13 Memeh bral, anjeunna manggil heula 
sapuluh pagawena; tuluy maranehna 
teh dititipan duit, gedena sapuluh mina; 
pesenna: “Golangkeun ku maraneh nepi 
ka kami datang ti ditu.' 

14Tapi eta ningrat teh, teu dipisuka 
ku sakumna warga nagara. Maranehna 
ngajurungan utusan sina nyusul sarta 
bebeja kieu: 'Urang mah embung 
dirajaan ku eta jelema.” 

15 Sanggeus eta ningrat anu geus 
jeneng raja balik, pagawe-pagawe anu 
dititipan duitna dipanggil, rek nanyakeun 
kauntungan masing-masing. 

16 Cek nu saurang: “Juragan, artos anu 
sa-mina teh parantos jadi sapuluh mina.” 

!/ Cek dununganana: “Sukur, tandaning 
maneh hade gawe, suhud dina nyekel 
urusan leuleutikan. Ku sabab eta, ku 
kami dibere kawasa nyekel sapuluh 
kota.” 

18 Jol anu kadua, omongna: “Juragan, 
artos anu sa-mina teh parantos jadi lima 
mina.”' 

19 Cek dununganana: “Maneh ayeuna 
dikawasakeun nyekel lima kota.” 

20 Jol pagawe nu katilu, omongna: 
"Juragan, artos kagungan anu sa- 
mina teh ieu kasanggakeun, kenging 
mumungkus dina saputangan; 

élda sieun ku juragan, margi terang 
juragan teh bengis, sareng resep 
nyandak teundeun batur, resep mupu 
pelak batur.” 

22Cek dununganana: “Maneh pagawe 
jahat, ku kami baris ditindak satimpal 
jeung omongan maneh bieu. Ongkoh 

nyaho kami bengis, resep nyokot 
teundeun batur, resep mupu pelak batur. 

23Komo nyaho, naha eta duit kami ku 
maneh henteu menta dipanggolangkeun 
ku tukangna, supaya ari kami balik ku 
kami katampa reujeung batina?” 

24 Ti dinya, manehna marentah ka 
pagawe-pagawe sejenna: “Cokot ti Ieu 
jelema, eta duit anu sa-mina teh; bikeun 
ka nu duitna geus jadi sapuluh mina.” 

25 Cek maranehna: “Juragan, kapan eta 
mah parantos kenging sapuluh mina.” 

26 Tembal dununganana: “Cek kami, anu 
geus aya beubeunanganana bakal dibere 
deui, tapi anu henteu beubeunangan 
mah, anu geus aya di manehna oge baris 
dicokot. 

2! Saterusna, kabeh musuh-musuh 
kami anu henteu suka kami jadi rajana, 
jagragkeun kabeh ka dieu terus paehan 
di dieu hareupeun kami.” 

28 Sanggeus sasauran kitu, Isa angkat 
ti payun neraskeun perjalanan ka 
Yerusalem. 

23 Deukeut kota Betpage jeung Betania 
anu pernahna di hiji gunung ngaran 
Gunung Jetun, Anjeunna miwarangan 
dua murid, 

30 saur-Na, “Teruskeun ka kampung 
beh hareup. Engke, barang sup ka dinya 
bakal nenjo kalde keur dicangcang, 
ngora keneh can aya nu numpakan. Laan 
cangcangna, terus bawa ka dieu. 

31 Mun aya nu ngageureuh-geureuh ku 
naon dileupaskeun, bejakeun bae rek 
dianggo ku Jungjunan.” 

32 Bral nu duaan arindit, kaldena 
kapanggih cocog jeung nu disaurkeun 
tadi. 

33 Sabot ngudar cangcangna, nu bogana 
nanyakeun naha dileupaskeun? 

34 Dijawab, “Rek dianggo ku Jungjunan.” 

33 Kalde disanggakeun ka Isa sarta 
geus beunang nilaman ku pakean 
maranehna. Ku Isa dititihan dibantuan 
ku maranehna. 

36 Sabot kitu, jelema-jelema teh bur-bar 
ngalamparkeun jubahna di jalan. 

3/7 Sanggeus deukeut ka Yerusalem, 

— di pupudunan Gunung Jetun — 
murid-murid anu ngariring Mimiti 
galumbira jeung maruji ka Allah; sorana 
tarik, galumbira lantaran kaparengkeun 
narenjo mujijat-mujijat. 

38 Cek maranehna, “Wilujeng Anjeunna, 
anu sumping jumeneng Raja kalayan 

jenengan Pangeran. Kerta santosa di 
sawarga, agung luhur nu di manggung!” 

39 Sawatara urang Parisi anu milu 
jeung aleutan jalma rea mihatur ka Isa, 
“Eh, Guru cobi eta murid-murid Anjeun 
carek!” 

40 Waler-Na, “Cek Kaula, lamun 
maranehna repeh, tah batu nu bakal 
surak teh.” 

41 Sanggeus deukeut ka Yerusalem 
sarta geus katingalieun; Anjeunna 
sasauran semu ngalimba ngeunaan 
nasib eta, 

42“Tada teuing hadena, upama heug 
maneh poe ieu ngarasa yen maneh 
teh pohara mikabutuhna kasajahtraan. 
Hanjakal maneh teh lir meungpeunan 
mata! 

43 Sabab pidatangeun mangsa baris 
dirurug musuh, dikepung ti unggal juru 
ditingker rapet nepi ka mojok. 

44 Maneh katut sakumna rayat baris 
tumpur jadi lebu, rata saampar lemah. 
Eta teh bongan maneh keneh, embung 
malire keur waktu pitulung ti Pangeran 
tumiba.” 

45 Ti dinya Isa lebet ka Bait Allah. Anu 
keur jarual meuli di dinya ku Anjeunna 
diusiran; 

46 sarta kieu pilahir-Na, “Cek Kitab, 
Gedong Kami teh gedong paranti 
sembahyang. Tapi ku maraneh dijieun 
guha begal.” 

4/ Saterusna, saban-saban poe 
Anjeunna ngawuruk di Bait Allah. Ku 
imam-imam kapala, ku ahli-ahli Kitab, 
jeung ku pepentol-pepentol bangsa Israil 
terus diarah-arah bae rek ditelasan. 

48 Tapi maranehna henteu manggih 
pijalaneun sabab rayat kabeh katarik 
sarta narurut ka Anjeunna. 

?0 !Dina hiji poe, waktu Isa 

ngawuruk jeung nyarioskeun 

Injil ka jalma rea di Bait Allah, torojol 
imam-imam kapala, ahli-ahli Kitab, 
jeung para kokolot nyalampeurkeun. 

2Terus maranehna teh nanya kieu, “Cik 
sebutkeun ka kaula, make hak naon 
Anjeun nyieun hal sarupa kitu, saha anu 
ngawasakeuna-Na?” 

3 Waler Isa, “Kaula oge arek nanya ka 
aranjeun. Cik sebutkeun: 

4 Ari pangbaptis Yahya ti sawarga atawa 
ti jelema?” 

? Aranjeunna nimbang-nimbang, 
“Disebutkeun ti sawarga, meureun 
dijawab-Na ku naon atuh teu dipercaya? 

6 Disebutkeun ti jelema, bisa-bisa urang 
dirempug ku rayat dibaledogan ku batu. 
Sabab cek maranehna mah, Yahya teh 
nabi.” 

Tungtungna, aranjeunna ngawalon teu 
terang bae ti mana eta pangbaptis Yahya 
teh. 

8 Saur Isa ka aranjeunna, “Atuh Kaula 
oge moal nerangkeun make hak naon 
Kaula nyieun hal sarupa kitu.” 

9 Geus kitu, Anjeunna nyarioskeun ieu 
misil ka jalma rea, saur-Na, “Aya nu 
muka kebon anggur, tuluy disewakeun ka 
sababaraha urang; geus kitu, manehna 
nyaba ka nagri sejen rada lila. 

10Dina musim panen, manehna 
ngajurungan pagawena ka nu 
nyararambut tanahna, sina nyokot hasil 
bagianana. Tapi jurungan teh, ku eta 
anu nyarambut dipahala, terus disina 
balik nyamos. 

11 Ngajurungan saurang deui; tapi 
anu Ieu oge dipahala, diera-era ku 
maranehna, terus sina balik nyamos. 

12 Ngajurungan deui katilu kalina; tapi 
nya kitu keneh ditareunggeulan, terus 
dijongklokkeun ka luareun kebon. 

13 Cek nu boga tanah: “Kumaha akal? 
Keun ayeuna mah anak nu ngan 
hiji-hijina sina ka ditu. Sugan ku anak 
aing mah sarieuneun.” 

14Tapi barang nyaho yen ayeuna 
mah anakna pisan anu datang, nu 
nyarambut tanah teh buru-buru sakait 
pada batur: 'Ayeuna mah ahli warisna 
pisan, urang paehan sakalian, urang 
rebut warisanana.” 

15 Tuluy anak nu boga tanah teh digusur 
ka luareun kebon, bek dipaehan. Cik, 
rek kumaha kira-kirana nu boga kebon 
teh ka eta jelema-jelema anu ngagarap 
tanahna? 

16 Tangtu datang ngabinasakeun 
maranehna, ari kebon anggurna 
dipercayakeun ka nu sejen.” Anu 
ngabarandungan eta misil nempas, 
“Palias dugi ka kitu!” 

1/Tapi ku Isa diteuteup, terus ngalahir, 
“Lamun kitu, naon atuh maksud ayat ieu 
anu ungelna: “Batu anu geus dipiceun ku 
tukang tembok geus dijieun batu juru?” 

18 Anu tibeubeut kana eta batu, tangtu 
remuk; nu katinggang, tangtu bubuk.” 

19 Tuluy ahli-ahli Toret jeung imam- 
imam kapala neangan jalan rek nangkep 
Anjeunna harita keneh. Sabab karasaeun 
pisan yen anu ditujul dina misil Anjeunna 
teh, aranjeunna pisan. Tapi maranehna 
teh, teu barisaeun nanaon lantaran 
sieuneun ku rayat. 

20Tj harita ahli-ahli Kitab jeung 
imam-imam kapala teh teu weleh 
ngintip-ngintip Isa. Tuluy maranehna, 
nitahan mata-mata sina api-api anu niat 
hade pikeun mancing kalepatana-Na 
dina ngawaler pertanyaan-pertanyaan 
maranehna; ku jalan eta, Anjeunna 
bisa diselehkeun ka nu nyepeng kawasa 
jeung wewenang, nya eta gupernur. 

?1Kieu cek mata-mata teh, “Guru, 
simkuring sadaya terang, sugri anu 
disaurkeun sareng diwurukkeun ku 
Anjeun teh leres. Tebih tina pupujieun, 
Anjeun ngajarkeun jalan Allah kalayan 
sajujurna pisan. 

22kumaha, simkuring sadaya kenging 
mayar pajeg ka Prabu atanapi teu 
kenging?” 

23 Tapi niat maranehna anu licik teh, ku 
Isa oge kauninga. Ku Anjeunna diwaler 
kieu, 

24“Cik mana duit dinarna, ka dieukeun. 
Gambar jeung ngaran saha dina ieu duit 
teh?” Tembalna, “Gambar sareng ngaran 
Prabu.” 

23 Saur Isa ka maranehna, “Anu wajib 
disanggakeun ka Prabu, sanggakeun ka 
Prabu; anu wajib disanggakeun ka Allah, 
sanggakeun ka Allah.” 

26 Diwaler kitu di hareupeun jalma 
rea, maranehna bati ngabetem jeung 
heran ku walerana-Na lantaran teu bisa 
mancing kalepatan Anjeunna. 

2! Datang deui sababaraha urang 
Saduki ka Isa. Ieu golongan jelema- 
jelema anu teu percaya yen nu paraeh 
baris dihudangkeun deui. Maranehna 
nanya kieu ka Anjeunna, 

28“Guru, Nabi Musa ngadamel parentah 
kieu ka urang: Upama hiji lalaki maot 
ninggalkeun bojo, tapi teu boga anak; 
dulur eta lalaki kudu nikahan urut 
bojona, supaya nu geus maot teh boga 
turunan. 

29 Di urang aya tujuh lalaki padudulur. 
Nu kahiji kawin ka hiji awewe; geletuk, 
manehna maot bari teu gaduh anak. 

30 Urut bojona ditikah ku nu kadua; 

31 teras ku nu katilu; kitu sareng kitu 
bae patuturut, tujuhanana oge maot 
patuturut bari teu gaduh anak. 

32 Tungtungna, awewena oge maot. 

33 Kumaha engke dina poe kiamat, saha 
pisalakieunnana teh, margi parantos 
ditikahan ku tujuhanana?” 

34 Waler Isa, “Urang dunya mah, nikah 
jeung ditikahkeun. 

33 Sabalikna, maranehna anu dianggap 
layak meunang ganjaran sawarga, — ana 
geus dihudangkeun deui ti alam maot — 
moal narikah jeung moal ditarikahkeun. 

36 Sabab geus kawas malaikat-malaikat, 
tur jaradi putra-putra Allah lantaran geus 
dihudangkeun deui tea. 

3/7 Hal hudangna deui nu geus paraeh, 
Nabi Musa geus nerangkeun dina ayat 
anu ngeunaan rungkun cucuk tea; waktu 
Pangeran nyebatkeun Anjeun Allah nu 
disembah ku Ibrahim, Allah nu disembah 
ku Isak, jeung Allah nu disembah ku 
Yakub. 

38 Anjeunna lain Allah nu disembah ku 
jelema-jelema nu paraeh, tapi Allah nu 
disembah ku jelema-jelema anu harirup; 
da kabeh jelema teh, hirupna pikeun 
Mantenna.” 

39 Waleran Anjeunna kitu disambut ku 
sawatara ahli Kitab, pokna, “Guru, tepat 
eta waleran teh!” 

40 Saterusna, aranjeunna teu waranieun 
deui nanya kitu-kieu ka Isa. 

41 Tapi Isa nyarios kieu ka aranjeunna, 
“Ku naon jelema-jelema nyarebut yen Al 
Masih teh Putra Daud? 

42 Kapan Daud ku anjeun dina kitab 
Zabur ngangkenna kieu: Pangeran geus 
nimbalan ka Jungjunan kaula: Geura 
calik katuhueun Kami, 

43 nepi ka kabeh musuh-musuh Hidep, 
ku Kami dijadikeun jojodog suku Hidep. 

44 Ka Anjeunna, Daud teh nyebatna 
Jungjunan; jadi, kumaha bisana jadi 
putra ongkoh?” 

4> Waktu jalma rea ngabarandungan 
keneh kasaurana-Na, Anjeunna nyarios 
ka murid-murid-Na, saur-Na, 

46“Sing waspada ka ahli-ahli Kitab; 
maranehna osok jalan-jalan mamake 
jubah panjang, malar dihormat di 

pasar-pasar; di tempat ibadat diukna 
di tempat anu terhormat, nya kitu deui 
dina perjamuan-perjamuan. 

4/ Maranehna sok ngaleglegan 
kahirupan randa-randa jeung macikeuh 
ku doa-doa panjang. Maranehna pinasti 
dihukumna leuwih beurat.” 

? 1 1Waktu Isa ningali anu keur 

ngarasupkeun duit kana kotak 
persembahan, loba anu baleunghar 
marerena teh galede. 

2“Katingali deui aya randa miskin, 
ngasupkeun rupiaan dua siki kana eta 
kotak. 

3 Anjeunna ngalahir, “Cek Kami: Eta 
randa merena leuwih gede ti batan nu 
sejen. 

*Nu sejen mah, marerena teh, awahing 
ku kaleuwihan teuing duit; ari eta randa 
mah, mere sakitu teh, awahing ku teu 
boga; malah eta anu dibaktikeun teh 
duit balanjana anu ngan sakitu- kituna.” 

? Aya sababaraha jelema anu maruji 
kaalusan Bait Allah, helok ku wangunana 
anu dihias ku batu-batu anu arendah 
jeung rea-rea deui barang pangbakti. 
Isa ngalahir, saur-Na, 

6“Eta kabeh, anu katembong ayeuna, 
baris datang kana mangsana burak-barik 
diruntuhkeun, nepi ka moal aya batu 
hiji-hiji acan anu diantep nyusun 
patumpang.” 

/'Murid-murid tumaros ka Anjeunna, 
pokna, “Iraha bakal kajadianana, 
Jungjunan? Sareng upami mangsana 
datang, kumaha galagatna?” 

8 Waler-Na, “Maraneh sing caringcing, 
supaya teu kabawa ku sakaba-kaba. 
Sabab bakal loba jelema anu mamake 
ngaran Kami, ngaku-ngaku: Kami Al 
Masih teh. Atawa ngaromong: Geus 
tereh ninggang kana ugana! Peupeujeuh 
maraneh ulah kabengbat. 

9 Jeung lamun ngadenge peperangan 
jeung huru-hara, maraneh teu kudu 
reuwas-reuwas. Eta kabeh pasti kajadian 
ti samemehna keneh, tapi eta teh lain 
hartina geus tereh ninggang kana waktu 
panungtungan.” 

10 Saur-Na deui, “Pidatangeun jaman 
bangsa ngalawan bangsa, karajaan- 
karajaan ngalawan karajaan. 

11 Jeung bakal aya lini anu hebat; kitu 
deui pagebug jeung paceklik di mana 
mendi; kitu deui kajadian-kajadian anu 

matak ketir jeung galagat-galagat di 
langit anu pohara pikasieuneunana. 

12 Tapi memeh eta kabeh kajadian, 
maraneh mah geus ditangkep manten 
jeung dikaniaya, digusur ka tempat- 
tempat ibadah jeung ka panjara-panjara, 
diserenkeun ka raja-raja, jeung ka nu 
karawasa ku lantaran percaya ka Kami. 

13 Maraneh teh kudu ngalakonan kitu, 
supaya bisa jaradi saksi Kami. 

14 Ku sabab eta sing teger hate, ulah 
bingung-bingung mikiran kudu kumaha 
nya ngomong ngabela diri. 

15 Sabab Kami pribadi nu baris mere 
piomongeun kalawan perceka, nepi ka 
lawan-lawan maraneh moal mampuh 
ngalawan atawa ngabantah. 

16 Jaba ti kitu, maraneh ge bakal 
diserenkeun ku kolot sorangan, dulur 
sorangan, kaum kulawarga, jeung 
sobat-sobat. Malah mah, ti antara 
maraneh teh aya sababaraha urang anu 
bakal nepi ka dipaehan. 

1/ Jelema kabeh bakal mikaijid ka 
maraneh ku sabab percaya ka Kami. 

18 Najan kitu, buuk maraneh salambar 
ge moal aya nu leungit tina sirah. 

19 Asal maraneh kuat nandanganana, 
geus pasti hirup.” 

20“Baris datang mangsana, Yerusalem 
dikepung ku musuh. Dina geus kituna 
maraneh kudu nyaho, yen eta teh ciciren 
geus tereh kana rugrugna. 

21 Dina waktu eta, jelema-jelema nu 
marangkuk di Yudea kudu kabur ka 
pasir-pasir, urang kotana kudu ngungsi, 
urang desana ulah ka kota. 

22Sabab nya harita pisan datangna 
wawales ka ieu kota, sagala nu kasebut 
dina kitab nya harita kabuktianana teh. 

23 Tada teuing balangsakna ibu-ibu 
anu harita keur kakandungan atawa 
keur nyarusuan! Sabab sakuliah nagara, 
pinuh ku kasangsaraan anu pohara 
hebatna sarta hukuman geus tumiba ka 
ieu bangsa. 

24 Maranehna baris tiwas dihakan 
pedang sarta jadi tawanan sagala 
bangsa. Kota Yerusalem bakal dilaleyek 
ku bangsa-bangsa anu teu wawuh ka 
Allah, lilana nepi ka datang dawuh-Na.” 

2>“Jeung bakal aya galagat-galagat anu 
tembong dina panonpoe, dina bulan, 
dina bentang-bentang. Bangsa-bangsa 
di sakuliah tonggong bumi bakal ngarasa 


LUKAS 21.26—-33 138 


sieun bari samar polah ku kaayaan laut 
anu ngamuk tingjelegur. 

26 Jelema-jelema lebur kabeh 
pangacianana, awahing ku sieun 
nyanghareupan kajadian-kajadian 
anu tumiba ka ieu bumi sabab 
kakuatan-kakuatan langit genjlong. 

27 Nya harita, jelema-jelema teh bakal 
narenjo Putra Manusa sumping dina 
mega, kawasa tur mulya. 

28 Dina geus kituna, maraneh sing gede 
hate, ulah ngaheruk sabab geus tereh 
salamet.” 

29 Geus kitu, Anjeunna nyarios 
deui nganggo misil, saur-Na, “Pek, 
tengetkeun tangkal kondang atawa 
tangkal naon bae: 

30 Lamun geus bijilan sirung, eta teh 
tandaning geus tereh usum halodo. 

31 kitu deui, upama maraneh narenjo 
eta kajadian-kajadian, kudu nyaho yen 
Karajaan Allah tereh ngawujud. 

32 Cek Kami: Saenyana, ieu umat anu 
kiwari bakal ngalaman eta sakabeh 
kajadian. 

33 Langit jeung bumi bakal euweuh, 
tapi ucap Kami mah moal datang ka 
euweuh.” 

34“Jaga diri sing ati-ati, hate ulah kabita 
ku senang-senang jeung mabok-mabok; 
ulah haben bae mikiran kapentingan 
lahir, supaya ulah kaberedeg jeung 
kajiret ku datangna poean Pangeran. 

33 Sabab eta poe teh, narajang ka 
sapangeusi dunya. 

36 kudu sayaga sapapanjangna 
dibarung neneda, supaya maraneh 
boga kakuatan bisa luput tina eta 
kajadian-kajadian, malar bisa madep ka 
payuneun Putra Manusa.” 

3/ Beurangna, Isa ngawuruk di Bait 
Allah, peutingna ka luar kota, ngawengi 
di gunung anu ngaran Gunung Jetun. 

38 Isukna, jelema-jelema dararatang 
deui ka Anjeunna seja ngadarengekeun 
piwuruk-Na di Bait Allah. 

?2 1Pesta anu disebutna “Pesta 

Paska” geus tereh datang. 
Jalma-jalma teh, dalaharna ngan ukur 
roti anu teu diragian. 

2@Imam-imam kapala jeung ahli-ahli 
Kitab nareangan akal pikeun maehan 
Isa, tapi sarieuneun ku jalma rea. 

3 Sup, Iblis nyurup ka hiji murid ti anu 
dua belas anu ngaran Yudas Iskariot. 

4 Ki Yudas terus nepungan imam-imam 
kapala jeung kapala pangawal Bait 
Allah, mere akal petana nangkep Isa 
kalawan lantip nepi ka bisa diserenkeun 
ka aranjeunna. 

? Aranjeunna gumbira sarta geus 
mupakat yen ki Yudas rek dibere duit 
saanu. 

e ki Yudas satuju sarta ti wates harita, 
manehna terus ngintip wanci nu mustari 
rek nyerenkeun Isa bari ulah kanyahoan 
ku jalma rea. 

/ Hari raya Roti Tanpa Ragi tea geus 
mimiti, domba korban Paska kudu 
dipeuncit. 

8 Petrus jeung Yahya ku Isa 
dipiwarang sasadiaan, saur-Na, 

“Geura indit nyadiakeun kaperluan urang 
ngarayakeun Paska.” 

9 Maranehna mihatur “Di mana bade 
ngersakeun teh?” 

10wWaler-Na, “Di kota. Engke, barang 
sup ka kota, maraneh bakal panggih 
jeung lalaki anu mawa kendi dieusi cai. 
Tuturkeun ka imah nu mana asupna. 

llKa nu boga imah bejakeun kieu: 
Guru simkuring mariksakeun, mana 

kamar keur Kami dahar Paska jeung 
murid-murid? 

12 Maraneh tangtu dibawa ka hiji 
kamar di loteng, lega sarta cukup 
paparabotanana. Sadiakeun ku maraneh 
di dinya.” 

13 Bral, Petrus jeung Yahya arindit sarta 
kapanggih anu disaurkeun ku Isa teh, 
tuluy bae nyayagikeun. 

14 Sanggeus cunduk kana waktu, Isa 
calik, tuang jeung rasul-rasul-Na. 

15 Saur-Na, “Geus meunang hayang 
pisan Kami ngarayakeun Paska bareng 
jeung maraneh teh, samemeh Kami 
sangsara. 

16 Sabab sabalakana mah, Kami teh 
moal kungsi ngarayakeun deui nepi ka 
mangsana deui engke di Karajaan Allah.” 

1/ Anjeunna nyandak lumur, ngucap 
sukur, pok deui sasauran, “Heh ieu 
tampanan, bagikeun ka sarerea. 

18 Sabab cek Kami, ti wates ieu Kami 
moal nginum-nginum deui cai buah 
anggur, nepi ka ngawujudna Karajaan 
Allah.” 

19 Geus kitu, Anjeunna nyandak 
roti, muji sukur, disemplekan, sarta 
dipaparinkeun ka murid-murid, saur-Na, 

“Ieu teh awak Kami anu dibikeun ka 
maraneh. Pek, lalampahkeun pikeun 
tanda mieling ka Kami.” 

20 Sanggeus tuang Anjeunna nyandak 
lumur, tuluy sasauran deui, “Ieu lumur 
eusina perjangjian anyar ku karana getih 
Kami anu dikucurkeun pikeun maraneh. 

21Tapi di dieu, anu bareng ngariung ieu 
meja jeung Kami, aya nu boga leungeun 
hasud anu niat nyerenkeun Kami. 

22Putra Manusa memang geus pasti 
kudu iang, tapi estu cilaka jelema anu 
ngalantarankeun Kami diselehkeun!” 

23 Murid-murid recok silih tanya saha 
anu kitu teh. 

24 Ahirna, maranehna jadi cekcok 
marebutkeun saha nu unggul. 

2> Ku Isa diwawadian, saur-Na, “Ari di 
bangsa-bangsa, raja-raja teh marentah 
ka rayatna, anu nyarekel kawasa 
disebutna pelindung rayat. 

26 Maraneh mah ulah kitu. Anu dipikolot 
di maraneh mah malah kudu daek jadi 
pangngorana, anu jadi pamingpin kudu 
daek jadi juru laden. 

27 Cik antara nu dilaladenan dahar 
jeung anu ngalaladenanana luhur mana? 

Luhur anu dilaladenan. Tapi kapan Kami 
oge di maraneh teh pelayan. 

28 Maraneh salawasna babarengan 
jeung Kami, sajeroning Kami nyorang 
sagala cocoba. 

29 Sarta Kami geus nangtukeun hak-hak 
Karajaan pikeun maraneh, nya eta hak 
anu geus dipaparinkeun ka Kami ku 
Ama. 

30 Jadi, maraneh boga hak dahar 
nginum sameja jeung Kami di jero eta 
Karajaan. Jaba ti eta, maraneh ge dibere 
kalungguhan pikeun nerapkeun hukum 
ka dua belas kaom Israil. 

31 Simon, Simon! Tuh Iblis geus ngincer 
ka maneh, rek ditapikeun kawas ka 
gandum. 

32 Tapi maneh ku Kami geus 
dipangnedakeun, supaya ulah nepi 
ka pecat iman. Di mana geus tobat, 
maneh wajib mere sumanget ka pada 
batur.” 

33 Jawab Petrus, “Jungjunan, abdi 
rido dipanjara atanapi kedah paeh 
babarengan sareng Jungjunan!” 

34 Tapi saur Isa, “Cek Kami: 

Petrus, peuting Ieu memeh hayam 
kongkorongok, maneh geus tilu kali 

mungkir, nya eta nyebutkeun teu wawuh 
ka Kami.” 

35 Saur-Na deui ka sarerea, “Waktu 
maraneh ku Kami diutus bari teu 
meunang mawa rajut duit, bekel, 
jeung tarumpah, kumaha ngarasa aya 
kakurang?” 

36 Diwangsul, “Teu pisan-pisan.” 
Saur-Na deui, “Tapi ayeuna mah ari 
boga, bawa rajut duit teh, kitu deui bekel 
sejenna. Pedang oge, lamun euweuh, 
jual bae jubah beulikeun pedang. 

37 Sabab masing nyaho, yen ayat Kitab 
Suci ngeunaan diri Kami tereh bukti, 
unina: Anjeunna geus disaruakeun 
jeung jelema doraka. Kabeh anu geus 
ditulis ngeunaan diri Kami, ayeuna geus 
ngamimitian.” 

38 Maranehna ngawangsul, “Jungjunan, 
kaleresan ieu aya pedang dua.” 
Waler-Na, “Cukup.” 

39 Geus kitu, Anjeunna angkat ka 
luar kota kawas sasari, nya eta 
ngajugjug Gunung Jetun sarta diiring ku 
murid-murid-Na. 

40 Sasumpingna ka ditu Anjeunna 
sasauran, "Maraneh kudu sembahyang 
supaya ulah beunang ku dodoja.” 

41 Geus sasauran kitu, Anjeunna 
mencilkeun anjeun jauhna kira-kira 
sapamaledog; tuluy bruk nyuuh bari 
sasambat, 

42“Duh Ama, manawi kenging mah, 
candak ieu lumur kasangsaraan teh 
ti abdi; Sanaos kitu, ulah numutkeun 
panuhun abdi, nanging pangersa Ama 
nu kedah laksana.” 

43 Ti dinya, aya malaikat ti langit 
nembongan ka Anjeunna pikeun maparin 
sumanget. 

44 Anjeunna teh keur katarajang 
kasieun anu pohara; sasambat-Na beuki 
husu. Cikaringet-Na lir tetesan-tetesan 
getih, nyakclakan kana taneuh. 

45 Tamat ngadu'a, lajeng cengkat 
nyampeurkeun murid-murid. Maranehna 
teh kasampak keur sarare teu kawawa 
ku nalangsa. 

46 Ku Anjeunna disauran, “Naha sarare? 
Harudang! Heg sarembahyang, supaya 
ulah beunang ku dodoja.” 

4/ Sabot sasauran keneh, breg bae 
daratang ka Anjeunna jelema loba pisan. 
Di antarana, aya Yudas Iskariot, — 
murid ti antara anu dua belas — anu 

leumpangna teh pangheulana. Manehna 
nyampeurkeun ka Isa arek ngarangkul. 

48 Saur Isa ka manehna, “Yudas, 
maneh nyerenkeun Putra Manusa teh ku 
ngarangkul?” 

49 Ari murid-murid aya kajadian kitu 
teh hohoak, pokna, “Jungjunan, kumaha 
urang sabetan bae ku pedang?” 

50 Nu saurang mah geus keplas manten 
nyabet bujangna Imam Agung, keuna 
kana ceulina nepi ka rampung. 

31Tapi saur Isa, “Geus, cukup!” Daun 
ceuli nu rampung teh ku Anjeunna 
diterapkeun nepi ka jadi walagri deui. 

52 Saur-Na ka imam-imam kapala, 
kapala pangawal jeung ka para 
kokolot, “Na Kami teh rampog nepi ka 
dibawakeun pedang jeung pepentung? 

33 Ongkoh unggal poe Kami aya jeung 
maraneh di jero Bait Allah, naha henteu 
ditangkep di dinya bae? Heug, memang 
ieu teh kasempetan maraneh sarta 
hakna kawasa gelap tea.” 

34 Isa geus ditangkep, dibawa ti dinya, 
digiring ka bumi Imam Agung. Petrus 
nuturkeun ti kajauhan. 

”3 Di tengah buruan bumi aya anu keur 
mirunan diparake siduru, Petrus milu 
siduru. 

56 Katenjoeun ku hiji gandek awewe, 
sanggeus neges-neges pok manehna 
ngomong, “Tah ieu ge baturna itu.” 

>! Ku Petrus dipungkir, “Lain, wawuh ge 
henteu ka dinya teh!” 

58 Teu lila aya deui anu ngomong, 
pokna, “Maneh ge sarombongan jeung 
itu!” Petrus mungkir deui, “Lain, lain!” 

39 Heuleut sajam, pok deui bae, aya nu 
ngomong, tandes pisan pokna, “Sidik ieu 
jelema teh baturna itu, urang Galilea 
keneh!” 

60 Tapi cek Petrus, “Lain, kuring mah 
teu nyaho-nyaho!” Harita keneh kadenge 
hayam kongkorongok. 

61Isa ngareret ka Petrus. Ras Petrus 
inget kana kasauran Anjeunna: “Memeh 
hayam kongkorongok peuting ieu, 
maneh geus tilu kali mungkir, nyebut teu 
wawuh ka Kami.” 

62Leos bae, manehna indit bari ceurik, 
awahing ku nalangsa. 

63 Ari Isa ku anu narahan teh diparoyok 
jeung disiksa. 

64 Raray-Na dirungkupan tuluy ditanya, 
“Sebut, saha ieu anu neunggeul?” 

65 Rea-rea deui omongan-omongan 
biadab anu ditujukeun ka Anjeunna. 

66 Sanggeus bray beurang, para 
kokolot bangsa Yahudi, imam-imam 
kapala, jeung ahli-ahli Kitab ngayakeun 
rundingan. Geus kitu, Isa ku aranjeunna 
dijagragkeun ka Mahkamah Agama. 

67 Cek aranjeunna, “Lamun enya 
maneh Al Masih, sebutkeun!” Waler 
Isa, "Disebutkeun oge aranjeun moal 
percaya. 

68 kitu deui, lamun Kaula aya 
pertanyaan ku aranjeun moal diwalon. 

69 Mimiti ayeuna Putra Manusa teh 
geus jumeneng di tengeneun Allah Nu 
Mahakawasa.” 

7 Cek aranjeunna, ragem, “Jadi, maneh 
teh Anak Allah?” Waler-Na, “Tah, cek 
aranjeun keneh Kaula teh Putra Allah.” 

"Cek aranjeunna, “Naon gunana deui 
saksi? Terang-terangan ku Manehna 
sorangan geus diaku.” 

73 1Sidangna terus dibubarkeun, Isa 

dihadepkeun ka Pilatus. 

2“Ku aranjeunna didakwakeun, “Ieu 
Jalmi parantos katalungtik nyasabkeun 

ka bangsa simkuring sareng ngalarang 
mayar pajeg ka Prabu; jabi ti eta, 
ngaku-ngaku Al Masih anu hartosna 
Raja.” 

3 Anjeunna ku Pilatus dipariksa, 
“Jadi, Maneh teh Raja urang Yahudi?” 
Waler-Na, “Leres, sakumaha kasauran 
anjeun.” 

4Saur Pilatus ka imam-imam kapala 
jeung ka jalma rea, “Cek kami: Ieu 
Jelema henteu salah naon-naon.” 

3”Tapi maranehna beuki heuras, “Eta 
Jelema ngasut rayat di sakuliah Yudea 
ku ajaran-ajarana-Na. Ngawitanana di 
Galilea, ayeuna nepi ka dieu.” 

6 Pilatus mariksakeun na enya ieu 
Jelema urang Galilea? 

/ Barang kauninga yen Isa penduduk 
wilayah cepengan Raja Herodes, tuluy 
dikintunkeun ka eta raja, anu kabeneran 
keur aya di Yerusalem. 

8 Atuh kacida bingahna, waktu Raja 
Herodes ningali Isa teh. Sabab hoyongna 
tepang teh, geus lila; da geus sering 
ngadangu hal Anjeunna jeung hoyong 
ningali carana Isa ngadamel mujijat. 

9Loba pisan papariksana ka Isa teh, 
tapi hiji ge taya anu diwaler. 

10 Sajeroning kitu, imam-imam kapala 
jeung ahli-ahli Kitab maju ngadakwa ka 
Anjeunna beurat pisan. 

11 Geus kitu mah, Raja Herodes 
sabaladna mimiti nganistakeun ka 
Anjeunna ku rupa-rupa pamoyok. 
Anjeunna dianggoanan jubah 
kaagungan, terus dikintun deui ka 
Pilatus. 

12 Ti semet poe eta, Raja Herodes jeung 
Pilatus jadi mimitran; ari tadina mah, 
aranjeunna teh, mumusuhan. 

13 Imam-imam kapala, para pepentol, 
jeung rayatna ku Pilatus dipiwarang 
kumpul. 

14 kieu saurna, “Ieu Jelema ku maraneh 
dibawa ka kami, didakwa nyasabkeun 
rayat. Ku maraneh geus kasaksian yen 
ku kami geus dipariksa. Kasalahan- 
kasalahan anu ku maraneh ditudingkeun 
ka diri-Na teu kapanggih buktina. 

1!" Ku Raja Herodes oge henteu, kitu 
nu matak dipulangkeun deui ka kami. 
Sarupa ge euweuh kasalahana-Na anu 
manjing kana hukum pati. 

16 Ku sabab eta, ku kami ngan arek 
dirangket wungkul, tuluy dibebaskeun.” 

!/7— Memang anjeunna kagungan 
wewenang ngabebaskeun salah sahiji 
sakitan dina unggal-unggal hari raya — 

18Tapi nu ngadarakwa, bareng 
tingsaroak, “Singkirkeun! Barabas 
leupaskeun!” 

19 Barabas teh, dipanjarana, lantaran 
nyieun huru-hara jeung maehan. 

20 Pilatus keukeuh, sasauranana heuras 
ku bawaning hoyong ngabebaskeun Isa. 

21Tapi ku maranehna dibales ku sosoak, 
“Gantung! Gantung eta Jelema teh!” 

22 Pilatus ngalahir deui katilu kalina, 
“Sebutkeun naon kasalahana-Na! 

Ku kami teu kapanggih dosa-Na nu 
satimpal jeung hukuman pati. Eta 
sababna, pangna Manehna ku kami 
ngan rek dirangket wungkul sarta tuluy 
dibebaskeun.” 

23Tapi maranehna, sosoakna, beuki 
tarik; keukeuh maksa supaya Anjeunna 
dihukum salib sarta ahirna mah, hasil. 

24 Pilatus ngadamel putusan ngabulkeun 
pamenta maranehna. 

23 Sakitan anu geus nyieun huru- 
hara jeung maehan tea dibebaskeun 
sakumaha pamenta maranehna; ari Isa 

diserenkeun kumaha karep maranehna 
bae. 

26 Waktu maranehna ngagiring Isa, aya 
hiji jelema urang Kirena anu kakara 
datang ti luar kota, ngaran Simon. 
Manehna teh dipaksa dititah manggul 
salib pungkureun Isa. 

2! Loba pisan anu marilu nganteur, 
kaasup ibu-ibu anu sapapanjang jalan 
nyaleungceurikan Anjeunna. 

28 Isa sasauran ka maranehna bari 
ngareret, “Ulah nyaleungceurikan 
Kami, ibu-ibu Yerusalem! Mending 
nyeungceurikan diri jeung anak 
sorangan. 

29 Sabab pidatangeun mangsa jelema- 
jelema teh nganggap untung ka awewe 
gabug, anu teu kungsi kakandungan, teu 
kungsi nyusuan anak. 

30 Harita jelema-jelema bakal 
sasambat: Duh gunung-gunung geura 
gugur, kami tindihan; duh pasir-pasir, 
kami urugan! 

31 Sabab upama tangkal kai nu hirup 
nepi ka dituar ku maranehna, komo deui 
tangkal nu geus garing!” 

32 Harita teh, aya duaan deui penjahat 
anu rek dihukum pati bareng jeung Isa. 

33 Sanggeus narepi ka hiji tempat 
nu disebut Gulguta (hartina: Tempat 
Tangkorek), Isa terus disalib bareng 
jeung penjahat anu dua tea, nu 
digantungna teh di kenca jeung 
katuhueuna-Na. 

34 Sabot disalib Isa sasambat, “Nun 
Ama, mugi dihapunten ieu jalmi-jalmi, 
margi kieuna teh lantaran maranehna 
teu terang.” Geus kitu, anggoan 
Anjeunna ku maranehna dilotre terus 
dibagikeun. 

35 Jalma-jalma milu ngadareugdeug. 
Pamingpin-pamingpin maroyok ka 
Anjeunna, pokna, “Ieu Jelema purah 
nulung batur teh. Keun ayeuna sina 
nulungan diri-Na sorangan, mun enya 
mah manehna Al Masih anu kamanah ku 
Allah!” 

36 Serdadu-serdadu oge milu maroyok 
bari ngasongkeun anggur haseum ka 
Anjeunna, 

37 pokna, “Lamun enya Maneh 
raja urang Yahudi, cik tulungan diri 
sorangan!” 

38 Ari di luhureun mastaka-Na aya 
tulisan, unina: “Ieu raja urang Yahudi.” 

39 Penjahat anu saurang anu pada-pada 
digantung oge milu ngajejeleh ka 
Anjeunna, pokna, “Maneh teh lain Al 
Masih tea? Coba atuh tulungan diri 
sorangan jeung kami deuih!” 

40 Tapi manehna diwawadian ku anu 
saurang deui, pokna, “Na ari maneh teu 
sieun ka Anjeunna, teu sieun ka Allah, 
padahal sarua papada keur dihukum? 

41Urang mah pantes dihukum oge, 
satimpal jeung kasalahan, ari Eta mah 
euweuh pisan dosa-Na!” 

42 Pok unjukan ka Isa, “Nun Isa, sing 
emut ka abdi upami parantos jeneng 
Raja.” 

43 Saur Isa, “Cek Kami, poe ieu keneh 
maneh bakal bareng jeung Kami di 
Pirdus.” 

44 Poe eta keneh, kira-kira pukul dua 
belas, — di sakabeh tempat, ngadak- 
ngadak reup poek; malah mah, poekna 
teh, nepi ka pukul tilu — 

4> panonpoe teh jiga nu ilang caangna; 
dibarung ku soehna reregan Bait Allah 
tea, nu bedah jadi dua. 

46 Isa ngagero bedas, saur-Na, “Nun 
Ama, Simabdi masrahkeun nyawa ka 
panangan Ama.” Tuluy, sanggeusna 

sasauran kitu, Anjeunna masrahkeun 
nyawa-Na. 

41 Komandan pasukan nu nyaksian eta 
kajadian, tuluy ngamulyakeun Allah, 
pokna, “Tetela, ieu Jelema teh, jelema 
bener!” 

48 Jelema-jelema anu eukeur 
ngadareugdeug, — barang aya 
kajadian kitu — kabeh ngolesed, terus 
baralik bari narepakan dada. 

49 Sakur anu enya-enya wawuh ka Isa, 
kitu deui para wanita anu marilu ka 
Anjeunna ti Galilea, narangtung keneh di 
dinya, ngawaskeun ti kajauhan. 

50 Aya hiji jelema nu ngarana Yusup; 
anjeunna teh anggota Majelis Agung; 
jalmana, hade jeung bener. 

?! Anjeunna mah, teu satuju kana 
putusan jeung tindakan Majelis Agung 
teh. Anjeunna teh bibit-buitna ti 
Arimatea, salah sahiji kota di tanah 
Yahudi. Anjeunna oge kaasup jalmi anu 
ngadago-dago ngadegna Karajaan Allah. 

>2Anjeunna ngadeuheus ka Pilatus, 
nyuhunkeun layon Isa. 

33 Geus kitu, layon-Na, ku anjeunna 
diturunkeun, dibungkus ku lawon bodas, 
terus dikurebkeun dina hiji guha anu 

anyar beunang ngabobok dina gunung 
cadas. 

34 Poe eta teh poe panyadiaan, 
piisukaneun poe Sabat. 

33 Para wanita, anu harita marilu ka 
Isa ti Galilea, oge marilu ka tempat-Na 
dikurebkeun, ngawaskeun carana 
Anjeunna dikurebkeun. 

56 Sanggeus marulang, maranehna 
nyadiakeun rampe jeung minyak 
emur. Poe Sabatna, maranehna 
rareureuh heula, sakumaha nu geus 
diparentahkeun ku hukum Toret. 

274 1Rebun-rebun keneh, dina poe 
kahiji tina minggu eta, para 
wanita geus arindit ka pajaratan bari 
marawa rampe jeung minyak seungit 
beunang nyadiakeun mangkukna tea. 
2Barang geus tepi, kasampak batu 
tutup guha pajaratan teh geus ngagoler. 

3 Tuluy maranehna teh, sup ka jero, tapi 
layon Isa teu aya. 

4 Sabot tingharuleng, ujug-ujug, breh 
bae aya anu narangtung duaan deukeut 
maranehna; papakeanana ngagebur 
cahayaan. 

>? Maranehna mareungpeunan beungeut 
bawaning ku sieun, tapi anu duaan teh 

ngajak ngomong, “Anjeunna teh hirup, 
naha diteang ka enggon anu paraeh? 

6 Teu aya di dieu Anjeunna mah, geus 
gugah. Sing inget ka dawuhana-Na keur 
basa di Galilea tea.? 

/' Kapan saur-Na: Putra Manusa teh geus 
mistina diselehkeun ka jelema-jelema 
doraka terus disalib, tapi tangtu gugah 
deui dina poe katiluna.” 

8 Ras bae, maranehna, inget deui kana 
dawuhan Anjeunna tea. 

9 Samulangna ti pajaratan, hal eta, 
ku maranehna dicaritakeun ka murid- 
murid anu sabelas; kitu deui, ka 
duduluran-duduluran sejenna. 

10Eta wanita-wanita teh, — nya eta 
Maryam Magdalena, Yohana, Maryam 
ibu Yakobus, jeung anu sejen-sejenna 
anu ngabarengan — pada nyaritakeun 
hal eta ka rasul-rasul tea. 

!1Tapi caritaanana dianggap omong 
kosong bae, teu dipercaya. 

12 Ngan Petrus anu buru-buru lumpat 
muru ka pajaratan. Barang manehna 
ngalongok ka jero guha pajaratan, ngan 
nenjo boeh bae ngalumbuk. Manehna 

teh, leos indit deui bari tumanya di jero 
hatena, aya naon kira-kirana. 

13 Poe eta keneh, aya dua murid Isa 
anu keur laleumpang ka hiji kampung 
ngaranna kampung Emaus. Jauhna ti 
Yerusalem kira-kira tujuh pal. 

14 Bari leumpang nyaritakeun sagala 
anu anyar kajadian. 

15 Sabot gunem catur tukeur pikiran, 
jol bae Isa nyaketan maranehna, terus 
angkat bareng jeung maranehna. 

16 Tapi panon maranehna kawas anu 
kalampudan, nepi ka teu warawuh ka 
Anjeunna. 

1/ Saur Isa, “Keur gunem catur naon?” 
Maranehna ngarandeg semu nu heran. 

18 Pok, nu ngaranna Kleopas, ngajawab, 
“Naha Anjeun teh jalmi ngumbara di 
Yerusalem, nepi ka teu terang kana 
kajadian anu sakitu haneutna keneh?” 

19 Saur Isa, “Naon tea?” Jawabna, 
“Eta, perkara Isa, urang Nasaret tea, nu 
kagungan daya kakuatan dina kasauran 
jeung dina tindakan di payuneun Allah 
jeung di kalangan bangsa kuring. 

20 Tapi ditangkep ku imam-imam kapala 
jeung ku pepentol-pepentol bangsa 

kuring, tuluy Anjeunna diserenkeun 
pikeun dihukum pati, nya eta disalib tea. 

2*1Tadina, pohara diharepna ku kuring 
sarerea, diharep bakal ngabebaskeun 
bangsa Israil. Kajadianana teh, tilu poe 
ka tukang. 

22 Geus kitu, meunang deui beja anu 
pikareuwaseun pisan ti babaturan 
wanita, anu rebun-rebun keneh tas 
ngalongok pajaratan. 

23 Cek maranehna: Layon Anjeunna teh 
teu aya. Maranehna nerangkeun nenjo 
malaikat-malaikat anu nyaurkeun, yen 
Anjeunna geus gugah hirup deui. 

24 Terus disidikkeun ku babaturan ka 
pajaratan, enya Anjeunna geus teu aya.” 

23 Saur Isa, “Bodo maraneh, pikiran 
maraneh teh kuled, nepi ka teu percaya 
kana sagala kasauran nabi-nabi! 

26 Ari Al Masih teh naha lain geus 
mistina nandangan eta sakabeh, geusan 
jalan kana kamulyaana-Na?” 

27 Ti dinya, ku Anjeunna diterangkeun 
ka maranehna naon-naon anu geus 
dituliskeun dina Kitab Suci, mimiti ti 
kitab-kitab Musa nepi ka kitab-kitab 
paranabi. 


LUKAS 24.28-34 160 


28 Sanggeus deukeut ka kampung 
anu dijugjug, Anjeunna kawas anu rek 
lajeng. 

29 Tapi ku maranehna dikeukeuhan 
diajak sindang, pokna, “Ngarereb heula 
di kuring, geus burit, sakeudeung deui 
ge panonpoe surup.” Terus Anjeunna 
sindang ka maranehna. 

30 Waktu tuang ngariung jeung 
maranehna, Anjeunna nyandak roti, 
muji sukur, nyemplekan roti, terus 
disodorkeun ka maranehna. 

31 Geus kitu, kakara panon maranehna 
teges, wawuh deui ka Anjeunna, tapi 
Anjeunna terus ngaleungit ti dinya. 

32Cek maranehna, “Pantes waktu 
Anjeunna sasauran tadi di jalan bari 
nerangkeun Kitab Suci, hate urang 
kacida kumejotna.” 

33 Ti dinya, kencling bae maranehna 
baralik deui ka Yerusalem pikeun 
nepungan murid-murid anu sabelas; 
ari kasampak teh, nya keur kumpul 
sabatur-batur. 

34 Cek murid-murid nu di darinya, 
“Enya Jungjunan teh geus gugah, geus 
nembongan ka Simon.” 

35 Ti dinya, murid-murid anu ti Emaus 
pupulih perkara papanggihanana tadi di 
jalan, jeung carana maranehna wawuh 
deui ka Anjeunna waktu Anjeunna 
nyemplekan roti. 

36 Sabot keur gunem catur kitu, breh 
bae, Isa geus ngadeg di tengah-tengah 
maranehna; lajeng Anjeunna sasauran, 
“Bagea!” 

37 Maranehna ngararenjag pacampur 
jeung sieun, panyangkana jurig. 

38 Anjeunna sasauran deui, “Naha 
ngararenjag jeung hamham sagala? 

39 Tenjo ieu leungeun jeung suku Kami, 
pek rampa sarta sidikkeun; da jurig mah, 
euweuh jirimna, henteu tulangan henteu 
dagingan, sakumaha Kami ayeuna.” 

40 Bari sasauran kitu Anjeunna 
nembongkeun panangan jeung 
sampeana-Na. 

41 Maranehna bati hemeng atoh 
pacampur jeung heran, tapi acan pati 
percaya keneh. Ku sabab eta, Anjeunna 
lajeng mariksakeun, “Aya kadaharan?” 

42Ku maranehna dihaturanan lauk 
sapotong, 

43 terus ku Anjeunna dituang di dinya. 

44 Anjeunna sasauran deui, “Bareto 
Kami geus ngomong waktu urang masih 
babarengan keneh, yen sagala rupa anu 
geus ditulis ngeunaan diri Kami dina 
kitab Toret Musa, kitab nabi-nabi jeung 
kitab Zabur pinasti kudu dilakonan. Eta 
omongan Kami, ayeuna kabuktian.” 

485 Ti dinya, Anjeunna nyaangkeun 
pikiran maranehna, nepi ka maranehna 
bisa ngahartikeun Kitab Suci. 

46 Saur-Na deui, “Geus dituliskeun kieu: 
Al Masih kudu nandangan eta kabeh, 
dina poe nu katilu gugah deui ti antara 
nu paraeh. 

4/ Jeung deui: Kalayan Asmana, hal 
pertobat jeung panghampura dosa teh 
kudu diwawarkeun ka sagala bangsa, 
mimiti ti Yerusalem. 

48 Nya maraneh saksina tina ieu 
sakabeh perkara. 

49 Kami ge tangtu ngutus anu geus 
dijangjikeun ku Ama Kami ka maraneh. 
Tapi maraneh kudu tetep heula di 
ieu kota, nepi ka mangsana maraneh 
meunang pangdeudeul kakawasaan ti 
manggung.” 

50 Geus kitu, maranehna ku Isa 
dicandak ka luar kota, nepi ka deukeut 
kampung Betania. 

31 Sabot Anjeunna keur ngaberkahan 
ka maranehna, tuluy paturay, diangkat 
ka sawarga. 

>2 Brek, maranehna, sarujud nyembah 
ka Anjeunna; terus maranehna teh 
marulang deui ka Yerusalem kalawan 
suka bungah. 

33 Maranehna, sapopoena, araya bae di 
Bait Suci bari ngamulyakeun ka Allah. 


Yohanes 


1 !Ti awal kadim keneh, Pangandika 
teh geus jumeneng. Eta Pangandika 
manunggal jeung Allah tur Pangandika 
teh nya Allah tea. 

2@Manunggalna jeung Allah teh, ti 
awitna keneh. 

3 Sakur jajadian alam, nya Anjeunna 
anu ngajadikeunana. Mun lain ku 
Anjeunna mah, sakur nu geus gumelar 
teh pamohalan aya. 

Eta Pangandika teh, sumbering 
hirup; ari hirup tea jadi caang atawa 
papadangna umat manusa. 

Caang teh, gumebyar di alam 
poek tur ku poek henteu kaungkulan 
pangawasana. 

6Jol bae, sumping hiji utusan Allah, 
Yahya jenenganana. 

/'Sumpingna, pikeun jadi saksi nu 
baris nerangkeun saha eta Papadang 
teh, supaya ku lantaran anjeunna, 
eta Papadang teh dipercaya ku umat 
manusa. 

8 Ari anjeunna mah, lain Caang tea; da 
anjeunna mah, sakadar utusan anu kudu 
nerangkeun saha eta Caang teh. 

9Tapi Caang anu sajatina mah, — 
nu nyaangan unggal jelema — nuju 
sumping ka alam dunya. 

10 Anjeunna teh parantos aya di alam 
dunya, — kenging-Na ngajadikeun tea — 
tapi pangeusi dunya teh teu wawuheun. 

11 Sumping-Na teh, nya ka nu jadi 
milik-Na ku anjeun, tapi ku umat-Na 
henteu ditarima. 

12 Tapi sing saha anu daek narima 
sarta percaya ka Anjeunna, ku Allah 
dipaparinan hak jadi putra-Na. 

13 Kituna teh, lain ku sabab turunan; 
lain oge ku jalan anu ilahar anu lumrah 
di manusa, tapi estu ku kakawasaan 
Allah bae. 

14 Eta Pangandika teh geus mijalma, 
aya dina hirup kumbuh urang sarta ku 
urang kasaksian kamulyaana-Na, nya 
eta kamulyaan anu dinugrahakeun ku 
Ingkang Rama ka Putra Tunggal, nu 
sajati tur leber ku sih kurnia. 

15 Ngeunaan Anjeunna, Yahya 
nerangkeun, “Tah ieu Anjeunna teh; anu 
cek kami: Engke, pandeurieun kami rek 

sumping Anjeunna anu aya-Na heulaeun 
kami; sabab jumenengna teh, samemeh 
kami gumelar. 

16 Ku kajembaran manah-Na, urang 
sarerea geus kaseundeuhan sih kurnia 
anu taya wates wangenna. 

1/ Nabi Musa ka urang geus mere 
hukum Toret, ari Isa Al Masih mah, 
ngadatangkeun sih kurnia jeung 
kasayaktian. 

18 Saurang ge, can aya anu geus nenjo 
Allah. Tapi ku Anjeunna, — anu jadi 
Putra Tunggal Allah, anu hirup-Na dina 
pangkonan Rama — Allah teh bakal 
dinyatakeun ka urang.” 

19 Waktu Nabi Yahya ditaros ku utusan 
urang Yahudi di Yerusalem, nya eta 
panghulu-panghulu agung sarta urang 
Lewi, “Saha tea anjeunna teh?” 

20 Ku Nabi Yahya diwaler sajujurna bae, 
saurna, “Kaula lain Al Masih!” 

21Pok deui nu naros teh, “Upami kitu, 
saha atuh? Naha Nabi Elias?” Walerna 
deui, “Lain.” 

22 Pok deui nararos, “Saha tea atuh? 
Simkuring kudu mawa jawaban ka nu 
ngutus. Cobi, saha salira teh?” 

23 Walerna, “Kami teh, nya eta soara 
anu cumeluk di alas kikisik kieu: 
“Geura lelempeng pijalaneun Pangeran,' 
sakumaha pilahir Nabi Yesaya.” 

24 Di antara eta utusan-utusan teh, aya 
sababaraha urang Parisi. 

23 Aranjeunna mariksa kieu, “Naon 
margina atuh anjeun ngabaptis, padahal 
Al Masih, lain; Nabi Elias, lain; nabi anu 
keur didago-dago oge, lain!” 

26 Ku Yahya diwaler, “Kaula mah 
ngabaptis oge ku cai; tapi di antara 
aranjeun teh, saenyana, geus aya Anu 
ku aranjeun teu kawawuhan; 

2! nya nu sumping-Na teh, pandeurieun 
kaula tea. Muka tali tarumpahna oge, 
kaula mah henteu wani.” 

28 Eta kajadian teh di daerah Betania, 
peuntaseun walungan Ciyordan, anu ku 
Nabi Yahya dianggo tempat ngabaptis 
tea. 

29 Poe isukna, Nabi Yahya ningali 
Isa bade mendakan anjeunna; tuluy 
dituduhkeun, saurna, “Tarenjo tuh, Anak 
Domba Allah, anu kawasa mupus dosa 
alam dunya. 

30 Nya Anjeunna nu dimaksud ku kami 
teh, anu cek kami, “Pandeurieun kami, 

tangtu sumping Anjeunna anu aya-Na 
heulaeun kami; sabab jumeneng-Na 
oge, samemeh kami gumelar.” 

31 Mimitina mah, kami oge henteu 
wawuh ka Anjeunna teh. Sanajan kitu, 
nu matak kami diutus jeung ngabaptis 
ku cai teh, supaya ngawawuhkeun 
Anjeunna ka bangsa Israil.” 

32 Nabi Yahya masihan deui panaksen, 
saurna, “Kami geus nyaksian Ruh 
lungsur ti langit mangrupa manuk japati, 
eunteup kana salira-Na. 

33 Tadina mah, kami can wawuh ka 
Anjeunna. Tapi Allah, anu nimbalan ka 
kami kudu ngabaptis ku cai, samemehna 
geus netelakeun ciciren-Na ka kami, 
timbalana-Na: “Samangsa- mangsa 
maneh nenjo aya Ruh lungsur terus 
eunteup ka hiji jelema, eta teh Anjeunna 
anu bakal ngabaptis ku Ruh Allah.” 

34 Geus katenjo eta teh ku kami. Ku 
sabab eta, ayeuna kami mere panaksen: 
Anjeunna teh Putra Allah.” 

33 Isukna, Nabi Yahya ngadeg deui di 
tempat eta keneh bareng jeung dua 
muridna. 

36 Waktu anjeunna ningali Isa 
ngalangkung, ngalahir, “Tuh, tenjo 

Anjeunna, nu diibaratkeun Anak Domba 
Allah tea!” 

3 Kadengeeun ku muridna anu duaan, 
tuluy bae duanana nuturkeun Isa. 

38 Isa nyoreang ka pungkur, anu 
naluturkeun teh dipariksa, “Nareangan 
naon?” Piunjukna, “Rabi (hartina Guru), 
dupi linggih di mana?” 

39 Saur Isa ka maranehna, “Tuturkeun 
bae Kami, engke ge nyaho.” Maranehna 
tuluy naluturkeun; jadi bae nyarahoeun 
panglinggihana-Na sarta poe eta mah, 
maranehna ngendek heula di Anjeunna. 
Harita teh kira-kira pukul opat. 

40 Salah saurang anu ngadenge pilahir 
Yahya anu terus nuturkeun Isa, nya eta 
Andreas, dulurna Simon Petrus. 

431Tuluy manehna nepungan heula 
Simon dulurna, pok cacarita, “Kuring 
mah geus papanggih jeung Al Masih.” 

42 Tuluy Petrus dibawa ngadeuheus ka 
Isa. Manehna ku Isa diteuteup, tuluy 
saur-Na, “Ieu teh Simon, anak Yonas. 
Anjeun bakal dilandih Kepas (Kepas teh, 
nya Petrus tea nu hartina: Batu karang).” 

43 Poe isukna, Isa mutuskeun angkat ka 
Galilea. Di dinya pendak jeung Pilipus, 
saur-Na, “Tuturkeun Kami!” 

44 Pilipus teh asalna urang Betsaida, 
lemburna Andreas jeung Petrus. 

45 Pilipus tepung jeung Natanael, pok 
nyarita, “Kuring mah geus papanggih 
jeung anu disebut-sebut ku Nabi Musa 
jeung nabi-nabi sejen dina Kitab Toret 
tea, jenenganana Isa, Putra Yusup ti 
Nasaret.” 

46Cek Natanael, “Wah, na aya kitu 
kira-kirana barang hade asal ti Nasaret?” 

4/7 Jawab Pilipus, “Ayeuna mah hayu 
urang saksikeun bae!” Kakara oge 
Natanael datang, Isa geus ngalahir 
manten, saur-Na, “Tah ieu urang Israil 
tulen anu euweuh kuciwana teh.” 

48 Pihatur Natanael, “Naha geuning 
uninga ka abdi?” Waler Isa, “Memeh 
maneh dicalukan ku Pilipus, ku Kami 
geus katenjo aya di handapeun tangkal 
kondang.” 

49 Cek Natanael, “Rabi, Jungjunan teh 
Putra Allah, Raja urang Yahudi!” 

50 Saur Isa, “Naha eta kayakinan anjeun 
teh lantaran cek Kami bieu maneh geus 
katenjo ku Kami handapeun tangkal 
kondang? Loba keneh anu leuwih aheng 
batan eta, geura engke oge kasaksian.” 

31 Saur-Na deui, “Cek Kami, saenyana, 
maneh bakal nenjo langit muka jeung 
malaikat-malaikat turun unggah ka 
Kersa Putra Manusa.” 

? 1Tilu poe ti harita, di lembur Kana, 
Galilea, aya nu hajat nikahkeun. Ibu 
Isa angkat ka dinya; 

2“Isa oge jeung murid-murid-Na 
diondang. 

3 Barang nu hajat beakeun anggur, 
ibu-Na wawartos ka Isa, “Nu hajat teh 
seepeun anggur!” 

4Waler Isa, “Kedah dikumahakeun kitu 
ku Abdi, ibu? Teu acan waktosna ayeuna 
mah.” 

”Tapi ibu-Na marentah ka anu laladen, 
“Turutkeun engke saparentah-Na!” 

6 Di dinya, aya genep buyung, biasana 
paranti wawasuh sakumaha tali paranti 
urang Yahudi, masing-masing bisa muat 
ti salapan nepi ka dua welas liter. 

Tuluy Isa ngadawuh ka nu 
laladen, “Pinuhan buyung teh ku 
cai.” Tuluy buyung-buyungna, diareusian 
sapinuhna. 

8 Isa ngadawuh deui, “Pek siukan, bawa 
ka ditu, ka nu mangku hajat.” Tuluy ku 
maranehna dianteurkeun. 

9?Sanggeus ku nu mangku hajat 
diasaan, cai teh geus jadi anggur, teu 
nyahoeun asal-asalna mah. Tapi anu 
laladen, nya eta anu nyiukan tea mah 
nyarahoeun. Manehna tuluy manggil ki 
panganten, 

10 pok nyarita, “Biasana nu disuguhkeun 
ti heula teh anggur nu raos nepi ka 
warareg, nembe anu kirang raos. Dupi 
ieu tibalik, nu raosna kaluar nembe 
ayeuna.” 

11 Eta mujijat di lembur Kana, Galilea, 
mujijat Isa anu munggaran pisan, 
dianggo mintonkeun kamulyaana-Na. 
Ku hal eta, murid-murid-Na jadi mantep 
hatena percaya ka Anjeunna. 

12 Ti dinya, Isa angkat ka kota 
Kapernaum disarengan ku ibu-Na, 
saderek-saderek-Na, jeung ku murid- 
murid-Na. Di Kapernaumna teu lami, 
ngan popoean bae. 

13 Sanggeus deukeut kana hari raya 
Yahudi nu disebut “Paska,” Isa angkat ka 
Yerusalem. 

14 Di emper Bait Suci ku Anjeunna ka 
sampak loba tukang dagang, nu dagang 
sapi, nu dagang domba, tukang japati, 
jeung tukang nukeur-nukeurkeun duit. 

15 Anjeunna ngarara tali, ngadamel 
pecut. Tuluy anu daragang teh, 
kabeh, diusir sadagang-daganganana: 
Embe, domba, jeung sapi. Tukang 
nalukeur-nukeurkeun duit, duitna 
dibahe-bahekeun, mejana dijungkir- 
jungkirkeun. 

16 Ka nu dagang japati, Isa sasauran, 
“Bawaan kabeh ka ditu, Panglinggihan 
Ama Kami, ulah dijarieun pasar.” 

1/ Murid-murid-Na, ras bae, inget kana 
ungelna Kitab Suci anu kieu, “Lantaran 
banget deudeuhna ka padaleman 
Anjeun, hate asa kaleleban.” 

18 Urang Yahudi nangtang ngaralawan 
ka Isa, pokna, “Mana buktina hak 
Anjeuna nyieun tindakan kieu teh?” 

Waler Isa, “Ruag ieu Bait Allah, di 
jero tilu poe ku Kami rek ditangtungkeun 
deui.” 

20 Dijawab ku maranehna, “Opat puluh 
taun ngadegkeun ieu Bait Allah teh! Ari 
Anjeun sanggup ku tilu poe?” 

21 Padahal, nu ku Isa disebut Bait Allah 
teh, maksudna mah salira-Na ku Anjeun. 
22Ngeunaan hal ieu, murid-murid-Na 
teh kakara aringeteun deui yen Isa geus 
pernah ngadawuh kitu, nya eta sanggeus 

Anjeunna hirup deui tina pupus-Na. Ku 
sabab eta, kakara maranehna percaya 
kana eusi Kitab Suci jeung ka eta 
dawuhan Isa tea. 

23 Sabot Anjeunna di Yerusalem, — 
sapanjang hari raya Paska tea — loba nu 
jaradi percaya ka Jenengana-Na lantaran 
narenjo mujijat-mujijat damelana-Na. 

24 Najan kitu maranehna ku Isa henteu 
didamel andelan; da kabeh ge, ku 
Anjeunna mah geus kauninga tabeatna 
teh. 

23 Lian ti eta, Anjeunna ge teu butuh ku 
katerangan saha bae, tina hal kaayaan 
manusa mah. Sabab Anjeunna mah, 
geus uninga kana keretegna hate 
masing-masing. 

1 Aya hiji urang Parisi, pamingpin 
Agama Yahudi, ngarana Nikodemus. 

2 Dina hiji peuting, anjeunna nepangan 
Isa, saurna, “Rabi (Guru) simkuring 
terang, yen Anjeun teh guru utusan 
Allah; margi anu sanes mah, moal aya 
nu tiasa nyieun mujijat-mujijat kitu, 
kajaba upami disarengan ku Allah.” 

3 Waler Isa, “Kieu cek Kaula, upama 
urang henteu dijurukeun deui, 

pamohalan bisa ningal Karajaan nu 
diparentah ku Allah.” 

4Walon Nikodemus, “Kumaha abdi nu 
parantos sakieu kolotna tiasa dijurukeun 
deui? Naha tiasa lebet deui ka jero 
beuteung indung, teras dijurukeun 
deui?” 

” Waler Isa, “Masing percaya: Upama 
jelema henteu dijurukeun tina cai jeung 
Ruh, hamo teuing bisa asup ka Karajaan 
Allah. 

6Anu dijurukeunana ku manusa, 
sipat-sipatna, tangtu kumaha ilaharna 
manusa. Ari anu medalna tina Ruh, 
tangtu rohani sipatna. 

/ Anjeun teu kudu heran, mun cek Kaula 
tadi kudu dijurukeun deui. 

8 Ari Ruh teh, lir angin nu ngahiuk 
sakarepna. Ku anjeun kakuping sorana, 
tapi anjeun henteu terang ti mana asalna 
jeung ka mana losna. Anu dijurukeun 
tina Ruh oge, kaayaanana teh kawas 
kitu.” 

9Walon Nikodemus, “Teu kahartos eta 
tiasa kitu?” 

10 Waler Isa, “Anjeun teh guruna bangsa 
Israil? Piraku henteu ngarti? 

11 Nu diterangkeun ka anjeun teh, nya 
eta ngeunaan hal anu geus katingal ku 
Kami sorangan sarta nu geus kasaksian 
ku sorangan; tapi ku aranjeun mah, 
henteu katarima eta katerangan teh. 

l12Lamun katerangan Kaula, tina hal 
dunya, ku anjeun geus teu dipercaya; 
geus komo lamun nyaritakeun perkara 
sawarga, tangtu kana moal percayana 
teh! 

13 Ari jelema mah, acan aya anu geus 
indit sarta nyaho sawarga, iwal ti Putra 
Manusa anu terah asal ti dinya. 

14 Jeung sakumaha oorayan tambaga 
tea, nu ku Musa geus ditanjeurkeun di 
sagara kikisik; kitu oge, Putra Manusa 
kudu dijungjung dikaluhurkeun, 

15 supaya unggal jelema anu percaya 
ka Anjeunna ginanjar hirup abadi. 

16 Sabab dunya teh, pohara nya diasihna 
ku Allah; nepi ka Putra Tunggal-Na 
oge dipasrahkeun, supaya sing saha 
anu percaya ka Anjeunna ulah nepi ka 
binasa; tapi sabalikna, bisa tinemu jeung 
hirup abadi. 

1/ Pangna Allah ngutus Putra-Na ka 
alam dunya teh, lain rek ngahukum, 

enyana mah rek nyalametkeun alam 
dunya ku parantaraan Putra-Na. 

18 Saha bae anu percaya ka Anjeunna, 
moal dihukum; anu baris dihukum teh, 
anu embung percaya sabab henteu 
ngandel ka nu ngaran Putra Tunggal 
Allah tea. 

19 Ari duduk hukumna kieu: Caang tea 
geus datang ka dunya, tapi manusa 
leuwih resep kana poek tibatan kana 
caang. Sabab kalakuanana nu jahat. 

20 Munasabah, da tukang 
ngalampahkeun kajahatan mah, 
ijid kana caang teh sarta moal daek 
nyampeurkeun, supaya kajahatanana 
teu kaboker. 

21 Sabalikna, anu kalakuanana bener 
mah, kana caang teh nyampeurkeun; 
ngarah jelas, yen kalakuanana teh sapuk 
jeung Pangersa Allah.” 

22Sanggeus kitu, Isa katut murid-murid 
angkat ka tanah Yudea sarta terus 
ngarereb di dinya bari ngabaptis. 

23Yahya oge ngabaptis, tempatna di 
Ainon deukeut lembur Salim. Sabab di 
dinya, loba cai tur loba jelema anu ka 
darinya harayangeun dibaptis; 

24 da harita mah, Yahya teh acan 
dipanjara. 

23 Pareng timbul pasalingsingan paham 
antara murid-murid Yahya jeung salah 
sahiji urang Yahudi, nya eta tina hal 
SUSUCi. 

26 Tuluy maranehna nepungan 
Nabi Yahya pokna, “Rabi, jalmi anu 
kapungkur sumping ka anjeun, nu 
kantos dicarioskeun tea, Anjeunna oge 
geuning ngabaptis di walungan Ciyordan 
palih peuntas; jalmi-jalmi ngabrul bae 
ka dinya sadayana.” 

2! Waler Yahya, “Saha oge moal aya 
anu bisa narima naon-naon, lamun teu 
dipaparinan ti sawarga mah. 

28 Maraneh pribadi bisa mere 
katerangan sabage saksi, yen kami geus 
ngomong kieu: Kami teh lain Al Masih, 
tapi anu diutus samemeh Anjeunna. 

29 Panganten awewe teh hakna 
panganten lalaki; tapi sabage sobat 
ki panganten anu ngarendeng 
jeung ngabandungan di dinya, milu 
mikayungyun ku sora ki panganten. Eta 
teh, pikeun kami mah, geus mangrupa 
kabagjaan tur nepi ka jucungna pisan 
ayeuna mah. 

30 Anjeunna mah geus kuduna beuki 
unggul, kami anu kudu beuki asor. 

31Anu asal ti sawarga, tangtu 
ngungkulan ka kabeh; anu asal ti dunya, 
tangtu kaasup warga ieu dunya sarta 
cacaritana tangtu ku basa duniawi. 

Anu asal ti sawarga, tangtu bae 
pangunggulna. 

32 Anjeunna maparin katerangan tina 
sagala rupa anu geus kabandungan 
jeung kadangu ku anjeun, tapi 
panyaksi-Na euweuh nu daek narima. 

33 Saha-saha nu daek narima kana 
panyaksi-Na, tangtu ngarasa yen Allah 
teh saestu. 

34 Pangna Anjeunna diutus ku Allah 
teh, geus tangtu pikeun nepikeun 
dawuhana-Na. Sabab Anjeunna, ku Allah 
geus dianugrahan Ruh Mantenna tanpa 
wangenan. 

33 Rama nu mikaasih ka Putra geus 
masrahkeun sakabeh perkara ka 
Anjeunna. 

36 Anu percaya ka eta Putra, tangtu 
tinemu jeung hirup langgeng. Tapi 
anu henteu anut ka Putra mah, moal 
papanggih jeung hirup; sabalikna, 
pinasti nandangan hukuman Allah.” 

A 1 Barang Jungjunan urang uninga, 
yen urang-urang Parisi nyarahoeun 
Anjeunna geus ngabaptis leuwih loba 
sarta kenging murid leuwih loba batan 
Yahya, 

2— padahal anu ngabaptisna mah 
murid-murid-Na, lain Isa ku anjeun —, 

3 Anjeunna tuluy angkat deui bae ka 
Galilea, ngantunkeun Yudea. 

4 Ari jalanna kudu nyorang daerah 
Samaria. 

?Angkat-Na geus nepi ka kota Sikar 
di daerah Samaria, teu jauh ti tanah 
milik Yakub anu diwariskeun ka Yusup, 
putrana. 

6 Di dinya, aya hiji sumur anu katelah 
sumur Yakub. Ku bawaning ngaraos cape 
urut angkat sakitu tebihna; gek, Isa calik 
sisi eta sumur. Harita teh kira-kira pukul 
dua welas beurang. 

7 Jol wae, aya awewe urang Samaria rek 
ngala cai. Ku Isa dipundutan, saur-Na, 
“Cik menta cai, hayang nginum!” 

8 Ari murid-murid mah teu araya, da 
keur ka kota meuli dahareun. 

? Eta wanita ngawangsul, “Naha mundut 
ngaleueut ka abdi urang Samaria? Kapan 
Anjeun teh urang Yahudi!” (Urang Yahudi 

mah cadu cacampuran jeung urang 
Samaria). 

10Waler Isa, “Lamun Nyai terang mah 
kana nugraha ti Allah, jeung wawuh 
ka nu menta nginum, tangtu Nyai anu 
menta nginum teh ka Kami, tur tangtu 
dibere cai cikahuripan.” 

11 Jawab eta awewe, “Timana Anjeun 
iasa masihan cai cikahuripan? Teu 
nyandak timba-timba acan, mangkaning 
jero pisan ieu sumur teh. 

12 Naha Anjeun teh langkung punjul ti 
Yakub karuhun abdi, nu ngawakapkeun 
ieu sumur ka urang dieu? Yakub ku 
anjeun sapala putra ngaleueutna teh di 
dieu, kitu deui ingon-ingonna.” 

13 Waler Isa, “Nginum tina sumur ieu 
mah bakal halabhab deui; 

14 tapi cai nu rek dibikeun ku Kami mah, 
moal matak halabhab-halabhab deui 
sapapanjangna oge. Sabab cai pamere 
Kami mah, bakal ngajadi cinyusu di jero 
diri nu nginumna; anu moal saat-saat 
nepi ka hirup di kalanggengan oge.” 

15 Cek eta awewe, “Mangga atuh 
pasihkeun ayeuna, supados abdi ulah 
halabhab-halabhab deui sareng teu 
kedah nimba-nimba deui ti dieu.” 

16 Saur Isa, “Teang heula salaki, sina ka 
dieu.” 

1/ Tembalna, “Teu gaduh salaki abdi 
mah.” Saur Isa deui, “Bener, Nyai 
memang teu boga salaki. 

18Tapi Nyai geus lima kali boga salaki. 
Nu ayeuna mah lain salaki. Pangakuan 
Nyai bener.” 

19 Tembalna, “Jungjunan, moal lepat, 
yakin yen Jungjunan teh nabi! 

20 karuhun abdi ngalakonan ibadahna 
di dieu, di gunung; nanging sanggem 
urang Yahudi mah, kedah di Yerusalem.” 

21 Saur Isa, “Sing percaya ka Kami, 
engke mah ngabakti ka Allah teh di 
gunung ieu lain, di Yerusalem lain. 

22Urang dieu mah, nyarembahna teh 
kana sesembahan anu asing, ari Kami 
mah wawuh saha Anu disembah teh. 
Sabab kasalametan mah, jalanna ti 
bangsa Yahudi. 

23Tapi tangtu cunduk waktu datang 
mangsa, — malah ayeuna ge geus mimiti 
—, umat anu tulen ibadah teh, nya eta 
anu nyembah ka Rama kalawan roh 
jeung kayaktian. Kudu kitu, ngabakti 
nurutkeun pangersa Allah mah. 

24 Ari Allah teh sipat Ruh, jadi babakti 
ka Anjeunna ge ngalampahkeunana 
kudu kalawan roh jeung kayaktian.” 

22 Diwalon ku eta awewe, “Abdi ge 
terang, yen engke rek aya nu sumping, 
nya eta Al Masih tea. Upami Anjeunna 
parantos sumping, sagala rupi perkawis 
tangtos ku Anjeunna diterangkeun.” 

26 Saur Isa, “Kapan ieu Al Masih teh, 
nya anu ayeuna keur cacarita.” 

2! Sabot kitu murid-murid daratang; 
kacida hareraneunana nenjo Guruna 
keur sasauran jeung awewe teh; tapi 
saurang oge, teu aya nu wani naros: 
Nuju mundut naon? atawa: Nuju 
nyarioskeun naon? 

28 Ari awewe tea, cul buyung terus indit 
ka kota, hariweusweus ka batur-baturna; 

29“Leuh, aya jelema wet nyahoeun 
kana sagala lampah kuring! Boa-boa Al 
Masih tea! Hayu urang ka ditu!” 

30 Bral bae arindit manggihan Anjeunna. 

31 Sajeroning kitu, murid-murid 
ngahaturkeun tuangeun, pokna, “Rabi 
mangga geura tuang.” 

32 Tapi waler-Na, “Geus boga dahareun 
mah. Tapi maraneh mah, acan nyaho 
kana rupana.” 

33 Murid-murid silih tanya pada batur, 
“Aya nu ngintunan kitu?” 

34 Saur Isa, “Kadaharan Kami mah, 
nya eta: Ngalampahkeun pangersa 
Anjeunna, Anu ngutus ka Kami jeung 
nganggeuskeun padamelana-Na. 

35 Opat bulan deui ge dibuat, lain kitu 
cek maraneh? Geura tuh, pasawahan 
sakitu legana! Parena geus karoneng, 
meujeuhna dipibuatan. 

36 Malah nu kudu dibuatna ge 
geus narima buruhanana, tinggal 
ngumpulkeun beubeunanganana, 
pibekeleun hirup di kalanggengan, 
supaya boh nu melak boh nu dibuat 
sarua suka bungahna. 

3/7 Sabab bener cek kacapangan: “Aya 
nu kudu melak, aya nu kudu ngala.” 

38 Nya maraneh ku Kami dititah 
ngalana, da melakna mah geus nitah nu 
sejen; maraneh nu wajib metik hasilna.” 

39 Ku caritaan awewe nu tadi tea, anu 
nyebutkeun, “Anjeunna uningaeun kana 
kabeh lampah kuring;” ahirna, loba 
urang Samaria anu percaya ka Isa. 

40 Sanggeus pada terang, ku 
maranehna Anjeunna diandeg; sarta 

Anjeunna ngarereb heula dua poe di 
maranehna. 

41 Sanggeus ngadarenge kasaurana-Na, 
beuki loba bae urang Samaria anu 
percaya ka Anjeunna. 

42 Ceuk maranehna ka awewe tea, 
“Urang oge percaya ayeuna mah, tapi 
lain ku carita maneh bae; sabab ayeuna 
mah, geus ngadenge sorangan. Yakin 
urang oge, Anjeunna teh tetela Juru 
Salametna alam dunya.” 

43 Sanggeus dua poe tea, Isa angkat 
deui ti dinya ngabujeng ka Galilea, 

44 sabab Isa ku anjeun kungsi 
nyaurkeun, yen di lemburna sorangan 
mah nabi teh tara dihargaan. 

45 Sasumping-Na di Galilea, Anjeunna 
pada ngabageakeun. Sabab urang dinya, 
geus kungsi nyaraksian sakur anu ku 
Anjeunna dipidamel di Yerusalem, waktu 
maranehna keur milu kana pesta di 
dinya. 

46 Ti dinya Isa mulih deui ka lembur 
Kana (Galilea), tempat Anjeunna 
ngadamel cai jadi anggur tea. Di dinya, 
aya hiji pagawe karaton; anakna teh 
keur gering di Kapernaum. 

4/ Barang ngadenge beja yen Isa 
geus mulih ti Yudea ka Galilea, teras 
bae nepungan, menta tulung supaya 
Anjeunna kersa sumping nyageurkeun 
anakna nu geus samar kana menyat 
deui. 

48 Saur Isa ka manehna, “Maraneh 
moal percaya, lamun henteu nenjo 
tanda-tanda jeung mujijat-mujijat mah!” 

“Wangsul pagawe karaton, 
“Jungjunan, mugi sumping, meungpeung 
pun anak teu acan maot!” 

50 Saur Isa, “Geura mulang, anak 
anjeun hirup!” Eta jelema percaya pisan 
kana dawuhana-Na, tuluy balik. 

21 Di jalan keneh manehna papapag 
jeung bujang-bujangna, anu ngabejaan 
yen anakna geus cageur. 

>2kKa bujangna ditanyakeun pukul 
sabaraha mimiti cageurna. Dijawab, 
“Kamari, tabuh satu siang panasna 
rerep.” 

33 Bapa budak teh ingeteun yen wanci 
eta pisan Isa ngadawuh-Na, “Anak 
anjeun hirup.” Geus kitu mah, manehna 
— kitu deui kulawargana — jadi percaya 
ka Isa. 

34 Eta kajadian teh, tanda mujijat kadua 
— di Kana — anu dipidamel ku Isa, 
samulih-Na ti Yudea ka Galilea tea. 

1 Teu lila ti harita, dina poean hari 
5 raya urang Yahudi, Isa angkat ka 
Yerusalem. 

2Deukeut panto gapura, nu katelah 
“Panto Gapura Domba,” aya kulah 
pamandian. Eta kulah, — anu tepasna 
aya lima tea — ngaran dina basa Ibranina 
“Betesda.” 

3 Kabehanana, dipinuhan ku nu 
garering: nu lolong, nu deog, jeung nu 
lumpuh. Kabeh keur ngadago-dago oyag 
na cai kulah tea. 

4Sabab sawaktu-waktu, ka dinya, 
sok lungsur malaikat Pangeran pikeun 
ngoyagkeun cai kulah. Anu pangheulana 
ancrub, — sanggeus caina dioyagkeun 
ku malaikat — boga panyakit kumaha 
oge sok terus cageur. 

? Harita, aya saurang anu geringna geus 
tilu puluh dalapan taun. 

eKu Isa katingali keur ngagoler. Ku 
sabab geus uninga yen kaayaan kituna 
teh geus lila, tuluy mariksa, saur-Na ka 
manehna, “Maneh hayang cageur?” 

/'Jawabna, “Jungjunan, abdi teh teu 
aya nu ngancrubkeun waktos cai kulah 
oyag. Nembe oge kumarayap, geus 
kapiheulaan ku nu sanes.” 

8Ti dinya, Isa ngadawuh, “Geura 
hudang, panggul enggon ngedengna, 
tuluy leumpang!” 

? Dadak sakala manehna cageur; heug 
enggon ngedengna dipanggul, tuluy 
leumpang. Harita teh poe Sabat. 

10 Puguh bae nu kakara cageur teh 
ku urang Yahudi digeunggeureuhkeun, 
“Hey, ieu teh poe Sabat, teu meunang 
punggal-panggul!” 

11 Ari jawabna, “Da dipiwarang ku 
Itu, anu nyageurkeun panyakit abdi, 
saur-Na: Panggul enggon ngedeng 
maneh, terus indit!” 

12 Cek nu naranya, “Saha jelemana 
nu nitah maneh manggul eta enggon 
ngedeng jeung nitah indit teh?” 

13 Tapi manehna, teu nyahoeun saha- 
sahana mah; sabab Isa, terus nyulumun 
ka tengah jalma rea nu ngagimbung di 
dinya. 

14 Teu kungsi lila, Anjeunna papendak 
jeung manehna di jero Bait Allah; lajeng 
Anjeunna ngadawuh, “Ayeuna maneh 

geus cageur; Ulah nyieun dosa deui, 
supaya ulah pinanggih jeung anu leuwih 
mahala.” 

15 Sanggeus balik, manehna bebeja 
ka urang Yahudi yen nu geus 
nyageurkeunana teh, nya eta Isa. 

16 Ku sabab eta, urang-urang Yahudi 
nareangan jalan rek nganiaya ka 
Anjeunna, pedah geus ngalampahkeun 
pagawean dina poe Sabat. 

1/ Tapi saur Isa ka manehna, “Ama Kami 
barang damelna teh teu aya kendatna; 
tug, nepi ka ayeuna. Jadi, Kami oge kitu, 
dina barang gawe teh.” 

18Ku sabab eta, urang-urang Yahudi 
teh tambah nyongkab, satekah polah 
hayang maehan ka Anjeunna. Lantaran 
cek maranehna teh, jaba Isa teu tolih 
kana poe Sabat, oge geus nerangkeun 
yen Allah teh Rama-Na, mapadani ka 
Allah. 

Ku Isa diwaler kieu, “Cek Kami 
ka maraneh: Putra moal bisa migawe 
naon-naon ku pokalna sorangan, upama 
henteu nenjo heula padamelan Rama. 
Anu dipigawe ku Putra, kabeh oge, sakur 
anu dipidamel ku Rama. 

20 Sabab Rama teh asih ka Putra, jeung 
mintonkeun ka Anjeunna sakur anu 
geus dipidamel. Malah ka Putra teh, 
Rama bakal mintonkeun padamelan- 
padamelan anu leuwih agung batan nu 
enggeus-enggeus nepi ka maraneh bakal 
ngarasa helok. 

21Sabab sakumaha Rama iasa 
ngahudangkeun jeung ngahirupkeun 
anu geus maraot, Putra oge bisa 
ngahirupkeun nurutkeun pangersa-Na. 

22Rama ku anjeun, moal ngahukum 
saha-saha. Sabab kalungguhan Hakim 
geus dikawasakeun ka Putra, 

23 supaya jelema-jelema kabeh ajrih ka 
Putra, cara ajrih ka Rama. Sing saha anu 
henteu hormat ka Putra, saenyana mah 
henteu hormat ka Rama anu ngutus. 

24 Cek Kaula ka aranjeun: Saha-saha 
anu nurut kana omongan Kami jeung 
percaya ka Anu ngutus ka Kami, bakal 
tinemu jeung hirup anu langgeng tur 
moal milu kahukum sabab geus pindah 
ti alam maot ka alam hirup. 

25 Cek Kaula ka aranjeun: Engke aya 
mangsana, malah mimiti ti ayeuna, 
nu geus paraeh teh bakal ngadarenge 

gentra Putra Allah. Sing saha anu nurut, 
tinangtu hirup. 

26 Sabab sakumaha Rama anu nyepeng 
hirup, Putra oge dikawasakeun nyekel 
hirup. 

27 Ljan ti eta, Rama ge geus masrahkeun 
kakawasaan pikeun jadi hakim ka Putra; 
sabab Anjeunna, Putra Manusa teh. 

28 Hal eta, ku aranjeun henteu kudu 
dipikaheran. Sabab pidatangeun 
mangsa, anu keur sumare di alam 
kubur, kabeh bakal ngadarenge kana 
gentra-Na. 

29 Sakur nu keur hirupna bener, 
harudangna ti alam kubur teh bakal 
terus kana hirup nu langgeng. Anu 
tadina hirupna jahat mah, dina mangsa 
harudang ti alam kubur teh, geus 
disampakkeun hukuman. 

30 Kami sorangan henteu kawasa 
nangtukeun naon-naon. Hukuman anu 
ditibankeun ku Kami teh, saluyu jeung 
sakumaha timbalana-Na. Timbangan 
Kami bakal adil, lain ngarah puas 
sorangan, tapi numutkeun pamundut Nu 
ngutus ka Kami. 

3l1Lamun hal ihwal Kami, 
diterangkeunana ku Kami sorangan, can 
puguh anu sabenerna. 

32 Anu nerangkeun hal ihwal Kami 
teh, anu sejen sarta Kami nyaho yen 
katerangana-Na ngeunaan Kami teh 
saestu. 

33 Aranjeun geus ngajurungan utusan 
ka Yahya sarta anjeunna geus mere 
katerangan ngeunaan hal anu sayaktina; 

34 saenyana, Kaula mah henteu 
butuh ku panyaksen ti jelema; Kaula 
nerangkeun soteh supaya aranjeun 
tinemu jeung kasalametan. 

33 Anjeunna ibarat lampu anu hurung 
caang. Tapi eta lampu teh, ku aranjeun 
mah, ngan dipake keur sajongjongan 
wungkul. 

36 Tapi Kaula boga katerangan anu 
leuwih penting batan panyaksen Yahya, 
nya eta anu mangrupa papancen anu 
ku Rama dipasrahkeun supaya ku Kaula 
dilampahkeun ayeuna. Eta wujudna nu 
jadi saksi Kaula teh, nu nerangkeun yen 
Kaula teh bener diutus ku Rama. 

3/7 Rama anu ngutus ka Kaula tea, Saksi 
Kaula teh. Aranjeun acan ngadarenge 
Gentra-Na, acan nyaraho kana jirim-Na, 

38jeung dawuhana-Na henteu ngancik 
di jero hate. Sabab aranjeun, henteu 
percaya ka Nu geus diutus ku Mantenna. 

39 kitab-kitab Suci ku aranjeun diarulik, 
bari umangkeuh yen ku jalan kitu 
teh bakal bisa tinemu jeung hirup nu 
langgeng. Tapi sanajan eta Kitab-kitab 
Suci geus muat katerangan-katerangan 
tina hal ihwal Kaula, 

40 aranjeun tetep embung datang ka 
Kaula malar bisa tinemu jeung hirup tea. 

41 Kaula henteu hayang dihormat ku 
manusa. 

42 Tapi kaula, wawuh pisan ka aranjeun; 
hate aranjeun teh teu boga kanyaah ka 
Allah. 

43 Kaula datang ngagem jenengan Ama 
Kaula, tapi ku aranjeun henteu ditarima; 
ari nu sejen, — anu datangna mawa 
ngaran sorangan — ku aranjeun malah 
ditarima. 

44 Kumaha aranjeun bisa percaya sabab 
anu dipamrih teh panghormat ti papada 
manusa, lain panghargaan anu asal ti 
Allah nu Tunggal. 

45 Ulah disangka Kaula nu rek ngadakwa 
aranjeun, engke, di payuneun Rama. 
Nu baris ngadakwa aranjeun mah Nabi 

Musa, nya eta Nabi nu jadi gunung 
pananggeuhan aranjeun. 

46 Padahal, lamun aranjeun percaya 
ka Musa, ka Kaula oge tangtu percaya. 
Sabab anjeunna, geus nyeratkeun hal 
ihwal Kaula. 

4/7 Tapi lamun aranjeun henteu percaya 
kana hal anu geus diseratkeun ku 
Musa, kumaha rek bisa percaya kana 
katerangan Kaula?” 

1Ti dinya Isa angkat meuntas talaga 
Galilea, nu disebut oge talaga 
Tiberias. 

2Loba pisan jelema anu naluturkeun 
Anjeunna. Sabab maranehna, geus 
nenjo kana mujijat-mujijat-Na, nya 
eta waktu Anjeunna nyageurkeun nu 
garering. 

3 Di peuntas, Anjeunna unggah 
ka gunung kersa ngareureuh jeung 
murid-murid. 

Harita teh, geus meh Paska, nya eta 
hari rayana urang Yahudi tea. 

” Ningali anu naluturkeun sakitu 
ngabrulna, Anjeunna sasauran ka 
Pilipus, “Di mana urang bisa meuli roti 
keur nyuguhan maranehna?” 

6 Sasauran kitu soteh rek ngadoja 
wungkul, da geus uninga kudu 
kumaha-kumahana mah. 

/Walon Pilipus, “Roti dua ratus dinareun 
oge moal cekap kangge jalmi sakieu 
seueurna mah, sanaos saeutik sewang.” 

8Pok, murid sejenna anu ngaran 
Andreas, — dulurna Simon Petrus — 
mihatur: 

9“Aya budak ngabantun roti lima siki 
sareng lauk dua siki; nanging bade 
cekap ti mana, jalmi sakieu seueurna?” 

10 Saur Isa, “Eta jelema-jelema teh, 
sina dariuk heula bae.” Di dinya teh, 
tempatna genah, loba jukutna. Eta 
jelema-jelema teh, gek bae, dariuk; 
lobana, kira-kira lima rebu urang. 

1lTuluy roti nu bieu teh, ku Isa 
dicandak. Sanggeus muji sukur, rotina 
dibagikeun ka nu dariuk. Kitu oge 
laukna, dibagi-bagikeun sacukupna. 

12 Sanggeus sareubeuheun, Isa 
ngadawuh ka murid-murid, “Kumpulkeun 
kaleuwihanana, ulah aya nu kapiceun!” 

13 Tuluy kaleuwihanana teh 
dikumpulkeun, meunang dua welas 
bakul. 

14 Nenjo mujijat nu sakitu ahengna, 
jalma-jalma ngaromong, “Tetela, 
Anjeunna teh Nabi nu keur diarep-arep 
tea, lumungsur-Na, di alam dunya!” 

15 Ku sabab Isa uninga, yen maranehna 
teh, tangtu bakal maraksa supaya kersa 
jadi raja; Anjeunna angkat, nyingsalkeun 
anjeun, nyalira bae ka tempat beh 
tonggohna deui. 

16 Wanci sareupna, murid-murid Isa ka 
talaga deui, tuluy meuntas ngagunakeun 
parahu, 

1/ pikeun ngajugjug kota Kapernaum. 
Barang geus reupreupan poek, Isa acan 
bae sumping. 

18 Dumadakan laut jadi motah lantaran 
gede angin. 

19 Sanggeus balayarna kira-kira tilu mil, 
beh bae katingal ku murid-murid-Na, 
Isa angkat tapak kancang dina cai 
nyaketan parahu. Maranehna teh, kacida 
sarieuneunana. 

20 Tapi Anjeunna ngadawuh ka 
maranehna, “Ieu teh Kami, ulah 
sarieun.” 

2"1Kakara oge Anjeunna rek 
diunggahkeun ku murid-murid 

kana parahu; parahu teh geus nepi 
manten ka nu dijugjug. 

22Poe isukna, jelema-jelema 
ngagimbung keneh di peuntas 
ditu. Sabab ti kamarina keneh, ku 
maranehna geus katangen yen parahu 
nu balabuh di dinya ngan hiji. Lian ti 
eta, maranehna ge nyarahoeun, yen 
waktu murid-murid arindit teh henteu di 
barengan ku Isa. 

23 Sabot kitu, jul-jol parahu ti Tiberias 
ka dinya, teu jauh ti tempat maranehna 
disuguhan roti beunang ngaberkahan 
Jungjunan tea. 

24 Sanggeus tetela yen Isa, kitu deui 
murid-murid-Na teu aya di dinya; cat, 
sarerea teh, kana parahu ngajugjug 
Kapernaum rek nareangan Isa. 

2” Isa kapendak ku maranehna di 
peuntaseun talaga. Pok arunjukan, 
“Rabi, iraha sumping ka dieu?” 

26 Saur Isa, “Kami nyaho, maraneh 
nareangan Kami teh lain pedah ngarasa 
katarik ku tanda-tanda mujijat ti Kami; 
tapi saenya-enyana mah, tina lantaran 
beuteung maraneh geus seubeuh ku roti 
tea. 

2! Pek digarawe, tapi ulah ngan ukur 
malar dahareun nu gampang buruk 
wungkul; nu kudu disiar teh, kadaharan 
anu bisa awet; nu bisa dibawa ka 
hirup di kalanggengan, nya eta anu 
baris dibikeun ka maraneh ku Putra 
Manusa. Sabab Putra Manusa teh, geus 
dikawasakeun ku Allah, Rama, kalawan 
sah.” 

28 Pihatur maranehna, “Naon anu 
kedah dilakonan, anu sapagodos sareng 
Pangersa Allah?” 

29 Saur Isa, “Nu wajib dilakonan teh, 
nya eta: maraneh kudu percaya ka Anu 
geus diutus ku Allah.” 

30 Cek maranehna, “Naon tawisna ti 
Anjeun ka abdi sadaya, supados percaya 
ka Anjeun? Saleresna naon padamelan 
Anjeun teh? 

31 Waktos karuhun abdi nyorang tegal 
kikisik, kadaharanana teh roti “manna.” 
Dina Kitab Suci oge ditulis: Maranehna 
dibere dahar roti ti sawarga.” 

32 Saur Isa deui, “Cek Kami, anu mere 
roti ti sawarga ka maraneh teh lain 
Musa, tapi anu saenya-enyana mah Ama 
Kami. 

33 Roti paparin Allah teh, nya eta roti nu 
ti sawarga tea, anu mere hirup-hurip ka 
alam dunya.” 

34 Wangsulanana, “Jungjunan, mugi 
sing saterasna eta roti teh dipaparinkeun 
ka abdi-abdi.” 

35 Saur Isa, “Kapan Kami nu jadi 
roti sumberna hirup teh. Sing saha 
anu datang ka Kami, moal nyorang 
lapar-lapar deui; kitu deui anu percaya 
ka Kami, moal halabhab-halabhab deui. 

36 Tapi ku Kami geus diterangkeun, yen 
sanajan geus papanggih jeung Kami, 
maraneh tetep henteu percaya. 

37 Sakabeh nu dipaparinkeun ku Rama 
ka Kami, tangtu katarima ku Kami sarta 
sing saha anu datang ka Kami, ku Kami 
moal ditampik. 

38 kami datang ti sawarga teh lain 
rek ngayunkeun karep sorangan, tapi 
rek ngalampahkeun Pangersa Ama anu 
ngutus Kami. 

39 Pangersa-Na Nu ngutus teh, nya eta 
supaya sakur nu geus dipaparinkeun ka 
Kami ulah aya nu leungit; sabalikna, 
malar engke, — dina ahir jaman — ku 
Kami baris diharudangkeun deui. 

40 Jadi, pangersa Ama Kami teh, nya 
eta supaya unggal-unggal jelema anu 
geus wawuh jeung Putra tur percaya 
ka Anjeunna, tinemu jeung hirup anu 
langgeng; lian ti eta, ku Kami maranehna 
baris dihirupkeun deui dina ahir jaman.” 

41 Urang Yahudi, tuluy kukulutus 
ngaromongkeun Anjeunna; — pedah 
Isa nyaurkeun kieu, “Kami teh, roti nu 
diturunkeun ti sawarga” — 

42 Aromongna, “Eta teh lain Isa tea, 
anak Yusup? Urang nyaho indung 
bapa-Na. Kari-kari wani umaku turun ti 
sawarga?” 

43 Maranehna ku Isa di waler, “Ulah 
ngaromel. 

44 Moal aya anu bisa datang ka Kami 
lamun henteu dikersakeun ku Ama anu 
ngutus Kami. Anu datang ka Kami, 
tangtu ku Kami baris dihudangkeun dina 
ahir jaman. 

45 Aya ayatna dina Kitab nabi-nabi, 
kieu: Maranehna kabeh bakal diwuruk 
ku Allah. Unggal-unggal jelema anu geus 
ngadenge tur nurut kana piwuruk Rama 
tangtu datang ka Kami. 

46 Tapi lain hartina aya jelema nu geus 
nenjo Rama. Nu geus nenjo Rama mah, 
ngan Anjeunna bae anu asalna ti Allah. 

4/ Cek Kami: Sing saha anu enya-enya 
percayana, bakal ginanjar hirup nu 
langgeng. 

48 Kami teh nu jadi roti sumbering 
hirup. 

49 Karuhun aranjeun, waktu keur di 
tegal keusik, geus ngadalahar manna. 
Maranehna geus teu araya di kieuna. 

50 Sakur anu ngadahar ieu roti, anu 
turun ti sawarga, moal keuna ku paeh. 

31 Nya Kami nu jadi roti sumberna hirup 
teh, nu turun ti sawarga. Sakur anu 
ngadaharna, bakal hirup salalawasna 
sarta eta roti teh, — nya daging Kami — 
nu rek dibikeun pikeun ngahirupan alam 
dunya.” 

52 Urang-urang Yahudi parea-rea omong 
jeung pada baturna, pokna, “Kumaha 
petana, manehna bisa mere dagingna 
supaya didahar ku urang!” 

33 Dawuhan Isa, “Cek Kami, lamun 
aranjeun henteu ngadahar daging Putra 
Manusa sarta henteu nginum getih-Na, 
diri aranjeun moal kaancikan ku hirup. 

34 Sing saha nu ngadahar daging Kami 
jeung nginum getih Kami, bakal ngamilik 
hirup nu langgeng sarta dina ahir jaman 
ku Kami bakal dihudangkeun. 

33 Sabab daging Kami teh sajatining 
kadaharan, getih Kami sajatining 
inuman. 

56 Anu ngadahar daging Kami jeung 
nginum getih Kami bakal manunggal 
jeung Kami. Kami ge kitu, nya bakal 
manunggal jeung manehna teh. 

>” Kami diutus ku Rama Anu jumeneng 
sarta Kami oge hirup ku kersa Rama. 
Nya kitu keneh anu ngadahar Kami, 
manehna bakal hirup ku karana Kami. 

58 Nya Kami roti nu diturunkeun 
ti sawarga teh, lain roti kawas anu 
didalahar ku karuhun maraneh anu geus 
maraot tea. Anu ngadahar roti ieu, bakal 
hirup salalanggengna.” 

3 kitu dawuhan Isa teh, waktu 
Anjeunna ngawuruk di tempat 
pangibadahan di Kapernaum. 

60 Ngadenge piwuruk kitu, murid- 
murid-Na loba nu ngaromong kieu, “Eta 
piwulang-Na karasana peureus pisan, 
saha nu kuat ngadenge?” 

e1Ku Anjeunna oge, geus kauninga 
dina manah-Na yen murid-murid 
ngaromongkeun piwulang-Na tea. 
Anjeunna lajeng ngadawuh, “Naha ieu 
piwuruk Kami teh jadi panghalang kana 
iman maraneh? 

62Jeung rek kumaha lamun aranjeun 
narenjo Putra Manusa mi'rad ka tempat 
asal-Na? 

63 Anu mere hirup teh Ruh, sipating 
daging mah sama sakali euweuh gunana. 
Anu bieu ku Kami disebut-sebut teh, nya 
eta Ruh jeung Hirup tea. 

64Tapi di antara maneh, aya anu 
embung percaya.” Isa memang geus 
uninga, ti memehna, saha anu henteu 
percaya jeung saha anu bakal hianat ka 
Anjeunna. 

65 Tuluy ngadawuh, “Ku sabab eta, cek 
Kami tadi: moal aya anu bisa tinemu 
jeung Kami lamun henteu dikersakeun 
ku Rama.” 

66 Ti semet harita, loba murid Anjeunna 
anu murtad sarta arembungeun deui 
ngiring ka Anjeunna. 

6/7 Geus kitu, Isa ngadawuh ka murid-Na 
anu dua welas, “Naha maraneh oge rek 
arindit?” 

68 Jawab Simon Petrus, “Abdi teh 
indit bade nuturkeun saha? Dawuhan- 
dawuhan Jungjunan teh, estu dawuhan 
anu hirup tur langgeng; 

69 sarta abdi-abdi percanten sareng 
ngaku, Jungjunan teh asal ti Allah Nu 
Maha Suci.” 

70 Saur Isa, “Maraneh, dua welasanana 
teh, naha lain Kami sorangan anu milih? 
Najan kitu, nu saurang mah geuning 
Iblis.” 

"Anu dimaksud ku Anjeunna, nya 
eta Yudas, anak Simon Iskariot; sabab 
nya manehna, anu boga niat hianat ka 
Anjeunna teh. 

7 !1Ti dinya, Isa angkat ngider ka 

sakuliah tanah Galilea. Anjeunna 
henteu kersaeun matuh di Yudea 
lantaran diarah-arah ku urang-urang 
Yahudi rek ditelasan. 

2Harita teh, geus deukeut kana hari 
raya urang Yahudi, anu disebut Hari 
Raya Saung Dangdaunan. 

3 Cek saderek-saderek-Na, “Mending ge 
angkat ka ditu ka Yudea, supaya murid- 
murid nu di daritu oge bisa nyaraksian 
kana sakur pagawean Anjeun. 


YOHANES 7.4-—12 42 


4Baranggawe teh ulah ririkipan bae, 
ari hayang meunang pangakuan ti 
masarakat mah. Tembongkeun eta 
pagawean Anjeun teh ka masarakat.” 

* Saderek-saderek-Na mah, teu daek 
percaya ka Anjeunna. 

eIsa ngawaler, “Waktu Kami tacan 
cunduk, ari aranjeun mah salawasna aya 
waktu. 

'Da jalma rea, ka aranjeun mah 

moal mikangewa; ari ka Kami mah, 
ngarewaeun lantaran Kami nyebut jahat 
kana kalakuanana. 

8Jung bae, aranjeun ka ditu muru 
pesta. Kami mah moal waka, sabab acan 
waktuna,” 

9kitu saur-Na ka maranehna. Isa mah 
angger bae linggih-linggih di Galilea. 

10Tapi sabada saderek-saderek-Na 
arindit kana eta pesta, Isa oge angkat 
ka ditu, ngan henteu terang-terangan. 

11 Di tengah-tengah pesta, Anjeunna 
ditareangan ku urang Yahudi, bari 
aromongna, “Di mana atuh eta Jelema 
teh?” 

12 Jelema-jelema loba anu tingkarecewis 
ngaromongkeun Anjeunna. Aya nu 
nyebut kieu, “Anjeunna mah jelema 

bener.” Aya deui nu nempas, “Wah, 
puguh tukang mawa murtad ka rayat.” 

13Tapi ari ngomongkeun terang- 
terangan mah teu waranieun, sarieuneun 
ku urang Yahudi nu sejenna. 

14 Tengah-tengah pesta, Isa lebet ka 
Bait Allah lajeng ngawulang. 

1” Urang Yahudi kabeh hareraneun 
aromongna, “Naha ku luhur teuing 
pangartina, padahal henteu sakola!” 

16 Dawuhan Isa ka maranehna, “Anu 
diwurukkeun ku Kami teh, lain tina 
pangarti Kami sorangan, tapi asal ti Anu 
ngutus ka Kami. 

1/ Sakur anu daek ngalampahkeun 
Pangersa-Na mah, tangtu bakal nyaho; 
naha ieu piwuruk Kami teh, ti Allah 
atawa tina pangarti sorangan. 

18 Sing saha anu nyaritakeun dirina 
sorangan, eta teh hayang kapuji. Tapi 
lamun nyaritana teh pikeun kamulyaan 
Anu ngutus-Na, anu dicaritakeunana teh 
tangtu bener, moal aya teu benerna. 

19 Aranjeun lain geus dibere Toret ku 
Musa? Tapi teu saurang-urang acan nu 
ngalakonan parentahna. Naon alesanana 
maraneh hayang maehan ka Kami?” 

20 Jawab jalma rea, “Sugan Anjeun 
karanjingan setan. Na saha nu rek 
maehan Anjeun?” 

21 Saur Isa, “Ku hiji pagawean nu ku 
Kami dilampahkeun, maraneh kabeh 
heran. 

22 Musa geus netepkeun hal sunat, — 
saenyana sunat teh ti karuhun urang, 
lain ti Musa — maraneh sok nyunatan 
dina poe Sabat. 

23Lamun meunang nyunatan dina poe 
Sabat pikeun nyumponan kana hukum 
Musa tea, naha maraneh ararambek 
pedah Kami geus nyageurkeun hiji 
jelema sakujur awakna dina poe Sabat? 

24 Ulah sok gampang-gampang 
ngahukuman ku nenjo sare'atna 
wungkul; kudu timbang-timbang heula 
sing asak supaya adil.” 

25 Cek sawatara urang Yerusalem, “Eta 
Jelema teh lain anu keur diarah rek 
dipaehan tea? 

26 Geuning, bisa nyarita laluasa kitu tur 
euweuh anu bisa kua-kieu ka Manehna. 
Kawasna, pamingpin-pamingpin urang 
teh, saenyana mah nyahoeun yen eta 
Jelema teh Al Masih. 

2! Tapi kapan urang oge nyaho kana 
asal-usul-Na teh. Cacakan mun enya 
Al Masih, saha nu rek nyaho kana 
asal-usul-Na?” 

28 Dina piwulang-Na di Bait Allah, Isa 
ngadawuh, “Memang maraneh wawuh ka 
Kami sarta nyaho kana asal-usul Kami. 
Kami mah diutus ku Rama nu Langkung 
Estu, anu maraneh teu wawuh. 

22 Kami mah wawuh sabab asal ti 
Mantenna sarta diutus ku Mantenna.” 

30 Tuluy maranehna nareangan akal 
pikeun nangkep Anjeunna, tapi saurang 
oge euweuh anu wani prak sabab acan 
cunduk kana waktu-Na. 

31 Tapi loba oge jelema, anu percaya ka 
Anjeunna, ngaromong kieu, “Lamun Al 
Masih tea datang, naha bakal midamel 
mujijat leuwih hebat ti batan nu dijieun 
ku ieu jelema?” 

32kKadenge ku urang Parisi ge, 
tingharewosna jelema-jelema anu 
nyaritakeun hal Anjeunna teh. Ku sabab 
eta, imam-imam kapala jeung urang 
Parisi marentahkeun ka pangawal- 
pangawal Bait Allah kudu nangkep 
Anjeunna. 

33 Isa ngadawuh, “Moal bisa lila-lila 
deui, Kami aya di maraneh teh, sabab 
kudu buru-buru mulang ka Anu ngutus 
Kami. 

34 Maraneh bakal nareangan Kami, tapi 
moal kapanggih sabab maraneh moal 
bisa nepi ka tempat Kami.” 

35 Cek urang Yahudi pada batur, “Na 
rek ka mana cenah nepi ka moal bisa 
papanggih deui jeung urang? Naha 
kitu rek ka sebrang ka tanah Yunani, 
nyampeurkeun nu ngalumbara di ditu? 
Rek ngajar ka urang Yunani kitu? 

36 Carek-Na tadi: Maraneh bakal 
nareangan, tapi moal kapanggih. Jeung 
cenah: Maraneh moal bisa nepi ka 
tempat Kami. Naon eta teh maksudna?” 

37 Dina poe panutupan hari raya, keur 
raramena pesta, Isa ngadeg tuluy 
ngadawuh, “Saha-saha anu halabhab, 
hiap ka Kami, nginum! 

38 Saha-saha anu percaya ka Kami, 
sakumaha cek Kitab Suci: Dina hatena 
bakal aya cinyusu anu hirup.” 

39 Anu dimaksud ku Anjeunna teh, 
nya eta Ruh anu bakal ditarima ku 
anu percaya ka Anjeunna. Harita mah, 

Ruh teh acan lungsur sabab Isa acan 
dimulyakeun. 

40Tj anu ngabarandungan piwulang-Na, 
aya sawatara urang anu ngaromong kieu, 
“Enya, ieu mah Nabi (anu didago-dago).” 

41 Aya deui nu nyebutkeun, “Ieu mah 
Al Masih.” Tapi aya nu ngabantah, “Lain! 
Piraku Al Masih datangna ti Galilea. 

42 Cek Kitab Suci oge: Al Masih 
teh rundayan Daud, kalahiran kota 
Betlehem, tempat Daud baheula matuh.” 

43 Timbul bae paham anu pabentar 
ngeunaan Anjeunna. 

44 Aya sababaraha urang anu niat 
nangkep Anjeunna, tapi euweuh anu 
wani terus jeung prakna. 

4> Pangawal-pangawal tea, 
ngadareuheus ka imam-imam kapala 
jeung ka urang-urang Parisi. Tuluy saur 
aranjeunna, “Mana Jelemana, ku naon 
teu dibawa?” 

46 Jawab pangawal-pangawal, “Jalmi 
biasa mah, moal tiasa cacarios sapertos 
Anjeunna!” 

4/ Cek urang Parisi, “Kutan maraneh 
oge milu kabaud ka ditu? 

48 Naha aya pepentol atawa salah 
saurang urang Parisi anu kabengbat ku 
eta Jelema? 

49 Tapi eta jelema-jelema anu teu 
nyaraho kana Toret! Katulah tah 
jelema-jelema anu karitu teh!” 

50 Pok, Nikodemus — salah saurang 
Parisi anu kungsi gunem catur jeung Isa 
— tumaros, saurna, 

?1“Naha ari Toret urang ngahalalkeun 
ngahukum jelema memeh perkarana 
dipariksa, memeh puguh salah benerna?” 

52 Tuluy ceuk aranjeunna teh, “Naha 
anjeun oge urang Galilea kitu? Talungtik 
deui Kitab Suci masing telik, tangtu 
engke kauninga, yen ti Galilea mah 
henteu aya saurang oge anu jadi nabi.” 

53 Sanggeus kitu, maranehna baralik ka 
imahna sewang-sewang. 

1Ari Isa mah, angkat ka Gunung 
Jetun. 

2“Isukna, isuk-isuk pisan, Isa geus 
aya deui di Bait Allah. Sanggeus 
jelema-jelema daratang; gek, Isa calik 
terus ngawulang. 

3 Sabot keur ngawulang, jol ahli- 
ahli Kitab jeung urang-urang Parisi; 

maranehna teh, nungtun hiji awewe anu 
kapergok keur jinah. 

Eta awewe teh disina nangtung 
di tengah-tengah pasamoan; tuluy 
maranehna nuduhkeun ka Isa, salaurna, 
“Rabi, ieu awewe teh jinah, kapergok 
pisan. 

*Hukuman ka awewe anu kitu mah, 
saur Musa dina Kitab Toret teh, nya eta 
kudu dibaledogan ku batu nepi ka paeh. 
Kumaha ayeuna pamendak Anjeun?” 

6 Nyararu'al kitu soteh, saenyana mah 
ngadoja pikeun mancing kalepatana-Na. 
Tapi Isa anggur dongko, bari curat-coret 
dina taneuh. 

/Tapi nu ngadaroja teh, maksa marenta 
dijawab. Neut, Isa cengkat ngadeg 
bari nyarios ka maranehna, “Ari araya 
onaman ti aranjeun anu teu boga dosa, 
pek bae geura ngamimitian maledog ka 
ieu awewe!” 

8 Geus nyarios kitu, Anjeunna dongko 
deui neraskeun curat-coretna, — kawas 
saacanna — dina taneuh tea. 

9? Dijawab kitu, nu ngadaroja teh 
tingkolesed saurang-saurang, nu 
pangkolotna tiheula, nepi ngan ukur kari 
Anjeunna jeung awewe tea. 

10Tuluy Isa cengkat; pok Anjeunna 
ngadawuh, “Ka marana nu ngadarakwa 
nyai teh? Euweuh saurang-urang acan 
anu wani ngahukum?” 

1lWangsulna, “Sumuhun teu aya, 
nun Jungjunan.” Saur Isa, “Kami oge 
moal. Jung geura mulang! Tapi ti 
semet ayeuna, omat, ulah deui-deui 
ngalampahkeun dosa.” 

12 Geus kitu Isa neruskeun 
ngawulangna, saur-Na, “Kami teh 
nu jadi caangna dunya. Anu anut ka 
Kami moal tinemu jeung poek, malah 
tangtu hirup di alam caang.” 

13 Ditempas ku urang Parisi, “Anjeun 
mere katerangan tina hal diri Anjeun 
sorangan. Bohong, eta katerangan teh 

14 Waler Isa, “Najan jadi saksi pikeun 
diri sorangan oge, tapi katerangan Kami 
teh sah. Sabab Kami mah, terang pisan, 
ti mana nya asal jeung ka mana nya 
kudu mulang. Aranjeun mah teu terang 
Kami, asal ti mana atawa kudu ka mana 
bakal mulang teh. 

15 Aranjeun mah, ngahakiman teh, 
nurutkeun patokan manusa. Ari Kami 
mah, ka saha bae oge, moal rek 
ngahakiman. 


|” 

16Tapi lamun Kami ngahakiman, 
hukuman Kami teh tangtu adil. Sabab 
Kami henteu sorangan, tapi disarengan 
ku Anu ngutus ka Kami. 

1/ Dina Kitab Toret aranjeun, aya bagian 
anu netelakeun yen katerangan ti dua 
saksi teh sah. 

18 Memang, Kami teh geus jadi saksi 
pikeun diri Kami sorangan; tapi aya deui 
saksi sejenna, nya eta Rama anu ngutus 
ka Kami tea.” 

19 Cek urang Parisi, “Mana atuh buktina, 
anu cek Anjeun Rama teh?” Waler-Na, 
“Tetela, yen aranjeun teh henteu wawuh 
ka Anjeunna. Atuh, ka Kami oge moal 
wawuh! Padahal, mun aranjeun wawuh 
ka Kami, ka Rama oge moal tepi ka teu 
wawuh.” 

20 kitu waleran Isa dina keur ngawulang 
deukeut peti derma di jero Bait Allah. 
Tapi henteu aya, saurang oge, anu wani 
nangkep ka Anjeunna, ku sabab tacan 
waktuna tea. 

2'1Isa nyarios deui ka aranjeunna, 
“Kami teh kudu mulang, sarta tangtu 
ku aranjeun bakal ditareangan. Tapi 
aranjeun mah, moal bisa daratang ka 
tempat anu dijugjug ku Kami teh. Sabab 

aranjeun mah, bakal maraot ku lantaran 
dosa aranjeun sorangan.” 

22 Urang Yahudi tinggerendeng, “Sugan 
rek maehan maneh, da cek Manehna 
bieu pamohalan urang bisa daratang ka 
tempat anu rek dijugjug-Na.” 

23 Isa nyarios deui, “Aranjeun teh ti ieu 
dunya, Kami mah lain. Aranjeun warga 
ieu dunya, Kami mah lain. 

24 Ku sabab eta, tadi ku Kami geus 
disebutkeun yen aranjeun bakal maraot 
ku dosa aranjeun. Hartina, upama 
aranjeun henteu percaya yen enya ieu 
teh Kami, aranjeun tangtu bakal maraot 
ku lantaran dosa aranjeun sorangan.” 

25 Cek urang Yahudi, “Na saha kitu 
Anjeun teh?” Waler Isa, “Ana kitu mah, 
atuh naon gunana Kami cacarita ka 
aranjeun teh? 

26 Kalakuan aranjeun teh loba pisan 
salahna anu manjing kana hukuman. 
Sabalikna, Mantenna, — anu ngutus 
Kami tea mah — sipat saestu. Ari anu 
dicaturkeun ku Kami, eta teh asal ti 
Mantenna.” 

2! Tapi ku aranjeunna henteu 
kahalartieun yen Anjeunna teh keur 
nerangkeun hal Allah, Rama. 

28 Ku sabab eta, Isa nyambung deui, 
“Di mana Putra Manusa geus dipentang 
di tempat nu luhur, nya kakara aranjeun 
terang yen Kami teh utusana-Na; 
nya kakara tembong benerna, yen 
saucap-ucap Kami teh ngan numutkeun 
piwuruk nu jadi Rama bae, lain ucapan 
sorangan. 

2“ Ku kituna, Kami teh salawasna oge 
tara nyorangan; tapi salawasna, Kami 
disarengan ku Anu ngutus tea lantaran 
salalawasna, Kami teh migawe anu 
sapuk jeung pangersa-Na.” 

30 Kasaurana-Na anu kitu teh, 
ngalantarankeun loba anu percaya ka 
Anjeunna. 

31 Geus kitu, Anjeunna nyarios ka urang 
Yahudi anu geus palercaya tea, saur-Na, 
“Upama aranjeun tetep nyekel kana hal 
anu dicaturkeun ku Kami, aranjeun teh 
enya-enya jadi murid-murid Kami; 

32 lian ti eta, aranjeun ge baris 
terang kana kayaktian, anu baris 
ngamerdikakeun aranjeun.” 

33 Jawab maranehna, “Kaula teh, 
sarerea oge, turunan Ibrahim. Saumur- 
umur tacan kungsi ngawula ka saha 

bae oge. Naha wet disebutkeun baris 
dimerdikakeun?” 

34 Waler Isa, “Sing percaya, yen 
saha-saha anu migawe dosa, eta teh 
ngawula kana dosa. 

35 Ari nu jadi kawula tea, kapan moal 
tetep bisa jadi anggota pangeusi imah, 
teu cara anu jadi anak. 

36 Jadi, upama aranjeun geus 
dimerdikakeun ku Sang Putra tea, 
kakara aranjeun teh enya merdika.” 

3!“Kami oge nyaho, yen aranjeun teh 
turunan Ibrahim, tapi keukeuh boga niat 
hayang maehan ka Kami pedah ijid kana 
pangajaran Kami. 

38 Anu diterangkeun ku Kami teh, 
nya eta anu ku Kami katenjo di Ama; 
sakumaha aranjeun bae, kapan aranjeun 
ge migawe papatah anu jadi bapa.” 

39 Cek maranehna, “Bapa kaula teh 
Ibrahim!” Waler Isa, “Lamun enya 
aranjeun anak-anak Ibrahim, atuh geus 
sawajibna nulad kana tapak lacakna. 

40Tapi buktina, anggur niat maehan 
ka Kami; pedah Kami nyaritakeun 
kasayaktian anu geus kareungeu ti kersa 
Allah. Padahal Ibrahim mah henteu kitu. 

41 Jadi anu dilalampahkeun ku aranjeun 
teh tetela pagawean bapa aranjeun 
sorangan.” Tembal maranehna, “Kaula 
mah, lain anak anu teu puguh bapa 
sabab Allah nu jadi Rama kaula teh!” 

42 Saur Isa, “Upama enya Rama 
aranjeun teh Allah, meureun nyaraah ka 
Kami; da Kami teh medal ti Anjeunna, 
lain datang niat sorangan, tapi ngemban 
piutus-Na. 

43 Naon sababna atuh aranjeun make 
teu ngahalarti kana omongan Kami? 
Sabab aranjeun arembung ngadenge 
kana piwuruk Kami. 

44 Iblis, bapa aranjeun mah! Anu 
dipigawe ku aranjeun oge estu kahayang 
eta bapa aranjeun tea. Tibaheulana 
oge memang Iblis teh tukang maehan, 
cadu kana bener, da musuh ka nu bener 
teh. Jeung memang perbawa watekna, 
tukang bohong, guru wadul, sarta rajana 
tukang merdaya. 

4 Ari Kami, anu nyaritakeun 
kasayaktian ku aranjeun henteu 
dipalercaya! 

46 Cik saha ti aranjeun anu bisa 
ngabuktikeun yen Kami kungsi nyieun 
dosa? Sakur nu diomongkeun ku Kami 

teh, kabeh, anu sayaktina; naon sababna 
ku aranjeun henteu dipercaya? 

4/ Anu medalna ti Allah mah, tangtu 
nurut kana sagala timbalana-Na. Ku 
sabab nyata aranjeun teu nurut, atuh 
tetela aranjeun teh lain medal ti Allah.” 

48 Cek urang Yahudi teh, “Atuh bener 
ari kitu mah, Anjeun teh jelema nu teu 
waras pipikiran, urang Samaria tea!” 

4“ Waler-Na, “Kami lain jelema teu 
waras! Kami teh hormat ka nu jadi 
Rama, tapi ku maraneh dihina-hina. 

50 Tapi lain kahormatan keur diri 
sorangan, nu ku Kami diteangan teh; da 
eta mah geus aya nu mangusahakeun, 
nya eta Anu baris jadi Hakim nu sajati. 

31 Sing percaya kana omongan Kami, 
yen sing saha anu percaya ka Kami 
salilana oge moal keuna ku pati.” 

32 Tarembalna, “Bener, tetela Anjeun 
teh henteu waras pipikiran. Geus bukti 
kapan, Ibrahim pupus, nabi-nabi geus 
teu araya di kieuna; ari cek Anjeun, 
saha-saha anu percaya kana omongan 
Anjeun moal keuna ku pati! 

53 Naha Anjeun teh leuwih punjul ti 
batan suwargina Ibrahim, karuhun 

kaula? Anjeunna geus pupus, kitu deui 
nabi-nabi! Na saha kitu Anjeun teh?” 

34 Saur Isa, “Lamun Kami ngagungkeun 
diri, kaagungan Kami teh euweuh 
hartina. Tapi kaagungan Kami teh, ti 
Rama asalna, nya Allah anu disembah ku 
aranjeun tea; 

33 padahal aranjeun teh, henteu 
warawuh ka Mantenna. Kami mah 
wawuh. Upama cek Kami: Kami teu 
wawuh ka Mantenna, Kami teh tukang 
bohong kawas aranjeun. Tapi Kami 
wawuh ka Mantenna sarta Kami nurut 
kana dawuhana-Na. 

56 Ibrahim nu jadi karuhun aranjeun, 
suka bungah lantaran baris ningal poean 
Kami datang ka dunya. Eta teh ayeuna 
geus kasaksian ku anjeunna kalawan 
suka bungah.” 

>/Tarembal urang-urang Yahudi, “Umur 
Anjeun teh can aya lima puluh taun, tapi 
geus nyaho ka Ibrahim?” 

58 Waler Isa, “Samemeh Ibrahim 
gumelar Kami mah geus aya.” 

39 Geus kitu, maranehna nareangan 
batu boga niat rek maledogan ka 
Isa; tapi Anjeunna enggal nyilib sarta 
ngantunkeun Bait Allah. 

9 1! Dina hiji waktu, basa Isa keur 
angkat, tepang jeung hiji jelema anu 
lolong bawa ngajadi. 

2 Murid-murid-Na mihatur, “Rabi, saha 
nu gaduh dosana teh, nu mawi eta jalmi 
jadi lolong ti barang burusut? Manehna 
sorangan atanapi kolotna?” 

3 Waler Isa, “Lain manehna jeung 
lain kolotna oge. Eta mah pikeun 
nganyatakeun kakawasaan Allah ka 
dirina. 

4Meungpeung beurang keneh, urang 
wajib nedunan pangersa Nu ngutus 
Kami; sabab mun geus peuting mah, 
moal aya nu bisa baranggawe. 

? Satungtung di dunya, Kami nu 
nyaangan dunya teh.” 

6 Sanggeus nyarios kitu, Anjeunna 
ngaludah kana taneuh; tuluy eta taneuh 
teh, diguley-guley jadi leutak; geus kitu, 
ku Anjeunna dipopokeun kana panon nu 
lolong tea, 

/ bari saur-Na, “Jung sibeungeut 
ka kulah Siloam.” Kecap Siloam teh 
pihartieunana 'Nu diutus.” Nu lolong 
teh indit ka kulah Siloam nurutkeun 
parentah. Sanggeus sibeungeut, tuluy 

manehna datang deui jeung eta panonna 
teh geus bisa pake nenjo. 

8 Tatangga-tatanggana, kitu deui anu 
tuman narenjo manehna barang maen, 
silih tanya, “Eta teh lain anu sok musapir 
tea?” 

9? Ceuk anu ditanya, “Enya geuning!” 
Tapi cek sabagian deui, "Lain, meureun 
pedah sarimbag bae eta mah.” Tapi nu 
boga awakna ngaku sorangan pokna, 
“Enya, kuring!” 

10Tuluy pada naranya, “Geuning eta 
geus henteu lolong, kumaha cageurna?” 

11 Ditembal, “Dipopokan leutak ku 
nu jenenganana Isa, terus dititah 
sibeungeut ka Kulah Siloam. Kuring 
nurut, nya kajadian: Ari sibeungeut ari 
bray panon teh bisa nenjo.” 

12 Pok deui nu naranya, “Ayeuna 
Anjeunna di mana?” Walonna, “Duka 
atuh!” 

13 Geus kitu, anu tadina lolong teh 
dibarawa ka urang Parisi. 

14 Waktu Isa ngaguley-guley taneuh 
pikeun nyageurkeun manehna teh, 
kajadianana, dina poe Sabat. 

1 Ku urang Parisi, manehna dititah 
nyaritakeun deui kumaha lantaranana 

pangna jadi bisa nenjo. Ari jawabna, “Ku 
Anjeunna panon abdi dipopokan leutak; 
ku abdi teras dikumbah, bray bae ningal, 
mung sakitu.” 

16“Mustahil, eta Jelema teh, utusan 
Allah; sabab henteu ngendahkeun poe 
Sabat,” cek urang Parisi. Tapi dibantah 
ku nu sejen, "Mun enya Manehna jalma 
doraka, na kira-kirana bisaeun nyieun 
mujijat anu aheng kitu?” Maranehna jadi 
pasalingsingan paham. 

1/ Pok deui naranya ka jelemana, “Cek 
maneh, saha eta Jelema teh? Pedah bae, 
maneh geus bisa beunta ku eta jelema!” 
Jawabna, “Moal lepat, Anjeunna teh 
nabi.” 

18 Ari urang Yahudi mah, teu percaya 
yen eta jelema teh, asalna lolong; nepi 
ka nyalukan indung bapana, 

19tuluy ditanya, “Bener ieu anak 
maraneh, nu lolong ti barang burusut 
tea? Naon sababna nepi ka bisa nenjo 
kitu?” 

20 Jawab indung bapana, “Leres, ieu teh 
pun anak, anu ti barang gubrag parantos 
lolong. 

2élNanging naon lantaranana nu 
mawi ayeuna tiasa ningal, atanapi 

saha anu nyageurkeunana, eta mah 
duka teh teuing teu terang-terang. 
Sae dipariksakeun ka jinisna bae, da 
parantos baleg, tangtos tiasa ngajawab 
sorangan.” 

22Ngajawab kitu soteh, bakating ku 
sieun; lantaran geus nyarahoeun, yen 
eta urang Yahudi teh geus mupakat, 
nya eta mun aya anu wani nyebutkeun 
cageurna eta jelema teh ku Al Masih, 
baris dikaluarkeun ti pakumpulan 
kaagamaan. 

23 Eta sababna, ngajawabna teh cukup 
ku, “Sae dipariksakeun bae ka jinisna, 
da parantos baleg.” 

24 Tuluy jelemana dicalukan deui, 
seug diomongan, “Ku lantaran aya 
kajadian kitu ka maneh, maneh wajib 
ngagungkeun teh ka Allah; da Jalma itu 
mah, Jalma doraka.” 

25 Tembalna, “Doraka henteuna mah, 
abdi teu terang; terang soteh, tadina 
abdi lolong ayeuna tiasa ningal.” 

26 Cek urang Yahudi, “Dikumahakeun 
bae maneh teh? Kumaha petana 
nyageurkeuna-Na?” 

2! Dijawab, “Ongkoh tadi parantos 
disanggemkeun, na teu kadarangu kitu, 

nganggo marundut disanggemkeun 
deui? Bade jaradi murid-murid-Na kitu?” 

28 Ngadarenge jawab kitu teh, urang 
Yahudi jadi nyareuneu, ngomongna 
sugal, “Puguh maneh murid-Na mah! 
Urang mah murid Musa. 

2“ Ka Musa mah Allah teh geus puguh 
ngandika, urang ge nyaho eta mah. Tapi 
ka eta Jelema mah, nyaho teuing; nepi 
ka ayeuna oge euweuh nu nyaho ti mana 
asal-usul-Na.” 

30 Manehna nembal deui, “Asa kalintang 
anehna dugi ka teu acan aruninga kana 
asal-usul Anjeunna, sakitu parantos 
kauninga iasa nyageurkeun anu lolong. 

31 Padahal unggal jalmi oge ngarti, 
yen jalma doraka mah, piraku ku Allah 
dugi ka dijungjung kitu. Tiap-tiap anu 
dijungjung ku Allah, tandaning jalma 
hormat ka Allah sareng ngalakonan 
timbalana-Na. 

32 Ti sajlegna dunya oge, can kakuping 
aya nu tiasa nyageurkeun nu lolong 
bawa ngajadi. 

33 Jadi, cek abdi mah, upami yaktos 
Anjeunna sanes asal ti Allah, pamohalan 
iasa midamel kieu.” 

34“Dasar maneh mah geus kasiku ku 
dosa ti kodratna, ayeuna rek mapatahan 
ka urang?” Cek maranehna bari 
nyuntrungkeun, ngusir nitah nyingkah. 

33 Kajadian eta teh kauninga ku Isa. 
Dina parengna patepang deui, ku 
Anjeunna diajak sasauran, “Ari maneh 
percaya ka Putra Manusa?” 

36 Tembalna, “Saha tea Anjeunna teh? 
Cobi atuh wartoskeun, supados abdi ulah 
rumegag nya percanten.” 

3/ Saur Isa, “Ongkoh geus papanggih, 
malah ayeuna oge keur cacarita jeung 
maneh!” 

38 Brek bae, manehna sembah sujud 
tuluy mihatur, “Aduh Jungjunan, 
kantenan abdi teh percanten!” 

39 Saur Isa deui, “Kami datang ka dunya 
teh, supaya aya kaadilan: Anu lolong 
dibeuntakeun, ari anu barareunta, jeg 
nu lalolong.” 

40 Eta kasaurana-Na teh, kadarengeeun 
ku sawatara urang Parisi anu keur araya 
di dinya. Maranehna narempas ka Isa, 
“Maksud Anjeun teh, kaula oge dianggap 
lolong kitu?” 

41 Waler Isa, “Upama aranjeun enya 
lolong, teu bisa nenjo, tangtu aranjeun 

henteu salah. Tapi lantaran aranjeun 
tetep umangkeuh bisa nenjo, — padahal 
puguh-puguh teu awas — dosa teh, 
tetep aya di aranjeun.” 

1 0 1“kKieu geura,” saur Isa, “Anu 

asup ka pakarangan kandang 
domba, — lain tina lawang anu baku — 
tapi naek kana kuta; moal salah, tangtu 
bangsat arek maling. 

2Da ari ki pangangon mah, asupna teh 
biasa ti lawang, 

3 beunang muka anu jaga. Jeung 
dombana ge, arapaleun kana sorana, 
nya kitu oge manehna: Apal ka ngaran- 
ngaran dombana, disebutan hiji-hiji anu 
arek dikencarkeun teh. 

4 Kitu deui, upama geus di laluar, ana 
manehna leumpang ti hareup tangtuna 
dombana naluturkeun lantaran geus 
warawuheun tea. 

?Tapi ka anu anyar pinanggih mah, 
tangtu domba-domba teh moal 
naluturkeun; malah sabalikna, kalabur 
ngajarauhan sabab teu arapaleun kana 
sorana.” 

e kitu, saur Isa mere siloka ka 
maranehna; ngan nya kitu, maranehna 

teh henteu ngalartieun, naon maksudna 
Anjeunna mere siloka kitu. 

/Isa nyarios deui, “Supaya tetela, 
urang terangkeun: Anu diupamakeun 
lawang teh nya eta Kami. 

8Anu miheulaan Kami ka dinya, 
kabeh oge bangsat atawa rampog, ku 
domba-domba ge moal diturut. 

9 Nya Kami lawang teh. Sing saha anu 
asupna ti dinya, tangtu jamuga, bisa lar 
sup sarta bakal pinanggih jeung tegal 
jukut. 

10 Bangsat mah, datang teh ngan arek 
maling, maehan, jeung ngabinasa; ari 
Kami mah, kalawan maksud supaya 
umat tinemu jeung hirup-hurip sarta 
kaseundeuhan ku berkah. 

11 Kami teh satia, lir pangangon anu 
bumela. Pangangon anu bumela, tangtu 
wani toh pati ngaraksa ingon-ingonna; 

12 moal kawas anu ngan ukur buburuh 
ngangon: pedah domba teh lain bogana, 
ana aya kerud mah ngabecir, angonan 
diantep sina dirareweg sina paburisat. 

13 Munasabah kabur oge, ma'lum nu 
buburuh tea, moal enya aya kanyaahna. 

14 Eta pangangon anu bumela teh, 
nya Kami buktina: Kami wawuh ka nu 

diangon, nu diangon ge warawuheun ka 
Kami teh; 

15 — Nya cara Ama wawuh ka Kami, 
Kami ge wawuh ka Anjeunna — lian ti 
eta, Kami ge masrahkeun nyawa Kami 
ka domba-domba Kami. 

16 Aya keneh domba Kami anu lianna, 
anu henteu sakandang; ku Kami arek 
dibawa ka dieu — tur tangtu bakal 
narurutna — nya sina sakandang sarta 
sapangangon tea. 

1/Ama nyaaheun ka Kami lantaran 
Kami iklas nandonkeun nyawa, kalawan 
yakin baris kapimilik deui. 

18 Saenyana mah, moal aya nu bisa 
ngarebut nyawa Kami; da kari kumaha 
Kami sorangan. Sabab Kami, boga 
kawasa pikeun mikeun sarta kawasa 
nyokotna deui. Tapi Kami iklas sabab eta 
teh papancen ti Ama Kami.” 

19Eta kasaurana-Na teh 
ngalantarankeun urang Yahudi 
pabentar paham. Ceuk sabagian gede; 

20“Puguh Jelema kasurupan 
setan, Jelema miring kitu, naha 
wet dibarandungan keneh bae?” 

21 Ditempas ku nu lianna, “Piraku 
anu karasuk ku setan kitu omongana- 

Na! Jeung deui, naha bisaeun setan 
nyageurkeun anu lolong?” 

22 Teu lila ti harita, — dina usum 
tiris — di Yerusalem aya pesta pikeun 
mestakeun poe pangeling-eling 
diistrenanana Bait Allah. 

23 Lar, Isa ngalangkung di salah sahiji 
rohangan Bait Allah nu disebut tepas 
Sulaeman. 

24 Gancang ku urang Yahudi dilingkung 
jeung ditanya kieu, “Arek terus keneh 
bae Anjeun teh ngaririsi pihak kaula? 
Balaka bae, ari enya mah, Anjeun teh Al 
Masih!” 

23 Waler Isa, “Ongkoh Kaula geus terus 
terang, aranjeun bae anu arembung 
percaya. Padahal, pagawean Kaula anu 
di pigawena kalawan asmana Kangjeng 
Rama teh, geus cukup dipake saksi kana 
benerna omongan Kaula. 

26 Hanas aranjeun henteu palercaya, 
pantes da lain domba Kaula. 

2! Domba Kaula mah, wawuh kana sora 
Kaula; Kaula nya kitu keneh, wawuh ka 
darinya nepi ka maranehna araranut ka 
Kaula sarta ku Kaula baris diganjar ku 
hirup anu langgeng. 

28 Sapapanjangna moal keuna ku binasa 
jeung moal bisa karampas ti leungeun 
Kaula. 

29 kangjeng Rama, anu masrahkeun 
maranehna ka Kaula, punjulna teu 
aya anu mapakan. Nu geus aya dina 
genggeman panangana-Na, mustahil 
bisa karebut ku batur. 

30 Ari Kaula jeung Rama teh, estu 
satunggal.” 

31 Eta urang Yahudi teh, geus pek deui 
bae nareangan batu rek ngabaledogan 
ka Isa. 

32 Tapi Anjeunna nyarios deui, “Sering 
pisan Kaula teh ngabuktikeun pitulung- 
pitulung ti kersaning Ama Kaula, 
nembongkeun kahadean. Eta kitu, 
sababna nu matak Kaula rek dibaledogan 
teh?” 

33 Jawab maranehna, “Arek maledogan 
soteh lain dumeh kitu, tapi dumeh 
Maneh ngahina ka Allah, nyaruakeun 
Maneh jeung Allah; padahal, Maneh teh 
jelema ilahar bae.” 

34 Waler Isa, “Lain hal eta teh aya 
kateranganana dina Kitab Toret 
aranjeun? Ungelna: Cek Kami aranjeun 
teh utusan-utusan Allah. 

33 Sing aringet, Kitab Suci mah 
moal ngabobodo! Ceuk Kitab, Allah 
nyebatkeun yen aranjeunna teh utusan 
anu ngemban timbalana-Na. 

36 Masih keneh bae eta Jelema anu ku 
Rama geus disucikeun sarta ku Anjeunna 
diutus ka dunya teh, ku aranjeun 
didakwa ngahina ka Allah? 

3/7 Upama Kaula henteu migawe 
padamelan-padamelan anu jadi Rama, 
pantes najan aranjeun henteu palercaya 
oge ka Kaula. 

38 Sabalikna, upama Kaula 
ngalampahkeun eta papancen ti 
Kangjeng Rama, sanajan ka Kaula 
pribadi aranjeun arembung percaya, 
atuh percaya-percaya kana hal-hal 
anu ku Kaula dipigawe tea, supaya 
aranjeun bisa tarerang jeung ngalarti 
yen Rama nyarengan ka Kami sarta Kami 
sasarengan jeung Rama.” 

39 Eta urang-urang Yahudi teh geus rek 
kerewek deui bae, nya hayang nangkep 
Anjeunna tea. Tapi Anjeunna lolos, 
henteu kungsi kacerek ku maranehna. 

40Tji dinya, Isa angkat ka peuntaseun 
walungan Ciyordan, ngabujeng tempat 
anu pangmimitina dipake ku Yahya tea 

pikeun ngabaptis; terus nganjrek heula 
di dinya. 

41 Urang dinya, loba pisan anu 
dararatang ka Anjeunna bari ngaromong 
pada batur, “Sanajan Yahya teu kungsi 
nembongkeun hal-hal anu aheng, tapi 
kasauranana ngeunaan ieu jelema tea 
mah kabeh oge bener.” 

42 Ku lantaran eta, di dinya teh jadi loba 
anu percaya ka Isa. 

1 1 1Di Betania aya nu gering payah 

ngaranna Lasarus, dulurna 
Maryam jeung Marta. 

2@Maryam teh, nya eta anu bareto 
ngaminyakan Isa ku minyak seungit 
jeung nyusutan sampeana-Na ku buukna 
tea. 

3 Maryam jeung Marta ngirim kabar 
ka Isa kieu, “Jungjunan, pun dulur anu 
ku Jungjunan dipikanyaah ayeuna nuju 
udur.” 

4Saur Isa, sanggeus kenging wartos, 
“Panyakitna moal nepi ka matak ajal, 
malah bakal jadi lantaran tembongna 
kakawasaan Allah sarta dimulyakeunana 
Putra Allah.” 

”*Anjeunna memang nyaah pisan ka 
Marta, Maryam, jeung Lasarus teh. 

eTapi diwartosan Lasarus gering teh, 
Anjeunna mah calik-calik bae di dinya. 

!' Heuleut dua poe ti harita, Anjeunna 
nyarios ka murid-murid, saur-Na, 
“Ayeuna urang ka Yudea deui.” 

8Cek murid-murid, “Rabi (Guru), teu 
acan lami Rabi teh bade dibaledogan ku 
urang Yahudi di ditu, dupi ayeuna bade 
ka ditu deui!” 

9Waler Isa, “Sapoe teh, lain aya 
dua welas jam? Lamun indit beurang- 
beurang piraku suku titajong, kapan ti 
beurang mah caang. 

10Tjitatarajong soteh, lamun leumpang 
peuting sabab teu tembong tincakeun.” 

11 Saur-Na, “Lasarus, dulur urang teh 
keur sare, ayeuna urang teang, ku Kami 
rek dihudangkeun.” 

12 Cek murid-murid, “Parantos tiasa 
mondok mah atuh majeng kana sae, 
Jungjunan!” 

13 Maksud Isa mah, “keur sare” teh geus 
maot; ari ku murid-murid dihartikeunana 
sare biasa bae. 

14 Ku Isa diterangkeun sageblasna, 
saur-Na, “Geus maot Lasarus teh. 

15> Maotna keur Kami euweuh di ditu. 
Tapi pikeun maraneh aya alusna, baris 

mawa maraneh kana percaya. Ayeuna 
mah, hayu urang ka ditu!” 

16 Cek Tomas — anu katelah Didimus — 
ka batur-baturna, “Hayu urang arindit, 
urang ngadon paeh babarengan jeung 
Anjeunna.” 

1/7Opat poe sanggesna Lasarus 
dimakamkeun, jol, Isa sumping. 

18 Betania teh deukeut ka Yerusalem, 
ngan kurang leuwih dua pal jauhna. 

19 Loba urang Yahudi anu ngaralayad 
nembongkeun katresnan ka Marta jeung 
Maryam anu keur kapapatenan. 

20 Barang ngadenge beja yen Isa 
sumping, Marta ka luar mapagkeun, ari 
Maryam mah cicing bae di imah. 

21“Jungjunan,” cek Marta sanggeus 
amprok, “upami Jungjunan aya mah 
harita, pun dulur teh moal dugi ka maot; 

22sanaos kitu, ayeuna oge abdi yakin 
yen mundut naon bae oge Jungjunan 
mah ku Allah tangtos dikabul.” 

23 Waler Isa, “Dulur nyai teh tangtu 
hirup deui.” 

24 Cek Marta, “Leres, bakal hirup deui, 
engke dina poe kiamat.” 

2S Waler Isa, “Kapan Kami nu jadi 
sumbering hirup sarta anu baris 

ngahudangkeun jelema-jelema dina poe 
kiamat teh. Anu percaya ka Kami bakal 
tetep hirup, sanajan geus paeh oge. 

26 Sing saha anu keurna hirup percaya 
ka Kami, salalawasna oge moal keuna 
ku paeh. Percaya atawa henteu?” 

2! Tembal Marta, “Jungjunan, abdi 
percanten. Jungjunan teh Al Masih, 
Putra Allah, anu parantos lumungsur ka 
dunya.” 

28Ti dinya Marta balik deui ka imah 
terus ngaharewos ka Maryam, “Guru 
urang ngantos di jalan, mariksakeun 
maneh.” 

29 Maryam cengkat, terus ka luar rek 
mapagkeun Isa, 

30 anu keur di jalan keneh di palebah 
urut amprokna tadi jeung Marta. 

31kKu nu ngaralayad ditaluturkeun, 
samarukna Maryam rek ka makam 
ngadon ceurik. 

32 Maryam ngarangkul kana sampean 
Isa bari unjukan, “Duh Jungjunan, upami 
Jungjunan aya mah, harita, pun dulur 
teh tangtos moal dugi ka maot.” 

33 Ningali Maryam ceurik, kitu deui 
ningali anu ngaralayad, Isa jadi 

nalangsa, tuluy mariksa bari dumareuda, 
saur-Na, 

34“Dji mana makamna?” Dijarawab, “Di 
ditu, mangga tingalian.” 

33 Isa nangis kagagas. 

36 Cek urang Yahudi anu ngaralayad, 
“Tetela nyaaheunana ka nu geus 
ninggalkeun teh.” 

3/7 Aya oge anu ngaromong kieu, “Na teu 
bisaeun kitu nyegah almarhum maot; da 
bisaeun ari ngabeuntakeun anu lolong 
mah?” 

38 Ngadangu nu ngaromong kitu, 
Isa tambah nalangsa, terus muru ka 
makam. Makamna teh mangrupa guha, 
lawangna ditutup ku batu gede. 

39“Singkirkeun batuna!” Saur-Na. 
“Jungjunan,” cek Marta, “parantos bau, 
margi parantos opat dinten.” 

40 Saur Isa, “Cek Kami oge, lamun nyai 
percaya tangtu bakal nenjo kakawasaan 
Pangeran!” 

41 Sanggeus batuna disingkirkeun, Isa 
tanggah terus sasauran, “Nun Ama, 
pinten-pinten nuhunna wireh Ama kersa 
ngadangu kana panuhun. 

42 Abdi terang, panuhun Abdi salamina 
ku Ama di makbul. Dikedalkeun soteh, 

supados ieu jalmi-jalmi palercaya yen 
Abdi teh utusan Ama.” 

43 Geus kitu Anjeunna nyoara tarik 
pisan, “Lasarus, geura bijil!” 

44 Kurunyung nu maot teh ka luar, 
suku jeung leungeunna dibeungkeut 
keneh ku boeh, beungeutna katutupan 
kapas. Saur Isa, “Buka boehna, supaya 
laluasa!” 

45 Ti antara urang Yahudi anu daratang 
ka Maryam, sanggeus narenjo eta 
mujijat loba anu tuluy percaya ka Isa. 

46 Tapi eta padamelan Anjeunna teh, 
aya anu ngalaporkeun ka urang Parisi. 

4/ Geus kitu, imam-imam kapala jeung 
urang Parisi ngumpulkeun anggota- 
anggota Mahkamah Agama. Aromongna, 
“Kumaha sikep urang ka eta Jelema! 
Geus loba nyieunna mujijat. 

48 Upama terus diantep, rayat kabeh 
tangtu palercaya ka Manehna. Ahirna, 
ieu tanah Suci direbut ku urang Rum 
sarta bangsa urang teh tangtu tamat 
riwayatna.” 

49 Pok, Kayapas, — Panghulu Agung 
dina taun eta — sasauran, “Aranjeun 
tangtu acan tarerang 

50 sarta acan sadar yen pikeun aranjeun 
leuwih hade jelema ieu anu hiji paeh 
gaganti bangsa ti batan bangsa urang 
tumpur pisan.” 

*1 Ieu ucapanana, saenyana, lain buah 
pikiranana ku anjeun. Tapi anjeunna 
anu jeneng Panghulu Agung taun 
eta, ucapanna nya geus ngajadi hiji 
nubuwatan pikeun ngagambarkeun yen 
Isa kudu dipaehan gaganti bangsa; 

>2 malah lain guna eta bangsa wungkul, 
tapi oge baris ngumpulkeun sarta 
ngahijikeun deui sakumna putra-putra 
Allah anu geus pabalencar. 

53 Ti semet poe eta aranjeunna 
samupakat baris maehan Isa. 

34 Ku sabab eta, Isa tara nembongan 
deui di hareupeun umum bangsa Yahudi. 
Anjeunna angkat ti dinya ka Epraim, 
hiji kota anu pernahna deukeut sagara 
kikisik sarta teras nganjrek heula di 
dinya sareng murid-murid-Na. 

33 Harita teh, geus tereh ka hari 
raya Paska; jelema-jelema loba anu 
dararatang ka Yerusalem, rek beberesih 
diri samemeh Paska. 

56 Di jero Bait Allah, maranehna 
nareangan Isa bari silih tanya, “Kumaha 

kira-kirana Manehna bakal datang kana 
pesta?” 

>/ Sajeroning kitu imam-imam kapala 
jeung urang Parisi geus ngaluarkeun 
parentah, sing saha anu nyaho Isa aya 
di mana kudu buru-buru lapor, supaya 
Anjeunna buru-buru ditangkep. 

1 2? 1Pigenep poeeun deui kana 

pesta Paska, Isa angkat deui ka 
Betania, urut Anjeunna ngahirupkeun 
deui Lasarus tea. 

2Di dinya Anjeunna aya anu ngondang 
tuang. Tuangna bareng jeung Lasarus, 
dilaladenan ku Marta. 

3 Ari Maryam ngaluarkeun minyak 
seungit satengah kati anu tulen tur 
mahal hargana, tuluy dibalurkeun kana 
sampean Isa. Saenggeusna, disusutan 
ku buukna. Seungitna nyambuang 
saimah-imah. 

4 Pok, Yudas Iskariot, murid anu boga 
niat ngahianat ka Isa ngomong, 

”“Minyak anu kitu mah payu kana tilu 
ratus dinar, mun heug dijual, ladangna 
bisa disidekahkeun ka pakir miskin.” 

6 Ngomong kitu soteh, lain ku tina 
karunyaeun ka nu mariskin; ngan nya 
kitu, manehna teh tukang malingan 

duit sumbangan anu disimpenna 
dipercayakeun ka manehna. 

/Saur Isa, “Ulah diopenan, keun bae 
sakarepna. Eta teh aya patalina jeung 
poean Kami dimakamkeun. 

8Anu mariskin mah, salawasna oge aya 
di maraneh; ari Kami mah, moal salilana 
babarengan teh.” 

9? Urang Yahudi loba anu nyarahoeun, 
yen Isa aya di dinya; tuluy maranehna 
dararatang ka dinya. Sajaba ti seja 
maranggihan Anjeunna, maranehna teh, 
harayangeun nenjo Lasarus ongkoh anu 
geus dihirupkeun deui tea. 

10 Akibatna, Lasarus oge diarah ku 
imam-imam kapala rek dipaehan, 

llku sabab geus jadi lantaran 
loba urang Yahudi anu narukangan 
ninggalkeun aranjeunna, malik jadi 
palercaya ka Isa. 

12 Poe isukna, barang anu keur 
pararesta nyarahoeun yen Isa geus di 
jalan rek sumping ka Yerusalem, 

13 maranehna seug ngaralaan palapah 
korma; terus budal marapagkeun bari 
salusurakan, pokna, “Hosana! Wilujeng 
Raja Israil, anu sumping kalayan asma 
Pangeran!” 

14 Isa nunggang kalde ngora keneh, 
panggih di perjalanan; ku kituna 
tinekanan ungel kitab anu kieu: 

15“Ulah sieun Putri Sion! Tuh raja 
maneh sumping, nitihan anak kalde!” 

16 Tadina mah, ieu ayat ku murid-murid 
teu kahalartieun. Ayeuna, sanggeus Isa 
dipapag sarta dihormat-hormat ku jalma 
rea, kakara kahalartieun yen eta ayat 
teh ngeunaan Anjeunna. 

1/ Hal Anjeunna nyaur Lasarus nepi ka 
hirup deui kaluar tina makamna, geus 
kauar-aer diutarakeun ku jalma-jalma 
anu nyaraksian kajadianana. 

18 Pangna jalma rea mapagkeun 
Anjeunna teh, nya lantaran ngadarenge 
eta mujijat tea. 

19 Harita, urang Parisi mah anggur 
tinggelendeng pada batur, pokna, “Kitu 
puguh oge! Paniatan urang teu laju-laju. 
Tuh geuning, mani sadunya marilu biluk 
kabeh ka Manehna!” 

20 Dina pesta Paska teh, aya sawatara 
urang Yunani anu milu ngalakonan 
ibadah. 

21Maranehna nyampeurkeun ka Pilipus, 
urang Betsaida, di Galilea. “Juragan,” 

pokna ka Pilipus, “abdi-abdi teh hoyong 
tepang sareng Isa.” 

22 Pilipus bebeja heula ka Andreas; 
geus kitu, duanana mihatur ka Isa. 

23 Isa nyarios, saur-Na, “Ayeuna, Putra 
Manusa teh geus waktuna dimulyakeun. 

24 Rek diterangkeun ku Kami, yen 
upama binih henteu mebes kana taneuh 
jeung henteu nyorang paeh heula; 
lamun sasiki teh, tetep bae sasiki. Tapi 
lamun eta binih, nyorang paeh heula 
mah; tangtu bakal loba buahna. 

2S Anu lebar kana nyawana, bakal 
kaleungitan nyawa. Anu dina hirupna 
iklas kana nyawana, eta teh geus 
mulasara nyawa guna ngahontal hirup 
langgeng. 

26 Anu seja ngabdi ka Kami, kudu 
nuturkeun Kami; di mana Kami aya, 
manehna oge kudu aya di dinya. Anu 
ngabdi ka Kami baris diajenan ku Rama. 

2/7 Mangsa anu matak lewang kana 
jiwa Kami, ayeuna geus datang. Na 
kumaha Kami nya pipetaeun? Naha 
kudu unjukan: Nun Ama, mugi abdi 
diluputkeun, nyorang mangsa ieu! 
Paralun teuing menta kitu! Sabab ieu 

mangsa teh, wajib ku Kami disorang tur 
eta pisan anu jadi tujuan Kami. 

28Nun, Ama, mugi jenengan Ama 
dimulyakeun.” Sapada harita keneh, aya 
soara ti langit, kieu, “Enggeus ku Kami 
dimulyakeun jeung baris dimulyakeun 
deui!” 

29 Eta soara kadarengeeun oge ku jalma 
rea teh. Ari cek maranehna mah, nu aya 
didinya, eta teh sora guludug. Cek nu 
sawarehna deui, “Malaikat sasauran ka 
Anjeunna!” 

30 Saur Isa, “Eta soara lain nyarita ka 
Kami, tapi ka aranjeun. 

31 Ayeuna mangsana ngamimitian 
nerapkeun hukuman ka ieu dunya sarta 
anu ngageugeuhna baris dipeclengkeun. 

32 Ari Kami, di mana geus diangkat ti 
bumi, baris narik sakabeh manusa sina 
daratang ka Kami.” 

33 Ucapana-Na kitu teh pikeun 
ngagambarkeun petana maot nu ku 
Anjeunna bakal kasorang. 

34 Jalma rea malihatur, “Numutkeun 
anu kakuping tina Toret, Al Masih teh 
baris jumeneng salalanggengna. Tapi 
naha saur Anjeun Putra Manusa teh 

baris “diangkat”? Saha anu disebat Putra 
Manusa teh?” 

33 Waler Isa, “Anu jadi Caang teh, ayana 
di maraneh ngan kari sakeudeung deui. 
Geura lalumaku, meungpeung caang 
keneh bisi kaburu poek. Geus poek mah, 
lumaku teh tangtu utag-atog teu nyaho 
di jalan. 

36 Sing percaya ka Anu jadi Caang, 
meungpeung caangna aya di maraneh, 
supaya maraneh jaradi umatna Caang.” 
Sanggeus nyarios kitu, Isa terus nyingkir 
ti dinya. 

37 Sakitu reana Isa nembongkeun 
mujijat, tapi urang Yahudi weleh teu 
daraek percaya ka Anjeunna. 

38 Cocog pisan jeung kasauran Nabi 
Yesaya, baheula, kieu: “Nun Pangeran, 
saha anu daek percaya kana uaran 
abdi? Sareng ka saha kawasa panangan 
Jungjunan teh barisna ngabukti?” 

39 Pantes atuh, teu daraek percaya oge, 
sabab saur Nabi Yesaya keneh: 

40“Ku Anjeunna panon maranehna 
disina lolong, sina baredegong 
nareuaskeun hate, datang ka teu 
arawas sanajan beunta, hatena henteu 


YOHANES 12.41-47 83 


daraek narima, seug tarobat, malar bisa 
diwaluyakeun ku Kami.” 

41 Kitu saur Nabi Yesaya, anu geus 
ningal kamulyaan Al Masih, nepi ka bisa 
nyarioskeun hal Anjeunna. 

42Tapi papadaning kitu, loba ti 
golongan para pamingpin anu percaya ka 
Anjeunna; ngan nya kitu, teu waranieun 
bruk-brak sabab sarieuneun ditoker ku 
urang Parisi. 

43 Maranehna leuwih kataji ku 
panghormat ti pada jalma ti batan ku 
pangajen ti Allah. 

44 Ti dinya Isa nyarios, saur-Na, “Anu 
percaya ka Kami teh, dina hakekatna 
mah lain percaya ka Kami, tapi ka Anu 
ngutus Kami. 

45 Anu awas nenjo ka Kami, tangtu 
awas nenjo ka Anu ngutus Kami. 

46 Kami — Anu jadi Caang — turun ka 
dunya teh, supaya anu percaya ka Kami 
ulah hirup di alam poek. 

4/ Sing saha anu ngadenge 
omongan Kami, tapi henteu jeung 
ngalampahkeunana, ku Kami moal rek 
dihukum. Sabab pangna Kami datang 
teh, lain seja ngahukum. Tapi sabalikna, 
rek nyalametkeun pangeusi dunya. 

48 Ari anu nolak ka Kami jeung embung 
ngadenge kana omongan Kami, geus 
aya anu baris ngahukumna. Nya ucap- 
ucapan Kami anu baris ngahukumna, 
engke, dina poe kiamat. 

49 Sabab omongan anu dikedalkeun ku 
Kami teh, lain ucapan Kami sorangan, 
tapi pangandika Rama anu ngutus Kami. 
Nya Anjeunna, anu nimbalan naon anu 
kudu diucapkeun ku Kami sarta naon 
anu kudu ditepikeun. 

50 Tur Kami nyaho, yen wujudna 
Pangandika Anjeunna teh, nya eta hirup 
langgeng. Omongan anu kedal ti Kami 
ge, kabeh teh, diucapkeunana nurutkeun 
sakumaha timbalan Rama.” 

1 3 1Samemeh poe Paska dimimitian, 

Isa geus ngaraos yen Anjeunna 
tereh ngantunkeun alam dunya mulang 
ka kersa Rama-Na. Manah-Na ngait 
ka murid-murid-Na anu salawasna 
dipikaasih nepi ka tutug tugas-Na. 

2“Kacatur, dina waktu dahar peuting, 
Iblis sumanding ka Yudas Iskariot bin 
Simon, mere pokal pikeun ngahianat ka 
Isa. 

3 Isa ngaraos geus kapasrahan sagala 
rupana ti Ramana sarta uninga Anjeunna 

asal ti Allah sarta kudu mulang deui ka 
Allah. 

4Tuluy Anjeunna ngadeg sarta muka 
jubah-Na; top, kana kaen panyeka; rap, 
dibeulitkeun kana angkeng-Na; 

> cur, nyicikeun cai kana baskom; terus 
Anjeunna ngumbahan suku murid- 
murid-Na sakalian diseka dituuskeun ku 
kaen panyeka tea. 

e Barang nepi ka giliran Petrus, 
manehna mihatur, “Jungjunan teh bade 
ngumbah suku abdi?” 

/Isa ngawaler, “Moal kaharti ayeuna 
mah ku maneh naon sababna Kami 
migawe kieu, tapi engke ge kaharti.” 

8 Petrus nempas, “Ulah Jungjunan, 
paralun teuing Jungjunan dugi ka kedah 
ngumbah suku abdi!” Waler Isa, “Teu 
dikumbah ku Kami mah, maneh teh 
moal meunang naon-naon ti Kami.” 

9Tembal Petrus, “Upami kitu, ulah 
mung suku wungkul, neda sakalian bae 
sareng leungeun katut sirah deuih.” 

10 Waler Isa, “Nu geus mandi mah, teu 
kudu beberesih deui iwal ti ngumbah 
suku, tangtu beresih sakujur awak. 
Maraneh memang geus bararesih, 
hanjakal henteu kabeh.” 

11 Pangna Anjeunna nyaurkeun henteu 
kabeh bararesih teh lantaran geus 
uninga saha anu boga niat ngahianat. 

12 Anggeus ngumbahan suku, Anjeunna 
dijubah deui terus calik dina urut- 

Na tadi; pok, sasauran ka sarerea, 
“Kahalarti maksud pagawean Kami bieu? 

13 Maraneh ka Kami nyarebut Guru 
jeung Jungjunan. Merenah pisan 
nyarebut kitu teh. Enya, Kami teh Guru 
maraneh jeung Jungjunan maraneh. 

14 Kami, Guru jeung Jungjunan 
maraneh, geus ngumbahan suku 
maraneh. Ku kituna, maraneh oge wajib 
silih kumbah suku pada batur. 

15 Bieu Kami teh nyontoan, supaya 
maraneh oge daraek ngalampahkeun 
kitu, sakumaha conto ti Kami. 

16 Sing kaharti, harkat badega moal 
ngaleuwihan dunungan, harkat utusan 
moal ngaleuwihan anu ngutusna. 

1/Upama geus ngalalarti, pinasti 
maraneh tinemu jeung bagja lantaran 
milampah kitu.” 

18“Ieu omongan Kami teh, henteu 
ditujukeun ka kabehan. Kami nyaho, 
saha jelema-jelemana anu beunang 
Kami milih. Ngan bae ungel Kitab teh 

kudu tinekanan, nya eta: “Jalma anu 
ngilu ngadahar roti Kami, geus noker ka 
Kami.' 

19 Memeh eta kajadian, ku Kami 
dibejakeun ti ayeuna, supaya ana geus 
kajadian maraneh percaya yen anu 
ditoker teh Kami. 

20 Cek Kami ka maraneh: Sing saha anu 
ngaku ka utusan Kami, hakekatna mah 
ngaku ka Kami. Sing saha anu ngaku 
ka Kami, hakekatna mah ngaku ka Anu 
ngutus ka Kami.” 

21 Sanggeus nyarios kitu, Anjeunna 
katarajang nalangsa kabina-bina; tuluy 
pok, Anjeunna nyarios, “Kami rek terus 
terang bae, yen ti antara maraneh aya 
saurang anu boga niat nyilakakeun ka 
Kami.” 

22 Murid-murid silih pelong bari silih 
taksir saha jelemana. 

23 Aya hiji murid, nu diukna mani meh 
padempet jeung Isa, ma'lum diasih 
pisan. 

24 Eta murid, ku Simon Petrus 
diisarahan sina nanyakeun ka Anjeunna, 
“Tanyakeun saha kituh jelemana!” 

25 Pok, eta murid, mihatur ka Isa bari 
ngalendean, “Saha tea jalmina teh, 
Jungjunan?” 

26 Waler-Na, “Nu ku Kami diasongan 
roti beunang nyocolkeun kana pinggan; 
tah eta, jelemana teh.” — bari top kana 
roti, tuluy dicocolkeun kana pinggan — 
Ari song teh, diasongkeunana, ka Yudas 
bin Simon Iskariot. 

2! Ku Yudas ditampanan, harita keneh 
manehna kasandingan Iblis. Ku Isa terus 
dijurung ku saur, “Heug geura pigawe 
niat maneh teh!” 

28 Anu keur dalahar, saurang ge, taya 
nu ngarti pangna Isa nyarios kitu ka ki 
Yudas. 

29 Ngan ku sabab ki Yudas teh tukang 
nyimpen duit, aya anu nyangka, yen 
manehna dititah barang beuli keur 
kaperluan pesta atawa dititah mere 
sidekah ka anu miskin. 

30 Ari ki Yudas, sanggeus nampanan 
roti, terus ngajengkat; gejlig, manehna 
indit teu nolih geus peuting. 

31 Sanggeus Yudas indit, Isa nyarios, 
“Ayeuna Anak Manusa teh geus waktuna 
dimulyakeun, mancurkeun kamulyaan 
Allah. 

32Upama Allah geus dimulyakeun ku 
parantaraan Anak Manusa, Anak Manusa 
oge, tanwande dimulyakeun ku Allah tur 
moal diengkekeun deui. 

33 Anaking, moal lila-lila deui Kami 
bisa reureujeungan kieu teh; engke, 
maraneh, tangtu bakal nareangan 
Kami, tapi sakumaha anu ku Kami 
geus diomongkeun ka urang Yahudi: Ka 
tempat anu ku Kami dijugjug, pamohalan 
maraneh bisa datang. Ka maraneh oge 
kitu Kami ngomong teh. 

34 Ayeuna, Kami rek mere patokan 
anyar: Kudu silih pikanyaah pada batur. 
Sing sakumaha Kami mikanyaah ka 
maraneh, maraneh oge kudu silih 
pikanyaah pada batur. 

33 Sabab ku jalan silih pikanyaah teh, 
tanwande tembong ka nu sejen, yen 
maraneh murid Kami.” 

36 Simon Petrus mihatur, “Dupi 
Jungjunan bade ka mana?” Waler-Na, 
“Ka hiji tempat, anu ku maneh moal bisa 
katuturkeun. Sanajan kitu, ari engkena 
mah, maneh bisa nuturkeun Kami.” 

37 Tembal Petrus, “Naon margina abdi 
moal tiasa nuturkeun Jungjunan ti 


YOHANES 13.38-14.6 90 


ayeuna keneh? Abdi sumeja iklas toh 
pati demi salira Jungjunan!” 

38“Jadi, maneh teh rek bela pati ka 
Kami?” Waler Isa. “Ieu dengekeun 
omongan Kami: Memeh aya hayam 
kongkorongok subuh, maneh geus tilu 
kali mungkiran, ngangles ka Kami.” 
14 1“Maraneh teu kudu rentag hate. 

Sing tigin iman ka Allah sarta sing 
percaya ka Kami. 

2Di panglinggihan Ama Kami loba 
tempat. Mun euweuh ge, maraneh ku 
Kami tangtu dibejaan. Kami dek iang 
teh pikeun nyadiakeun tempat keur 
maraneh. 

3 Lamun pitempateun maraneh di ditu 
geus sadia, Kami tangtu datang deui 
pikeun mapagkeun maraneh; maraneh 
rek dibawa ka tempat Kami, supaya di 
mana Kami aya, maraneh oge aya di 
dinya. 

Maraneh tangtu nyaraho tempatna, 
nyaraho jalanna.” 

>Tomas nempas, “Tempatna teu acan 
terang, bade terang jalanna kumaha?” 

eWaler Isa, “Kapan Kami anu jadi 
jalanna, nu jadi kayaktian, jeung 
sumbering hirup teh. Ku sabab eta, 

lamun henteu make jalan Kami, 
pamohalan aya anu bisa datang ka 
Rama. 

'Upama maneh enya-enya nyaah ka 
Kami, ka Rama oge tangtu wawuh. Malah 
ayeuna ge, maraneh teh geus wawuh tur 
geus pajonghok jeung Anjeunna.” 

8 Pihatur Pilipus, “Jungjunan, sing 
katingal bae Rama teh, supados abdi 
henteu panasaran.” 

9Ku Isa diwaler, “Pilipus! Geus sakitu 
lilana Kami sagulung-sagalang jeung 
maneh, piraku maneh can tenget 
keneh bae? Anu geus nyaho ka Kami, 
hakekatna mah nyaho ka Rama. Ari 
maneh keukeuh menta supaya Rama 
katingal. 

10Na teu percaya, yen Kami teh 
manunggal jeung Rama; kitu deui Rama, 
Mantenna oge manunggal jeung Kami 
teh. Ucapan-ucapan Kami lain omongan 
Kami pribadi, tapi dawuhan Rama nu 
manunggal di Kami. 

11 Cek Kami bieu: Kami manunggal 
jeung Rama; kitu deui Rama, Mantenna 
oge manunggal jeung Kami teh. Maneh 
percaya atawa henteu? Upama henteu 


YOHANES 14.12-17 92 


ge, sakurang-kurangna mah, sing 
percaya kana pagawean Kami. 

12 Sabab anu percaya ka Kami mah, 
tangtu bakal ngalakonan pagawean 
Kami, malah leuwih ti kitu ka hareup 
mah; sabab Kami mah, rek mulang ka 
nu jadi Rama. 

13 Ku sabab eta, mun maraneh aya 
panuhun ka Rama kalawan nyambat 
ngaran Kami, tangtu dikabul, supaya nu 
jadi Putra teh nyieun kamulyaan anu jadi 
Rama. 

14 Menta naon bae maraneh ka Kami, 
lamun nyebut ngaran Kami, tangtu 
ditedunan.” 

15“Lamun enya maraneh nyaah ka 
Kami, tangtu narurut kana parentah 
Kami. 

16 Kami rek menta ka Ama, supaya 
maraneh dibere pikeun pigantieun Kami, 
hiji Pangaping anu baris ngalilipur sarta 
ngaping maraneh sapapanjangna. 

1/ Eta Pangaping teh, nya eta Ruh 
Kayaktian, anu ku dunya umumna mah 
moal diaku lantaran teu warawuheun 
jeung teu nyarahoeun. Maraneh mah 
tangtu warawuh, tangtu diaping ku 

Anjeunna anu baris ngancik sajeroning 
hate. 

18 Jadi, maraneh teh ku Kami moal 
diantep nunggelis, nyorangan: Kami 
tangtu datang deui. 

19 Sakeudeung deui oge, ku nu 
sejen-sejen mah, Kami teh moal ka 
tembong-tembong deui. Tapi ari ku 
maraneh mah, tetep katembong. Sabab 
Kami teh, saenya-enyana, hirup; kitu 
deui maraneh, tangtu harirup oge. 

20 Geus dina waktuna mah, ku maraneh 
bakal karasa, yen Kami manunggal 
jeung Rama, maraneh manunggal jeung 
Kami, sarta Kami ge manunggal jeung 
maraneh teh. 

21 Anu tigin sarta nurut kana pepeling- 
pepeling Kami, tandaning nyaah ka 
Kami. Tiap jalma anu nyaah ka Kami, 
baris diasih ku Rama jeung ku Kami, 
supaya sina enya-enya wawuheunana ka 
Kami teh.” 

22Yudas (lain Yudas Iskariot) unjukan, 
“Jungjunan, naon margina ngenalkeun 
salira teh mung ka abdi-abdi bae, henteu 
ka masarakat umumna?” 

23 Waler Isa, “Upama aya anu nyaah ka 
Kami, nurut kana pangajaran-pangajaran 

Kami, tangtu diasih ku Rama. Mun aya 
anu kitu, tangtu diteangna sarta Rama 
jeung Kami bakal ngancik dina hatena. 

24 Anu henteu nyaah ka Kami mah, 
tangtu moal nurut kana pangajaran 
Kami. Ieu teh lain cek Kami sorangan, 
tapi dawuhan Rama, anu ngutus Kami 
tea. 

2> Tah ku Kami geus dibejakeun, 
meungpeung Kami aya di maraneh 
keneh. 

26 Engke, anu geus diomongkeun 
ku Kami teh baris diwurukkeun, 
ditetelakeun ka maraneh ku Anjeunna, 
nu baris ngaping maraneh tea, nya eta 
Ruh Allah, anu baris diutus ku Rama 
kalawan pamenta Kami. 

2/7 Maraneh ku Kami baris ditinggalan 
kakertaan: kakertaan Kami pribadi, anu 
sipatna beda tina kakertaan jieunan 
dunya. Jadi, maraneh henteu kudu 
rentag hate, henteu kudu kaleleban. 

28 Cek Kami ge tadi: Kami rek mulang, 
tapi tangtu balik deui ka maraneh. 
Lamun enya nyaraah ka Kami, anggur 
kudu barungah Kami mulang ka Rama 
teh; sabab Rama mah, langkung agung 
batan Kami. 

29 Memeh kajadian ku Kami dibejakeun 
tiheula, supaya dina kajadianana iman 
kapercayaan maraneh ka Kami ulah 
robah. 

30 Teu bisa lila-lila, Kami cacarita ka 
maraneh teh; sabab roh anu ngageugeuh 
ieu dunya, geus tatandang. Saenyana, 
manehna mah, moal bisaeun nanaon ka 
Kami teh. 

31 Najan kitu, Kami kudu ngestokeun 
pangersa Rama pikeun bukti ka dunya, 
yen Kami nyaah ka Anjeunna. Hayu, 
ayeuna mah urang arindit ti dieu.” 

1 5 1“Kami teh tangkal anggur anu 

saestuna, ari Ama Kami teh anu 
miarana. 

2Upama aya dahanna anu teu daek 
buahan, ku Anjeunna ditilas, anu buahan 
diurus sarta diberesihan, supaya buahna 
leubeut. 

3 Maraneh geus dibararesihan ku 
pangandika-Na anu diwurukkeun ku 
Kami. 

4 Sing tetep manunggal jeung Kami 
tangtu Kami tetep manunggal jeung 
maraneh. Sabab sakumaha dahan, 
mustahil buahan, lamun henteu ngahiji 
keneh jeung tangkalna. Maraneh oge 

moal beubeunangan naon-naon, lamun 
henteu manunggal jeung Kami. 

”Kami teh tangkal anggurna; ari 
maraneh, dahan-dahanna. Anu baris 
aya beubeunanganana teh, nya eta anu 
hirupna manunggal jeung Kami sarta 
Kami ge, manunggal jeung manehna 
teh. 

eHirup pisah ti Kami lir dahan geus 
beunang nilas, baris garing jadi suluh 
keur durukeun. 

/Mun maraneh tetep rarumaket ka 
Kami sarta arariman kana piwuruk Kami; 
maraneh meunang barang penta naon 
bae, tanwande ditedunan. 

8Tah ku lantaran hal eta, Ama Kami 
dimulyakeun teh; nya supaya maraneh 
teh, anu lir dahan-dahanna tea, jaba ti 
leubeut ku buah; maraneh ge, bakal jadi 
murid-murid Kami.” 

?“Kami teh nyaah ka maraneh, cara 
Ama nyaah ka Kami. Muga hirup 
maraneh sing tetep ngaub dina kanyaah 
Kami. 

10Mun hayang dipikanyaah, sing nurut 
kana parentah, cara Kami diasih ku Ama 
lantaran ngestokeun kana timbalana-Na. 

11 Disebutkeun soteh, supaya maraneh 
milu ngarasakeun kabagjaan Kami, 
malar kabagjaan maraneh cacap 
sampurna. 

12 Parentahna mah, nya eta: Sing 
silih pikanyaah; cara Kami mikanyaah 
maraneh! 

13 Euweuh kanyaah anu ngungkulan 
kanyaahna jalma anu iklas ngetohkeun 
pati sajeroning ngabela anu jadi sobat. 

14 Maraneh teh sobat Kami, asal iklas 
ngalakonan parentah-parentah Kami. 

1" Ku Kami, maraneh moal dianggap 
badega; da badega mah, moal nyahoeun 
kana pikarepeun dunungan. Tandana 
dijieun sobat teh, kapan maraneh ku 
Kami geus dibarere nyaho sakur anu ku 
Ama didawuhkeun ka Kami. 

16 Lain maraneh anu milih Kami, tapi 
Kami anu geus milih maraneh. Lian 
ti eta, maraneh oge, — sakumaha 
dahan-dahan tea — ku Kami teh 
geus ditangtukeun kudu bral arindit, 
ngagelarkeun buah-buah sarta hasilna 
teh sing datang ka awet langgeng; 
supaya sagala panuhun maraneh ka 
Anjeunna, kalawan mawa ngaran Kami, 
bisa dikabul. 

1/Tah kitu pameredih Kami: Sing silih 
pikanyaah!” 

18“Upama maraneh dipikangewa ku 
dunya, sing inget: Kami mah geus 
dipikageuleuh ti heula. 

19 Mun maraneh ti kalangan 
dunya keneh mah, tangtu bae ku 
maranehna diaraku, dipiheman. Tapi ku 
lantaran maraneh mah ku Kami geus 
dipilih, dicokot ti dinya, munasabah 
dipikageuleuh oge. 

20 Sing inget kana omongan Kami anu 
kieu: Harkat badega, moal ngaleuwihan 
harkat dunungan. Upama Kami ku 
maranehna dikaniaya, maraneh oge 
tangtu dikaniaya. Upama omongan Kami 
ku maranehna didarenge, omongan 
maraneh oge tangtu didarenge. 

21Tapi ku lantaran maraneh teh murid 
Kami, geus tangtu kana dikaniayana 
teh, ku eta anu teu warawuheun ka Anu 
ngutus Kami. 

22l| amun tea mah maranehna ku Kami 
teu didatangan, teu diwurukan, tangtu 
moal matak dosa ka maranehna. Tapi ari 
geus kitu mah buktina, kadorakaanana 
hamo bisa diangles ku maranehna. 

23 Jalma anu mikangewa ka Kami, eta 
teh mikangewa ka Rama. 

24Lamun seug Kami acan kungsi 
nembongkeun hal-hal anu hamo bisa 
dipigawe ku anu lian-lianna, tangtu moal 
matak jadi dosa ka dirina. Tapi da geus 
kitu kajadianana, narenjo pagawean- 
pagawean Kami teh maranehna anggur 
ijid, boh ka Kami, boh ka Ama Kami. 

23 Dasar kudu tinekanan ungel timbalan 
anu aya dina Kitab Toretna, yen: "Tanpa 
sabab, maranehna geus mikageuleuh ka 
Kami.” 

26 Tapi engke oge datang Pangaping, 
Ruh Kayaktian tea, anu mencar ti 
Ama Kami jeung anu baris diutus ku 
Kami ka maraneh. Anjeunna anu bakal 
netelakeun saha saenya-enyana Kami 
teh. 

2! Tapi maraneh oge kudu marere 
panyaksen, netelakeun nu eces saha 
saenyana Kami teh. Sabab maraneh, 
geus hirup babarengan jeung Kami ti 
awal mulana keneh.” 

1 6 1“Eta kabeh, ku Kami dicaritakeun 

ka maraneh; supaya engkena, 
maraneh ulah harandeueul ku lantaran 
Kami, seug bae noker ka Kami. 

2@Maraneh bakal dikucilkeun ti 
masarakat, malah bakal aya mangsa: 
Sing saha anu ngala pati maraneh, cek 
pangrasana mah ngabdi ka Allah. 

3 Kituna teh bawaning ku balilu, teu 
wawuh ka Kami. 

4 Maraneh dibarejaan soteh, supaya 
dina kasorangna maraneh aringet, yen 
hal eta teh ku Kami geus diomongkeun 
ka maraneh tiheula. Henteu dibejakeun 
ti bareto soteh, pedah Kami aya keneh 
babarengan. 

? Ayeuna Kami geus tereh mulang ka 
Anu ngutus; ari maraneh bet euweuh 
anu panasaran nanyakeun Kami teh rek 
ka mana. 

eKu kituna mah, kaharti. Sabab 
maraneh ngarasa kaletir, ku hal anu bieu 
ku Kami disebutkeun tea. 

Tapi masing percaya, Kami iang teh 
hade temahna ka maraneh. Sabab lamun 
Kami henteu iang, nu baris ngaping teh 
moal sumping. Sabalikna, mun Kami 
iang, nya Kami nu baris ngutus Anjeunna 
ka maraneh. 

8Di mana Anjeunna geus sumping, 
baris nginsafkeun umat dunya kana 

dosa-dosana, kana kayaktian, jeung 
kana kaadilan. 

9 Sual dosa-dosana, nya eta: Maranehna 
teu palercaya ka Kami, 

10 sual kanyataan anu sabener-benerna, 
nya eta: Bener, yen Kami mulang teh 
ka Rama sarta moal tembong deui ka 
maraneh. 

11 Sual kaadilan, nya eta: roh anu 
ngageugeuh, ngawasaan ieu dunya teh 
geus meunang hukuman. 

12 Loba keneh, anu perlu dicaritakeun 
ka maraneh teh. Ngan nya kitu, ayeuna 
mah maraneh moal kuat nyanggana. 

13 Engke bae, ari Ruh Kayaktian tea 
sumping, tangtu maraneh ku Anjeunna 
ditungtun kana hal-hal anu saestuna. 
Sabab Anjeunna, moal sasaur-saurna; 
anu bakal disaurkeunana teh, kabeh 
oge, sakur anu geus kadangueun 
ku Anjeunna sarta ka maraneh baris 
nuduhkeun hal-hal anu bakal kajadian. 

14 Anjeunna baris ngamulyakeun ka 
Kami, ku jalan nerangkeun ka maraneh 
sakur nu ku Anjeunna geus katarima ti 
Kami. 

15 Sakur anu jadi kagungan Rama, jadi 
milik Kami ongkoh. Eta sababna, cek 

Kami bieu: Anjeunna bakal nerangkeun 
sakur nu ku Anjeunna geus katarima ti 
Kami. 

16 Geus tereh kana waktuna, maraneh 
moal papanggih deui jeung Kami; tapi 
moal lila deui oge, tangtu patepung 
deui.” 

1/ Murid-murid tingkucuwes pada batur, 
“Naha kitu nyarios-Na? Ongkoh saur-Na 
geus tereh waktuna maraneh moal 
panggih deui jeung Kami, ongkoh moal 
lila deui oge baris patepung deui. Jeung 
saur-Na deuih: Kami rek mulang ka 
Ama. 

18 Naon maksudna 'geus tereh' teh? Asa 
teu ngalalarti!” 

19 Ku Isa kasurti, yen maranehna 
harayangeun naranyakeun naon 
pihartieunana. Ku sabab eta, Anjeunna 
nyarios kieu, “Cek Kami, geus tereh 
waktuna maraneh moal papanggih deui 
jeung Kami, tapi moal lila deui oge 
tangtu patepung deui. Eta anu jadi 
pasualan pikeun maraneh teh, lain? 

20 Hartina anu saenyana teh kieu: 
Maraneh teh bakal pinuh ku kapaur 
jeung dipuhit ku prihatin; sabalikna, 
dunya umumna mah suka gumbira. 

Moal henteu, maraneh teh bakal 
nandangan sungkawa anu pohara. Tapi 
eta kasungkawaan teh, pasti robah 
ngajadi kabagjaan. 

21Awewe ari keur ngajuru, estu pinuh 
ku rasa kanyeri; tapi ari orokna geus brol 
mah, lat poho kana kanyerina; kasilih ku 
bungah jeung bagja, ku medalna jabang 
bayi ka alam dunya. 

22kitu oge maraneh. Ayeuna loba 
kasusah, engke mah hate maraneh teh 
bungangang; suka bungah lantaran 
papanggih deui jeung Kami. 

23 Dina mangsa eta mah, maraneh 
geus moal aya tanyakeuneun deui ka 
Kami. Sing percaya: Naon bae panuhun 
maraneh ka Ama, anu disuhunkeun 
kalawan mawa ngaran Kami, tangtu 
dikabul. 

24 Nepi ka ayeuna maraneh acan 
neneda kalawan mawa ngaran Kami. Pek 
ayeuna mah neneda teh mawa ngaran 
Kami, pasti ditedunan malar meunang 
kabungahan anu taya papadana. 

25 Nu enggeus-enggeus, Kami ngomong 
ka maraneh teh sok make jalan siloka 
bae. Engke mah, kaayaan Rama teh rek 

ditetelakeun saterang-terangna, moal ku 
jalan siloka deui. 

26 Ka hareup mah, maraneh neneda 
teh, tangtu kalawan nyambat ngaran 
Kami. Jadi, Kami teu perlu jangji baris 
mangnyuhunkeun ka Ama pikeun 
maraneh. 

2! Sabab Ama ku anjeun, nu mikanyaah 
ka maraneh teh. Eta teh, ku lantaran 
maraneh geus nyaraah sarta palercaya 
ka Kami, yen Kami asal ti Allah. 

28 Bener pisan Kami teh asal ti Rama, 
datang ka dunya. Ayeuna Kami rek 
ninggalkeun dunya, mulang deui ka 
Ama.” 

29 Pihatur murid-murid, “Ayeuna mah, 
cariosan Jungjunan teh terang; tetela, 
teu nganggo jalan siloka. 

30 Leres, ayeuna mah, abdi-abdi terang 
yen Jungjunan teh sarwa uninga, abdi- 
abdi parantos teu gaduh kapanasaran 
deui. Percanten ayeuna mah, yen 
Jungjunan teh asal ti Allah.” 

31 Waler Isa, “Percaya maraneh ayeuna 
mah? 

32 Saksian: Bakal datang mangsana, 
malah geus der ti ayeuna keneh; 
maraneh bakal dipaburencaykeun, 

marulang ka tempat masing-masing, ari 
Kami ditinggalkeun sorangan bae. Tapi 
Kami, moal nyorangan sabab aya Ama 
anu nyarengan. 

33 Eta kabeh ku Kami dibejakeun, 
supaya hate maraneh jongjon enggoning 
anut ka Kami. Di dunya, maraneh 
dikaniaya teh, tapi kuatkeun hate 
maraneh sabab dunya teh, geus 
ditundukkeun ku Kami.” 

1 7 1 Sanggeus sasauran kitu, Isa 

tanggah bari ngucap kieu, “Nun 
Ama, ayeuna parantos dongkap kana 
waktosna Putra Ama dijungjung deui 
kana kamulyaan, supados matak mulya 
ka Ama. 

2Sakumaha Ama anu parantos maparin 
kawasa ka ieu Putra, nya eta kawasa ka 
sakumna manusa pikeun masihan hirup 
langgeng; nya ka sakur anu ku Ama 
parantos diserenkeun ka Putra. 

3 Eta hirup langgeng teh nya eta: Kenal 
ka Ama, sajatining Allah Nu Tunggal 
sareng ka Utusan Ama: Isa Al Masih. 

Abdi parantos ngagungkeun Ama 
di dunya, ku ngalampahkeun sugri 
papancen numutkeun sapangersa dugi 
ka tutugna. 

*Kitu nu mawi, nun Ama, eta 
kamulyaan pasihan ti Ama nu aya di 
pangkonan Ama, anu dipaparinkeun 
ka Putra ti samemeh aya dunya, mugi 
katampi deui ku Putra. 

eKaayaan Ama ku abdi parantos 
diwawuhkeun ka jalmi-jalmi di dunya 
anu ku Ama diserenkeun ka abdi. 
Maranehna teh kagungan Ama; anu 
ku Ama diserenkeun ka Abdi, ayeuna 
parantos sami-sami ngestokeun kana 
timbalan Ama. 

/' Maranehna oge parantos tarerangeun, 
yen sagala rupi anu ku Abdi katampi ti 
Ama teh saleresna Ama anu maparinna. 

8 Maranehna tarerangeun teh, 
jalaran sagala timbalan Ama ku 
Abdi parantos didugikeun, ditarampi 
sareng diarestokeun. Maranehna oge 
tarerangeun, leres-leres, yen Abdi teh 
asal ti Ama sareng palercayaeun yen 
Abdi utusan Ama. 

9?Paneda panyambat Abdi teh sanes 
kanggo Ieu dunya, nanging kanggo 
maranehna, nya eta jalmi-jalmi anu ku 
Ama dipasrahkeun ka Abdi tea. 

10 Maranehna teh kagungan Ama, margi 
sakur kagaduh Abdi tunggal kagungan 

Ama keneh, kagungan Ama tunggal 
kagaduh Abdi. Dupi Abdi parantos jadi 
eusi hate maranehna. 

11 Abdi di dunya mung kantun sakedap 
deui, moal lami deui oge tangtos wangsul 
ka pangkonan Ama, dupi maranehna 
mah tetep-tetep bae di dunya. Nun Ama, 
Anu Mahasuci, mugi maranehna, anu ku 
Ama parantos diserenkeun ka Abdi teh 
ku jenengan Ama diraksa, sadayana sina 
dalit ngahiji sapertos Urang. 

12 Sapanjang direujeungan ku Abdi 
maranehna teh tetep dicangking dina 
jenengan Ama anu dipercayakeun ka 
Abdi, dijagi dijaring teu aya anu keuna 
binasa, kajabi saurang anu jadi bibit 
werejit akar mamala; da eta mah, 
supados bukti ungeling Kitab Suci. 

13 Dumeuheus ka Ama, ngunjukkeun 
ieu panuhun teh, meungpeung Abdi 
di dunya keneh; supados kasukaan 
anu karaos ku Abdi, karaos oge ku 
maranehanana kalayan sagemblengna. 

14 Maranehna, ku Abdi parantos diwaris 
pangandika Ama; nya parantos teu 
kalebet deui bibit buit dunya, sami 
sareng Simabdi. Kitu nu mawi ku dunya 
oge parantos dipikaceuceub. 

15 Dipangnyambatkeun soteh, sanes 
supados dicandak ti dunya; nanging 
supados diraksa ti si durjana; 

16 margi maranehna teh parantos 
henteu sabibit deui sareng dunya, 
sakumaha Abdi. 

!/Ku karana kayaktian, mugi 
maranehna dijadikeun milik Ama. Dupi 
kayaktian teh nya Pangandika Ama. 

18 Sakumaha Abdi, ku Ama parantos 
diutus ka dunya; maranehna oge, ku 
Abdi diutus ka dinya. 

19 Abdi parantos ngorbankeun hirup 
pribadi keur maranehna, supados 
maranehna jadi milik Ama ku karana 
kayaktian. 

20 Sajabi ti maranehna, Abdi oge 
mangnedakeun jalmi-jalmi anu 
palercaya ka Abdi lantaran uar pangajak 
maranehna; 

2élsupados sadayana jadi sahiji. 
Sakumaha Ama manunggal di diri Abdi 
sareng Abdi manunggal di salira Ama, 
mugi-mugi maranehna oge manunggal 
di Urang, supados dunya percaya yen 
nya Ama anu ngutus Abdi teh. 

22Maranehna ku Abdi parantos diganjar 
ku kamulyaan pamasihan Ama ka Abdi 

tea, sina dalit ngahiji sapertos Urang oge 
dalit ngahiji: 

23 Abdi manunggal jeung maranehna, 
Ama manunggal sareng Abdi, dugi ka 
kum sadayana anu percaya aya dina 
sampurnaning katunggalan, supados ku 
dunya katembong, yen Ama ngutus Abdi 
ka dunya teh kajurung ku welas asih 
ka maranehna, sapertos Ama miasih ka 
Abdi. 

24 Nun Ama, sugri anu ku Ama parantos 
diserenkeun ka Abdi teh panuhun 
mah sing diparengkeun tiasa riung 
mungpulung sareng Abdi di tempat 
Abdi ngancik; sina eta jalmi-jalmi teh 
tarerangeun kana kamulyaan Abdi, nu 
dipasihkeunana ka Abdi ti samemeh 
dunya gumelar, bawaning Ama asih ka 
Abdi. 

2 Nun Ama nu Mahaadil, sanaos dunya 
teu wawuh ka Ama, nanging ku margi 
Abdi mah wawuh, jalmi-jalmi teh ahirna 
tarerangeun yen anu ngutus ka Abdi teh 
nya Ama. 

26 Salira Ama ku Abdi diwawuhkeun 
ka maranehna, sarta baris teras 
dimashurkeun, supados kaasih Ama ka 
Abdi minuhan ati sanubari maranehna; 

kitu deui Abdi, ngancik dina jiwa 
maranehna oge.” 

18 1Tamat sasaurana-Na, Isa 

jeung murid-murid-Na arangkat 
ngajugjug ka hiji tempat di peuntaseun 
lebak Cikidron, terus arasup ka hiji 
taman. 

2éNudas Iskariot, anu rek ngahianat 
tea, oge nyahoeun tempatna; sabab 
manehna ge, ku Isa teh sering dibawa 
ka dinya jeung murid-murid sejenna. 

3 Atuh teu kungsi lila, manehna 
ge nyusul — geus meunang idin ti 
imam-imam kapala jeung urang-urang 
Parisi — mawa pasukan serdadu jeung 
pangawal-pangawal Bait Allah, saged 
sapakarangna bari marawa lantera jeung 
obor. 

4Isa anu ti anggalna keneh geus uninga 
kana bahaya anu ngancam salira-Na, 
terus maju nembongkeun anjeun bari 
mariksa, “Nareangan saha aranjeun 
teh?” 

? Dijarawab, “Isa urang Nasaret!” Saur 
Isa, “Ongkoh ieu Kami!” Ari ki Yudas anu 
hianat, harita aya di dinya bareng jeung 
nu sejen. 

6 Barang saur Isa “Ongkoh ieu 
Kami,” reok kabeh alundur nepi ka ti 
jararengkang. 

/Isa mariksa deui, “Nareangan 
saha?” Dijarawab cara tadi, “Isa, urang 
Nasaret!” 

8 Waler Isa, “Ongkoh cek Kami oge, 
ieu Kami teh. Upama enya Kami anu 
ditareangan teh, sok atuh geura tangkep, 
tapi anu sejenna ulah diganggu.” 

9? (Ieu teh pikeun ngabuktikeun 
kasaurana-Na anu kieu tea, “Maranehna, 
anu ku Ama parantos diserenkeun ka 
Abdi, saurang oge moal diantep sina 
cilaka.”) 

10 Ari Simon Petrus anu nyoren gobang, 
serepet nyabut gobangna, keplas 
dikadekkeun ka bujangna Imam Agung, 
anu ngaranna Malkus: Keuna kana 
ceulina nepi ka rampung. 

11Tapi saur Isa ka Petrus, “Asupkeun 
deui pedang maneh teh kana 
sarangkana! Sabab geus jadi kawajiban 
Kami nguyup eusi lumur anu disodorkeun 
ku Ama Kami teh, lain?” 

1? Kerewek, Isa ditangkep ku 
serdadu-serdadu kalawan dipingpin 
ku komandanna jeung kokolot-kokolot 

bangsa Yahudi; Anjeunna ditangkep 
sarta dibarogod panangana-Na. 

13 Mimitina, Isa dibarawa ka Anas, 
mertuana Kayapas, anu taun harita 
jeneng Imam Agung. 

14 Kungsi Kayapas teh mere timbangan 
kieu, “Mending paeh jalma hiji keur 
kapentingan jalma rea.” 

1SWaktu Isa dibawa, Simon Petrus 
nuturkeun, duaan jeung murid saurang 
deui. Ari eta baturna, anu saurang deui 
tea, wawuheun ka Imam Agung. Jadi 
waktu Isa dibawa asup ka gedong Imam 
teh, manehna mah terus bae milu asup; 

16 ari Petrus mah, ninggalkeun maneh 
di luar. Teu lila, murid anu asup tadi teh, 
kaluar deui; tuluy cacarita jeung hiji 
awewe purah ngajaga panto. Geus kitu, 
Petrus, ku manehna dibawa asup. 

1/Tapi ku awewe nu ngajaga panto 
tea, Petrus ditanya, “Ari maneh teh lain 
murid Isa keneh?” Jawab Petrus, “Lain!” 

18 Harita, hawa kacida tirisna, 
pangawal-pangawal jeung bujang- 
bujang marirun seuneu, tuluy saliduru; 
Petrus oge milu siduru. 

19 Isa dipariksa ku Imam Agung tina 
perkara murid-murid-Na jeung perkara 
pangajarana-Na. 

20 Ku Isa diwaler, “Simkuring unggal 
nyarita di hareupeun jalma rea teh 
salamina oge satarabasna, boh di 
tempat-tempat ibadah, boh di Bait Allah 
tempat kumpulan urang Yahudi, tara 
dipandang-dipinding. 

2él1Naha nganggo mariksakeun 
deui? Ari palay uninga mah, sae 
pariksakeun bae ka sugri anu kungsi 
ngabarandungan caritaan Simkuring, 
tangtos tarerangeun.” 

22 Tutas sasauran kitu, jebot, Anjeunna 
dicabok ku pangawal anu ngajaga 
pangdeukeutna ka Anjeunna. Cek eta 
pangawal, “Ka Imam Agung maneh wani 
ngajawab sarupa kitu!” 

23 Saur Isa, “Naon salahna ucapan 
Kami, coba sebutkeun! Sabalikna, 
upama ucapan Kami bener, naon perluna 
maneh nyabok?” 

24 Geus kitu, Anjeunna ku Anas 
dikirim ka Kayapas Imam Agung; ari 
panangana-Na tetep dibarogod. 

25 Ari Simon Petrus keur siduru keneh. 
Ku nu saliduru ditanya, “Ari maneh teh 
lain murid-Na?” 

26 Petrus mungkir, pokna, “Lain!” 

Pok, deui hiji bujang Imam Agung, — 
barayana ki Malkus anu dikadek ceulina 
tea — ngomong, “Lain maneh teh anu 
ku kuring katembong bareng jeung Isa 
di taman tea?” 

2! Sakali deui, Petrus ngangles. 

Harita keneh, kadenge sora hayam 
kongkorongok. 

28 Barang bray, beurang; Isa dibawa 
ka gedong Pangadilan Pilatus, tapi anu 
marawa-Na, arembungeun asup. Sabab 
sarieuneun kanajisan, bisi batal sarta 
henteu bisa milu kana riungan 'dahar 
Paska.” 

29 Ku sabab eta, Pilatus ka luar 
nepungan maranehna. Tuluy anjeunna 
mariksa, “Naon perkarana ieu Jelema 
teh?” 

30 Jawab maranehna, “Upami sanes 
Jalma jahat, piraku dibantun ka dieu 

31 Saur Pilatus, “Hukum bae ku 
sorangan, sakumaha hadena cek Toret 
maraneh.” Tembal urang Yahudi, “Bangsa 
simkuring teu wenang ngahukum pati.” 


|” 

32Lebah dieu baris bukti pilahir Isa basa 
Anjeunna ngagambarkeun cara-caraning 
pipupuseuna-Na. 

33 Pilatus lebet deui ka rohangan 
pangadilan; Isa disaur, tuluy dipariksa, 
“Maneh teh raja urang Yahudi?” 

34 Waler Isa, “Mariksakeun kitu teh, 
naha kajurung ku gerentesing manah ku 
anjeun atanapi ku margi mendak wartos 
ti anu sanes?” 

35 Waler Pilatus, “Na kami teh bangsa 
Yahudi kitu? Maneh diserenkeun ka kami 
teh, ku bangsa Maneh sorangan jeung 
ku imam-imam kapalana. Nyieun dosa 
naon Maneh teh?” 

36“Karajaan Simkuring sanes di dunya 
ayana. Upama karajaan Simkuring di 
dunya mah, balad Simkuring tangtu 
bebela, supaya Simkuring ulah nepi 
ka beunang ku urang Yahudi. Sanes, 
karajaan Simkuring sanes di dunya ieu.” 

3/7 Saur Pilatus, “Jadi, bener Anjeun teh 
raja?” Waler Isa, “Tah geuning disebat. 
Memang Simkuring Raja. Simkuring 
dijurukeun, lahir ka alam dunya, seja 
ngabuktikeun naon kayaktian teh. 
Jalmi-jalmi anu sayaktina mah, tangtu 

apal kana sora Simkuring.” Saur Pilatus, 
“Naon ari kayaktian teh?” 

38 Sanggeus sasauran, Pilatus ka 
luar deui mendakan urang Yahudi, 
tuluy nyarios, “Eta sakitan teh euweuh 
dosa-Na. 

39 Ayeuna kieu: Ngingetkeun yen 
dina unggal-unggal hari raya Paska 
maraneh geus biasa menta supaya kami 
ngabebaskeun salah saurang hukuman, 
kumaha upama eta Jelema dibebaskeun 
ayeuna?” 

40 Urang Yahudi raong tingcorowok, 
“Ulah! Barabas bae leupaskeun!” Ari 
Barabas teh jelema jahat. 

1 9 1 Pilatus marentahkeun supaya 

Isa dirangket. 

2 Ari serdadu-serdadu, nyieun makuta 
tina cucuk; seug dianggokeun kana 
mastaka-Na bari diharuduman ku jubah 
ungu. 

3 Geus kitu, serdadu-serdadu teh 
pura-pura ngahormat ka Anjeunna. 
“Wilujeng, Raja urang Yahudi!” Pokna, 
bari nyararabokan. 

4 Pilatus ka luar deui, sasauran ka urang 
Yahudi, “Tarenjo, jelema-Na ku kami 
dibawa ka luar deui, supaya maraneh 

nyaho yen ku kami teu kapanggih 
dosa-Na.” 

? Bari Isa dijonghokkeun, — beunang 
ngamakutaan ku cucuk jeung 
diharuduman ku jubah ungu — 
pok anjeunna ngalahir deui, “Pek, 
tarenjo ieu jelema.” 

6 Ger bae, imam-imam kapala jeung 
wakil-wakil resmi bangsa Yahudi sejenna 
raong, pokna, “Gantung, gantung dina 
kayu salib!” Saur Pilatus, “Jung barawa, 
gantung ku maraneh bae; sabab ku kami 
mah, teu kapanggih dosa-Na.” 

/Urang Yahudi ngajarawab, “Cek 
hukum bangsa simkuring mah, eta 
Jelema teh, kudu dipaehan. Sabab 
manehna, ngaku-ngaku Putra Allah!” 

8 Ningali maranehna kitu, Pilatus beuki 
seber bae, 

9tuluy lebet deui ka rohangan 
pangadilan, mariksa deui ka Isa, 
saur-na, “Ari Maneh ti mana nya asal?” 
Tapi ku Isa henteu diwaler. 

10 Saur Pilatus, “Maneh teh embung 
ngajawab? Na teu nyaho yen kami 
kawasa ngabebaskeun atawa ngahukum 
gantung ka Maneh?” 

11 Waler Isa, “Anjeun henteu kagungan 
kawasa naon-naon ka Simkuring, kajabi 
upami aya idin ti Nu linggih di sawarga. 
Kitu nu mawi jalmi-jalmi anu nyerenkeun 
Simkuring ka dieu, dosana leuwih gede 
ti batan dosa anjeun.” 

12 Pilatus saiasa-iasana milari tarekah, 
supaya Isa bisa bebas. Tapi urang Yahudi 
tingcorowok deui, “Upama eta Jelema 
dibebaskeun, tetela anjeun teh ngalawan 
ka Sang Prabu. Margi saha-saha anu 
ngajenengkeun maneh jadi raja, eta teh 
geus ngalawan ka Prabu.” 

13 Sanggeus dijawab kitu, Pilatus 
marentahkeun supaya Isa dibijilkeun; 
ari anjeunna mah linggih dina bagian 
rohangan pangadilan anu disebut 
Litostrotos, basa Ibranina: Gabata, 
hartina panggung batu. 

14 Harita teh poe sasadiaan Paska, 
kira-kira pukul dua welas beurang. 
Pilatus ngalahir, “Tah ieu, Raja maraneh 
teh!” 

1 Urang Yahudi tinggorowok deui, 
“Singkirkeun, singkirkeun!” Saur Pilatus, 
“Jadi, ieu Raja maraneh teh ku kami 
kudu digantung?” Imam-imam kapala 

ngajarawab, “Simkuring teu gaduh deui 
raja, iwal ti Prabu!” 

16 Tungtungna, Pilatus nyerah; Isa 
diserenkeun ka maranehna sina 
digantung. Geus kitu, tuluy Isa dibawa 
ku maranehna. 

1/ Isa digiring ka hiji tempat anu dina 
basa Ibrani disebut Gulguta, — hartina: 
tempat tangkorek — bari di sina manggul 
kayu salib-Na ku anjeun. 

18 Nya di dinya, Anjeunna digantung 
teh, bareng jeung dua penjahat 
nu digantung di kencaeun jeung 
katuhueun-Na; ari Isa di tengah. 

19 Dina pucuk salib, Pilatus nulis kieu: 
Isa Urang Nasaret Raja Urang Yahudi. 

20 kabaca ku pirang-pirang urang 
Yahudi, kawantu tempat eta teh deukeut 
ka kota; ditulisna, dina basa Ibrani, 
Laten, jeung Yunani. 

211lmam-imam kapala urang Yahudi 
arunjukan ka Pilatus, pokna, “Kalimahna 
saena mah ulah Isa Urang Nasaret Raja 
Urang Yahudi, nanging: Kami Raja Urang 
Yahudi.” 

22Waler Pilatus, “Naon nu geus ditulis 
ku kami, eta tetep moal dirobah.” 

23 Sanggeus digantung ku serdadu- 
serdadu, anggoana-Na ku maranehna 
dibagi jadi opat bagian, masing-masing 
meunang sabagian. Barang jubah-Na rek 
dibagi, horeng ngan mangrupa lawon 
sagebar nu teu dikaput. 

24 Cek serdadu-serdadu, “Ulah 
dipotongan, urang lotrekeun bae ku 
saha engke beunangna.” Lebah dieu 
bukti pisan unina Kitab Suci anu kieu: 
Papakean Kami dibagikeun, jubah 
Kami dilotrekeun. Nya kitu pisan anu 
dijalankeun ku serdadu-serdadu, harita 
teh. 

23 Deukeut salib-Na aya ibu-Na jeung 
saderek ibu-Na, nya eta Maryam, bojona 
Kleopas, jeung Maryam Magdalena. 

26 Barang Anjeunna ningali, yen ibu-Na 
jeung murid nu dipikaasih-Na aya di 
dinya; Isa sasauran ka ibu-Na, saur-Na, 
“Ibu, eta teh tuang putra!” 

2! Ari ka eta murid saur-Na teh, “Eta 
teh indung hidep!” Ti harita ibu-Na ku 
eta murid dibawa ka imahna, diaku sarta 
dirawatan. 

28 Sanggeus kitu, Isa ngaraos yen 
kiwari sagala rupana geus beres. 
Anjeunna nyoara deui (luyu jeung anu 

kaungel dina Kitab Suci) saur-Na, “Kami 
halabhab!” 

29 Di dinya, memang geus disadiakeun 
anggur nu rasana haseum, sawadah. 
Tuluy aya anu niirkeun sepon kana 
gantar dianclomkeun ka dinya, seug 
diantelkeun kana lambey-Na. 

30 Sanggeus ngaraosan, Anjeunna 
nyoara deui, saur-Na, “Geus cacap!” 
Geus kitu, mastaka-Na ngulahek 
lantaran Anjeunna geus masrahkeun 
nyawa-Na. 

31 Ku lantaran poe eta malem Paska, 
hukuman-hukuman teh teu meunang 
diingkeun dina kayu salib nepi ka poe 
Sabat, isukna. Komo Sabat anu harita 
mah, Sabat istimewa. Urang Yahudi 
marenta idin ka Pilatus, nya eta pikeun 
mingges-minggeskeun suku anu keur 
digarantung tea, supaya mayit-mayitna 
bisa gancang diturunkeun. 

32 Prak bae, hukuman-hukuman teh, ku 
serdadu-serdadu dipingges-pinggeskeun 
sukuna. Mimiti anu saurang terus anu 
saurang deui. 

33 Barang giliran Isa, eta serdadu- 
serdadu teu tulus minggeskeun 

sampeana-Na lantaran geus tetela 
pupus. 

34 Tapi aya salah saurang serdadu, anu 
bres bae numbak kana angkeng-Na. Cur, 
harita keneh, bijilan getih jeung cai. 

33 Eta kajadian teh geus ka tenjoeun 
ku hiji jelema. Naon nu geus kasaksian 
ku eta jelema teh, beunang dipercaya. 
Manehna yakin, yen naon anu geus 
kasaksian ku manehna teh enya-enya 
kajadian. Ku sabab eta, urang oge bisa 
percaya kana kateranganana. 

36 Kaayaan Anjeunna anu kitu teh, 
cocog pisan jeung anu geus kaungel 
dina Kitab Suci, kieu: “Tulang Anjeunna, 
sahiji oge, moal aya anu dipotongkeun.” 

37 Aya deui, ayat Kitab Suci anu 
ungelna, “Maranehna bakal neuteup ka 
salira-Na, anu ku maranehna ditumbak 
tea.” 

38 Geus kitu, Yusup, urang Arimatea 
(salah saurang murid Isa kalawan 
susulumputan lantaran sieun ku urang 
Yahudi), ngadeuheus ka Pilatus; 
anjeunna menta Idin pikeun nurunkeun 
layon Isa. Sanggeus kawidian, layon-Na 
teh diturunkeun. 

39 Nikodemus oge, — anu bareto kungsi 
ngadeuheus ka Isa peuting-peuting 
tea — milu bari mawa minyak emur 
anu dicampur jeung minyak candana 
kira-kira lima puluh kilo lobana. 

40 Layon-Na diturunkeun ku duaan, 
tuluy dibungkus ku boeh jeung dibauran 
rarampean sakumaha adat kabiasaan 
urang Yahudi ari ngamakamkeun mayit. 

41 Di dinya, deukeut tempat Isa disalib, 
aya hiji taman; di dinya teh aya hiji 
guha, — pikeun ngamakamkeun mayit 
— anu can kungsi dipake. 

42Ku sabab harita teh pikeun urang 
Yahudi mah poe panyadiaan Paska tea, 
layon Isa teh di lebetkeun ka dinya bae. 
?0 1Dina poe anu kahiji, — minggu 

eta — rebun-rebun keneh, 
Maryam Magdalena geus indit ka 
pajaratan. Sadatangna, kasampak, 
batu tutup pajaratan teh geus aya anu 
mindahkeun. 

2 Manehna balik deui, lumpat, 
manggihan Simon Petrus jeung 
murid nu dipikaasih ku Isa tea; 
terus hariweusweus bebeja, pokna, 
“Jungjunan teh aya nu maling, ti makam, 
duka dibawa ka mana!” 

3 Simon Petrus lumpat gagancangan 
muru ka pajaratan, 

4duaan jeung anu saurang deui tea. 
Manehna mah, lumpatna leuwih tarik 
batan Petrus. Datangna ka makam oge, 
pangheulana. 

? Sadatangna, terus nempo ka jero, tapi 
ngan tembong boeh bae ngalumbruk 
dina taneuh. Manehna teu terus asup. 

6 Ari Simon Petrus mah, datang-datang 
teh, terus bae asup beh kana boeh; 

Zari lawon bungkus mastaka-Na 
kapanggih aya di tempat anu rada 
anggang ti dinya, geus beunang nilepan. 

8 Sup, murid anu saurang deui oge, 
nuturkeun asup. Sanggeus sidik kana 
kaayaan di dinya, kakara manehna 
percaya kana maksud Kitab Suci anu 
nyebutkeun: Anjeunna tangtu gugah 
deui tina pupusna. Tadina mah, eusi 
Kitab Suci teh weleh ku maranehna teu 
kahalartieun. 

9(20:8) 

10 Geus kitu duanana marulang deui ka 
imahna. 

11 Ari Maryam Magdalena mah, 
ngajentul keneh bae deukeut pajaratan; 

tuluy anjeunna tumpa-tempo ka jero, 
bari ceurik. 

12Ana breh teh aya malaikat duaan, 
panganggona sarwa bodas, keur caralik 
dina urut layon Isa: Nu saurang palebah 
mastaka; ari anu saurang deui, beh 
tunjangeun. 

13 Malaikat teh mariksa, “Ibu, ku naon 
nangis?” Jawab Maryam, “Jungjunan 
abdi aya nu maling, duka dibantun ka 
mana!” 

14 Geus kitu, manehna malik ngalieuk 
ka luar; breh bae, nenjo Isa keur 
ngadeg, tapi manehna teu nyangka yen 
eta teh Isa. 

15 Ku Isa dipariksa, “Ku naon ceurik? 
Aya anu diteangan?” Samaruk Maryam, 
eta teh tukang kebon di dinya; pok, 
manehna ngajawab, “Bapa, manawi bapa 
anu nyandakna, wartoskeun dicandak ka 
mana? Ku abdi bade dibantun deui.” 

16 Saur Isa, “Maryam!” Maryam 
ngaranjug, terus ngucap ku basa Ibrani, 
pokna, “Rabuni!”, hartina: Guru. 

1/ Saur Isa deui, “Kade, ulah waka 
nyabak ka Kami sabab Kami acan 
ngadeuheus ka Rama. Ayeuna mah, 
tepungan bae dulur-dulur Kami, 

bejakeun yen Kami ayeuna rek mulang 
ka Rama anu jadi Rama maraneh oge: 
Allah nu disembah ku Kami jeung Allah 
nu disembah ku maraneh.” 

18 Maryam Magdalena terus nepungan 
murid-murid. “Kuring mah geus tepung 
deui jeung Jungjunan!” Pokna, bari 
nyaritakeun deui kasauran-kasauran 
Anjeunna dina waktu tepung tea. 

19 Poe eta keneh, wanci magribna, 
murid-murid Isa karumpul di hiji imah; 
pantona ditulakan lantaran sarieuneun 
ku urang Yahudi. 

20 Sabot kitu, breh bae, Isa geus ngadeg 
di tengah-tengah maranehna. Anjeunna 
uluksalam: “Assalamualaikum!” 
Sanggeus ngucapkeun salam, Anjeunna 
nembongkeun panangana-Na, tuluy 
angkeng-Na oge. Murid-murid pohara 
barungaheunana barisa tepung deui 
jeung Jungjunanna teh. 

“1Isa nyarios deui, “Mugia maraneh 
salamet! Sakumaha Rama geus ngutus 
ka Kami; Kami oge, ayeuna, rek ngutus 
maraneh.” 

22 Geus kitu, murid-murid teh ku 
Anjeunna ditiup sarta tuluy nyarios, 
“Geura tarampa ieu Ruh Allah. 

23 Sing saha anu dosana ku maraneh 
dihampura, geus tangtu bakal 
dihampura; tapi sabalikna, upama ceuk 
maraneh eta jelema teh dosa, tangtu 
tetep dosana teh.” 

24 Ari Tomas, — salah saurang murid ti 
nu dua belas, anu katelah Didimus — 
waktu Isa sumping teh, manehna mah 
teu milu kumpul di dinya. 

23 Barang dibejaan ku babaturanana 
“Urang mah geus patepung deui jeung 
Jungjunan.” Manehna ngajawab, “Mun 
can sidik, nenjo sorangan, panangana- 
Na anu bolong tapak paku jeung acan 
nyolokkeun curuk kana angkeng-Na, 
kuring mah moal rek ngandel.” 

26 Heuleut dalapan poe ti harita, 
murid-murid teh karumpul deui di imah 
anu geus kacaritakeun tea; Tomas 
oge, harita mah, aya. Panto kabeh 
ditarulakan, tapi ari breh teh Isa geus 
aya di tengah-tengah maranehna bari 
uluksalam: “Assalamualaikum!” 

2! Tuluy sasauran ka Tomas, “Ilikan 
yeuh leungeun Kami. Colokkeun curuk 
maneh. Rampa ku leungeun maneh ieu 
palebah cangkeng Kami. Maneh sing 
percaya, ulah terus cangcaya.” 

28 Cek Tomas, “Duh Gusti Jungjunan 
simabdi sarta Allah panutan simabdi!” 

29 Waler Isa, “Ayeuna maneh percaya 
lantaran geus pajonghok jeung Kami. 
Bagja, sakur anu percaya ka Kami, 
sanajan teu pajonghok.” 

30 Loba keneh tanda-tanda anu 
dipintonkeun ku Isa sarta nu kasaksian 
ku murid-murid-Na, tapi henteu dimuat 
dina ieu Kitab. 

31 Sanajan kitu, sagala rupa anu geus 
dimuat di dieu, kabeh geus dicatet, 
supaya aranjeun palercaya yen Isa 
teh Al Masih, Putra Allah. Upama 
aranjeun percaya ka Anjeunna, tinangtu 
hirup aranjeun teh aya dina nugrahing 
jenengana-Na. 

? 1 ! Sakali deui, Isa nembongan 

ka murid-murid-Na di basisir 
Tiberias. Kieu kajadianana teh: 

2Harita, di eta basisir teh aya Simon, 
Tomas anu katelah Didimus, Natanael 
urang Kana Galilea, anak-anak Sebedeus 
jeung dua urang murid sejenna. 

3 Cek Simon Petrus, “Urang mah rek 
ngala lauk.” Ditempas ku batur-baturna, 
“Urang oge arek, hayu urang bareng!” 
Clak, sarerea, unggah kana parahu. 

Balangsiarna sapeuting jeput, tapi luput 
teu beubeunangan pisan. 

4 Ari geus bray, beurang; Isa ngadeg di 
basisir, tapi maranehna paranglingeun; 
samarukna, lain Anjeunna. 

"Anjeunna ngagentraan, “Barudak, 
geus beubeunangan?” Dijarawab, “Nu 
mawi, teu acan!” 

6 Anjeunna ngagentra deui, “Coba 
rungkupkeun heurapna ka katuhueun 
parahu, tangtu aya nu beunang.” Pruk, 
heurap dirungkupkeun; barang dipulut 
meh-meh teu kabawa, ku loba-lobana 
lauk nu beunang. 

/Murid anu dipikaasih ku Isa tea, 
ngomong ka Petrus, “Euleuh, geuning 
Jungjunan eta teh!” Dibejaan yen eta 
teh Jungjunan; rap bae, Petrus dibaju 
lantaran keur bubulucunan tea; geus 
kitu, manehna teh, brus ka cai, tuluy 
ngojay. 

8 Nu sejenna naluturkeun dina parahu, 
— anu ngan kari kira-kira kurang ti 
saratus meter deui ti darat — bari 
ngagusur heurap anu pinuh ku lauk. 

9 Di darat, kasampak aya pirunan ruhay 
keur dipake manggang lauk jeung roti. 

10 Saur Isa, “Cik lauk beunang bieu teh 
ka dieukeun sababaraha siki mah.” 

11 Heurapna terus dipulut ku Petrus, 
laukna diitung, aya saratus lima puluh 
tilu siki. Beubeunangan sakitu lobana 
teh, heurapna henteu nepi ka bedah. 

12 Saur Isa, “Hayu urang sasarap.” 
Murid-murid henteu aya anu wani 
nyasaha ka Anjeunna, sugan nanya, 
“Saha tea Anjeun teh?” Ongkoh geus 
nyarahoeun yen Anjeunna teh Isa. 

13 Isa ngarongkong nyandak roti jeung 
panggang lauk, tuluy disodorkeun ka 
murid-murid. 

14 Harita teh, anu katilu kalina, 
Anjeunna nembongan ka murid-murid- 
Na sanggeus gugah tina pupus-Na. 

15 Rengse salasarapan, Isa mariksa 
ka Simon Petrus, “Simon bin Yonas, 
bener maneh nyaah ka Kami leuwih Éti 
nu sejen?” Jawab Petrus, “Sumuhun 
Jungjunan, Jungjunan nu langkung 
uninga yen abdi nyaah ka Salira?” 

16 Saur Isa, “Panguruskeun anak- 
anak domba Kami.” Geus kitu, kadua 
kalina mariksa ka Petrus, “Simon bin 
Yonas, bener maneh nyaah ka Kami?” 
“Sumuhun Jungjunan,” jawab Petrus, 

“Jungjunan nu langkung uninga yen 
abdi nyaah ka Jungjunan.” Saur Isa, 
“Panguruskeun domba-domba Kami.” 

1/ Katilu kalina Isa mariksa deui, 
“Simon bin Yonas, bener maneh nyaah 
ka Kami?” Dipariksa nyaah henteuna 
nepi ka tilu kali kitu teh, Simon jadi 
pohara nalangsana sarta pok, ngajawab 
deui, “Duh Jungjunan, anu uninga 
kana sagala perkawis, Jungjunan anu 
langkung uninga kumaha kanyaah abdi 
ka Jungjunan.” Saur Isa, “Panguruskeun 
kabeh domba-domba Kami. 

18Cek Kami ayeuna, kieu: Maneh 
keur ngora mah bisa indit-inditan ka 
mana bae, dangdan ku sorangan. Geus 
kakolotnakeun mah dangdan oge ku 
batur, leungeun digusur ku nu sejen. 
Indit teu bisa sakahayang, kari kumaha 
cek nu mawa.” 

19 Kasauran Anjeunna kitu teh, 
ngagambarkeun baris kumaha Petrus 
nekanan ajalna enggoning babakti 
ngamulyakeun ka Gusti Allah. Sanggeus 
sasauran kitu, Simon ku Anjeunna 
dipiwarang ngiring, saur-Na, “Hayu, 
tuturkeun Kami!” 


YOHANES 21.20-—-25 132 


20 Barang Petrus ngalieuk ka tukang, 
katenjo yen dituturkeun ku murid nu 
dipikaasih ku Isa, nya eta murid anu 
dina peutingan riungan tuang, diukna 
ngalendean ka Isa sarta naroskeun ka 
Anjeunna saha-sahana nu niat hianat ka 
Anjeunna. 

2?1lKu Petrus ditaroskeun ka Isa, 
“Jungjunan, dupi murid anu itu kumaha 
engkena?” 

22Waler Isa, “Upama manehna ku Kami 
diparengkeun hirup keneh nepi ka Kami 
datang, eta lain urusan maneh. Maneh 
mah tuturkeun bae Kami.” 

23 Geus kitu, di kalangan panganut- 
panganut Isa, jadi rame yen eta murid 
anu saurang moal maot-maot. Padahal, 
Isa mah henteu nyaurkeun yen manehna 
moal maot. Nyaurkeun soteh, “Upama 
manehna ku Kami diparengkeun hirup 
keneh nepi ka mangsana Kami datang, 
eta lain urusan maneh.” 

24 Nya murid eta pisan anu geus mere 
panyaksen sarta geus nyatetkeun sakur 
anu geus kajadian. Urang oge yakin, yen 
panyaksenna teh beunang dipercaya. 

23 Loba keneh perkara-perkara sejenna 
anu dipidamel ku Isa teh. Upama 

sakabeh kajadian dicatet kalawan taliti 
sarta dibukukeun, kawasna mah dunya 
teh moal pimahieun keur nyimpenna. 


Kisah Para Rasul 


1 1 Saderek Teopilus. Dina buku 
nu kahiji, simkuring parantos 
ngadadarkeun padamelan sareng 
pangajaran-pangajaran Isa, ti kawitna 
dongkap ka dintenna mi'rad-Na. 
2Samemeh mi'rad, ku kawasana Ruh 
Allah, Anjeunna maparin parentah- 
parentah ka rasul-rasul anu geus dipilih 
ku Anjeunna. 

3 Satutasna tina sangsara tea, Isa teh 
kantos ku rupi-rupi jalan ngayakinkeun 
ka murid-murid-Na yen Anjeunna 
leres-leres hirup. Dina salebet opat 
puluh dinten, Anjeunna sababaraha kali 
nembongan ka murid-murid-Na bari 
nyarioskeun hal Karajaan anu diparentah 
ku Allah. 

* Dina hiji dinten, waktos tuang 
ngariung, Anjeunna amanat supaya 
rasul-rasul ulah waka incah ti Yerusalem; 
kedah tetep-tetep heula di dinya, 
ngantos-ngantos jangji Rama. Saur-Na, 
“Sakumaha anu geus dicaritakeun tea 
ku Kami. 

> Ari Yahya ngabaptis teh ku cai, tapi 
maraneh mah sakeudeung deui oge 
bakal dibaptis ku Ruh Allah.” 

ePok nu karumpul teh tumaros 
ka Anjeunna, “Gusti Jungjunan 
simabdi, manawi ayeuna Anjeun bade 
ngadegkeun deui karajaan Israil teh?” 

/'Waler-Na, “Mangsa jeung waktuna 
mah geus ditetepkeun pangersa Rama 
ku anjeun, maraneh teu kudu nyaho. 

8 Ngan di mana Ruh Allah tea geus 
lungsur nyarengan, maraneh bakal 
meunang kawasa sarta jaradi saksi-saksi 
Kami di Yerusalem, di sakuliah Yudea, 
jeung Samaria, tug nepi ka tungtung 
bumi.” 

9? Sanggeus sasauran kitu, seug 
Anjeunna diangkat ka sawarga, 
kasaksian ku murid-murid-Na; geus kitu, 
reup bae, mega mindingan salira-Na. 

10 Sabot keur nareuteup langit 
ngawaskeun Anjeunna mi'rad. Ujug- 
ujug, jleg, aya anu nangtung duaan 
— anggoanna barodas — deukeut 
murid-murid. 

11 Aranjeunna, sasauran kieu, “He, 
urang Galilea! Ku naon nareuteup bae 
ka langit? Isa, anu bieu dicandak ka 

sawarga ninggalkeun maraneh teh, bakal 
sumping deui kucara kawas kitu keneh, 
nya eta saperti mi'rad-Na.” 

12 Rasul-rasul marulang deui ka kota 
Yerusalem ti Gunung Jetun, anu jauhna 
ti Yerusalem ngan saperjalanan poe 
Sabat. (Kira-kira salapan ratus meter). 

13 Aranjeunna teh, nya eta Petrus 
jeung Yahya, Yakobus jeung Andreas, 
Pilipus jeung Tomas, Bartolomeus jeung 
Mateus, Yakobus bin Alpius, Simon 
Selotes, sarta Yudas bin Yakobus. Di 
kotana, maratuh di hiji imah tumpangan, 
nya eta nyicingan kamar anu aya di 
loteng. 

14 Aranjeunna hirup samiuk sauyunan 
tur getol neneda babarengan. Lian ti 
aranjenna, aya oge sababaraha urang 
wanita katut Maryam ibu-Na Isa; kitu 
deui, saderek-saderek Isa. 

15 Dina hiji poe, waktu keur kumpul cara 
sasari; di dinya, aya kira-kira saratus 
dua puluh urang. Petrus ngadeg lajeng 
sasauran kieu, 

16“Dulur-dulur, ayat Kitab Suci kudu 
laksana sakumaha dawuhan Ruh Allah 
anu kedalna tina lambey Daud ngeunaan 

Yudas Iskariot, anu ngaluluguan nangkep 
Isa tea. 

1/ Tadina, manehna batur urang, sarua 
boga tugas ngaladenan kawas urang. 

18Ki Yudas ge geus meuli lahan 
saluwuk ku duit ladang hianat; tapi 
ahirna, manehna ragrag nangkuban 
sarta beuteungna gudawang peujitna 
amburadul. 

19 Urang Yerusalem ge, kabeh, 
nyarahoeun; matakna, eta lahan 
dingaranan ku basa maranehna 
“Akel-dama,” hartina: Lahan-getih. 

20 Hal eta geus aya dina kitab Zabur, 
ungelna: Pakuwonna sing narikolot, 
masing suwung ku nu matuh. Jeung: 
Jabatanana sing kacokot ku nu sejen. 

2"1Ku sabab eta, urang butuh saurang 
deui, keur gagantina. Ieu jelema teh 
kudu salah saurang ti anu sok milu 
babarengan salila Isa, Gusti Jungjunan 
urang, aya di urang keneh, nya eta 

22ti ngawitan Anjeunna dibaptis ku 
Yahya nepi ka paturay-Na jeung urang, 
dicandak ka sawarga; supaya cara urang 
oge, manehna baris jadi saksi tina hal 
gugah-Na.” 

23 Tuluy ku sakur nu aya didinya 
diusulkeun dua jalma. Nu saurang Yusup 
alias Barsabas, anu katelah oge Yustus. 
Saurang deui Matias. 

24 Duanana diunjukkeun dina paneda, 
kieu, “Nun Gusti, anu langkung waspaos 
kana ati sanubari abdi sadaya! Mugi 
maparin pituduh, anu mana ti antawis 
ieu pun dulur, duaan, anu kamanah, 

2éSanu kedah nyangking tugas 
ngaladenan, nya eta jabatan rasul 
gegentos Yudas Iskariot anu parantos 
tigubrag ka tempat anu satimpal.” 

26 Sanggeus diunjukkeun, tuluy dua 
jalma bieu dilotre. Undianana teh, keuna 
ka Matias; terus bae anjeunna teh 
diangkat jadi rasul, pikeun nambahan 
anu sabelas urang tea. 

? 1Dina poe Pentakosta, sakabeh 
jelema-jelema anu geus percaya, 
karumpul di hiji tempat. 

“Dumadakan aya sora ti langit, 
ngaguruh lir angin barat; sorana 
minuhan sakuliah imah anu keur 
dicaralikan tea. 

3 Breh bae, katembong ku aranjeunna, 
aya anu pating suliwer mangrupa 
letah-letah anu harurung lir seuneu; 

tuluy eta letah-letah anu harurung lir 
seuneu teh areunteup ka aranjeunna. 
4Eta teh cirining yen aranjeunna 
geus kalinggihan Ruh Allah; tuluy 

bae, aranjeunna teh salasauran dina 
rupa-rupa basa numutkeun gerak ti Ruh 

Allah tea. 

? Harita, di Yerusalem loba urang Yahudi 
anu saraleh; marenehna teh, daratang ti 
sakuliah dunya. 

eWaktu aya sora ngaguruh kitu teh, 
maranehna tuluy ngagarimbung; barang 
ngadarenge rasul-rasul sasauran dina 
basa maranehna, masing-masing, 
pohara hareraneunana. 

Cek maranehna bari rungah-ringeuh, 
“Lain urang Galilea tea maranehna teh? 

8 Na geuning kadengena teh cacarita ku 
rupa-rupa basa, nurutkeun basa urang 
masing-masing? 

9Nu karumpul di dieu teh, kapan 
aya anu ti Partia, ti Media, ti Elam, ti 
Mesopotami, ti Yudea, ti Kapadokia, ti 
Pontus, ti Asia, 

10ti Prigia, ti Pampilia, ti Mesir, ti 
wilayah-wilayah Libia nu dareukeut ka 
Kirena, jeung aya oge anu ti nagri Rum. 

11— boh urang Yahudi, boh anu 
ngaragem agama Yahudi — kitu deui, 
urang Kreta jeung urang Arab pada 
ngadenge maranehna cacarita dina 
basana masing-masing, nyaritakeun 
padamelan-padamelan Allah anu 
araheng.” 

12 Maranehna tingpelengek semu 
bingung, silih tanya pada batur, 

13“Alamat naon ieu teh?” Tapi cek nu 
sawareh deui mah, bari semu moyok, 
“Kabeh ge jelema mabok eta teh, loba 
teuing nginum anggur!” 

14 Neut Petrus ngadeg, dibarengan 
ku sabelas rasul sejenna, pok nyarios 
tarik, "Dulur-dulur, urang Yahudi jeung 
sakur anu maratuh di Yerusalem! Muga 
barandungan, simkuring rek nyarita. 

15 Sangkaan aranjeun yen simkuring 
sarerea mabok teh, teu bener. Ayeuna 
teh kakara pukul salapan. 

16 Ieu kajadian saenyana geus 
didawuhkeun ku Allah, ku perantaraan 
Nabi Yo"el, anu kieu tea: 

!/ Kieu dawuhan Allah: Engke dina 
jaman ahir, Kami rek ngucurkeun 
Ruh Kami ka sakabeh manusa; anak 
maraneh, boh lalaki, boh awewe, 

bakal barisa narubuwat, barudak 
ngorana mareunang ilapat, nu karolotna 
baris mareunang tetenjoan dina 
impian-impian. 

18 Jeung dina jaman ahir tea, Kami 
arek ngucurkeun Ruh Kami ka abdi-abdi 
Kami boh anu lalaki, boh anu awewe; 
maranehna bakal narubuwat. 

19 Sarta di luhur, di langit, Kami 
rek ngayakeun mujijat-mujijat, ari 
di handap, di bumi, rek ngayakeun 
tanda-tanda: getih, seuneu, jeung 
haseup meledug. 

20 Panonpoe bakal robah, ngajadi poek 
ngajumbleng, bulan ngajadi getih, 
samemeh datang mangsa rawuhna Gusti 
Jungjunan urang dina poe anu agung tur 
mulya. 

21 Sing saha anu nyambat ka 
pajenengan Gusti, tangtu baris 
disalametkeun. 

22Eh, urang Israil, barandungan ieu 
omongan simkuring! Anu dimaksud ku 
simkuring, nya eta Isa ti Nasaret tea. 
Anjeunna geus ditangtukeun ku Allah 
tur geus dibuktikeun ka aranjeun ku 
rupa-rupa pangawasa jeung mujijat. 
Kitu deui, ku tanda-tanda dadamelan 

Allah anu dilaksanakeun ku perantaraan 
Anjeunna, sakumaha anu geus kasaksian 
ku sarerea. 

23 Anjeunna, ku Allah diselehkeun, 
cocog jeung maksad katut rarancang- 
Na; Anjeunna digantung dina salib 
sarta ditelasan ku aranjeun, ku jalan 
nginjeum leungeun ka jelema-jelema 
anu daroraka. 

24Tapi ku Allah, Anjeunna geus 
digugahkeun deui, leupas tina siksaan 
maot. Sabab mustahil, Anjeunna bisa 
kagenggem ku kawasa almaot. 

25 Tur hal ieu teh sapagodos jeung anu 
geus disaurkeun ku Daud kieu: Simabdi 
sapapaosna madep ka Pangeran, 
Anjeunna ngadeg di katuhueun abdi; 
abdi moal unggut kalinduan. 

26 Kitu nu mawi hate abdi pinuh ku 
kabingahan, jiwa abdi surak gerah; 
raga pasrah sumerah, ayem tengtrem 
dina pangharepan ku ayana jangji-jangji 
Allah; 

2! Wireh nyawa ku Gusti moal 
diserenkeun ka alam maot, Gusti moal 
ngantep abdi-Na nu satia ruksak binasa. 

28 Gusti ka abdi nuduhkeun jalan kana 
hirup, di payuneun pangersa, abdi 
tangtos ngaraos bagja. 

29 Dulur-dulur! Simkuring seja 
satarabasna bae, nyaritakeun hal Daud 
karuhun bangsa urang ka aranjeun. 
Anjeunna parantos pupus sarta 
dikurebkeun; makamna ge, aya keneh 
nepi ka ayeuna. 

30 Tapi anjeunna teh nabi, uninga yen 
Allah geus jangji kalawan sumpah, baris 
ngajenengkeun dina tahtana saurang Éti 
antara seuweuna ku anjeun. 

31Ku kituna, anjeunna teh geus 
uninga ti anggalna. Jadi, anjeunna iasa 
nyaurkeun hal pigugaheunana Al Masih; 
sakumaha kasauranana anu nyebatkeun, 
yen Anjeunna moal dikantunkeun aya di 
alam maot sarta salira-Na moal keuna 
ku ruksak. 

32 Nya Isa anu eta, anu geus 
digugahkeun deui ku Allah teh sarta 
simkuring sarerea saksina. 

33 Sanggeus Anjeunna dijungjung ku 
panangan tengen Allah sarta nampi Ruh 
Allah anu geus dijangjikeun tea; kiwari, 
eta Ruh teh, ku Anjeunna dikucurkeun; 

sakumaha anu ayeuna kataringal jeung 
kakaruping ku aranjeun. 

34 Daud teh henteu munggah ka 
sawarga, malah Daud ku anjeun 
sasauran kieu: Pangeran ngadawuh ka 
Gusti Jungjunan kaula: 

35 Geura calik di katuhueun Kami, nepi 
ka musuh-musuh Hidep ku Kami dijieun 
jojodog titincakan Hidep. 

36 Ku sabab eta, sakumna bangsa Israil 
kudu terang kalawan pasti, yen Isa anu 
ku aranjeun geus dihukum gantung 
teh ku Allah geus dijenengkeun Gusti 
Jungjunan jeung Al Masih.” 

37 Barang ngadarenge hal eta, jelema- 
jelema teh mani tinghareruk ngarasa 
kagagas. Tuluy maranehna naranyakeun 
ka Petrus jeung ka rasul-rasul sejenna, 
“Kedah kumaha atuh simkuring teh, 
dulur-dulur?” 

38 Diwaler ku Petrus, “Kudu tarobat 
jeung kudu daraek dibaptis kalawan 
pajenengan Isa Al Masih, supaya dosa 
aranjeun dihampura; mun geus kitu, 
tangtu aranjeun bakal narima Ruh Allah. 

39 Da eta anu dijangjikeun teh, nya 
pikeun aranjeun saanak incu, oge pikeun 
anu araya di tempat-tempat nu jarauh, 

sarta pikeun sakur nu bakal disaur ku 
Gusti Jungjunan urang.” 

40 Rea-rea deui kasauran Petrus 
enggoning nganyatakeun kasaksianana 
sarta maparin pepeling. Kieu saurna, 
“Aranjeun kudu pasrah supaya bisa luput 
ti Ieu bangsa alam kiwari anu teu jalujur.” 

41 Sakur anu daek narima kana 
kasauran Petrus, kabeh sumerah 
marenta dibaptis. Poe eta, bilangan 
jalma nu ariman tambah kira-kira tilu 
rebu urang. 

42Kabeh saregep kana pangajaran 
rasul-rasul tur sabeungkeutan: 
Salawasna babarengan milu kana 
riungan tuang roti jeung kumpulan doa. 

43 Maranehna timbul rasa kagimirna 
narenjo rasul-rasul sering ngayakeun 
rupa-rupa mujijat jeung tanda-tanda 
anu ajaib. 

44 Kaom percaya teh, estu rempug 
jukung sarta sabanda saboga. 

4 Unggal poe tara towong, aya bae 
anu jujualan, beubeunanganana dibagi 
keur sarerea, sakumaha bae perluna 
masing-masing. 

46 Ti poe ka poe deui, maranehna mani 
rajin karumpul di Bait Allah kalawan 

saniat sapikir. Jaba ti kitu, sok bagilir 
ngayakeun riungan tuang roti di imah 
masing-masing, didalahar bareng 
dibarung ku gumbira tur iklas. 

4/ Maranehna maruji sukur ka Allah 
sarta masarakat umum oge jadi katarik. 
Unggal-unggal poe, jumlahna ku 
Gusti ditambah ku jalan lobana anu 
disalametkeun. 

1! Dina hiji poe, geus meh waktuna 

sembahyang — kira-kira pukul tilu 
sore — Petrus jeung Yahya arangkat ka 
Bait Allah. 

2 Di dinya, aya hiji lalaki anu lumpuh 
ti barang burusut, nepi ka kudu 
digogotong bae. Baku, saban poena, sok 
dipernahkeun deukeut panto gapura Bait 
Allah anu ngaranna Gapura Endah, sina 
menta sidekah ka anu rek arasup ka Bait 
Allah. 

3 Petrus jeung Yahya oge, basa rek 
lalebet ka Bait Allah, ku manehna 
dipentaan sidekahna. 

4Ku aranjeunna, manehna diteuteup; 
geus kitu, Petrus sasauran, “Coba 
neuteup ka kula duaan.” 

*Nu lumpuh teh tuluy neuteup, hatena 
mah ngarep-ngarep sidekah. 

eTapi saur Petrus, “Emas perak kula 
teu boga. Tapi kaboga kula ayeuna arek 
dibikeun. Demi pajenengan Isa Al Masih 
urang Nasaret, pek leumpang!” 

/Tuluy Leungeun jelema eta, ku 
anjeunna dicekel pikeun mantuan 
nangtungkeun. Harita keneh, suku jeung 
keuneungna jadi kuat. 

8 Korejat bae hudang, — semu luncat 
— tuluy manehna leuleumpangan bulak- 
balik; seug manehna teh nuturkeun 
aranjeunna ka jero Bait Allah, semu 
ajret-ajretan, bari muji ka Allah. 

9?Ku sarerea oge katingal manehna 
leuleumpangan jeung muji ka Allah teh. 

10 Sanggeus nyarahoeun yen manehna 
teh anu sok musapir di Gapura Endah 
tea, kacida pada mikahelokna, heran ku 
kajadian nu kaalaman ku eta jelema. 

!1 Ku lantaran eta jelema teh, ngikintil 
bae ka Petrus jeung Yahya. Tungtungna 
mah, anu pada mikaheran teh, rob bae 
ngarubung ka aranjeunna di hiji tepas 
anu disebut Tepas Sulaeman. 

12 Ningali kitu pok Petrus nyarios, 
saurna, “Dulur-dulur, urang Israil! Naha 
kudu heran ku ieu kajadian? Ku naon 
malalencrong ka kaula? Sangkana ieu 

jelema teh cageur lantaran pangawasa 
atawa ku ka ibadahan kaula sorangan? 

13 Allah nu disembah ku Ibrahim, Isak, 
jeung Yakub, — Allah nu disembah 
ku karuhun urang — geus maparin 
kamulyaan ka Abdi-Na, nya eta ka Isa 
anu ku aranjeun geus diselehkeun sarta 
ditarampik di payuneun Pilatus; sanajan 
cek timbangan Pilatus mah, Anjeunna 
pantes dibebaskeun. 

14 Anjeunna, Anu Adil tur Suci, ku 
aranjeun ditampik, ari anu ngundeur 
nyawa batur kalah ka dihadiahan 
kabebasan ti Pilatus. 

15 Anjeunna nu jadi Pamingpin 
kana hirup teh, ku aranjeun geus 
ditelasan. Tapi ku Allah, Anjeunna geus 
digugahkeun deui ti enggon anu maraot, 
nya kaula sarerea saksina. 

lé6 Ku sabab manehna percaya ka 
pajenengan Isa, — ieu jelema anu ku 
aranjeun dipikawawuh sarta katarenjo 
sapopoena — ku eta Jenengan geus 
dibere tanaga kakuatan. Nya ku lantaran 
manehna percaya bisana cageur teh, 
kasaksian ku aranjeun. 

1/ Dulur-dulur, kaula terang pangna 
aranjeun kitu pepetaan teh, bakating 

ku balilu; saruana jeung pamingpin 
aranjeun. 

18Tapi nya ku jalan kitu, Allah teh 
ngabuktikeun dawuhana-Na anu 
didawuhkeun ka nabi-nabi-Na baheula, 
yen Al Masih utusana-Na teh wajib 
nandangan sangsara. 

19 Ayeuna, nu penting mah aranjeun 
teh geura areling sarta tarobat, malar 
lubar tina dosa, 

20 supaya dilongsongkeun nya hate ku 
Allah. Supaya Anjeunna ngutus Isa, 
anu ti awalna keneh oge memang geus 
dipastikeun pikeun ngajadi Al Masih 
aranjeun. 

21 Ari Al Masih teh, kudu mulih heula 
ka sawarga nepi ka sagala perkara 
dianyarkeun deui; sakumaha anu geus 
didawuhkeun ku Allah, ti baheula, ku 
perantaraan nabi-nabi-Na anu saruci. 

22Geuning saur Musa oge kieu: 
Maraneh ku Gusti Allah bakal dibere 
hiji nabi saperti kami, anu asal ti 
maraneh keneh. Sagala kasauranana 
anu ditujukeun ka maraneh teh, kudu 
digugu. 

23 Ari anu teu ngagugu tanwande 
dibasmi ti hirup kumbuh bangsa urang. 

24 Nabi-nabi, mimiti ti Nabi Samuel nepi 
ka nabi-nabi sabada anjeunna, kabeh 
kungsi ngucapkeun wangsit ngeunaan 
jaman kiwari. 

23 Nya ka aranjeun buktina eta wangsit 
teh; aranjeun anu ngabogaan hak 
meunangkeun jangji subaya anu ku Allah 
didawuhkeun ka karuhun urang, nalika 
Anjeunna ngadawuh kieu ka Ibrahim: Ku 
jalan turunan maneh, sakabeh bangsa di 
sakuliah bumi bakal ginuluran berkah. 

26 Nya pikeun kasalametan aranjeun, 
utamana mah, Allah ngagugahkeun sarta 
ngutus Abdi-Na ka aranjeun teh; supaya 
Anjeunna iasa mingpin ka aranjeun 
masing-masing, malar bisa tarobat tina 
sagala kalakuan anu jahat.” 

A 1 Sabot Petrus jeung Yahya sasauran, 

ngadak-ngadak diberedeg ku 
panghulu-panghulu dibarengan ku 
kapala pangawal Bait Allah jeung urang 
Saduki, 

2anu pohara arambekeunana ka 
aranjeunna, pedah aranjeunna ngajar 
kitu ka jalma rea jeung netelakeun yen 
Isa kawasa gugah ti nu paraeh. 

3 Kerewek aranjeuna ditangkep, ditahan 
nepi ka poe isukna sabab harita geus 
peuting. 

4Tapi anu ngabarandungan kasauran 
aranjeunna teh loba nu terus percaya, 
nepi ka jumblahna jadi lima rebu urang; 
eta teh ngan ukur lalakina wungkul. 

> Poe isukna, pamingpin-pamingpin 
urang Yahudi, parakokolot, jeung 
ahli-ahli Kitab ngayakeun sidang, 

6 diluuhan ku Panghulu Agung Anas 
jeung Kayapas, Yahya jeung Aleksander 
katut lian-lianna anu kaasup turunan 
Panghulu Agung. 

/ Petrus jeung Yahya dijagragkeun, 
tuluy dipariksa, “Meunang kawasa ti 
mana atawa make ngaran saha maraneh 
nyieun peta kitu?” 

8 Waler Petrus anu geus kaancikan 
ku Ruh Allah, “Parapamingpin bangsa 
sareng parasesepuh sadaya! 

9Saupami simkuring dipariksa teh 
lantaran nulungan nu gering sareng 
kedah nerangkeun kenging kawasa ti 
mana nyageurkeun ieu jalmi: 

10 Mugi kauninga ku sadaya, kitu deui 
ku sakumna umat Israil, yen tindakan 
simkuring teh taya sanes estu demi 

pajenengan Isa Al Masih urang Nasaret, 
anu ku aranjeun parantos digantung 
tea; tapi ku Allah Anjeunna parantos 
digugahkeun deui ti alam nu paraeh. Nya 
ku karana Isa pisan cageurna ieu jalmi 
anu nuju dipayunan teh. 

11 Mugi kauninga, Isa teh: batu anu 
parantos dipiceun ku tukang ngawangun 
imah. Aranjeun nu jaradi tukangna teh. 
Tapi eta batu teh parantos dijieun batu 
lulugu. 

12 Jalmi teh, saha bae ge, teu aya 
anu ngagaduhan kasalametan, iwal ti 
Anjeunna. Margi di sakolong langit teu 
aya deui jenengan anu dipaparinkeun 
ka manusa iwal ti eta-etana sarta ngan 
ku lantaran Jenengan eta, urang sadaya 
pitiasaeun salamet teh.” 

13Wawanen Petrus jeung Yahya 
anu sakitu gedena — tur kanyahoan 
aranjeunna teh lain jalma terpelajar 
— estu matak heran anu keur sidang. 
Kabeh ge nyarahoeun yen aranjeunna 
teh panganut Isa. 

14Tapi ku sabab aya bukti, jelemana 
anu dicageurkeun jonghok di dinya 
gigireun rasul-rasul, sidang teu bisa 
ngabantah. 

15 Rasul-rasul dikaluarkeun heula ti 
tempat sidang; sidangna terus badami, 

l16“Kudu dikumahakeun eta dua jelema 
teh? Mujijatna sakitu terangna ka urang 
Yerusalem; ku urang teu bisa dipungkir. 

1/Tapi supaya hal eta ulah nepi ka 
tambah nyaliara, leuwih hade urang 
ancam bae, nya eta teu meunang 
nyarita-nyarita deui mamawa eta 
ngaran.” 

18 Geus kitu Petrus jeung Yahya 
dijagragkeun deui ka sidang, tuluy 
aranjeunna dilarang cacarita atawa 
ngajar mamawa deui jenengan Isa. 

19 Tapi Petrus jeung Yahya ngawaler, 
“Aranjeun kantun nimbang-nimbang, 
mana anu sapagodos sareng pangersa 
Allah: Kedah tunduk ka manusa, atanapi 
kedah ta'at ka Allah? 

20 Dupi simkuring mah, pamohalan 
dongkap ka henteu nyanggemkeun sugri 
anu kantos katingal sareng kakuping.” 

21 Sidang ngancamna beuki keras, 
tapi kapaksa aranjeunna dileupaskeun. 
Sabab sidang henteu manggih jalan 
pikeun ngahukum, turug-turug sieun ku 
balarea anu geus ragem maruji ka Allah. 

22| antaran jalma rea teh, narenjo pisan 
jelema anu gering sapanjang umurna, 
nya eta salila opat puluh taun leuwih, 
bisa cageur ku jalan anu sakitu ahengna. 

23 Sanggeus leupas, Petrus jeung 
Yahya nepangan rerencanganana. 
Pamariksaan imam-imam kapala jeung 
kokolot-kokolot teh, ku aranjeunna 
dicarioskeun deui. 

24 Geus kitu, rerencanganana ragem 
sasambat ka Allah, kieu, “Nun Pangeran 
anu ngadamel langit, bumi, laut, katut 
saeusina. 

2> Ku jalan Ruh Allah anu diilhamkeun 
ka Daud abdi Gusti tea, karuhun abdi 
sadaya, Gusti parantos nimbalan kieu: 
Ku naon bangsa-bangsa pada amarah; 
suku-suku bangsa ngareka perkara anu 
mubadir? 

26 Raja-raja alam dunya tatan-tatan, 
rek ngalawan ka Pangeran jeung ka Al 
Masih-Na. 

27 Saleresna pisan, di ieu kota, raja 
Herodes, Pontius Pilatus, bangsa-bangsa 
anu teu palercaya, sareng kaom-kaom 
bangsa Israil, parantos kumpul sakait 
ngalawan Isa, — Abdi Gusti anu suci, 
kenging Gusti ngalisahan — 

28 kanggo ngalakonan papasten anu 
ku Gusti dipastikeun ti awalna kalayan 
kawasa sareng pangersa Gusti. 

29 Nun Pangeran, mugi tingali, 
maranehna ayeuna ngancam ka abdi 
sadaya. Kitu nu mawi, mugi abdi- 
abdi dikersakeun teuneung ludeung 
ngadongkapkeun pangandika Gusti tea. 

30 Mugi Gusti kersa nyodorkeun 
panangan, maparin kacageuran ka anu 
aludur sareng ngadamel tanda-tanda 
ajaib sarawuh mujijat-mujijat demi 
pajenengan Isa, Abdi Gusti anu suci.” 

31 Sabot-sabot rasul-rasul neneda 
kitu, tempat aranjeunna kumpul teh 
ngariyeg inggeung sarta aranjeunna 
kalinggihan ku Ruh Allah. Nepi ka 
ludeung ngembarkeun pangandika Allah. 

32 Pakumpulan jelema-jelema anu geus 
ariman teh estu salulut, saniat sapikir, 
sarta teu aya pisan anu ngaku-ngaku 
yen bandana teh muklis milikna pribadi, 
estu sabanda saboga. 

33 Ari rasul-rasul pohara soson-sosonna 
netelakeun hal gugahna Isa, Gusti 
Jungjunan urang, sarta hirup dina 
kaayaan ginuluran kurnia tanpa tanding. 

34 Tara aya anu kakurangan sabab sing 
saha bae anu boga tanah atawa imah sok 
tuluy dijual. Beubeunanganana dibawa, 

33 disanggakeun ka rasul-rasul terus 
dibagikeun ka unggal jalma, luyu jeung 
kaperluan masing-masing. 

36 Nya kitu deui Yusup, anu ku rasul- 
rasul dilandi Barnabas, — anu hartina 
'anak panglipur' — kaasup kaom Lewi 
asal ti Kiprus. 

37 Manehna oge ngajual lahan milikna, 
duitna dibawa disanggakeun ka 
rasul-rasul. 

5 1 Aya hiji jelema ngaran Ananias 
jeung bojona Sapirah, ngajual 
tanahna saluwuk. 

2Tapi duit beubeunanganana, henteu 
disanggakeun kabeh ka rasul-rasul. 
Aya anu disalingkuhkeun, sailon jeung 
bojona. 

3Tapi Petrus uninga, saurna, “Ku naon 
maneh, Ananias, kapangaruhan Iblis 
nepi ka wani ngabohong ka Ruh Allah, 
nya eta nyalingkuhkeun sabagian duit 
ladang tanah maneh? 

4Upama tanah eta henteu dijual, naha 
lain tetep boga maneh? Kitu keneh 
upama dijual, duitna teh naha lain hak 

maneh keneh? Maneh ngabohong teh 
lain ka jelema, tapi ka Allah!” 

? Barang dilahiran kitu, bluk bae 
Ananias tibeubeut, paragat nyawana. 
Anu nyarahoeun urusanana pohara 
ngararenjagna. 

6 Mayit Ananias diurus ku barudak 
ngora, diboehan tuluy digotong ka luar 
baris dimakamkeun. 

/ Heuleut kira-kira tilu jam, jol deui 
bojona. Manehna teu nyahoeun naon 
anu geus tumiba ka salakina. 

8 Dipariksa ku Petrus, saurna, “Bejakeun 
nu saenyana, bener tanah teh sakitu 
dijualna?” Jawabna, “Sumuhun sakitu. 

9Saur Petrus, “Ku naon ieu salaki 
pamajikan sailon ngadoja ka Ruh 
Pangeran? Tuh tenjo ka lawang, jalma- 
jalma anu cikeneh tas ngamakamkeun 
salaki maneh, baris ngagotong maneh 
oge!” 

10Bluk awewe teh tibeubeut deukeut 
sampean Petrus, paeh sapada harita. 
Ku barudak ngora tea, eta awewe 
kasampak geus jadi mayit; tuluy bae eta 
mayit teh digotong ka luar, dimakamkan 
pagigir-gigir jeung salakina. 


” 

11 Sakumna jamaah, sanggeus 
nyarahoeun kana urusanana, pohara 
galeumpeurna. 

12 Rasul-rasul teh sering pisan 
ngayakeun tanda-tanda ajaib jeung 
mujijat-mujijat. Jamaahna kalawan 
sauyunan sering kumpul di Tepas 
Sulaeman. 

13 Masarakat luareunana teu aya 
anu wani turut campur tapi kacida 
ngajenanana. 

14 Bilangan anu aranut ka Gusti 
Jungjunan urang, terus bae nambahan 
saban poena, boh awewe, boh lalaki. 

15 Jelema-jelema anu garering 
diangkutan kaluar ka jalan gede, dibawa 
jeung bale-balena atawa jeung samakna. 
Maksudna di mana Petrus ngalangkung, 
tangtu saurang bae mah aya anu 
kakalangkangan ku anjeunna. 

16 Jelema-jelema ti kota-kota 
sakurilingeun Yerusalem oge, merul 
marawa anu garering atawa anu jiwana 
diganggu ku roh jahat: Kabeh calageur 
deui. 

1/ Kajadian-kajadian eta teh, 
tungtungna mah nimbulkeun dengki ti 
pihak Panghulu Agung katut panganut- 

panganutna, nya eta ti madhab Saduki. 
Tah ti dinya, mimitina aranjeunna 
ngaganggu teh. 

18 Rasul-rasul ditangkep, dijebloskeun 
ka panjara kota. 

19Tapi peutingna, panto panjara teh 
dibuka ku malaikat Pangeran sarta 
dituyun ka luar. 

20 Saur malaikat, “Bral geura arindit ka 
Bait Allah, embarkeun pangandika hal 
hirup anyar teh ka umum.” 

21Tumut kana amanat, wanci rek bray 
beurang, aranjeunna geus lalebet deui ka 
Bait Allah terus ngawulang. Sajeroning 
kitu, Panghulu Agung mundut ka Dewan 
Sanhedrin, nya eta Mahkamah Agama 
jeung Rengrengan Sesepuh, supaya 
ngayakeun sidang sarta miwarang ngala 
rasul-rasul ka panjara. 

22Barang anu dipiwarang daratang ka 
panjara, rasul-rasul teh geus teu araya 
di dinya. Tuluy maranehna baralik deui 
pikeun ngalapor, pokna, 

23“Panjara kasampak ngonci keneh, 
kawal-kawal tetep ngajagi satempatna- 
satempatna, nanging barang dibuka 
parantos kosong.” 

24 Nampa laporan kitu, kapala kawal 
Bait Allah jeung imam-imam kapala bati 
tingpelengek teu ngarti bari mikir: Na 
rasul-rasul teh baris kumaha. 

253 Sabot kitu, jol anu unjukan, “Geuning 
jalmi-jalmi anu ku bapa-bapa dipanjara 
teh araya di Bait Allah, nuju ngawulang 
ka umum!” 

26 kapala kawal sabaladna ngagidig 
ka Bait Allah, tuluy rasul-rasul teh 
digiringkeun deui. Tapi henteu bari 
papaksa, da maranehna teh sieuneun 
bisi dibaledogan ku balarea. 

2! Sanggeus jagrag di Mahkamah 
Agama, rasul-rasul dipariksa ku 
Panghulu Agung, saurna, 

28“Maraneh geus diwanti-wanti pisan, 
nya eta teu meunang ngajar ku cara 
nyebut-nyebut eta Ngaran; tapi maraneh 
anggur ngaliar-liarkeun eta pangajaran, 
nepi ka pinuh sa-Yerusalem jeung rek 
neumbleuhkeun pangwales pati eta 
Jalma ka kami sakabeh!” 

29 Saur Petrus sarencang-rencang, 
“Abdi sadaya ngaraos, langkung wajib 
ta'at ka Allah batan ka jelema. 

30 Isa anu ku bapa-bapa dihukum 
gantung sareng ditelasan, ku Allah nu 

disembah ku karuhun urang parantos 
digugahkeun. 

31 Anjeunna ku Allah parantos 
dijungjung ku panangan tengen-Na, 
dijenengkeun Pamingpin sareng ngajadi 
Juru Salamet, baris mingpin bangsa 
Israil kana pertobat supados kenging 
pangampura dosa. 

32Abdi sadaya anu jaradi saksina; 
kitu deui, Ruh Allah anu parantos 
dikurniakeun Allah ka sadaya jalmi anu 
anut ka Anjeunna.” 

33 Meunang waleran kitu teh, 
aranjeunna kacida geregeteunana; 
niatna mah hayang maehan. 

34 Di Majelis Agama aya hiji urang Parisi, 
ahli Kitab anu kacida dihormat-hormatna 
ku sakumna rayat. Neut anjeunna 
ngadeg, mundut ka sidang supaya 
rasul-rasul dikaluarkeun sakeudeung. 

35 Geus kitu, anjeunna nyarios ka 
sidang, saurna, “Saderek-saderek 
urang Israil, sing atos-atos mutuskeun 
perkarana eta jalmi-jalmi, manahan 
heula sing lantip. 

36 Emut, kapungkur aya si Teodas anu 
ngakukeun jalma luar biasa, — anu 
gaduh panganut kinten-kinten opat 

ratus urang — nanging ahirna dipaehan, 
panganut-panganutna ge bubar dugi ka 
musna. 

3/7 Saparantos eta, nalika aya cacah 
jiwa tea, jol deui si Yudas urang Galilea 
anu ngered jelema rea pisan dibawa 
ngabarontak. Ieu oge ahirna tiwas 
sareng panganut-panganutna bencar 
bubar. 

38 Nilik ka dinyana simkuring sumeja 
ngahaturkeun wawadi, keun bae 
eta jalmi-jalmi teh ulah dikitu-kieu. 
Upami pakarepan atanapi pagawean 
maranehna teh, timbul tina karepna 
sorangan, tangtos moal teu gagal. 

39 Sawangsulna, upami leres kalayan 
kersaning Allah, atuh mustahil ku urang 
tiasa dibasmi; malah palangsiang matak 
malindes ka urang sabab urang sorangan 
anu ngalawan ka Allah.” Nasehatna 
katarima. 

40 Tuluy rasul-rasul teh disaur deui; 
sanggeus dihukum rangket, aranjeunna 
dibebaskeun bari dilarang teu kawidian 
ngajar mamawa jenengan Isa. 

41 Rasul-rasul arangkat ngantunkeun 
Mahkamah Agama dibarung ku 
kagumbiraan, dumeh ngaraos layak 

nyorang sangsara sarupa kitu lantaran 
ngagem jenengan Isa. 

42 Aranjeunna, saban poe, teu eureun- 
eureun ngawuruk, boh di Bait Allah, boh 
ka somah-somah bari ngawawarkeun 
Injil hal Isa Al Masih. 

1 Hiji mangsa, sanggeus murid-murid 

beuki loba, urang Yahudi anu 
sapopoena ngaromong dina basa 
Yunani kukulutus. Lantaran ngarasa 
randa-randana disapirakeun dina urusan 
ngabayuanana, beda ti randa-randa 
urang Yahudi asli. 

2Ku dua belas rasul, murid-murid teh 
dipiwarang kumpul. Tuluy ku rasul-rasul 
dicariosan, “Pangandika Allah teu 
meunang kateler-teler ku nguruskeun 
bae sual-sual sejen. 

3 Matak eta, dulur-dulur, coba milih 
batur tujuhan anu kasebut hade 
kalakuan jeung budina. Jelema-jelema 
bieu, engke urang angkat keur urusan 
eta; 

4supaya bapa sapara kanca bisa 
jongjon dina urusan sembahyang jeung 
Pangandika Allah.” 

*Ieu usul kacida pada 
ngarempuganana; tuluy jamaah 

teh milih: Stepanus, jelema anu ibadah 
pisan tur kaancikan Ruh Allah, Pilipus, 
Prokorus, Nikanor, Timon, Parmenas, 
jeung Nikolaus urang Antioki anu nyekel 
agama Yahudi. 

6 Sanggeus anu tujuhan eta 
dideuheuskeun, ku rasul-rasul 
dipangnedakeun jeung ditumpangan 
panangan. 

/' Pangandika Allah beuki sumebar, 
bilangan murid beuki loba, malah loba 
panghulu anu tumut kana kapercayaan 
jamaah. 

8 Kocap, Stepanus — anu ginuluran 
kurnia jeung kawasa — bisa ngayakeun 
tanda-tanda ajaib jeung mujijat-mujijat 
hareupeun umum. 

9 Geus kitu, ka anjeunna aya anu ngajak 
padu. Jelema-jelema anu ngajak padu 
teh, nya eta ti jamaah Yahudi anu disebut 
kaum Libertini, — anggota-anggotana 
teh, sawatara asal ti jamaah urang 
Kirena, sawatarana deui ti Aleksandria 
— urang Yahudi ti Kilikia, jeung ti Asia. 

10Tapi maranehna teu kuat ngalawan 
kapercekaan Stepanus, teu sanggup 
nandingan Ruh Allah anu ngatur 
kasauranana. 

11 Seug bae maranehna ngarorojok 
batur, pokna, “Eta jelema teh ucap- 
ucapanana ngahina ka Nabi Musa jeung 
ka Allah!” 

12 Pangaruhna teurak ka jalma rea, 
ka rengrengan sesepuh, jeung ka 
ahli-ahli Kitab; terus bae maranehna teh 
nangkep Stepanus sarta ngagiringna ka 
Mahkamah Agama. 

13 Maranehna ngayakeun saksi-saksi 
palsu sina ngucapkeun pitenah: “Ieu 
jalmi teu eureun-eureun ngaluarkeun 
omongan anu nganistakeun tempat suci 
sareng hukum Toret. 

14 Kakuping pisan ku simkuring sabatur- 
batur, anjeunna nyebat-nyebat yen Isa, 
urang Nasaret tea, baris ngaruag tempat 
suci sareng ngarobah adat tali paranti 
bangsa urang titilar Musa.” 

15 Rengrengan marerong ka Stepanus, 
tapi pasemonna katembong cahayaan lir 
raray malaikat bae. 

1 Panghulu Agung mariksa, “Enya 
kitu, eta dakwaan teh?” 

2Stepanus ngawalon, “Saderek-saderek 
sareng bapa-bapa sadaya, darangukeun. 
Allah, anu Maha Mulya, ngebrehkeun 
salira ka Ibrahim, rama karuhun urang, 

di Mesopotami; samemeh anjeunna 
ngalih ka tanah Haran. 

3 Kieu timbalana-Na: “Geura incah ti 
lemah cai lembur kiwari, tinggalkeun 
babarayaan. Teang hiji nagri, anu baris 
dituduhkeun ku Kami.” 

Ibrahim jengkar ngantunkeun tanah 
urang Kasdim, teras mukim di tanah 
Haran. Saparantos ramana pupus, ku 
Allah ditimbalan ka dieu, nya ka tempat 
pamatuhan aranjeun ayeuna. 

” Nanging anjeunna henteu dipasihan 
tanah sacangkewok-cangkewok acan, 
mung dijangjian wungkul, yen ieu tanah 
tanwande jadi milik anjeunna sareng 
turunanana. Padahal harita anjeunna teu 
acan kagungan putra. 

ekieu dawuhan Allah teh, nya eta: 
Turunan anjeunna baris nyiruruk di 
tanah deungeun, dibudakkeun, sareng 
dikakaya ku eta bangsa salami opat 
ratus taun. 

Tapi bangsa anu nganiayana, moal 
henteu dihukum ku Kami; saterusna, 
maranehna bakal budal ti pangumbaraan 
baris babakti ka Kami di ieu tempat. 

8 Ibrahim, ku Allah, dipaparin sarat 
sunat. Kitu nu mawi saparantos anjeunna 

puputra Isak, putrana oge dina yuswa 
dalapan dinten disepitan. Isak puputra 
Yakub, Yakub puputra dua belas urang, 
anu jadi luluhur urang sadaya. 
9?Luluhur-luluhur urang sirik dengki 
ka Yusup, raina. Yusup dijual ka Mesir, 
nanging Yusup diaping ku Allah. 

10 Ahirna, Yusup dikersakeun leupas 
tina kabalangsakan tur mendak kurnia 
sareng dikersakeun pinter wijaksana di 
payuneun Piraon raja Mesir. Ku Piraon 
dijenengkeun raja anom, ngurus nagri 
Mesir sareng saeusi karaton. 

11 Salajengna, timbul bahla kalaparan 
di sakuliah Mesir sareng tanah Kanaan, 
anu tigeratna, nepi luluhur karuhun 
urang teu mendak pisan bahan tedaeun. 

12 Aya wartos ka Yakub yen di Mesir 
aya gandum; lajeng Yakub ngajurung 
karuhun urang ka ditu; eta teh, iangan 
anu ngawitan. 

13 Dina iangan kadua kalina, aranjeunna 
ditepangan ku Yusup anu ngenalkeun 
anjeun, dugi ka Piraon uningaeun kana 
asal-usul Yusup. 

14yusup ngangkir Yakub, ramana, ka 
Mesir katut wargi-wargina; sadayana 
aya tujuh puluh lima jalmi. 

15 Yakub jengkar sareng matuh di Mesir. 
Anjeunna, kitu deui karuhun-karuhun 
urang, parupusna di Mesir. 

16 Nanging dikurebkeunana mah di 
tanah Sekem, di hiji pajaratan kenging 
ngagaleuh Ibrahim ti anak ki Hemor 
urang Sekem. 

1/ Beuki caket kana laksanana jangji 
Allah ka Ibrahim tea, bangsa urang di 
Mesirna wuwuh jembar; 

18tug, dugi ka jumenengna raja Mesir 
anu anyar, anu sama sakali henteu 
uningaeun ka Yusup. 

19 Eta raja, ngatur tipu daya pikeun 
ngagencet bangsa urang. Karuhun urang 
diteungteuinganan, orok-orok bangsa 
urang diparentah kedah dipiceun, 
supados bangsa urang ulah ngarekahan. 

20 Nya dina jaman eta, Musa 
dibabarkeun; kasepna teh kabina-bina. 
Dirorokna di bumi ibu ramana teh mung 
kenging tilu sasih, teras bae dipiceun. 

21 Saparantos dipiceun, Musa, dipulung 
ku putri Piraon, tuluy diasuh sareng 
diasih lir ka putra ku anjeun. 

22kKu putri, Musa, dipiwarang dididik 
sareng diwulang elmu panemu urang 

Mesir, nepi ka perceka, pinter nyarita, 
sarta ageung pangaruhna. 

23 Musa, dina yuswa opat puluh taun, 
jorojoy kahoyongna maluruh kaayaan 
dulur-dulur sabangsana, bangsa Israil. 

24 Hiji waktos, anjeunna ningali urang 
Israil anu dipahala ku urang Mesir, 
enggal dibelaan, ku jalan urang Mesirna 
dipaehan. 

23 Dina panggalihna, tangtos dulur- 
dulur sabangsa teh baris ngartos yen 
anjeunna dikersakeun ku Allah pikeun 
nyalametkeun bangsana; nanging 
panggalihna mencog. 

26 Enjingna deui, anjeunna ningali urang 
Israil duaan garelut, enggal disapih 
saurna, 'Dulur-dulur, ku naon garelut 
silih pahala pada bangsa?” 

2! Nanging ku anu saurang, nya eta 
anu lepat tea, Musa disuntrungkeun bari 
sanggemna: 

28*Na saha anu ngangkat anjeun jadi 
kapala jeung hakim urang! Rek maehan 
deuih, ka kuring, cara kamari maehan 
urang Mesir?” 

2 Kenging walonan kitu Musa enggal 
kabur, nyiruruk di tanah Midian. Di 
dinyana puputra dua, lalaki sadayana. 

30 Heuleut opat puluh taun, anjeunna 
ningali malaikat nembongan di Gunung 
Sinai, di tegal keusik, dina seuneu 
hurung anu ngagedur dina rungkun 
cucuk. 

31 Atuh kalintang heraneunana. Lajeng 
nyaketan hoyong nyidikkeun, nanging 
aya gentra Pangeran, dawuhana-Na: 

32“Kami teh Allah nu disembah ku 
karuhun maneh, nya eta Allah nu 
disembah ku Ibrahim, Isak, jeung 
Yakub.' Musa dugi ka ngadegdeg sareng 
teu wantuneun ningali. 

33 Allah nimbalan deui, “Laan tarumpah 
maneh sabab tempat anu ditincak ku 
maneh teh, suci. 

34 Kami nyaho pisan yen kaayaan umat 
Kami di Mesir teh balangsak; Kami ge, 
geus ngadenge rarumahuhna. Ayeuna 
Kami turun rek ngaleupaskeun. Ku sabab 
eta, hiap, maneh rek diutus ka Mesir.” 

35 Musa, anu ku jelema kantos ditolak 
ku omongan, *Na saha anu ngangkat 
anjeun jadi pamingpin jeung hakim teh?” 
Nanging ku Allah, anjeunna anu diutus 
jadi pamingpin jeung anu ngaleupaskeun 
bani Israil; kalayan pitulung malaikat 
anu tembong tina rungkun cucuk tea. 

36 Nya anjeunna anu mingpin budalna 
urang Israil, ku jalan ngayakeun tanda- 
tanda sareng kaahengan-kaahengan di 
Mesir, di Laut Kolsum, sareng di tegal 
keusik salami opat puluh taun. 

37 Nya anjeunna oge, anu ngalahir yen, 
"Maraneh ku Gusti Allah bakal dibere hiji 
nabi anu saperti kami, asal ti maraneh 
keneh.” 

38 Nya anjeunna keneh, anu sasauran 
dina pajemuhan di tegal keusik, jadi 
perantara antawis karuhun urang 
sareng malaikat anu ngalahir di Gunung 
Sinai tea. Nya anjeunna anu ngemban 
dawuhan-dawuhan, pangandika anu 
hurip nu baris ditepikeun ka aranjeun. 

39 Nanging ku karuhun urang henteu 
diturut, anjeunna ditolak; karuhun urang 
anggur malik tibelat ka Mesir. 

40 Salajengna, maranehna meredih ka 
Harun, “Cik pangdamelkeun arca-arca 
aallahan pikeun lulugu urang; margi 
Musa, anu ngabudalkeun urang ti Mesir 
teu sumping-sumping, duka katarajang 
naon.” 

41 Nya lajeng maranehna ngadamel 
hiji arca anak sapi tea; teras si berhala 

bubuatanana sorangan teh, disasajenan 
sareng dipuja-puja. 

42 kitu nu mawi, lajeng ku Allah 
ditilar, diantep sina nyarembah ka 
dangiang-dangiang, cocog sareng anu 
kaserat dina kitab nabi-nabi: “Na osok 
maraneh, sajero opat puluh taun di 
gurun alas mere pangbakti atawa kurban 
peuncitan ka Kami, eh, bani Israil? 

43 Tara! Maraneh anggur mamawa 
tempat si Molok jeung bebentangan 
dewa Repan! Sesembahan maraneh 
arca. Ku sabab eta maraneh ku Kami 
baris dibuang ka beh ditueun tanah 
Babul.” 

44 Di karuhun urang, di gurun alas, aya 
Kemah Suci anu dipidamelna numutkeun 
pituduh Allah ka Musa. 

45 Nalika ngarebut ieu tanah, ti bangsa 
lian anu diusir ku Allah ti hareupeun 
karuhun, dina pingpinan Yosua; eta 
Kemah teh ngiring dibantun ka ieu 
tanah, tug dumugi ka jaman Daud. 

46 Daud, anu ginuluran rahmat kurnia 
Allah, mundut diwidian ngadegkeun 
wangunan kanggo panglinggihan Allah 
nu disembah ku Yakub. 

4/ Nanging Sulaeman, anu 
kalaksanakeun ngadegkeunana 
mah. 

48 Nanging Anu Maha Agung mah 
tangtos moal linggih di tempat kenging 
nyieun jalmi, sakumaha saur nabi: 

49“Singgasana Kami teh, langit; 
sedengkeun tatapakan suku Kami, nya 
eta bumi. Imah nu kumaha, nu ku 
maneh rek dijieun pikeun Kami?” — 
timbalan Pangeran — “atawa tempat nu 
kumaha pikeun Kami reureuh teh? 

50 Eta sakabeh, naha lain beunang 
leungeun Kami?”” 

?1“Aranjeun teh bangsa bedegong, hate 
jeung ceuli teu disunat, teu diberesihan. 
Sapapanjangna ngalawan ka Ruh Allah, 
saruana jeung nu jadi karuhun. 

32 Nabi mana anu henteu dikaniaya 
ku karuhun aranjeun? Sadayana 
dipaehan, oge iber-iber anu ngiberan 
pisumpingeunana Sampurnaning Manusa 
teh, ku aranjeun dihianat tug dumugi ka 
dipaehan pisan. 

33 Kalayan jalan anu aheng aranjeun 
dipaparin kitab Toret, katampina Éti 
panangan para malaikat, nanging ku 
aranjeun teu dipake!” 

34 Barang anggota-anggota Mahkamah 
Agama ngadarenge omongan sarupa 
kitu, mani ngagalidir awakna bari 
tikekereket. 

35 Ari Stepanus, anu pinuh ku Ruh 
Allah, tanggah ka langit; breh ningal 
kamulyaan Allah jeung Isa ngadeg di 
tengeneun Allah. 

56 Pok sasauran, “Tuh, simkuring ningal 
langit muka. Putra Manusa katingal nuju 
ngadeg di tengeneun Allah!” 

>/ Dijawab ku nu tingsaroak bari 
nyarocokan ceuli, breg bae anjeunna 
diambreg; 

58 tuluy anjeunna disered ka luareun 
kuta; geus kitu, maranehna pada 
maledogan, ka anjeunna, ku batu. Nu 
keur narapsu teh, maruka jubahna; 
suk-sok, jarubahna teh, diteundeunan 
deukeut hiji budak ngora ngaran Saulus. 

39 Stepanus sasambat, “Nun Isa, Gusti 
Jungjunan simabdi, mugi tampi nyawa 
abdi.” 

60 Bari sideku anjeunna ngagero, “Nun 
Gusti Pangeran, ieu jalmi-jalmi teh mugi 
dihampura!” Geus kitu les bae lastari. 
8 Ari Saulus, dina hatena, pohara 

panujuna Stepanus dipaehan teh. (8- 

1b) Ti semet harita, jamaah di Yerusalem 
teh nandangan panganiayaan anu pohara 
hebatna. Anggota-anggotana, iwal ti 
rasul-rasul mah, jadi pabalencar ka 
wilayah-wilayah Yudea jeung Samaria. 

2layon Stepanus dipulasara ku anu 
saraleh kalawan hate anu pohara 
nalangsana. 

3 Ari Saulus, terus bae nguwak-ngawik 
boga niat numpes jamaah; awewe lalaki, 
ku manehna, disaksrak ka saban imah 
terus diseredan diasup-asupkeun ka 
pangbuian. 

4 Ari anggota-anggota anu geus mencar 
tea mah, ngasruk ka ditu ka dieu 
ngawawarkeun Injil. 

?Aya hiji kota di Samaria anu 
didatangan ku Pilipus; terus anjeunna 
oge, ngawanohkeun Al Masih ka urang 
dinya teh. 

6Urang dinya saregep pisan 
ngabandungan; pituturna anu diwuwuh 
ku ngayakeun tanda-tanda ajaib jeung 
mujijat-mujijat ditarima kalawan hate 
anu buleud. 

/' Karana loba jelema-jelema anu 
diraksuk ku roh-roh jahat, dicageurkeun; 
roh-roh jahatna, nyalingkir bari 

tingjarerit; nu lalumpuh jeung nu dareog 
oge, dicalageurkeun; 

8 pohara matak bungahna ka urang 
dinya. 

9 Di dinya aya hiji jelema ngaranna 
Simon, anu ngakukeun jalma pinunjul 
pedah bisa nyieun sihir anu matak 
bengong; manehna jadi tukang sihir teh 
geus lila. 

10Urang dinya, ti nu pangluhurna 
nepi ka nu panghandapna, kacida 
mupunjungna; nyarebutna oge: 
“Jelema anu kasinungan ku kaagungan 
kakawasaan Allah.” 

11 Geus lila pisan maranehna keuna 
ku pangaruh eta jelema teh, nya eta 
lantaran ku sihirna tea. 

12 Tapi sanggeus ku Pilipus diwawaran 
Injil Al Masih nepi ka palercayana; 
maranehna, awewe lalaki kabeh 
dibaptis. 

13 Simon oge percaya sarta sanggeus 
dibaptis manehna jadi embung pisah ti 
Pilipus. Nenjo kaahengan-kaahengan 
jeung mujijat-mujijat teh, manehna bati 
heran bae. 

14 Beja yen tanah Samaria geus narima 
kana pangandika Allah geus nepi ka 

rasul-rasul di Yerusalem; tuluy Petrus 
jeung Yahya diutus ka ditu. 

15 Sasumpingna, aranjeunna neneda, 
nyuhunkeun supaya urang dinya 
pada-pada ginanjar Ruh Allah. 

16 Sabab harita mah, Ruh Allah acan 
turun ka saurang-urang acan di Samaria 
teh. Maranehna kakara dibaptis ku 
pajenengan Isa bae. 

1/ Sabada ku anu duaan ditarumpangan 
panangan, kakara maranehna ginanjar 
Ruh Allah. 

18 Barang katenjo ku Simon yen 
Ruh Allah bisa katarima ku jalan 
numpangkeun leungeun; seug bae, 
manehna teh ngahaturan duit ka 
rasul-rasul, 

19 bari pokna, “Abdi oge hoyong gaduh 
kabisa kitu, tiasa nurunkeun Ruh Allah 
ka saha bae anu ku abdi ditumpangan 
leungeun.” 

20 Tapi saur Petrus, “La'nat eta duit 
teh, kitu deui anjeun! Naha panyangka 
anjeun kurnia Allah teh beunang dibeuli 
ku duit? 

2lPamohalan anjeun meunang bagian 
atawa hak dina ieu perkara, sabab 

bengkok sembah enggoning ibadah ka 
Allah. 

22leuwih hade anjeun buru-buru tobat, 
ulah tonggoy dina kajahatan. Buru-buru 
anjeun sasambat ka Pangeran, malah 
mandar eta pikiran anu sakitu gorengna 
teh dihampura ku Anjeunna. 

23 Sabab kaimplengna anjeun teh badis 
hamperu, pait ku dengki jeung kajiret ku 
dosa pasirikan!” 

24 Simon terus tomada pokna, 
“Nyuhunkeun dipangnedakeun bae ka 
Pangeran, mugi-mugi diri abdi ulah cios 
katarajang nasib anu bieu disaurkeun ku 
bapa.” 

25 Sanggeus maparin panyaksen jeung 
ngawurukkeun pangandika Allah, Petrus 
jeung Yahya marulih deui ka Yerusalem 
bari sajajalan ngawawarkeun Injil di 
kampung-kampung wilayah Samaria. 

26 Kakocapkeun, Pilipus didawuhan 
ku malaikat Pangeran, saurna, “Geura 
leumpang ngajugjug ka kidul, make 
jalan anu mudun ti Yerusalem ka Gasa, 
anu tiiseun tea.” Pilipus tumut, bral 
miang. 

2! Harita, aya hiji mantri jero urang 
Etiopi, nya eta ponggawa anu ngurus 

harta kakayaan ratu Sri Kandasi, ratu 
nagara Etiopi; anjeunna teh tas ti 
Yerusalem ngalakonan ibadah. 

28 Ayeuna, anjeunna teh eukeur di jalan 
seja mulih, tunggang kareta bari ngaos 
kitab Nabi Yesaya. 

29 Saur Ruh ka Pilipus, “Tuh 
sampeurkeun, deukeutan karetana!” 

30 Sanggeus disampeurkeun, ku Pilipus 
kakuping, anjeunna keur ngaos kitab 
Nabi Yesaya tea; tuluy bae ku Pilipus 
teh ditaros, “Kumaha kahartos nu diaos 
teh?” 

31 Waler mantri jero bari ngajak Pilipus 
unggah kana kareta, “Bade ngartos 
kumaha margi teu aya anu nerangkeun. 

32 Ayat anu diaosna teh kieu: “Lir domba 
anu ditungtun ka pameuncitan, jeg 
anak domba diguntingan buluna teu 
kecet-kecet: Anjeunna mindel, sakecap 
teu kedal saur. 

33 Sajeroning nandangan panghina, 
Anjeunna ditibanan hukuman. Saha anu 
seja ngaguar asal-usul-Na? Nyawana 
lastari dicabut ti dunya.” 

34 Saur mantri jero, “Anu bade 
ditaroskeun teh eta anu dimaksad ku 


” 

nabi tea: Saha? Salirana ku anjeun 
atanapi anu lian?” 

33 Barabat ku Pilipus diterangkeun nepi 
ka Injil Isa, mimiti ti ayat anu bieu tea. 

36 Sabot kitu, aranjeunna nepi ka hiji 
tempat di sisi cai. Saur mantri jero, 
“Kaleresan, eta aya cai. Kumaha moal 
aya kaabotan upami simkuring dibaptis?” 

37 Pilipus, “Atuh mangga upami 
leres-leres percanten mah.” Walerna, 
“Kantenan, percanten pisan: Isa teh 
Putra Allah.” 

38 Reg karetana dieureunkeun, crub 
duanana, nya eta Pilipus jeung anjeunna 
ancrub ka cai; tuluy anjeunna dibaptis 
ku Pilipus. 

39 Pilipus mah, barang hanjat ti cai, teu 
katingal deui ku mantri jero lantaran 
digaibkeun ku Ruh Pangeran. Ti dinya, 
mantri jero, terus ngalajengkeun 
perjalanan bari pinuh ku kabingahan. 

40 Ari Pilipus terang-terang geus 
aya di daerah Asdod, terus kebat 
lalampahanana bari ngawawarkeun Injil 
sapanjang jalan nepi ka nagara Kesarea. 

1 Sajeroning kitu, Saulus beuki 
ngentab bae hatena; manehna 

hayang ngabasmi murid-murid Gusti 
Jungjunan urang, nepi ka musna. 

2@ Manehna geus meunang surat kawasa 
ti Imam Agung pikeun tembongkeuneun 
ka Majelis-majelis Yahudi, eusina: Idin 
newakan jelema-jelema anu ngalakonan 
Jalan Lempeng Jungjunan urang, saha 
bae boh lalaki, boh awewe kudu digusur 
ka Yerusalem. 

3 Waktu keur ngajugjug kota Damsik, 
barang manehna geus rek nepi, 
dumadakan manehna katojo ku cahaya 
anu moncorong ti langit. 

4Blug bae, manehna ngagebut kana 
taneuh; terus aya soara anu nyebut 
ngaranna, “Saulus, Saulus! Kaniaya 
temen maneh ka Kami!” 

Saulus nyoara, “Saha eta anu 
sasauran teh?” Soara, “Kami Isa, anu 
dikaniaya ku maneh tea. 

6 Geura hudang, tuluykeun asup ka jero 
kota teh, engke ku Kami dituduhan kudu 
kumaha nya pilampaheun maneh teh.” 

/Babaturanana mah bati tingpolongo 
bae, da ku maranehna oge kadarenge 
soara teh tapi jirimna mah teu aya. 

8 Korejat, Saulus hudang, terus 
nangtung. Barang beunta bet manehna 

teu bisa nenjo naon-naon; atuh 
kapaksa, manehna kudu ditungtun ku 
babaturanana ka jero kota Damsik teh. 

9?Meunang tilu poe manehna teu bisa 
nenjona teh, nya bari henteu kararaban 
cai-cai acan. 

10Dj Damsik teh aya hiji murid Gusti 
Jungjunan urang, ngaranna Ananias. 
Ditimbalan ku Gusti Jungjunan urang, 
dina tetenjoan, dawuhana-Na, “Ananias!” 
Ananias ngawangsul, “Nun, ieu abdi!” 

11 Dawuhana-Na deui, “Ka ditu 
leumpang ka imah Yudas di Jalan 
Lempeng, tanyakeun jelema anu ngaran 
Saulus urang Tarsus, ayeuna manehna 
keur neneda. 

1? Ku Kami geus dibere tetenjoan yen 
bakal kadatangan jeung ditumpangan 
leungeun ku nu ngaran Ananias anu 
ngalantarankeun panonna baris awas 
deui bisa nenjo cara sasari.” 

13 Wangsul Ananias, “Gusti Jungjunan 
simabdi, eta jalmi teh seueur pisan 
kawartoskeunana yen kalintang jahatna 
ka umat suci, kagungan Anjeun di 
Yerusalem. 

14 Dongkapna ka dieu oge nganggo 
surat kawasa ti imam-imam kapala, 

bade newakan sugri anu sumambat ka 
pajenengan Gusti Jungjunan simabdi.” 

15 Tapi saur Gusti Jungjunan urang, 
“Jung bae teang; sabab ku Kami geus 
dijadikeun pangbantu pikeun ngemban 
ngaran Kami ka bangsa-bangsa sejen 
katut raja-rajana jeung ka bani Israil. 

16 Memang, Kami pribadi seja mere 
nyaho ka manehna yen manehna 
baris nandangan sangsara anu pohara 
lantaran ngemban ngaran Kami.” 

1/ Bral Ananias indit, sup ka imah Yudas; 
tuluy anjeunna numpangkeun leungeun 
ka Saulus bari nyarita kieu, “Saderek 
Saulus, simkuring teh dipiwarang 
nepangan ku Gusti Jungjunan simkuring, 
nya eta Isa, — anu nembongan ka 
saderek di tengah jalan tea — supaya 
saderek tiasa deui ningal sareng ginanjar 
Ruh Allah.” 

18 Sapada harita keneh, lir aya lamad 
anu coplok tina panonna; jadi, manehna 
bisa deui nenjo; tuluy manehna 
nangtung geus kitu terus dibaptis. 

19 Di Damsik, Saulus nganjrek 
sababaraha lila reureujeungan jeung 
murid-murid. 

20 Malah geus mimiti medarkeun hal 
Isa di tempat-tempat ibadah; anjeunna 
nerangkeun yen Isa teh Putra Allah. 

21Atuh anu ngadarengena teh 
hareraneun pisan, aromongna, “Eta teh 
lain anu jahat kabina-bina tea ka urang 
Yerusalem anu marupunjung ngaran 
Isa? Ka dieuna teh lain ngahaja rek 
nyangkalak anu karitu serenkeuneun ka 
imam-imam kapala?” 

22Tapi pangaruh Saulus teh, beuki 
tambah-tambah bae. Anjeunna 
ngahariwangkeun urang Yahudi anu 
di Damsik lantaran teu asa-asa 
ngayakinkeun yen Isa teh Al Masih. 

23 Teu lila ti harita, urang Yahudi sakait 
rek maehan Saulus. 

24Tapi maksud jahat maranehna, 
kanyahoan manten terus dibejakeun ka 
Saulus. Anu ngararahna, nya eta pikeun 
maehan anjeunna, beurang peuting 
megat Saulus ku jalan ngajaraga lawang 
kuta. 

23 Tapi dina hiji peuting, Saulus bisa 
diloloskeun ku murid- murid, nya eta ku 
jalan diulur dina karanjang tina tembok 
kuta. 

26 Sanggeus aya di Yerusalem, Saulus 
nyampeurkeun ka murid- murid. Tapi 
maranehna sarieuneun, teu ngandel 
yen manehna geus jadi murid Gusti 
Jungjunan urang. 

2! Tapi Barnabas mah, daekeun 
narima anjeunna. Tuluy anjeunna 
dibawa ka rasul-rasul, bari diunjukkeun 
lalakonna ningal Gusti Jungjunan 
urang, keur waktu di tengah jalan tur 
ngadenge gentra-Na. Oge diunjukkeun 
wawanenna, basa di Damsik, teuneung 
ludeung biantara ngemban pajenengan 
Isa. 

28 Saterusna, Saulus jeung aranjeunna 
ngider ka sakuliah Yerusalem. Anjeunna 
teu inggis-inggis, biantara ngemban 
pajenengan Gusti Jungjunan urang. 

29 Jaba ti kitu, anjeunna oge tara 
inggis-inggis sual jawab jeung urang 
Yahudi anu ngagunakeun basa Yunani, 
nepi ka diarah- arah patina. 

30 Barang kanyahoan yen anjeunna 
keur diarah-arah, ku anggota- anggota 
jamaah disilibkeun ka Kesarea; ti dinya, 
terus anjeunna teh, dicandak ka Tarsus. 

31Tj semet harita, pikeun sawatara 
lilana, jamaah-jamaah di sakuliah Yudea, 

Galilea, jeung Samaria bisa nyeunghap 
aya dina katengtreman. Jamaah teh, 
ngadeg jeung hirupna aya dina rasa wedi 
asih ka anu jadi Gustina. Bilanganana 
oge beuki jembar bae ku lantaran 
pangdeudeul jeung panglilipurna Ruh 
Allah. 

32 Sajeroning kitu, Petrus angkat ngider 
ka daerah-daerah sarta nyimpang ka 
murid-murid Gusti Jungjunan urang, nu 
matuh di Lida. 

33 Di dinya, anjeunna mendakan hiji 
jelema anu lumpuh geus dalapan taun 
ngagoler bae di enggon, ngaranna 
Eneas. 

34 Saur Petrus ka Eneas, “Eneas, anjeun 
tangtu cageur ku pitulung Isa Al Masih. 
Geura hudang, enggonna benahan.” 
Sapada harita keneh, Eneas ngorejat 
hudang. 

35 Urang Lida jeung urang Saron barang 
nyaho Eneas cageur, tuluy bae aranut ka 
Gusti Jungjunan urang. 

36 kacatur, di Yopa aya hiji murid wanita 
ngaranna Tabita, ari dina basa Yunani 
mah, ngaran Dorkas (hartina: Uncal); 
wanita ieu teh, resep kana tutulung 
resep mere sidekah. 

3/ Brek bae, Tabita teh gering malah 
nepi ka hanteuna. Meunang ngamandian, 
mayitna, dipernahkeun di loteng. 

38 Ku sabab Yopa teu jauh ti Lida, 
murid-murid tarerangeun yen Petrus 
keur aya di Lida. Tuluy murid-murid 
teh nitahan duaan ngangkir anjeunna, 
supaya enggal-enggal sumping ka Yopa. 

39 Sanggeus tarapti, bral Petrus angkat 
gagancangan bareng jeung nu ngangkir. 
Sanggeus sumping, Petrus terus ka 
kamar mayit; anjeunna dituturkeun 
ku randa-randa anu bari tingsalegruk 
ngunjukkeun rupa-rupa pakean beunang 
nyieun marhumah Dorkas. 

40 Tapi ku anjeunna, dipiwarang 
kalaluar. Geus kitu, brek anjeunna 
sideku, ngadu'a. Saterusna, anjeunna 
mayun ka lebah mayit bari saurna, 
“Tabita, geura hudang!” Nyah mayit 
teh beunta; waktu panonna ngagiler 
ka Petrus, eta wanita, tuluy cengkat 
nyanghunjar. 

41Ku Petrus dituyun leungeunna 
dibantuan nangtung. Geus kitu umat- 
umat suci jeung randa-randa teh 
disalaur, sina narepungan ka Tabita anu 
geus hirup deui. 


KISAH PARA RASUL 9.42—-10.6 55 


42 Eta kajadian terus sumebar ka 
sakuliah Yopa, ngalantarankeun loba 
pisan anu tuluy aranut percaya ka Gusti 
Jungjunan urang. 

43 Meunang sababaraha poe Petrus 
nganjrek heula di Yopa, di imah ki Simon 
tukang ngawidang kulit. 

1 0 1Di nagri Kesarea, aya hiji opsir 

pasukan Itali, ngaranna Kornelius. 
2Anjeunna teh hade lampah jeung getol 
tapakur; anjeunna, sakulawarga, ajrih 
ka Allah jeung mindeng mere derma ka 
bangsa Yahudi. 

3 Dina hiji sore, kira-kira wanci pukul 
tilu, aya malaikat nembongan ka 
anjeunna, bari nyaur, “Kornelius!” 

4 Sieun-sieun oge Kornelius ngawalon 
bari neuteup, “Aya pikersaeun naon, 
Gusti?” Waler malaikat, “Do'a paneda 
maneh geus tepi ka hadirat Allah jeung 
geus meunang sapaat-Na. 

? Geura nitahan jelema ka kota Yopa, 
angkir jalma anu ngaran Simon anu 
katelah Petrus. 

6 Ayeuna, anjeunna keur aya di imah 
tukang ngawidang kulit ngaran Simon 
keneh, pernahna di sisi laut.” Geus kitu 
malaikat teh mulih. 

/Gancangna Kornelius nyalukan 
bujangna duaan jeung hiji serdadu anu 
geus kadeuheus. 

8 Maranehna diparentah ka Yopa, 
harita keneh, sanggeus dibejaan naon 
kaperluanana. 

? Poe isukna, waktu jurungan geus 
deukeut ka kota, Petrus unggah ka 
loteng — anu aya di hateup imahna nu 
papak — seja tapakur. 

10 Bet ngadadak anjeunna ngaraos 
lapar. Tapi sabot disadiakeun, leng bae 
pana ku pangawasa ilahi. 

11 Anjeunna ningal langit muka sarta 
katenjo aya nu jiga lawon rubak, — 
anu ditalian dina kaopat juruna — 
diturunkeun nepi kana taneuh. 

12 Eusina lawon teh, nya eta rupa-rupa 
sato boh bangsaning suku opat, boh nu 
ngarayap, jeung bangsa manuk oge. 

13 Ngong aya soara kieu, “Geura 
hudang, Petrus! Heug peuncit, heug 
dahar eta sato teh!” 

14 Waler Petrus, “Palias Gusti! Abdi mah 
tara neda barang haram atanapi anu 
najis.” 

15 Ngong deui soara, “Anu geus 
dihalalkeun ku Allah, ku maneh teu 
meunang diharamkeun.” 

16 kitu jeung kitu bae, nepi ka tilu 
balikan. Geus kitu, eta barang teh, 
gancang bae dipulut deui ka langit. 

1/ Petrus mikiran, hal eta teh, naon 
pihartieunana. Sabot kitu, jurungan 
Kornelius geus narepi, nya eta araya di 
hareupeun panto, bari maluruh, 

18“Leres kitu, bapa Simon anu katelah 
Petrus teh di dieu calikna?” carek 
maranehna ka hiji jelema di dinya. 

19 Ari Petrus masih keneh mikiran 
titingalanana tea. Tuluy Ruh nimbalan 
ka anjeunna, “Tuh, aya nu nareangan 
duaan. 

20 Buru-buru tepungan ku maneh, ka 
handap; tuluy maneh kudu milu jeung 
maranehna. Lian ti eta, maneh ulah 
rumegag sabab ka darieuna teh dititah 
ku Kami.” 

21 Jut, Petrus turun nepungan. “Ieu 
bapa,” saurna, “aya naon anu diseja?” 
22Jurungan ngawalon, “Nu mawi, 
ngadeuheus teh ngemban piwarangan 
Kornelius, opsir anu luhur budi. Anjeunna 
disumpingan malaikat anu ngemban 

pidawuh Allah, dipiwarang ngangkir 
bapa ka bumina; anjeunna seja ngalap 
piwulangna bapa.” 

23 Semah ku Petrus diaku sina 
mareuting di anjeunna. Poe isukna, bral, 
anjeunna miang jeung nu ngangkir 
dibarengan ku sawatara urang Yopa anu 
saiman. 

24 Isukna, anjeunna sabatur-batur 
geus aranjog ka Kesarea, nya keur 
meujeuhna diarep-arep ku Kornelius nu 
geus ngangkiran sanak baraya jeung 
sobat-sobatna. 

235 Gancang-gancang Petrus ku Kornelius 
diboro, terus disembah bari sideku. 

26Tapi ku Petrus, geuwat bae anjeunna 
diajak nangtung. Saurna, “Ngadeg bae, 
bapa mah jalma biasa.” 

2! Sup, aranjeunna arasup bari cacarios 
pikeun nepungan anu di jarero imah. 

28 Saur Petrus ka pribumi, “Dulur-dulur 
aruninga yen urang Yahudi henteu pisan 
kenging gaul atanapi natamu ka anu 
sanes Yahudi deui. Tapi bapa parantos 
diisaratan ku Allah, dawuhana-Na, "Poma 
ulah nganggap najis atawa haram ka 
pada jalma.” 

29 Atuh waktu diteang teh, bapa henteu 
rumegag deui; teras bae bapa ka 
dieu. Ayeuna bapa seja tumaros, naon 
pasejaanana neang bapa teh?” 

30 Waler Kornelius, “Opat dinten 
kalangkung, kinten-kinten wayah kieu, 
— tabuh tilu sonten — abdi teh tapakur. 

31 Jleg, aya malaikat ngadeg hareupeun. 
Panganggona murub mubyar. *Kornelius,' 
saurna, 'do'a paneda maneh geus 
tepi ka hadirat Allah; kitu deui amal 
sidekah maneh, geus meunang sapa'at 
di payuneuna-Na. 

32 Geura nitahan jelema ka Yopa, angkir 
Simon anu katelah Petrus, anu keur aya 
di imah tukang ngawidang kulit ngaran 
Simon keneh, anu pernahna di sisi laut.” 

33 Enggal-enggal abdi ngajurungan 
rencang ka bapa. Hatur nuhun, bapa 
parantos luntur manah kersa sumping. 
Ieu anu karempel di payuneun Allah, 
sadayana ngajeng-ngajeng pisan sumeja 
ngarupingkeun dawuhan Allah anu 
diemban ku bapa.” 

34 Pok, Petrus muka carita, saurna, 
“Ayeuna ku bapa kaharti, yen mungguh 
Allah mah teu ngabeda-beda umat. 

35 Unggal jalma, bangsa naon bae, anu 
ajrih ka Anjeunna jeung ngamalkeun 
kahadean, tangtos baris diangkeun. 

36 Hal ieu teh, — Dawuhan Anjeunna 
tea — kudu ditepikeun ka bani Israil, nya 
eta pangandika anu mawa katengtreman 
jiwa ku karana Isa Al Masih nu jadi 
Gustining sakumna jalma. 

3/ Saderek-saderek oge, tangtos 
aruninga kana kajadian-kajadian di 
tanah Yudea anu diawitanana di Galilea, 
sanggeus diayakeun baptisan nu 
diembarkeun ku Yahya. 

38 Hal ieu teh, nya ngeunaan Isa Al 
Masih, — urang Nasaret tea — anu 
parantos diistrenan ku Allah, ku jalan 
maparin Ruh Allah sarta kakawasaan. 
Lajeng, Anjeunna teh ngider bari 
ngamalkeun kahadean jeung nyageur- 
nyageurkeun sakur anu digenggem 
ku kawasa Iblis. Sabab Anjeunna, 
disarengan ku Allah. 

39 Nya bapa sapara kanca anu geus 
nyaraksian kana sakur padamelana-Na, 
tug, nepi ka pupus-Na pisan; Anjeunna 
diperlaya ku urang Yahudi, nya eta ku 
jalan digantung dina tihang gantungan. 

40 Nanging dina poe anu katilu, Isa teh 
ku Allah digugahkeun deui tina pupus-Na 
sarta diwidian nembongan. 

41 Sanajan kitu, nembongana-Na teh, 
henteu ka sadayana. Tapi ngan ukur ka 
saksi-saksi-Na bae, — anu ti samemehna 
keneh parantos ditangtoskeun ku Allah, 
nya eta ka bapa sapara kanca — anu 
kungsi dahar nginum jeung Anjeunna 
sanggeus Anjeunna digugahkeun deui ti 
antara anu geus maraot. 

42 Bapa sapara kanca, ku Anjeunna, 
dipapancenan kedah mere embaran 
sareng panyaksen ka bangsa sakumna; 
yen Anjeunna teh, ku Allah parantos 
dijenengkeun Hakimna sakumna jalma, 
boh anu harirup keneh, boh anu geus 
maraot. 

43 Kitu oge, Nabi-nabi, sadayana sami 
maparin panyaksenna tina perkawis 
salira Anjeunna, nya eta sing saha anu 
percaya ka Anjeunna bakal dihampura 
dosana ku karana pajenengana-Na.” 

44 Sabot Petrus cacarios, Ruh 
Allah lungsur ka nu keur karumpul 
ngabarandungan. 

45 Pangiring Petrus ti Yopa, nya eta 
rencang-rencangna anu saiman ti 

golongan anu disunat, bati arolohok; 
pamikirna, geuning bangsa sejen oge 
sarua ginuluran Ruh Allah. 

46 Sabab sajeroning ngamulyakeun 
Allah teh, maranehna, cacaritana ku 
basa roh. 

4/ Petrus sasauran deui, “Saupama ieu 
dulur-dulur ayeuna marenta dibaptis ku 
cai, naha aya anu seja mapalangan? 
Margi geus bukti maranehna geus 
nararima Ruh Allah sarua jeung 
urang-urang!” 

48 Geus kitu Petrus ngahaturanan 
maranehna, supaya dibaraptis kalawan 
pajenengan Isa Al Masih. Sanggeus 
kitu, Petrus, ku maranehna diandeg, 
nya pikeun sosonoan heula. Di dinya, 
anjeunna, meunang sababaraha poe. 
1 1 1Yen ayana bangsa sejen anu 

narima kana pangandika Allah 
teh, geus kabejakeun ka rasul-rasul 
jeung dulur-dulur sakapercayaan nu 
araya di tanah Yudea. 

2Waktu Petrus ngalongok ka Yerusalem, 
anjeunna diweweleh ku dulur-dulur ti 
golongan anu disunat tea, 

3 pokna, “Naha bapa teh kersa 
ngasupan imah bangsa nu teu disarunat, 


KISAH PARA RASUL 11.4-10 63 


malah tuang babarengan jeung golongan 
anu karitu?” 

4Tuluy, hal ihwalna teh, ku Petrus 
dijentrekeun parele; saurna, 

“Hiji mangsa, basa bapa keur di Yopa, 
sabot sembahyang dumadakan bapa 
kabawa ku pangawasa ilahi. Bapa ningal 
sarupaning barang anu mangrupa lawon 
rubak nu ditalian kaopat juruna. Eta 
barang teh, turun nepi ka srogna di 
hareupeun bapa. 

e Barang ku bapa ditingali, eusina, nya 
rupa-rupa sato, ti bangsa suku opat nepi 
ka bangsa nu ngarayap jeung bangsa 
manuk. 

Ngong aya soara, pokna: “Geura 
hudang, Petrus! Heug peuncit, heug 
dahar Eta sato teh!” 

8 Cek bapa teh, palias Gusti, sungut 
abdi tara pirajeunan kana barang haram 
atanapi najis. 

9Tuluy, eta soara ti sawarga teh, ngong 
deui: 'Anu geus dihalalkeun ku Allah, ku 
maneh teu meunang diharamkeun.” 

10kitu jeung kitu bae nepi ka tilu 
balikan; sanggeus eta, kakara barangna 
dipulut deui ka langit. 

ll1Waktu eta keneh, wet, aya anu 
carunduk tiluan geus di hareupeun panto 
imah tempat bapa nganjrek. Sihoreng, 
maranehna teh, utusan ti Kesarea. 

12 Geus kitu, bapa didawuhan ku Ruh 
Allah, saur-Na: "Maneh kudu milu jeung 
maranehna kalawan ulah rumegag.” Ka 
dituna bapa teh dianteur ku genepan. 
Sanggeusna tepi, sarerea asup ka imah 
nu ngangkir. 

13 ki pribumi nyaritakeun yen anjeunna 
geus kasumpingan malaikat, ngadeg 
di imahna. Eta malaikat nimbalan, yen 
anjeunna kudu nitahan jelema ka Yopa 
pikeun ngangkir Simon anu katelah 
Petrus, 

14 nu bakal nungtun maraneh 
sakulawarga kana jalan pisalameteun. 

15 Sabot bapa cacarita di dinya, Ruh 
Allah lungsur ka maranehna, kawas ka 
urang-urang tea, bareto. 

16Ras bae, bapa inget kana dawuhan 
Gusti Jungjunan urang, anu nyaurkeun 
yen Yahya mah ngabaptisna ku cai, ari 
urang mah bakal dibaraptis teh ku Ruh 
Allah. 

1/ Sabab Allah ku manten, geus 
maparinkeun sih kurnia ka maranehna 

sarua jeung ka urang bareto, nya eta 
basa mimiti percaya ka Isa Al Masih. Atuh 
pimanaeun bapa bisa ngahalang-halang 
kana pangersa-Na?” 

18 Geus kitu mah, anu ngaweweleh 
teh laleler; malah antukna mah 
ngamulyakeun ka Allah, pokna, “Allah 
teu ngabeda-beda ka bangsa deungeun; 
lian ti eta, oge maparin kurnia pertobat 
nu jadi marganing hirup.” 

19 Geus kacatur, ti barang Stepanus 
dipaehan para panganut teh dikaniaya, 
nepi ka papencar arincah ka mana 
mendi. Aya nu nepi ka Penisia, ka 
Siprus, jeung ka Antioki oge. Di ditu ge, 
maranehna teh tetep bae ngawawarkeun 
Injil; sanajan ngan ka papada urang 
Yahudi deui oge. 

20Tj antara anu marubus ka Antioki, 
aya sawatara urang nu asal ti Siprus 
jeung ti Kirena. Maranehna ngabarkeun 
Injil oge ka urang Yunani. Ku maranehna 
diterangkeun, yen Isa teh Gusti 
Jungjunan. 

2*1Lantaran kabiruyungan ku 
pangheuyeukna panangan Gusti 
Jungjunan urang, loba pisan jelema anu 
jadi percaya sarta aranut ka Anjeunna. 

22Teu hal, kabejakeun oge ka jamaah 
nu di Yerusalem, anu terus ngirimkeun 
Barnabas ka Antioki. 

23 Barnabas kacida bungaheunana, 
sanggeus anjeunna ningal bukti 
buah-buahna rahmat Pangeran di eta 
tempat. Anjeunna nganasehatan, supaya 
maranehna tetep tuhu ka Gusti. 

24 Lantaran Barnabas teh jelema hade 
budi tur kadeudeul ku Ruh Allah jeung 
ku iman, loba jelema anu katarik nepi ka 
palercayana ka Gusti Jungjunan urang. 

25 Ti Antioki Barnabas terus ka Tarsus 
nepungan Saulus. Tuluy Saulus diajak ka 
Antioki ku Barnabas. 

26 Duanana marukim di jamaah 
Antioki, meunang sataun campleng bari 
ngawuruk ka jalma rea. Murid-murid 
panganut Al Masih teh, nya di Antioki 
pisan mimiti disarebut 'Urang Masihi.” 

2! Sajeroning kitu, aya oge nabi-nabi 
anu ti Yerusalem ngadongdon ka Antioki. 
28 Salah saurang di antarana, ngaran 

Agabus. Anjeunna kaserepan ku Ruh, 
nyebutkeun yen bakal aya paila hebat 
di sakuliah dunya. Naon nu geus 
disebutkeun kuanjeunna, bukti; eta 
kajadian teh keur jaman Prabu Klaudius. 

29 Murid-murid baradami rek arudunan, 
— gedena kumaha mampuhna masing- 
masing bae — pikeun disumbangkeun ka 
dulur-dulur nu marukim di Yudea. 

30 Prak bae, murid-murid teh arudunan; 
tuluy beubeunanganana dipasrahkeun 
ka pangurus jamaah di Yudea ku jalan 
dipihapekeun ka Barnabas jeung Saulus. 
1 ? 1 kira-kira dina jaman eta keneh, 

raja Herodes mimiti nyieun talajak 
keras ka sawatara anggota jamaah. 
2Yakobus, lanceukna Yahya tea, ku 
anjeunna dipaehan ku pedang. 

3 Uninga yen talajakna kitu teh kapake 
ku urang Yahudi; kerewek deui bae, 
manehna teh nangkep Petrus, nya eta 
dina hari raya “Roti Teu Ragian.” 

*Terus, Petrus teh dipanjarakeun sarta 
dijaga ku opat regu serdadu, sareguna 
opat-opat. Maksudna, sabada Paska 
Petrus teh arek dipariksa perkarana 
kalawan disaksian ku balarea. 

"Jamaah ngan ukur bisa 
mangdo'akeun ka Allah, muga 
anjeunna ditangtayungan. 

6 Pjisukaneun Herodes rek nyerenkeun 
Petrus, peutingna, anjeunna kulem teh 
dihapit ku dua serdadu sarta dirante 

dua beulitan. Jaba ti eta, aya serdadu 
sejenna deui anu ngajaraga panto. 

/Ujug-ujug, Jleg, aya malaikat ngadeg 
deukeut Petrus; kamar jadi hibar ku 
cahayana. Petrus digeuingkeun, saurna, 
“Geuwat hudang!” Dadak sakala, rante 
lesot tina leungeun Petrus. 

8“Buru pake jubah maneh, tuturkeun 
kami,” saurna deui. 

? Petrus ngiclik nuturkeun malaikat 
ka luar bari asa samar; naha ieu teh 
malaikat enyaan atawa titingalan bae. 

10Tempat jaga kahiji jeung kadua geus 
kaliwat, jol ka panto beusi, nya eta 
gapura anu losna ka kota. Eta panto, 
bray, muka ku maneh; bras aranjeunna 
ka luar, maraju nepi ka tungtung jalan; 
barang nepi ka dinya tuluy, les, malaikat 
ngaleungit. 

11 Barang emutanana geus jejeg, Petrus 
ngagerendeng, “Yakin atuh, mo salah 
deui, Gusti geus ngutus malaikat-Na 
ngaluputkeun aing tina genggeman raja 
Herodes jeung tina angkara murkana 
urang Yahudi.” 

12 Sanggeus mikir-mikir sakeudeung, 
anjeunna terus bae ka imah Maryam, 
indungna Yahya Markus. Kabeneran, 

di dinya, loba jelema karumpul keur 
ngadaro'a. 

13 Anjeunna keketrok, tuluy 
disampeurkeun ku hiji awewe ngaran 
Rode; anjenna teh, disaha-saha. 

14 Rode ujug-ujug tenget bae kana 
sorana; tapi bawaning ku atoh-atohna, 
manehna lain buru-buru muka panto, 
anggur ngadon hariweusweus heula ka 
anu araya di jero: Petrus cenah anu 
keketrok teh. 

15 Cek batur-baturna, “Boa ngalindur 
maneh mah!” Tapi manehna, keukeuh 
ngaenyakeun. Tuluy cek batur-baturna, 
“Malaikatna meureun eta mah!” 

16 Petrus haben bae keketrok. Barang 
panto dibukakeun, gok, maranehna 
ngajarenghok karaget. 

1/ Petrus pepeta ngisarahan ulah 
recok, bari pok medarkeun lalakonna 
ditulung ku Gusti lolos ti pangbuian. 
“Pangbejakeun bae ka Yakobus, kitu 
deui ka dulur-dulur sejenna,” saurna bari 
terus ka luar deui muru tempat sejen. 

18 Isukna, serdadu-serdadu jaga, 
raribut silih tanyakeun Petrus; 

19 raja Herodes gancang marentahkeun 
supaya Petrus diteangan, tapi weleh 

teu kapanggih. Ari serdadu-serdadu 
jaga sanggeus dipariksa, tuluy bae 
maranehna, kabehanana, diparaehan. 
Beres eta, sang raja ngantunkeun Yudea, 
angkat ka Kesarea sarta linggih di dinya. 

20 Hiji mangsa, raja Herodes bendu 
pisan ka urang Tirus jeung Sidon. 
Sanggeus samupakat, urang Tirus 
jeung Sidon teh ngadareuheusan ka 
anjeunna. Eta teh sanggeus maranehna 
hasil ngawujukan salah saurang pagawe 
karaton anu ngaran Blastus, nepi ka 
biluk daek ngadeudeul mangmentakeun 
pangampura raja. Ari sababna mah, 
bahan pangan Tirus jeung Sidon 
teh, kacida gumantungna ka wilayah 
cangkingan eta raja. 

21 Dina hiji waktu anu geus ditetepkeun, 
Herodes dangdan, nya eta make anggoan 
karajaan; tuluy manehna linggih dina 
singgasana sarta ngagalantang ka 
rayatna. 

22Rayatna nempas ku surak, majar teh, 
“Ieu mah gentra ilahi, lain sora manusa!” 

23 Sapada harita keneh, sang raja 
digebug ku malaikat Pangeran lantaran 
kacida teu hormatna ka Allah. Anjeunna 

keuna ku panyakit, salirana beak 
dihakanan ku bilatung nepi ka pupusna. 

24 Ari pangandika Gusti beuki sumebar 
bae, kawentar ka jalma rea. 

23 Barnabas jeung Saulus marulang 
deui, — ti Antioki ka Yerusalem — 
sanggeus tugas-tugasna beres, bari 
mawa Yahya anu sok katelah oge 
Markus. 

1 3 1 Harita, di jamaah Antioki, aya 

sawatara nabi jeung guru agama, 
nyaeta Barnabas, Simeon anu katelah 
Niger, Lukius urang Kirena, Saulus jeung 
Menahem anu tadina diurusna bareng 
jeung raja Herodes. 

2Dina hiji poe, waktu aranjeunna 
nekanan ibadah jeung puasa, Ruh Allah 
nimbalan, “Kami menta Barnabas jeung 
Saulus sabab maranehna rek dibere 
tugas husus anu ditangtukeun ku Kami 
pribadi.” 

3 Sabada Puasa jeung sembahyang, anu 
duaan teh, ku aranjeunna ditarumpangan 
leungeun, tuluy dijarurung laku. 

4 Kalawan parentah Ruh Allah, Barnabas 
jeung Saulus mariang ka Selukia; ti 
dinya, aranjeunna balayar ka pulo 
Siprus. 

” Sadatangna ka tempat nu ngaran 
Salamis, aranjeunna, prak bae 
ngamimitian ngawawarkeun pangandika 
Allah di tempat-tempat ibadah urang 
Yahudi; aranjeunna teh dibarengan ku 
Yahya Markus, nya eta pikeun babantu. 

6 Aranjeunna ngideran eta pulo 
nepi ka Pafos. Di dinya, aranjeunna 
papanggih jeung hiji urang Yahudi, 
ngaran Baryesus; manehna teh, tukang 
sihir anu ngaku-ngaku jadi nabi. 

Eta jelema nyobat jeung Sergius 
Paulus, jelema pinter, anu jadi gupernur 
di eta pulo. Sang gupernur manggil 
Barnabas jeung Saulus; sabab anjeunna, 
hayangeun nyaho pangandika Allah. 

8Tapi aranjeunna dihalang-halang ku 
Elimas, — ngaran sejenna Baryesus dina 
basa Yunani — tukang sihir tea. Sang 
gupernur oge dihalang-halang tina niat 
ibadahna. 

9? Saulus anu harita geus dilandi Paulus 
tur kaancikan ku Ruh Allah, mencrong 
ka eta jelema. 

10“He, anak setan,” saurna, “gudangna 
tipu daya jeung kadurjanaan, satruning 
bebeneran, na moal eureun-eureun 

maneh teh mengkol-mengkolkeun Jalan 
Lempeng pituduh ti Pangeran? 

11 Ayeuna rasakeun, maneh pinasti 
lolong katiban panangan Pangeran. 
Sababaraha poe, lilana, maneh moal 
bisa neuleu panonpoe!” Sapada harita 
keneh, reup wae, eta jelema ngarasa 
poek, asa kakurung ku pepedut; tuluy 
manehna uyup-ayap, neangan anu ha'at 
daek nunungtun. 

12 Nenjo kajadian kitu teh, sang 
gupernur terus percaya sarta pohara 
ngarasa katajina deuih ku ajaran Gusti 
Jungjunan urang. 

13Ti Pafos, Paulus jeung nu duaan deui 
balayar ka Perga bawahan Pampilia; tapi 
Yahya Markus mah, ti dinya teh, mulang 
deui ka Yerusalem. 

14Ti Perga, aranjeunna terus lumaku, 
nepi ka jol di Antioki bawahan Pisidia. 
Dina poe Sabatna, aranjeuna, sup ka 
tempat ibadah terus dariuk. 

15 Anggeus maca hukum Toret jeung 
kitab Nabi-nabi, pangurus di dinya 
nawaran ka aranjeunna, pokna, 

“Bilih bade masihan amanat geusan 
ngawangun atanapi ngabeberah ka umat 
di dieu, mangga dihaturanan.” 

16 Jung, Paulus nangtung; tuluy 
anjeunna mere isarah ku panangan, 
barabat sasauran, “Dulur-dulur bani 
Israil, oge aranjeun anu sumujud ka 
Allah, simkuring amit sumeja nyarita. 

1/ Allah nu disembah ku umat Israil 
parantos milih karuhun urang sareng 
ngajembarkeun eta bangsa sapanjang 
ngumbara di Mesir. Panangana-Na anu 
digjaya parantos nuyun eta bangsa budal 
ti eta nagara. 

18 Opat puluh taun, Anjeunna tetep 
sabar nangankeun pamolahna eta 
bangsa di alas kikisik. 

19 Tujuh bangsa anu ngageugeuh 
tanah Kanaan, ku Anjeunna ditumpes; 
urut tanah wilayahna diserenkeun, 
dibagi-bagi, ka eta umat-Na ngajadi 
tanah warisan. 

20 kira-kira opat ratus lima puluh taun ti 
harita, maranehna, ku Anjeunna dibere 
hakim-hakim, — tug — nepi ka jaman 
Nabi Samuel. 

21 Geus kitu, maranehna marenta raja, 
ku Allah diturut; maranehna dibere Saul 
bin Kis, ti kaom Binyamin, meunang opat 
puluh taun. 

22Saul henteu kaanggo ku Allah; tuluy 
eta raja diganti ku Nabi Daud. Ngeunaan 
Nabi Daud, Allah parantos ngadawuh: 
Kami geus manggih Daud tur matak 
panuju, jelema pantes keur nyubadanan 
sagala maksud-maksud Kami. 

23 Nya ti turunan anjeunna, — cocog 
sakumaha anu parantos disubayakeun 
Allah — digelarkeun Juru Salametna bani 
Israil, nya eta Isa tea. 

24 Selang mangsa pisumpingeun 
Anjeunna, aya uar pangajak ti Yahya 
ka sakumna bani Israil supaya tarobat 
jeung dibaraptis. 

23 Nalika tugasna meh rengse, Yahya 
nyaurkeun kieu: "Ulah saralah sangka, 
kula mah lain Anjeunna. Anjeunna 
mah, sumping-Na teh engke, nya eta 
sapandeurieun kula. Kula mah hamo 
wani muka tali tarumpah-tarumpah-Na 
acan. 

26 Dulur-dulur! Boh anu turunan 
Ibrahim, boh anu lianna, anu sami-sami 
sieun ku Allah! Eta uaran pisalameteun 
teh, nya ka urang ditujulkeunana. 

2! Ku urang Yerusalem mah, nya kitu 
deui ku parapamingpinna, Anjeunna teh 
ditampik. Anjeunna dihukum pati ku 

maranehna. Ku kituna, sakumaha anu 
geus disaurkeun ku nabi-nabi anu sok 
diaraji saban poe Sabat teh, ku lantaran 
talajak maranehna, jadi ngabukti. 

28 Sanajan henteu bisa maranggihkeun 
kasalahan anu manjing kana hukuman 
pati, maranehna geus maraksa ka Pilatus 
supaya Anjeunna ditelasan. 

29 Sanggeus sagala paniatanana ka 
Anjeunna tinekanan, — sakumaha 
anu geus kaungel dina Kitab — layon 
Anjeunna diturunkeun tina tihang 
panggantungan tuluy dikurebkeun. 

30 Tapi Anjeunna, ku Allah, digugahkeun 
deui tina pupus-Na. 

31 Sanggeus gugah, Anjeunna 
nembongan sababaraha kali ka nu 
kungsi ngariring ka Anjeunna waktos 
angkat ti Galilea ka Yerusalem. Nya 
aranjeunna, nu ayeuna jaradi saksi ka 
balarea teh. 

32 Ayeuna simkuring sumeja 
ngadongkapkeun uaran nu matak 
suka ati, nya eta: Jangji anu baheula 
ditimbalkeun ka karuhun urang teh, 

33 ku Allah parantos dibuktikeun ka 
urang, nu jadi turunanana, nya eta ku 
jalan ngagugahkeun Isa; hal ieu teh, 

sami sareng anu parantos diseratkeun 
dina Kitab Zabur anu kadua: “Hidep, 
Anaking! Poe ieu pisan hidep ku Kami 
diyugakeun.” 

34 Isa parantos digugahkeun ku 
Allah tina pupusna sarta moal bisa 
keuna ku buruk deui. Eta teh pikeun 
ngalaksanakeun timbalana-Na anu ieu: 
"Jangji Kami ka Daud, jangji suci tur 
beunang diuji, baris dilaksanakeun.” 

33 Salajengna, dina zabur sejenna 
disebatkeun kieu: “Gusti Pangeran! 
Gusti moal tega ngantep jalmi-jalmi 
anu parantos disucikeun ku Gusti sina 
binasa.” 

36 Ari Daud, dina keur hirupna, 
ngalakonan sagala pangersa Allah 
sajeroning mingpin bangsana, dugi ka 
pupusna; salajengna, anjeunna teh 
dikurebkeun sagigireun karuhunna; 
kajabi ti eta, salirana ge buruk, sanes. 

37 Nanging Isa mah henteu kungsi 
buruk, margi digugahkeun deui ku Allah. 

38 Mugi aruninga dulur-dulur! Nya ku 
lantaran Anjeunna pangna dulur-dulur 
kenging uaran pangampura dosa teh. 

39 Nya ku jasa Anjeunna sakur jelema 
anu percaya bisana leupas tina dosa 

teh, anu hamo tea bisa kaalaman ku 
aranjeun ku sakadar nurut kana hukum 
Musa wungkul mah. 

40 kitu nu mawi sing ati-ati, ulah dugi 
ka nyorang hal-hal anu kasebat dina 
kitab nabi-nabi, nu kieu ungelna: 

4#"MAti-ati maraneh tukang-tukang 
ngahina! Tanwande maraneh 
ngararenjag sarta tumpur. Sabab jaman 
ieu, Kami keur ngalaksanakeun hiji 
pagawean; ku maraneh moal dipercaya, 
sanajan aya anu nerangkeun.”” 

42 Sanggeus Paulus jeung Barnabas 
kalaluar, ku maranehna diparenta supaya 
piwulangna anu bieu teh dibalikan deui 
dina poe Sabat hareup. 

43 Sabubarna ibadah, loba urang Yahudi 
jeung anu ngaragem agama Yahudi anu 
sarieun ku Allah naluturkeun ngiring 
ka aranjeunna. Ku aranjeunna terus 
diwurukan jeung dinasehatan, supaya 
hirupna masing-masing tetep dina aubna 
asihing kurnia Allah. 

44 Poe Sabat hareupna, meh 
sapangeusi kota tumplek daratang 
seja ngaregepkeun pangandika Allah. 

4> Nenjo anu daratang sakitu lobana 
teh, urang Yahudi jadi sirik; ucap-ucapan 
Paulus dibarantah. 

46 Tapi kalawan henteu asa-asa ku 
Paulus jeung Barnabas diterangkeun 
kieu, "Sayaktosna, ieu pangandika 
Allah teh, ka aranjeun heula 
didongkapkeunana. Nanging ku 
lantaran aranjeun narolak sarta henteu 
ngarasa butuh ku hirup langgeng, 
didongkapkeunana teh ayeuna mah ka 
bangsa anu lian. 

4/ Sabab simkuring kudu ngestokeun 
kana parentah Allah anu kieu: “Maneh 
ku Kami enggeus dipastikeun kudu 
nyaangan bangsa- bangsa anu teu 
palercaya ka Allah, ngadatangkeun 
kasalametan, tug, nepi ka tungtung 
bumi.”” 

48 Ngadarenge ieu ucapan, jalma-jalma 
ti golongan luar bangsa Yahudi teh kacida 
barungaheunana. Tuluy maranehna 
ngamulyakeun pangandika Allah; sakur 
anu geus ditakdirkeun hirup langgeng 
mah, jadi palercaya. 

49 Geus kitu mah, pangandika Allah teh 
sumebar ka sakuliah wilayah. 

50 Tapi jelema-jelema ti kaum Yahudi, 
henteu caricingeun. Wanita-wanita 
anu palercaya ka Allah tur kapandang 
di masarakat katut para gegeden di 
eta kota, ku maranehna dihasud; 
tuluy maranehna ngayakeun rupa-rupa 
tarekah, nepi ka Paulus jeung Barnabas 
teh diusir ti wilayah eta. 

31 Sabab eta, Paulus jeung Barnabas 
teh ngebutkeun kekebul tina suku, keur 
nembongkeun ka teu sugemaanana ka 
maranehna; tuluy aranjeunna angkat ka 
kota Ikonium. 

52 Ari murid-murid anu di Antioki, 
hatena, pinuh ku rasa bagja jeung ku 
Ruh Allah. 

14 1Di Ikonium, ieu dua rasul teh, 

terus ngajugjug ka tempat ibadah 
urang Yahudi sarta ngawulang di dinya. 
Piwulangna pohara ngayakinkeunana, 
nepi ka loba urang Yahudi jeung urang 
Yunani anu palercaya. 

2“Tapi urang Yahudi, — ti golongan 
anu narolak kana piwulangna — 
ngahucuhkeun jalma-jalma anu 
teu palercaya ka Allah tea, nepi ka 
maranehna maralik jadi arijideun ka 
rasul-rasul. 

3 Rada lila oge Paulus jeung Barnabas 
caricing di dinya teh — nya aranjeunna 
teh bari neruskeun ngawulangna 
kalawan teuneung ludeung — lantaran 
aranjeunna percaya ka Allah. Uaran 
tina hal sih kurnia Gusti teh, ku Allah 
dideudeul, ku jalan maparin kakawasaan 
ka aranjeunna pikeun nyieun tanda- 
tanda ajaib sarta mujijat-mujijat. 

Harita, urang dinya bengkah jadi 
dua golongan; aya anu biluk ka urang 
Yahudi, aya anu biluk ka rasul-rasul. 

3 Golongan anu teu percaya ka Allah, 
bareng jeung urang Yahudi katut 
parapamingpinna terus gerak; karepna 
mah, rasul-rasul teh dikaniaya sarta 
dibaledogan ku batu. 

6eTapi ku aranjeunna kanyahoan, nya 
buru bae aranjeunna teh ngejat ka 
kota Listra, Derbe, jeung ka kota-kota 
anu aya di sakurilingeunana, bawahan 
Likonia. 

7 Di dinya, aranjeunna ngawawarkeun 
Injil oge. 

8 Di Listra, aya hiji jelema anu lumpuh ti 
barang burusut; manehna teh ngan ukur 
bisa diuk bae, teu bisa leumpang. 

9Waktu Paulus ngawuruk, kabeneran 
manehna milu ngadengekeun. Ku Paulus 
dipencrong sarta kapeleng gede imanna, 
aya bahan bisa dicageurkeun. 

10“Pek nangtung sing ajeg!” Saur 
Paulus ka manehna, tarik pisan. Dadak 
sakala, jung bae, manehna bisaeun 
nangtung, malah tuluy leuleumpangan. 

11 Bawaning ku ngarasa aneh, jalma 
rea raong ngaromong dina basa Likonia, 
pokna, “Dewa lungsur, miraga jalma!” 

12 Ku jelema-jelema di dinya, Barnabas 
disebut dewa Zeus, ari Paulus dewa 
Hermes, nya eta juru sabda dewa. 

13 Geus kitu, imam dewa Zeus — anu 
kuil pamujaanana aya di saluareun 
eta kota — datang ka kota bari mawa 
sapi jalu pikurbaneun jeung rupa-rupa 
kekembangan. Maksudna mah, arek 
ngajak urang dinya ngahaturkeun 
kurban ka rasul-rasul tea. 

14 Paulus jeung Barnabas nepikeun ka 
nyosoeh jubah nu dianggo bari terus 
muru jalma rea, pok ngagero, 

15“Dulur-dulur! Nanaonan aranjeun 
teh? Kaula duaan teh jalma biasa, teu 
beda ti aranjeun. Ka dieu soteh seja 
ngawawarkeun Injil, rek ngelingan ka 

aranjeun supaya ninggalkeun kalakuan 
anu gaplah; malar hirup nyanghareup 
ka Allah anu jumeneng, anu ngadamel 
langit, bumi jeung laut katut pangeusina. 

16 Baheula-baheula mah, manusa 
teh, ku Allah diantep nyorang jalanna 
masing-masing. 

1/Tapi papadaning kitu, Anjeunna 
tetep miasih sarta henteu kendat-kendat 
mintonkeun sipat murah asih-Na, 
maparin hujan ti langit, maparin 
musim bubuahan, maparin dahareun, 
jeung maparin lian-lianna anu matak 
pikabungaheun.” 

18 Tapi rasul-rasul teh, meh-meh 
kawalahan; sabab keukeuh bae arek 
dihaturanan kurban ku maranehna. 

19 Sabot kitu, jul-jol, — ka dinya — 
urang Yahudi ti Antioki jeung Ikonium. 
Maranehna ngarorojok urang dinya, 
nepi ka bariluk ka maranehna. Malahan 
mah, eta urang dinya teh, nepi ka 
maraledogan Paulus ku batu sarta 
nyered anjeunna ka palebah luareun 
kota sabab pada nyarangka geus maot. 

20 Tapi waktu keur diriung-riung ku 
murid-muridna, anjeunna cengkat deui, 
tuluy indit deui ka jero kota. Poe isukna, 

anjeunna miang ka Derbe, bareng jeung 
Barnabas. 

21 Di Derbe, Paulus jeung Barnabas 
ngawawarkeun Injil tur hasil, nya eta 
loba anu palercaya. Ti dinya, aranjeunna, 
wangsul deui ka Listra, Ikonium, jeung 
Antioki. 

22 Dj tempat-tempat eta, aranjeunna 
teh negerkeun murid-murid supaya 
murid-murid sing karuat iman; saur 
aranjeunna, “Asup ka Karajaan Allah 
mah kudu nyorang heula rupa-rupa 
kasangsaraan.” 

23 Di tiap-tiap jamaah, aranjeunna 
ngangkat kokolot-kokolot jamaah, 
tuluy dipangnedakeun sarta dipuasaan; 
geus kitu, eta kokolot-kokolot teh 
dipasrahkeun ka Gusti Sumbering 
kapercayaanana. 

24 Aranjeunna ngider di sakuliah 
wilayah Pisidia, nepi ka aranjog ka 
wilayah Pampilia. 

25 Di wilayah Pampilia aranjeunna 
ngawawarkeun Injil oge, nya eta di 
tempat anu ngaranna Perga sarta di 
Atalia anu pernahna di basisir. 

26 Ti dinya, aranjeunna balayar ka 
Antioki di tanah Siria; nya di tempat eta 

pisan aranjeunna ginanjar asihing Allah 
teh pikeun ngemban tugas nu ayeuna 
geus rengse dilampahkeun. 

2! Dj dinya, aranjeunna ngumpulkeun 
anggota jamaah, tuluy ngadadarkeun 
padamelan Allah anu diembankeun ka 
aranjeunna sarta nerangkeun, yen Allah 
parantos mukakeun lawang pikeun jalan 
kana iman ka bangsa-bangsa sejen oge. 

28 Lila oge, aranjeunna nganjrek di 
murid-muridna di Antioki teh. 

1 5 ! Hiji mangsa, jamaah di Antioki 

kadatangan dulur-dulur ti jamaah 
Yudea, anu nerangkeun yen jamaah 
Antioki kudu disarunat nyumponan adat 
istiadat warisan ti Musa; sabab mun teu 
kitu, hamo bisa salamet. 

2“Tapi pendirian maranehna anu kitu 
teh, pohara dibantahna ku Paulus jeung 
Barnabas mah. Ahirna, jamaah ngutus 
Paulus, Barnabas, jeung sawatara urang 
deui ka Yerusalem pikeun nyawalakeun 
sualna. 

3Ku jamaah, eta utusan-utusan teh, 
dianteur nepi ka wates kota; ti dinya, 
karebat lumaku, — jalanna — ka tanah 
Puniki jeung Samaria. Dulur-dulur anu 
caricing di dinya, barang dibarejaan 

yen loba bangsa-bangsa anu asalna teu 
ngenal Allah teh, tarobat sarta meunang 
nugraha, kabeh marilu atoh. 

4Di Yerusalem, — sanggeus 
dibageakeun ku jamaah jeung ku rasul- 
rasul katut parakokolotna — parautusan 
teh ngadadarkeun beubeunanganana 
enggoning ngalaksanakeun padamelan 
Allah. 

”Tapi cek anggota-anggota anu asal ti 
golongan Parisi mah, anggota-anggota 
anu lain Yahudi teh wajib disarunat heula 
pikeun nyumponan hukum Musa. 

6eHal eta, ku rasul-rasul jeung 
parakokolot tuluy digunemcaturkeun. 

/Sanggeus sual jawab rada lila, 
ahirna Petrus nyarita, “Dulur-dulur 
tangtu aremut keneh, yen baheula, 
simkuring geus dipilih ku Allah jadi 
biwir panyambung lemek pikeun ngajak 
bangsa- bangsa anu teu ngenal Allah, 
supaya percaya kana uaran Injil. 

8 Allah anu uninga kana eusi hate tiap- 
tiap jelema, kersa nampi maranehna 
sarta maranehna geus dipaparinan Ruh 
Allah cara urang. 

? Eta teh nandakeun, yen Anjeunna 
teu ngabeda-beda; jiwa urang jeung 

maranehna sarua; ku lantaran iman 
kapercayaan, maranehna oge geus 
disucikeun ku Anjeunna. 

10 Jadi, naha atuh urang make 
arek ngadoja ka Anjeunna, niat rek 
ngamomotan papada dulur ku pasangan 
anu hamo baris katanagaan, boh ku 
karuhun, boh ku urang-urang. 

11 Ari sual pisalameteun mah, kaayaan 
urang jeung maranehna teh sarua bae. 
Sabab anu jadi lantaran urang bisa 
salamet mah, nya eta upama urang 
percaya kana sih kurnia-Na Isa, Gusti 
Jungjunan urang.” 

12 Jep, jamaah jempe; terus maranehna 
ngabarandungan katerangan ti Paulus 
jeung Barnabas anu medarkeun 
tanda-tanda ajaib jeung mujijat- 
mujijat padamelan Allah di kalangan 
bangsa-bangsa sejen ku perantaraan 
aranjeunna. 

13 Geus kitu, ngong Yakobus nyarita, 
“Dulur-dulur! 

14 Ku saderek Simon geus diterangkeun 
yen ti awalna keneh kajurung ku welas 
asih-Na ka bangsa-bangsa sejen, Allah 
parantos milih hiji bangsa anu baris 
ngemban pajenengana-Na. 

1" Ieu teh luyu pisan jeung pisaur 
nabi-nabi dina Kitab anu kieu ungelna: 

16*Engke Kami bakal datang deui, seja 
ngawangun deui pondok Daud nu geus 
runtuh, sina ngadeg sarta weweg, 

1/ supaya umat sejenna oge nareangan 
Pangeran, nya eta sakumna bangsa- 
bangsa anu acan wawuh ka Allah, anu 
kaasup milik Kami keneh. 

18 Kitu dawuhan Gusti anu padamelana- 
Na geus kawentar ti awit awalna 
keneh.” 

19 Ku sabab eta, atuh dulur-dulur urang 
nu teu sabangsa anu geus tarobat ka 
Allah teh, cek simkuring mah, ulah 
diririweuh. 

20 Cek timbangan simkuring, hadena 
mah urang suratan bae. Urang nasehatan 
yen maranehna kudu pantrang ngadahar 
kadaharan-kadaharan anu disajenkeun 
ka berhala-berhala, kana pajinahan, 
ngadahar daging sato anu paeh bangkar, 
sarta ngadahar getih. 

21Sabab hukum Musa teh, geus 
sumebar di tiap-tiap tempat ti baheula 
keneh; tug, nepi ka kiwari oge, eta 
hukum teh masih keneh terus dibaraca 

di tempat-tempat ibadah unggal-unggal 
poe Sabat.” 

22 Geus kitu, rasul-rasul jeung kokolot 
katut sakumna jamaah mutuskeun 
ngirim utusan ka Antioki, anu kudu indit 
bareng jeung Paulus sarta Barnabas. 
Anu kapilih jadi utusan teh, nya eta 
Yudas anu katelah Barsabas jeung Silas, 
duanana, jelema anu kapandang di 
jamaah. 

23 Maranehna mawa surat, unina, 
“Rasul-rasul, parakokolot, katut 
anggota-anggota jamaah di dieu, 
ngaturkeun salam ka dulur-dulur nu 
teu sabangsa di jamaah Antioki, Siria, 
sareng Kilikia. 

24 Nampi wartos, yen saderek- 
saderek kenging kabingung lantaran 
kadongkapan jalmi-jalmi ti pihak 
simkuring, anu pangajaranana 
abot katampina ku para saderek. 
Darongkapna teh, sanes pisan ku 
pangjurung ti simkuring. 

25 Tumali sareng eta, simkuring, ayeuna 
ngutus jalmi-jalmi ka saderek-saderek, 
anu disarengan ku saderek Paulus 
sareng saderek Barnabas anu kaasih, 

26 anu parantos nandonkeun nyawa 
demi pajenengan Gusti Jungjunan urang, 
Isa Al Masih. 

27 Anu diutus ku simkuring teh, nya eta 
saderek Yudas sareng Silas, anu baris 
nerangkeun eusi serat langkung paos. 

28 Numutkeun putusan ti Ruh Allah, kitu 
deui ti jamaah; ka para saderek moal 
bade ditambih ku kawajiban-kawajiban 
anu abot sapertos kitu, iwal ti Ieu 
pepeling: 

29 Saderek-saderek kedah pantrang 
kana kadaharan-kadaharan anu 
disuguhkeun ka berhala-berhala, 
getih, daging sato anu paeh bangkar, 
sarta kana kalakuan anu kaasup 
jinah. Kalintang saena upami kersa 
ngestokeun kana ieu pepeling. Sakitu 
anu kahaturkeun. Mugia para saderek 
ginanjar kawilujengan.” 

30 Sanggeus kitu, Yudas jeung Silas 
pamitan pikeun indit ka Antioki. 
Sadatangna, terus aranjeunna 
ngumpulkeun jamaah sarta suratna 
dipasrahkeun. 

31 Sanggeus dibaca, jamaah ngarasa 
bungah sabab eusina pinuh ku ucap 
panglipur. 

32 Saterusna, Yudas jeung Silas anu 
oge jaradi nabi, nganasehatan ku 
pituah-pituah anu matak nguatkeun 
iman. 

33 Sanggeus mangkuk rada lila, kakara 
dijarurung mulang deui ka nu ngarutusna 
kalawan dibarengan ku pidu'ana sarerea. 

34 Tapi ari Silas mah, tetep di dinya, 
henteu ngiring mulang. 

33 Paulus jeung Barnabas masih keneh 
ngalanjrek di Antioki sarta ngawuruk; 
nya babarengan jeung urang dinya, 
ngawawarkeun pangandika Gusti. 

36 Sanggeus rada lila, Paulus sasauran 
ka Barnabas, “Urang ngalongok dulur- 
dulur di tempat urang bareto nepikeun 
pangandika Gusti tea; nya hayang 
terang bae, kumaha kaayaanana teh.” 

37 Barnabas ngarempugan asal 
dibaturan ku Yahya anu katelah Markus 
tea. 

38 Tapi ku Paulus, henteu disaluyuan; 
sababna, Markus geus kungsi 
ninggalkeun aranjeunna waktu di 
Pampilia lantaran teu puruneun digawe 
babarengan. 

39 Tungtungna, aranjeunna jadi cekcok 
nepi ka jadi paturay. Barnabas balayar 
ka pulo Siprus mawa Yahya. 

40 Ari Paulus mah, milih Silas. Sanggeus 
ku jamaah dipercayakeun kana 
pangjaring Gusti, 

41 bral, aranjeunna, mariang ka tanah 
Siria jeung Kilikia pikeun nguatkeun 
jamaah-jamaah di dinya. 

1 6 1Paulus sindang oge ka Derbe 

jeung Listra. Di dinya, aya hiji 
murid ngaranna Timoteus. Indungna 
urang Yahudi, — kaasup ka anu percaya 
ka Allah — ari bapana mah urang Yunani. 
2Ku dulur-dulur saiman anu araya 
di Listra jeung Ikonium, Timoteus teh 
dikenal pisan. 

3 Paulus hoyong supaya manehna 
maturan anjeunna dina perjalanan. Ku 
Paulus, Timoteus, disina disunat heula 
cara urang Yahudi di dinya, ma'lum 
bapana teh urang Yunani. 

4 Paulus jeung Silas ngider, asup 
kota kaluar kota, bari nepikeun 
putusan-putusan anu geus diputuskeun 
di Yerusalem ku rasul-rasul jeung 
kokolot-kokolot, dibarengan ku pangajak 
muga ditarurut ku jamaah-jamaah. 

”Jamaah-jamaah teh beuki reugreug 
bae imanna, anggotana oge beuki loba. 

6 Ari tanah Prigia jeung Galata mah ku 
aranjeunna diliwat bae lantaran ku Ruh 
Allah dicegah ngabarkeun Injil di Asia. 

7Jol, aranjeunna, di tanah Misia, terus 
nyoba-nyoba asup ka wilayah Bitinia, 
tapi ku Ruh Isa teu diwidian. 

8 Sanggeus liwat Misia, jol bae di Troas. 

? Peutingna, Paulus ningal hiji titingalan; 
katingalna teh, aya urang Makedoni 
nangtung, ngageroan ka anjeunna, “Ka 
dieu meuntas, kuring tulungan!” 

10 Lantaran aya titingalan Paulus anu 
kitu, simkuring sabatur-batur sabisa- 
bisa seja ariang ka Makedoni. Sabab 
eta titingalan Paulus teh, ku sarerea 
dianggap tanda panyaur Allah, yen 
simkuring kabeh kudu ka ditu nguarkeun 
Injil. 

11 Bral bae, sarerea arindit, nya eta ti 
Troas balayar ka Samotrake; isukna, ti 
dinya, anjog ka kota Neapolis. 

12 Ti dinya, ngaheulakeun ngadatangan 
hiji wilayah di Makedoni, nya eta kota 
Pilipi; kota pangumbaraan urang Rum. Di 
dinya, sarerea nganjrek heula meunang 
sawatara poe. 

13 Dina poe Sabat, simkuring sabatur- 
batur kaluar ti lawang saketeng. Bari 
mapay-mapay walungan, beh, sararea 
teh ningal hiji tempat ibadah urang 
Yahudi. Memang, ku sararea ge, geus 
kataksir yen baris manggih nu kitu. 
Bari dariuk, simkuring sabatur-batur 
cacarita jeung sawatara wanita anu keur 
karumpul di dinya. 

14 Salah saurangna mah, nya eta tukang 
dagang lawon wungu, — jalma ibadah 
ka Allah, asal ti kota Tiatira — ngaranna 
Lidia; Hatena ku Allah dibukakeun nepi 
ka saregep pisan ngabandunganana 
kana caritaan Paulus. 

15 Tungtungna mah, anjeunna 
sakulawarga menta dibaptis. Sanggeus 
dibaptis, terus ngangkir ka imahna, 
pokna, “Upami kagalihna ku bapa-bapa 
abdi teh leres-leres parantos percaya 
ka Gusti Jungjunan aranjeun, mugi 
bapa-bapa kalalersa lalinggih ka 
rorompok.” Ku sabab dikeukeuhan, 
simkuring sabatur-batur narurut geusan 
nedunan pangondangna. 

16 Dina hiji waktu, keur simkuring 
sabatur-batur arindit ka tempat ibadah 
tea, di jalan paamprok jeung hiji awewe 

palayan anu kaancikan roh anu bisa 
nujum. Eta pangabisa teh nguntungkeun 
pisan ka anu jadi dununganana sabab 
ngadatangkeun pangasilan anu lain 
lumayan. 

1/ Manehna, hantem bae, nutur-nutur 
Paulus sakancana bari celak-celuk 
pokna, “Ieu jelema-jelema teh kabeh 
oge abdina Allah Anu Maha Agung, keur 
nuduhkeun jalan pijamugaeun!” 

18 Kitu bae, petana teh, nya teu eureun- 
eureun; hal eta, matak ngajengkelkeun 
Paulus lantaran ngaganggu pisan. 
Anjeunna malik nyoreang ka eta awewe; 
terus anjeunna marentah kieu ka eta 
roh, “Demi pajenengan Isa Al Masih, 
geura ingkah maneh ti eta awewe!” 
Sapada harita keneh, si roh teh, ingkah 
ti eta awewe. 

19 Nempo galagat kitu, ku anu maliara 
eta awewe kaerong yen maranehna baris 
leungit pangasilanana. Kerewek, Paulus 
jeung Silas ku maranehna ditewak; tuluy 
aranjeunna digiring ka pasar pikeun 
diserenkeun ka pangagung-pangagung 
kota. 

20 Cek maranehna ka nu wajib, “Ieu 
jelema ngagujrudkeun kota. 

21Urang-urang Yahudi ieu teh, 
nyebarkeun adat istiadat anu ku urang 
mah, urang Rum, hamo bisa ditarima 
atawa dipake!” 

22 Jalma rea oge milu nyaralahkeun ka 
aranjeunna teh. Pakean aranjeunna, ku 
nu wajib teh sina dibuka paksa, nya eta 
ku jalan disaroehkeun; geus kitu, jebrod 
bae, aranjeunna dihukum rangket. 

23 Tuluy aranjeunna dijebloskeun ka 
panjara sarta diparentahkeun kudu 
dijaga masing tohaga. 

24 Blus, Paulus jeung Silas, digebluskeun 
ka kamar tahanan pangjerona bari 
sukuna dibelok tohaga pisan. 

23 Kira-kira geus tengah peuting, 
Paulus jeung Silas anggur ngadaru'a 
jeung parupujian, kadarenge ku 
sakitan-sakitan lianna. 

26 Sabot kitu, riyeg bae, aya lini gede 
pisan. Gedong panjara teh, nepi ka 
inggeung, panto-pantona bluk-blak 
maruka kabeh, sarta rante-rante sakitan 
alaludar. 

2! Kapala panjara ngorejat nyaring, 
kasampak teh panto-panto kamar 
tahanan geus marolongo. Serepet bae, 
manehna mesat gobang rek maehan 


KISAH PARA RASUL 16.28-34 97 


maneh. Sabab manehna nyangka 
sakitan-sakitan kabeh geus kalabur. 

28Tapi Paulus ngagorowok, saurna, 
“Ulah waka luluasan! Araya keneh kabeh 
oge!” 

23 kapala panjara teh terus menta 
obor ka bawahanana. Manehna moro ka 
Paulus jeung Silas; tuluy bluk, nyuuh 
ka aranjeunna bari ngagibrig sakujur 
awakna. 

30 Sanggeus eta, Paulus jeung Silas 
diajak kaluar. “Juragan,” cek eta kapala 
panjara, “kumaha ieu abdi teh malar 
salamet?” 

3l1Walonna, “Kudu percaya ka Isa 
Al Masih, Gusti Jungjunan simkuring, 
saanak bojo tangtu salamet.” 

32 Satuluyna, manehna saimah- 
imah, ku aranjeunna diwuruk hal 
dawuhan-dawuhan Allah. 

33 Sanggeus manehna meresihan 
raheut-raheut Paulus jeung Silas; harita 
keneh, eta kapala panjara, sakulawarga, 
menta dibaptis. 

34 Aranjeunna diangkir ka imahna, terus 
dituangkeun. Manehna pohara ngarasa 
bagjana ku sabab sakulawargana geus 
percaya ka Gusti Allah. 

33 Barang bray, beurang, jol utusan- 
utusan ti pamarentah kota mawa putusan 
ka kapala panjara kieu, “Sakitan, anu 
duaan tea, kudu dileupaskeun.” 

36 Cek kapala panjara ka Paulus, 
“Numutkeun kaputusan pamarentah 
kota, juragan-juragan ayeuna keneh 
kedah dibebaskeun. Mangga geura 
arangkat, didungakeun sing warilujeng.” 

37 Tapi cek Paulus, “Simkuring duaan 
geus dihukum rangket kalawan 
kasaksian ku umum. Padahal simkuring 
duaan teh, warga nagara Rum; tur 
henteu dipariksa heula perkarana; 
malah mah nepi ka ngarandapan dibui 
pisan. Ayeuna bade dileupaskeun 
kitu-kitu bae, bari ririkipan. Teu tiasa 
nampi ari kitu mah. Sakedahna mah, 
aranjeunna anu kedah ka darieu ku 
anjeun, ngabebaskeun simkuring sacara 
resmi.” 

38 kasauran Paulus tea, ku utusan- 
utusan, dihaturkeun ka pangagung kota. 
Barang dibejaan yen Paulus jeung Silas 
teh warga nagara Rum, maranehna 
kacida sarieuneunana. 

39 Tuluy daratang bari tomada marenta 
hampura. Paulus jeung Silas ku 

maranehna dianteur ka luar, terus 
dijurung laku ti eta kota. 

40 Sakaluarna ti panjara, Paulus jeung 
Silas muru imah Lidia. Sanggeus 
tepung jeung dulur-dulur anu araya di 
dinya sarta geus mere paneger hate, 
aranjeunna arangkat deui. 

1 7 1 Paulus jeung Silas kebat lumaku 

deui, — liwat kota Amipolis jeung 
Apolonia — jol bae, di kota Tesalonika. 
Di dinya oge, aya tempat ibadah urang 
Yahudi. 

2Sakumaha kabiasaan, Paulus asup 
ka eta tempat. Meunang tilu Sabat, 
anjeunna, noron medarkeun mesek 
bagian-bagian Kitab Suci ka urang 
Yahudi. 

3 Ditetek dieceskeun ka maranehna, 
yen Al Masih teh geus kuduna nyorang 
kasangsaraan sarta geus kuduna gugah 
deui tina pupusna. Satuluyna, cek 
anjeunna, “Tah eta Al Masih teh, Isa tea, 
anu ayeuna diuarkeun ku simkuring ka 
aranjeun.” 

4 Aya sawatara urang anu terus percaya 
kalawan yakin, tuluy maranehna marilu, 
ngahiji, ka Paulus jeung Silas. Ti urang 
Yunani oge, loba pisan anu sarieun ku 

Allah; kitu deui, ti wanita-wanita anu 
terkemuka, jumblahna lain saeutik. 

”Orokaya, urang-urang Yahudi 
anu sejenna, jadi dararengki. Ger, 
maranehna nyieun huru-hara, nya eta 
ngaributkeun kaayaan kota; maranehna 
teh, dibantuan ku jelema-jelema anu 
teu araruni ti pasar. Tuluy maranehna 
ngambreg ka imah Yason, nya pikeun 
nyered Paulus jeung Silas ka pangadilan 
rayat. 

eTapi anu dimaksudna teu kasampak; 
tungtungna mah, anu digusur teh, Yason 
jeung sababaraha deui dulur-dulur 
saiman anu kaparengan aya di darinya. 
Tuluy maranehna diserenkeun ka para 
pangagung kota. Anu ngarusuhkeun teh 
tingcorowok, pokna, “Jelema-jelema 
tukang ngacowkeun sakuliah jagat teh, 
ayeuna geus jol ka urang, 

/diampihan ku ki Yason! Kalakuanana 
ngalanggar aturan-aturan prabu kalawan 
nyebut-nyebut, aya deui raja anu 
ngaranna Isa.” 

8 Barang aya ribut kitu, para gegeden 
katut rayatna jadi geunjleung. 

9Tapi Yason sabatur-batur teh, 
dibebaskeun deui bae. Sabab manehna, 
mere jaminan. 

10 Peutingna, Paulus jeung Silas, ku 
dulur-dulur teh dijurungkeun ka Berea. 
Di Berea, anu dijugjug ku aranjeunna 
teh, nya tempat ibadah urang Yahudi 
oge. 

11 Urang Yahudi di dinya mah, leuwih 
balageur ti batan anu di Tesalonika. 
Nya lian ti daraek tur ariklas narima 
pangandika Allah, maranehna oge, terus 
ngarulik Kitab Suci pikeun dicocogkeun 
jeung anu geus diterangkeun tea. 

1? Teu wudu loba anu terus jeung 
percayana, malah ti kaom wanita 
terkemuka jeung kaom bapa ti urang 
Yunani oge aya. 

13 Barang urang Yahudi di Tesalonika 
nyarahoeun, yen di Berea oge Paulus 
teh ngawawarkeun pangandika Allah; 
geuwat bae, jelema-jelema eta teh, 
maruru ka Berea ngadon ngahasud ka 
urang dinya, ngageumpeurkeun hatena. 

14Tuluy Paulus, ku dulur-dulur teh, 
geuwat diiangkeun ka daerah basisir; 
ari Silas jeung Timoteus mah, angger di 
Berea keneh. 

15Ku maranehna, Paulus teh dianteur 
nepi ka kota Atena; geus kitu, anu 
ngalanteurna, marulang deui bari mawa 
pesen ti Paulus yen Silas jeung Timoteus 
kudu buru-buru nyarusul. 

16 Sabot di Atena, ngadago-dago Silas 
jeung Timoteus, Paulus teh pohara 
ngarasa ngerikna. Lantaran eta kota, 
pinuh ku arca brahala. 

1/ Ku sabab eta, urang Yahudi jeung 
jelema-jelema anu palercaya ka Allah ku 
anjeunna diajak tukeur pikiran di tempat 
ibadahna; kitu deui jeung saha bae anu 
pareng papanggih di pasar saban poe. 

18 Malah anjeunna mah, sual jawabna 
teh, sok jeung ahli-ahli pikir ti golongan 
Epikorus jeung Stoa. Aya anu ngomong 
kieu, “Rek dagang carita naon eta 
tukang ngobrol teh?” Aya oge anu kieu 
ngomongna, “Kawasna bae manehna teh 
mawa agama dewa anyar.” Kituna teh, 
lantaran anjeunna nepikeun Injil anu 
medar hal Al Masih katut hal gugahna 
deui tina pupus-Na. 

19 Geus kitu, anjeunna diajak ka sidang 
anu disebut “Sidang Areopagus.” Kieu 
cek maranehna, “Meunang simkuring 

terang, eta agama anyar anu ditepikeun 
ku anjeun teh agama naon? 

20 kakupingna teh asa araraneh- 
araraneh pisan, estu matak panasaran, 
naon pimaksudeunana?” 

21 Adat urang Atena, — kitu deui adat 
bangsa-bangsa asing anu ngaradon 
ngamukim di dinya — maranehna tara 
pisan ngamonyah-monyah waktu pikeun 
urusan ieu atawa urusan itu, iwal keur 
medarkeun atawa ngabandungan hal 
anu anyar karasana. 

22Jung, Paulus nangtung di Areopagus, 
tuluy biantara; saurna, “Para saderek 
urang Atena, katembong ku simkuring 
para saderek teh dina sagala hal estu 
pohara aribadahna ka dewa-dewa. 

23 Buktosna, waktu simkuring jalan- 
jalan di ieu kota, ningal barang-barang 
pupujan aranjeun; malah bet bae, ningal 
hiji mezbah tempat sasajen make tulisan 
anu unina: “Kahaturkeun ka Allah anu 
acan dikenal.” Tah anu ku simkuring 
dicarioskeun ka aranjeun teh, eta; nya 
anu ku aranjeun dipunjung bari teu 
wawuh tea. 

24 Allah teh, nya eta anu parantos 
ngajadikeun ieu bumi katut sagala 

eusina. Anjeunna teh Gustining langit 
jeung bumi, linggih-Na sanes di jero 
kuil-kuil bubuatan leungeun manusa. 

25 Tur Anjeunna ge, henteu butuh ku nu 
diasong-asongkeun ku leungeun manusa 
kawas nu aya kakurang. Sabab Anjeunna 
pisan malah anu maparin hirup, maparin 
napas, katut naon bae pangabutuh jalma 
sakumna. 

26 Tina asal jalma saurang, Anjeunna 
parantos ngajadikeun umat manusa 
saalam dunya. Jaradi bangsa itu sarta 
bangsa ieu. Anjeunna anu nangtoskeun 
pamusiman pikeun kaperluan umat 
manusa teh; kitu deui, Anjeunna oge anu 
maparin wates tempat padumukanana. 

2! Pangersana supaya maranehna teh 
daraek nyukcruk maluruh salira-Na, 
malahmandar Anjeunna ku maranehna 
bisa karagap sarta bisa kapanggih; 
da saenyana mah, ieuh, Anjeunna teh 
henteu tebih ti urang masing-masing. 

28 Sabab urang hirup, kumelip, sarta 
kumelendang teh nya di jero aub-aub 
kakawasaan Anjeunna; eta teh, cocog 
sareng anu dicarioskeun ku bujangga- 
bujangga aranjeun. Urang teh, sadayana 
oge, asal turunan Allah keneh. 

2“ Ku margi, urang teh asal ti turunan 
Allah; poma, ulah garaduh pikiran yen 
sipat kaayaan ilahi teh sami sareng sipat 
emas, perak, atanapi batu. Sabab eta 
mah, ukur hasil tina cipta seni sareng 
kaahlian manusa. 

30 Jaman bihari nu tuna harti, ku 
Allah geus teu diemut-emut deui. 
Kiwari, Anjeunna ngembarkeun ka umat 
manusa, yen nu di mana nu di mendi 
sadaya kedah tarobat. 

31 Lantaran Anjeunna teh parantos 
ngadegkeun hiji poe, anu baris dianggo 
nerapkeun pangadilan anu saadil-adilna 
ka ieu dunya tur dijalankeunana ku 
hiji Hakim anu parantos dipastikeun 
ti anggalna keneh. Anu baris jadi 
Hakimna oge, ku Anjeunna parantos 
dibuktikeun ka umat manusa; nya ku 
jalan ngagugahkeun deui eta Hakim ti 
alam anu maraot.” 

32 Barang maranehna ngadarenge hal 
hudangna anu maraot; seug bae, aya 
anu ngeyehkeun, malah aya anu pok 
pisan kieu, “Euh, sual anu kitu, saena 
mah carioskeun engke deui bae.” 

33 Geus kitu mah, Paulus, terus bae 
kaluar tina sidang. 

34 Tapi aya oge anu narima jeung 
palercaya kana pangajaranana. Terus 
maranehna ngahiji jeung anjeunna, 
nya eta aya lalaki sababaraha urang. 
Malah salah saurangna mah, nya eta 
anggota majelis Areopagus pisan, 
ngaran Dionisius; lian ti eta, aya deui 
awewe, saurang, ngaran Damaris jeung 
sababaraha urang deui anu harita bareng 
araya di dinya. 

1Ti Atena Paulus terus ka Korinta. 

18 2 Di dinyana, anjeunna tepung 
jeung urang Yahudi asal ti Pontus, 
ngaranna Akuila sarta bojona, ngaran 
Priskila. Duanana anyar datang ti Itali 
lantaran aya parentah ti Prabu Klaudius: 
yen urang Yahudi, kabeh, kudu ingkah ti 
nagara Rum. Paulus nyimpang heula ka 
imahna. 

3 Sihoreng, Akuila teh, sarua 
pacabakanana jeung anjeunna. Atuh, 
anjeunna teh, tuluy bae numpang di 
dinya bari mantuan Akuila; da saruana 
tukang nyieun tenda. 

4Tapi unggal poe Sabat, Paulus tetep 
ngawulang di tempat ibadah sarta usaha 
ngahudangkeun kayakinan urang Yahudi 
jeung urang Yunani. 

” Sanggeus Silas jeung Timoteus 
daratang deui ti Makedoni, Paulus jadi 
laluasa nguarkeunana Pangandika jeung 
mere panyaksen yen Isa teh, Al Masih 
tea. 

6eTapi lila-lila mah, anjeunna teh 
dimarusuhan jeung dicacampah ku 
maranehna; eta sababna, anjeunna 
ngirabkeun kekebul tina jubahna bari 
saurna, “Aranjeun tangtu binasa ku 
pamolah sorangan! Kuring teu tanggung 
jawab. Geus, ti seret ieu mah anggursi 
nepungan bangsa sejen!” 

/Leos, anjeunna kaluar; terus anjeunna 
ka imah Titus Yustus, jalma anu ibadah 
ka Allah, anu imahna pagigir-gigir jeung 
tempat ibadah. 

8 Ari Krispus mah, kapala tempat 
ibadah di dinya, tuluy bae percaya ka 
Gusti Jungjunan urang teh, katut saeusi 
imahna. Urang Korinta oge anu harita 
marilu ngabandungan piwuruk Paulus 
loba anu tuluy palercaya jeung marenta 
dibaptis. 

9? Dina hiji peuting, Pangeran nimbalan 
ka Paulus dina hiji titingalan, dawuhana- 
Na, “Tong sieun-sieun! Nguarkeun 
Pangandika teruskeun, ulah kandeg! 

10Ku Kami, maneh, baris dibarengan. 
Saurang oge, moal aya anu wani 
ngaragap atawa nganiaya ka maneh. 
Sabab di dieu teh, loba umat Kami.” 

1l1Ku sabab eta, anjeunna lami calik 
di dinyana, nya eta nepi ka sataun 
satengah ngawurukkeun pangandika 
Allah ka urang dinya. 

12 Tapi barang kota Ahaya, digupernuran 
ku Galio; breng bae, urang Yahudi teh 
ngaralawan ka Paulus, saterusna 
anjeunna dijagragkeun ka pangadilan. 

13 Cek maranehna, “Jalmi ieu teh, 
nyimpangkeun rayat tina tata ibadahna 
ka Allah ku cara-cara anu papalingpang 
sareng pangajaran anu kaserat dina 
Toret.” 

14 Barang Paulus rek mimiti nyarita, 
Galio geus pok manten nyarios ka urang 
Yahudi, saurna, “He rayat, urang Yahudi! 
Upama dakwaan aranjeun teh sual 
palanggaran atawa kajahatan, wajar 
mun ku kaula dianggap. 

15Tapi ari sakadar sual paketrok ucap 
atawa sakadar pasentrok sual ngaran, 
atawa sual hukum anu diaranut ku 
aranjeun, eta mah beberes bae ku 

sorangan; kaula mah, teu sudi pipilueun 
nguruskeun anu kararitu.” 

16 Tuluy sidang teh dibubarkeun, harita 
keneh. 

1/ Geus kitu, maranehna teh 
ngararamuk ka Sostenes, kapala 
tempat ibadah; nya terus bae Sostenes 
teh ditareunggeulan di hareupeun 
gedong pangadilan. Tapi ku Galio, teu 
dipalire. 

18Tj kajadian harita, Paulus aya 
keneh di Korinta, meunang sawatara 
poe. Geus kitu, anjeunna amitan ka 
dulur-dulur di dinya, — sanggeus 
motong heula rambutna di Kengkrea 
nedunan panadaranana — tuluy kebat 
deui balayar ka tanah Siria. Priskila 
jeung Akuila ge, marilu. 

19 Barang geus nepi ka Epesus, Priskila 
jeung Akuila ditinggalkeun di dinya; ari 
Paulus mah, terus ka tempat ibadah 
pikeun nyarita ka urang Yahudi. 

20 Ku anu di darinya, anjeunna diandeg 
heula, sangkan nganjangna rada lila. 
Tapi ku anjeunna, teu diturutkeun. 

21 Terus bae anjeunna amitan bari 
saurna, “Engke oge ka dieu deui, manawi 

Allah marengkeun.” Tuluy bae anjeunna 
balayar ti Epesus. 

22Sanggeus nepi di Kesarea, anjeunna 
turun ka darat pikeun ngalongok heula 
jamaah; ti dinya, anjeunna kebat deui 
ka Antioki. 

23 Sanggeus sawatara poe, kencling 
deui bae, ngadongdon sakuliah tanah 
Prigia jeung Galata pikeun negerkeun 
murid-murid. 

24 Harita, ka Epesus aya anu datang, 
— hiji urang Yahudi asal Aleksandri — 
ngaranna Apolos. Ieu jelema teh perceka 
pinter nyarita tur paham kana ayat-ayat 
Kitab Suci. 

2” Manehna memang geus meunang 
pangajaran tina hal Jalan Allah. Barabat, 
anjeunna nyarita, sumanget pisan sarta 
ngajarkeun sual Isa kalawan apik jeung 
taliti. Hanjakal, kanyahona teh ngan 
tepi ka semet mangsa baptisan Yahya 
wungkul. 

26 Geus kitu, manehna nyobaan ngajar 
di tempat ibadah kalawan pohara 
ludeungna. Barang halna, kadenge ku 
Priskila jeung Akuila; ku maranehna 
disambat ka imahna, diaraku bari jeung 

diwuruk tina hal Jalan Allah nepi ka 
sataliti-talitina. 

2! Ku sabab Apolos boga kahayang seja 
meuntas ka kota Ahaya, dulur-dulur di 
Epesus teh nyuratan ka murid-murid 
anu di daritu pikeun mihapekeun Apolos 
muga ditararima. Sanggeus aya di 
Ahaya, Apolos teh jadi gede pisan 
gunana keur sakur anu geus palercaya. 

28 Manehna mah taya kabosen, teu 
kendat-kendat ngabantahan urang 
Yahudi, — kasaksian ku umum oge — 
bari mere bukti tina Kitab Suci yen Isa 
teh, Al Masih. 

1 9 1kKeur Apolos aya di Korinta 

keneh, Paulus geus aya di kota 
Epesus, sabada ngider pilemburan- 
pilemburan nu aya di wilayah Korinta. 
Di Epesus, nyampak, aya sababaraha 
murid. 

2Tuluy dipariksa, “Aranjeun basa mimiti 
percaya geus nararima Ruh Allah?” 
Jawabna, “Teu acan. Malah nguping yen 
aya Ruh Allah oge nembe ayeuna.” 

3 Dipariksa deui, “Ku baptisan anu mana 
aranjeun dibaraptis teh?” Jarawabna, 
“Ku baptisan Yahya.” 

4Saur Paulus deui, “Baptisan Yahya 
mah pikeun tanda pertobat. Kapan Yahya 
ngembarkeun yen kudu palercaya ka 
Anu rek sumping pandeurieun anjeunna, 
nya eta Isa Al Masih.” 

?” Sanggeus kitu maranehna tuluy 
marenta dibaptis demi pajenengan Isa, 
Gusti Jungjunan urang. 

6 Sabot keur ditarumpangan leungeun 
ku Paulus, lungsur bae Ruh Allah ka 
maranehna; tuluy maranehna barisa 
nyarita ku basa ajib jeung narubuwat. 

?'Jumblah maranehna kurang leuwih 
dua welas urang. 

8 Meunang tilu bulan Paulus ngawuruk 
di tempat-tempat ibadah di dinya, bari 
teu aya kasieun. Anjeunna ihtiar geusan 
ngayakinkeun urang dinya kana Karajaan 
Allah. 

? Sawatara urang anu teu bisa diongget- 
ongget, batan beunang diyakinkeun 
anggur ngagogoreng Jalan Lempeng 
hareupeun umum. Ku Paulus tuluy 
ditinggalkeun, tapi anu geus jaradi 
murid mah ku anjeunna dipisahkeun ti 
anu karitu. Ngawurukna teh, nya eta di 
gedong kuliah Tiranus. 

10Kitu bae saterusna, meunang dua 
taun, nepi ka sakumna urang Asia 
kaembaran Pangandika Pangeran, boh 
urang Yahudi, boh urang Yunani. 

11 Paulus, ku Allah, dianggo pikeun 
nganyatakeun mujijat-mujijat-Na anu 
luar biasa. 

l2Ukur saputangan atawa lawon 
sejenna urut Paulus, ana diusapkeun ka 
nu garering terus bae calalageur, roh-roh 
jahat oge araringkah. 

13 Aya sawatara dukun urang Yahudi, 
ngalider di eta nagara, nyoba jampena 
ka anu kaancikan roh jahat ku 
ngucapkeun jenengan Isa, Gusti 
Jungjunan urang. Pokpokanana, “Maneh 
ku kami ditumbalan ku pajenengan Isa 
Al Masih anu diuarkeun ku Paulus!” 

14 Eta dukun-dukun teh, aya tujuhan; 
kabehanana anak hiji imam kapala urang 
Yahudi nu ngaran Skewa. 

15 Tapi roh jahat teh anggur nambalang 
kieu, “Aing ka Isa wawuh, ka Paulus 
wawuh. Tapi ari silaing saha tea?” 

16 Tuluy jelema anu ditambaan teh 
narajang, kabeh digaley ku manehna 
nepi ka lalumpatan bari barulucun, jaba 
awakna raruksak. 

1/Eta beja, — terus nerekab ka 
sa-Epesus — nimbulkeun kasieun ka 
sararea, boh ka urang Yahudi, boh ka 
urang Yunani sarta pajenengan Isa teh 
beuki mashur bae. 

18Nu geus palercaya oge rea anu 
daratang, ngararaku ka balarea yen 
maranehna oge sok karitu. 

19 Jelema-jelema anu tadina tukang 
metangan, loba anu ngaduruk buku- 
buku paririmbonna hareupeun umum. 
Pipangajieunana eta buku-buku teh, 
kira-kira lima puluh rebu duit perak. 

20 Jadi, pangandika Allah teh 
gancang pisan sumebarna jeung gede 
pangaruhna. 

21 Sabada kajadian eta, Paulus niat 
muru ka Yerusalem make jalan ka 
Makedoni jeung Ahaya. Saurna, “Tas ti 
dinya, nagara Rum oge rek diteang.” 

22 Geus kitu, anjeunna ngajurungkeun 
Timoteus jeung Erastus sina ti hareula 
ka Makedoni. Sabab anjeunna mah, rek 
rada lila di Asia teh. 

23 Dina mangsa harita keneh, ger, aya 
huru-hara gede tina sual Jalan Lempeng. 

24 Nu jadi luluguna, nya eta hiji tukang 
kamasan ngaran Demetrius purah 

nyieun kukuilan tina perak pikeun dewi 
Artemis; hiji pagawean anu kacida 
nguntungkeunana ka tukang-tukangna. 

25 Tukang-tukang teh ku manehna 
dikumpulkeun jeung pagawe-pagawe 
sejenna. Tuluy manehna nyarita kieu, 
“Batur-batur, ku sarerea ge karasa, yen 
ieu pacarian teh nguntungkeunana ka 
urang lain lumayan. 

26 Tapi jelema anu ngaran Paulus tea, 
— aranjeun oge geus moal barireuk 
deui — geus nyasabkeun jelema-jelema 
tur lain di urang bae, malah meh di 
sa-Asia. Anjeunna uar-uar, yen bubuatan 
leungeun jelema mah lain dewa. 

2! Talajakna anu kitu teh, jaba ti 
maehan pausahaan urang, kuil Dewi 
Artemis nu Agung oge jadi matak 
cambal dangiangna. Sang dewi ku 
anjeun, pupujaan manusa sa-Asia malah 
pupujan sadunya, moal diagung-agung 
deui.” 

28 Barang ngadarenge kitu, pohara 
arambekeunana; ger bae, tingcorowok, 
“Agung Artemis, dewi urang Epesus!” 

29 Tuluyna mah, atuh timbul huru-hara 
di sakuliah kota teh. Sabab jelema- 
jelema eta, terus ngambreg nyerbu ka 

gedong kasenian bari ngagusur Gayus 
jeung Aristarkus, urang Makedoni batur 
nyaba Paulus. 

30Tadina mah, ku Paulus teh rek 
disampeurkeun; tapi ku murid-murid, 
anjeunna diharalangan. 

31 Malah aya sababaraha gegeden asal 
Asia anu nyobat ka Paulus marepelingan 
ka anjeunna, supaya ulah nyampeurkeun 
ka ditu. 

32 Sajeroning kitu, jelema-jelema di 
gedong kasenian tingcorowok rupa-rupa. 
Cek ieu kieu, cek itu kitu, nya raribut teu 
puguh; da lolobana mah, teu nyaraho 
pikeun naon maranehna kumpul teh. 

33 Geus kitu, aya jelema anu disurung- 
surung ku urang Yahudi, ngaranna 
Aleksander. Manehna teh, disina 
nyanghareupan anu keur raribut. 
Sanggeus manehna meunang raratan 
pasualanana, tuluy ngisarahan ku 
leungeun menta nyarita. 

34 Tapi barang nyarahoeun yen manehna 
urang Yahudi, ger bae jelema-jelema teh 
tinggorowok deui, “Agung Artemis, dewi 
urang Epesus!” Teu eureun-eureun nepi 
ka aya dua jamna. 

35 Ahirna beunang direpehkeun oge, 
nya eta ku Sekretaris Pamarentah Kota. 
“He, rayat Epesus,” cek Sekretaris Kota, 
“saha anu teu nyaho yen kota Epesus 
teh purah ngurus hade-hade kuil dewi 
Artemis, dewi anu maha agung; kitu 
deui, ngamumule arca anjeunna anu 
lumungsur ti langit? 

36 Hal eta teh, hamo aya anu bisa 
ngabantah. Ku sabab eta, coba masing 
salabar, ulah ngalajur napsu ngumbar 
amarah. 

37 Eta dua jelema ku aranjeun digusur 
ka dieu. Padahal, maranehna teh teu 
aya kasalahanana; nya teu ngarampog 
kuil sang dewi, nya teu ngagogoreng 
jenenganana oge. 

38 Upama Demetrius sabatur-batur aya 
urusan ka salah sahiji jelema, kapan 
salian aya pangadilan, oge aya gupernur. 
Ka dinya kuduna ngasongkeun urusan 
teh, boh pihak ieu, boh pihak itu. 

39 kitu deui, upama aya kahayang 
sejenna, eta oge dibereskeunana teh 
kudu dina sidang rayat anu resmi. 

40 Ieu urang kikieuan dina poe ieu teh, 
bisa dicap nyieun huru-hara. Lantaran 
moal bisa mere alesan, pikeun urang 

bisa dibenerkeun kana ieu gempungan 
anu sakieu matak ngariweuhkeunana.” 
Geus kitu, eta jelema-jelema teh, dititah 
bubar. 

41 (19:40) 

?20 1Sasirepna huru-hara, Paulus 
ngumpulkeun murid-murid, 

dililipur sina taleger. Sanggeus amitan, 

bral, anjeunna miang ka Makedoni. 

2Di Makedoni, anjeunna oge ngalilipur 
dulur-dudulur sarta neguhkeun imanna. 
Sanggeus daerah Makedoni katatab, 
bral, anjeunna miang deui ka nagri 
Yunani. 

3 Sanggeus tilu bulan di dinya, aya 
maksud balayar ka tanah Sam. Tapi ku 
sabab diancam rek diarah pati ku urang 
Yahudi di dinya, anjeunna mutuskeun 
yen pimulangeun teh rek make jalan 
Makedoni bae. 

Anjeunna dibaturan ku sababaraha 
urang, nya eta Sopater anak Pirus, urang 
Berea; Aristarkus jeung Sekundus, 
urang Tesalonika; Gayus urang Derbe, 
jeung Timoteus; Tihikus jeung Tropimus, 
urang Asia. 

>” Maranehna, ku anjeunna disina ti 
hareula, megat di nagri Troas. 

6 Simkuring jeung Paulus mah arindit 
teh ti Pilipi, nya kana kapal; inditna teh, 
sabada hari raya Roti Teu Make Ragi. 
Poe kaopatna geus tepung deui jeung 
maranehna di Troas. Sarerea nganjrek 
heula di dinya, meunang tujuh poe. 

'Dina poe Ahad, waktu sarerea 
ngariung rek dalahar, Paulus ngawuruk 
heula ka duduluran dumeh isukna baris 
paturay. Ngawurukna ngagelendut nepi 
ka tengah peuting. 

8 Kumpulna teh di loteng nu raang ku 
lampu. 

9? Aya budak ngora ngaranna Etikus, 
diukna dina jandela; lenggut bae, 
manehna teh nundutan ku sabab lilana 
Paulus ngawuruk. Antukna, kalepasan, 
hees tibra pisan; tuluy gebut bae, 
ragrag; mangkaning tina loteng katilu. 
Ari diboro teh, bet, geus teu nyawaan. 

10 Paulus turun, terus ngagoleahkeun 
anjeun kana awak budak ngora tea 
bari dirangkul. Cek anjeunna, “Ulah 
galeumpeur, aya keneh nyawaan.” 

11 Geus kitu mah, anjeunna unggah 
deui ka loteng, ngabagi-bagikeun roti, 
tuluy sarerea dalahar. Anggeus dahar 
diteruskeun deui ngawurukna teh, nepi 

ka wanci carangcang tihang, kakara 
anjeunna amitan. 

12 Budak ngora tea hirup deui, tuluy 
dialanteurkeun dipirig ku kabungah. 

13 Simkuring jeung batur-batur ku 
Paulus dititah balayar ti heula ka Asos. 
Saurna, anjeunna kudu dipegat di dinya; 
da anjeunna mah, rek mapay jalan 
darat. 

14 Sanggeus tepung di Asos, sarerea 
unggah kana kapal pikeun balayar ka 
Mitilena. 

15Tj dinya, sarerea balayar deui: 
Isukna, geus paeunteung-eunteung 
jeung pulo Kios; pagetona, nyimpang ka 
pulo Samos; isukna deui, nepi ka nagri 
Mileta. 

16 Ku Paulus geus diputus teu kudu 
nyimpang ka Epesus, bisi waktu beak di 
Asia. Sabab anjeunna, keur rurusuhan; 
Nya sabisa-bisa mah, anjeunna, hayang 
geus aya di Yerusalem teh dina hari raya 
Paska. 

1/ Ti Mileta nitahan jurungan ka Epesus, 
manggil kokolot jamaah. 

18 Cek Paulus ka kokolot-kokolot, — 
sanggeusna daratang — “Pagawean 
simkuring, sapanjang jeung aranjeun, 

ti barang nincak Asia, ku aranjeun geus 
kasaksi. 

19 Tangtu kataringali, simkuring bakti 
ka Gusti teh bari eling kana kalaipan diri, 
sering ragragan cipanon, sarta teu arang 
manggih cocoba diarah-arah ku urang 
Yahudi. 

20 Tangtu karasa ku aranjeun, yen 
simkuring tara towong nyaturkeun sakur 
nu baris mangpa'at keur aranjeun. Tara 
towong mere nasehat, boh di tempat 
umum, boh di rumah-rumah tangga 
aranjeun. 

'1Teu kendat-kendat ngelingan, nya 
ka urang Yahudi, nya ka urang Yunani, 
malar tarobat ka Allah jeung ariman ka 
Isa, Gusti Jungjunan urang. 

22 Ayeuna, simkuring teh ku Ruh Allah 
dipundut kudu ka Yerusalem; bari jeung 
teu terang, nasib nu kumaha nu baris 
kasorang ku simkuring. 

23 Iwal ti anu digambarkeun ku 
Anjeunna, ka simkuring, yen di unggal 
tempat anu didatangan, simkuring teh 
keur didago ku panjara sarta didodoho 
ku sangsara. 

24 Najan kitu, simkuring moal rek 
lebar ku nyawa, dapon anu jadi tujuan 

kahontal, nya eta ngarengsekeun 
papancen ti Isa, Gusti Jungjunan urang, 
ngawawarkeun hal kurnia piwelas Allah. 

23 Simkuring geus boga pirasat yen 
moal patembong beungeut deui jeung 
aranjeun, nu beunang simkuring neang 
jeung ngawurukan hal Karajaan Allah. 

26 Tumali jeung eta, poe ieu seja 
nganyatakeun, yen simkuring henteu 
hutang nyawa ka sakur anu baris 
barinasa. 

2! Sabab sakabeh pangersa Allah, 
ku simkuring geus diwawarkeun ka 
aranjeun taya towongna. 

28 kawajiban aranjeun ayeuna, nya 
eta kudu jaga diri sarta ngajaga 
pakumpulan. Sabab aranjeun, ku Ruh 
Allah geus diangkat kana ngaraksa- 
ngariksa eta jamaah kagungan Allah, 
kenging-Na nebus ku getih-Na ku 
anjeun. 

2“ Ku simkuring parantos kasawang, di 
mana aranjeun geus ditinggalkeun baris 
kadatangan kerud-kerud, nya garalak, 
nya ngagalaksak ka jamaah. 

30 Turug-turug, ti kalangan aranjeun 
keneh oge, baris aya nu nyebarkeun 

piwuruk palsu pikeun narik murid-murid 
sina bariluk ka pihakna. 

31Ku sabab eta, aranjeun sing areling. 
Poma sing aringet, yen simkuring 
teh tepi ka tilu taun nya mamatahan 
ka aranjeun taya towongna beurang 
peuting, dibarung ku hujan cipanon. 

32 Ayeuna aranjeun dipasrahkeun ka 
Pangeran jeung kana pangandika ciciren 
welas asih-Na, nu kawasa ngawangun 
aranjeun jeung maparin ganjaran, 
anu disadiakeun keur sakur anu geus 
disucikeun ku Anjeunna. 

33 Simkuring, ka saha bae oge, tara 
menta pupulur, naha emas, naha perak, 
atawa papakean. 

34 Ku aranjeun oge katembong, sagala 
kaperluan simkuring sabatur-batur 
enggoning ngalalana, kabeh oge 
beunang itikurih leungeun sorangan. 

33 Dina sagala hal, simkuring teh mere 
conto, yen urang teh kudu banting 
tulang supaya bisa tutulung, nya nalang 
ka anu susah tea. Aranjeun sing aringet 
kana kasauran Isa, Gusti Jungjunan 
urang, anu kieu: "Bagja keneh mere 
batan dibere.” 

36 Tamat mere amanat; brek, Paulus 
tapak deku ngadu'a ka Gusti Allah jeung 
maranehna. 

37 Awahing ku naralangsa maranehna, 
nepi ka tingsalegruk; terus pada 
ngararangkul ka anjeunna bari 
nyariuman. 

38 Pangpangna mah, kagagas ku 
kekecapanana anu nyebutkeun moal 
patembong beungeut deui. Sanggeus 
cacap sarosonoan, Paulus dijajapkeun 
nepi kana kapal. 

? 1 1 Sanggeus silih pileuleuyankeun, 

bral, simkuring sabatur-batur 
balayar ngajugjug pulo Kos. Isukna, jol, 
di pulo Rodos; tuluy diteruskeun deui ka 
nagri Patara. 

2Di dinya, simkuring sabatur-batur 
pindah kana kapal anu rek ka Punikia. 

3 Pulo Siprus anu tembong ngalamuk 
di beulah kenca teh, diliwat; kebat bae 
ka tanah Sam; tuluy barang geus tepi 
ka Palabuhan Tirus kapal balabuh sabab 
muatan kapal kudu dibongkar di dinya. 

4 Simkuring sabatur-batur turun 
tina kapal, terus neang imah murid- 
murid anu aya di dinya; simkuring 
sabatur-batur teh nganjrek heula di 

dinya, meunang tujuh poe. Di dinya, 
murid-murid meunang harewos ti Ruh, 
seug malihatur ka Paulus, nyarek ulah 
terus ka Yerusalem. 

Tapi dina waktuna indit mah, 
simkuring sabatur-batur oge arindit 
pikeun neruskeun perjalanan; simkuring 
sabatur-batur teh, dialanteur ku murid- 
murid, saanak bojona, nepi ka basisir. 
Tuluy, brek bae, simkuring sabatur-batur 
jeung murid-murid tapak deku bari 
ngadu'a ka Allah, terus uluk salam. 

6 Sanggeus kabeh arunggah kana kapal, 
nu ngalanteurkeun marulang deui ka 
kota. 

/Ti Tirus, simkuring sabatur-batur 
balayar ka nagri Petolomais, tuluy 
nganjrek heula di murid-murid nu araya 
di dinya, sapoe. 

8 Isukna, simkuring sabatur-batur 
teh, neruskeun lalampahan nepi ka 
nagri Kesarea; di dinya, simkuring 
sabatur-batur manggihan nu ngaran 
Pilipus, juru Injil; anjeunna teh, salah 
saurang ti antara tujuh juru laden anu di 
Yerusalem tea; tuluy simkuring sabatur- 
batur teh, nganjrek di dinya. 

9 Ari Pilipus teh boga opat anak 
parawan; opatanana geus kersaning 
Allah barisa narubuwat. 

10 Sanggeus meunang sawatara poe, 
aya nabi ti Yudea ngaranna Agabus. 

11 Barang tepung jeung simkuring 
sabatur-batur, kek bae, anjeunna kana 
beubeur Paulus, terus dibuka dipake 
nalian panangan jeung sampeanana ku 
anjeun. Pok nyarios, “Kieu saur Ruh 
Allah: Anu boga ieu beubeur bakal 
dibarogod kieu, — kawas kaula ayeuna 
— ku urang Yahudi di Yerusalem sarta 
bakal diserenkeun ka bangsa sejen.” 

12? Ku sabab hal eta, simkuring sabatur- 
batur sarta dulur-dulur di dinya pada 
muntangan Paulus, supaya ulah tulus ka 
Yerusalemna. 

13 Tapi Paulus keukeuh bari saurna, 
“Naha make dicaleungceurikan, nyiar- 
nyiar pinalangsaeun simkuring? Ulah 
boro ngan semet dibarogod wungkul; 
simkuring mah, dalah nepi ka nemahan 
pati di Yerusalem ge, — ari tina lantaran 
anut ka Isa, Gusti Jungjunan urang — 
sumeja pasrah sumerah.” 

14Ku sabab anjeunna teu beunang 
dihulang; ahirna mah, anjeunna ku 

sarerea diridokeun, aromongna, “Atuh 
ayeuna mah ngan kantun sumerah kana 
pangersa Gusti urang bae.” 

15 Di Kesareana, simkuring sabatur- 
batur, meunang sababaraha poe, terus 
maraju deui muru ka Yerusalem. 

16 Aya oge murid-murid anu marilu, 
malah nyimpangkeun simkuring sabatur- 
batur ka imah hiji murid nu ngaran 
Menason, — urang Siprus anu geus 
heubeul jadi murid — maksudna rek 
dibawa nganjrek di dinya. 

1/ Sadatangna ka Yerusalem, kabeh 
duduluran pohara ngabageakeunana. 

18 Isukna, Paulus sakanca-kanca ka 
imah Yakobus, nepungan kokolot-kokolot 
anu geus kumpul di dinya. 

19 Sanggeus uluk salam, Paulus muka 
carita. Anjeunna ngadadarkeun sakabeh 
padamelan Allah anu diembankeun ka 
anjeunna di kalangan bangsa-bangsa 
sejen, ti awal nepi ka ahir. 

20 Parakokolot maruji ngagungkeun ka 
Allah, bari terus nyarita kieu, “Saderek 
Paulus! Tangtos saderek tingali, parantos 
mangrebu-rebu urang Yahudi anu 
ngariring percaya tur sadayana saregep 
kana Toret. 

21Tapi maranehna ngaruping wartos, 
majar teh saderek ngajarkeun anu 
nyimpang tina hukum Toret ka 
urang Yahudi anu marukim di nagara 
deungeun, yen barudakna teu perlu 
disunat, teu perlu ngukuhan adat urang. 

22Ayeuna kumaha, margi tangtos 
maranehna ngaruping saderek sumping 
ka dieu. 

23 Kumaha upami kieu: Kaleresan di 
dieu aya opatan anu garaduh panadaran. 

24 Saderek ngiring susuci bareng sareng 
maranehna; paparin bae waragad keur 
ongkos cukur maranehna. Ku jalan 
kieu, engke kaciri ku sadaya yen anu 
kawartoskeun ka maranehna teh henteu 
leres, margina katingal saderek oge 
nedunan hukum Toret. 

23 Bangsa-bangsa sanes anu parantos 
ngariring ariman mah parantos diseratan 
ti dieu, yen kedah mantrang kadaharan 
sasajen keur brahala, mantrang 
ngadahar getih kitu deui kana lakuning 
sahwat anu ingkar tina susila.” 

26 Isukna, Paulus susuci bareng 
jeung anu opatan tea, nurutkeun 
sakumaha nasehat. Anggeus susuci, 
terus Paulus sabatur-batur ka Bait Allah, 

nya eta pikeun mopoyankeun waktu 
pitamateunana susuci sarta waktuna 
nyaranggakeun kurban nyumponan 

panadaran. 

2! Barang geus rek tujuh poe, urang 
Yahudi anu ti Asia narenjoeun, yen 
Paulus aya di Bait Allah. Paulus 
ditewak ku maranehna bari tingharaok 
ngahucuhkeun jalma rea, 

28aromongna, “He, urang Israil, 
barantuan! Ieu yeuh jelema tukang 
ngosol-ngosol batur di mana-mana teh, 
supaya ngamusuhan bangsa urang, 
sina arijid kana Toret jeung ka nagara 
urang! Tenjo, ayeuna oge manehna 
ngasupkeun urang Yunani ka Bait Allah 
pikeun ngananajis tempat suci!” 

29 Cararekna kitu teh, pedah keur aya di 
kota keneh, katarenjoeun ku maranehna, 
yen Paulus teh bareng jeung Tropimus 
urang Epesus tea; panyangkana, Paulus 
mawa asup Tropimus ka Bait Allah. 

30 Gancangna terus geunjleung 
sadadayeuh, jalma-jalma terus napuk 
ngoroyok ka Paulus. Paulus digusur ti 
jero Bait Allah, panto-pantona, kabeh, 
geuwat bae ditutup-tutupkeun. 

31 Paulus rek tuluy dipaehan. Tapi 
aweuhan geunjleung sa- Yerusalem teh 
geus aya nu ngalaporkeun ka komandan 
pasukan. 

32 Teu tempo deui, anjeunna mepek 
balad saperwira-perwirana, terus 
diangsitkeun muru tempat kaributan. 
Barang komandan anu mawa pasukan 
teh, jebul, didinya; kakara anu 
nareunggeulan Paulus teh areureun. 

33 Paulus ku komandan disampeurkeun 
terus ditangkep, sina dibarogod ku rante 
dua beulitan. Komandan papariksa saha 
anjeunna jeung naon dosana. 

34 Jelema-jelema narembalanana 
tinggorowok, cek ieu kieu, cek itu kitu. 
Ku sabab teu meunang katerangan 
anu bener, — lantaran tinggorowok teu 
puguh dengekeunana — Paulus disina 
dibawa ka markas. 

3535 Nepi kana tangga markas, Paulus 
kapaksa kudu dipunggu ku serdadu- 
serdadu. 

36 Sabab kagencet ku jalma rea anu 
terus naluturkeun bari tingharaok, 
“Paehan mangkeluk kitu mah!” 

3/7 Barang rek diasupkeun ka jero 
markas, Paulus mihatur ka komandan, 

“Kenging simkuring mihatur?” Jawab 
komandan, “Kutan bisa basa Yunani? 

38 Lain maneh teh urang Mesir tea, 
anu bareto nyieun huru-hara jeung 
mawa kabur pemberontak bersenjata ka 
leuweung kikisik?” 

39 Waler Paulus, “Simkuring urang 
Yahudi, asal ti Tarsus kota anu kaceluk 
di tanah Kilikia. Simkuring neda idin 
nyarita ka eta jalmi-jalmi.” 

40 kieu kasauranana, 

?2 1“Dulur-dulur sareng bapa- 

bapa: Simkuring amit seja 
ngahaturkeun katerangan.” 

2 Ngadarenge anjeunna ngagunakeun 
basa Ibrani, jelema- jelema beuki jempe. 

3 Paulus neruskeun, “Simkuring teh 
bangsa Ibrani, lahir di Tarsus bawahan 
Kilikia, nanging digedekeun di dieu. 
Kenging didikan dina panalingaan ahli 
hukum jenengan Gamaliel, dididik 
enya-enya ngulik-ngulik palaturan Toret 
karuhun urang, nepi ka jadi jelema anu 
suhud ngalakonan parentah Allah, cara 
aranjeun ayeuna. 

4 Simkuring, bareto mah tukang 
nganiaya panganut-panganut agama 
anu ayeuna dianut ku simkuring, nepi 


KISAH PARA RASUL 22.5-8 132 


ka maranehna naremahan pati. Nu 
ditangkepan ku simkuring mangpirang- 
pirang, awewe lalaki, dijeblos-jebloskeun 
ka pangbuian. 

” Kalakuan simkuring anu kitu teh, 
kasaksian pisan ku Panghulu Agung; 
kitu deui, ku sarengrengan sesepuh. 
Sakali mangsa, simkuring dibahanan 
surat kawasa ku aranjeunna keur ka 
dulur-dulur sabangsa anu maratuh di 
Damsik. Iang teh ngandung niat seja 
newakan panganut-panganut eta agama, 
nya eta pikeun digiring ka Yerusalem 
sina diharukum. 

6 Sabot di jalan keneh, teu pati jauh 
deui ti Damsik; kira-kira wanci tengah 
poe, dumadakan simkuring kasorot ku 
hiji cahaya ti langit. 

Bluk bae, simkuring tibeubeut kana 
taneuh; teras aya soara anu ditujulkeun 
ka simkuring, pokna: 'Saulus, Saulus! 
Ku naon maneh nganiaya ka Kami?” 

8 Simkuring ngawalon: Saha anjeun 
teh, Jungjunan? Ari waler-Na: “Kami 
teh Isa, urang Nasaret, nya anu keur 
dikaniaya ku maneh!” 

9? Babaturan anu marengan simkuring 
ge, sami naringal kana eta cahaya teh; 
ngan gentra tea mah, teu kadarengeeun. 

10 Sanggem simkuring: Nun Junjungan, 
kedah kumaha abdi teh? Waler-Na: 
“Geura cengkat, teruskeun ka Damsik. 
Engke, di ditu, ku Kami dibejaan naon 
pilampaheun.” 

11 Asup ka Damsik teh, dugi ka 
ditungtun-tungtun. Sabab urut kasorot 
cahaya teh, jadi teu tiasa ningal 
naon-naon. 

12 Dj eta kota, aya hiji jalmi wastana 
Ananias. Anjeunna teh, jalmi ibadah anu 
tuhu kana hukum Toret sareng hade 
kasebutkeunana ku urang Yahudi anu 
maratuh di dinya. 

13 Anjeunna ngalayad ka simkuring, 
saurna: “Paulus, saderek sing bisa ningali 
deui.” Sapada harita keneh, simkuring 
bisa deui ningal, teras mencrong ka 
anjeunna. 

14 Saurna deui: “Saderek teh, ku Allah 
nu disembah ku karuhun urang, parantos 
dipilih malar ngartos kana pangersa-Na, 
supados weruh ka Nu Langkung Bener 
tea, sareng nguping gentra-Na tina 
lambey-Na ku anjeun. 

15 Margi, saderek teh, bakal dijieun 
saksi pikeun sagala perkara anu engke 
ku anjeun baris katingal sareng kakuping 
ti Mantenna. 

16 Ayeuna bade ngantos naon deui? 
Mangga urang baptis bari nyambat 
pajenengana-Na, supados dosa-dosa 
anjeun disucikeun.” 

!/ Saterasna, waktu simkuring aya di 
Yerusalem, nya eta di Bait Allah; leng 
bae, simkuring kaancikan ku kawasa 
ilahi. 

18 Sajeroning kitu, breh bae, simkuring 
ningal Mantenna, ngadawuh kieu: 
"Buru-buru, ayeuna keneh, tinggalkeun 
Yerusalem. Sabab urang dieu, 
arembungeun ngadarenge katerangan 
maneh tina hal Kami.” 

19 Simkuring ngawangsul: Nun Gusti 
Jungjunan simabdi, maranehna tangtos 
tarerangeun, yen abdi teh, asalna tukang 
nganiaya sareng ngagusuran jalmi-jalmi 
anu aranut ka Anjeun ti tempat-tempat 
ibadah pikeun dijeblos-jebloskeun ka 
panjara. 

20 kitu deui nalika pun Stepanus, 
sahid Gusti tea mandi getih, abdi 
oge ngiring nyakseni sarta nyatujuan 

bari mangnungguankeun papakean 
jalmi-jalmi anu maraehanana. 

21Dawuhana-Na deui: “Indit bae, sabab 
maneh ku Kami rek diutus ka nu jauh, 
ka bangsa deungeun.”” 

22Barang Paulus nyaritana nepi ka 
lebah dinya, — jelema-jelema anu tadina 
jempling teh — ger bae, tinggorowok, 
“Singkirkeun eta jelema teh ti alam 
dunya, hirup ge cumah bae!” 

23 Tinggorowokna teu eureun-eureun 
bari ngalung-ngalungkeun jubahna 
masing-masing jeung ngawur- 
ngawurkeun taneuh ngebul. 

24 Ku sabab eta, Paulus ku komandan 
diparentahkeun dibawa ka markas, 
arek dirangket supaya daek nerangkeun 
naon dosana pangna nepi ka sakitu 
dikakalakeunana. 

23 Barang geus dipentang, rek 
dirangket, Paulus sasauran ka hiji 
perwira di gigireunana, “Na wenang 
anjeun ngarangket warga nagara Rum 
tur perkarana acan dipariksa?” 

26Sj perwira terus laporan ka 
komandanna, pokna, “Bapa, eta jelema 
teh geuning warga nagara Rum. Ayeuna 
bade dikumahakeun?” 

27 Ti dinya komandan nyampeurkeun, 
mariksa ka Paulus, “Na enya maneh 
warga nagara Rum?” Walon Paulus, 
“Yaktos.” 

28Saur komandan, “Kami mah jadi 
warga nagara Rum teh beunang meuli 
mahal kacida.” Walon Paulus, “Simkuring 
mah memang turunan.” 

29 Nu rek ngarangket terus undur, teu 
tulus ngarangketna. Barang nyaho, 
yen Paulus teh warga nagara Rum; eta 
komandan teh, malik risi. 

30 Tapi anjeunna, ngarasa wajib 
nalungtik; naon saenyana dosa Paulus 
ka urang-urang Yahudi teh. Ku sabab 
eta, isukna Paulus dikaluarkeun tina 
tahanan, barogodna dilesotkeun. Geus 
kitu, komandan nyaur imam-imam 
kapala katut rengrengan Mahkamah 
Agama; tuluy Paulus dijagragkeun sina 
dipariksa. 

?3 1! Bari neuteup ka rengrengan 

Majelis, Paulus mihatur, “Para 
saderek! Dugi ka wanci ieu, simkuring 
lumampah di payuneun Allah kalawan 
budi rasa anu saiklas-iklasna.” 

2Kakara sakitu sasauranana, ku 
Panghulu Agung Ananias, anjeunna 

dititah dicabok ku anu deukeut ka 
anjeunna. 

3Tapi ku Paulus dibales kieu, “Eh jalma 
pupulasan, anu lir tembok bodas balas 
dikapur, anjeun engke bakal keuna ku 
panyabok Allah. Anjeun, di dieu teh, keur 
ngahakiman anu saluyu jeung hukum 
Toret. Naha marentah nyabok, apan eta 
teh mengpar tina hukum” 

4 Geus kitu, anjeunna aya anu nyentak, 
“Maneh wani kumalancang ka Panghulu 
Agung Pangeran?” 

Walon Paulus, “Panginten simkuring 
teh, sanes Panghulu Agung. Leres, cek 
Kitab oge: 'Maneh ulah ngagorengkeun 
anu jadi pamingpin bangsa.” 

6 Saterusna, dumeh Paulus terangeun 
yen eta majelis teh diwangun ku 
golongan Parisi jeung Saduki, anjeunna 
mihatur kieu, “Saderek-saderek, 
simkuring teh urang Parisi, turunan 
Parisi. Dugi ka ngalaman sarupi kieu teh 
lantaran percaya kana pihudangeunana 
anu maraot.” 

/ Balukar tina ucapanana, ger bae, di 
dinya jadi cekcok antara golongan Parisi 
jeung golongan Saduki, nya pabentar 
paham. 

8 Sababna, cek kayakinan urang Saduki 
mah kiamat, malaikat, atawa roh teh 
euweuh; sabalikna, urang Parisi mah 
percaya yen aya. 

9Tuluyna mah, eta dua pihak jadi 
patorong-torong. Neut, sawatara ahli 
Kitab ti golongan Parisi narangtung terus 
padu, pokna, “Eta jelema cek kaula 
euweuh kasalahanana! Kawasna bae, 
aya roh atawa malaikat anu sasauran ka 
manehna.” 

10Ku sabab pasentrokan beuki 
harengheng, komandan inggiseun, 
bisi Paulus dipagorenyangkeun; tuluy 
anjeunna marentah pasukan kudu turun 
ngabedol Paulus ti tengah sidang, sina 
diasupkeun ka markas. 

11 Barang geus peuting, Gusti Jungjunan 
urang nembongan ka Paulus, ngadeg 
sagigireunana sarta ngadawuh, “Sing 
gede hate. Sabab sakumaha maneh 
geus sakitu wanina jadi saksi Kami di 
Yerusalem; engke, di nagara Rum oge, 
kudu kitu.” 

12 Poe isukna, urang-urang Yahudi teh 
nyieun komplotan; seug maranehna 
sarumpah yen moal nyatu moal nginum 
samemeh bisa maehan Paulus. 

13 Eta komplotan teh, lobana, opat 
puluh urang leuwih. 

14 Maranehna daratang ka Panghulu 
Agung, ngaromong kieu, “Abdi sadaya 
parantos sarumpah moal neda moal 
nginum samemeh tiasa maehan Paulus. 

15 Mugi bapa sareng Mahkamah Agama 
usul ka komandan, supados si Paulus 
dibantun deui ka dieu, pura-pura bade 
dipariksa deui langkung paos. Abdi-abdi 
sanggup maehan manehna samemeh 
dongkap ka dieu.” 

16 Sukur eta akal jahat teh katohyan 
ku alona Paulus, anak dulurna awewe. 
Tuluy manehna indit ka markas, menta 
nepungan Paulus sarta popoyan. 

1/ Geus kitu, Paulus nyauran hiji 
opsir; saurna, “Pangdeuheuskeun ieu 
budak ngora ka komandan, bade aya 
pisanggemeun.” 

18 Tuluy ku eta opsir, manehna dibawa 
ka komandan sarta pokna, “Sakitan 
Paulus ngageroan ka abdi, nyuhunkeun 
dipangdeuheuskeun ieu pamuda, aya 
anu bade diunjukkeun.” 

19 Ceg, komandan nyekel kana leungeun 
si pamuda tea, terus dibawa nyingkur 
sarta dipariksa, “Aya beja naon?” 

20 Jawabna, “Juragan, urang Yahudi 
teh parantos baradami. Enjing, Paulus 
teh bade disuhunkeun supados juragan 
nyandak deui anjeunna ka pangadilan, 
pura-purana mah bade diparios deui anu 
langkung paos. 

21 Tapi eta teh, ulah dipercanten; margi 
sayaktosna mah, anjeunna teh bade 
dipegat ku opat puluh jalmi langkung. 
Maranehna parantos sarumpah moal 
neda moal nginum samemeh tiasa 
maehan Paulus. Ayeuna, maranehna 
parantos taki-taki kantun ngantos 
putusan ti juragan.” 

22Si pamuda teh ku komandan dijurung 
balik bari diomat-omatan, “Kahade, ulah 
kanyahoan yen maneh bebeja ka kami.” 

23 Geus kitu, komandan manggil 
perwirana duaan sarta parentahna, 
“Siapkeun perjurit dua ratus urang, 
pasukan kuda tujuh puluh urang, 
pasukan tumbak dua ratus urang; 
inditkeun engke peuting pukul salapan 
ka Kesarea. 

24 Anteurkeun Paulus ka 
gupernur Peliks, sadiakeun kalde 
tumpakaneunana. Jaga sing kuat, ulah 
nepi ka cilaka.” 

25 Ti dinya komandan nyieun surat: 
26“Konjuk hing pangersa anu mulya, 
gupernur Peliks. Ieu serat ti simkuring, 
Klaudius Lisias; ngahaturkeun wilujeng. 

2! Teu jalmi ditangkep ku urang 
Yahudi bade dipaehan, nanging 
kabujeng dicegah ku simkuring sareng 
pasukan. Salajengna, manehna, ku 
simkuring dibebaskeun; margi manehna 
ngakukeun warga nagara Rum. 

28 Nanging supados katalungtik 
perkawis dakwaanana, ku simkuring 
dijagragkeun ka Mahkamah Agama 
maranehna. 

29 Anu kapendak ku simkuring, dakwaan 
ka manehna teh ngeunaan sual-sual 
hukum Toret maranehna. Dosana nu 
manjing hukum pati atanapi bui mah, 
teu aya. 

30 Teras aya jalmi ngawartosan, yen 
aya komplotan anu masang baya bade 
maehan ka manehna. Ku margi kitu, ku 
simkuring diparentahkeun dibantun ka 
kersa gupernur. Ka pihak anu ngadakwa, 
parantos diwartosan yen ieu perkawis 
kedah diasongkeun ka kersa salira.” 

31 Saluyu jeung parentah, peutingna, 
Paulus dicokot ku pasukan pangawal 
dibawa ka nagara Antipatris. 

32 Isukna, sabagian pasukan baralik 
deui ka markas. Sedengkeun anu ngawal 
Paulus saterusna mah, ngan pasukan 
kuda. 

33 Sadatangna ka kota Kesarea, surat 
disanggakeun ka gupernur sarta Paulus 
diserenkeun. 

34 Sanggeus surat diaos, gupernur 
mariksa ka Paulus asal ti propinsi mana. 
Sanggeus kauninga yen asalna ti Kilikia, 

35 saur gupernur, “Perkara maneh 
baris dipariksa ku kami, lamun nu 
ngadarakwana geus ka darieu.” Paulus, 
ku anjeunna, ditahan di karaton raja 
Herodes. 

274 1Heuleut lima poe, Ananias 

Panghulu Agung tea, sumping 
ku anjeun ka gupernur; manehna 
dibarengan ku sawatara kokolot bangsa 
jeung pokrol saurang ngaran Tertulus, 
anu rek ngadakwa Paulus. 

2Sanggeus Paulus disaur, galantang 
Tertulus ngelakkeun, kieu pokpokanana, 
“Bapa gupernur anu mulya. Kalayan 
berkah tarekah bapa gupernur, abdi-abdi 

teu kendat-kendat ginanjar kani'matan 
tur karaos, yen bangsa abdi aya dina 
kamajengan ku kawijaksanaan bapa 
gupernur. 

3 Eta sadayana, boh di mana bae 
sapapaosna estu katampi, kasuhun ku 
abdi-abdi sadaya. 

4 Ayeuna, supados waktos bapa henteu 
patos kaganggu, bade dibujeng enggalna 
bae seja nyuhunkeun sih citeres bapa 
gupernur anu parantos kakoncara, 
mugi kersa ngadangukeun ieu pihatur 
sakedap. 

*Ieu jalmi teh parantos nyata jadi 
sasalad, tukang nagiwurkeun urang- 
urang Yahudi di sa-alam dunya, hiji 
ulon-ulon ti madhab agama Masihi. 

6 Malah kantos nyobi-nyobi menalkeun 
kasucian Bait Allah. Kitu kawitna, nu 
mawi ku abdi sadaya ditangkep, bade 
dihukum anu satimpal numutkeun 
hukum Toret bangsa Yahudi. 

/'Nanging kapegat ku komandan 
Lisias, eta jalmi teh dileupaskeun tina 
genggeman abdi-abdi. 

8 Saurna, upami bade ngadakwa mah, 
kedah ka Gupernur bae. Upami jinisna 
ku bapa diparios, tangtos baris ka uninga 

saniskanten pakelakan abdi sadaya ka 
dirina.” 

9? kitu dakwaanana sarta dikuatkeun ku 
urang-urang Yahudi yen memang kitu 
duduk perkarana. 

10 Gupernur maparin isarah ka Paulus 
miwarang nyarita. Pok Paulus sasauran, 
“Ku margi Bapa Gupernur parantos 
mangtaun-taun ngatur ieu bangsa, 
simabdi moal asa-asa deui ngunjukkeun 
ieu perkawis. 

11 Bapa tangtos langkung tingali, 
simabdi aya di Yerusalem teh nembe dua 
welas dinten kalangkung, nya eta bade 
ngalakonan ibadah. 

1Z Iraha tea simabdi sok kapendak 
papaduan, sumawonten ngarusuhkeun, 
boh di Bait Allah, boh di tempat 
pangibadahan, atanapi di tempat 
sanesna di kota. 

13 Aranjeunna sorangan moal tariasa 
ngabuktikeun pangdakwaanana. 

14 Nanging sumeja diangken pisan ku 
simabdi, yen sajeroning babakti ka Allah 
nu disembah ku karuhun simabdi sarerea 
teh, abdi nganut Jalan Lempeng; nya 
hiji agama anu ku aranjeunna disebut 
Madhab. 

15 Abdi ngagaduhan pangarep-ngarep 
ka Allah, sami sareng anu diarep-arep ku 
aranjeunna, nya eta pangarep-ngarep 
kana hudangna deui anu maraot, boh 
anu ibadah, boh nu doraka. 

16 Dumasar kana eta pangarep-ngarep, 
sapapaosna abdi teh ihtiar satekah 
polah supados hirup teh taya kuciwana 
di payuneun Allah; pon kitu deui ka 
sasama. 

1/ Mangtaun-taun abdi lunta ti 
Yerusalem, wangsul deui teh sumeja 
amal ibadah ka sasama bangsa sareng 
bade ngalampahkeun kurban. 

18 Sabot ngalaksanakeun niat, nya eta 
nuju abdi aya di Bait Allah, kasampak ku 
urang-urang Yahudi ti Asia. Harita abdi 
teh nembe ngalakonan susuci, 

19 teu ngabantun jalmi seueur sareng 
henteu aya karusuhan. Ku emutan, 
pantesna mah anu ngadakwa teh, ya eta 
urang Yahudi anu ti Asia, upami aya tea 
mah kelakeunana. 

20 Nanging anu ayeuna parantos araya 
di dieu oge mangga teh teuing bade 
ngadakwa mah, naon dosa abdi anu 
kapendak ku aranjeunna nalika diparios 
ku Mahkamah Agama. 

21Rupina anu dianggap dosa ku 
aranjeunna teh ku margi simabdi harita 
nyebatkeun kieu: Lantaran percaya kana 
pihudangeunana anu maraot, simkuring 
dijagragkeun ka ieu Mahkamah Agama.” 

22 Tapi lantaran Gupernur Peliks 
parantos apal kana seluk-belukna Jalan 
Lempeng, papariksaan ku anjeunna 
ditunda. Saurna, “Ieu perkara ku kami 
rek diputus upama komandan Lisias 
geus datang.” 

23 Geus kitu, anjeunna marentah 
ka perwira tea, supaya Paulus tetep 
ditahan, tapi tahanan enteng bae; bari 
saurna, bisi aya kanca mitrana anu niat 
ngalaladenan kaperluan anjeunna, ulah 
dihalang-halang. 

24 Sawatara poe ti harita, Gupernur 
Peliks sumping deui jeung Drusila 
geureuhana, urang Yahudi. Paulus 
disaur, ditimbalan nyaritakeun sual iman 
kapercayaanana ka Isa Al Masih. 

23 Barang ngabandunganana nepi kana 
sual bebeneran, sual mawas diri jeung 
sual hukuman aherat, anjeunna kacida 
sieuneunana; tuluy anjeunna sasauran 
ka Paulus, “Cukup, sakitu bae heula; 

jung, ka ditu deui. Mun kami aya waktu 
engke maneh disaur deui.” 

26 Sajeroning kitu, Gupernur Peliks 
teh dina manahna mah, ngarep-ngarep 
kana hadiah duit ti Paulus. Ku sabab 
eta, Paulus mindeng pisan disaur diajak 
gunem catur. 

2! Tapi heuleut dua tahun, gupernur 
teh diganti ku Perkius Pestus. Ari Paulus 
angger keneh diantep dina tahanan, 
dumeh Gupernur Peliks teh hayang 
kapake ku urang Yahudi. 

25 1 Sanggeus tilu poe, aya di eta 

propinsi, Pestus miang ti Kesarea 
ka Yerusalem. 

2Ti dinya, imam-imam kapala jeung 
urang Yahudi golongan terkemuka 
daratang ngadeuheus pikeun ngadakwa 
Paulus. 

3 Malah ngasongkeun pamenta anu 
ngabahayakeun Paulus, nya eta supaya 
Paulus diparentahkeun dibawa ka 
Yerusalem. Ku maranehna geus diatur, 
nya eta rek dipegat di tengah jalan baris 
dipaehan. 

4Tapi saur Pestus, Paulus teh rek 
ditahan di Kesarea bae; da anjeunna 
baris buru-buru ka ditu deui. 

*Saurna deui, “Alusna mah, anu 
nyarangking wewenang di aranjeun 
bareng jeung kula ka daritu. Pek 
manehna dakwa di ditu, ari enya aya 
kasalahanana mah.” 

6 Pestus, di Yerusalemna, kira-kira 
ngan dalapan atawa sapuluh poe; tuluy 
anjeunna mulang ka Kesarea. Poe 
isukna, anjeunna marentahkeun ngala 
Paulus, rek disidangkeun perkarana. 

/' Sanggeus Paulus aya di pangadilan, 
ku urang Yahudi anu ti Yerusalem 
dilingkung, tuluy didakwa ku rupa-rupa 
tudingan anu bareurat anu teu aya 
buktina. 

8 Sabalikna, Paulus ngabela diri, 
kieu, “Simkuring henteu ngalanggar 
naon-naon, boh ka Toret urang Yahudi, 
boh ka Bait Allah, boh ka Sang Prabu.” 

9?Tapi Pestus, ku sabab seja ngalap 
hate urang Yahudi, mariksa, “Kumaha 
upama maneh diiangkeun ka Yerusalem, 
dipariksa di ditu di harepan ku kami?” 

10wWalon Paulus, “Ku margi simkuring 
parantos aya dina lingkungan pangadilan 
Sang Prabu, dipariksa oge kedah di 
dieu. Ku bapa oge kauninga leres-leres, 

simkuring ka urang Yahudi teh teu 
pisan-pisan gaduh kalepatan. 

11Upami leres-leres simkuring lepat 
atanapi nyieun kajahatan anu manjing 
hukum pati, sukalilah simkuring seja 
nampi. Sawangsulna, upami dakwaan 
maranehna henteu leres, pihak mana oge 
teu aya hakna nyerenkeun simkuring ka 
manehna. Simkuring seja naek banding 
ka Sang Prabu.” 

12 Sanggeus anggota-anggota 
pangadilan rundingan, Pestus ngawaler 
ka Paulus, “Maneh geus naek banding ka 
Sang Prabu, jadi kudu ka ditu, ngadep 
ka anjeunna.” 

13 Sawatara poe ti harita, sumping raja 
Agripa jeung Bernika ka Pestus tawis 
panghormat ka anjeunna. 

14 Natamuna meunang sababaraha poe. 
Ku Pestus dicariosan perkara Paulus, 
saurna, “Di dieu aya hiji sakitan titinggal 
Peliks anu nembe dialihkeun ti dieu tea. 

15 Nalika simkuring ka Yerusalem, eta 
sakitan teh didakwa ku imam-imam 
kapala sareng ku sesepuh bangsa 
Yahudi; malah saur aranjeunna mah, eta 
sakitan teh, kedah ditibanan hukuman. 

16 Sanggem simkuring, bangsa Rum 
henteu biasa masrahkeun atanapi 
ngahadiahkeun sakitan kitu bae, 
nya kedah lawung heula sareng anu 
ngadakwana tur kedah dipaparin 
kasempetan ngabela diri. 

1/ Bral bae, aranjeunna sarumping ka 
dieu bareng sareng simkuring. Enjingna, 
eta sakitan teh dijagragkeun, perkarana 
disidangkeun. 

18 Manehna dilingkung ku anu 
ngadarakwana. Nanging maranehna, 
teu tiasa ngabuktikeun kajahatan eta 
sakitan. Ku simkuring oge parantos 
kataksir kitu ti samemehna. 

19 Perkarana mung ngeunaan sual- 
sual agama sareng perkawis Isa, anu 
sayaktosna parantos tilar dunya, nanging 
numutkeun Paulus mah hirup deui. 

20 Simkuring bingung, kumaha 
mariksana perkawis sarupi kitu. Ku 
margi eta, Paulus teh, ku simkuring 
ditaros daek henteuna upami perkarana 
dipariksa di Yerusalem. 

21 Sanggemna bade naek banding. 
Malah, samemeh perkarana diputus ku 
sang Prabu bade ngantos dina tahanan 
bae. Nya ditahan dongkap ka ayeuna, 

ngantos kana waktosna dideuheuskeun 
ka sang Prabu.” 

22Saur Raja Agripa, “Simkuring hoyong 
nguping ti jalmina sorangan.” Waler 
Pestus, “Manawi, enjing oge tiasa.” 

23 Poe isukna, raja Agripa sumping 
ka Pangadilan, — nganggo anggoan 
karajaan — dibarengan ku Bernika, 
perwira-perwira, jeung jalma- 
jalma anu parenting di kota eta. 
Pestus marentahkeun supaya Paulus 
dideuheuskeun. 

24 Geus kitu, Pestus sasauran, “Kanjeng 
raja Agripa anu mulya, miwah hadirin 
sadaya. Ieu Jalmi, didakwa ku sakumna 
urang Yahudi, boh ku nu di Yerusalem, 
boh ku nu di darieu. Ceuk maranehna, 
ieu jalmi ulah dibere hirup lila-lila. 

2 Ku simkuring parantos dipariksa. 
Nanging nya kitu, teu aya kalepatanana 
anu manjing hukum pati. Ku margi 
manehna nyuhunkeun naek banding, 
ku simkuring bade diiangkeun ka sang 
Prabu. 

26 Nanging naon anu kedah 
disanggemkeun ka sang Prabu, 
margi teu aya sanggemkeuneunana. 
Kitu margina, nu mawi ayeuna dibantun 

ka payuneun sadaya, utamina nya ka 
pangersa raja Agripa. Nyuhunkeun 
dipangmarioskeun, manawi aya 
perkawisna anu pantes dihaturkeun ka 
sang Prabu. 

2! Margi ku emutan simkuring mah, 
teu pantes ngintunkeun sakitan tanpa 
katerangan-katerangan perkawis 
dakwaanana.” 

76 1Saur raja Agripa ka Paulus, 

“Maneh ayeuna aya kasempetan 
ngabela diri.” Paulus ngacung mere 
isarah; derekdek, ngucapkeun 
pembelaanana, kieu, 

2“Nun raja Agripa nu mulya, simabdi 
estu bagja wireh dinten ieu kawidian 
ngabantah dakwaan-dakwaan ti urang 
Yahudi. 

3Utamina mah, wireh kanjeng raja teh 
leres-leres uninga kana adat istiadat 
sareng hal ihwalna urang Yahudi. Ku 
margi eta, disuhunkeun luntur galihna 
mugia kersa ngadangukeun. 

4 Simabdi, ti ngongora keneh dikenal 
ku sakumna urang Yahudi teh; margi ti 
aalit, simabdi teh matuh di Yerusalem, di 
bangsa sorangan. 

” Sakitu lamina maranehna kenal ka 
abdi. Jadi, upami perlu, maranehna tiasa 
nerangkeun di dieu, yen abdi teh kantos 
jadi urang Parisi, nya eta madhab agama 
anu pangkeras-kerasna di urang. 

6 Ayeuna, nu mawi dugi ka unggah 
ka pangadilan teh, jalaran ngaharep 
kana laksananing jangji Allah anu 
dipaparinkeun ka karuhun urang 
baheula; 

/tur diantos-antos pisan ku dua belas 
kaom ti bangsa urang sareng dibarung 
ku leket ibadah siang kalawan wengi. 
Nya ku margi ngagaduhan pangharepan 
eta, nu mawi abdi didakwa ku urang 
Yahudi teh, nun kanjeng raja! 

8Naon margina hadirin sadaya dugi 
ka nganggap mustahil, yen Allah tiasa 
ngahudangkeun deui anu parantos 
maot? 

9? Boh kitu boh kieu, pamendak abdi oge 
kapungkur mah sami sareng maranehna, 
yen ngaran Isa, anu ti Nasaret teh kedah 
dilawan sakuat-kuatna. 

10 Eta oge kantos ku abdi dilampahkeun 
di Yerusalem. Seueur pisan jalmi anu 
palercaya ku abdi dijeblos-jebloskeun 
ka panjara, margi dipasihan kawasa ti 

imam-imam kapala. Sanes kitu bae, 
malah abdi kalintang satujuna upami 
heug maranehna teh dihukum pati. 

11 Sering pisan abdi nyiksa maranehna, 
di tempat-tempat ibadah, maksa sina 
mungkiran imanna. Kajurung ku hate nu 
ceuceub, maranehna ku abdi dibeberik 
dugi ka kota-kota di saluareun nagara. 

12 Dina kaayaan kitu, hiji mangsa 
simabdi mios ka Damsik, ngemban 
kawasa anu gembleng sareng tugas ti 
imam-imam kapala. 

13 Dumadakan, nun kanjeng raja, 
tengah dinten ereng-erengan; 
satengahing jalan simabdi ningal aya 
cahaya ti langit, nyorot ka abdi sabatur- 
batur. Eta cahaya teh, ngagebyarna 
langkung ti batan cahaya panonpoe. 

14 Abdi sabatur-batur sami tibeubeut 
kana taneuh. Lajeng abdi nguping soara, 
ngucapna dina basa Ibrani, ditujulkeun 
ka simabdi: “Saulus, Saulus, ku naon 
nganiaya ka Kami? Cilaka maneh teh 
nyepak panyocog mah!” 

15 Ku abdi diwangsul: “Jungjunan, saha 
Anjeun teh?” Ari waler-Na, 'Kami teh Isa, 
anu keur dikaniaya ku maneh! 

16 Geura cengkat, pek nangtung. Kami 
nembongan teh rek ngangkat maneh, 
rek dijadikeun abdi sarta saksi ngeunaan 
sagala hal nu ku maneh geus katenjo 
sarta oge hal-hal anu ku Kami baris 
ditembongkeun ka maneh. 

1/ Maneh teh, ku Kami geus kapilih ti ieu 
bangsa sarta ti antara bangsa-bangsa 
lianna. Engkena, maneh baris diutus ka 
maranehna. 

18 Nya, pikeun ngabeunta-beuntakeun 
panonna, malar bisa maralik ti nu poek 
ka nu caang sarta tina genggeman 
kawasa Setan ka kersa Allah. Supaya 
lamun geus palercaya ka Kami, dosana 
meunang panghampura sarta sina 
kabagian ganjaran anu geus disadiakeun 
pikeun jelema-jelema anu geus 
disucikeun.” 

1? kitu nu mawi, nun kanjeng raja, eta 
titingalan ti sawarga teh ku abdi teu 
pisan-pisan bade dilalaworakeun. 

20 Anu ku abdi ngawitan diwawaran 
teh, urang Yahudi anu di Damsik, di 
Yerusalem, sareng nu aya di sakuliah 
tanah Yudea. Bangsa-bangsa sanesna 
oge teu kalarung; da sami kedah 
tarobat, ngesto ka Allah; jabi ti eta, 

kalakuan-kalakuan dina hirupna oge 
kedah cocog sareng eta pertobat. 

2“1Ku jalaran hal anu kitu, simabdi teh 
ditangkep di Bait Allah ku urang Yahudi, 
bade dipaehan. 

22Nanging berekah, ku pitulungna 
Allah, abdi, salian tiasa keneh 
kumelendang di alam dunya dugi ka 
wangkid ieu, oge tiasa keneh maparin 
panyaksen, boh ka rayat, boh ka para 
pamingpinna. Hal anu diwawarkeun ku 
abdi teh teu aya sanes, lintang ti anu 
kapungkur-pungkur diwawarkeun ku 
nabi-nabi sareng ku Musa. 

23 Nya eta: Al Masih teh, memang 
kedah nyandang sangsara sareng jadi 
Anu pangpayunna hudang ti antara 
anu maraot. Anjeunna oge baris 
ngembarkeun hal caang, boh ka ieu 
bangsa, boh ka bangsa sanesna.” 

24 Tengah-tengah Paulus ngasongkeun 
pertanggungan jawabna, ku Pestus 
dipegat, saurna teugeug, “Gelo maneh, 
Paulus! Weureu ku elmu mana kitu oge 
maneh teh!” 

25 Cek Paulus, “Abdi henteu gelo, nun 
Pestus anu mulya! Pikiran abdi masih 

keneh waras. Anu disanggemkeun ku 
abdi teh perkawis anu saleres-leresna. 

26 Sagala perkawis sadayana oge 
kauninga ku kanjeng raja. Kitu nu mawi 
abdi wantun nyanggemkeun sabalakana 
ka mantenna. Abdi yakin ieu perkawis 
teh, sagala rupina oge, moal aya anu 
teu kadangu ku mantenna; margi 
kajadianana teh sanes di tempat anu 
mencil. 

2!Nun, kanjeng raja Agripa, kumaha 
gamparan percanten ka paranabi? 
Sanggem abdi mah tangtos kana 
percantenna teh.” 

28 Raja Agripa ngawaler, “Bis, bis bae 
kami ka bongroy, hayang asup Masihi!” 
29 Saur Paulus, “Ku abdi sumeja pisan 
dipangnedakeun ka Allah. Supados sanes 

bae kanjeng raja enggal-enggal sing 
sami sapertos abdi, nanging lami-lami 
mah anu sanes oge anu ayeuna hadir 
ngabarandungan di dieu; nanging ulah 
sami-sami kieu, nya dina kaayaan 
dibangkol ku rante.” 

30 Ti dinya sang raja ngadeg, dibarengan 
ku wali nagara, ku Bernika jeung ku 
sakabeh anu araya. 

31 Tuluy Aranjeunna kalaluar bari 
guntreng, “Eta jalma teh teu aya dosana 
anu manjing kana hukum pati atawa 
panjara.” 

32 Saur raja Agripa, “Sayaktosna, upami 
manehna henteu terus naek banding ka 
sang Prabu mah, da tiasa dibebaskeun.” 
?27 1! Sanggeusna diputus yen kudu 

diiangkeun ka Itali, Paulus jeung 
sawatara sakitan deui dipasrahkeun ka 
hiji perwira ti resimen Prabu ku anjeun, 
ngaranna Yulius. 

2Simkuring sabatur-batur 
diunggahkeun kana kapal anu ti 
Adramiti, nu rek balayar ka palabuan- 
palabuan sapanjang basisir Asia. Aya 
deui batur saurang nya eta Aristarkus 
urang Makedoni ti Tesalonika. 

3 Poe isukna, simkuring sabatur-batur 
anjog ka palabuan Sidon. Kabeneran 
Yulius teh bageur ka Paulus, ngidinan 
anjeunna nepungan heula sobat-sobat 
sina marekelan. 

“Ti Sidon, ku lantaran kapal mapag 
angin, jadina balayar teh malipid pulo 
Siprus. 

?” Sanggeus ngaliwatan laut hareupeun 
basisir Kilikia jeung Pampilia, kapal 
anjog ka palabuan Mira di tanah Likia. 

6 Di dinya simkuring sabatur-batur 
dipindahkeun kana kapal anu tas ti nagri 
Aleksandri seja terus ka Itali. 

/'Meunang sababaraha poe, balayar teh, 
meh taya lajuna. Hayang ngahontal kota 
Kenidos oge, mehmehan teu sanggup. 
Ku sabab angin angger goreng bae, 
kapal teh jalanna mipir-mipir basisir pulo 
Kreta liwat Tanjung Salmone. 

8 Sanggeus hese beleke ngaliwatan 
eta tanjung; jol bae, di hiji tempat anu 
ngaranna Palabuan Endah, deukeut kota 
Lasea. 

9Tapi waktu teh, geus loba pisan 
kapiceunna. Sabab geus liwat usum 
puasa jeung lamun diteruskeun balayar 
teh loba pikarempaneunana. Ku sabab 
eta, Paulus mepelingan kieu, 

10“Batur-batur! Cek pangrasa kuring 
perjalanan urang teh baris balangsak 
jeung karurugian, lapur barang lapur 
umur.” 

11Tapi opsir mah, leuwih percaya ka 
jurumudi jeung nangkoda batan ka 
Paulus. 

12 Sabab eta palabuan teh, kurang 
hade dipake pangeureunan dina musim 
es mah. Panumpang-panumpang oge, 
karereaanana mah, rempugna supaya 
terus; sugan bisa nepi ka kota Penik, 
eureun didinya bae. Penik teh, kota 
palabuan pulo Kreta anu nyanghareupna 
ngidul ngulon jeung ngaler ngulon nyela 
bumi. 

13 Pareng datang angin leuleuy kawas 
nu ngajurung maksud. Tuluy ngangkat 
jangkar terus balayar mapay sisi-sisi 
basisir pulo Kreta. 

14 Ari teu lila, gelebug teh, angin ribut ti 
darat anu disebutna angin “Kaler Wetan”. 
15 Kapal henteu tahan nadah angin ti 
hareup. Tuluy digubag-gabigkeun ku 
eta angin, nya antukna mah diantep; 

sarerea teh pasrah kana kadar. 

16 Saterusna, kapal kapalidkeun ka hiji 
pulo leutik nu ngaranna pulo Kauda. 
Lebah dinya, sabisa-bisa diihtiarkeun 
nyalametkeun sampan. 

1/ Sanggeus sampan bisa kajait, 
kapalna dipalincang ku tambang. 

Ku sabab sieun neumbrag karang 
anu ngaran Karang Sirtus, layar 

digulung sarta kapal diantep luak-leok 
saparan-paran. 

18Ku sabab kapal pohara galuang- 
galeongna, isukna, barang-barang 
muatan dipiceunan ka laut. 

19 Malah katilu poena deui mah, 
pakakas-pakakas kapal oge dihaja 
dialung-alungkeun ka laut. 

20 Srangenge geus sababaraha poe teu 
tembong-tembong; bentang taya hiji-hiji 
acan; angin ribut ngamuk terus, nepi ka 
sarerea geus pada nyamarkeun maneh 
kana salamet. 

21Geus mangpoe-poe taya nu inget 
dahar-dahar acan. Geus kitu, Paulus 
ngingetan, saurna, “Dulur-dulur, mun 
kamari ieu nurut mah kana omongan 
kuring ulah waka ninggalkeun pulo 
Kreta, moal balangsak kieu jeung moal 
kungsi karurugian kawas ayeuna. 

22Tapi najan kaayaan siga kieu, 
pamenta kuring aranjeun ulah pegat 
pangharepan. Moal, moal aya anu tiwas, 
ngan ari kapal mah moal katulungan. 

23 Terang baris kitu soteh, tadi peuting 
aya malaikat Pangeran ka kuring, nya 
eta ti Allah anu disembah jeung anu 
kagungan jiwa raga kuring. 

24 Saur anjeunna: “Ulah salempang, 
Paulus! Maneh pasti baris jagrag ka 
Prabu. Malah babaturan sakapal oge 
geus dipiwelas ku Allah, bakal saralamet 
ku karana maneh.” 

2> Ku hal eta, sing tararabah dulur- 
dulur! Kuring beak-beak nya percaya ka 
Allah yen kabeh bakal ngabukti, moal 
mencog ti anu didawuhkeuna-Na. 

26 Ngan ari kapal mah geus pasti kandas 
di salah sahiji pulo.” 

2! Nepi ka maleman kaopat belas, ti 
barang ditempuh ku angin ribut, kapal 
masih angkleung-angkleungan di Laut 
Adriatik. Tapi dina tengah peutingna, 
ku kalasi-kalasi karasa yen kapal asa 
nyampeurkeun daratan. 

28 Tuluy maranehna nyemplungkeun 
batu pangjugjug, kanyahoan jerona aya 
dua puluh deupa. Maju saeutik deui 
dijugjugan deui, ngadeetan jadi lima 
belas deupa. 

2“ Ku sabab sieun kandas kana karang, 
tuluy labuh jangkar — opat jangkar 
— beulah tukang, bari ngarep-ngarep 
hayang geura beurang. 

30 Tapi kalasi-kalasi arek maringgat ti 
kapal, narurunkeun sampan pura-pura 
rek nurunkeun jangkar hareup. 

31 Ku Paulus dipopoyankeun ka opsir 
saperjuritna, saurna, “Upami maranehna 
diantep naringgalkeun kapal, taya 
harepan aranjeun bisa salamet.” 

32 Geuwat sampanna ku perjurit- 
perjurit ditilas; tuluy eta sampan, 
diantep ngangkleung sorangan. 

33 Wanci rek bray beurang, Paulus 
ngingetan sarerea yen kudu dalahar. 
Saurna, “Geus opat belas poe aranjeun 
teu kararaban naon-naon, balas 
ngarep-ngarep salamet. 

34 Geus meujeuhna, ayeuna mah 
dalahar heula bae. Paksakeun malar 
jagjag. Sing percaya, moal sakara-kara, 
moal aya nu leungit buuk-buuk acan 
najan salambar.” 

35 Anjeunna nyontoan nyandak roti 
sawatara siki, tuluy ngadu'a ka Allah, 
kasaksian ku sarerea. Sanggeus rotina 
disemplek-semplek terus didahar. 

36 Geus kacontoan mah, maranehna 
jadi tarareteg hatena, tuluy sarerea 
dalahar. 

3 Kabehna, nu araya di kapal teh, dua 
ratus tujuh puluh genep urang. 

38 Sanggeus dalaharna sarareubeuh, 
muatan gandumna dipiceun ka laut 
ngarah kapal ngahampangan. 

39 Barang bray, beurang, tembong 
aya teluk anu basisirna ngampar, teu 
nyarahoeun ngaranna mah pulo naon. 
Kabeh rempug arek balabuh di dinya 
sabisa-bisa. 

40 Tali jangkar ditilas, jangkarna diantep 
ngerelep ka dasar laut. Tali kamudi 
diudar, tuluy nebengkeun layar hareup, 
supaya kapal katebak angin ka basisir. 

41Tapi kapal, ujug-ujug ngagesruk teu 
bisa maju, kandas kana dasar laut anu 
munjul. Eta kapal, beulah hareupna 
nyeblok pageuh teu obah-obah; ari ti 
tukang mah, diteumbragan ku ombak 
nepi ka amburadul. 

42 Kahayang serdadu-serdadu mah, 
sakitan-sakitan teh diparaehan bae 
sina peren kabeh, bisi ngarojay terus 
maringgat. 

43 Tapi perwirana mah, ku sabab hayang 
nyalametkeun Paulus, marentah supaya 
anu barisa ngojay mah, ngarojay bae ti 
heula ka darat. 

44 Nu teu barisa ngojay, kudu nyusul 
muntang kana papan-papan atawa 
naon bae bebejadan kapal. Gancangna, 
sarerea geus araya di darat kalawan 
salamet. 

28 1 Sanggeus sarerea salamet, 

bisa nepi ka basisir. Kakara 
kanyahoan, yen eta daratan teh, pulo 
Malta. 

2Pribumina darehdeh arakuan pisan. 
Maranehna teh, mangnyieunkeun 
durukan sagala, ajang saliduru; kawantu 
poe eta teh kacida tirisna, turug-turug 
hujan deuih. 

3 Ari Paulus ngumpulkeun pangpung; 
tuluy brus, diasupkeun kana durukan. 
Ana borengkal teh, oray matih pisan, 
ngaleor tina tumpukan pangpung 
lantaran kapanasan. Cok bae, macok 
kana panangan anjeunna. 

Mireungeuh oray meulit kana 
panangan Paulus, urang dinyana mani 
pukpok pada batur, “Eta jelema teh moal 
salah deui tukang maehan! Najan geus 
luput ti laut, ku Dewi Kaadilan mah hamo 
diantep hirup terus.” 

3 Tapi si oray teh ku Paulus dikepretkeun 
kana seuneu, ari anjeunna mah teu 
sakara-kara. 

eTapi tetep pada nyarangka moal teu 
bareuh, moal teu ngagolepak maot 
sapada harita. Ari seug sakitu geus 
lilana, wet, teu kua-kieu; ahirna, cek 
maranehna anjeunna teh dewa. 

/'Teu jauh ti dinya aya tanah kagungan 
gupernur Publius, gupernur eta pulo. Eta 
gupernur nyuguhan ka kuring sapara 
kanca tur kacida darehdehna, nepi ka 
meunang tilu poe diaku di bumina. 

8 Harita teh, ramana Publius keur teu 
damang, nya muriang nya disentri. Ku 
Paulus dilayad, dipangnedakeun sarta 
ditumpangan leungeun, terus cageur. 

9 Geus kitu mah, jul-jol, nu garering teh 
daratang ka anjeunna; eta oge kabeh 
dicageur-cageurkeun. 

10ku kituna kuring sapara kanca teh 
pohara dihormat-hormatna. Barang 
geus waktuna kana balayar deui, ku 
maranehna sarerea dibekelan ku sakur 
anu jadi pangabutuh simkuring sarerea. 

11 Ngendek di eta pulo teh, meunang 
tilu bulan. Geus kitu, unggah ka hiji 
kapal asal ti Iskandaria anu kabeneran 

keur balabuh di dinya salila musim es. 
Eta kapal make perlambang bentang 
kembar Dioskuri. 

12 Barang nepi ka kota Sirakusa, kapal 
balabuh heula tilu poe. 

13 Ti dinya terus mipir-mipir basisir, 
jol, nepi ka Regium. Heuleut sapoe ti 
harita, — kabeneran aya angin ti kidul — 
isukna, deui geus nepi ka kota Putioli. 

14 Simkuring sakanca mitra nepungan 
heula anggota-anggota jamaah di 
dinya, disambat diaraku, reureujeungan 
meunang tujuh poe. Kakara neruskeun 
deui, nya balayar ka nagara Rum. 

15 Dulur-dulur nu di darinya teh, 
geus mareunang beja ngeunaan 
hal-ihwal simkuring sapara kanca. Tuluy 
maranehna dararatang ka Forum Apius 
jeung Tras Taberne, narepungan. Paulus 
mah, barang tepung jeung maranehna 
teh, tuluy bae muji sukur ka Allah 
lantaran ngarasa gede hate. 

16 Ku pamarentah Rum, Paulus diwidian 
nyicingan imah dibaturan ku salah 
saurang perjurit pikeun ngajaga. 

1/ Tilu poe ti harita, Paulus ngumpulkeun 
pamingpin-pamingpin bangsa Yahudi. 
Sanggeus karumpul, anjeunna nyarios 

kieu, “Para saderek! Simkuring, boh ka 
bangsa, boh kana adat istiadat karuhun 
urang, teu gaduh salah naon-naon. 
Tapi di Yerusalem simkuring ditangkep 
ku bangsa sorangan, diserenkeun ka 
pamarentah Rum. 

18 Lantaran bukti, yen simkuring beresih 
tina kasalahan nu manjing hukum pati, 
ku aranjeunna mah rek dibebaskeun 
bae. 

19Tapi orokaya urang Yahudi 
ngalalawan, nepi ka kapaksa simkuring 
kudu naek banding ka Prabu. Sanajan 
kitu, simkuring teu pisan-pisan niat 
ngadakwa bangsa sorangan. 

20 Ku sabab eta, simkuring menta 
supaya bisa papanggih sarta cacarita 
jeung aranjeun. Sabab simkuring 
nyandang rante teh, sualna mah, 
lantaran tina hal anu jadi pangarep- 
ngarep bangsa Israil tea.” 

él1Ku maranehna dijawab kieu, 
“Nanging da teu aya serat-seratna acan 
perkawis anjeun ti Yudea. Nu ti ditu oge 
teu aya anu ka dieu; jadi, teu kantos 
mendak wartos yen anjeun teh jelema 
jahat. 

22Sanajan kitu, simkuring sadaya 
hoyong terang perkawisna. Margi 
sakaterang mah, eta madhab anyar teh, 
di mana di mendi oge mung dilalawan 
bae.” 

23 Tuluy maranehna nangtukeun 
poe pikeun narima katerangan- 
katerangan ti Paulus. Dina poeanana 
maranehna daratang deui ka dinya, 
ngabrul, loba pisan. Derekdek, Paulus 
nerangkeun sarta mere panyaksen tina 
hal Karajaan Allah. Sabisa-bisa anjeunna 
ngahudangkeun kayakinan maranehna 
ngeunaan Isa Al Masih, make dasar 
Toret Musa jeung kitab nabi-nabi. 
Nerangkeunana hal eta teh, ti isuk nepi 
ka sore. 

24 Hasilna, aya anu bisa diyakinkeun, 
aya nu angger bae teu percaya. 

23 Nepi ka bubaran gempungan, tetep 
maranehna henteu bisa sapaham. 
Memeh bubar Paulus ngucap kieu, 
“Tetela, pangandika anu ku Ruh Allah 
ditepikeun ka karuhun urang, ku 
perantaraan Nabi Yesaya teh, teu 
mencog saeutik-eutik acan. Kieu 
ungelna: 

26“Geura tepungan eta bangsa. 
Caritakeun: Ku ceuli bakal kadenge, 
ngan teu bisa ngahartikeunana. Ku 
panon bakal katenjo, tapi maraneh 
Weleh teu terang. 

2! Sabab ieu bangsa, hatena geus 
ngabatu, pangdengena geus mintul, 
matana geus rarapet merem; malar 
matana tong kungsi nenjo, ceulina ulah 
kungsi ngadenge, bisi matak kaharti ku 
hatena, heug tarobat ka Kami geusan 
bisa disalametkeun.” 

28 Ayeuna, mugi kaaruninga, ieu jalan 
pisalameteun ti Allah teh baris dibikeun 
ka bangsa-bangsa sejen sarta tangtu 
bakal ditararima.” 

29 [Sanggeus Paulus namatkeun 
cariosanana, urang Yahudi tuluy 
balubaran bari tetep pasalingsingan 
paham.| 

30 Meunang dua taun campleng, Paulus 
nyalikan imah sewaan teh. Nu daratang 
ka anjeunna, kabeh ge diaku ditarima. 

31 Kabeh ku anjeunna diwawaran hal 
Karajaan Allah sarta diwurukan hal Isa Al 
Masih, Gusti Jungjunan urang. Teu aya 
anu didingding kelir tur lungsur-langsar 
teu aya halangan naon-naon. 


Roma 


1 1Ieu surat ti simkuring, Paulus, — 
abdina Isa Al Masih, anu ku Anjeunna 
diangkat jadi rasul teh, nya eta pikeun 
nguarkeun Injil Allah. 

2Eta Injil ti baheula keneh geus 
dijangjikeun ku Allah, diserat dina Kitab 
Suci ku nabi-nabi-Na. 

3 Eusina, nyaturkeun hal ihwal Putra-Na 
tea, anu mungguhing jasmanina mah 
lahir ti turunan Daud. 

Tapi mungguhing rohani mah, 
Anjeunna teh Putra Allah nu kawasa, nya 
eta Isa Al Masih, Gusti Jungjunan urang. 
Hal ieu nyata, ku gugahna Anjeunna ti 
nu maraot. 

? Anjeunna anu ngersakeun simkuring 
jeung batur-batur jadi rasul, nya 
eta pikeun mawa sagala bangsa, 
supaya palercaya jeung tigin ka 
pajenengana-Na. 

6 Aranjeun ge teu kaiwalkeun, milik Al 
Masih keneh nu pada-pada disaur, 

/dumateng sakumna dulur-dulur, — 
anu beunang nyaur, beunang nyucikeun, 

tur anu diasih ku Allah — anu marukim di 
nagara Rum. Hatur salam ka sadayana, 
mugi-mugi aranjeun ginanjar kurnia ti 
Allah, Rama urang tea, jeung ti Isa Al 
Masih, Gusti Jungjunan urang. 

8Ti payun simkuring matur puji sukur 
ka Gusti Allah demi Isa Al Masih, rehna 
nguping yen iman aranjeun geus kaceluk 
ka jauhna. 

?Demi Allah anu ku simkuring 
disembah dibakti enggoning ngemban 
Injil ngeunaan Putra-Na, yen sajeroning 
neneda, hate mah teu weleh cumantel 
ka aranjeun. 

10 Dina paneda tara towong nya 
nyuhunkeun, mugi-mugi Anjeunna kersa 
marengkeun simkuring bisa patepung 
jeung aranjeun. 

11 Pohara hayangna nepungan aranjeun 
teh, bari hayang mawakeun pangdeudeul 
eusining batin; 

12 malakmandar, ku kitu teh, simkuring 
oge beuki pangger. Jadi, urang silih 
kuatkeun iman. 

13 Geus lila simkuring hayang nepungan 
teh, dulur-dulur! Simkuring hayang 
nyaho buah-buah rohani anu aya 
di antara aranjeun, nya kawas anu 

kaalaman di kalangan sejen nu sarua 
lain bangsa Yahudi. Tapi saban-saban, 
sok aya bae halanganana. 

14 Boh ka urang Yunani, boh ka nu lain, 
boh ka nu terpelajar, boh kanu henteu, 
simkuring teh kahutangan budi. 

1" Ku kituna ka aranjeun oge, anu 
marukim di Rum, simkuring teh mani 
kumejot hayang nguarkeun Injil. 

16 Simkuring moal rek era-era 
nguarkeun Injil teh, boh ka urang 
Yahudi, boh ka urang Yunani. Sabab 
Injil teh, pangawasa Allah pikeun 
nyalametkeun sing sakur anu percaya: 
Pikeun urang Yahudi mah pangheulana; 
geus kitu, kakara bangsa-bangsa 
sejenna. 

1/ Dina Injil, nyata, yen Allah teh estu 
mikersa supaya manusa satia iman 
ka Mantenna, malar bisa diangken. 
Sabab ceuk Kitab Suci oge: “Jalma anu 
diangken ku Allah lantaran iman ka 
Mantenna, tinangtu dipaparin hirup.” 

18 Ka jelema anu resep kana masiat 
jeung kadorakaan, anu ngidek-ngidek 
bebeneran ku kajahatan, bebendu Allah 
geus nompo ti sawarga. 

19 Sabab maranehna teh lain can nyaho 
kana hal-hal ka-Pangeranan, da ku Allah 
teh geus dibejaan. 

20 kapan ti barang aya dunya oge, 
sipat-sipat Anjeunna, — sanajan teu bisa 
katenjo, upamana bae kakawasaana-Na 
anu langgeng — geus nyata tur tetela 
tina yasa dadamelana-Na, nepi ka 
maranehna teh taya pikeun ukal-ekol. 

21Tapi sakitu maranehna nyaho, yen 
Allah teh aya; maranehna, keukeuh 
mungkiran Anjeunna; boro-boro daek 
muji nganuhunkeun kana padamelana- 
Na. Tangtu bae, ari kitu mah, sagala 
kalakuanana teh manjing kana sia-sia; 
hatena ge, beuki mintul jeung beuki 
poekkeun bae. 

22Heug bae, maranehna dadaku pinter 
ge; padahal, maranehna teh, geus 
kabalinger. 

23 kamulyaan Allah anu sipatna 
langgeng, diganti ku titironana-Na anu 
sipatna teu lana, nya eta arca jalma, 
arca manuk, jeung arca sato nu suku 
opat atawa anu ngarayap. 

24 Kulantaran maranehna geus teu 
malire ka Allah; jadi, ku Allah oge, 
maranehna teu dipalire; maranehna 

teh dilurkeun bae, kumaha karepna 
anu rarujit tea; malah mah, di antara 
maranehna teh nepi ka silih ngahinakeun 
dirina. 

23 Maranehna, nyokot bohong miceun 
kayaktian Allah. Tuluy maranehna 
nyembah ka mahluk dadamelan, lain 
ngabakti ka Anu midamelna. Padahal, 
anging Mantenna nu wajib disembah 
salalanggengna. Amin. 

26 Eta sababna, maranehna ku Allah 
diantep kaimpungan napsu teu jujur. 
Awewena ngalampahkeun sapatemon 
anu henteu munasabah; 

27 lalakina saruana, ngaleok kana 
birahi nu jorok, nya eta tepung sahwat 
jeung papada lalaki. Tangtu bae, pikeun 
maranehna, aya balukarna; temahna 
malindes ka diri, upah tina getering 
birahi nu rujit. 

28 Leuwih goreng deui, maranehna geus 
ngarasa teu perlu ngendahkeun ka Allah, 
dumeh ngarasa gagah jeung pinter. Ku 
sabab eta, ku Allah oge, maranehna 
dilurkeun. Pipikiranana, jadi mahiwal; 
laku lampahna, 

29 pinuh ku napsu teu patut: Jejel ku 
kadorakaan, sarakah, licik, dengki, wani 
maehan, resep pasea, cidra, jail, 

30 resep ngupat, mitenah, ijid ka Allah, 
kurang ajar, adigung adiguna, pinter 
kana kagorengan, basangkal ka kolot, 

31 baid kana diajar, linca-linci, taya 
karunya, sarta taya hampura. 

32 Nyucudna pisan, sakitu nyaraho kana 
hukum Pangeran yen kalakuan-kalakuan 
kitu teh manjing kana hukum pati, 
tapi tonggoy bae dilalampahkeun. ku 
sabab maranehna sorangan kitu, mun 
aya nu kawas kitu deui teh, kacida 
panujueunana. 

? 1 Ari jadi jelema, boh pangkat naon 

oge ulah sok nyalahkeun ka batur. 
Sabab nyalahkeun batur teh, sasat 
ngahukum maneh; da dirina sorangan 
anu ngahukum ge, sarua doraka. 

2Tapi papadaning kitu, urang masing 
yakin, yen nu nyarieun dosa teh moal 
teu dihukum saadil-adilna ku Pangeran. 

3Na ku ngahukum dosa batur, urang 
bisa luput tina pangadilan Allah? 

Naha piwelas jeung kasabaran Allah 
nu taya watesna teh ku urang rek 
dianggap kalemahan Anjeunna? Teu 

maphum kitu, yen kasabaran Allah teh, 
maksudna mere kasempetan pikeun 
urang tobat? 

” Jelema anu neugtreug nolak pertobat, 
eta teh numpukkeun bebendu Allah anu 
baris mahala ka dirina kalawan jujur tur 
adil, di mana enggeus mangsana. 

6 Moal henteu, tangtu baris nandangan 
wawales ti Allah, satimpal jeung 
kalakuanana. 

Nu ngamalkeun kahadean, ngipuk 
kamulyaan budi ngutamakeun 
jatnikaning lampah, baris ginanjar hirup 
langgeng. 

8 Ari nu wangkelang ka Pangeran, nu 
resep keneh ngawula ka dosa batan 
ngabdi ka Pangeran, baris nandangan 
bebendu jeung wawales-Na. 

9? Sangsara reujeung rurubed baris 
tumiba ka jelema anu resep kana 
kagorengan: Pangheulana ka urang 
Yahudi, terus ka urang Yunani. 

10 Sabalikna, — sakali deui — 
kamulyaan, kahormatan, jeung 
katengtreman batin baris ganjaran 
saban jalma nu ngamalkeun kahadean: 
Pangheulana urang Yahudi, terus urang 
Yunani; 

11 da Allah mah heunteu pilih kasih. 

12 Nu migawe dosa bari teu terang kana 
hukum Toret, maotna moal didakwa 
ku Toret. Sabalikna, nu migawe dosa, 
padahal terang kana hukum Toret, baris 
dihukum nurutkeun Toret. 

13 Sabab anu bener di payuneun 
Pangeran mah, lain anu dapon terang 
kana Toret, tapi anu ngamalkeun eusina. 

14Upama bangsa nu can terang kana 
hukum Toret, ku perbawa watekna 
migawe anu sapagodos jeung Toret, 
najan nyatana teu boga Toret, dina 
hakekatna mah geus ngabogaan. 

15 Sabab lampahna tea, nyirikeun yen 
hukum Toret geus kaukir dina hatena. 
Jaba ti eta, lelembutanana ge, sajalan 
jeung eta hukum; lantaran budi rasana 
daek ngamudi pikir, nya eta nyalahkeun 
atawana ngabenerkeun. 

16 Sing percaya, eta kabeh baris 
dibalitungkeun dina poean pamutusan 
nangtukeun hukuman. Sagala lampah 
anu buni baris nembrak, nya eta dina 
waktu Allah — ku Isa Al Masih — mimiti 
ngahakiman, sakumaha anu ditetelakeun 
dina Injil anu ku simkuring diwawarkeun. 

1/ Aranjeun teh rasa maneh urang 
Yahudi, reueus pedah boga Toret, agul 
pedah jadi umat Allah, 

18 ngarasa diri terang kana pangersa- 
Na, terang ka nu bener jeung nu salah, 
dumeh geus ngaji Toret. 

19 Heug bae arumangkeuh, ieu aing 
tukang tuduh jalan ka batur, ngarasa jadi 
obor keur nyaangan batur nu hirupna 
poekkeun, 

20 purah nungtun nu balilu, ahli 
ngawarah ka barudak, dumeh ngarasa 
nyekel jejer bebeneran, nya eta Toret 
sumberna elmu nu luhung. 

21 Cik, majar ahli papatah teh kersa 
kitu mamatahan maneh? Ka batur mah, 
anjeun ngalarang ulah maling; ari anjeun 
tara pulang-paling kitu? 

22Anjeun ngalarang ka batur ulah 
jinah; ari anjeun tara jinah kitu? Anjeun 
ceuceub ka brahala-brahala; ari anjeun 
teu ngarasa yen aranjeun teh sok 
mupusti barang-barang asal ti imah 
brahala? 

23 Anjeun nu reueus ku Toret, naha teu 
ngarasa yen anjeun geus ngahina Allah 
lantaran ngarempak Toret? 

24 Dina Kitab geus sidik ditulis: Ku 
pamolah tabeat urang Yahudi, temahna 
pajenengan Allah goreng dianggapna ku 
bangsa-bangsa sejen! 

23 Mungguhing sunat, eta memang hiji 
tanda yen urang kagungan Allah. Kitu 
soteh lamun anjeun ta'at kana parentah 
Toret. Ari anjeun henteu ta'at mah, 
najan disunat oge, sarua jeung henteu. 

26 Sabalikna, anu teu disunat, tapi 
ngalampahkeun hukum Toret, na eta teh 
lain kaasup disunat? 

2! Ku sabab eta, jelema anu teu 
disunat, tapi tunduk kana hukum Toret; 
tangtu eta jelema bakal nyalahkeun ka 
aranjeun. Sabab aranjeun mah, geus teu 
make kana Toret teh. Padahal, eta Toret 
teh milik aranjeun tur aranjeun teh geus 
disunat. 

28 Sabab nu disebut “Yahudi' teh, lain 
pedah nurutkeun lahirna bae Yahudi. 
Sajatining sunat ge kitu, lain sunat nu 
jasmani. 

2“IVNahudi sajati mah, lain ku dumeh 
bangsa Yahudi; tapi saenyana mah, 
jelema anu jiwana madep ka Allah. 
Sajatining sunat ge kitu, lain hiji ciri 
lahir; tapi saenyana mah sual kajiwaan, 

anu timbulna ku karana iman: Lain 

ku karana parentah Toret; lain ngarah 
meunang pangakuan ti papada jalma, 

tapi ngan ti Allah. 

3 1Ana kitu naon leuwihna urang 

Yahudi? Jeung ari sunat aya gunana? 

2Aya, malah loba. Pangpangna mah, 
maranehna teh geus ginuluran jangji 

Allah. 

3 Memang aya sababaraha urang 
anu teu daraek percaya kana hal eta, 
tapi naha eta matak ngaleungitkeun 
kasaestuan Allah? 

4 Henteu, kasaestuan Allah moal sirna. 
Allah tetep saestu, sanajan manusa 
euweuh nu bener. Cek Kitab: “Margi 
sugri timbalan Gusti teh nyata saestu, 
tur moal mencog sanajan kedah diuji.' 

"Tapi upama heug kadorakaan urang 
teh anggur matak nyata yen Allah 
saestu, na pantes urang nyalahkeun 
Pangeran teu adil upama Anjeunna 
ngahukum? Upama aya anu nanya kitu 
mah, kama'lum. 

6 Jawab simkuring kieu: Allah teh sama 
sakali lain teu adil. Upama enya Allah 
teu adil, naha bisa jadi Hakimna umat 
manusa? 

Tapi upama kateubeneran urang tea 
matak tambah nyata kasaestuan Allah, 
naha atuh eta dosa urang teh masih 
kudu dihukum keneh bae? 

8 Kapan sidik yen urang teh mencog, 
majarkeun: Atuh urang teh kudu nyieun 
dosa, supaya kaciri aya nu bener. Jelema 
anu kieu palsapahna mah, munasabah 
pisan upama dihukum oge! 

? Ana kitu, naon atuh punjulna urang 
Yahudi teh? Sama sakali teu aya! Kapan 
ku simkuring geus disebutkeun, boh 
urang Yahudi, boh urang Yunani, kabeh 
ge, geus kabeulit ku dosa. 

10 Cek Kitab: “Euweuh nu bener saurang 
oge! 

11Euweuh anu kaancikan budi, euweuh 
nu hayang nyukcruk ka Pangeran. 

12 Geus malurtad, taya pigunaeunana, 
euweuh nu bener lampahna, teu hiji-hiji 
acan. 

13 Genggerongna jeg makam nu geus 
gorowong, letahna keur palacidra, 
biwirna pikeun ngaracun. 

14 Sungutna gampang sasapa. 

15 Sukuna merod kana ngocorkeun 
getih, 

lé6tapak-tapak lengkahna ngan ukur 
ruruntuhan jeung kasangsaraan. 

1/ Kana jalan karapihan nyaho ge 
henteu. 

18 Taya pisan semuna sieun ku Allah.” 

19 Urang pada terang, yen hukum Toret 
teh pikeun nu kabawah ku eta hukum, 
supaya maranehna euweuh anu bisa 
mungkir deui pikeun ngabela diri. Sabab 
sadunya oge, kabeh, kudu ngadep ka 
payuneun pangadilan Allah. 

20 Sabab di payuneun Allah mah, jelema 
teh moal disebut bener dumeh nedunan 
sareat Toret. Karana ari hukum Toret 
tea, sipatna teh, ngan ukur jadi pituduh 
nu nerangkeun naon dosa urang teh. 

21 Tetela tanpa Toret oge, kasaestuan 
Allah mah, geus nyata. Komo ieu 
sanggeus dinyatakeun ku Toret jeung 
kitab nabi-nabi, yen: 

22Kasaestuan Allah tumerap ka sakur 
nu baroga iman ka Isa Al Masih. Sabab 
Allah mah, moal ngabeda-beda. 

23 Lantaran kabehanana oge, geus 
nyieun dosa, jauh mengpar tina 
kamulyaan Allah. 

24 Diangken bener soteh, estuning 
ku piwelas kurnia Allah bae, nu geus 

ngersakeun supaya urang ditebus ku Isa 
Al Masih. 

23 Anjeunna ku Allah diserenkeun sina 
pupus disalib, pikeun jadi marga lantaran 
panghampura dosa umat anu percaya. 
Ieu teh ngabuktikeun Allah saestu, dugi 
ka kersa mupus dosa anu geus sakitu 
lilana ku Anjeunna disabaran. 

26 Oge keur bukti di jaman kiwari, yen 
Anjeunna estu Maha adil, nepi ka sakur 
anu percaya ka Isa Al Masih ku Anjeunna 
diangken bener. 

2! Tumali jeung eta, upama jalma masih 
keneh ngagul-ngagul lampah, ayeuna 
mah geus teu jaman. Agul ku naonana? 
Ku amal perbuatanana? Ayeuna mah 
kudu robah: Piceun eta kaagulan teh, 
hirupkeun iman kapercayaan! 

28 Sabab geus tetela, yen anu bener 
di payuneun Allah mah, nya eta anu 
nyata iman kapercayaanana teh ka 
Juru Salamet ti Allah, lain ku dumeh 
ngalakonan parentah Toret. 

29 Allah teh lain milik urang Yahudi 
wungkul, tapi milik bangsa-bangsa 
nu lain Yahudi oge. Ieu kudu dicekel 
bener-bener! 

30 Hartina, boh nu disunat demi imanna, 
boh nu teu disunat tapi boga iman, ku 
Allah anu Tunggal baris diangken bener. 

31 Naha pedah urang geus boga iman, 
Toret jadi batal? Henteu! Sabalikna! 

Ku lantaran iman, urang teh malah 

ngukuhkeun Toret. 

A 1 Ari ka Ibrahim, nu dina sareatna 
jadi pupuhu karuhun urang, kumaha 

larapna sual iman teh? 

2“Kieu: Upama anjeunna diangken 
benerna teh ku sabab hade lampahna, 
arek agul oge pantes. Tapi pamohalan, 
anjeunna ngagulkeun anjeun ka 
Pangeran. 

3 Cek Kitab oge kumaha? Cek Kitab: 
“Ibrahim percaya ka Pangeran sarta eta 
kapercayaanana ku Pangeran dietang 
jadi bebeneranana.” 

4Buruhan anu katampa ku nu digawe, 
memang geus hakna, lain hadiah. 

Tapi upama aya jalma anu geus 
nampa panghampura, lain tina hasil 
pagaweanana; jadi, muklis ku lantaran 
manehna percaya ka Anu baris 
ngahampurana. Eta anu katampana 
teh, estu sih kurnia. Sabab anu jadi 

dasar teh, kapercayaan manehna, lain 
dibalitungkeun jeung pagaweanana. 
eTah ieu anu matak bagja mah, nya 
eta diangken bener tina iman, lain tina 
lampah. Sakumaha saur Daud: 

“Bagja jamuga jalma anu dihampura 
kadorakaanana, anu dipupus dosana. 

8 Estu bagja jelema anu kaluluputanana 
henteu dibalitungkeun ku Pangeran.” 

9?Naha ieu hal bagja teh ngan keur 
jelema anu disunat wungkul? Atawa oge 
keur nu teu disunat? Ieu pertanyaan 
dumeh aya katerangan, yen Ibrahim 
diangken bener ku karana imanna tea. 

10 Harita kumaha, — basa hal eta 
dinyatakeun ka Ibrahim — anjeunna 
geus disunat? Acan, acan disunat. 

11 Kengingna tanda sunat mah, 
pandeuri, nya eta pikeun tanda cap 
kasaestuanana, demi imanna ti memeh 
anjeunna disunat. Tumali jeung eta, 
anjeunna teh geus jadi bapa pikeun 
sakumna jalma iman najan teu disunat, 
nya eta anu diangken bener ku karana 
iman. 

12 Oge jadi bapa sakumna umat sunat 
anu lain ngan ukur disunat wungkul, 
tapi lakuning hirupna ge kudu sakumaha 

Ibrahim, pupuhu karuhun urang, anu 
geus iman ka Pangeran ti samemehna 
disunat. 

13 Jangji Allah, yen Ibrahim katut 
turunan-turunanana baris diwaris jagat 
teh, lain ku sabab anjeunna ngalakonan 
hukum Toret; tapi ku sabab boga iman, 
anu ngalantarankeun lampahna jadi 
bener. 

14 Sabab upama hal anu dijangjikeun ku 
Allah teh bisa katampa ku ngalakonan 
hukum Toret, iman teh, atuh cumah bae; 
tur jangji tea oge, taya eusina. 

15 Sabab Toret mah, ngandung 
ancaman. Memang, lamun Toret tea 
henteu aya, palanggaran oge moal aya. 

16Ku sabab eta, tetela, yen lampah 
bener anu dumasar kana iman teh 
geus nimbulkeun sih kurnia. Ku kituna, 
jangji Allah ka Ibrahim saturunanana 
teh, lain ngan pikeun anu boga Toret 
bae; tapi oge pikeun anu boga iman, 
kawas Ibrahim. Jadi, tetela, Ibrahim teh 
karuhun sarerea. 

1/ Sakumaha cek Kitab: “Maneh ku 
Kami diangkat jadi bapa pirang-pirang 
bangsa.' Ku kituna, Ibrahim teh, jadi 
bapa sarerea. Mungguh kanggo Allah 

mah, Allah anu ku anjeunna dipercaya, 
anu iasa ngahirupkeun anu maot, 

anu ku lantaran pangandika-Na iasa 
ngajadikeun nu can aya jadi aya. 

18 Sanajan harita mah, jangji tea, acan 
aya buktina; tapi pangharepan Ibrahim 
teu kalis ku kitu. Anjeunna yakin, yen 
moal mencog deui tangtu bakal jadi bapa 
pirang-pirang bangsa teh. Cek Kitab 
Suci: Kitu reuayna katurunan maneh 
engke. 

19 Najan ngemutkeun kana yuswana 
anu geus saratus taun; tanagana ge, 
geus suda kabina-bina; turug-turug 
Sarah oge geus taya bahan kana bisa 
ngandung; 

20 kapercayaanana kana eta jangji 
Allah, teu galideur. Malah beuki pageuh 
bae, dibarung ku mumuji ka Mantenna. 

21 Tetep manteng tur yakin, yen Allah 
kawasa ngalaksanakeun jangji-Na. 

22Eta sababna, anjeunna diangken 
bener. 

23 kecap 'anjeunna diangken bener” lain 
ngan ka Ibrahim wungkul, 

24tapi oge pikeun urang. Sabab 
urang oge ku Allah diangken kitu, 
tegesna urang anu percaya ka Anu geus 

ngagugahkeun Isa, Gusti Jungjunan 
urang, ti nu maraot; 

2” Isa teh, geus dikurbankeun ku karana 
dosa urang; tapi Anjeunna ge geus 
digugahkeun deui, supaya urang bisa 
diangken jelema bener ku Allah. 

1 Sanggeus urang diangken bener 
5 lantaran iman, urang teh dicandak 
rapih deui ku Allah ku karana Isa, Gusti 
Jungjunan urang. 

2“Ku karana Anjeunna, urang anu 
iman meunang asup kana alam sih 
kurnia, alam hirup anu pinuh ku bagja 
sarta dipaparin harepan baris meunang 
kamulyaan ti Allah. 

3Untungna deui, sanajan dina lara 
balangsakna, bagjana mah mo weleh 
karasa; dumeh urang terang yen 
kasangsaraan teh ngan keur nguji 
kasabaran wungkul. 

4Lamun geus bisa sabar, tangtu 
baris tahan uji; ari anu tahan uji boga 
pangharepan. 

”Eta pangharepan teh, moal matak 
kaduhung ahirna; sabab urang geus 
meunang sih kurnia Allah, nya eta Ruh 
Allah anu ngancik di jero hate. 

6 Sajeroning urang dina kaayaan teu 
daya teu upaya keneh, — dina mangsa 
nu ku Allah geus dipasti — Al Masih geus 
nemahan pati pikeun nalangan urang 
jalma doraka tea. 

/'Manusa mah arang langka aya nu bela 
pati, sanajan ka jalma anu teu tuah teu 
dosa. Di ayana ge, tangtu anu dibelana 
teh jalma anu luar biasa hadena. 

8 Ari Allah mah, ti alam urang hirup 
dina kadorakaan keneh oge geus 
ngabuktikeun asih-Na, nya eta nepi ka 
Al Masih kudu pupus pikeun urang. 

?Komo ayeuna, sanggeus urang 
diangken bener ku karana getih Al Masih, 
tinangtu luput tina bebendu-Na. 

10Tj alam urang nyatru keneh, 
Anjeunna kersa ngarapihkeun anjeun 
jeung urang ku jalan maparin panebus, 
nya eta nyawa Putra-Na. Komo ayeuna, 
sanggeus puguh aya karapihan; urang 
teh, ku Anjeunna tangtu kana leuwih 
dirahayukeun deui ku lantaran Putra-Na 
anu jumeneng di jero diri urang. 

11Lain ngan sakitu bae, ayeuna mah, 
urang teh malah bisa maruji sarta 
ngagungkeun ka Allah ku lantaran Gusti 

Jungjunan urang, Isa Al Masih, nu geus 
maparinkeun karapihan tea. 

12 Ku sabab dosa nu mateni teh asupna 
ka alam dunya ku pamolahna jelema 
saurang, temahna kabeh manusa kudu 
paeh; lantaran kabeh ge, geus karingkus 
ku dosa. 

13 Ari dosa teh, ayana di alam dunya, 
jauh ti samemeh aya Toret. Ngan 
samemeh aya Toret mah, dosa teh teu 
dibalitungkeun. 

14 Najan kitu, ari paeh mah teu 
meunang henteu; sabab ajal mah 
geus murba, ti jaman Adam nepi ka 
jaman Musa. Kabeh keuna ku paeh, 
najan dosana henteu sarua jeung dosa 
anu dilampahkeun ku Adam, nya eta 
manusa anu jadi gambaran Anu baris 
pisumpingeun tea. 

15 Sukur, ari sih kurnia Allah mah, 
beda deui sipatna ti pangrempak 
Adam. Ari pangrempak mah najan 
anu ngalampahkeunana ngan saurang, 
balukarna matak paeh ka sarerea. 
Sabalikna, kamurahan sarta sih kurnia 
Allah, matak jembar ka kabeh manusa. 
Sabab ku lantaran hiji Manusa, nya 

eta Isa Al Masih kabeh manusa geus 
ginuluran berkah tanpa wangenan. 

16 Kaasihan jeung sih kurnia Allah 
mah sabalikna ti dosa anu saurang 
tea, anu nungtunna kana pangdakwa 
jeung hukuman. Ari sih kurnia Allah 
mah ngalantarankeun kabeh manusa 
najan geus migawe kadorakaan 
mangpirang-pirang oge dihampura, 
dietang bener. 

1/ Sabab nyata, pangrempak nu saurang 
ngalantarankeun kabeh manusa kapurba 
ku ajal; sabalikna, padamelan nu 
saurang deui mah, nya eta Isa Al Masih, 
matak jembar taya babandinganana, 
nepi ka kabeh manusa meunang sih 
kurnia anu taya wiwilanganana, nya eta 
diangken bener tur baris hirup murba 
jeung kawasa. 

18 Jadi ku lantaran dosa jalma saurang, 
sakabeh manusa geus keuna ku 
hukuman; nya kitu deui, sakabeh 
manusa geus diangken bener ku 
lantaran benerna manusa anu saurang 
tea. 

19 Cindekna, tina sabab teu ta'atna 
manusa anu saurang, sakumna manusa 
geus kabawah ku dosa; nya kitu oge, ku 

ta'atna manusa anu saurang deui teh, 
sakabeh manusa geus diangken bener. 

20 Sanggeus aya hukum Toret, dosa teh 
anggur beuki tambah-tambah. Tapi puji 
sukur ka Pangeran, sih kurnia Anjeunna 
estuning tanpa wangenan! 

21Sabab sakumaha dosa, geus 
ngawasaan alam maot; kitu keneh sih 
kurnia-Na oge, murba di alam hirup anu 
langgeng ku karana Isa Al Masih, Gusti 
Jungjunan urang. 

6 !kKumaha sikep urang? Arek jongjon 

migawe dosa malar sih kurnia Allah 

beuki rosa? 

2Salah kitu mah! Urang anu geus paeh 
pikeun dosa, mustahil bisa keneh hirup 
dina dosa! 

3 Sageuy geus paroho, yen urang 
sakabeh geus dibaptiskeun ka salira 
Al Masih; ku kituna, urang teh, dina 
hakekatna mah geus milu maot 
babarengan jeung Anjeunna. 

4Ku lantaran geus dibaptis, urang teh 
geus milu paeh sarta dimakamkeun 
bareng jeung Anjeunna; malar bisa asup 
ka alam hirup anu anyar, sakumaha 
Al Masih oge ku kawasa Rama geus 
dihirupkeun deui ti nu maraot. 

? Sabab lamun urang geus satunggal 
jeung Anjeunna dina pupus-Na, tangtu 
oge baris satunggal dina gugah-Na. 

6 Tegesna, kamanusaan urang anu 
heubeul teh, geus disalib bareng jeung 
Anjeunna, supaya diuculkeun tina 
panyerek dosa; 

/sabab ari urang geus maot mah, moal 
teurak ku dosa. 

8Ku sabab eta, lamun urang geus 
tunggal maot jeung Al Masih, tangtu oge 
bakal tunggal hirup deui jeung Anjeunna. 

9? Sabab sanggeus Al Masih gugah ti nu 
maraot, Anjeunna henteu nyorang deui 
pupus lantaran geus teu bisa kapurba 
deui ku kakawasaan maot. 

10 Sakali Anjeunna pupus, geus cukup 
keur ngamusnakeun dosa salalawasna; 
ari hirup-Na nu anyar mah ngan kanggo 
Allah. 

11 Jadi, kudu kieu mandangna: Urang 
geus maot pikeun dosa. Ku lantaran 
satunggal jeung Isa Al Masih, urang geus 
dipaparin hirup nu anyar sanggakeuneun 
ka Allah. 

1? Ku sabab eta, badan urang anu 
sipatna teu langgeng teh, ulah nepi 

ka sina kapurba deui ku dosa katut 
panggodana. 

13 Anggahota-anggahota badan urang 
oge, Ulah dibikeun jadi pakakasna dosa. 
Malah sanggakeun diri urang, — anu 
tadina geus aya di alam maot — ka 
Allah; sabab ayeuna mah, geus aya 
deui di alam hirup. Sakujur awak urang 
oge pasrahkeun ka Anjeunna, jadikeun 
pakarang kayaktian Pangeran. 

14 Sabab dosa teh, kiwari mah, geus 
lain dunungan urang deui. Lantaran 
urang geus henteu diparentah ku Toret, 
tapi aya dina panangtayungan sih kurnia 
Allah. 

15 Naha pedah urang teh geus diereh 
ku sih kurnia, lain ku hukum Toret deui, 
arek terus migawe kadorakaan? Sing 
eling! 

16 Sageuy teu terang, yen samangsa- 
mangsa urang masrahkeun diri kana hiji 
kawasa bari ulun kumawula ka dinya, 
saenyana urang teh geus ngabdikeun 
diri: Boh kana kawasa dosa anu 
ngabalukarkeun maot; boh kana kawasa 
Allah anu nungtun kana kasaestuan. 

1/ Puji jeung sukur ka lenggah Allah! 
Memang, bareto mah urang teh 

badegana dosa; tapi kiwari mah, buleud 
nurut kana piwuruk anu enggeus 
katarima, 

18 geus dibebaskeun tina dosa, sarta 
jadi kawulaning kasaestuan. 

19 (Simkuring ngomong kieu teh make 
alam pikiran sapopoe bae, supaya 
gampang kaharti). Tadina, anggahota- 
anggahota badan aranjeun teh sina 
kumawula kana rereged jeung hirup 
rucah, nu matak jadi nambahan doraka. 
Ayeuna mah, sakujur badan teh kudu 
dipake ngabdi kana hal anu pibenereun, 
supaya jadi suci. 

20 Sabab waktu aranjeun dijajah ku 
dosa, aranjeun teh lesot tina bebeneran. 
2élNaon hasilna nu geus kapetik? Estu 
matak muringhak nginget-ngingetna 
oge; sabab nu kapetik teh, taya lian, 

iwal ti maot! 

22Tapi ayeuna, sanggeusna ngabakti 
ka Allah aranjeun bebas tina dosa sarta 
metik hal anu suci, hiji jalan anu brasna 
kana hirup anu langgeng. 

23 Sabab upahna dosa teh, Maot; 
sabalikna, berkahna sih kurnia mah, 
hirup langgeng jeung Isa Al Masih, Gusti 
Jungjunan urang. 

7 ! Dulur-dulur! Piraku teu terang, yen 
hukum teh, kakuatanana ngan keur 
satungtung urang hirup keneh. (Ieu 
omongan simkuring teh ditujulkeun ka 
anu geus arahli). 

2Contona: Hiji awewe, kakurungna 
ku hukum tikah teh ngan sapanjang 
salakina hirup keneh. Ari salakina geus 
maot mah, manehna leupas tina eta 
hukum. 

3 Satungtung salakina hirup keneh, 
upama awewena kawin kanu sejen, 
ngaranna jinah. Lamun kawinna deui 
sanggeus salakina maot mah, lain jinah; 
sabab manehna, geus teu kakurung deui 
ku hukum. 

4 Nya kitu pisan, pupusna Al Masih dina 
tihang salib teh geus ngalantarankeun 
aranjeun maot, leupas tina hukum Toret. 
Ku sabab eta, aranjeun bisa kapimilik ku 
nu lian, nya eta ku Anu geus dihirupkeun 
deui ti nu maraot, pikeun ngabijilkeun 
buah-buah pagawean anu hade kanggo 
Allah. 

>” Waktu urang hirup dina sipat jasmani, 
ku sabab kapangaruhan ku Toret, tabeat 
teh pinuh ku napsu kana ngalampahkeun 
dosa; nya anu balukarna mah, maot tea. 

6Tapi ayeuna mah, urang teh geus 
dibebaskeun tina hukum Toret. Jadi, 
pikeun Toret anu sakitu ngabeungkeutna 
teh, urang geus paeh. Ku kituna, urang 
geus lugina enggoning ngabakti ka 
Allah. Lain ngabakti nurutkeun cara 
anu heubeul, sakumaha sacerewelena 
uni Toret, tapi ku cara hirup nu anyar 
kalawan panuyun Ruh. 

'Kumaha anggapan urang ayeuna? 
Naha ari Toret teh dosa? Lain! Malah 
simkuring terang kana dosa teh tina 
hukum Toret. Simkuring moal terang 
naon dosana jalma hawek, lamun teu 
aya hukum Toret anu unina: “Maneh ulah 
hawek.” 

8 Ku sabab aya eta larangan, dosa teh 
boga kasempetan ngahudangkeun rupa- 
rupa napsu teu uni di diri simkuring. Da 
mun teu aya hukum Toret mah, dosa teh 
paeh. 

9?Waktu keur di luareun hukum Toret 
mah, simkuring teh hirup. Tapi sanggeus 
kabeungkeut ku undang-undangna, jadi 
tibalik, nya eta dosa anu hirup, 

10ari simkuring anu paeh. Jadi, eta 
undang-undang anu kuduna nungtun 

kana hirup teh, malah maehan ka 
simkuring. 

11Ku ayana eta undang-undang, dosa 
teh bisaeun ngagoda ka simkuring, 
nepi ka simkuring paeh ku eta 
undang-undang. 

12 Najan kitu, ari Toretna mah estuning 
suci. Undang-undangna oge suci, adil tur 
hade. 

13 Jadi, na enya eta anu sakitu hadena 
teh matak paeh keur simkuring? 
Mustahil! Kieu nu saenyana mah: Dosa 
teh dasar dosa, eta hal nu hade teh 
ku dosa tetep dipake alat maehan 
simkuring. Tetela, pohara jahatna, dosa 
teh! 

14 Sarerea oge terang, hukum Toret 
teh sipatna rohani, ari simkuring sipat 
jasmani, geus kabeuli sarta kabeulit ku 
dosa. 

15 Simkuring nepi ka helok ku lampah 
diri sorangan; dumeh anu dipilampah 
teh, salawasna, wet lain nu dipimaksud, 
tapi anu ku sorangan ge dipikaijid. 

16 Papadaning kitu, unggal-unggal, 
simkuring teh ngalampahkeun anu 
dipikaijid tea; ari kitu mah, simkuring 
ngaku, yen hukum Toret teh hade. 

1/ Ana kitu atuh anu ngalampahkeun 
kagorengan teh lain simkuring, tapi anu 
nyayang di diri simkuring, nya dosa tea. 

18 Simkuring rumasa pisan, yen 
sakumaha ilaharna manusa simkuring 
teh sama sakali henteu kaancikan ku 
bebeneran. Aya oge karep anu hade, 
tara sok nepi ka prakna. 

19 Da anu dipilampah teh lain anu hade, 
sakumaha anu dicita-cita, anggur anu 
jahat jeung anu dipikaijid tea. 

20 Atuh tetela, anu ngalampahkeun 
pagawean nu teu dipikahayang teh, 
saenyana mah lain simkuring, tapi dosa 
anu nyayang dina diri tea. 

2*1Jadi simkuring teh manggih 
pangalaman kieu: Unggal boga niat 
ngalampahkeun nu hade, anu jahat teh 
enggeus nyampak. 

22 Ari batin kataji ku hukum Allah; 

23 tapi dina awak karasa aya kakuatan 
sejen anu merangan budi rasa, anu 
temahna simkuring teh kaboyong ku eta 
kakuatan dosa anu ngawasaan sakujur 
awak simkuring. 

24 Beu, tetela, jalma cilaka simkuring 
teh! Saha atuh anu bisa nulungan 

simkuring tina ieu hirup nu katungkul 
kupati teh? 

25 Aya, nya eta Isa Al Masih, Gusti 
Jungjunan urang. Sembah nuhun ka 
Allah. (7-26) Tah kitu simkuring teh, 
mun diantep karep mah: Ari cek budi 
rasa kudu ngawula teh ka hukum Allah, 
tapi perwatekna diri ngajak biluk kana 
kakawasaan dosa. 

1Ku sabab eta, pikeun anu geus 
manunggal jeung Isa Al Masih mah, 
hukuman teh geus teu aya. 

2Sabab geus dileupaskeun tina hukum 
dosa, anu mateni tea; geus dibebaskeun 
ku Ruh anu nungtun kana alam hirup 
dina kamanunggalan jeung Al Masih. 

3 Sabab hal anu teu bisa dilaksanakeun 
ku hukum Toret, — dumeh perwatek 
manusa mah teu daya teu upaya — 
enggeus dicumponan ku Allah, nya eta 
ku jalan ngutus Putra-Na ku manten, Isa 
Al Masih. Eta Putra-Na teh, sumping-Na, 
nganggo kaayaan anu sarua jeung 
perwatek manusa anu kabawah ku dosa 
sarta ngajadi kurban pikeun dosa; geus 
kitu, dosa anu tumerap dina perwatek 
manusa teh dihukum. 


ROMA 8.4—-10 32 


4Ku jalan kitu, hukum Toret teh bisa 
jalan dina hirup urang; lantaran urang 
geus henteu kapurba deui ku napsu 
badani, tapi nurut kana pangersa Ruh 
Allah. 

*Hirup nurutkeun napsu badani, 
mikirna oge nurutkeun karepna; tapi 
hirup nurutkeun Ruh, mikirna oge kana 
hal-hal anu rohani. 

e Pangajak badani balukarna ajal maot, 
pangajak Ruh nungtun kana alam hirup 
anu jamuga. 

"Pangajak badani ngamusuh ka 
Allah lantaran embung tunduk kana 
hukum-Na, ongkoh pamohalan daekeun 
tunduk. 

8 Hirup ngawula kana pangajak badani 
mah, mustahil sapagodos jeung manah 
Allah. 

9 Sabalikna, lamun aranjeun kaancikan 
ku Ruh Allah, mustahil beunang 
kaperuhkeun ku pangajak badani; anu 
diturut teh tangtu pangajak Ruh. Anu 
henteu kaancikan ku Ruh Al Masih, 
tangtu lain kagungana-Na. 

10Upama Al Masih ngancik dina hirup 
aranjeun, jasad anu pinuh ku dosa teh 
memang pipaeheun; tapi rohna mah, 

hirup-hurip lantaran geus diangken ku 
Allah. 

1l1Upama Ruh anu geus ngahirupkeun 
Isa Al Masih ti nu maraot tea ngancik 
dina hirup aranjeun, tangtu baris 
ngahirupkeun deui jasad aranjeun anu 
sipatna teu lana tea. 

1? Ku sabab eta, dulur-dulur, urang teh 
geus kahutangan; nya tapi lain ku nu 
sipat badani, anu kahayangna kudu bae 
diturut tea. 

13 Kapan hirup nurutkeun badani mah, 
temahna teh paeh. Jadi, kahutangan 
teh ku Ruh, anu maehkeun jasad nu 
pinuh ku dosa sarta anu nungtun kana 
sajatining hirup. 

14 Kabeh jalma anu nurut kana panuyun 
Ruh Allah, jadi putra-putra Allah. 

15 Hartina: Bebas tina perbudakan anu 
pinuh ku kasieun, dumeh geus nampa 
Ruh anu ngalantarankeun urang jadi 
putra-putra Allah tur laluasa nyebut 
"”Abba, Ama,' ka Allah. 

16 Ruh teh ngayakinkeun hate urang, 
yen urang teh memang putra-putra 
Allah. 

1/ Ku sabab urang teh putra-putra-Na, 
tangtu oge jadi ahli-ahli waris-Na. Urang 

boga hak narima sakur anu ku Mantenna 
dijangjikeun, sakumaha ka Al Masih. 
Upama urang geus milu sangsara jeung 
Al Masih, supaya urang oge dimulyakeun 
jeung Anjeunna. 

18 Simkuring boga kayakinan, yen 
kasangsaraan ayeuna teh dibanding 
jeung agungna kamulyaan anu ku Allah 
baris dipaparinkeun mah, meh taya 
hartina. 

19 Ayeuna sakumna mahluk pohara 
nyongsrongna, kumejot ngarep-ngarep 
kana wanci diembarkeunana saha anu 
kaasup putra-putra Allah. 

20 Sababna mahluk taluk ka nu sarwa 
mubadir teh, lain ku karepna sorangan, 
tapi ku kersaning Mantenna Anu geus 
nalukkeunana. Tapi sajeroning kitu, ku 
Mantenna dipaparin hiji pangharepan, 

élyen mahluk teh baris dibebaskeun 
tina genggeman kabinasaan sarta 
ginanjar kamerdikaan kamulyaanana 
putra-putra Allah. 

22Geus teu matak bireuk deui, yen 
nepi ka kiwari kabeh mahluk nu kumelip 
nandangan kanyeri, lir kanyeri nu 
ngajuru. 

23 Lain batur bae anu kitu teh, urang 
oge anu geus ti heula ginanjar Ruh, 
sarua rumahuh jeroning kalbu; eta teh 
bawaning kumejot ngarep-ngarep hak 
kaputraan tea, nya eta leupasna badan 
urang tina kabinasaan tea. 

24 Pangna urang salamet teh lantaran 
boga pangharepan eta. Tapi inget, ari 
pangharepan teh, nya eta hiji hal anu 
can bukti. Ari geus breh buktina mah, 
atuh naon deui anu rek diarep-arep? 

2> Ku sabab anu diarep-arep can 
ngabukti, urang teh kudu sabar tawekal. 

26 Dina keur lemah, urang teh dideudeul 
ku Ruh tea. Sabab urang mah teu 
terang, kudu kumaha neneda teh; nya 
Ruh tea anu mangnedakeun urang ka 
Allah teh: Nepikeun kereteg-kereteg 
hate anu henteu kakedalkeun ku urang. 

27 Allah anu tingali kana usiking 
ati sanubari urang uninga, yen anu 
dipangnedakeun ku Ruh teh, nya eta 
jalma-jalma anu disebut suci, anu 
sapagodos jeung pangersa-Na. 

28 Jadi, sing sakur anu ngesto ka Allah, 
nya eta anu geus disalaur saluyu jeung 
pangersa-Na, ku Mantenna oge dibantu 

dina sagala perkarana supaya hade 
temahna. 

29 Sabab sakabeh jalma anu memang 
geus kapilih mah, ti barang mimiti 
keneh, ku Mantenna geus ditangtukeun 
baris jadi saharkat jeung Putra-Na sarta 
Putra-Na tea diangkat jadi dulur cikal 
maranehna. 

30 Sakur anu geus ditangtukeun kitu, 
baris disalaur dina waktuna. Sakur anu 
disalaur, tangtu ku Mantenna diangken 
bener. Sakur nu diangken bener, tangtu 
dipaparin kamulyaan. 

31 Ku kituna, urang teh rek ngucap naon 
deui? Lamun Allah di pihak urang, saha 
nu bisa ngalawan ka urang? 

32 Mantenna geus sakitu iklasna 
nyerenkeun Putra ku manten guna 
urang; ku sabab eta, sagala-galana oge, 
ku Mantenna moal teu dipaparinkeun ka 
urang. 

33 Saha anu bisa ngagugat-gugat 
jalma-jalma anu geus dipilih ku Allah, 
anu ku Mantenna geus diangken bener? 

34 Saha nu wenang ngahukum ka 
maranehna? Anging Al Masih nyalira! 
Tapi papadaning kitu, Anjeunna malah 
nepi kapupus enggoning ngabelaan 

urang. Gugah-Na deui oge, pikeun 
urang. Anjeunna linggih di tengeneun 
Allah ge, pikeun ngabelaan urang. 

35 Saha nu bisa megatkeun urang 
tina asihna Al Masih? Kasangsaraan 
atawa panganiayaan, naha bisaeun 
megatkeun? Hal tuna sandang tuna 
pangan, naha bisaeun megatkeun? 
Bahaya atawa kakuatan pakarang 
bisaeun misahkeun? 

36 Memang geus aya tulisanana 
dina Kitab: *'Ku margi anut ka Gusti, 
saban-saban dinten abdi-abdi diriung ku 
bahya pati, disamikeun sareng domba 
peunciteun.” 

37 Najan kitu, hamo! Sabab sajeroning 
kitu, urang teh geus leuwih ti unggul ku 
karana Anjeunna anu sakitu asih-Na ka 
urang. 

38 Simkuring estu yakin, boh kawasa 
pati, boh hirup, boh malaikat-malaikat, 
boh pamarentahan-pamarentahan, boh 
nu kiwari boh nu bakal datang, 

39 boh kakawasaan nu ti luhur atawa 
anu ti handap, boh mahluk-mahluk 
lianna, pamohalan aya anu bisa 
megatkeun urang tina asihing Allah anu 

ngancik di Isa Al Masih, Gusti Jungjunan 
urang. 
1Demi Al Masih, nu rek diterangkeun 
ku simkuring teh nu saenyana. Lain 
bohong, estu medal tina getering ati 
sanubari, Ruh Allah oge tingalieun. 
2Simkuring teh teuing ku nalangsa, 
hate teu weleh asa digerihan. 

3 Ari ras ka dulur-dulur, anu sare'atna 
mah tunggal sabangsa; simkuring teh 
iklas najan upamana nepi ka kudu 
paturay ti Al Masih oge, asal matak 
jamuga ka maranehna. 

4 Ngingetkeun maranehna teh bangsa 
Israil bangsa anu dibere hak jadi 
putra Allah, dibere kamulyaan, dibere 
perjangjian, kitu deui Toret jeung tuduh 
jalan ibadah, katut jangji-jangji Allah. 

> Maranehna teh rundayan para 
luluhur anu ngayugakeun Al Masih 
gumelar ngajadi manusa, nya Manusa 
Ilahi nu nyakrawati, agungkeuneun 
salalanggengna. Amin. 

6 Tapi pangandika Allah mah, pamohalan 
kana meleset. Sabab henteu kabeh 
turunan Israil, kaasup bangsa Israil teh. 

7Oge henteu kabeh terah Ibrahim, 
enya-enya kaasup turunan Ibrahim. 

Sabab (dawuhan Allah ka Ibrahim): 
*Nu baris jadi turunan maneh teh anu 
gumelar ti Isak.” 

8 Tegesna, putra-putra Allah mah, lain 
anu gumelar tina jasmani, tapi anu 
medal ku karana perjangjian Mantenna. 

9? Ari perjangjian Mantenna teh kedal 
dina dawuhan ieu: “Tepung waktu 
mangsa ieu, Kami rek ka dieu deui; dina 
mangsa eta, Sarah bakal pibogaeun 
anak lalaki.” 

10Nu leuwih eces mah dawuhan ka 
Rabeka, basa Rabeka keur kakandungan 
kembar ti carogena, Isak tea, karuhun 
urang. 

!1Ti memeh kakandunganana tea 
medal, jadi acan lakon hade atawa 
goreng, nu hiji enggeus dipilih sarta 
Allah geus netelakeun yen pamilih 
Mantenna henteu dumasar kana hade 
gorengna kalakuanana, estu wungkul ku 
karana pangersa-Na bae. 

1? Kieu dawuhana-Na: “Lanceukna bakal 
kumawula ka adina.' 

13 Oge kauni dina Kitab: “Ka Yakub Kami 
teh asih, ari ka Esau mah giruk.” 

14 Kumaha ari kitu! Naha urang rek 
nyalahkeun, majarkeun Allah teu adil? 
Piraku Allah teu adil! 

15> Baheula Mantenna ngadawuh ka 
Musa: “Kami rek mikarunya ka sakur anu 
geus ditangtukeun ku Kami. Kami niat 
ngurniaan ka sakur nu geus kapilih ku 
Kami.” 

16 Eta teh, netelakeun yen Allah henteu 
gumantung kana kahayang atawa 
tingkah laku jelema. Kabeh gumantung 
kana pangersa-Na. 

17Oge dina Kitab aya dawuhan 
Mantenna ka Piraon: “Nu matak maneh 
ku Kami dijungjung teh lantaran ku 
Kami arek dipake pikeun nembongkeun 
kakawasaan, supaya ngaran Kami 
kakoncara ka sakuliah dunya.” 

18 Jadi, Allah mah, mikawelas teh ka 
saha bae anu kamanah ku Mantenna; 
kitu oge, upama Mantenna ngersakeun 
jelema jadi bedegong, nu mana bae. 

19 Meureun cek aranjeun: “Ana kitu, 
naha atuh Mantenna sok ngaweweleh 
kalakuan manusa, da saha atuh 
jelemana anu bisa mapalangan kana 
pangersa-Na?” 

20 kieu saenyana: “Ambeu, naha saha 
manusa teh make wani-wani ngalawan 
ka Allah?” Upama urang barang jieun, 
eta barang anu dijieun teh moal bisa 
nyalahkeun kieu: "Ku naon kuring dijieun 
kieu?” 

2lUpamana bae Ki panjunan, tangtu 
bisa kumaha karep kana taneuh 
lempung, naha rek dijieun wadah anu 
endah atawa anu basajan bae. 

22Jadi, upama Allah rek nibankeun 
bebendu jeung pangawasa-Na ka anu ku 
Mantenna rek dibenduan jeung diruksak, 
tapi kersa nyabaran keneh; 

23eta teh taya lian, ti seja mintonkeun 
kamulyaana-Na anu tanpa wangenan, ka 
nu baris dipiwelas jeung baris diangkat 
kana kamulyaan. 

24 Nya eta urang tea, anu ku Mantenna 
geus disaur. Ari anu disalaur teh lain 
ngan ti urang Yahudi wungkul, tapi ti 
bangsa-bangsa sejenna oge. 

25 Sakumaha dawuhana-Na dina kitab 
Hosea: “Anu tadina lain umat Kami, 
seja diaku jadi umat Kami. Kami seja 
nerapkeun kaasih ka anu tadina henteu 
dipikaasih. 

26 kitu deui di tanah anu tadina disebut: 
Maraneh mah lain umat Kami, — 
baris diaku jadi putra-putra Allah Anu 
jumeneng.” 

2! Nabi Yesaya oge, kieu saurna 
ngeunaan urang Israil teh: “Sanajan bani 
Israil lobana, lir keusik lautan, nu baris 
dirahayukeun mah ngan sabagian leutik.” 

28 Sabab sakur anu ku Pangeran geus 
ditimbalkeun, tinangtu ku Mantenna 
dibuktikeun di ieu bumi kalawan 
sahinasna tur sampurna. 

29 Memeh eta, Nabi Yesaya nyaurkeun 
kieu: "Cacakan upama Pangeran henteu 
ngarikeun binih, nasib urang teh moal 
beda ti nagara Sadumu jeung Gomora.” 

30 Kumaha ayeuna cek urang? Kieu: 
Bangsa-bangsa lian, anu teu nareangan 
jalan kana kayaktian geus diangken ku 
Allah, ku lantaran imanna. 

31 Sabalikna, urang Israil, sanajan 
naluturkeun tuduh jalan kanu sayakti, 
ku Allah teu diangken. 

32Naon sababna? Sabab 
naluturkeunana, lain ku iman 
kapercayaan, tapi ku amal-amalan 
sorangan. 

33 Cek Kitab: “Kahade, Kami di Sion 
neundeun hiji batu sesentugan, hiji 
cadas tatajongan. Tapi sing saha anu 
percaya ka Anjeunna, pinasti moal 
hanjakal.” Urang Israil mah, titajong 
kana eta batu (Al Masih) teh. 

10 1Dulur-dulur! Nurutkeun rasa 

katineung mah, malah ditedakeun 
pisan ka Pangeran, mugi-mugi 
maranehna teh pinarinan salamet. 

2Da anu kasaksian ku simkuring oge, 
maranehna teh saregep ka Allah, ngan 
bae teu bener dina ngahartikeunana. 

3Ku sabab teu nyarahoeun kana 
kasaestuan Allah, heug bae maranehna 
nyarieun bebeneran sorangan, 
tungtungna embung tunduk kana 
kasaestuan Allah. 

4Padahal bukti palaksanaan Toret 
teh, nya Al Masih pisan. Sing saha 
anu percaya ka Anjeunna, tinangtu 
meunangkeun nu saestuna. 

”* Sabab ku Musa oge diserat kieu: 
"Jalma anu ngalakonan bebeneran 
anu aya dina Toret, tangtu ti dinya 
meunangkeun hirup.” 

6 Ari bener ku karana iman teh nyoko 
dina kalimah ieu: "Ulah ngomong dina 

hate: Saha anu bisa ka Sawarga pikeun 
mawa Al Masih turun ka urang? 

/Atawa: Saha nu bisa nurunan jurang 
pati pikeun ngahanjatkeun Al Masih ti nu 
maraot?” 

8 Kumaha atuh? Kieu: “Rasiahna 
Pangandika deet bae, ngukir dina biwir, 
nete dina hate. Eta rasiah iman teh, 
anu diwawarkeun ku simkuring sakanca 
mitra. 

9? Sabab upama biwir ngaku, yen Isa teh 
Gusti Jungjunan tur percaya dina hate, 
yen Anjeunna ku Allah geus digugahkeun 
ti nu maraot, tanwande urang ginanjar 
salamet. 

10Kapan percaya teh ku hate, 
ngalantarankeun urang diangken 
bener. Ari ngaku teh ku biwir, anu 
ngalantarankeun urang disalametkeun. 

11 Cek Kitab: “Sakur nu percaya ka 
Anjeunna, ku Anjeunna moal diangles.” 

12 Sakur teh, hartina, sing saha bae 
kalawan teu dibeda-beda, taya urang 
Yahudi taya urang Yunani. Sabab Allah 
anu tunggal teh Allah nu disembah ku 
kabehan, lautan kurnia keur sakur anu 
sumambat ka Mantenna. 

13 Sabab sing saha anu sumambat 
ka pajenengan Pangeran, tinangtu 
disalametkeun. 

14Tapi kumaha arek sumambat ka 
Mantenna, ari maranehna embung 
percaya ka Anjeunna? Kumaha arek 
percaya ka Anjeunna, ari henteu 
ngadenge? Kumaha arek ngadenge hal 
Anjeunna, ari teu aya anu ngabaran? 

15 Saha anu rek ngabaran, ari teu 
aya anu diutus? Cek Kitab: “Ku endah 
lengkahna jalma-jalma anu ngemban 
warta pikabungaheun!” 

16 Tapi anu narima eta kabar 
pikabungaheun teh, henteu kabeh. Nepi 
ka Yesaya ngarahuh: 'Nun Pangeran, 
saha anu daek nguping kana ieu 
pangwawaran?” 

1/ Padahal iman kapercayaan teh asalna 
tina ngadenge, ari anu kudu didengena, 
nya eta dawuhan Al Masih. 

18 Simkuring sok nanya dina hate, naha 
kitu maranehna teh can ngadarenge 
kana hal eta? Padahal simkuring terang 
maranehna teh enggeus ngadarenge, 
sabab: “Sorana parat ka saampar jagat, 
lisan-lisanna tepi ka satungtung bumi.” 

19 Simkuring tumanya deui: Didarenge 
atawa henteu ku maranehna? Tapi piraku 
teu didarenge mah, sabab saur Musa: 
"Kami baris nimbulkeun sirik maneh ka 
jalma-jalma anu henteu kaasup umat, 
jeung nimbulkeun amarah maneh ka 
bangsa nu gejul keneh.” 

20 Komo Yesaya mah, leuwih wani deui 
ngeceskeunana: “Kami geus ngahaja 
sina kapanggih ku jalma anu teu nariat 
neangan, sarta geus nembongan ka 
jalma-jalma anu tara maluruh hal Kami.” 

21 Ari ngeunaan urang Israil mah, kieu 
saur anjeunna: “Sapoe jeput Kami teh 
nyodorkeun leungeun ka ieu bangsa anu 
wangkelang jeung tukang ngabantah.” 
1 1 1Ieu teh nimbulkeun pertanyaan: 

Na geus dipiceun kabeh eta 
umat teh ku Pangeran? Piraku! Kapan 
simkuring oge urang Israil, turunan 
Ibrahim ti Kaom Binyamin. 

2 Moal enya Allah miceun ka umat-Na, 
kenging-Na ku manten milih! Cek Kitab, 
basa Elias rumahuh ka Allah ngadukeun 
urang Israil: 

3“Nun Pangeran, maranehna teh 
parantos maraehan nabi-nabi Gusti. 
Mezbah-mezbah Gusti ge, ku maranehna 

diruntuh-runtuhkeun. Mung kantun 
abdi nu masih hirup, nanging abdi ge 
diarah-arah pati.' 

4*Kumaha waleran Allah? “Aya keneh 
pikeun Kami. Ku Kami dikarikeun tujuh 
rebu urang deui anu henteu marilu 
sembah sujud ka arca Baal.” 

? Nya kitu kiwari oge, aya keneh saeutik 
anu nyesa, lantaran aya piwelas Allah. 

6 Disesakeun soteh, ku lantaran aya sih 
kurnia, lain pedah bener kalakuanana. 
Ari ngukur kana kalakuanana mah, atuh 
lain oge sih kurnia. 

7Jadi, kumaha cindekna? Kieu: Urang 
Israil teh henteu kabeh bisa ngahontal 
udaganana, ngan anu kapilih bae. Nu 
sejen-sejenna mah geus naleugtreug. 

8 Cek Kitab: 'Maranehna ku Allah disina 
talibra. Matana sina teu arawas, ceulina 
sina norek, tug nepi ka kiwari.” 

9? Oge saur Daud: “Sukan-sukanna sing 
jadi jiret jeung burang, jadi mamala 
katut wawales ka maranehna keneh. 

10Panonna sina kalampud ulah sina 
awas, tonggongna sing barengkung 
balas nanggung.” 

11 Simkuring sok mikir kieu: Naha 
pedah maranehna geus lalabuh teh 

ngandung harti moal bisa marenyat 
deui? Henteu, lain kitu! Eta mah, lalabuh 
soteh, pedah ngalalawan. Eta sababna, 
kasalametan teh diragragkeun ka 
bangsa-bangsa lian; maksudna, pikeun 
mapanas maranehna, bangsa Israil tea. 

12 Kagagalan maranehna, geus matak 
jadi bagja ka saalam dunya sarta 
kakuranganana, matak jembar ka 
bangsa-bangsa sejen; geus komo deui 
lamun maranehna satia mah. 

13 Hal ieu diwakcakeun ka aranjeun 
nu lain bangsa Yahudi. Malah ku sabab 
simkuring teh rasul pikeun nu luareun 
bangsa Yahudi, ku ngawakcakeun eta 
hal teh, tugas karasulan simkuring jadi 
karasa mulyana. 

14 Mudah-mudahan ku jalan kitu bangsa 
simkuring hatena bisa kageuing sarta 
tarobat; malakmandar ku kitu teh, aya 
anu bisa kasalametkeun. 

15 Sabab upama dipiceunna eta bangsa 
geus ngalantarankeun bangsa-bangsa 
luareunana salamet, komo lamun 
maranehna ditarima deui; naon 
pibasaeunana, lian ti lir nu geus paeh 
hirup deui? 

16 Ibarat roti, lamun bibitna beresih, 
rotina oge beresih. Atawa lamun akarna 
mulus, dahan-dahanna oge tangtu 
mulus. 

1/ Ku sabab eta, lamun dahan-dahan 
tina tangkal jetun piaraan, aya anu 
ditilas; tuluy aranjeun, anu lir sirung tina 
tangkal jetun leuweung, dicangkokkeun 
kana urut dahan nu ditilas tea jeung milu 
nyeuseup kahakanan tina akarna, 

18 aranjeun ulah rasa maneh leuwih 
utama ti batan dahan anu ditilas tea. 
Upama nepi ka boga rasa kitu, mangka 
areling; lain aranjeun anu ngahuripan 
akar, tapi akar anu ngahuripan aranjeun. 

19 Bisa jadi cek aranjeun: “Nu matak 
eta dahan ditilas ge pikeun tempat aing 
sirungan. 

20 Lain, lain kitu! Nu matak maranehna 
ditilas teh, tina bonganna embung 
percaya. Sabalikna, aranjeun 
dicangkokkeun soteh lantaran daek 
percaya. Jadi, poma ulah rek nyombong, 
anggur kudu sieun! 

21Sabab upama Allah teu lebar-lebar 
nilas dahan anu pituin, ka aranjeun oge 
moal ngaraos lebar nilas. 

22kKu sabab eta, mangka tigin kana 
welas asih-Na; kitu deui, kana sipat 
Mantenna anu keras. Keras soteh, ka nu 
baredegong. Upama aranjeun tigin mah, 
welas asih-Na tangtu karasa. Lamun teu 
tigin, aranjeun oge Moal teu ditilas. 

23 Tapi maranehna oge, ari geus tarobat 
mah tina kateupercayaanana, tinangtu 
dipulihkeun; da Allah mah, kawasa 
nyangkokeunana deui. 

24 Sabab upama aranjeun, anu tadina 
saibarat sirung tina tangkal jetun 
leuweung, geus dicangkokkeun kana 
jetun piaraan sanajan beda sipat beda 
bakat; komo deui maranehna, nu asalna 
oge sasipat, tangtu baris dipulihkeun 
deui kana tangkal asalna. 

23 Dulur-dulur! Simkuring ngaharep, 
supaya aranjeun ulah ngarasa guminter. 
Ku sabab eta, simkuring rek mere ieu 
rasiah: Sabagian urang Israil geus 
naleugtreug. Kituna teh, ngan nepi ka 
mangsa jejegna bilangan anu disalaur ti 
bangsa-bangsa luareunana geus asup ka 
karajaan Allah. 

26 Upama eta geus kahontal, pinasti 
Israil baris disalametkeun, sakumaha 
cek Kitab Suci: “Ti Sion baris sumping 

Pambebas, sagala kadorakaan ti Yakub 
baris dieuweuhkeun. 

2! Teu jadi jangji ti Kami ka maranehna, 
di mana dosa-dosana ku Kami geus 
dilubarkeun.” 

28 Maranehna teh, ari ditilik ti pihak Injil 
mah, satru Allah. Ku lantaran hal eta, 
nu untung teh aranjeun, nu lain urang 
Yahudi. Tapi ku sabab tadina oge umat 
kapilih tur ngaraskeun ka karuhunna, 
tetep maranehna ku Allah dipikaasih. 

29 Sabab Allah mah, sakali miasih jeung 
mikurnia moal barobah deui. 

30 Aranjeun nu asal teu ngesto ka 
Mantenna, ayeuna malah ginanjar murah 
asih-Na; eta teh, balukar ti maranehna 
teu ngesto ka Allah. 

31 Kitu oge maranehna, tinangtu 
ngalaman sakumaha anu kaalaman ku 
aranjeun, — sanajan ayeuna maranehna 
teu ngesto ka Allah — nya eta baris 
pinarinan deui murah asih-Na. 

32Sabab sakabeh manusa ku Allah 
geus dikerem di jero lingkungan 
kabasangkalan, supaya Mantenna iasa 
mintonkeun murah asih-Na ka sakabeh. 

33 Beu, pohara matak helokna ari 
kawijaksanaan jeung timbangan Allah! 

Putusana-Na henteu bisa kajugjugan, 
pangreka manah-Na henteu bisa 
kateuleuman! 

34 Ku kitu tea mah: “Saha nu awas kana 
mamanahan Pangeran? Saha nu geus 
kungsi nganasehatan ka Mantenna? 

335 Atawa saha anu geus kungsi 
ngahaturanan naon-naon, nepi ka 
Mantenna kedah mulangkeun? 

36 Sabab saniskara oge, asal ti 
Mantenna, kenging Mantenna, jeung 
kanggo Mantenna, salalanggengna. 
Amin.' 

1 ? 1Ku sabab kitu, dulur-dulur, demi 

Allah nu murah asih, simkuring 
rek mere pepeling. Sanggakeun ka 
Mantenna diri sakujur, nya eta pikeun 
jadi korban anu hirup, suci tina rereged, 
sarta kamanah ku Mantenna. Eta teh, 
lakuning ibadah ka Allah anu sajati. 

2Ulah rek kabawakeun ku tabeat dunya 
anu ilahar; enyana mah, anyarkeun 
batin pikeun ngarobah hirup, supaya 
terang ka anu jadi pangersa Allah, nya 
eta nyaho mana nu hade tur sampurna 
anu sapuk jeung pangersa-Na. 

3 Simkuring anu geus nampa sih 
kurnia-Na, arek papatah ka aranjeun 

masing-masing. Ulah rek mikiran nu 
lain-lain nu pamohalan; hadena mah, 
anu baris kabedag bae, anu saimbang 
kana kamampuhan jeung iman kurnia ti 
Allah. 

“Tilik bae awak; anggahotana 
rupa-rupa; gunana oge beda-beda. 

”Urang oge nya kitu: Lobaan tapi 
tunggal sabadan lantaran iman ka Al 
Masih sarta anggota pada anggota silih 
pikabutuh. 

6eDemi murah asih-Na Allah, urang 
masing-masing pada-pada meunang 
kurnia, tapi henteu sarua; da bakat 
urang ge, beda-beda. Ku sabab eta, 
anu dipaparin bakat mere piwejang, 
gunakeun eta bakat teh, asal saluyu 
jeung iman urang. 

ZAnu dipaparin bakat ngalalayanan, 
gunakeun kana ngalalayanan. Anu 
dipaparin bakat ngajar, gunakeun kana 
ngajar. 

8Anu dipaparin bakat bisa mere 
nasehat, pake nganasehatan. Dina 
barang bere, merena kudu jeung iklas. 
Anu kudu mingpin, kudu mingpin bari 
jeung tanggung jawabna. Anu seja mere 
pitulung, nulungna kudu bari bear budi. 

9 Ulah nyaah pupulasan! Dosa kudu 
dilawan, nu hade lampahkeun. 

10 Aranjeun kudu silih raketan, lir 
jeung dulur sorangan, jeung kudu 
paheula-heula ngajenan. 

11 Enggoning lakon gawe nu karana 
Allah, aranjeun ulah melencing, tapi sing 
saregep jeung sumanget. 

12 Enggoning mantengkeun harepan ka 
Al Masih teh kudu jeung ngarasa bagja, 
sing sabar tawekal dina nandangan 
cocoba, jeung ulah petot-petot neneda. 

13 Dulur saiman anu keur kakurangan 
kudu dideudeul, mun kasemahan kudu 
daek kapondokan. 

14 Ka nu nganyerikeun ulah males 
nganyenyeri, anggur doakeun sing 
hade-hade. 

15 Ka nu meunang kabungahan kudu 
milu bungah; ka nu kasusahan kudu 
milu susah. 

1© Jeung pada batur kudu akur 
sauyunan. Dina mikir ulah mikiran nu 
pamohalan, sing salayakna bae. Poma, 
ulah asa pinter sorangan. 

1/ Nu jahat ulah dibales jahat; ulah teu 
payaan ku sikep batur. 

18 Sabisa-bisa urang mah, ka itu ka ieu 
oge, kudu repeh kudu rapih. 

19 Weu, dulur-dulur kadeudeuh! Poma, 
urang mah ulah hayang ngabales. Sual 
wawales mah kagungan Allah. Cek Kitab 
Suci oge: 'Hak wawales aya di Kami. 
Kami nu wajib ngabales." Kitu dawuhan 
Pangeran. 

20 Maneh mah, mun musuh lapar, bere 
dahar; mun musuh halabhab, bere 
nginum! Ku dikitukeun teh, si musuh 
moal teu asa nyunyuhun ruhak. 

21Poma, ulah kaelehkeun ku sipat 
jahat; tapi elehkeun eta sipat jahat teh, 
ku sipat nu hade. 

13 Unggal jelema kudu nurut 

ka pamarentahna, nu nyekel 

kakawasaan. Sabab kakawasaan teh 
kabeh ge asal ti Allah. Pamarentah nu 
keur ngadeg, eta geus kersaning Allah. 

2Ku sabab eta, bahula ka pamarentah 
teh, sarua jeung ngalawan pangersa 
Allah; anu ngalawanna, tinangtu 
dihukum. 

3 Pamarentah teh, pikeun rayat nu 
hade mah, teu matak sieun; kajaba 
pikeun nu jahat. Malar ulah sieun ku 

kakawasaanana, urang kudu bener, 
supaya jadi pujieun pamarentah. 

4 Aranjeunna teh kawula Allah anu 
baris nangtayungan ka urang. Matak 
sieun soteh pikeun nu jahat; sabab 
kakawasaan pamarentah teh, moal 
tambuh-tambuh; tur sapagodos 
jeung pangersa Allah, nya eta pikeun 
nibankeun hukuman ti Mantenna ka 
jelema anu jahat. 

”Ku sabab eta,urang wajib nurut ka 
pamarentah. Lain samata-mata malar 
salamet bae, pangpangna mah,lantaran 
geus wajibna kudu bener lalampahan. 

eJaba ti eta, urang teh wajib mayar 
pajeg, ngingetkeun aranjeunna teh 
kawula Allah tea, anu ngatur rayat. 

/Sakur anu diwajibkeun kudu 
dicumponan: Iuran bayar ka nu narik 
iuran; pajeg bayar ka nu wajib narik 
pajeg; ka nu pantes dipiajrih kudu ajrih; 
ka nu pantes dihormat kudu hormat. 

8 Ka itu ka ieu oge, ulah aya hutang, 
kajaba ti hutang budi. Hartina, kudu 
nyaahan. Sabab jelema anu nyaahan 
teh, hartina, nyumponan hukum Toret. 

9? Cek Toret: “Maneh ulah jinah. Maneh 
ulah maehan. Maneh ulah maling. Maneh 

ulah kabongroy ku barang batur.” Ieu 
kabeh, kitu deui saeusining Toret, ari Inti 
sarina mah nyoko dina timbalan nu kieu 
ungelna: “Kudu nyaah ka batur, lir ka 
awak sorangan.” 

10Nu nyaahan mah, pamohalan nyieun 
kagorengan ka batur. Tah eta sababna, 
pangna nu gede kanyaahna kasebut 
geus nekanan hukum Toret teh. 

11 Eta teh wajib pikeun urang. Sabab 
ku aranjeun oge tangtu karasa, yen 
jaman kiwari teh geus nitih kana wanci 
nyaring. Sabab kasalametan nu ti Allah 
geus beuki leuwih deukeut bae, tibatan 
bareto-bareto. 

12 Peuting geus meh beak, geus tereh 
beurang. Kalakuan-kalakuan jahat anu 
biasa dilampahkeun popoekan geus kudu 
ditinggalkeun, geus kudu sadia saged 
keur baranggawe dina waktu caang. 

13 Kudu pantes nya lampah sakumaha 
pantesna ti beurang. Beurang teh 
ulah dipake balakecrakan, ulah dipake 
mamabokan, ulah dipake rucah ngumbar 
sahwat, ulah dipake pasea, jeung ulah 
dipake sirik pidik. 

14 Diri urang sakujur, ti luhur sausap 
rambut ti handap sahibas dampal, 

jadikeun abdi Al Masih. Ulah migusti 
karep badani, nu kahayangna ngalajur 
napsu. 

14 1Sing ngama'lum ka batur 

nu kurang yakin. Sual kurang 
kayakinan ulah direcok-recok. 

2Jelema mah, kayakinanana teh teu 
sarua. Aya nu yakin yen ngadahar naon 
oge meunang; aya nu Ukur ngadahar 
bangsa sayuran lantaran kurang yakin 
meunang henteuna ngadahar sagala 
rupa. 

3 Dina sual ieu, anu sok ngadahar 
sagala rupa, ulah nyawad ka nu tara. 
Masing-masing bae, da Allah mah ka 
duanana oge nampi. 

4 Barina oge naon hak aranjeun nyawad 
ka bujang batur? Masih kumaha bae 
oge, ari anu wenang nangtukeun 
mah, dununganana; naha bujangna 
teh, suhud atawa henteu. Urang ulah 
manghamhamkeun, da Allah mah 
iasa bae ngarobah jelema jadi suhud 
sumujud. 

? Aya jalma anu nganggap, yen “poe 
anu' leuwih penting batan poe-poe 
sejen; aya oge anu nganggap poe 
mah kabeh ge sarua. Keun, eta mah, 

nurutkeun kayakinan masing-masingna 
bae. 

6Anu yakin, yen aya poe anu istimewa, 
yakinna teh ka Gusti Allah. Anu dahar, 
daharna teh bari teu poho ka Gusti, 
ku ngucap sukur ka Allah anu maparin 
dahareunana. Anu puasa, puasana bari 
eling ka Gusti, ku ngucap sukur pedah 
bisa ngajalankeun puasa. 

/Sabab jelema mah, — boh hirupna, 
boh paehna — lain ngan keur 
sadirieunana bae. 

8 Eukeur hirup, hirupna teh kanggo 
Gusti; ana paeh, nyawana teh kanggo 
Gusti. Boh hirupna, boh paehna, 
nyawana teh kagungan Gusti. 

9 Nya kitu oge pangna Al Masih pupus 
sarta hirup deui teh, supaya jumeneng 
Gusti Jungjunan: Boh keur nu geus 
paraeh; boh keur nu harirup keneh. 

10Ku sabab eta, nanaonan cuwud- 
cawad kana kayakinan batur? Naha 
kayakinanana dianggap hina? Urang teh, 
kabeh oge, kudu jagrag kana pangadilan 
Allah ku manten. 

11 Sabab cek Kitab: “Demi Kami 
jumeneng, timbalan Pangeran, unggal 

jalma baris tapak deku ka Kami. Kabeh 
jalma baris ngamulyakeun ka Allah.” 

12 Jadi, urang teh moal bisa sumingkir 
deui; kudu tanggung jawab kana laku 
lampah masing-masing. 

13 Ku sabab eta, poma ulah silih cawad 
deui. Rek nyawad mah kana kalakuan 
sorangan bae. Jaga, supaya batur ulah 
nepi ka kasigeung perasaanana. 

14 Simkuring yakin, — dina 
kamanunggalan jeung Isa, Gusti 
Jungjunan urang — yen dina hakekatna 
mah, taya barang anu najis. Najis soteh, 
cek nu nganggap najis. 

15 Jadi, upama aranjeun nyigeung 
perasaan batur ku alatan anu didaharna; 
hartina, aranjeun geus ingkar tina 
kanyaah. Poma, ulah nyieun nu matak 
tideuha ka batur ku sual kadaharan; 
sabab Al Masih teh, pupusna, keur guna 
manehna ongkoh. 

16 Anu hade pikeun aranjeun ulah 
dipake ngadorakakeun batur. 

1/ Sabab Karajaan Allah mah, moal 
ngarecokkeun sual naon nu wenang 
didahar atawa diinum. Karajaan Allah 
mah, ukur mentingkeun sual kasaestuan, 

karapihan, jeung kabagjaan hirup dina 
aub-aubna Ruh Allah. 

18 Sing saha anu ngawula ka Al Masih 
ku cara kitu, tangtu ku Allah kamanah, 
ku pada jalma oge diajenan. 

19 Ku sabab eta, hayu rampak ngudag 
hal-hal anu nuju kana karapihan sarta 
silih kuatkeun iman kapercayaan. 

20 Poma, ulah ngaruksak padamelan 
Allah ku sual kadaharan! Enya kadaharan 
teh taya nu najis, tapi ari ngadaharna 
matak nyigeung hate batur mah, kacida 
gorengna. 

2l1Utamana, ari matak jaheut hate batur 
mah, hade ge, ulah ngadahar daging 
atawa inuman keras jeung sabangsana. 

22Nu dipake kayakinan ku sorangan, 
tungkus sajeroning ati; da eta mah, 
urusan iman sorangan ka Gusti Allah. 
Bagja, jalma anu teu kaganggu ku budi 
rasana enggoning milampah naon-naon 
anu cek kayakinanana hade. 

23 Sabalikna, jalma anu hamham, 

— tapi teu burung ngalampahkeun 
anu cek kayakinanana teu meunang 

— eta teh geus kahukum; lantaran 
ngalampahkeunana, henteu dibarengan 

ku imanna. Sabab naon-naon anu henteu 
dibarengan ku iman, eta teh dosa. 
1Anu kuat imanna, wajib 

1 5 ngadeudeul ka anu kurang kuat, 
ulah genah-genah sorangan bae. 

2*Kamampuhan urang masing-masing 
kudu dimangpa'atkeun pikeun batur, 
supaya imanna dikuatkeun. 

3 Kapan Al Masih oge tara mentingkeun 
salira ku anjeun, sakumaha cek Kitab: 
*Pamoyokna jalma-jalma ka maraneh, 
keunana ka Kami.” 

4Sabab anu ditulis baheula teh, 
maksudna, keur pepeling ka urang 
kiwari. Upama dibaca, eta Kitab Suci 
teh, bisa nguatkeun pangharepan urang 
ku lantaran pangajaranana tea, nya eta 
ngeunaan katawekalan jeung panglipur. 

P>Mugia Allah anu jadi sumber 
kapengkuhan jeung lautan panglipur, 
marengkeun aranjeun runtut-raut 
sauyunan, — luyu jeung pangersa Isa Al 
Masih — 

e supaya aranjeun bisa ragem, sasora 
sabiwir, ngamulyakeun ka Allah nu jadi 
Rama Isa Al Masih, Gusti Jungjunan 
urang. 

/'Ku sabab eta kudu silih tembrakeun 
hate, sakumaha Al Masih oge geus 
nembrakkeun manah-Na ka aranjeun, 
supaya jadi kamulyaan ka Allah. 

8Nu dimaksud ku simkuring tegesna 
kieu: Pikeun ngabuktikeun kasaestuan 
Allah, Isa Al Masih teh geus kumawula 
ka bangsa anu disunat, pikeun 
ngayakinkeun eta bangsa tina hal 
perjangjian Allah ka karuhun-karuhunna. 

9Jaba ti eta, supaya bangsa-bangsa 
lianna oge ngamulyakeun Allah, anu 
sakitu welas asih-Na ka maranehna. Cek 
Kitab: "Abdi sumeja ngagung-ngagung 
Anjeun di kalangan bangsa-bangsa lian. 
Pajenengan Gusti sumeja dipuji-puji.” 

10 Saterusna: “He bangsa-bangsa, 
masing suka bungah, babarengan jeung 
umat Mantenna!” 

11 Saterusna deui: “He bangsa-bangsa 
kabeh, paruji Pangeran! Sakabeh umat 
mangka ngamulyakeun ka Mantenna.” 

12 Terus saur Nabi Yesaya: “Tina bongkot 
Isai, engke bijil hiji seuweu, baris ngereh 
bangsa-bangsa, sarta jadi pangharepan 
pikeun bangsa-bangsa lian.” 

13 Mugia iman aranjeun ginanjar 
kabagjaan jeung katengtreman ti 

Allah, supaya ku kawasaning Ruh Allah 
pangharepan aranjeun tambah manteng 
jeung tambah manteng bae. 

14 Dulur-dulur! Saenyana simkuring 
percaya, yen aranjeun teh geus 
kaancikan ku watek-watek anu hade, 
asak pangalaman, tur sanggup silih 
geuing. 

15 Hanas kitu, simkuring teh, ngawani- 
wanikeun maneh nyuratan ka aranjeun. 
Lantaran kajurung ku karumasaan yen, 
simkuring geus dikersakeun ku Gusti jadi 
rasul jeung awahing ku keyeng hayang 
ngingetan. 

16 Bubuhanana simkuring teh 
dikersakeun jadi rasul anu kudu 
ngawawarkeun Injil ti Allah ka bangsa- 
bangsa luareun bangsa Yahudi. Maksud 
simkuring mah, ngan seja nyanggakeun 
bangsa-bangsa luareun bangsa Yahudi 
tea ka pangkon Allah, sanggeus 
maranehna disucikeun ku Ruh Allah. 

1/ Enggoning ngawula ka Allah ku 
kersaning Al Masih, simkuring teh asa 
agul. 

18 Ari nyaritakeun nu sejen-sejen mah, 
simkuring teh, teu wani. Nyaritakeun 
soteh nu kaalaman ku sorangan, perkara 

padamelan Anjeunna anu dipercayakeun 
ka simkuring, nya eta nungtun anut 
bangsa-bangsa luareun bangsa Yahudi 
tea. Eta ku simkuring parantos dilakonan 
boh ku ucap, boh ku lampah, 

19 sarta ku tanda-tanda ajaib, mujijat- 
mujijat, jeung pangawasaning Ruh 
Allah. Simkuring ngawawarkeun 
Injil Kasalametan teh, estu nepi ka 
tutugna: Mimiti ti Yerusalem jeung 
sakurilingeunana, tug nepi ka Ilirikum. 

20 Ngawawarkeunana ge ka tempat- 
tempat anu sama sakali can ngadenge 
jenengan Al Masih. Atuh simkuring teh, 
pohara ngarasa agulna lantaran tetela, 
ngawangun teh di tempat anu sama 
sakali can aya tapak batur. 

*1Eta teh saluyu jeung tulisan dina 
Kitab Suci: 'Jelema-jelema anu tadina 
can kasumpingan, malah eta nu baris 
diparengkeun narenjo ka Anjeunna. Anu 
tadina can kawawaran, malah eta nu 
baris diparengkeun ngadarenge jeung 
ngalarti kana hal eta.” 

22Tah kitu sababna, nu matak unggal 
rek ngalongok ka aranjeun, aya bae 
halanganana. 

23 Tapi ayeuna mah, pagawean di dieu 
teh geus teu perlu ditungkulan deui. 
Jaba ti kitu, ongkoh geus mangtaun-taun 
simkuring hayang nepungan aranjeun. 
Atuh pohara kumejotna. 

24 Mudah-mudahan engke, ari rek 
ka tanah Sepanyol, simkuring bisa 
nyimpang heula ka aranjeun. Kahayang 
mah, sanggeus urang sosonoan, hayang 
dianteurkeun ku aranjeun ka ditu, ka 
Sepanyol tea. 

23 Ayeuna simkuring teh keur di jalan 
rek ka Yerusalem, mawa kiriman keur ka 
jamaah di dinya. 

26 Nya eta kikiriman ti urang Makedoni 
jeung Ahaya, sidekahna beunang 
maranehna iuran, sumbangkeuneun ka 
anggota-anggota jamaah anu mariskin 
di Yerusalem. 

2! Maranehna teh ngarasa wajib; nya 
kitu itung-itung mulang tarima, dumeh 
ngarasa kahutangan budi ku urang 
Yerusalem. Maranehna nu lain urang 
Yahudi, rumasa geus ngabogaan harta 
anu sipat rohani ti urang Yahudi. Jadi, 
ngarasa wajib ngabantu ku harta anu 
sipat jasmani. 

28Dj mana ieu urusan masrahkeun 
eta sumbangan ti bangsa-bangsa sejen 
geus beres dilakonanana ku simkuring, 
simkuring rek terus ka Sepanyol sarta 
tangtu nyimpang ka aranjeun. 

29 Simkuring yakin datang ka aranjeun 
teh baris rebo ku berkah-berkah ti Al 
Masih. 

30 Sajeroning kitu, dulur-dulur, — demi 
Isa Al Masih sarta demi kanyaah anu 
asal ti Ruh Allah — simkuring teh menta 
dibantu dipangnedakeun ka Allah. 

31 Mugi-mugi simkuring ulah kungsi 
meunang gangguan naon-naon ti 
jelema-jelema anu marantangul di 
Yudea; kitu deui jeung tugas simkuring 
nepikeun kikiriman, bisa lungsur- 
langsar katarima sakumaha mistina ku 
umat-umat suci di Yerusalem. 

32 Supaya di mana geus diparengkeun 
ku Allah bisa tepung jeung aranjeun teh, 
urang masing-masing bisa sosonoan 
kalawan senang jeung gumbira. 

33 Mugi-mugi Allah, anu jadi sumber 
kabagjaan, nyarengan ka aranjeun. 

1 6 1 Simkuring nitipkeun Pebe, dulur 

urang nu awewe, anu ngabantu 
jamaah di Kengkrea. 

2Demi Gusti, pangnarimakeun 
sakumaha pantesna ka umat nu suci. 
Bantu-bantu tugasna, dina perluna. 
Manehna sorangan geus pohara 
ngabantuna ka jalma rea; kitu deui ka 
simkuring. 

3 Pangnepikeun salam katineung 
ka Priskila jeung Akwila, anu kungsi 
babarengan lakon gawe jeung simkuring 
demi Isa Al Masih. 

4 Maranehna geus naruhkeun pati, 
ngabelaan nyawa simkuring. Ka 
maranehna, lain simkuring bae anu 
nganuhunkeun teh, malah sakumna 
jamaah nu lain Yahudi oge. 

Kitu deui ka anggota-anggota 
jamaah anu caricing di imahna, salam 
ti simkuring. Salam ka Epenetus, 
katineung simkuring, cikalna panganut 
Al Masih ti Asia. 

6 Salam ka Maryam, anu geus digawe 
keur aranjeun sakitu temen wekelna. 

/Salam ka Andronikus jeung Yunias, 
batur sabangsa simkuring anu kungsi 
bareng dipanjara jeung simkuring. 

Di antara rasul-rasul, duanana oge 
jelema-jelema terpandang, tur jadina 
Masihi oge heulaeun simkuring. 

8 Salam ka Ampliatus katineung 
simkuring, papada anut ka Al Masih. 

9 Salam ka Urbanus, batur gawe demi 
Al Masih, oge ka Setakis. 

10 Salam ka Apeles anu geus kauji 
percayana ka Al Masih. Salam ka saeusi 
imah Aristobulus. 

11 Salam ka Herodion, baraya 
simkuring. Salam ka sakur nu anut 
ka Gusti Jungjunan urang di imahna 
Narkisus. 

12 Salam ka Tripena jeung Triposa, 
anu geus banting tulang digawe pikeun 
Gusti. Oge ka Persis anu geus enya-enya 
digawe pikeun Gusti. 

13 Salam ka Rupus; kitu deui ka ibuna, 
anu karasana ku simkuring mah, lir ka 
indung teges. 

14 Salam ka Asinkritus, ka Plegon, ka 
Hermes, ka Patrobas, ka Hermas, katut 
kum duduluran Masihi sakumbuhan eta. 

15 Oge ka Pilologus jeung Yulia, Nerkus 
jeung dulurna nu awewe, jeung ka 
Olimpas, katut umat-umat suci lianna nu 
araya di maranehna. 

16 Muga aranjeun pada patarema 
leungeun masing-masing, sasalaman 
saiklasing ati minangka wawakil 

simkuring. Aya oge salam ti sakumna 
jamaah Al Masih, ka aranjeun. 

1/ Aya keneh nasehat ti simkuring, 
nya eta muga aranjeun sing telik jeung 
ati-ati ka jelema-jelema anu boga niat 
ngalindih pangajaran anu ku aranjeun 
geus kacekel, niat ngagoda, jeung 
ngabengkahkeun. Poma, nu karitu mah, 
ku aranjeun teh kudu dijauhan. 

18 Jelema-jelema anu karitu teh, 
saenyana mah, lain rek lakon kumawula 
ka Al Masih, Gusti Jungjunan urang; tapi 
maranehna mah, ngan rek ngaradon 
ngabelaan beuteung wungkul. Lamun 
kurang-kurang awasna, lamun urangna 
bolostrong, weu, matak katipu enya- 
enya; ma'lum maranehna teh palalinter 
ngolo, maranis omonganana. 

19 Simkuring pohara bungahna 
ngadenge aranjeun tigin jeung satia tur 
kagurnita ka mana mendi. Ku simkuring 
didoakeun pisan sing parigel ngalakonan 
anu hade, ulah mirucaan kagorengan. 

20 Mugi-mugi Allah nu jadi sumberna 
kabagjaan, sing enggal-enggal 
ngancurkeun Iblis dina dampal suku 
aranjeun. Mugi-mugi aranjeun pinarinan 
berkahna Isa, Gusti Junjungan urang. 

21 Salam ti Timoteus, anu ngabantu 
simkuring. Kitu deui ti Lusius, Yason, 
jeung Sosipater, batur sabangsa 
simkuring. 

22 (Panyelang ti simkuring Tertius, anu 
mangnyeratkeun ieu serat. Simkuring 
oge, sami-sami saiman sareng aranjeun, 
nyanggakeun salam baktos). 

23 Salam ti Gayus, anu mere tempat 
tumpangan ka simkuring jeung mere 
tempat ka sajamaah. Salam ti Erastus 
panitera kota; kitu deui ti Kwartus nu 
saiman keneh jeung urang. 

24 Mugi-mugi aranjeun ditangtayungan 
ku sih kurniana Isa Al Masih, Gusti 
Jungjunan urang. Amin. 

235 Simkuring ngahaturkeun pirang- 
pirang nuhun ka Mantenna, anu kawasa 
nguatkeun ka aranjeun sabada meunang 
wawaran ti simkuring, jeung ku hibaring 
piwulang Isa Al Masih ku anjeun. Eta teh 
cocog jeung eusi rasiah, anu kiwari mah 
geus ditembrakkeun. 

26 Eta rasiah anu geus mangabad-abad 
diarep-arep teh, kiwari mah malah 
geus kamashur. Eusina cocog jeung 
anu diwartakeun dina kitab-kitab 
paranabi kalawan parentah Allah Nu 

Maha Langgeng, diwawarkeun ka sagala 
bangsa, supaya maranehna ngabakti ka 
Mantenna lantaran geus palercaya tea. 

2! Demi Isa Al Masih, anging ka 
Mantenna anu jumeneng Allah, pulangna 
sagala kamulyaan salalanggengna. 
Amin. Wassalam, Paulus. 


1 Korintus 


1 !1Ti simkuring, Paulus, anu jadi rasul 
Isa Al Masih ku kersaning Allah, 
jeung ti Sostenes dulur urang. 

2“Kahatur jamaah Allah di Korinta, — 
nu kapilih jadi umat percaya, disucikeun 
ku karana Isa Al Masih — katut sakabeh 
umat di mana-mana anu sami muntang 
ka jenengan Isa Al Masih, Gusti 
Jungjunan urang; nya Gusti Jungjunan 
maranehna ongkoh. 

3 Mugi-mugi aranjeun dipaparin rahmat 
jeung katengtreman ti Allah, Rama 
urang, jeung ti Isa, Gusti Jungjunan 
urang tea. 

4 Simkuring teu kendat muji sukur ka 
Allah, dumeh dina kamanunggalan jeung 
Isa Al Masih teh, aranjeun geus nampa 
sih kurnia-Na. 

? Nya ku lantaran ngesto ka Mantenna, 
aranjeun dikersakeun sakitu jembarna: 
Perceka ucap jeung rebo ku kanyaho 

eanu luyu jeung kanyataan piwuruk Al 
Masih anu geus diyakinkeun ka aranjeun, 

/nepi ka aranjeun pinuh ku sih kurnia 
sajeroning nunggu-nunggu sumpingna 
Gusti Jungjunan urang, Isa Al Masih. 

8Iman aranjeun dipengkuhkeun, 
supaya engke ana Gusti Jungjunan 
urang sumping, dulur-dulur teu aya 
cawadeunana. 

?Eta teh nandakeun, yen Allah, — anu 
geus ngersakeun aranjeun satunggal 
jeung Putra-Na, nya eta Isa Al Masih, 
Gusti Jungjunan urang — maha satia. 

10 Saterusna, dulur-dulur, simkuring 
aya pamenta! Demi pajenengan Gusti 
Jungjunan urang, Isa Al Masih, muga 
aranjeun tetep sauyunan, ulah pakia-kia. 
Sing tetep satunggal dina pikir jeung 
pangrasa. 

!1Teu pamenta lantaran simkuring 
meunang beja ti kulawarga Kloe, magar 
aranjeun keur pagetreng. 

12Ceuk nu saurang, kuring mah 
golongan Paulus. Ceuk saurang deui, 
kuring mah golongan Apolos; kuring mah 
golongan Kepas; kuring mah golongan 
Al Masih. 

13 Na Al Masih teh bisa dibagi-bagi? 
Na Paulus kitu anu nalangan aranjeun 

nepi ka digantung teh? Na demi ngaran 
Paulus kitu aranjeun dibaptis teh? 

14 Nganuhunkeun ka Pangeran, 
simkuring teu kungsi ngabaptis 
aranjeun, iwal ti Krispus jeung Gayus. 

15 Asa pimanaeun aya nu rek ngaku- 
ngaku dibaptis demi ngaran simkuring! 

16 Aya deui anu dibaptis ku simkuring 
teh, nya eta Stepanus sakulawarga. 
Salian ti eta mah, sainget simkuring, teu 
aya deui. 

1/ Simkuring diutus ku Al Masih teh, 
lain pikeun ngabaptis, tapi pikeun 
ngawawarkeun Injil. Sanajan kitu, lain 
ku pipinteranan sorangan ngarang carita, 
bisi matak cambal kana kakawasaan 
Salib Al Masih. 

18 Sabab piwuruk hal Salib teh, 
ari pikeun jelema-jelema anu losna 
kana picilakaeun mah, siga mahiwal. 
Sabalikna, pikeun urang mah, — anu 
geus disalametkeun — eta teh taya lian 
ti kakawasaan Allah. 

19 Sabab ceuk Kitab: “Anu luhung, 
pangartina ku Kami baris dimusnakeun, 
anu pinter, kapinteranana baris 
dileungitkeun.” 

20 Cik mana ahli pikirna, ahli Kitabna, 
jeung ahli sawalana ieu dunya teh? Lain 
geus dinyatakeun ku Allah, yen elmu 
kapinteran ieu dunya teh bodo? 

?1Ku sabab dunya, katut elmu 
kapinteranana, tetep teu bisa nyaho 
ka Allah Nu maha Luhung; lajeng 
Allah ku manten ngersakeun maparin 
kasalametan ka umat-Na anu percaya, 
ku jalan pangwawaran Injil anu dianggap 
mahiwal tea. 

22Urang Yahudi marenta tanda; urang 
Yunani nyalukcruk elmu; 

23 ari ku simkuring disodoran wawaran 
hal Al Masih disalib. Tangtu pikeun 
urang Yahudi mah, eta teh jadi bahan 
tatajongan; ari pikeun urang Yunani, eta 
teh kabodoan. 

24 Tapi pikeun anu geus percaya mah, 
— boh urang Yahudi boh urang Yunani — 
Al Masih teh, tegesing kakawasaan Allah 
jeung kaluhungan Allah. 

25 Sabodo-bodoning Pangeran, leuwih 
luhung batan manusa; sahengker- 
hengkerna Pangeran, leuwih bedas batan 
manusa. 

26 Inget dulur-dulur! Kumaha kaayaan 
aranjeun waktu mimiti disaur. Geuning 

nu meunang panyaur teh, lain anu pinter 
ceuk jelema, lain anu gede pangaruhna, 
jeung lain menakna. 

2! Sabalikna, anu ceuk dunya bodo, ku 
Allah dianggo ngera-ngera nu palinter; 
anu hengker dianggo ngera-ngera anu 
baredas. 

28 Anu ceuk dunya hina jeung laip, eta 
anu ku Allah dipilih teh. Malah anu sama 
sakali teu aya pangajina oge, ku Allah 
mah dipilih pikeun ngalindih anu luhur 
harkat. 

29 Eta maksudna, sangkan ulah aya anu 
adigung dipayuneun Allah. 

30 Dulur-dulur oge, bisana manunggal 
jeung Al Masih teh, lantaran kurnia 
Mantenna. Al Masih, ku Allah didamel 
hikmah pikeun urang. Nya ku Anjeunna, 
urang diangken bener, disucikeun, sarta 
ditebus. 

31 Ieu sapagodos jeung nu diserat dina 
Kitab: "Upama rek agul, kudu agul dina 
kamanunggalan jeung Gusti.” 

1 Simkuring, basa datang nerangkeun 

maksad Allah ka dulur-dulur, henteu 
nganggit-nganggit basa jeung teu make 
nu luhur-luhur. 


1 KORINTUS 2.2-8 6 


2Da maksudna oge, lain rek ngayakeun 
panalungtikan, estu ngan seja 
ngenalkeun Isa Al Masih anu pupus 
digantung dina salib. 

3 Sajeroning kitu, ayana di aranjeun 
ge, simkuring teh nya hengker, nya asa 
geumpeur, nya ngarasa sieun. 

4Basa jeung carana simkuring 
ngawawarkeun ge, jauh ti matak 
kapincut; tapi nya kitu, da simkuring 
mah, ngan sumerah kana pituduh jeung 
kakawasaan Ruh Allah bae. 

Nu ku simkuring dipalar mah, nya 
eta supaya dulur-dulur percaya teh ulah 
ku karana kapinteran manusa, tapi ku 
karana kakawasaan Allah. 

6Tapi ka kalangan luhur mah, nu ku 
simkuring diwawarkeun teh, memang 
elmu kapinteran. Ngan lain kapinteran 
asal ti ieu dunya atawa ti para pamingpin 
dunya, anu bakal dimusnakeun tea. 

Tapi anu diwawarkeun ku simkuring 
mah, elmu hikmah Allah anu gaib jeung 
rasiah, anu ku Mantenna disayagikeun ti 
samemeh alam dunya dijadikeun, nya 
eta pikeun kamulyaan urang. 

8 Para pamingpin mah, teu nyarahoeun 
kana ieu hal teh. Mun enya nyarahoeun 

ge, tangtu moal nepi ka nyalibkeun 
Rajaning kamulyaan! 

9Tapi ku Kitab oge geus diserat: “Anu 
can kungsi katenjo ku panon, can kungsi 
kadenge ku ceuli, can kagerentes ku ati, 
kabeh ku Allah geus disayagikeun pikeun 
jalma anu ajrih asih ka Mantenna.” 

10Eta rasiah Allah, ka urang mah, geus 
ditembrakkeun ku Ruh Allah. Sabab 
pikeun Ruh mah, teu aya hal anu buni; 
sanajan ayana dina manah Allah. 

11 Saha pijalmaeunana anu terang kana 
eusi hate, iwal ti roh jelemana anu 
ngancik dina dirina? Kana eusi manah 
Allah oge, moal aya anu terang, iwal ti 
Ruh Allah ku manten. 

12 Ari Ruh anu katampa ku urang 
teh, lain asal ti dunya ieu; tapi asal ti 
Allah nyalira, nepi ka urang ngarasa 
enya-enya kana sih kurnia-Na anu sakitu 
murah asihna. 

13 Perkara ieu, ku simkuring 
dicaturkeunana lain ku akal pikiran 
sorangan, tapi nurutkeun pituduh 
Ruh Allah. Sabab anu dicaritakeun ku 
simkuring teh, hal-hal rohani pikeun anu 
geus mareunang Ruh. 

14 Jalma-jalma duniawi mah, teu milu 
nampa hal-hal anu asalna ti Ruh Allah; 
sabab najan narima ge, teu guna, sarta 
moal kapaham lantaran teu asup kana 
akalna. Sabab ari anu asal ti Ruh mah, 
ditimbang-timbangna oge, kudu kalawan 
pituduh Ruh. 

15 Jalma anu hirup dina karohanian 
mah, neuleuman saniskara; sabalikna, 
dirina sorangan mah moal kateuleuman 
ku batur. 

16 Sabab: “Saha anu bisa neuleuman 
manah Pangeran, nepi ka bisa mere 
nasehat ka Mantenna?” Tapi ari urang 
mah, geus kaserepan panggalih Al 
Masih. 

3 1Basa keur mimiti ka aranjeun, 
simkuring teh can bisa cumarita 
kawas ka jalma-jalma anu geus hirup 
dina karohanian, tapi kawas ka jalma- 
jalma umumna bae; da aranjeun, harita 
mah, di Al Masih teh sasat orok keneh. 
2Ibarat kudu dibere cisusu keneh 
lantaran can kuat. Najan kitu, ayeuna 
ge, aranjeun teh tetela can kuatna. 

3 Aranjeun teh masih keneh bae jadi 
ahli duniawi. Sabab aranjeun teh, 
masih katerap keneh ku pasirikan jeung 

pacekcokan. Lain masih keneh jadi ahli 
duniawi ari nu kitu? 

4 Make cekcok, aya nu ngaku golongan 
Paulus, aya nu ngaku golongan Apolos. 
Lain ahli duniawi ari kitu? 

”Naon pangkatna Paulus teh? Naon 
pangkatna Apolos teh? Teu kurang 
teu leuwih ti kawula-kawula Pangeran, 
anu dipake lantaran sangkan aranjeun 
percaya sarta masing-masing nurutkeun 
kumaha dikersakeuna-Na: 

6 Simkuring anu ngipuk, Apolos anu 
nyeboran; ari anu maparin hirup huripna 
mah, Gusti Allah. 

/'Teu penting anu ngipuk jeung 
nyeboran mah, anu penting teh Allah 
anu ngajadikeunana. 

8 Anu ngipuk jeung nu nyebor taya 
bedana, masing-masing meunang 
buruhan anu saimbang jeung 
pagaweanana. 

9 Simkuring jeung anjeunna teh, ku 
Allah dicandak, nya eta pikeun barang 
damel babarengan; ari aranjeun, 
ibarat huma-Na atawa wawangunan 
kagungana-Na. 

10 Kalayan rahmat kurnia Allah, 
simkuring, — ibarat tukang wawangunan 

anu ahli — geus masang hiji pademen 
pikeun diadegan ku nu sejen. Anu 
ngadegkeun di dinya, kudu nyaluyukeun 
adeganana jeung eta. 

11 Sababna, moal aya nu bisa masang 
pademen sejen di dinya. Ari anu jadi 
pademenna teh, nya eta Isa Al Masih ku 
anjeun. 

12Anu ngadegkeun di dinya, naha 
rek tina bahan emas, perak, batu-batu 
permata, kai, eurih, atawa jarami, 

13 kudu geus ngawangwang ti 
memehna, yen pagaweanana sakali 
mangsa baris diuji. Sabab baris aya 
seuneu dina Poean Pangeran, anu nguji 
pagawean saban jalma. 

14 Lamun wawangunan beunangna tea 
tahan uji, baris karasa ganjaranana. 

15 Sabalikna, upama pagaweanana teu 
tahan ku seuneu, tangtu mubadir tur 
nandang rugi. Najan dirina salamet, tapi 
tangtu ngaligincing, sasat geus milu 
kahuru. 

16Na can aruninga, yen aranjeun teh 
bait panglinggihan Allah; nya tempatna 
Ruh Allah. 

1/ Sing saha anu ngaruksak 
panglinggihan Allah, tangtu ku 

Allah diruksak; sabab panglinggihana- 
Na teh, suci; aranjeun Bait Suci 
panglinggihana-Na teh. 

18 Poma ulah katipu ku diri. Ulah asa 
aing pinter di dunya teh. Mending 
ngarumasakeun bodo, supaya enya jadi 
anu pinter. 

19 Sabab kapinteran manusa, di 
payuneun Allah mah, bodo balilu. 
Ceuk Kitab: "Mantenna ngelehkeun 
anu palinter ku kapinteran maranehna 
keneh.” 

20 Dina bagian sejen kaserat: “Pangeran 
langkung uninga kana pangrekaning nu 
baroga elmu, kabeh ge percumah.” 

?*1Ku sabab eta, ulah sok paunggul- 
unggul pamingpin, da kabeh ge geus 
jadi milik aranjeun: 

22 Paulus, Apolos, Kepas, dunya ieu, 
hirup jeung paeh, alam kiwari jeung 
jaga, kabeh geus jadi milik aranjeun. 

23 Tapi aranjeun ge milik-Na Al Masih, 
ari Al Masih kagungan Allah. 

A 1 Simkuring sabatur-batur mah, 

anggap bae, kawula-kawula Al Masih 
anu keur dipercaya ngemban rasiah 
Allah. 

2Ari nu dipercaya teh, tangtu kudu 
beunang dipercaya. 

3 Simkuring onaman diputus ku sasaha 
ge, boh ku aranjeun boh ku pihak 
sejen, meh teu aya hartina. Simkuring 
sorangan teu wenang nangtukeun, 

4da teu terang naon-naon, tur can 
tangtu simkuring teh dibenerkeun. 
Anging Pangeran nu wenang 
mutuskeunana. 

” Ku sabab eta, urang ulah rusuh-rusuh 
ngahukuman memeh Gusti Jungjunan 
urang sumping. Engke, Anjeunna anu 
bakal ngabuka hal-hal anu ayeuna masih 
keneh samar, ku sabab poek tea; sarta 
ngaboker sagala pangreka hate manusa. 
Nya harita, satiap jalma bakal nampa 
panghargaan anu satimpal ti Allah. 

6eAnu ditataan tadi ngeunaan simkuring 
jeung Apolos, pikeun conto ka aranjeun 
sangkan: "Ulah liwat ti nu geus kaserat 
dina Kitab.” Sangkan ulah ngutamakeun 
nu saurang, ngapeskeun anu sejenna. 

/'Saha karah anu nganggap aranjeun 
sakitu pentingna teh? Jeung naon 
pangaboga aranjeun anu henteu 
katarima teh? Sabalikna, upama 

katarima, naha make adigung kawas ka 
beunang ihtiar sorangan bae? 

8 Sihoreng, aranjeun teh geus sugih 
mukti! Henteu jeung simkuring ge teu 
burung jadi raja, nya? Leuh, untung 
atuh mun enya mah jadi raja! Meureun 
simkuring sabatur-batur oge bisa milu 
jadi raja! 

9? Ma'lum simkuring mah, ceuk pamikir: 
Enya oge jadi rasul, ari tempat mah 
ti Allah teh pangbocetna; kawas anu 
geus dikeunaan hukum pati, tongtoneun 
dunya, sarta lalajoaneun pada jelema 
jeung malaikat. 

10 Kumawula ka Al Masih teh, rasul- 
rasul mah, anggur barodo; teu kawas 
aranjeun, aya di Al Masih teh jadi 
laluhung; rasul-rasul mah, jadi nu apes; 
aranjeun mah, jaya; rasul-rasul mah, 
laip; aranjeun mah, mulya harkat. 

11 Nepi ka kiwari pisan, rasul-rasul 
mah, nya lapar nya kalantar, rudin, pada 
ngutiplak, jeung hirupna ge utrak-atrok. 

12 Keur sahuap sakopeunana kudu 
banting tulang heula. Ana aya nu 
nyarekan, nu nyarekanana kudu 
didoakeun; mun diteungteuinganan teu 
meunang ngalawan. 

13 Ka anu ngagogoreng kudu angger 
sareh bae. Ma'lum nepi ka kiwari ge, 
rasul-rasul mah dijieun runtah anu 
ngabalaan jagat. 

14 Teu dituliskeun ka aranjeun soteh, 
simkuring mah lain rek nyindiran; tapi 
rek mepelingan, tina geus asa ka anak 
sorangan. 

15 Sabab najan aranjeun boga guru 
sarebu anu nungtun ngadidik iman ka Al 
Masih, ari anu jadi bapa mah teu loba. 
Simkuring teh, — dina kamanunggalan 


jeung Al Masih — lir bapa aranjeun 
lantaran Injil anu diwawarkeun ka 
aranjeun. 


16 Ku sabab eta, cik ieu bapa aranjeun 
teh jadikeun tuladan. 

1/ Nya patali jeung ieu, nu matak 
simkuring ngajurungkeun Timoteus; 
Timoteus teh, — jalma anu sumujud ka 
Gusti, kanyaah simkuring jeg ka anak — 
ku simkuring dititah ngingetan aranjeun 
ngeunaan jalan-jalaning iman ka Al 
Masih; nya sakumaha anu ku simkuring 
biasa diwurukkeun di mana-mana, di 
saban jamaah. 

18 Simkuring terang, yen di aranjeun, 
aya sawatara jalma anu jadi garumede; 

panyangkana, simkuring moal wani ka 
dinya-dinya deui. 

19 Puguh simkuring arek buru-buru ka 
dinya, manawi diparengkeun mah ku 
Allah. Engke, moal teu kanyahoan, eta 
kasombongan maranehna teh; naha aya 
kakuatanana? 

20 Sabab ngadegna Karajaan Allah 
mah, lain ku gede omong, tapi ku 
pangawasa-Na. 

21Kumaha ayeuna kahayang aranjeun? 
Hayang dibawakeun pecut atawa 
dibawakeun hate anu pinuh ku kanyaah? 

1Rame beja, yen di aranjeun, aya 

lampah anu pohara aebna. Cacakan 
di bangsa anu teu nyekel agama ge, 
kalakuan nu sakitu aebna mah, can 
kapanggih: Ngawin pamajikan bapa! 

2Ari heug aranjeun, ti batan ngaheruk 

kalah ka dangah. Lain diceumpal 
jelemana ti jamaah! 

3 Sanajan raga badag simkuring teu 
jonghok, ari lelembutan mah nyaksian 
eta kajadian. Tur moal beda ti upama 
jonghok, jelema anu nyieun kalakuan nu 
sakitu aebna teh, ayeuna ku simkuring 
ditibanan hukuman. 

4 Kalayan Asmana Gusti Jungjunan 
urang, Isa Al Masih, aranjeun kudu 
karumpul sarta dibarengan ku roh 
simkuring. Kalayan ngemban kawasa 
Isa, Gusti Jungjunan urang, 

”urang serenkeun eta jelema teh, ka 
Iblis; keun sina ruksak jasmaniahna, 
supaya rohna bisa salamet dina waktu 
sumping-Na Gusti Jungjunan urang. 

6 Goreng pisan aranjeun kalah ka 
garumede kitu teh! Kapan aya paribasa: 
"Ragi sasiki saadonan haseum kabeh.” 

/ Piceun ragi anu heubeul teh, supaya 
aranjeun jadi adonan anyar. Ongkoh 
aranjeun teh, lir adonan tanpa ragi. Tur 
*'Domba Paska' ge, nya eta Al Masih, 
geus dikurbankeun pikeun aranjeun. 

8 Jadi, hayu urang ngarayakeun Paska 
tanpa ragi heubeul, nya eta sumber 
kadorakaan jeung kagorengan tea. Tapi 
ngarayakeunana teh, kudu ku roti anu 
tanpa ragi; tegesna, jiwa anu beresih, 
anu dieusi ku kayaktian. 

9? Dina surat anu ti heula simkuring 
geus ngingetan, sangkan aranjeun ulah 
sagulung-sagalang jeung nu rarucah. 

10 Eta lain hartina aranjeun ulah wawuh 
jeung umumna jalma-jalma nu karitu, 

atawa jeung tukang-tukang tipu, atawa 
jeung nu hararawek jeung sarakah, 
atawa jeung anu nyarembah ka brahala. 
Ari nepi ka kudu kitu mah, atuh urangna 
ulah cicing di ieu dunya. 

11 Nu dimaksud ku simkuring mah, ulah 
dibawa sagulung-sagalang teh, nya eta 
jelema-jelema anu ngaku saiman ari 
hirupna rucah, nipu, nyembah brahala, 
mitenah, mabok, jeung curang. Jeung 
jelema nu karitu mah, sakalieun dahar 
bareng ge ulah! 

12 Keur naon simkuring make kudu 
ngahukuman jelema-jelema anu di 
luareun jamaah? Da aranjeun oge ngan 
nguruskeun anggota jamaah bae, lain? 

13 Ari ngahukuman anu di laluar mah, 
ngan Allah anu wenang. Singkirkeun 
anggota jamaah anu garoreng 
kalakuanana teh! 

6 1Upama aya hiji dulur anu bentrok 

jeung baturna, na wanieun menta 
tulung ka anu teu baroga bebeneran, 
supaya perkarana dibereskeun? Na lain 
kudu menta tulung ka papada umat 
Allah? 

2Naha aranjeun teu terang, yen umat 
Allah teh baris ngahakiman dunya? 

Lamun aranjeun boga hak mutus perkara 
sadunya, lain boga oge kakawasaan 
mutus perkara leuleutikan? 

3 Naha henteu terang, yen urang 
baris ngahukuman para malaikat? Atuh 
sumawonna kana perkara-perkara anu 
sapopoe! 

4Ku sabab eta, naha urusan-urusan 
kitu-kitu bae make dipasrahkeun ka nu 
teu aya patalina jeung jamaah? 

"Ieu hal kapaksa diomongkeun, supaya 
aranjeun era. Naha di antara aranjeun 
teu aya anu sanggup mutus perkara 
dulur pada dulur? 

Na pantes dulur jeung dulur nyiar 
kaadilan ka pihak anu teu boga iman? 

/'Ku ayana peperkaraan papada dulur 
bae ge, sidik yen aranjeun teh gagal. 
Naon sababna, aranjeun euweuh nu 
daek wayahna meunang kateuadilan? 

8 Kalah ka teu adil jeung ngarugikeun 
dulur sorangan! 

9? Naha henteu terang, yen anu teu 
adil teh, teu aya bagianana di Karajaan 
Allah? Poma, ulah sasar! Nu ngaranyed, 
nu nyembah brahala, nu jinah, nu 
sapatemon jeung pada lalaki, 

10nu maling, nu kumed, pamabokan, 
nu mitenah, jeung tukang tipu, moal 
meunang asup ka Karajaan Allah. 

11 Kalakuan-kalakuan anu teu balener 
saperti kitu teh, bareto, aya di aranjeun. 
Sukur, ayeuna mah, aranjeun geus 
beresih dikumbah, disucikeun, sarta 
geus diangken bener ku karana jenengan 
Isa Al Masih, Gusti Jungjunan urang, 
jeung ku Ruh Allah Pangeran urang. 

l2 Naon oge, pikeun simkuring mah, 
wenang; tapi tangtu, teu kabeh 
mangpa'at. Papadaning sagala wenang 
ge, simkuring mah embung nepi ka 
nyandu. 

13 Kadaharan teh pikeun beuteung; 
beuteung pikeun kadaharan; tapi 
duanana, ku Allah bakal dileungitkeun. 
Ari badan teh lain pikeun dipake lacur, 
tapi sanggakeuneun ka Gusti, sarta 
Gusti pikeun badan. 

14 Allah anu geus ngagugahkeun Gusti 
Jungjunan urang tina pupus-Na, oge 
baris ngahudangkeun badan urang ku 
pangawasa-Na. 

15 Na teu terang, yen badan aranjeun 
teh anggahota salira Al Masih? Na 
simkuring kudu nyokot eta anggahota 

salira Al Masih, sina jadi jelema 
palacuran? Teu wararantun teuing! 

16 Na teu terang, yen sapatemon 
jeung awewe palacuran teh hartina 
nunggalkeun badan jeung manehna? 
Kapan ceuk Kitab oge: “Duanana bakal 
jadi sadaging. 

1/ Sabalikna, sing saha anu 
nunggalkeun diri ka Al Masih, tangtu 
sa-roh jeung Anjeunna. 

18 Baidkeun lacur teh! Dosa-dosa 
sejenna anu dipilampah ku manusa, 
kabeh dosa ka nu sejen. Tapi ari lacur 
mah dosa ka badan sorangan. 

19 Naha teu terang, yen badan aranjeun 
teh jadi panglinggihan Ruh Allah; 

Ruh paparin ti Allah, anu ngancik 
di diri aranjeun? Na teu rarumasa, 
yen aranjeun teh lain milik aranjeun 
sorangan? 

20 Aranjeun teh geus meunang nebus, 
geus dilunasan. Ku sabab eta badan teh 
kudu dipake pikeun kamulyaan Allah. 
7 1 Ayeuna ngeunaan sual anu dina 

surat aranjeun. Memang alus lalaki 
anu teu kawin teh. 

2Tapi ku sabab gede mamalana, 
gampang ngaleok kana rucah ka 

awewe, leuwih hade kawin. Lalaki boga 
pamajikan masing-masing; awewe boga 
salaki masing-masing. 

3 Salaki kudu nyumponan kawajiban ka 
nu jadi pamajikan, pamajikan kitu keneh 
ka nu jadi salaki. 

4*Awewe taya hak kana dirina sabab 
geus jadi hak salakina. Lalaki oge taya 
hak kana dirina sabab geus jadi hak 
pamajikanana. 

* Dina urusan mondok, ulah papencil- 
pencil; kajaba sawaktu-waktu, lamun 
arek tapakur; kitu ge, upama geus satuju 
ti duanana. Geus anggeus tapakurna 
mah, reujeung deui bae, supaya ulah 
beunang kagoda ku Setan. 

6 Simkuring lain ngudukeun, ngan kitu 
pihadeeunana. 

'Memang alusna mah, kabeh sing 
kawas simkuring, teu kawin. Tapi dalah 
di kumaha, da jelema mah, pribadina 
beda-beda ti Allah: Aya nu tahan; aya 
nu henteu. 

8 Anu teu kawin, — kitu deui randa- 
randa — alusna mah, tetep lelengohan 
cara simkuring. 

9Tapi bisi teu kuat mah, leuwih hade 
kawin. Sabab tinimbang marudah pikir 
mah, mending keneh kawin. 

10 Ka nu geus narikah, parentah ti Gusti, 
— lain ti simkuring — kieu: Pamajikan 
teu meunang ninggalkeun salaki; 

11 dina geus ninggalkeunana; papacuan, 
ulah rek boga deui; atawa alusna mah, 
balik deui. Kitu deui salaki, henteu 
meunang nyerahkeun pamajikan. 

l2 Ka nu lian-lianna, papatah simkuring, 
— lain ti Gusti — kieu: Upama, aya 
anggota jamaah, lalaki, anu geus boga 
pamajikan; tapi pamajikanana teh, 
can saiman; ari awewena daekeun 
dibawa hirup babarengan mah, ulah 
diserahkeun. 

13 kitu keneh jeung anggota jamaah 
anu dikawin ku lalaki anu henteu saiman; 
ari lalakina daekeun hirup babarengan 
mah, ulah menta diserahkeun. 

14 Sabab najan salakina teu saiman 
oge, kabawa ku pamajikanana jadi umat 
Allah. Kitu keneh sabalikna. Upama teu 
kitu, anak-anakna baris jadi barudak 
tuna agama; padahal, anak teh paparin 
ti Allah. 

15 Tapi lamun pihak anu teu saiman tea 
ngajak pepegatan, turutkeun bae. Dina 
hal anu kitu, lalakina atawa awewena 
anu ti pihak jamaah teu katalian 
naon-naon. Ngan ari pangersa Allah 
mah, hirup teh kudu rukun. 

16 Naha enya geus katoong, yen 
pamajikan anu geus iman teh moal 
bisa nyalametkeun salakina? Kitu deui 
salaki anu geus iman, naha enya 
nangtukeun moal bisa nyalametkeun ka 
pamajikanana? 

1/Ku sabab eta, aranjeun kudu 
tumarima kana kaayaan diri masing- 
masing, — sakumaha dikersakeun ku 
Pangeran tadina — nya eta waktu mimiti 
disaur ku Mantenna. Hal ieu ku simkuring 
dimistikeun ka sakabeh jamaah. 

18 Jadi, upama waktu disaur, aranjeun 
teh geus dina kaayaan disunat; aranjeun 
henteu kudu kaduhung. Sabalikna, anu 
keur disaurna dina kaayaan teu disunat, 
entong hayang disunat. 

19 Disunat jeung teu disunat teu 
jadi sual. Sabab anu penting mah, 
ngestokeun pangersa Allah. 

20 Jadi, sing anteng dina kaayaan waktu 
aranjeun disaur ku Allah. 

élNaha keur waktu disaur teh, urang 
keur jadi nu kumawula? Teu nanaon! 
Kajaba lamun aya kasempetan pikeun 
merdika, pek bae pake kasempetan teh. 

22Sabab anu disaur waktu eukeur 
jadi nu kumawula, saenyana eta teh 
dimerdikakeun ku Gusti Jungjungan 
urang. Sabalikna, anu merdika keur 
waktu disaur, eta saenyana sangkan 
ngawula ka Al Masih. 

23 Aranjeun teh, ku Gusti enggeus 
dibeuli lunas. Jadi, ulah kakungkung 
deui ku pada manusa. 

24 Sing anteng di payuneun Allah, dina 
kaayaan saperti keur waktu disaur. 

25 Pikeun anu can narikah, simkuring 
acan meunang katangtuanana fi Gusti. 
Jadi, kalayan rahmat Allah, simkuring 
seja nepikeun pamanggih pribadi. 

26 Dina kaayaan darurat kawas kiwari, 
lalagasan teh alus. 

2! Kumaha ari geus boga pamajikan? 
Ulah pepegatan! Kumaha ari anu 
lelengohan keneh? Ulah neangan 
pipamajikaneun! 

28Tapi najan rek kawin ge, teu 
salah. Kitu deui parawan henteu salah 
upama kawin. Ngan tangtu, ari anu 

rumah tangga mah repot, nya eta loba 
uruseun. Ari simkuring mah, ngan 
mangkarunyakeun bae 

2 kieu maksud simkuring: Jaman teh 
geus cueut ka hareup. Ku sabab waktuna 
geus samporet, anu baroga pamajikan, 
ulah siga boga; 

30 anu ceurik, ulah kaciri ceurik; anu 
gumbira, ulah kaciri gumbira; anu 
barang beuli, tong jiga tas barang beuli. 

31 Cindekna, sakur anu aya urusanana 
jeung kapentingan dunyawiah, sing 
kawas anu teu aya patalina naon-naon; 
lantaran dunya urang anu kiwari teh, 
engke mah euweuh. 

32 Tegesna, aranjeun teh ulah boga 
kariridu. Kapan ari nu lagas mah, bisa 
lugina ngesto ngabakti, malar kamanah 
ku Gusti. 

33 Ari nu geus rumah tangga mah, 
tangtu teu ari; balas ngurus kapentingan 
rumah tangga tea, malar kapake ku 
pamajikan; 

34 perhatianana kabagi-bagi. Awewe 
anu teu kawin, kitu deui parawan, 
bisa laluasa ngalampahkeun pagawean 
pikeun Gusti; nya ngabaktikeun jiwa 
ragana ka Anjeunna. Ari boga salaki 

mah, tangtu teu kaur; lantaran repot ku 
urusan rumah tangga, malar kapake ku 
salakina. 

35 Hal eta ditetek soteh, keur paedah 
aranjeun keneh; simkuring mah lain rek 
ngahalang-halang. Malah simkuring mah 
rek nuduhkeun kumaha kuduna jeung 
hadena, malar aranjeun bisa anteng 
museurkeun pikiran ka Gusti. 

36 Tapi bisi aya jajaka anu ngarasa, — 
yen ku jalan kitu — neungteuinganan 
ka mojang kakasihna tur manehna ge 
hayang buru-buru kawin deuih; nya 
laksanakeun bae, ari kudu mah. Pruk 
bae rek kawin mah, da lain dosa. 

37 Sabalikna, lamun tekadna gilig tur 
taya nu maksa, estu geus karepna 
pribadi megatkeun mojang kakasihna 
lantaran rek lalagasan, eta hade pisan. 

38 Tegesna pisan mah, kieu: Mun tulus 
kawinna ka eta mojang kakasihna, eta 
hade. Tapi leuwih hade deui, lamun 
kawinna teu tulus. 

39 Sapanjang salaki hirup keneh, 
pamajikan teh katalian ku salaki. Upama 
salakina maot, manehna bisa bebas 
kawin deui ka saha bae sukaeunana: 
Asal ka anu saiman deui. 

40 Ngan manehna baris leuwih bagja, 
upama tetep teu kawin deui. Kitu ceuk 
pangrasa simkuring, anu ceuk rarasaan 
mah, simkuring teh disarengan ku Ruh 
Allah. 

1 Ayeuna sual sasajen pikeun brahala. 

Kana hal eta, urang geus taya nu 
bireuk deui. Ceuk aranjeun tea mah: 
“Urang mah, sarerea ge, geus nyaho.” 
Tapi eta kanyaho aranjeun teh nungtun 
kana takabur. Teu cara kanyaahan tea, 
anu matak mangpa'at. 

2Jalma anu boga rasa nyaho kana 
sagala teh, saenyana mah, nyahona teh 
can sampurna. 

3 Sabalikna, jalma anu nyaah ka Allah 
mah, tangtu ku Mantenna diangken. 

4 Sual ngadahar sasajen pikeun brahala, 
urang terang, yen: 'Brahala teh, di 
dunya, sama sakali lain naon-naon.” 
Jeung: “Teu aya deui Allah sejen, salian 
ti Anu Mahatunggal tea.” 

” Sanajan aya deui oge, anu ngaranna 
“allah,” boh di langit, boh di bumi; — da 
loba pisan allah anu disembah jeung 
dipigusti teh — 

Gari pikeun urang mah, Allah teh 
ngan Anu Mahatunggal tea, nya eta 

anu jumeneng Rama; — anu jadi asal 
saniskara, tempat sumerahna hirup 
urang — nu jadi Gusti Jungjunan oge, 
ngan hiji, nya eta Isa Al Masih, nu 
jadi marganing jadina saniskara jeung 
marganing urang hirup. 

/'Tapi teu kabeh jalma nu boga eta 
kanyaho teh. Da nepi ka ayeuna atuh, 
aya keneh anu yakin, yen bangsa dewa 
teh aya. Ana milu dahar sasajen, budi 
rasana nyebutkeun yen eta sasajen teh, 
memang enya pikeun dewa. Ku lantaran 
budi rasana lemah kitu, atuh jadi keuna 
ku kokotor. 

8 Padahal, kadaharan mah, teu matak 
jadi leuwih ngaraketkeun ka Allah: Teu 
didahar moal matak rugi; didahar moal 
matak untung. 

9 Ngan omat, najan aranjeun nyaho, — 
yen ngadahar ge taya matakna — tapi 
kahade, ulah matak jaheut hate batur 
anu lemah imanna. 

10 Sabab lamun aranjeun anu geus 
'nyaho' kana hal eta, katenjo milu dahar 
dina upacara di tempat pamujaan; 
tangtu pikeun anu imanna lemah mah, 
asa dihatean kana milu ngadahar 
sasajen pikeun dewa tea. 

11 Dina kituna, eta *kanyaho' aranjeun 
teh, sasat nyilakakeun dulur sorangan 
anu hengker imanna: Nya dulur maneh 
tea, anu keur manehna oge Al Masih 
geus pupus teh. 

12 Ku kituna, kalakuan aranjeun 
ngaraheutan hate batur nepi ka batur 
jadi dosa teh, sarua jeung nyieun dosa 
ka Al Masih. 

13 Nu matak simkuring mah, mun nyaho 
aya kadaharan atawa daging anu matak 
ngaraheutan hate, — atawa matak 
nyieun dosa ka batur — saumur hirup 
moal ngadahar nu kitu. 

1Na teu bebas kitu ari simkuring? 

Na lain rasul? Na can kungsi jonghok 
jeung Isa, Gusti Jungjunan urang? Na 
aranjeun anut ka Gusti Jungjunan urang 
teh lain ku simkuring? 

2*Kajeun ceuk nu lian simkuring teh, 
lain rasul; ari pikeun aranjeun mah, enya 
rasul. Cirina, kapan bukti aranjeun geus 
aranut ka Gusti Jungjunan urang. 

3 Ka jelema-jelema anu sok maido, ieu 
jawaban simkuring: 

4Na simkuring teh kudu ulah dahar 
ulah nginum? 

Na teu meunang simkuring luluntaan 
dibaturan ku wanita saiman nu geus 
rimbitan, kawas rasul-rasul sejen jeung 
dulur-dulur saiman sejenna, kitu deui 
Kepas? 

6Na ngan simkuring jeung Barnabas 
bae anu kudu hese cape heula nyiar 
kipayah? 

ZAri nu jadi tentara, na kudu neangan 
sorangan keur gajihna? Ari anu melak 
anggur, na teu meunang ngasaan 
buahna? Atawa nu ngingu sapi, na teu 
ngicip-ngicip cisusuna? 

8 Ieu catur lain samata-mata pikiran 
simkuring, cek Toret oge kitu. 

9? Ceuk hukum Musa: “Sapi keur dipake 
ngirik ulah diborongsongan.”' Cik eta, — 
nu disebut sapi di dinya — nu dimaksud 
teh, memang sapi; 

10 atawa jelema? Tangtu, nu dimaksud 
teh jelema anu digawe. Anu ngawuluku 
atawa anu ngirik, tangtu boga 
maksud sangkan bisa ngasaan hasil 
pagaweanana. 

11 Simkuring jeung Barnabas geus 
melakkeun bibit rohani di aranjeun. 
Upama simkuring meunang buruhan 

sakumaha ilaharna, na eta teh luar 
biasa? 

12 Mun nu sejen aya hak menta ka 
aranjeun, hak simkuring mah komo 
leuwih ti batur. Papadaning kitu, eta hak 
teh, ku simkuring teu dipake. Ti batan 
kitu mah, kajeun teuing sangsara bae; 
da bisi, matak ngahalang-halang kana 
pangwawaran Injil. 

13 Na aranjeun teu terang yen anu 
digarawe di Bait Suci, hirupna teh 
dicukupan ti dinya? Kitu deui purah 
ngatur kurban dina mezbah, keur 
dahareunana lain sok meunang ti dinya? 

14 Pikeun anu ngawawarkeun Injil 
oge kitu, geus ditetepkeun ku 
Pangeran, hirupna kudu dibayuan tina 
pagaweanana ngawawarkeun Injil. 

15 Najan kitu, eta hak-hak simkuring 
teh, hiji ge acan aya nu digunakeun. 
Ieu lain maksud nagih. Ti batan kitu, 
simkuring mah mending paeh bae. 
Sakieu ge, simkuring mah sugema tur 
ieu kasugemaan teh moal kapupus ku 
saha bae ge. 

16 Ngawawarkeun Injil teh pikeun 
simkuring mah, lain keur agulkeuneun, 
tapi geus kawajiban. Tada teuing 


1 KORINTUS 9.17-21 32 


asa cilakana, lamun Injil nepi ka teu 
diwawarkeun ku simkuring! 

1/Upama ngawawarkeun teh karana 
niat sorangan, eta hiji pahla keur 
simkuring. Sabalikna, upama lain ku 
karana niat sorangan, tandaning eta 
kawajiban teh ku Allah dipercayakeun ka 
simkuring. 

18 Naon ganjaranana? Ieu: Kasugemaan 
lantaran bisa ngawawarkeun bari teu 
mandang buruhan; jadi juru Injil bari teu 
kudu nagih hak anu geus sapantesna. 

19 Simkuring teh lain badega saha-saha, 
tapi geus gilig seja kumawula ka saban 
jalma, hayang bisa narik jalma masing 
loba ka Al Masih. 

20 Ka urang Yahudi, simkuring rek jadi 
urang Yahudi, malar bisa nganutkeun 
urang Yahudi. Ka jalma-jalma anu ka 
bawah ku Toret, simkuring rek jadi 
anu kabawah ku Toret, malar bisa 
nganutkeun jalma anu kabawah ku eta; 
sanajan simkuring mah henteu kabawah 
ku Toret. 

2'l1Ka bangsa anu teu kabawah ku Toret, 
simkuring rek jadi bangsa eta; sanajan 
simkuring teh aya di bawah hukum Al 
Masih, di bawah hukum Allah; sangkan 

simkuring bisa nganutkeun bangsa anu 
teu kabawah ku hukum Toret. 

22Ka kaom lemah, simkuring rek jadi 
kaom lemah, malar bisa nganutkeun 
kaom lemah. Cindekna, simkuring arek 
kabala-kabale, malar bisa nganutkeun 
maranehna sawareh-wareheun. 

23Eta kabeh, ku simkuring 
dilampahkeun demi Injil, supaya 
simkuring oge bisa milu ngala buah- 
buahna. 

24 Na aranjeun teu terang, yen 
sakumaha lobana ge anu milu balap; 
ari anu meunang hadiah unggul mah, 
ngan saurang? Ku sabab eta, simkuring 
arek lumpat masing tarik, ngetrukkeun 
tanaga, malar bisa ngahontal hadiah 
kaunggulan. 

25 Tiap-tiap anu milu balap, kudu rikat 
tur caringcing, malar bisa ngarebut 
tanda kaunggulan: Najan eta teh ukur 
barang nu keuna ku ruksak. Tapi anu 
keur diberik ku simkuring mah, makuta 
anu abadi. 

26 Simkuring ibarat keur tandingan: 
Mun balap lumpat, moal dapon lumpat; 
mun ngadu peureup, moal nepi ka 
nonjok angin. 

2! Simkuring geus ngalatih diri enya- 
enya, nepi ka paham, malar ulah gagal. 
Bisi, hanas ka batur nguarkeun Injil, ari 
sorangan teu ditarima. 

1 0 1! Dulur-dulur! Pek ngeunteung 

kana lalakon karuhun. Karuhun 
diauban mega, meuntas nyorang dasar 
Laut Beureum. 

2Ku Musa sasat dibaptis ku mega jeung 
cilaut, terus diasuh. 

3 Dalaharna kadaharan nu ajaib. 

4Ngarinumna cai ajaib, anu bijil 
tina batu karang ajaib anu nuturkeun 
perjalanan maranehna. Batu Karang nu 
ajaib eta teh, Al Masih. 

”Tapi sakitu diraksa diriksa teh, 
karuhun mah anggur nyieun pijaheuteun 
manah Allah, nepi ka loba anu nemahan 
pati di alas kikisik. 

Ieu kudu jadi conto pikeun urang, 
malar ulah doraka kawas karuhun. 

/Urang mah, ulah nyembah ka brahala 
kawas karuhun; ngeunaan karuhun teh, 
ceuk Kitab Suci mah: “Gek, eta bangsa 
dariuk, ngariung balakecrakan; seug 
carengkat, marotah igel-igelan.” 

8Urang mah, ulah jinah kawas 
maranehna; temahna, nepi ka dua puluh 
tilu rebu urang tariwas dina sapoe. 

9?Urang mah, ulah ngadoja ka Pangeran 
kawas maranehna; balukarna, nepi ka 
maranehna paraeh dipacok oray. 

10 Urang ulah kukulutus ka Pangeran, 
kawas sabagian maranehna; temahna, 
nepi ka maranehna dibasmi ku 
Malakalmaot. 

11Eta kabeh keur pieunteungeun, 
dituliskeunana pikeun mepelingan urang 
anu ayeuna geus nincak jaman ahir. 

12 Ku sabab eta, ati-ati, ulah rasa 
maneh kuat bisi tigubrag. 

13 Cocoba ka aranjeun sakitu mah, 
jamak; da teu leuwih ti batur. Tur ku 
sabab Allah teh adil palamarta, moal 
ngantep aranjeun meunang cocoba liwat 
ti misti. Jeung ana urang meunang 
cocoba, salawasna Mantenna maparin 
pikeun jalan kaluarna, supaya urang 
kuat nandanganana. 

14 Omat dulur-dulur, ulah rek 
nyarembah ka brahala! 

15 Pek, lalenyepan ieu omongan 
simkuring, da aranjeun teh jalma anu 
ngalarti. 

16 Kapan lumur berkah anu ku urang 
ditarima ku muji sukur teh, na lain geus 
ngalantarankeun urang tunggal sagetih 
jeung getih Al Masih? Na urang teh lain 
geus jadi sadaging jeung salira Al Masih, 
waktu urang ngabagi-bagi roti? 

!/Ku sabab roti anu dibagi-bagi teh, 
ngan hiji; urang oge anu sakieu lobana 
teh, kabeh geus jadi tunggal sabadan. 

18 Pek, tengetan peta ibadahna urang 
Yahudi. Anu ngadahar kurban anu 
disanggakeun ka Allah teh, naha lain 
nunggalkeun diri ka Mantenna? 

19Tapi naon maksudna, ieu omongan 
simkuring teh? Naha simkuring teh 
rek nerangkeun, yen dewa-dewa katut 
sasajenna aya hartina? 

20 Lain! Maksud simkuring mah rek 
nuduhkeun, yen kurban urang kapir mah 
maksudna pikeun roh-roh jahat, lain 
kanggo Allah. Jadi, poma, aranjeun mah 
ulah nunggalkeun diri ka roh-roh jahat. 

2*1Da aranjeun teh moal bisa nginum 
tina lumur Gusti Jungjunan urang 
ongkoh, tina lumur roh-roh jahat 
ongkoh. Moal bisa aranjeun ngariung 
pangjamu ti Gusti Jungjunan urang 
ongkoh, ti roh-roh jahat ongkoh. 

22kKajaba ari aranjeun rek mapanas ka 
Gusti mah! Naha kitu urang teh leuwih 
kuat ti batan Anjeunna? 

23 Ceuk aranjeun: “Kabeh ge wenang.” 
Bener! Tapi henteu kabeh aya gunana. 
Najan kabeh wenang, tapi henteu kabeh 
aya tulungna. 

24 Ku sabab eta, poma, ulah hayang 
untung keur sorangan bae; tapi aranjeun 
teh, kudu inget oge ka batur. 

235 Sagala rupa daging anu dijual di 
pasar halal didahar, teu kudu risi sieun 
teu akur jeung anu jadi kayakinan. 

26 Sabab: “Bumi katut saeusina teh, 
kagungan Allah.” 

27 Mun aranjeun datang nyumponan 
ondangan ti jelema anu muja ka brahala, 
naon bae susuguhna, dahar: Ulah 
kahalangan ku panyaram sanubari. 

28 Tapi lamun ceuk pribumi: “Nu ieu 
mah kanggo ka pamujaan," kahade 
ulah wani-wani ngadahar. Urang kudu 
ngahargaan jeung demi kayakinan. 

29 Lain kayakinan aranjeun, tapi 
kayakinan batur. Bisa jadi pamikir 
aranjeun teh: “Naha kayakinan sorangan 
make kudu kahalangan ku kayakinan 
batur? 

30 Naon salahna lamun didahar, da geus 
ditarimakeun ku muji sukur ka Allah?” 

31 Kieu pijawabeun simkuring: Dina 
sagala hal, dahar, nginum, atawa naon 
bae, ulah tinggal ti tujuan pikeun 
kamulyaan Allah. 

32 Omat, ulah nyieun picurigaeun jeung 
pinyerieun hate batur, boh ka urang 
Yahudi, boh ka urang Yunani; kitu deui, 
ka anggota jamaah Allah. 

33 Da simkuring mah, dina sagala hal 
oge, hayang nyenangkeun hate batur 
jeung teu hayang ngeunah sorangan. 
Ka sarerea ge hayang mentingkeun. 
Malakmandar, ku jalan kitu teh, 
maranehna bisa kasalametkeun. 

1 1 1Pek tulad simkuring teh, saperti 

simkuring nulad ka Al Masih. 
2Nuhun pisan, aranjeun aringet ka 
simkuring tur tigin kana aturan-aturan ti 
simkuring. 

3 Ngan pamenta simkuring mah, 
aranjeun mangka terang: Al Masih teh 
jadi sirah pikeun lalaki, ari lalaki jadi 
sirah pikeun awewe, sarta Allah jadi 
mastaka Al Masih. 

4 Ari ngadoa atawa medar dawuhan 
Allah, lalaki mah ulah make tiung; sabab 
eta teh, ngahina ka nu jadi sirah. 

? Sabalikna, awewe, ari ngadoa atawa 
medar dawuhan Allah kudu make tiung. 
Lamun henteu, eta awewe teh, sarua 
jeung ngahina ka nu jadi sirah sabab 
sarua jeung awewe gundul. 

6Ti batan awewe teu ditiung mah, 
mending gunting bae buukna. Jadi, 
awewe mah, kudu ditiung; da buuk 
tukung atawa gundul teh, di awewe 
mah, hina. 

Lalaki teh gambaran Allah, 
nyumiratkeun kamulyaan Allah; 
jadi, lalaki mah, ulah ditiung. Ari awewe 
gambaran anu nyumiratkeun kamulyaan 
lalaki. 

8 Sabab lain lalaki, anu asal ti awewe; 
tapi awewe, anu asal ti lalaki. 

9 Lalaki ge, diciptakeun teh lain pikeun 
awewe; sabalikna, awewe diciptakeun 
pikeun lalaki. 

10Ku sabab eta, — ku karana malaikat- 
malaikat — awewe teh, sirahna kudu 
ditiung pikeun ciri kawanitaanana. 

!l1Tapi papadaning kitu, — dina 
kamanunggalan jeung Gusti mah — 

awewe gumantung ka lalaki sarta lalaki 
gumantung ka awewe; 

l2 da puguh, awewe teh asal ti lalaki; 
lalaki ge kitu, dijurukeun ku awewe; tapi 
sagala rupa oge, ari asalna mah ti Allah. 

13 Rarasakeun bae ku aranjeun, naha 
pantes awewe ngadoa ka Allah teu make 
tiung? 

14 Kudrat alam oge nembongkeun, yen 
buuk panjang teh, di lalaki mah hina. 

15 Sabalikna, pikeun awewe mah, buuk 
panjang teh tanda kamulyaan. Eta 
sababna, awewe mah, ku alam dibere 
anugrah buuk panjang; nya pikeun tiung 
sirahna tea. 

16 Kanu rek ngabantah kana ieu adat, 
simkuring netelakeun: Bangsa urang 
mah, kitu deui jamaah Allah, teu boga 
adat sejen salian ti eta. 

1/ Dina sual sejenna, nya eta caraning 
aranjeun sidekah jamaah, kacida 
cawadeunana. Lantaran dina prakna, rea 
keneh gorengna batan hadena. 

18 Simkuring meunang beja: Majar 
aranjeun, ari sidekah jamaah teh, sok 
aing-aingan sagolongan-sagolongan. 
Simkuring rada percaya kana eta beja 
teh; 

19 da aranjeun mah, memang sok 
pasalingsingan paham tur simkuring ge 
nyaho, mana-manana anu bener. 

20 Anu kuduna rempug ngariung hajat ti 
Gusti Jungjunan urang teh, dina prakna 
mah, lain-lainna deui. 

21 Aranjeun pada paheula-heula murak 
sisihan bawana sorangan. Tungtungna, 
anu lapar angger lapar; nu seubeuh, 
nepi ka weureu kaseubeuhan. 

22Na aranjeun teu bisa dahar di imah 
heula? Atawa arek ngahina ka jamaah 
Allah? Atawa ngahaja arek ngabibita 
batur anu taya kaboga? Cik, lebah mana 
pujieunana? Sama sakali lain pujieun! 

23Da hajat anu asalna ti Gusti 
Jungjunan urang mah, kapan 
diajarkeunana ge ku simkuring 
teh, kieu: Dina peutingan Anjeunna 
ditangkep, Isa, Gusti Jungjunan urang, 
nyandak roti. 

24 Tuluy muji sukur sarta rotina 
disemplekan. Ti dinya Anjeunna 
sasauran: 'Ieu tampanan, dalahar. Ieu 
teh badan Kami anu dikurbankeun pikeun 
kasalametan maraneh. Lampahkeun ieu 
hal, pikeun panginget-nginget ka Kami.” 

2 Rengse eta, Anjeunna nyandak 
lumur, bari saur-Na: “Ieu lumur tanda 
perjangjian anyar anu disahkeun ku 
getih Kami. Lampahkeun saterusna. 
Satiap-tiap maraneh nginum kieu, kudu 
inget ka Kami.” 

26 Jadi, satiap-tiap aranjeun ngadahar 
roti, saperti kitu; jeung nginum tina 
eta lumur, saperti kitu; aranjeun teh, 
nganyatakeun pupusna Gusti Jungjunan 
urang, nepi ka mangsa sumping-Na 
deui. 

2! Ku lantaran eta, saha-saha anu 
ngadahar roti, saperti kitu; jeung 
nginum tina eta lumur, saperti kitu; 
tapi anu ngalampahkeunana tanpa tata 
kasopanan, eta teh doraka, ngotoran 
salira jeung getih Gusti Jungjunan urang. 

28 Ku sabab eta, samemeh prak 
ngariung dahar jeung nginum tina 
lumur-Na, kudu nguji heula diri. 

29 Sabab milu kana riungan tanpa 
pangakuan yen anu disuguhkeun teh 
salira Gusti Jungjunan urang, sasat 
geus ngaragragkeun hukuman ka dirina 
sorangan. 

30 Eta sababna, di aranjeun, loba anu 
kurang sehat, garering, jeung loba anu 
maraot oge. 

31Da upama masing-masing nguji 
heula diri mah, piraku nepi ka meunang 
hukuman. 

32Tapi Pangeran mah, papadaning 
ngahukum oge, ngadidik; sangkan 
engke, urang ulah kabaud kana 
hukuman anu baris tumiba ka ieu dunya. 

33 Ku sabab eta, dulur-dulur! Memeh 
prak ngariung hajat anu ti Gusti teh, 
kudu silih tungguan. 

34 Bisi sieun lapar mah, dahar bae 
heula ti imah; sangkan aranjeun milu 
kana riungan teh, ulah matak kahukum 
temahna. Sual-sual sejen mah, urang 
omongkeun engke bae, ari simkuring 
datang. 

1 ? 1Ngeunaan anugrah-anugrah 

anu rohani, dulur-dulur, aranjeun 
kudu uninga kanyataanana. 

2Tangtu aranjeun aringet keneh, basa 
acan terang ka Allah; aranjeun teu 
ngarasa, yen aranjeun teh sumembah 
ka brahala anu ngabigeu. 

3 Ku sabab eta, aranjeun ku simkuring 
rek diyakinkeun; ari jalma anu dituyun ku 

Ruh Allah mah, pamohalan nyebutkeun: 
'Al Masih jelema dila'nat.” Sabalikna, 
jelema anu henteu dituyun ku Ruh Allah, 
pamohalan nyebut “Gusti Jungjunan' ka 
Isa. 

4Anugrah-anugrah rohani teh rupa- 
rupa, tapi Ruh anu maparinkeunana mah 
hiji. 

” Rupa-rupa caraning ngabakti, tapi 
Panutan anu dibaktian mah hiji. 

6 Aya rupa-rupa dadamelan nu araheng, 
tapi kabeh, nu kumaha bae oge, anu 
ngadamelna mah Allah anu tunggal. 

Tiap jalma anu meunang anugrah 
rohani, kudu ngagunakeun eta anugrah 
keur kapentingan umat. 

8 Sabab aya anu ku Ruh dipaparin 
anugrah catur wijaksana; aya anu ku 
Ruh dipaparin anugrah catur elmu. 

9?Ku Ruh eta keneh, aya anu dipaparin 
anugrah iman; aya anu dipaparin 
anugrah bisa nyageurkeun; 

10aya anu dipaparin anugrah bisa 
nyieun hal-hal anu luar biasa; aya 
anu dipaparin anugrah bisa nepikeun 
nubuwat; aya anu dipaparin anugrah 
bisa ngabedakeun rupa-rupa roh; aya 
anu dipaparin anugrah bisa rupa-rupa 

basa ajaib; aya anu dipaparin anugrah 
bisa napsirkeun basa-basa ajaib. 

11Eta anugrah-anugrah, kabeh oge, 
paparin jeung padamelan Ruh eta keneh, 
nya eta anu maparinna ka tiap-tiap jalma 
masing-masing beda-beda, nurutkeun 
kumaha kersa-Na. 

12Sakumaha halna badan, anu 
diwangun ku rupa-rupa babagian sarta 
babagian-babagian anu sakitu lobana 
teh, kabeh, ngawujud hiji badan sakujur; 
kaayaan urang jeung Al Masih oge, 
kawas kitu. 

13 Ku kituna, urang teh, — boh urang 
Yahudi, boh urang Yunani, boh jalma 
kumawula, boh jalma merdika — kabeh 
geus jadi sabadan. Lantaran geus 
dibaptis jeung diinuman ku Ruh nu hiji 
tea. 

14 Sabab badan teh, diwangunna, lain 
ngan ku sahiji anggahota wungkul, tapi 
ku rupa-rupa anggahota. 

1" Upama ceuk suku: “Kuring mah, lain 
babagian badan; da lain leungeun," na 
enya kitu, suku teu kaasup badan? 

16 Atawa upama ceuk ceuli: “Kuring 
mah, lain babagian badan; da lain mata, 
na enya kitu, ceuli teu kaasup badan? 


UA 

1/ Cik, upama awak sakujur teh, 
ngan panon bae hiji; naon ari parabot 
ngadenge? Atawa upama nu jadi awak 
sakujur teh, ceuli bae hiji; na naon ari 
parabot ngambeu? 

18 Kapan anggahota anu rupa-rupa 
teh, masing-masing ku Allah geus 
dipernahkeun dina badan, dina tempat 
anu samistina, sarta luyu jeung 
pangersa-Na. 

19Upama kabeh, ngan jadi anggahota 
sahiji; na mana ari awakna? 

20 Memang anggahotana mah, loba; 
tapi badan mah, ngan hiji. 

?1Ku sabab eta, panon moal bisa 
ngomong ka ceuli: 'Urang mah teu butuh 
maneh!” Sirah moal bisa ngomong ka 
suku: "Urang mah teu butuh maneh!” 

22Malah babagian awak, anu sigana 
teu sapira teh, sok leuwih-leuwih 
dipikabutuhna. 

23 Kitu deui babagian badan anu sigana 
teu pati kudu dipalire, tampolana, kudu 
leuwih dipalire. Sarta babagian anu 
goreng bangunna, kudu enya-enya 
diriksana. 

24 Ari babagian anu geus alus bangunna 
mah, teu mikabutuh perhatian urang. 

Badan urang teh, geus kitu dipidamelna 
ku Allah; babagian anu sigana teu 
penting, ku Mantenna dipaparin tugas 
anu penting; 

2> nya supaya di jero badan ulah 
aing-aingan, tapi silih pentingkeun. 

26Upama anggahota anu hiji nyeri, nu 
sejen-sejenna oge ngarasa nyeri; upama 
nu hiji didama-dama, anu sejen-sejenna 
oge, milu kadama-dama. 

2! Aranjeun teh, kabeh, Salira Al Masih; 
masing-masingna jadi anggahota-Na. 

28 Di jero Jamaah, Allah teh netepkeun 
sawatara jalma: Kahiji, rasul-rasul; 
kadua, nabi-nabi; katilu, guru-guru. 
Saterusna, aya oge anu dipaparin 
anugrah-anugrah: aya nu bisa 
ngayakeun mujijat-mujijat; aya anu 
bisa nyageurkeun; aya anu bisa kana 
babantu; aya anu bisa ngatur kahirupan 
Jamaah; aya anu bisa basa ajaib. 

29 Na kudu sarerea kitu jadi rasul, 
jadi nabi, atawa jadi guru? Na kudu 
sarerea kitu dikersakeun bisa ngayakeun 
mujijat? 

30 Na kudu sarerea kitu dipaparin bisa 
nyageurkeun? Na sarerea kitu kudu bisa 

basa ajaib atawa bisa napsirkeun basa 
ajaib? 

31Anu kudu diihtiaran teh, sangkan 
aranjeun meunangkeun anugrah rohani 
anu pangutamana. Simkuring arek 
nuduhkeun jalanna, anu leuwih hade. 
1 3 1Upamana, najan simkuring bisa 

sagala basa manusa atawa basa 

malaikat, ari teu boga kanyaah mah, 
simkuring teu beda ti sora goong. 

2Najan bisa awas ka nu tacan katingal, 
telik ka nu gaib-gaib, pinuh ku elmu 
panemu, boga iman nu sampurna nepi 
ka bisa mindahkeun gunung, ari teu 
boga kanyaah mah, taya hartina. 

3 Najan simkuring nyidekahkeun 
saayana pangaboga, — malah najan nepi 
ka diduruk ngorbankeun maneh — ari 
henteu boga kanyaah mah, cumah. 

4*Perbawana kanyaah teh: Sabar, teu 
tegaan, teu sirikan, teu takabur, teu 
gumede; 

"tara nyieun teu sopan, tara hayang 
ngeunah sorangan, tara panasan, tara 
nginget-nginget kagorengan batur; 

6 Cua kana kateuadilan, resep kana 
perkara nu bener, 

/sadrah narimakeun sagala perkara, 
sarta dibarung ku iman, pangharepan, 
jeung kasabaran. 

8Nubuwat-nubuwat aya beakna; basa 
ajaib aya waktuna teu dipikabutuh 
deui; elmu pangaweruh aya buntuna. 
Tapi kanyaah mah, hamo aya 
panganggeusanana. 

9 Ari sababna, elmu panemu urang 
teh, henteu sampurna; kitu keneh 
nubuwat-nubuwat. 

10Ana anu sampurna geus datang, anu 
teu sampurna tangtu leungit. — 

!1Keur simkuring budak keneh, 
ngomong jeung mikir ge, kumaha budak 
tea bae. Tapi sanggeus simkuring kolot, 
sipat-sipat budak teh leungit. — 

12 Anu katenjo ku urang ayeuna, nya 
eta ukur kalangkangna anu samar, di 
jero eunteung. Engke mah, baris breh 
wujudna pisan. Hal-hal anu simkuring 
nyaho, ayeuna mah kakara saeutik, 
kakara taram-taram. Engke mah, baris 
nyaho enya-enya, sakumaha Allah maha 
uninga ka diri simkuring. 

13 Ku kituna, dina hirup urang, sipat- 
sipat hade teh ngan kari tilu rupa, nya 

eta Iman, Pangharepan, jeung Kanyaah. 
Ari anu pangutamana mah, Kanyaah. 
14 1Ku sabab eta, Kanyaah teh 

kudu jadi udagan utama. Tapi 
anugrah-anugrah rohani ge, udag; 
pangpangna mah, sih kurnia pikeun 
nepikeun nubuwat. 

2Sing saha anu ngomong ku basa ajaib, 
ngomongna teh ka Allah, lain ka jelema; 
da jelema mah, moal aya nu ngartieun. 
Anu diomongkeunana ge, hal-hal anu 
masih keneh rasiah, meunang kereteg ti 
Ruh. 

3 Beda jeung anu nepikeun nubuwatan, 
ieu mah ditujukeun ka jelema, guna 
ngawangun iman, negerkeun hate, jeung 
mere panglipur. 

4#Anu ngomong ku basa ajaib, 
mangpa'atna ngan karasa ku sorangan. 
Ari nu nepikeun nubuwatan mah, guna 
ngawangun hirupna Jamaah. 

? Simkuring atoh, upama aranjeun bisa 
basa ajaib; tapi leuwih atoh deui, upama 
aranjeun bisa nepikeun nubuwatan. 

Ieu leuwih penting ti batan ngomong 
ku basa ajaib; kajaba, upama aya anu 
napsirkeunana, sangkan karasa gunana 
ku Jamaah. 

6 Cik, lamun simkuring ngomong ku 
basa ajaib, — tegesna lain nerangkeun 
wahyu ti Allah, lain medar anu perlu 
dipikanyaho, sarta lain ngawuruk — na 
aya paedahna ka aranjeun? 

/'Tangtu moal beda ti barang nu teu 
nyawaan, suling atawa kacapi upamana; 
najan ditabeuh oge, ari sorana ngan 
sarupa mah na bisa dibedakeun, yen eta 
teh suling atawa kacapi? 

8 Atawa: Upama tarompet panyeluk 
jurit teu puguh sorana, saha nu rek 
ngarti, yen eta ngajak indit jurit? 

9 kitu keneh halna anu nyarita ku basa 
ajaib; lantaran basana teu puguh unina, 
saha nu rek ngarti? Teu beda ti ngomong 
ka angin! 

10 Basa-basa di dunya teh, kacida 
lobana; duka sabaraha lobana, tapi 
kabeh unina aya hartina. 

11Tapi upama simkuring teu ngarti, ku 
nu boga eta basa, tangtu disebut urang 
asing; kitu keneh sabalikna. 

12 Ku kituna, — aranjeun anu sakitu 
nyongsrongna kana anugrah-anugrah 
ti Ruh — leuwih utama, upama eta 
anugrah-anugrah teh, ku aranjeun 
dipake keur pangwangunan Jamaah. 

13 Ku sabab eta, sing saha anu sok 
ngomong ku basa ajaib, kudu neneda ka 
Allah sing nepi ka bisa jeung nerangkeun 
hartina. 

14 Sabab lamun simkuring ngadoa ku 
basa roh, anu ngadoana teh ngan roh 
simkuring sorangan; pikiran simkuring 
mah, teu milu. 

15Kudu kumaha atuh? Kuduna, 
simkuring ngadoa atawa mumuji ka Nu 
Maha Suci teh, jeung roh ongkoh, jeung 
pikiran ongkoh. 

16 Sabab lamun urang muji sukurna teh 
ku roh, saha nu rek milu nyebut "Amin;” 
da puguh anu ngadarengekeunana teh, 
teu ngalartieun? 

1/ Najan ucap-ucapna kacida aralusna 
ge, sama sakali euweuh gunana keur nu 
sejen mah. 

18 Hatur sembah nuhun ka Pangeran, 
simkuring leuwih bisa kana basa ajaib ti 
batan aranjeun. 

19 Da ari pikeun Jamaah mah, mending 
ukur lima kecap, tapi matak kaharti; ti 
batan rebuan kecap dina basa anu teu 
pikahartieun. 

20 Dulur-dulur, pikiran teh, ulah kawas 
budak; kudu kawas budak soteh, kana 

sual kajahatan; ari pikiran mah, kudu 
sawawa. 

21 Dina Kitab Suci Toret kaungel: “Kami 
rek ngandika ka ieu bangsa, lain ku 
jalma-jalma anu asing basana wungkul, 
tapi make biwir urang asing oge. Sanajan 
kitu, Ieu bangsa teh moal nurut!” 

22 Kitu pangandika Pangeran. Tina hal 
ieu tetela, yen basa ajaib teh tanda 
lain pikeun anu palercaya, tapi pikeun 
anu teu palercaya. Sabalikna, anugrah 
nepikeun nubuwatan mah tanda pikeun 
anu palercaya, lain pikeun anu teu 
percaya. 

23 Pek wangwang, upama Jamaah keur 
kumpulan, masing-masing ngaromong 
ku basa anu teu puguh unina tea; heug, 
datang jalma-jalma awam atawa nu can 
palercaya, atuh aranjeun teh disebut 
ngacambling? 

24 Sabalikna, lamun aranjeun, masing- 
masing, nepikeun nubuwatan mah, 
jalma awam atawa nu can percaya teh 
bisa katarik sarta picatur aranjeun baris 
dilenyepan. 

23 Bisa jadi, ahirna manehna 
ngabudalkeun eusi hate sarta sembah 

sujud ka Allah bari bijil ucapna: 'Leres 
aranjeun teh disarengan ku Allah!” 

26 Kudu kumaha atuh alusna kumpulan 
teh, dulur-dulur? Kudu kieu: Ari 
kumpulan, teu nanaon mun aya nu sadia 
zabur, piwuruk, wahyu, basa ajaib, atawa 
tapsirna. Tapi kabeh kudu ditujukeun 
pikeun pangwangunan Jamaah. 

2! Anu ngomong ku basa ajaib kudu 
diwates, ulah leuwih ti duaan atawa 
tiluan piligenti; jeung kudu aya juru 
tapsirna. 

28 Lamun teu aya juru tapsirna, leuwih 
hade sina repeh, sina ngomong jeung 
dirina atawa jeung Gusti Allah. 

29 Anu nepikeun nubuwatan, cukup ku 
dua atawa tilu urang bae; anu sejen 
mah, hade ngararegepkeun. 

30 Sajeroning kitu, upama ti nu hadir 
ngadadak aya anu cengkat lantaran 
katurunan wahyu, anu keur nyarita kudu 
eureun. 

31 Sabab masing-masing kudu aya 
giliranana, piligenti medar ilhamna, 
supaya bisa silih asah silih asuh. 

32 Anu nepikeun nubuwatan kudu daek 
ngawatesan maneh. 

33 Sabab Allah teh, lain Pangeran pikeun 
kateuberesan, tapi pikeun katartiban. 

34 Kaom wanita dina kumpulan kudu 
repeh, teu wenang milu nyarita. Kitu 
katangtuanana dina kumpulan mah, di 
Jamaah mana bae oge, kaom wanita 
mah kudu tarungkul bae, kitu ceuk Kitab 
Suci Toret oge. 

35 Mun aya tanyakeuneun mah, — 
engke bae di imah — tanyakeun ka 
salaki. Teu pantes kaom wanita mah 
nyarita dina kumpulan teh. 

36 Papadaning kitu, aranjeun ulah boga 
sangka, yen pangandika Allah teh ti 
aranjeun mencarna atawa ngan ka 
aranjeun bae datangna! 

37 Nu nyangka dirina kailhaman 
pangandika Allah atawa ngarasa 
meunang anugrah rohani kudu sadar, 
yen ieu anu dituliskeun ku simkuring di 
dieu teh, estu parentah ti Gusti. 

38 Anu teu daek malire kana ieu hal, ku 
aranjeun oge ulah dipalire! 

39 Jadi, dulur-dulur! Anu kudu enya- 
enya dijieun kahayang teh, nya eta 
hayang bisa nepikeun nubuwatan. Tapi 
anu ngomong ku basa ajaib oge, ulah 
digeureuh-geureuh. 

40 Ngan kudu diingetkeun, yen sagala 

rupa oge kudu pantes sarta kudu tartib. 

1 5 1! Dulur-dulur! Simkuring ka 
aranjeun rek ngingetan deui 

hal Injil, anu bareto diwawarkeun 

ku simkuring jeung anu ku aranjeun 

geus ditarima, tur anu dipercayana 

enya-enya. 

2Upama ku aranjeun dicekel kalawan 
satuhu, sakumaha anu diwurukkeun ku 
simkuring, tangtu aranjeun salamet. 
Kajaba ari teu palercaya mah. 

3 Pohara pentingna eta anu 
diwawarkeun ka aranjeun teh; tur 
simkuring mah, geus kacida percayana 
teh, nya eta hal Al Masih tea: Al Masih 
teh geus pupus ku karana dosa urang, 
sakumaha ceuk ungeling Kitab Suci. 

4 Anjeunna dikurebkeun sarta geus 
digugahkeun deui, — sanggeus tilu 
poe dikurebkeun tea — cocog jeung nu 
kaungel dina Kitab Suci. 

?* Anjeunna ge geus nembongan ka 
Kepas sarta ka murid-murid anu dua 
welas urang; 

6eterus sakaligus nembongan ka 
dulur-dulur anu lobana lima ratus urang 
leuwih; anu nepi ka kiwari, sawarehna 

mah geus maraot; tapi lolobana mah, 
harirup keneh. 

/ Geus kitu, nembongan ka Yakobus; 
terus nembongan deui ka rasul-rasul anu 
dua welas urang tea. 

8 Simkuring oge ditembongan, 
pangpandeurina; najan simkuring teh, 
jeg jelema beunang kaluron. 

9?Rumasa pisan simkuring mah, jadi 
rasul oge panglaipna; simkuring mah, 
teu pantes-pantes acan jadi rasul 
lantaran tadina tukang nganiaya Jamaah 
Allah. 

10 Jadi rasul soteh, ngan ku bawaning 
sih piwelas Allah bae. Eta sih piwelas-Na, 
ku simkuring henteu dilalaworakeun, nya 
eta ku jalan dipake digawe jeung babakti 
leuwih soson-soson ti batan rasul-rasul 
sejen. Saenyana anu soson-soson teh 
lain simkuringna, tapi nya sih piwelas-Na 
keneh bae, anu teu kendat-kendat nuyun 
ka simkuring. 

11 Jadi, boh rasul-rasul sejen, boh 
simkuring: Ngawawarkeun teh hal Al 
Masih geus digugahkeun, anu jadi dasar 
kapercayaan aranjeun. 

12 Tapi ku naon, sakitu geus ditetelakeun 
yen Al Masih teh geus digugahkeun tina 

pupus-Na, tapi di aranjeun, bet aya anu 
uar-uar magar anu maraot mah maot 
bae, moal dihudangkeun deui? 

13 Ari anu maraot moal dihudangkeun 
deui mah, Al Masih oge, tangtu moal 
digugahkeun. 

14Upama Al Masih henteu digugahkeun 
deui; atuh pangwawaran rasul-rasul 
teh percumah, iman aranjeun oge 
percumah. — 

1 Upama kitu, atuh pohara kaliruna 
rasul-rasul nerangkeunana tina hal Gusti 
Allah teh; ku rasul-rasul diwawarkeun 
yen Mantenna ngagugahkeun Al Masih, 
padahal henteu. — Kitu, lamun enya anu 
maraot moal dihudangkeun deui mah. 

16 Sabab lamun anu maraot moal 
dihudangkeun deui, Al Masih oge tangtu 
moal digugahkeun. 

1/Lamun Al Masih teu digugahkeun, 
iman kapercayaan aranjeun taya gunana 
sarta aranjeun ge, tetep aya dina 
genggeman dosa. 

18 Lamun enya kitu, atuh anu aranut 
ka Al Masih teh, ana maraot, maraot 
salalanggengna. 

19Upama urang gumantung ka Al 
Masih, tapi ngan sawates lilana hirup 

urang; atuh urang teh, mahluk anu 
pangcilaka-cilakana. 

20 Tapi saestuna, Al Masih teh geus 
digugahkeun! Tur nya ieu pisan anu 
mastikeun, yen sakabeh anu maraot teh 
baris dihudangkeun deui. 

21Sakumaha halna manusa anu 
saurang, Nabi Adam tea, geus 
ngalantarankeun saalam dunya 
kagenggem ku Pati, Manusa anu 
saurang deui oge, Al Masih tea, geus 
ngalantarankeun sakabeh anu maraot 
baris dihudangkeun deui. 

22Sakumaha halna kabeh manusa kudu 
maot ku karana Nabi Adam; sakabeh 
manusa oge, baris dihirupkeun deui ku 
karana Al Masih. 

23Tapi kudu nurutkeun giliranana: Al 
Masih pangheulana, nu jadi marganing 
lantaranana; geus kitu, giliran anu 
aranut ka Anjeunna; waktuna, nya eta 
dina wanci Anjeunna sumping deui. 

24 Geus kitu, kakara datang poe 
panungtungan sarta Anjeunna harita 
baris masrahkeun Karajaan ka Allah anu 
jumeneng Rama. Pamasrahana-Na teh, 
nya eta sanggeus Anjeunna ngelehkeun 

sagala pamarentahan, sagala kawasa, 
jeung sagala kakuatan. 

25 Sabab Al Masih kudu nyepeng 
pamarentahan, jumeneng Raja, nepi ka 
kabeh musuh-Na, ku Allah diteundeun di 
handapeun dampal sampean Al Masih. 

26 Musuh panganggeusan anu baris 
dibinasa, nya eta Ajal Pati. 

2! Sabab sakumaha ceuk Kitab Suci: 
'Saniskara ku Allah ditalukkeun kana 
dampal sampean Al Masih.' Tina ieu 
tetela Allah mah henteu kalebet kana 
'saniskara' tea; da malah Mantenna anu 
nalukkeun saniskara teh, nya eta sina 
taraluk ka Putra-Na. 

28 Malah sanggeus nampi saniskara nu 
taraluk, Putra-Na oge nalukkeun anjeun 
ka Allah, anu nalukkeun saniskara ka 
Anjeunna. Ku kituna, ngan Allah nyalira 
anu murba wisesa. 

22Lamun anu maraot moal 
diharudangkeun deui, naon untungna 
keur jelema-jelema anu dibaraptis 
pikeun anu geus maraot teh? Keur naon 
dibaraptis, ari enya mah anu maraot 
moal diharudangkeun deui? 

30 kitu deui simkuring rasul- 
rasul, pikeun naon unggal waktu 
nyanghareupan bahaya? 

31 Mangkaning simkuring mah, dulur- 
dulur, sasat paeh bae unggal-unggal 
poe oge. Nyarita kieu soteh, dumeh ka 
aranjeun mah geus teu asa jeung jiga, 
jeung papada saiman. 

32 Ari kudu paeh salalanggengna 
mah, naon untungna. Simkuring di 
Epesus, cek cohagna, nepi ka tarung 
jeung sato-sato galak? Mun enya anu 
maraot moal dihudangkeun deui, atuh 
mending oge “Hayu urang curak-curak 
balakecrakan; da biheung teuing, isukan 
ge urang paraeh,' sakumaha ceuk ayat 
Kitab. 

33 Kahade dulur-dulur! Pergaulan anu 
goreng matak ngaruksak nu hade. 

34 Gunakeun akal sehat, jeung enggeus 
ulah daroraka bae. Da enya, di aranjeun 
teh, aya anu teu nyaho ka Allah. Cik sing 
arera atuh! 

335 Meureun aya nu hayang nanyakeun: 
*Kumaha petana dihirupkeun deui teh? 
Engkena rek make badan anu kumaha?” 

36 Bodo eta pertanyaan teh! Binih ge, 
dipelak teh paeh heula, supaya hirup 
deui. 

3/ Aranjeun ari pepelakan teh, lain 
melak nu geus jadi tangkal; nu dipelak 
teh, siki tanpa cangkang, boh gandum 
atawa naon bae. 

38 Eta siki, pitangkaleun, ku Allah disina 
jadi hiji tangkal anu nurutkeun sipatna. 

39 Anu tina sipat daging oge, boga sipat 
masing-masing: Manusa beda deui, sato 
beda deui, manuk beda deui, lauk beda 
deui. 

40 Aya wujud-wujud di langit, aya 
wujud-wujud di bumi. Wujud-wujud 
di langit, kaendahanana, beda jeung 
wujud-wujud nu di bumi. 

41 Kaalusan panonpoe, beda ti bulan; 
kaalusan bentang-bentang beda deui; 
kaalusan cahayana ge, masing-masing 
bentang teh, beda-beda. 

42 Hudangna anu maraot oge, kitu 
pijadieunana, nya eta lir binih: Dikubur 
di jero taneuh dina kaayaan paeh; 
dihudangkeun deui dina kaayaan hirup 
langgeng; 

43 keur dikubur, laip taya pangajina; 
ana dihudangkeun, jadi mulya jeung 
kawasa; 

44 keur dikubur, jasad jasmani; ana 
geus dihudangkeun, ngajadi mahluk 
roh. Mun anu jasmani, aya jasadna; anu 
rohani oge, aya jasadna. 

45 Eta sababna, ceuk Kitab Suci: 
*'Manusa kahiji, nya eta Adam, ngajadi 
mahluk anu hirup;' sabalikna, Adam 
wekasan mah, Ruh anu ngahirupkeun. 

46 Tengetkeun: Tetela anu gumelar ti 
heula teh, lain anu sipat rohani, tapi anu 
sipat jasmani. Sabab anu sipat rohani 
mah, datangna pandeuri. 

4/ Manusa kahiji asal tina taneuh, 
dijieun tina lebu. Ari Manusa kadua mah, 
terah ti sawarga. 

48 Kabeh manusa anu jasmani, sarua 
sipatna jeung manusa anu asal tina 
lebu taneuh. Ari manusa-manusa sipat 
sawarga, sarua jeung sipat Anjeunna 
anu ti sawarga. 

49 Urang dijurukeun teh sakumaha 
mahluk anu asal tina lebu taneuh; ari 
engke mah, urang teh baris sakumaha 
anu asal ti sawarga. 

50 Dulur-dulur! Anu dimaksud ku 
simkuring teh, nya eta: Sipat daging 
jeung getih mah moal kabawa ka jero 
Karajaan Allah. Anu teu langgeng mah, 
moal kabawa ka alam nu langgeng. 

21 Simkuring rek muka rasiah: Urang 
teh, moal kabeh maot. Dina wanci 
sangkakala ditiup panganggeusan, 

>2di jero sakedet netra, — eta 
sangkakala teh, memang bakal ditiup 
sarta harita keneh, nu paraeh bakal 
dihirupkeun deui pikeun dibebaskeun 
salalanggengna tina Ajal Pati — urang 
baris dirobah. 

33 Anu tadina kagenggem ku Ajal Pati, 
diuculkeun tina Ajal Pati; anu tadina 
keuna ku paeh, dirobah jadi teu keuna 
ku paeh. 

34 Di mana anu kagenggem ku Ajal Pati 
geus UCUI ti Ajal Pati, di mana anu keuna 
ku paeh geus teu keuna ku paeh, harita 
laksana ungeling Kitab Suci anu kieu: 
"Ajal Pati geus dilegleg ku kaunggulan. 

”” He Ajal Pati, mana kakawasaan 
maneh? Mana panyeureud maneh?” 

56 Panyeureud Ajal Pati teh, nya eta 
dosa; dosa tambah kuat ku ayana 
hukum Toret. 

>/Tapi hatur sembah nuhun ka Gusti 
Allah, — ku jalan Gusti Jungjunan urang, 
Isa Al Masih — Mantenna geus maparin 
kaunggulan ka urang. 

58 Ku sabab eta, sing pengkuh, 

ulah galideur. Sing temen-tinemenan 
ngalampahkeun tugas ti Gusti teh. 
Sing yakin, kalayan panangtayungan 
Anjeunna sagala pagawean aranjeun 
moal mubadir. 

1 6 1Hal ngumpulkeun duit tea, pake 

cara anu ku simkuring diusulkeun 

ka Jamaah di Galata. 

2Unggal minggu, dina poe nu kahiji, 
saban anggota sina nyengcelengan di 
imahna. Sakadugana bae, saimbang 
jeung pangalana. Maksudna, supaya ari 
simkuring datang, duit geus sadia. Jadi, 
ulah nepi ka ngadadak neangan heula. 
3 Pilih sawatara urang, — upama 
simkuring geus datang — urang utus 
ka Yerusalem bahanan surat pikeun 
nyerenkeun duit sumbangan. Jelemana, 
kudu anu kira-kira bisa diandelkeun. 

4 Dina perluna, simkuring sorangan 
baris milu. 

? Pidatangeun simkuring ka aranjeun 
teh, engke, tas ti Makedoni. Sabab ka 

dinyana teh, — nya ka tempat aranjeun 
— simkuring rek make jalan ti Makedoni. 

6 Ngendek di aranjeun hayang rada lila, 
— kawasna, salila usum tiris — kakara 
simkuring neruskeun deui perjalanan. 
Muga-muga bae aranjeun bisa ngabantu. 

/Ayeuna-ayeuna mah, simkuring moal 
waka ka dinya; sabab asa taya gunana, 
ari ngan sakeudeung mah. Da hayang 
seubeuh sosonoan teh, manawi Allah 
marengkeun. 

8 Nepi ka hari raya Pentakosta mah, 
simkuring rek ngendek di Epesus bae 
heula. 

9Loba kasempetan di ieu tempat teh, 
nya eta pikeun ngalaksanakeun anu 
parenting; najan teu kurang-kurang nu 
ngahalang-halang mah. 

10 Pangakukeun Timoteus sing hade, 
supaya hatena bisa jongjon. Sarua 
jeung simkuring manehna oge, keur 
ngalakonan padamelan Gusti. 

11 Mihape ulah dilalaworakeun. Balikna 
deui ka dieu sing senang hatena. Ayeuna 
ku simkuring, kitu deui ku dulur-dulur 
sejenna, keur diarep-arep pisan. 

12 Apolos mah can daekeun manggihan 
aranjeun, najan satengah dipaksa ge ku 

simkuring. Kawasna can diparengkeun 
ku Allah. Tapi engke ge, ari geus salse 
mah, tangtu datang. 

13 Omat, aranjeun sing waspada, sing 
pengkuh nya iman. Ulah geumpeuran 
kawas lain lalaki. 

14 Ngalampahkeun naon bae, aranjeun 
teh ulah tinggal ti rasa kanyaah. 

1> Aranjeun tangtu aringet keneh ka 
Stepanus sakulawarga, nya eta urang 
Ahaya anu pangheulana nampi Isa Al 
Masih jeung terus ngabaktikeun diri ka 
Jamaah tea. 

16 Aku ku aranjeun, sakumaha layakna 
ka sasama abdi Al Masih bae; kitu deui 
ka anu lian-lianna, anu geus marilu 
soson-soson digarawe. 

1/ Simkuring kacida atohna lantaran 
Stepanus, Portunatus, jeung Akaikus 
daratang ka aranjeun: Asa kawakilan 
sabot simkuring can datang. 

18 Aranjeunna sasat jadi banyu 
panghurip, boh keur simkuring, boh 
keur aranjeun. Jelema-jelema saperti 
aranjeunna, pantes lamun dihargaan. 

19 Aya salam ti Jamaah-jamaah di 
Asia Leutik, ti Akuila, ti Priska, jeung 


1 KORINTUS 16.20-24 68 


ti anggota-anggota Jamaah anu sok 
karumpulan di imahna. 

20 Oge dulur-dulur saiman lianna, kabeh 
ngaririm salam. Pangnepikeun salam 
simkuring ka sarerea, tawis kaeling tilam 
kanyaah. 

21 Tulisan anu unina “Salam ti simkuring, 
Paulus,” beunang ngotretkeun simkuring 
sorangan. 

22 Sing tetep iman ka Gusti Jungjunan 
urang, malar aranjeun ulah meunang 
bebendu-Na. Nun Gusti, sumangga 
geura sumping. 

23 Mugia sih kurnia katut asihing Isa, 
Gusti Jungjunan urang, nyarengan ka 
aranjeun. 

24 Sakieu surat simkuring, anu nyaah 
ka aranjeun ku karana Isa Al Masih. 


2 Korintus 


1 1Tj Paulus, rasul-Na Al Masih ku 
kersaning Allah, jeung ti Timoteus. 
Dumateng jamaah Allah di Korinta katut 
dulur-dulur saiman di wilayah Ahaya. 

2 Mugia dulur-dulur ginanjar rahmat 
rahayu ti Rama, nya eta Allah jeung ti 
Isa Al Masih, Gusti Jungjunan urang. 

3 Rebu-rebu nuhun ka lenggah Allah, 
Rama Gusti Jungjunan urang, Isa Al 
Masih; Rama anu henteu kendat-kendat 
miwelas, nya eta Allah sumbering 
panglipur. 

4 Allah anu geus ngalilipur simkuring ti 
sagala rupa kasukeran teh, ngamaksud 
supaya eta panglipur-Na teh bisa keur 
ngabeberah sakur anu keur nandangan 
kasusah. 

? Sabab sakumaha simkuring, nu geus 
milu ngarandapan kabalangsakanana Al 
Masih, — nya ku karana Al Masih pisan — 
simkuring teu kurang narima panglipur 
ti Allah teh. 

eMun simkuring balangsak, eta 
teh itung-itung pangbeberah jeung 

kasalametan pikeun aranjeun. Kitu oge, 
upama simkuring meunang panglipur, 
eta teh keur aranjeun oge; sangkan 
mun aranjeun nyorang sangsara kawas 
simkuring, aranjeun ge bisa tagen 
nandanganana. 

Dina hal ieu, simkuring teu hamham 
deui. Ku sabab, aranjeun geus 
milu nandangan dina kasangsaraan 
simkuring; tangtu dina sual panglipur ti 
Allah ge. 

8 Sing percaya dulur-dulur, pohara 
sangsarana simkuring di Asia Leutik teh, 
— jiga geus liwat ti mistina — nepi ka 
geus nyamarkeun hirup. 

9 Malah simkuring teh, geus asa pasti 
kana pipaeheun. Tapi eta teh jadi 
pangajaran, yen urang ulah sok percaya 
teuing ka diri sorangan. Percaya teh 
kudu ka Allah, anu kawasa ngahirupkeun 
anu paeh. 

10 Nya ngan ka Mantenna, urang kudu 
muntang teh. Mantenna geus nulungan 
simkuring, nya eta ngaleupaskeun 
simkuring tina baya pati. Saterusna ge, 
nya pitulung Mantenna keneh bae anu 
diarep-arep teh. 

11 Doa ti aranjeun ge, pohara diarep- 
arepna. Meureun ari dikabul, lain 
simkuring bae anu baris narimana teh; 
anu mangnedakeunana oge, tangtu 
marilu kasinugrahaan. 

12 Dina diri simkuring, aya anu 
karasana matak agul teh, nya eta 
dumeh simkuring ku Allah dikersakeun 
bisa campur gaul jeung masarakat 
kalawan jujur tur iklas; pangpangna 
dina campur gaul jeung aranjeun. Lain 
pedah simkuringna anu bisa, ieu mah 
estu berkah-Na Pangeran. 

13 Teu, anu dibaca ku aranjeun teh, 
henteu geseh ti nu saenyana. Kahayang 
mah muga sing kaharti kabeh, ulah 
ngan sawareh-sawareh kawas nu 
enggeus-enggeus. 

14 Supaya dina poean sumpingna Isa Al 
Masih, Gusti Jungjunan urang, aranjeun 
agul ku simkuring, saperti simkuring ka 
aranjeun. 

15 Ari simkuring mah yakin yen baris 
kitu. Eta sababna, pangna hayang 
tepung deui jeung aranjeun teh. Da 
bareto ge, niatna simkuring mah rek ka 
aranjeun heula; 

l6ti dinya, simkuring rek terus ka 
Makedoni. Ti Makedoni, simkuring rek 
balik deui ka aranjeun, arek menta 
dianteur ka Yudea. 

1/ Jadi, kumaha? Simkuring teh lanca- 
linci kitu? Pedah simkuring geus jangji 
rek datang, tapi lebeng bae. 

18 Demi Allah, simkuring taya niat 
lanca-linci. 

19 Isa Al Masih, Putra Allah, anu 
dikenalkeun ku simkuring, Silpanus, 
jeung Timoteus ge, henteu lanca-linci. Di 
Anjeunna mah, mun *enya' teh, *'enya.”' 

20 Sababna, nya Al Masih anu 
ngaenyakeun sakabeh jangji Allah teh. 
Eta pisan sababna, mun urang muji 
ka Allah, ana ngucapkeun 'Amin' teh 
kalawan nyambat jenengan Isa Al Masih. 

21 Simkuring jeung aranjeun teh, 
ku Allah geus dikukuhkeun nepi ka 
babarengan jadi panganut Al Masih 
anu satia. Ari simkuring ku Mantenna 
diangkat, 

22jeung diterapan cap Mantenna tur 
dipaparin hiji pamanjer sajeroning hate, 
nya eta Ruh Mantenna. 

23 Nu matak simkuring teu tulus ka 
Korinta teh lantaran karunya bae ka 

aranjeun. Allah nu langkung uninga jadi 
saksina. 

24Upama simkuring datang ge, 
taya maksud mapatahan tina sual 
kapercayaan sabab iman aranjeun geus 
sakitu kandelna. Maksud teh, taya lian ti 
seja ngabantu ngupayakeun pibagjaeun 
jeung pijamugaeun aranjeun. 

? 1 Geus gilig seja ka dieu deui, malar 

ulah nguciwakeun deui. 

2Sabab upama aranjeun dikuciwakeun, 
saha deui atuh anu baris ngabeberah 
simkuring lian ti aranjeun keneh, anu 
geus dikuciwakeun ku simkuring. 

3 Maksud nu matak nyuratan oge, 
supaya engke, mun simkuring datang, 
ulah disampakkeun ku budi haseum. 
Sabalikna, simkuring hayang dipapag 
ku kabungahan. Sabab yakin mun 
simkuring bungah, aranjeun oge moal 
teu bungah. 

4Waktu nulis surat nu ti heula tea, hate 
simkuring mah pohara nalangsana, nepi 
ka ragragan cipanon. Harita, simkuring 
teh, teu pisan-pisan rek nganyerikeun ka 
dulur-dulur; malah seja nembongkeun 
kanyaah anu taya papadana. 


2 KORINTUS 2.5-—11 6 


Sabalikna, mun aya nu nyieun 
pikanyerieun, balukarna lain ka 
simkuring bae, tapi ka aranjeun oge. 
Papadaning kitu, simkuring moal 
nyalah-nyalahkeun teuing ka nu kitu teh. 

6 Jadi, mun aya anu kitu, weweleh bae 
ku sarerea. Ku dikitukeun ge, tangtu 
geus beurat karasana ku jelemana. 

/Jadi, sapantesna jelemana mah 
dihampura bae, dibeberah, ulah nepi ka 
kagegeringan bawaning ku nalangsa. 

8 Kudu enya-enya dipikanyaahna teh! 
Kitu nasehat ti simkuring. 

9Nu matak nyuratan ge, maksud 
simkuring teh kitu, nya eta seja nguji 
aranjeun: Taat henteuna kana papatah. 

10Upama jelemana ku aranjeun 
dihampura, ku simkuring oge tangtu 
dihampura. Sabab upama aya anu 
kudu dihampura, geus tangtu simkuring 
ngahampura oge, eta teh lantaran 
ngingetkeun ka aranjeun jeung ku 
karana Al Masih. 

11 Maksudna, supaya Setan ulah kungsi 
beubeunangan ti urang. Kapan urang, 
kabeh ge, geus apal kana tabeatna 
Setan teh. 

12 Basa simkuring datang ka Troas 
rek nguarkeun Injil Al Masih, Gusti ge 
maparin jalan. 

13 Tapi hate simkuring teh asa 
honcewang, lantaran henteu papanggih 
jeung Titus, dulur urang tea. Ku sabab 
kitu, sanggeus pamitan mah, kebat deui 
bae ngajugjug ka Makedoni. 

14Tapi sukur ka Allah anu teu petot- 
petot ngajaring, ngalantarankeun 
simkuring bisa hasil sarta unggul. 
Simkuring, ku Mantenna dianggo lir 
seuseungitan pikeun ngawanohkeun 
jenengan Al Masih ka mana-mana. 

15 Memang ku Allah, simkuring teh, 
didamel seungiting Al Masih ku anjeun 
anu ngawangikeun jenengana-Na, boh 
ka jalma-jalma anu baris disalametkeun, 
boh ka nu baris dibinasakeun. 

16 Pikeun anu baris dibinasakeun mah, 
kaambeuna matak paeh; sabalikna, 
pikeun anu baris disalametkeun mah, 
kaambeuna matak hurip. Saha anu 
sanggup ngajalankeun anu sarupa kitu? 

1/ Sabab simkuring mah sabatur-batur, 
henteu cara anu sejen-sejen nyiar 
kauntungan tina pangandika Allah. 
Ucap carita oge, sacerewelena ti nu 

ditimbalkeun ku Allah tea bae; kalawan 
hate anu beresih di hadirat-Na sarta ku 
karana iman ka Al Masih. 

1 Naha simkuring teh rek mimiti deui 

muji maneh? Atawa naha rek nurutan 
batur nembong-nembong surat tanda 
jasa ka aranjeun atawa ti aranjeun? 

2Surat tanda jasa simkuring mah, 

kapan aranjeun buktina, diukirna ge dina 
ati, tapi nyata sarta kaaji ku sarerea. 

3 Tegesna mah, aranjeun teh surat-Na 
Al Masih anu dikirimkeun ku simkuring. 
Ditulisna lain ku mangsi, tapi ku 
Ruh Allah anu jumeneng. Lian ti eta, 
dituliskeunnana oge lain dina papan 
batu, tapi dina hate manusa. 

4Hatur nuhun, agungna, ka Al Masih; 
simkuring bisa iman ka Allah teh lantaran 
ku pitulung Anjeunna. 

? Simkuring rumasa teu boga 
pangabisa, boga soteh paparin ti Allah. 

6 Nya ngan ku Allah, nu matak simkuring 
sanggup jadi abdi tina Perjangjian anu 
anyar oge. Eta Perjangjian teh, lain 
mangrupa tulisan, tapi Ruh. Anu 
mangrupa tulisan tea mah maehkeun, 
tapi ari Ruh mah ngahirupkeun. 

'Hukum (Toret), anu diukirna dina 
papan batu tea, ngancam ku hukuman 
pati. Tapi waktu diumumkeunana teh 
diiring ku cahaya kamulyaan, nepi ka 
urang Israil teu kadarugaeun neuteup 
kana raray Nabi Musa anu moncorong, 
padahal moncorongna ngan sakeudeung. 
Upama eta geus sakitu mulyana, 

Satuh anu tina Ruh mah komo leuwih 
mulya. 

9? Lamun undang-undang anu ngandung 
hukuman geus sakitu mulyana, atuh 
komo deui undang-undang anu mawa 
manusa kana hal nu sabenerna, tangtu 
leuwih-leuwih mulyana. 

10 Dibandingkeun jeung agungna 
kamulyaan anu ieu mah, anu bareto 
dianggap mulya teh, kasilep. 

1l1Upama eta anu sipatna teu lana tea 
ngandung kamulyaan, komo anu sipatna 
langgeng, tangtu leuwih mulyana. 

12 Simkuring mah yakin pisan kana hal 
ieu. Ku sabab eta, nyaritakeunana oge 
henteu asa-asa. 

13 Moal kawas Nabi Musa anu mindingan 
raray, sangkan sinar anu ngiles tina 
rarayna ulah kaciri ku urang Israil. 

14Ku sabab eta, urang Israil mah 
ana dipangmacakeun Kitab Perjangjian 
Lawas teh, tetep bae henteu ngarti- 
ngarti, sabab pipindingna nepi ka kiwari 
acan dibuka-buka. Eta pipinding kakara 
bisa muka, upama urang percaya ka Al 
Masih. 

15 Sabab dipangmacakeun Kitab Nabi 
Musa ge, urang Israil mah, — nepi ka 
kiwari oge — tetep bae batinna teh 
kapindingan. 

16 Sabalikna, pikeun jelema anu mantep 
ka Gusti mah, hal-hal anu matak 
mindingan teh tangtu leungit. 

1/ Ari Gusti teh nya eta Ruh tea. Di mana 
aya Ruh Gusti tangtu aya kamerdikaan, 
nya eta taya anu ngahalangan. 

18 Ku sabab beungeut urang mah, geus 
teu kapindingan, kaayaan urang teh, 
ibarat eunteung anu ngagambarkeun 
kamulyaan Gusti. Tegesna urang teh 
dieunteupan ku kamulyaan Al Masih, 
beuki lila beuki mulya ku padamelan 
Gusti, nya Ruh tea. 

A 1Ku lantaran jabatan simkuring teh 
mutlak sih kurnia ti Allah, simkuring 
teu salempang kana naon-naon. 

2Kalakuan anu matak era, anu tadina 
dikilungan, geus dipiceun. Pangandika 
Allah, ku simkuring mah, moal diputer 
balik; rek diwawarkeun sakumaha 
mistina, kari gumantung kumaha 
jelemana anu rek narimana di payuneun 
Allah. 

3 Upama tea mah, ieu Injil teh, masih 
keneh kapindingan, eta ngan pikeun 
jelema-jelema anu baris cilaka, 

“nya eta anu teu palercaya, anu 
pikirna geus lolong ku Iblis. Eta 
sababna, maranehna nepi ka teu awas 
kana cahaya Injil anu nyumiratkeun 
kamulyaan Al Masih, nu jadi kanyataan 
Allah. 

Anu dimashurkeun ku simkuring teh 
lain diri sorangan, tapi Isa Al Masih 
anu jumeneng Gusti Jungjunan urang. 
Simkuring sabatur-batur mah, ngan 
saukur bujang aranjeun ku karana Isa. 

6 Allah anu nimbalan: “Ti nu poek 
sing bijil caang' tea, nyaangkeun hate 
simkuring, nepi ka awas kana kamulyaan 
Mantenna anu sumorot tina pameunteu 
Al Masih. 

/Simkuring mah, anu nyimpen eta 
rajabrana teh, ngan saukur ibarat wadah 

tina taneuh; sangkan kanyahoan yen 
kakawasaan anu mencar tina eta wadah 
teh istuning kakawasaan ti Allah, lain ti 
simkuring asalna. 

8 Simkuring digencet ti saban pihak, 
tapi tara kasedekkeun. Sok pareng buntu 
akal, tapi tara nepi ka buntu kalakuan. 

9? Sanajan dikaniaya, ku Mantenna tara 
dikantun. Sering kapeupeuh, tapi tara 
eleh. 

10 Indit ka mana-mana ge, diri teh 
kudu nandang sangsara tina pupusna 
Isa, supaya Isa oge bisa nyata tina diri 
simkuring. 

11 Sabab nya ku karana Isa, hirup 
simkuring sabatur-batur diserenkeun 
kana paeh, supaya jumenengna Isa teh 
nyata katara aya di sajeroning ieu diri 
anu sipatna teu langgeng tea. 

12 Jadi, simkuring diancam ku ajal teh, 
sangkan aranjeun hirup. 

13 Iman kapercayaan simkuring 
sabatur-batur saluyu jeung uni Kitab: 
*'Kaula percaya, ku sabab eta wani 
nyaturkeun.' Sabab simkuring oge wani 
cacarita teh lantaran percaya; 

14tur percaya yen Allah anu 
ngagugahkeun Isa, Gusti Jungjunan 

urang, — tina pupus-Na — tangtu 
ngahudangkeun urang bareng jeung 
Al Masih. Urang sarerea baris bareng 
ngadeuheus ka Mantenna. 

15 Simkuring sabatur-batur nyorang 
kieu teh, malar beuki loba jelema anu 
narima sih piwelas Allah. Ku kituna, 
beuki loba jelema anu baris narimana, 
beuki loba oge anu ngucap sukur 
ngamulyakeun Pajenengana-Na. 

16 Eta sababna, nu matak simkuring 
tara leutik hate teh. Keuna ku sangsara 
jeung nalangsa soteh raga badag, da 
ari batin mah, unggal ganti poe ge, 
dianyarkeun. 

!/ Kasangsaraan anu ayeuna, anu 
teu pira, eta teh pikeun ngahontal 
kaunggulan anu langgeng tur tanpa 
tanding. 

18 Hal-hal anu geus puguh ngawujud 
mah moal rek dipikiran. Nu rek diimpleng 
teh, nya eta anu tacan ngawujud. Sabab 
anu geus aya wujudna mah moal lana 
ayana. Sabalikna, anu can katembong 
wujudna mah sipatna langgeng. 

1Urang hirup di dunya teh, lir ngancik 
5 dina hiji kurungan anu engkena 
diburak. Tapi simkuring terang yen di 

sawarga ku Allah teh, geus disayagian 
kurungan sejen anu sipatna langgeng, 
lain buatan manusa. 

2Dina kurungan anu ayeuna, hirup teh 
kumejot hayang geura ngancik kana 
kurungan anu ti sawarga tea. 

3 Geus make anu eta mah urang teh 
moal bulucun. 

4Sapanjang make kurungan anu 
ayeuna mah, hirup urang teh eungap 
ku lobana kabeubeurat. Ku sabab urang 
hayang make nu anyar, ngan anu 
heubeul oge hayang ulah ucul. Malah 
anu sipatna keuna ku ajal teh hayang 
sina kakurung ku anu sipatna langgeng. 

?Tapi memang kitu, disayagikeunana 
ku Allah oge sarta tangtu dilaksanakeun. 
Tawisna apan urang ku Mantenna 
dipaparinan Ruh-Na. 

eKu sabab eta, najan dina jasad nu 
ayeuna can bisa ngahiji jeung Gusti, ari 
hate mah reugreug; 

ku lantaran simkuring mah percaya, 
sanajan eta hal teh, acan tembong. 

8 Simkuring tetep yakin ka Anjeunna, 
rido ucul tina jasad anu ieu, asal bisa 
ngahiji jeung Gusti. 

9Ku sabab eta, boh di dieu boh di ditu 
anging sumeja tumut kana pangersa-Na 
bae. 

10 Sabab urang kabeh, pasti kudu 
jonghok di pangadilan Al Masih — 
sakumaha kaayaan masing-masing — 
pikeun narima ganjaran satimpal jeung 
kalakuan hirupna, boh hade boh jahat. 

11Ku lantaran nyaho yen Allah wajib 
dipikagimir, simkuring ngajak ka sarerea, 
sangkan gimir oge ka Mantenna. Allah 
mah uningaeun kana kaayaan simkuring, 
atuh aranjeun ge sing enya-enya wanoh 
ka simkuring teh. 

12 Tapi lain rek ngasongkeun maneh, 
ieu mah supaya aranjeun agul ku 
simkuring teh puguh dasarna. Ieu perlu, 
supaya aranjeun bisa nyanghareupan 
jalma-jalma anu leuwih agul ku nu sipat 
lahir, ti batan ku nu sipat batin. 

13 Upama simkuring sok nepi ka siga nu 
leungit akal waras, eta taya lian ngan 
pikeun kamulyaan Allah. Sabalikna, 
keur kapentingan aranjeun mah akal 
simkuring teh walagri. 

14 Kageuing ku asih-Na Al Masih, 
simkuring yakin yen geus aya hiji 

Manusa anu pupus keur kapentingan 
sarerea, anu kuduna paraeh. 

15 Al Masih pupus ngagentosan manusa. 
Ku sabab eta, anu saralamet teh, 
hirupna ulah ngan keur kapentingan 
dirina sorangan bae, tapi kudu dipake 
pikeun ngabakti ka Al Masih. Anjeunna 
pupus, tapi geus digugahkeun deui 
pikeun kasalametan kabeh manusa. 

16 Ku sabab eta, ti semet ayeuna 
simkuring moal nilik jelema tina kaayaan 
lahiriahna. Simkuring oge tadina mah 
nilik ka Al Masih teh tina kaayaan 
lahiriah-Na, tapi ayeuna mah geus 
henteu. 

1/ Saha-saha anu geus aya dina 
katunggalan jeung Al Masih, eta teh 
mahluk anyar; sipat heubeulna geus 
leungit kasilih ku anu anyar. 

18 Eta teh kabeh oge padamelan Allah. 
Al Masih, ku Mantenna dijadikeun jalan 
ngahontal karapihan antara urang 
jeung salira-Na. Ari simkuring sapara 
kanca dipercanten ngawawarkeun eta 
karapihan. 

19 Ku jalan Al Masih, pangeusi dunya 
teh, ku Allah diraketan deui tur 
dosa-dosana henteu dibalitungkeun. 

Nya simkuring, rasul-rasul, anu ku 
Mantenna dipercanten ngawawarkeun 
eta piwelas-Na teh. 

20 Jadi, simkuring teh, — kitu deui 
rasul-rasul sejenna — nya geus kapilih 
jadi utusan-utusan Al Masih. Ku jalan 
ngutus simkuring sapara kanca, Allah 
teh sasat sumping ku anjeun ngelingan 
ka dulur-dulur. Lantaran jadi wawakil 
Al Masih, simkuring neda-neda, muga 
aranjeun daraek dirapihkeun deui jeung 
Allah. 

21A| Masih anu suci tina dosa, ku 
Allah geus dipinuhan ku dosa keur 
pisalameteun urang, supaya urang anu 
geus jadi satunggal jeung Al Masih bisa 
diangken bener ku Allah. 

1 Simkuring, anu ku Allah dipercanten 

ngabantu padamelana-Na, cumeluk; 
muga eta sih kurnia Allah teh, ku 
dulur-dulur ulah dibaekeun. 

2 Kieu timbalana-Na: “Upama geus tepi 
ka wanci, maraneh tangtu dikabul ku 
Kami. Samangsa cunduk waktu rahayu, 
maraneh tangtu dirahayukeun.” 

3 Simkuring, lain rek ngabobodo, oge 
moal nyimpang tina papancen. 

4Sabalikna, dina sagala perkara, 
nembongkeun yen simkuring sapara 
kanca teh enya-enya abdi Allah. Ku 
jalan tetep tawekal, dina kasusah, dina 
bahaya, dina panjara, dina panyiksaan, 

"dina huru-hara, dina gawe beurat, 
dina kurang dahar, boh dina kurang 
mondok. 

6Eta kabeh, ku simkuring, 
disanghareupan kalawan tekad 
anu buleud dibarengan ku sipat 
waspada, sabar, sareh, bari nyuhunkeun 
pangdeudeul Ruh Allah dina kanyaah 
anu sajati. 

"Bari muntang kana kakawasaan Allah 
seja nyaturkeun kayaktian nurutkeun 
anu saenyana. Pikeun nyanghareupan 
lawan atawa pikeun ngabela diri, nu 
dipake pakarang nya eta kajujuran; 

8jujur narima pamuji, panghina, 
panghargaan, kitu deui upama 
disapirakeun. Memang sok dicap tukang 
tipu najan ngomongkeun perkara nu 
bener. 

9? Sering disaha-saha sanajan geus pada 
wawuh. Geus dianggap paeh, sanajan 
hirup keneh. Sering keuna ku panyiksa, 
tapi tara nepi ka pegat nyawa. 


2 KORINTUS 6.10—-16 19 


10 Sareatna sangsara, tapi karasana 
sugema. Hirup malarat, tapi bisa 
ngabeungharkeun ka batur. Sareatna 
taya kaboga; tapi boga sagala rupa. 

11 Dulur-dulur di Korinta! Simkuring 
geus nembrakkeun eusi hate sabalakana 
ka aranjeun. 

12 Hate simkuring, estu laluasa narima 
ka aranjeun; sabalikna, hate aranjeun 
anu sesek, enggoning narima simkuring. 

13 Cik atuh, hate aranjeun oge sing 
laluasa ka simkuring; sabab ka aranjeun 
teh, simkuring mah, geus asa ka anak. 

14Ulah deudeukeutan jeung jelema- 
jelema anu teu palercaya ka Allah. Sabab 
naon saruana kaadilan jeung kajahatan? 
Naon patalina caang jeung poek? 

!5Na iraha, Al Masih satujuan jeung 
Iblis? Dina naon samilikna antara nu 
palercaya ka Allah jeung anu henteu? 

16 Bisa kitu Bait Allah disajajarkeun 
jeung imah berhala? Kapan urang teh 
jadi bait suci-Na Allah anu jumeneng, 
sakumaha dawuhana-Na: "Kami rek 
ngancik di maranehna, marengan hirup 
kumbuhna. Kami anu baris jumeneng 
Allah nu disembah ku maranehna, ari 
maranehna jadi umat Kami.” 

1/Ku sabab kitu, dawuhan Pangeran: 
“Geura kaluar maraneh ti nu daroraka, 
ulah campur jeung jelema-jelema 
anu narajis. Tangtu maraneh ku Kami 
ditarima. 

18 Sarta Kami baris jadi Rama maraneh. 
Maraneh baris diaku anak ku Kami, boh 
nu awewe, boh nu lalaki." Kitu timbalan 
Pangeran Nu Langkung Kawasa. 

7 1kKu lantaran geus meunang jangji 

anu kitu, urang kudu miceun sagala 
rereged lahir batin, supaya urang 
nyampurnakeun hirup suci sarta iasa 
kumureb ka Allah. 

2Muga aranjeun langsar hate ka 
simkuring. Sabab simkuring, can kungsi 
nyieun codeka ka saurang oge; kitu 
deuih, ngabobodo atawa ngarugikeun 
aranjeun. 

3 Nyebut kieu teh lain keur maido; 
da tadi oge geus disebutkeun, yen 
simkuring sarerea ge kataji ku aranjeun 
sarta paeh hirup teh seja babarengan 
jeung aranjeun. 

Najan babasaan poksang, hate 
simkuring mah agul ku aranjeun teh, 
nepi ka keur sangsara ge, simkuring teu 
weleh asa kaubaran jeung asa bungah. 

”Memang, basa kakara datang ka 
Makedoni tea mah, simkuring teh teu 
bisa reureuh da loba pikahariwangeun. 
Nu di luar parasea, nu di jero matak risi. 

6eTapi ku kersaning Allah anu mikawelas 
ka nu keur nandang karupekan, jol teh 
Titus datang; atuh simkuring teh mani 
pohara asa bungahna. 

/ Nya bungah ku datangna, nya bungah 
lantaran anjeunna ku dulur-dulur geus 
disugemakeun. Turug-turug saurna, 
aranjeun mikatineung, mikamelang, 
jeung pohara ngadoakeunana ka 
simkuring; atuh kabungah simkuring teh 
tambah. 

8 Jadi, simkuring nyuratan sakitu 
peurihna oge teu panasaran. Memang 
mimitina mah, simkuring teh saeutik 
ngahanjakalkeun, lantaran aranjeun teu 
wudu nalangsa ku surat simkuring teh. 

9? Nu jadi kabungah simkuring ayeuna, 
lain ku dumeh aranjeun nalangsa, tapi 
ku sabab tina nalangsa tea aranjeun jadi 
eling. Eta kanalangsaan ku aranjeun 
dipake geusan babalik pikir, sapuk 
jeung pangersa Allah. Jadi, dina sual Ieu 
aranjeun henteu dirugikeun ku simkuring 
teh. 

10 Nalangsa anu sapuk jeung pangersa 
Allah mah, nungtun kana pertobat, 
matak jamuga sarta moal matak 
kaduhung. Sabalikna, nalangsa ku 
lantaran barang dunya mah, nungtun 
kana pipaeheun. 

11 Pek geura tengetkeun, kanalangsaan 
anu sapuk jeung pangersa Allah mah, 
nungtun kana perih, matak eling 
kana diri, sadar kana kasalahan, 
nimbulkeun rasa ajrih, ngahudang 
pangharepan, sarta ngajak soson-soson 
kana kahadean! Tur bukti, yen dina 
sual-sual eta, aranjeun teh teu aya 
celana. 

12 Ku sabab eta, simkuring nyuratan 
teh lain pedah di aranjeun aya nu 
nyieun teu adil atawa aya anu jadi 
korban kateuadilan. Maksud teh, pikeun 
nembongkeun ka payuneun Allah, 
kumaha satiana aranjeun ka simkuring. 

13 Sabab nya ieu pisan anu matak teger 
kana hate simkuring teh. Simkuring 
teh, beuki tambah teger bae sabab 
kabungahanana Titus tea, anu ngarasa 
bagja dumeh ku aranjeun geus 
disugemakeun. 

14 Jadi, teu hanjakal, mun simkuring 
geus ngagulkeun aranjeun ka Titus teh; 
sabab anu dicaritakeun ku simkuring 
teh, — kitu deui pamuji simkuring ka 
aranjeun di hareupeun Titus — memang 
akur jeung buktina. 

15 Atuh katineung Titus ka aranjeun 
oge beuki tambah lantaran kagagas 
ku kahadean aranjeun, anu sakitu 
enya-enyana ngahormat ka anjeunna. 

16 Simkuring bungah taya papadana, 
dumeh aranjeun enya-enya bisa 
diandelkeun dina sagala perkara. 

1 Dulur-dulur, simkuring rek medar 
sih kurnia Allah ka umat-Na di 
Makedoni. 

2@Maranehna teh nandang cocoba anu 
pohara beuratna, tapi bubudenna teh 
barerag bae; tur sakitu mariskinna 
oge, tapi maranehna garetol kana mere 
derma. 

3Tangtu, maranehna ngalakukeun kitu 
teh bari mereketkeun maneh. 

4Malah kalah ka mararenta, — 
keukeuh pisan — hayang milu ngabantu 
nyumbang-nyumbang ka sasama umat 
Gusti. 

*Teu nyana, nepi ka kitu! Lian ti 
sumerah ka Gusti, maranehna teh, — 
bari jeung kerna Allah — nawarkeun 
tanaga ka simkuring sapara kanca. 

6Atuh simkuring sapara kanca teh, 
ngadesek ka Titus sina neruskeun amal 
saleh anu bareto ku anjeunna dimimitian 
di aranjeun tea, supaya nepi ka hasil. 

/ Ayeuna aranjeun teh geus jembar. 
Jembar iman, jembar basa, jembar 
pangarti, jembar pitulung, turug-turug 
jembar kanyaah ka simkuring sapara 
kanca. Muga-muga deuih sing jembar ku 
pangrojong kana eta usaha amal saleh. 

8Tapi ieu mah lain marentah. Ieu 
mah ngan nyaritakeun sumanget batur 
kana tutulung, malakmandar bisa 
ngahudangkeun sumanget aranjeun 
kana tutulung cara kitu. 

? Aranjeun geus ngarasa welas asih-Na 
Gusti Jungjunan urang, Isa Al Masih. 
Anjeunna anu sugih taya kakurang, dugi 
ka iklas nandang walurat ngabelaan 
aranjeun, supaya aranjeun jaradi sugih. 

10Tumali jeung eta, kieu timbangan 
simkuring, sugan katarima: Ngingetkeun 
eta usaha teh, — nya aranjeun anu 

pangheulana mikiran — geus dimimitian 
diusahakeun ti taun tukang keneh; 
1l1kumaha upama eta usaha teh, 
dijalankeun deui ayeuna nepi ka hasil tur 
sing suhud cara barang mimiti. Dipenta 
ridona, sakumaha bae ti nu geus aya. 

12 Da anu bisa ditarima teh, tangtu ti 
anu rido jeung ti nu geus aya, lain ti nu 
tacan aya. 

13 Dipentaan soteh, lain hartina kudu 
ngentengkeun batur bari sorangan 
seuseut-seuat. Ieu mah, malar aya 
kasaimbangan. 

14 Kaleuwihan aranjeun teh, kudu 
dipake nalang ka maranehna nu keur teu 
baroga; supaya kaleuwihan maranehna 
oge, nalangan aranjeun. Mun kitu tangtu 
kasaimbangan teh aya. 

15 Ieu luyu jeung Kitab: “Anu loba 
beubeunanganana ulah kaleuwihan, anu 
saeutik ulah kakurangan.” 

16 Sukur, Allah geus ngersakeun Titus 
geten ngabantu ka aranjeun cara 
simkuring. 

!/ Bawaning ku getenna, miangna ka 
aranjeun teh lain sakadar nyumponan 
pamenta simkuring, tapi bari jeung 
niatna sorangan. 

18 Anjeunna dibaturan ku hiji dulur anu 
kapake ku jamaah dina ngawawarkeun 
Injil; 

19 malah dipercaya pikeun ngabantu 
simkuring dina ieu usaha amal kahadean 
nu diurus ku simkuring, geusan 
kamulyaan salira Gusti jeung pikeun 
nandakeun karidoan simkuring. 

20 Enggoning ngajalankeun ieu usaha 
tur ngurus duit sumbangan anu sakitu 
gedena, simkuring seja nyegah ulah nepi 
ka aya sangkaan teu hade ti batur. 

21Sabab hayang hade teh lain ngan 
di payuneun Allah bae, tapi oge di 
hareupeun sasama jalma. 

22 Aya saurang deui anu bareng diutus 
teh, nya eta dulur simkuring anu geus 
sering dicoba sarta bukti kagetenanana; 
malah ka dieunakeun mah, beuki geten 
bae lantaran kataji ku aranjeun. 

23 Ari Titus mah geus puguh deui kanca 
simkuring anu babarengan ngabantu ka 
aranjeun. Ari anu duaan deui, kabeh ge, 
wawakil jamaah sarta kamanah ku Al 
Masih. 

24 Ku sabab eta, muga ditararima. 
Tembongkeun kanyaah aranjeun. 

Tembongkeun ka jamaat yen aranjeun 

beunang diandelkeun. 

9 1 Perkara ngabantu ka sasama umat 
Allah, saenyana, aranjeun geus teu 

kudu dititah-titah. 

2Simkuring percaya yen hate aranjeun 
jembar. Ka urang Makedoni mah ku 
simkuring malah dibejakeun kieu: 'Urang 
Ahaya mah, ti taun tukang keneh ge 
geus ngamimitian.” Temahna maranehna 
kahudang sumangetna. 

3Nu matak simkuring ngirimkeun 
utusan teh, malar pangalem simkuring 
perkara aranjeun henteu gagal. Hayang 
supaya aranjeun enya-enya geus 
sadia-sadia sakumaha anu diomongkeun 
ku simkuring. 

4Sabab mun simkuring, jol ka dieu 
jeung sawatara urang Makedoni 
nyampak aranjeun can naon-naon, 
kapan tada teuing simkuring erana, nya 
kitu keneh aranjeun anu geus sakitu 
diugungna. 

”Eta sababna, memeh datang, 
sorangan teh ngajurungkeun heula 
batur sina muguhkeun sumbangan 
anu geus disanggupan ku aranjeun 
tea. Ngarah enya, eta sumbangan teh, 

beubeunangan ti anu nyarumbang, 
lain beunang duduk-dadak simkuring 
kokobet tina saku aranjeun. 

eMasing inget: Anu tandurna saeutik, 
dibuatna ge saeutik. Anu tandurna lega, 
dibuatna ge loba. 

/' Kira-kira ku sorangan, rek nyumbang 
sabaraha-sabarahana mah; eta ge kudu 
iklas, ulah ngarasa dumeh dipaksa. Nu 
mere jeung suka lilah, tangtu diasih ku 
Allah. 

8 Allah teh kawasa ngarijkian aranjeun 
medah-meduh, nepi ka sagala kaperluan 
aranjeun cukup tur laluasa sarta bisa 
ngabantu ku kahadean. 

9Sakumaha ceuk Kitab: 'Mantenna 
maparin berkah, nyekapan ka nu 
mariskin; welas asih-Na, mayeng 
salalanggengna.” 

10 Mantenna Nu maparin binih keur nu 
tebar jeung maparin keur tedaeunana; 
tangtu ka aranjeun oge, Mantenna 
maparin binih. Tur binihna tangtu 
dikersakeun jadi, sangkan amal usaha 
aranjeun hasilna manglipet-lipet. 

11 Mantenna baris ngersakeun aranjeun 
lubak-libuk, nepi ka bisa nulung mere 
ka nu lian. Sarta eta pitulung aranjeun 

teh, baris ngalantarankeun maranehna 
ngucap sukur ka Allah. 

12 Sabab eta sumbangan teh, lain bae 
baris nulung ka umat Allah, tapi oge 
baris ngalantarankeun rea jalma ngarasa 
sukur taya papadana ka kersa Allah. 

13 Ieu usaha amal kahadean teh geusan 
nembongkeun iman aranjeun, sangkan 
dulur-dulur urang ngamulyakeun 
ka Allah. Lian ti eta, oge pikeun 
nembongkeun, yen aranjeun tuhu 
kana pangajaran Al Masih; aranjeun 
boga hate anu mulya, dibuktikeun ku 
mitulung maranehna; kitu deui, ka nu 
sejen-sejenna. 

14 Ku maranehna baris katembong, 
kumaha luar biasana pitulung Allah ka 
aranjeun sarta maranehna bakal kacida 
ngadoakeunana. 

15 Puji jeung sukur ka lenggah Allah, 
anu kurnia-Na taya babandinganana. 

1 0 1Simkuring, Paulus, dipajarkeun 

teh, rajeun wani ari jauh; ari 
adu hareupan mah, teu wani kitu kieu. 
Demi Al Masih anu lemes panggalih-Na, 
simkuring seja ngelingan ka aranjeun: 
2Kahade, ulah ngajak simkuring keras 
ana adu hareupan. Ulah maksa simkuring 

kudu ngaweweleh jelema-jelema anu 
nuding yen ieu usaha simkuring teh, 
keur nyocokan pangabutuh jasmani. 

3 Memang simkuring oge jalma lumrah, 
nya eta tina daging jeung getih; tapi 
bajuangna simkuring teh, lain katarik ku 
pangabutuh jasmani. 

4 Pakarang anu dipake ku simkuring, 
lain buatan manusa; tapi kakawasaan 
Allah, anu sanggup ngancurkeun 
benteng-benteng, numpes akal-ekol 
palsu, 

"sanggup ngabedah tiap-tiap hahalang 
anu mendetan usaha jalma pikeun nyaho 
saha Allah teh. Sanggup ngaboyong 
sagala pikiran jeung angen-angen 
manusa sina aranut ka Al Masih. 

6Upama aranjeun enggeus kabeh 
tunduk ka Al Masih, simkuring sapara 
kanca geus sadia baris ngahukum ka 
sakur anu mungpang. 

/Ari aranjeun nilik jelema teh tina 
lahirna bae? Sing saha anu boga 
angkeuh jadi milik-Na Al Masih, kudu 
nalek maneh bari mikir, yen simkuring 
sapara kanca ge, kagungan Al Masih 
cara manehna. 

8 Malah simkuring mah, najan rek 
agul-agul oge pantes; sabab simkuring, 
ku Gusti geus dipercaya pikeun ngolah 
aranjeun: Dipiwarang ngolah, lain 
dipiwarang ngancurkeun! 

9? Surat-surat simkuring oge, ulah 
disangka nyingsieunan wungkul. 

10 Bisa jadi, aya anu ngomongkeun 
kieu: “Surat-suratna mah, Paulus teh, 
memang ngareusi jeung aranteb. Tapi 
ari geus adu hareupan mah, teu pira 
jeung nyaritana ge, teu pati bisa.” 

!lKa anu karitu, — ku aranjeun ge, 
engke kanyahoan — yen simkuring 
teh heunteu beda, boh dina surat, boh 
pahareup- hareup. 

12 Tapi simkuring mah, moal nurutan 
atawa nandingan jalma-jalma anu sok 
ngagul-ngagul maneh, anu ngukur 
dirina ku ukuran sorangan, jeung 
anu nandingkeun maneh kana dirina 
sorangan. Sabab jalma kitu teh, tetela 
bodo balilu! 

13 Simkuring mah, agul ge moal liwat 
Wates: Moal kaluar ti jero lingkungan 
anu diwates ku Allah kaasup daerah 
aranjeun. 

14 Simkuring ngawawarkeun Injil 
Al Masih ka aranjeun teh, henteu 
ngaronjat-ronjatkeun maneh; — kawas 
nu sieun teu nepi bae — sabab aranjeun, 
teu burung kahontal. 

15 Di tempat-tempat anu geus dipigawe 
ku batur, paliyas simkuring rek agul-agul. 
Tapi di tempat cekelan sorangan, nya 
eta di aranjeun, — mun gawe simkuring 
mekarkeun iman aranjeun tea, geus 
hasil — simkuring pantes mun miharep 
leuwih dihargaan deui ku aranjeun teh. 

16Upama iman aranjeun geus hirup 
hurip, tangtu simkuring bisa neruskeun 
gawe ngawawarkeun Injil ka tempat- 
tempat anu leuwih jauh, nya eta anu can 
digarap ku batur; da simkuring mah, 
embung agul ku pagawean batur. 

1/ Ceuk Kitab oge: “Mun aya nu niat 
seja ngagungkeun, ngagungkeunana teh 
kudu ka Pangeran.” 

18 Jalma anu pujieun mah, lain anu 
sok muji maneh, tapi anu kapuji ku 
Pangeran. 

1 1 1Muga aranjeun teh, ulah 
kurang-kurang, ngama'lum ka 
simkuring anu bodo. 

2Simkuring osok timburuan ka aranjeun 
teh, bawaning ku nyaah, nya eta kanyaah 
anu asalna ti Allah. Sabab aranjeun 
disanggakeun ka Al Masih teh, ibarat 
lanjang anu geus dipapacangankeun. 

3 Kainggis teh, sieun bisi aranjeun 
kagoda ku nu sejen; heug udar 
kasatiaan aranjeun ka Al Masih teh, 
kawas Hawa anu kaosol ku Si Oray pelit 
tea. 

4 Da geuning aranjeun mah jongjon 
bae, sakitu aya anu uar-uar magar aya 
Al Masih sejen, aya Ruh sejen, sarta aya 
Injil sejen anu beda ti nu dikabarkeun ku 
simkuring. 

? Sanajan kitu, simkuring mah henteu 
asa leuwih handap ti eta rasul-rasul anu 
magar laluhung teh. 

6 Bener, yen simkuring mah lain ahli 
nyarita, tapi ari pangarti mah boga. 

Hal ieu, unggal aya kasempetan, ku 
simkuring sok teu kendat ditetelakeun 
ka aranjeun. 

"Enggoning ngabarkeun Injil Allah ka 
aranjeun, tara teh teuing simkuring 
menta buruhan. Kaperluan sorangan 
mah dipandeurikeun bae, mentingkeun 
heula aranjeun. Cik, naha salah ari kitu? 

8 Pikeun nyumponan ongkos-ongkos 
supaya bisa terus baranggawe di 
aranjeun, simkuring dibelaan ngurihit ka 
jamaah-jamaah sejen menta disumbang. 

9 Salila di aranjeun, najan sakumaha 
butuhna ku duit, can sakali simkuring 
ngurihit ka aranjeun. Kabeh pangabutuh 
geus dicukup ku dulur-dulur anu 
daratang ti Makedoni. Kalah ka kumaha 
ge, aranjeun mah moal dibeungbeuratan. 
Ieu pamadegan simkuring teh keur 
saterusna. 

10Lebah dieu simkuring agul. Demi 
kayaktian Al Masih anu aya di diri 
simkuring, ieu rasa agul teh, di sakuliah 
Ahaya hamo aya anu bisa mupus. 

11 Naha simkuring ngomong kitu? Na 
pedah teu nyaah ka aranjeun? Puguh bae 
nyaah mah, Allah ge langkung tingali. 

12 Simkuring rek angger kitu, geusan 
nyegah hal-hal anu bisa dijieun gara- 
gara ku tukang nyieun gara-gara: Anu 
akon-akon magar maranehna oge sarua 
boga jabatan kawas jabatan simkuring. 

13 Eta, nu karitu teh, rasul-rasul titiron 
rek macikeuh, nyamur-nyamur rasul-Na 
Al Masih. 

14 Teu aneh, ma'lum Iblis oge osok 
niron-niron malaikat sajati. 

15 Atuh teu aneh deuih, lamun 
bawahanana oge nyalalamur jadi 
abdi-abdi kayaktian teh. Tapi moal teu 
aya balukarna ka maranehna, satimpal 
jeung kalakuanana. 

16 Sakali deui, muga simkuring ulah 
dianggap Si Bodo. Tapi ari kapaksa- 
kapaksa teuing mah, dianggap kitu 
ge, teu naon-naon. Asal bae tetep 
kaaku ku aranjeun, sangkan bisa keneh 
ngagulkeun aranjeun saeutik-eutikeun. 

1/ Puguh bae, ieu mah lain ucapan 
panganut Al Masih. Ieu mah ucapan 
simkuring, Si Bodo anu agul ku 
kabodoanana. 

18 Sabab loba jalma anu aragul ku 
sual-sual sipat lahir; jadi, naon salahna, 
upama simkuring nurutan? 

19 Bongan aranjeun anu palinter daek 
dikutiplak ku nu barodo! 

20 Buktina sakitu diutuh-etah, diperes, 
dipacikeuh, diangkuhan, jeung ditalipak 
ku nu karitu, aranjeun mah jongjon bae. 

21 Era-era ge rek waleh, simkuring 
sapara kanca mah pimanaeun kuat 
dikitu-kitu! Rumasa teu kaopan. 

Sabalikna, mun aya anu wani agul-agul, 
— ceuk pikiran simkuring anu bodo — 
simkuring oge wani agul-agul mah? 

22 Ari maranehna teh urang Ibrani? 
Simkuring oge urang Ibrani. Ari 
maranehna teh urang Israil? Simkuring 
oge urang Israil. Ari maranehna teh 
turunan Ibrahim? Simkuring ge turunan 
Ibrahim. 

23 Ari maranehna teh abdi-abdi Al 
Masih? Komo simkuring mah! Rek 
nyombong ge, simkuring mah pantes. 
Sabab ngabdi ka Anjeunna teh, estu 
tohtohan, nya eta nepi ka dipanjara, 
disiksa, sarta mindeng mehmehan ajal. 

24 Dirangketan ku urang Yahudi ge, 
mani lima rintakan: Masing-masing opat 
puluh kali ngarangket kurang hiji. 

23 Diteunggeulan ku gegendir, tilu 
rintakan. Dibaledogan ku batu sakali. 
Cilaka di laut lantaran kapal kalebuh, tilu 
kali. Kungsi sakali, awak ngangkleung di 
laut sapoe sapeuting. 

26 Sajeroning luluntaan, simkuring 
mindeng dipegat bahaya: Bahaya di 
walungan, bahaya dibegal, bahaya ti 
bangsa sorangan kitu deui ti bangsa 
deungeun, bahaya di kota, di alas kikisik, 

di laut, kitu deui bahaya ti jelema-jelema 
anu pura-pura midulur. 

2! Simkuring ge, mindeng kudu banting 
tulang, carang mondok, mindeng lapar, 
halabhab, sering teu manggih dahar, 
mindeng kabulusan, tur teu boga 
papakean anu bener. 

28 Mana ripuh ku urusan-urusan 
sapopoe, — anu ku simkuring teu kudu 
dicaturkeun deui — mana melang ka 
jamaah-jamaah! 

22 Upama aya nu nandang apes; naha 
kitu simkuring teu milu apes? Naha kitu 
hate simkuring tara remuk ku kasedih, 
upama aya dulur anu tigubrag kana 
dosa? 

30 Lamun simkuring rek agul, agul teh 
ku perkara-perkara anu tumali jeung 
kahengkeran sorangan. 

31 Enyaan, simkuring teu bohong. Allah, 
— Ramana Isa, Gusti Jungjunan urang, 
sembaheun salalawasna — uninga yen 
Ieu lain akon-akon. 

32 Basa keur di Damsik, simkuring teh 
rek ditangkep ku gupernur di dinya, 
bawahan raja Aretas. Kota dikepung 
jeung dijaga sakurilingna. 

33 Tapi berekah, simkuring teh aya 
anu nulungan. Simkuring diulur dina 
karanjang ti luhur kuta; ku jalan eta, 
simkuring teh bisa salamet, henteu 
kacerek. 

1 ? 1Da saenyana mah, simkuring 

agul teh taya untungna. Sanajan 
kitu, simkuring baris nyaritakeun 
tetenjoan sarta wahyu ti Gusti. 

2Opat belas taun ka tukang, simkuring 
diparengkeun ningal salahsaurang ti 
umat Al Masih anu diangkat ka langit 
katilu. Ningal teh duka jeung raga badag, 
duka henteu; anging Allah anu uninga. 

3 Simkuring ningal (duka jeung raga 
badag duka henteu anging Allah anu 
uninga): 

Eta jalma ngadadak diangkat ka 
Pirdus, terus ngadenge hiji pangandika 
luar biasa, anu moal katurutan ku basa 
manusa. 

? Simkuring agul teh ku lantaran eta 
jelema. Ari diri sorangan mah, naon atuh 
agulkeuneunana, lian ti kahengkeran 
mah. 

eTapi upama rek agul ge, naon salahna; 
da ieu anu dicaritakeun teh, saenyana. 
Tapi moal, — moal agul — bisi aya 

anu nyangka yen simkuring teh jelema 
luhung, nepi ka mencog tina panenjona, 
beda tina dedengeanana. 

/Ngan supaya ulah kungsi 
kamagungan, pedah simkuring 
geus meunang eta wahyu anu sakitu luar 
biasana, simkuring teh dibere hiji cucuk 
di jero awak anu nimbulkeun kalara. 
Saenyana, eta teh utusan Iblis supaya 
simkuring ulah agul! 

8 Simkuring geus sasambat ka Gusti, 
nepi ka tilu kali, neda ucul tina eta 
kalaraan. 

9Tapi ku Gusti diwaler kieu: “Kurang 
kumaha Kami nyaah ka maneh? Sing 
tahan, sabab kakuatan teh sampurnana 
ku ayana kahengkeran.” Eta sababna, 
simkuring agul ku kahengkeran 
sorangan teh, sangkan kakawasaan Al 
Masih manjing sajeroning diri. 

10 Jadi, simkuring rido narima 
kahengkeran, dihina-hina, disangsara, 
dikaniaya, dipeupeurih, demi keur 
kamulyaan Al Masih. Ku lantaran rumasa 
hengker, iman simkuring jadi kuat. 

11 Simkuring jadi bodo kieu teh, 
ku lantaran aranjeun nu maksana. 
Benerna mah, hargaan simkuring teh ku 

aranjeun. Sabab dina sagala rupa oge, 
simkuring teh teu eleh geleng ku eta 
rasul-rasul anu magar laluhung teh. 

12 Ciri yen simkuring rasul kapan 
kanyahoan ku aranjeun oge, dibuktikeun 
ku tanda-tanda, mujijat-mujijat, jeung 
rupa-rupa kawasa. 

13 Dibanding jeung jamaah-jamaah 
sejen, cik iraha aranjeun teh rajeun ku 
simkuring disingsalkeun, iwal ti tara 
dipentaan pangabutuh? Bisi ieu karasana 
teu adil mah, hampura bae! 

14 Geus rek katilu kalina ieu, simkuring 
niat nganjang ka aranjeun teh. Lain 
arek barangpenta. Nu diboro-boro teh 
aranjeun, lain pangabogana. Anak mah, 
memang teu wajib ngipayahan kolot, 
tapi kolot anu wajib ngipayahan anak. 

"Ku kituna, pikeun aranjeun mah 
ulah bon harta banda, nyawa oge moal 
diowelkeun. Tah nepi ka kitu, kanyaah 
simkuring ka aranjeun teh. Sageuy nu 
asih rek dipulang sengit mah! 

16 Tapi sakitu simkuring tara 
ngabeungbeuratan, ku aranjeun 
kalah ka dipajarkeun rek macikeuh, arek 
meres lelemesan. 

1/ Cik iraha simkuring, — ku 
salahsaurang ti utusan-utusan nu 
dikirim ka aranjeun — kungsi narik 
kauntungan ti aranjeun? 

18 Nyebut kitu teh, pedah bae simkuring 
geus ngutus Titus jeung baturna, 
saurang, sina ka aranjeun. Kungsi kitu 
Titus narik kauntungan ti aranjeun? 
Lain sarua tekad jeung caraning hirup 
anjeunna jeung simkuring? 

19 Geus lila pisan aranjeun nyangka 
simkuring jeung Titus hayang meunang 
sorangan teh, nya? Salah eta teh, 
dulur-dulur! Demi Allah, demi Al Masih: 
Nu diseja ku simkuring teh, taya lian ti 
hayang ngahudangkeun iman aranjeun! 

20 Simkuring rempan bisi engke 
ana urang tepung masing-masing 
beda anggapan: Aranjeun sulaya tina 
kahayang simkuring, simkuring sulaya 
tina kahayang aranjeun. Sieun matak 
jadi cekcok, hiri dengki, amarah, 
masing-masing hayang bener sorangan, 
tingkecewis silih upat, silih omongkeun, 
silih angkuhan, sarta kusut ribut. 

“lInggis bisi jol teh simkuring 
diparengkeun apes ku Gusti 
Pangeran. Tada teuing ngerikna 

hate, mangkarunyakeun ka jalma-jalma 
anu ti bareto nepi ka ayeuna daroraka 
keneh bae, can tarobat tina kalakuanana 
anu kalotor, rarucah, jeung ngalajur 
napsu. 

1 3 1 Geus rek katilu kalina ieu, 

simkuring niat nganjang deui 
teh. Ceuk Kitab: Hiji perkara kakara sah 
lamun kasaksian ku duaan atawa tiluan. 

2Basa simkuring nganjang 

kadua kalina, jelema-jelema anu 
ngalalampahkeun dosa teh, — kitu deui 
nu sejen-sejenna salian ti eta — ku 
simkuring geus diwawadian. Ayeuna Oge, 
sajeroning pajauh keneh rek diwawadian 
deui. Sabab engke mah mun nganjang 
deui, saha bae ge nu salah mah moal 
aya anu dihampura deui. 

3 Ku aranjeun baris kanyahoan 
yen simkuring enya-enya ngemban 
timbalan Al Masih. Baris karasa yen 
mayunan aranjeun teh, Al Masih moal 
nembongkeun kalemahan, tangtu 
nembongkeun kakawasaan. 

4 Bareto, beunang disalib soteh 
bawaning ku diapeskeun. Tapi ku 
kawasaning Allah, ayeuna, Al Masih 
teh jumeneng. Simkuring sapara kanca 

oge, Milu apes ka Anjeunna; tapi ku 
kawasaning Allah bakal hirup bareng 
jeung Anjeunna, supaya aranjeun oge 
mareunang mangpa'atna. 

> Pek pariksa diri, na aranjeun teh 
boga iman kapercayaan atawa henteu? 
Yakin atawa henteu yen aranjeun teh 
disarengan ku Isa Al Masih? Lamun teu 
yakin, tetela aranjeun moal tahan uji. 

6 Mungguh simkuring mah, sabatur- 
batur, taya nu mungkir ti Gusti. 

/ Mugi-mugi Allah ngersakeun aranjeun 
ulah nepi ka nyieun kasalahan. Lain 
dumeh simkuring hayang katangar tahan 
uji, Ieu mah hayang supaya aranjeun 
hararade kalakuan, najan simkuring 
katembongna siga henteu tahan uji. 

8Teu kaduga simkuring mah ngalawan 
kana kayaktian teh, kaduga soteh 
ngalampahkeunana. 

9? Sanajan hengker, ari aranjeun kuat 
mah simkuring bungah. Dipangnedakeun 
pisan malar aranjeun bisa ngahontal 
kasampurnaan. 

10Pangna simkuring nyuratan ti 
anggalna, malar ari geus jol datang 
ka aranjeun ulah kungsi ngagunakeun 
kakerasan. Sabab dipaparin wewenang 

ku Gusti oge, lain pikeun ngaruntagkeun, 
tapi pikeun ngomean hirup aranjeun. 

11 Dulur-dulur! Sakieu bae heula. 
Sabisa-bisa usahakeun ngahontal 
kasampurnaan tea. Masing akur pada 
batur sarta hirup masing repeh-rapih. 
Mugi-mugi Allah nu jadi sumbering asih 
jeung asaling karapihan, nyarengan 
hirup aranjeun. 

12 Sing silih ajenan jeung silih doakeun. 

13 (13-12b) Aya salam ti sakumna 
dulur-dulur anu saiman. 

14 (13-13) Mugi-mugi aranjeun ginanjar 
sih kurnia Isa Al Masih, Gusti Jungjunan 
urang, mendak welas asihing Allah, di 
jero katunggalan Ruh Allah. 


Galatia 


1 1Ti Paulus, — anu jadina rasul lain 
ku lantaran diangkat ku pada jalma, 
oge lain nurutkeun karep manusa, tapi 
lantaran ditimbalan ku Isa Al Masih, 
Gusti Jungjunan urang jeung ku Allah, 
Rama, anu parantos ngagugahkeun Isa 
ti alam kubur — 

2sarta ti sakabeh dulur saiman anu di 
darieu, ngahaturkeun salam ka sakabeh 
dulur saiman di Galata. 

3 Mugi aranjeun sing marendak sih 
kurnia katut berkahna ti Allah, Rama; 
kitu deui, ti Isa Al Masih, Gusti Jungjunan 
urang, 

4anu geus ngorbankeun salira-Na 
tina sabab dosa urang, malar urang 
bisa bebas tina ieu pajamanan anu 
jahat, saluyu jeung pangersa Allah anu 
jumeneng Rama. 

”Ku kituna, urang teh wajib 
ngagungkeun Allah sapapaosna! 

Amin. 

6 Teu sangka! Geuning babari pisan 

aranjeun teh mungkir ti Allah, — anu 

geus ngangken ka aranjeun ku sih 
piwelas-Na Al Masih — tuluy maruhit 
kana injil anu sejen. 

/' Padahal sidik, yen teu aya deui Injil 
sejenna. Aya soteh sawatara jelema 
anu rek nyasabkeun aranjeun ku jalan 
ngarobah Injil Al Masih. 

8 Sing saha anu ngawawarkeun injil nu 
mencog tina Injil anu geus diwawarkeun 
ku simkuring, sok sanajan simkuring 
sorangan, atawa malaikat ti sawarga 
pisan, sing ulah jamuga. 

9? Bareto aranjeun geus diomat-omatan, 
ayeuna perlu diingetan deui: Sing saha 
anu ngaliarkeun injil anu mencog tina 
Injil wawaran simkuring, sing keuna ku 
la'nat jelemana. 

10Naha simkuring teh rek leuwih 
ngutamakeun karep manusa ti batan 
pangersa Allah? Naha rek nyiar pangajen 
ti manusa? Kitu peta mah, atuh, lain ge 
abdining Al Masih! 

11 Tengetkeun, dulur-dulur! Injil anu 
diwawarkeun ku simkuring teh lain 
beunang ngarang jelema. 

12 Simkuring narimana lain ti jelema, 
terangna oge lain beunang guguru ti 

jelema. Estu, Isa Al Masih ku anjeun anu 
nerangkeunana ka simkuring. 

13 Aranjeun ge tangtu geus teu bireuk 
deui, simkuring teh, tadina mah kapan 
nyekel agama Yahudi. Tangtu tarerang, 
kumaha katelengesan simkuring 
enggoning nganiaya pikeun ngabasmi 
jamaah Allah. 

14 Basa nyekel keneh agama Yahudi, 
— di antara babaturan sabangsa anu 
sapantar — dina elmu agama, simkuring 
teh pang nyongcolangna tur pang 
kukuhna kana adat tali paranti karuhun. 

15 Tapi sihoreng, ti keur dikakandung 
keneh ku indung, simkuring teh ku Allah 
nu sipat murah geus dipilih geusan 
dijadikeun abdi-Na. 

16 Mantenna kersa ngawanohkeun 
Putra-Na ka simkuring, supaya ku 
simkuring saterusna diwanohkeun deui 
ka bangsa-bangsa luareun bangsa 
Yahudi. Harita, simkuring sama sakali 
teu menta nasehat ti pada jalma; 

1/ rasul-rasul anu saheulaeun oge, 
nu araya di Yerusalem, teu kungsi 
ditepungan-tepungan acan. Ti dinya 
simkuring kencling bae indit ka tanah 
Arab, tuluy ka Damsik. 

18 Sanggeus meunang tilu taun, 
kencling deui ka Yerusalem pikeun 
manggihan anu jenengan Petrus, hayang 
meunang laratan. Lima belas poe 
simkuring nganjrek di anjeunna. 

19 Jeung rasul-rasul sejenna mah, 
iwal ti Yakobus, — saderek-Na Isa, 
Gusti Jungjunan urang — teu kungsi 
papanggih. 

20 Ieu nu dicaritakeun teh, lain jijieunan. 
Allah ku Manten Saksina! 

21Tji Yerusalem, simkuring, laju deui 
ka daerah basisir di tanah Siria jeung 
Kilikia. 

22Sedengkeun jeung anggota-anggota 
jamaah di Yudea mah, simkuring teh teu 
kungsi wawawuhan heula. 

23 Aranjeunna ukur ngadenge bejana 
bae, yen si tukang-nganiaya-jamaah teh, 
ayeuna mah geus malik ngawawarkeun 
kapercayaan anu tadina ku manehna rek 
dibasmi tea. 

24 Aranjeunna maruji sukur ka Allah 
tina sabab simkuring geus dikersakeun 
babalik pikir. 

? 1 Heuleut opat belas taun ti harita, 

simkuring, Barnabas, jeung Titus, 
tiluan, ka Yerusalem deui. 

2“Ka ditu teh lantaran meunang 
pituduh ti Allah. Dina hiji riungan 
jeung rasul-rasul anu parenting tea, 
simkuring medar pangalaman nginjilan 
bangsa-bangsa sejen. Hal ieu pikeun 
mastikeun, yen sakur anu eukeur jeung 
anu enggeus dipigawe ku simkuring teh, 
teu mubadir atawa nyalahan. 

3 Dalah batur sorangan oge anu 
ngaranna Titus, urang Yunani tea, ku 
simkuring henteu diwajibkeun disunat, 

4sanajan sawatara dulur-dulur 
ngadongsok supaya manehna disunat. 
Sihoreng, anu ngariribut teh jelema- 
jelema Masihi keneh, tapi anu ngan 
ngaranna wungkul; maranehna 
teh nyulusup rek nalungtik rasiah 
kamerdikaan umat Al Masih. Karepna 
mah, urang teh rek dijieun kawula deui. 

?Tapi simkuring teu mundur, supaya 
kayaktian Injil tetep weuteuh pikeun 
aranjeun. 

6Tapi ari jelema-jelema anu kaasup 
penting tea (saenyana pikeun simkuring, 
jelema mah najan tadina sakumaha 
pentingna oge taya bedana; da Allah 
mah, tara nilik kana harkat), ahir-ahirna 

mah, aranjeunna teu ngaraos kaabotan 
naon-naon ka simkuring teh. 

/Malah sabalikna, kahartoseun, nya 
yen kawajiban simkuring teh nginjilan 
nu lain bangsa Yahudi; sakumaha Petrus 
sakanca-kancana anu kapapancenan 
nginjilan urang Yahudi. 

8 Sabab sakumaha Petrus, ku Allah, 
dikawasakeun nginjilan bangsa Yahudi; 
simkuring ge, geus dikawasakeun ku 
Mantenna teh jadi rasul anu baris 
nginjilan bangsa-bangsa sejen. 

? Ahirna mah, ku Yakobus, Petrus, jeung 
Yahya, — anu kasarebat jaradi pamingpin 
jamaah — diangken yen Allah parantos 
maparin tugas husus ka simkuring. 
Aranjeunna sasalaman ka simkuring 
jeung Barnabas tandaning geus aya 
kasaluyuan: Simkuring nginjilan bangsa- 
bangsa sejen, aranjeunna nginjilan 
urang Yahudi. 

10Pamundut ti aranjeunna ngan sarupa, 
nya eta supaya simkuring oge inget ka 
anggota-anggota cepengan aranjeunna 
anu mariskin; nya memang, da hal eta 
mah, ku simkuring teh geus diusahakeun 
satekah polah. 

ll1Tapi waktu Petrus di Antioki, ku 
simkuring kapaksa diweweleh, bongan 
lepat. 

12 Harita anjeunna teh keur ngiring 
riungan tuang; berjamaah bareng 
jeung dulur-dulur ti golongan anu teu 
disunat. Teu lila, aya sababaraha urang 
utusanana Yakobus daratang. Ngadak- 
ngadak Petrus pindah calikna mencilkeun 
maneh, sieun dinaha-naha ku eta anu 
arumangkeuh jadi pahlawan-pahlawan 
sunat tea. 

13 Nepi ka dulur-dulur urang Yahudi anu 
sejenna, jadi sarua munapekna jeung 
anjeunna. Malah Barnabas pisan oge 
kabawakeun. 

14 Ku sabab peta kitu teh, tetela 
papalimpang jeung eusining Injil; tuluy 
bae ku simkuring, harita keneh sarta di 
hareupeun umum, Petrus diweweleh. 
Ceuk simkuring: “Anjeun teh urang 
Yahudi, nanging hirup anjeun niron-niron 
adat bangsa sejen, henteu nurutkeun tali 
paranti bangsa Yahudi. Atuh pimanaeun 
rek tiasa maksa nerapkeun tatakrama 
hirup Yahudi ka anu sanes bangsa 
Yahudi!” 

15 Memang, da simkuring mah tulen 
bangsa Yahudi, lain bangsa nu aya di 
luareun Toret; anu ku bangsa Yahudi 
umumna mah, nya disebut bangsa 
doraka tea. 

16 Tapi papadaning kitu, simkuring ge 
terang, yen pangna manusa diangken 
bener ku Allah teh lantaran anut ka Isa 
Al Masih, lain dumeh nurut kana Toret. 
Jadi, simkuring oge pangna diangken 
bener ku Allah teh nya ku lantaran anut 
ka Isa Al Masih, lain ku dumeh nurut 
kana Toret. Ceuk Kitab oge: Euweuh 
jelema anu diangken bener ku Allah ku 
lantaran nurut kana Toret. 

1/ Ceuk urang Yahudi mah, nu hayang 
diangken bener ku Allah ku jalan anut ka 
Al Masih teh dosa; da ceuk maranehna 
mah, eta teh ngalanggar Toret. Tah 
upama enya kitu, naha eta teh Al Masih 
anu jadi sabab? Teu pisan-pisan! 

18 Anu jadi dosa tea mah, nya eta: 
Lamun sajeroning hayang diangken 
bener ku Allah teh ku jalan ngalakonan 
deui Toret anu ku simkuring geus 
dipiceun tea. 

19 Ku sabab simkuring ayeuna mah 
geus kawengku ku hukum anyar, atuh 

tina hukum Toret mah simkuring teh 
geus sirna; da simkuring mah geus 
masrahkeun hirup ka Allah ku lantaran 
geus milu digantung jeung Al Masih. 

20 Ku kituna, anu hirup di simkuring 
teh geus lain simkuring sorangan deui, 
tapi saenyana mah Al Masih anu ngancik 
di jero diri simkuring. Hirup simkuring 
anu kiwari teh, estu ku karana iman 
ka Nu jumeneng Putra Allah, anu geus 
mikaasih sarta ngorbankeun salira-Na 
nalangan simkuring. 

21Eta sih piwelas-Na ku simkuring, 
tangtu moal ditolak. Sabab upama urang 
bisa salamet kulantaran hukum Toret, 
atuh pangorbanan Al Masih dugi ka 
pupusna teh, mubadir bae! 

!Ku barodona aranjeun, urang 

Galata! Aranjeun teh kasasarkeun 
ku saha, atuh? Kapan sakitu ecesna 
simkuring nerangkeun ngeunaan hal Isa 
Al Masih anu geus disalibkeun teh. 

2 Cik ieu jawab: Aranjeun nepi ka bisa 
diancikan ku Ruh Allah teh, naha pedah 
nurut kana parentah Toret atawa ku 
sabab percaya kana wawaran Injil? 

3 Aya ku kituna teuing bararodo teh! 
Aranjeun teh geus ngamimitian hirup 

nu alus, nya nurutkeun panuyun Ruh 
tea; naha ari ahirna, bet, aranjeun teh, 
rek balik deui nurutkeun sakumaha adat 
tabeat manusa! 

“Naha rek disina percumah bae eta 
pangalaman aranjeun anu sakitu matak 
balangsakna teh? Asa piraku teuing! 

? Allah, ka aranjeun, geus maparinkeun 
Ruh-Na kalawan taya wates wangenna 
tur loba pisan mujijat-Na anu geus 
dipidamel di lingkungan aranjeun. Naha 
eta teh pedah aranjeun tuhu kana Toret 
atawa lantaran aranjeun percaya kana 
eusina Injil? 

6 Sing inget ka Nabi Ibrahim, kumaha 
Ungeling Kitab Suci ngeunaan Ajeunna: 
“Ibrahim, disebat jelema bener 
teh, lantaran anjeunna percaya ka 
Mantenna.” 

7 Jadi, sing saha anu percaya ka Allah, 
eta kaasup turunan Ibrahim. 

8 Dina Kitab Suci geus ti anggalna keneh 
ditetelakeun, yen sakur anu percaya, 
najan bangsa sejen oge baris diangken 
bener. Eta sababna, ti anggalna keneh 
oge uaran Injil teh ku Kitab Suci geus 
ditepikeun ka Ibrahim. Ungelna kieu: 

“Ku lantaran maneh, sakabeh bangsa 
baris kaberkahan.” 

9 Tegesna, sakur anu keur hirupna 
percaya kawas Ibrahim, tinangtu 
meunang berkah. 

10 Sabalikna, anu ngarepkeun salamet 
ku nedunan hukum Toret mah, 
hirupna teh kaancam ku hukuman. 
Sabab cek Kitab Suci ge kieu: “Pasti 
kahukum, jelema anu henteu enya-enya 
ngimankeun sakabeh parentah hukum 
Toret.” 

11 Tetela, yen ku lantaran Toret mah teu 
aya pisan jelema anu diangken bener ku 
Allah. Sabab ceuk Kitab Suci: “Jelema 
anu diangken bener ku Allah ku lantaran 
iman kapercayaan, tangtu hirup.” 

12 Antara Toret jeung iman kapercayaan 
teh taya pisan patalina, sabab ceuk Toret 
mah: Hirup teh, gumantung kana amal 
pagawean anu luyu jeung ungel Toret. 

13 Urang, ku Al Masih, geus dibebaskeun 
tina panyapa hukum Toret; nya ku jalan 
Al Masih ku anjeun nandangan eta 
panyapa pikeun nalangan urang. Sabab 
geus kaungel kieu: “Sing saha anu 
digantung dina salib, eta teh jalma 
kasapa!” 


GALATIA 3.14-18 12 


14 Pangna Isa Al Masih disalib teh, 
nya eta pikeun bangsa-bangsa anu lain 
Yahudi oge milu kaauban berkah anu 
dipaparinkeun ka Ibrahim tea. Upama 
urang percaya kana hal ieu, Ruh anu 
dijangjikeun Allah teh tangtu katarima. 

15 Dulur-dulur, ngeunaan wasiat 
Allah tea, urang nyokot conto tina 
hirup sapopoe. Hiji wasiat anu geus 
disahkeun, ku sing saha bae ge moal 
bisa dibatalkeun atawa ditambahan 
eusina. 

16 Jangji Allah anu ditujukeun ka 
Ibrahim, nujul oge ka salah saurang 
turunan anjeunna. Sing tenget, lain ka 
sakabeh turunan anjeunna, tapi ka salah 
saurang turunan anjeunna. Jadi, ngan 
saurang, henteu kabeh. Eta anu saurang 
teh, nya eta Al Masih. 

!/ Anu dimaksud ku simkuring teh kieu: 
Allah maparin wasiat anu pamohalan bisa 
dibatalkeun atawa leungit kakuatanana 
ku hukum Toret. Sabab Toret mah, 
medalna teh pandeuri, kaheuleutan opat 
ratus tilu puluh taun. 

18 Ari sih kurnia Allah gumantung kana 
Toret mah, atuh di luareun perjangjian 
Allah. Padahal geus tetela, Allah 

maparinkeun sih kurnia-Na ka Ibrahim 
teh, estu pikeun ngalaksanakeun Wasiat 
Mantenna. 

19 Lamun kitu, naon atuh gunana 
Hukum Toret? Toret mah pikeun 
ngalengkepan undang-undang lantaran 
lobana palanggaran; sipatna ngan 
keur saheulaanan, memeh turunan 
anu dijangjikeun tea gumelar. Toret 
diturunkeunana ku malaikat-malaikat; 
ditepikeunana ka hiji wawakil. 

20 Anu diwakilanana, tangtu lain jelema 
saurang. Sedeng Allah teh hiji. 

2éllamun kitu, meureun Toret teh jadi 
patonggong-tonggong jeung jangji Allah 
tea? Sama sakali henteu! Upama Toret 
kawasa mere hirup ka manusa; atuh, 
anu hayang diangken bener ku Allah teh 
geus cukup ku nedunan parentah Toret. 

22 Tapi Kitab Suci nerangkeun, yen 
sakumna umat manusa teh hirupna 
dikungkung ku kawasa dosa, supaya 
sakur anu percaya sarta iman ka Al 
Masih bisa dipaparin wasiat nu geus 
dijangjikeun tea. 

23 Sajeroning iman acan digelarkeun 
mah, hirup urang teh kawengku ku Toret 

sarta aya dina kungkunganana, nepi ka 
eta iman tea medal. 

24 Ku sabab eta, Toret teh ngan 
mangrupa hiji pituduh wungkul; nya anu 
nungtun urang ka Al Masih tea; tapi ku 
lantaran percaya tea, saenyana mah, 
urang bisa diangken bener ku Allah teh. 

23 kiwari, iman teh geus aya di urang; 
ku kituna, urang teh geus teu kawengku 
ku anu nungtun tea. 

26 Ku sabab percaya ka Isa Al Masih, 
urang teh ayeuna dijadikeun putra-putra 
Allah. 

2! Sabab aranjeun, sakur anu dibaptis, 
— anu geus manunggal jeung Al Masih 
tea — geus kaancikan sipat-sipat Al 
Masih. 

28 Dina sual ieu mah, teu aya bedana 
deui, boh urang Yahudi, boh urang 
Yunani, boh nu kumawula, boh jalma 
merdika, boh lalaki, atawa awewe; 
kabeh ge geus sabeungkeutan ku 
lantaran iman ka Isa Al Masih. 

22 Upama urang geus jadi kagungan 
Al Masih, urang oge kaasup turunan 
Ibrahim, ahli waris anu boga hak narima 
warisan sakumaha jangji Allah tea. 

A 1 Simkuring perlu nerangkeun: 
Sanajan geus jadi ahli waris, tapi 
ari can cukup umur mah, teu beda 
kaayaanana ti badega. 

2Memeh cunduk kana waktu anu geus 
ditangtukeun ku bapana, urusanana 
dikawasakeun ka walina. 

3 Urang oge nya kitu keneh. Samemeh 
jiwa sawawa mah, kageugeuh ku rupa- 
rupa kapercayaan kana kakawasaan anu 
ngatur dunya. 

4Tapi sanggeus cunduk kana waktuna, 
Allah ngutus Putra-Na, nu dilahirkeun ku 
salah saurang wanoja sarta kaereh ku 
hukum Toret. 

? Anjeunna diutus teh, nya pikeun 
nebus sakur anu kabawah ku hukum 
Toret tea, supaya bisa diangkat jaradi 
putra-Na. 

6 Buktina yen urang jadi putra-Na 
teh, nya eta hate urang geus kawidian 
diancikan ku Ruh Putra-Na, Nu nyambat 
kieu ka Allah: “Ama, nun Ama!” 

/ Ayeuna dulur-dulur teh geus lain 
kawula deui, tapi geus jaradi putra Allah, 
ahli-ahli waris Allah. Wajib urang muji 
sukur. 

8 Basa can terang ka Allah mah, 
dulur-dulur nyembah teh sama sakali 
lain ka Allah. 

9Tapi sanggeus tarerang ka Allah 
mah, atawa leuwih hade, mun disebut 
sanggeus diangken ku Allah; naha 
aranjeun teh, bet, baralik deui kana 
kakuatan alam anu taya kawasana? 
Naha rek kumawula deui ka anu karitu? 

10 Make aya poe-poe, bulan-bulan, 
waktu-waktu, jeung taun anu kacida 
dimumule sarta dipusti-pustina ku 
aranjeun! 

11 Estu, eta teh, matak salempang; 
boa-boa sakabeh usaha simkuring 
pikeun aranjeun teh, mubadir bae. 

12 Kahayang mah, dulur-dulur sing 
kawas simkuring; da simkuring oge geus 
jadi sarua jeung aranjeun. Aranjeun teh 
can kungsi neungteuinganan. 

13 Tangtu aranjeun ge aringet keneh, 
kumaha asalna simkuring nginjilan ka 
aranjeun teh, nya eta lantaran simkuring 
katarajang panyakit. 

14 Awak simkuring ruksak ku panyakit, 
tapi ditarima sarta diaku ku aranjeun 
kalawan taya semu-semu jejereged 
atawa geuleuh; sabalikna tea, nya 

aranjeun teh dagdag-degdeg pikeun 
ngabageakeun simkuring kawas ka 
utusan Allah, malah kawas ka Isa Al 
Masih ku anjeun. 

15 Tur kituna teh bari jeung ngarasa 
bagja. Kumaha ari ayeuna masih keneh 
kitu? Harita mah, cek wiwilanganana, 
mun heug nepi ka kudu nyokel panon 
keur kaperluan simkuring, aranjeun mo 
burung iklas. 

16 Ayeuna pedah simkuring ngomong 
satarabasna, naha rek diaranggap 
musuh? 

1/ Jelema-jelema anu dicaritakeun ku 
simkuring teh, memang pohara geten 
tulatenna ka aranjeun. Tapi tekadna taya 
nu jujur. Saenyana mah, maranehna teh 
rek misahkeun aranjeun ti simkuring; 
nya rek narik aranjeun, supaya biluk ka 
maranehna. 

18 Geten tulaten teh alus, asal jujur. 
Malah kudu salawasna kitu, ulah ngan 
ari keur katungkulan ku simkuring bae. 

19 Anaking! Sapanjang Al Masih acan 
breh ngajanggelek dina hirup aranjeun, 
simkuring teu weleh paur, lir paurna nu 
rek ngajuru. 

20 Simkuring hayang geura-geura 
pajonghok, hayang cacarita beda ti 
ayeuna. Pohara salempangna simkuring, 
ku aranjeun teh. 

21Pedah dulur kawas nu resep kabawah 
ku Toret, simkuring hayang nyaho: Sok 
digugu atawa henteu parentahna? 

22 Cek Kitab, Ibrahim kagungan putra 
dua, nu saurang ti abdina nu awewe, 
nu saurang deui ti geureuhana, turunan 
jalma merdika. 

23 Putra ti abdina, nu awewe, 
dilahirkeunana ku jalan anu lumrah bae; 
sabalikna, putra ti geureuha, turunan 
merdika mah, dilahirkeunana teh asal 
tina kawasaning jangji Allah. 

24 Teu teh, ngandung harti anu jero. 
Istri anu dua eta teh, ngupamakeun 
dua perjangjian Allah. Nu saurang, nu 
ngaran Hajar, asal ti Gunung Sinai; 
anu anak-anakna baris jadi jalma-jalma 
kumawula. 

23 Hajar teh ngupamakeun Gunung 
Sinai, anu pernahna di tanah Arab; jadi, 
hal eta teh perlambang Yerusalem kiwari, 
anu hirupna saanak-anak kumawula. 

26 Geureuhana, nya nu saurang deui 
tea; anjeunna teh, wanita golongan 

jalma merdika, hal eta teh perlambang 
Yerusalem ti kalanggengan, anu mawa 
kamerdikaan. Urang ngindung teh ka 
dinya. 

2! Sabab kieu cek Kitab: “Eh, nu gabug, 
nu teu boga anak, sing suka bungah. Eh, 
nu can ngarasa nyerina ngajuru, masing 
gerah. Sabab awewe anu nunggelis 
teh, anak-baranahanana bakal leuwih ti 
batan awewe anu baroga salaki.” 

28 Aranjeun oge kawas Isak bae, dulur- 
dulur, nya eta anak tina perjangjian 
Allah. 

29 Tapi teu beda ti baheula, kiwari ge 
kitu: Anu diyugakeunana ku jalan lumrah 
teh, bet, nganiaya ka nu diyugakeunana 
ku karana kawasa Ruh Allah. 

30 Padahal, kumaha cek Kitab Suci? 
Kieu: “Eta badega awewe katut anakna 
sina ingkah. Sabab anak ti manehna 
mah, moal dijieun ahli waris kawas anak 
ti wanita anu merdika.” 

31 Ku kituna dulur-dulur, urang teh lain 
turunan nu asal ti wanita anu kumawula. 
Urang mah, turunan nu asal ti wanita 
golongan jalma merdika. 

5 Urang teh geus ditebus ku Al 
Masih, supaya jadi jelema merdika. 

Pageuhan eta kamerdikaan ti Al Masih 
teh, ulah beunang dijieun deui budak 
beulian! 

2Simkuring, Paulus, ngingetan: Lamun 
aranjeun kudu disunatan keneh mah, 
atuh euweuh hartina Al Masih pikeun 
aranjeun teh! 

3 Sakali deui, sing inget: Sing saha anu 
disunatan, wajib tunduk kana sakabeh 
hukum Toret. 

Hayang jadi jelema bener ku jalan 
tunduk kana Toret mah atuh leupas ti Al 
Masih, pegat tina sih kurnia Allah. 

” Kapan bisa ngaharep diangken bener 
teh, ngan ku pitulungna Ruh sarta ku 
karana iman. 

6 Sabab manunggal jeung Al Masih 
mah, disunatan atawa teu disunatan oge 
taya bedana. Nu penting mah darmaning 
iman anu kajurung ku rasaning kanyaah. 

/Sakitu suhudna aranjeun bareto 
mah nyorang jalan anu bener teh. Ku 
naon henteu diteruskeun? Saha anu 
ngarobahna? 

8 Robahna kalakuan aranjeun kitu teh, 
lain ku kersaning Allah anu geus nyaur 
aranjeun tea. 

9? Cek babasan: “Ragi saeutik matak 
beukah saadonan.” 

10 Simkuring yakin, dumeh aranjeun 
papada sa-Gusti baris sapikiran jeung 
simkuring. Saha bae anu ngarobah 
aranjeun jadi kitu, tangtu kabendon ku 
Allah! 

11 Jeung deui, dulur-dulur, upama 
simkuring ngajarkeun yen disunat teh 
wajib hukumna, piraku simkuring teh 
tetep diarah-arah rek dikaniaya ku 
maranehna? Lamun enya kitu, atuh 
pangajaran simkuring ngeunaan salib 
teh moal diaranggap tatajongan deui ku 
maranehna! 

1? Hadena mah, maranehna, nu sok 
ngahasud ka aranjeun teh, sina ngabiri 
dirina sorangan bae! 

13 Kapan aranjeun mah, dulur-dulur, 
geus disaur ka alam merdika. Cik, eta 
kamerdikaan teh ulah dipake nyimbutan 
lampah doraka. Anggur pake silih 
tulungan bari silih pikaheman. 

14 Kapan parentah Toret oge, 
kabehanana, geus kawengku ku hiji 
timbalan anu unina: “Kudu nyaah ka 
batur lir ka awak sorangan.” 

15 Ari silih cakar atawa silih reweg 
kawas sato mah, ahirna mah matak silih 
legleg. Kahade, sing waspada! 

16Ku sabab eta, hirup teh kudu 
nurutkeun Ruh, supaya ulah kaereh ku 
pangajak napsu. 

1/ Ari pangajak napsu teh, salawasna 
ge, ngalawan bae kana pangersana 
Ruh. Kitu deui Ruh, nya ngalawan oge 
kana pangajak napsu teh. Duanana silih 
lawan, temahna aranjeun hamo bisa 
ngalampahkeun naon-naon, sakumaha 
cita-cita. 

18Tapi upama aranjeun pasrah kana 
panuyun Ruh, moal keuna ku hukum 
Toret. 

19 Buah-buahna pangajak napsu teh 
nya eta: Rucah, jinah, ngalajur napsu, 

20 muja brahala, ngelmu sihir, 
mumusuhan, pasea, sirik-pidik, 
panasan, mentingkeun maneh, resep 
ribut, ngabengkahkeun, 

21 hiri dengki, resep mabok, sukan- 
sukan balakecrakan, jeung salian ti 
eta. Sakumaha anu enggeus-enggeus, 
simkuring ayeuna ngelingan sakali deui: 
Sing saha anu lampahna kitu, hamo 
meunang tempat di Karajaan Allah. 

22 Ari buah-buah padamelan Ruh, nya 
eta: Nyaahan, gumbira, tengtrem hate, 
sabar, karunyaan, hade lampah, satia, 

23 darehdeh, kuat mengkek napsu. 
Kabeh oge taya anu patonggong- 
tonggong jeung hukum. 

24 Saha bae anu geus anut ka Al 
Masih, sagala napsu jahatna katut 
angen-angenna nu goreng teh, geus 
paeh digantung dina salib. 

2> Upama urang hirup teh ku pangawasa 
Ruh, atuh kudu nurut kana panuyun 
Ruh. 

26 Kahade, ulah malar kahormatan 
tanpa guna, ulah silih kakalakeun, sarta 
ulah silih dengkian. 

1 Dulur-dulur, upama aya jelema anu 

kaperegok migawe anu teu bener; ku 
aranjeun teh, anu ariman keneh, kudu 
dipapatahan sing sareh; bari aranjeun 
sorangan ngajaga diri, bisi keuna ku 
gogoda. 

2Aranjeun teh, enggoning nedunan 
patokan ti Al Masih, kudu silih tulungan 
sarta silih sundang babawaan jeung 
pada batur. 

3 Jalma anu ieu aing, padahal taya 
naon-naonna, sasat ngabobodo maneh. 

Masing-masing kudu naliti laku 
lampahna pribadi. Dina karasa yen hade, 
rarasakeun ku sorangan bae, teu kudu 
dibanding-banding jeung kalakuan batur. 

?* Sabab unggal jalma, boga pasualan 
masing-masing. 

6Anu rumasa yen geus meunang 
pangajaran tina hal dawuhan Allah, kudu 
boga pamulang tarima nu hade ka nu 
ngajarna. 

'Kahade, ulah boga pikir yen Allah 
beunang dibobodo. Naon anu dipelak ku 
urang, eta nu baris kapetik. 

8Lamun urang pepelakan dina hawa 
napsu, anu baris kapetik teh, tangtu 
anu temahna matak paeh jeung binasa. 
Sabalikna, lamun pepelakan dina Ruh, 
anu baris kapetikna teh, nya eta hirup 
anu langgeng. 

9 Ulah bosen-bosen melak kahadean 
mah; sabab eta pepelakan urang teh, 
dina waktuna, pasti kapetik hasilna 
upama urangna teu lanca-linci. 

10Ku sabab eta, ka saha-saha ge sing 
sabisa-bisa nyieun kahadean, komo ka 
batur nu saiman mah. 

11 Tengetkeun nu aksarana baradag! Eta 
teh beunang nulis simkuring sorangan! 

12 Jalma-jalma anu ngudukeun aranjeun 
disunatan teh, — kabeh oge — ngan Ukur 
jalma-jalma nu hayang kapuji, malar 
ulah milu dikaniaya ku tina lantaran salib 
Al Masih. 

13 Maranehna teh, sanajan disarunatan 
oge, hirupna mah teu tuhu kana hukum 
Toret. Maranehna mamaksa ka aranjeun 
ngudukeun disunatan teh, nya hayang 
kapuji tea, yen maranehna geus bisa 
ngeunakeun eta ciri lahir ka aranjeun. 

14 Moal aya anu rek dipake agul ku 
simkuring mah, iwal ti salib Isa Al Masih 
anu jadi lantaran dunya teh pikeun 
simkuring mah geus paeh digantung; 
kitu deui, simkuring pikeun dunya. 

15 Jadi, boh disunatan boh henteu, 
sarua taya hartina. Tapi anu penting 
mah, nya eta sual geus ngajadi mahluk 
anu dianyarkeun deui. 

16 Mugia sakabeh, sakur anu hirupna 
nurutkeun ieu patokan, kitu deui urang 
Israil, umat kagungan Allah dipaparinan 
rahmat jeung karahayuan. 

l/Ti semet ayeuna, hayang teh, 
aranjeun ulah ngarurudet deui simkuring 
ku rupa-rupa kasusah. Lantaran 
enggoning kumawula teh, diri simkuring 

mah geus pinuh ku ceda-ceda tatuna 
salira Al Masih. 

18 Dulur-dulur, mugi-mugi Gusti 
Jungjunan urang, Isa Al Masih, 
maparinkeun sih kurnia-Na ka aranjeun, 
lahir batin. Amin. 


Efesus 


1 1Ti Paulus, rasul Al Masih kalawan 
kersaning Allah. Kahatur dulur-dulur 
saiman di Epesus anu saratia ka Isa Al 
Masih. 

2 Mugi dulur-dulur ginuluran rahmat 
katut karahayuan ti Allah, nya eta Rama 
urang, jeung ti Isa Al Masih, Gusti 
Jungjunan urang. 

3 Puji sukur ka Allah, - Rama Isa Al 
Masih, Gusti Jungjunan urang - Anu geus 
maparinan berkah rohani ti sawarga 
lantaran urang raket ka Al Masih. 

Ti samemeh alam dunya diciptakeun, 
Allah - dina katunggalana-Na jeung Al 
Masih - parantos mutuskeun ngangkat 
urang, supaya jadi umat-Na anu suci tur 
taya kuciwana di payuneuna-Na. 

”Ku karana sih piwelas-Na, urang teh 
geus ditakdirkeun baris diangken jadi 
putra-putra-Na ku karana Isa Al Masih, 
saluyu jeung pangersa-Na anu agung. 

6 Sadaya puji kagungan Allah sabab 
kamulyaan sih kurnia-Na, nu geus 
dinugrahakeun ka urang. Eta teh, 

ku lantaran kamanunggalan urang 
jeung Anjeunna, Isa Al Masih, nya anu 
dipikaasih ku Allah tea. 

Nya dina kamanunggalan eta oge, 

- Ku jalan pupusna Al Masih - urang 
geus dibebaskeun, nya dosa urang 
teh dihampura; eta teh luyu sareng 
kajembaranana sih kurnia Allah, 

8 anu dipaparinkeun ka urang dina 
sagala rupa kawijaksanaan jeung 
pangarti. 

9? Mantenna nganyatakeun rasiah 
pangersa-Na ka urang teh, saluyu jeung 
maksad anu memang geus dikandung 
sajeroning panggalih, 

10anu tanwande dilaksanakeun dina 
waktuna, nya eta ngabeungkeut sakuliah 
jagat ka salira Al Masih; saniskara anu 
aya di sawarga jeung di bumi baris 
disatunggalkeun ka Al Masih sabab 
Anjeunna teh, nya kapala tea. 

11 Nya dina kamanunggalan jeung Al 
Masih oge, simkuring sapara kanca — 
anu asal ti bani Israil — geus kapilih, ti 
mimitina, baris jadi ahli waris-Na. Kitu 
ditetepkeunana ku Allah, Anu kawasa 
ngalaksanakeun sagala pangersana-Na. 

12 Maksad-Na, supaya bani Israil anu 
pangheulana ngarep-ngarep ka Al Masih 
— ngajadi lantaran sangkan jalma-jalma 
ngamulyakeun ka Allah Nu Maha Agung. 

13 Dina kamanunggalan jeung Al 
Masih oge, Aranjeun teh percaya 
sanggeus meunang uaran anu sajatina 
hal pisalameteun aranjeun; dina 
kamanunggalan jeung Al Masih oge, 
Aranjeun teh, geus diterapan cap Ruh 
Allah sakumaha anu geus dijangjikeun. 

14Ruh Allah teh, jadi pamanjer 
tina warisan urang, pamanjer 
tina kamerdikaan umat Allah 
anu sagemblengna. Hayu urang 
ngamulyakeun kaagungan Allah. 

15 Simkuring oge nguping, tina hal 
kapercayaan aranjeun ka Al Masih tur 
sakumaha mikanyaahna aranjeun ka 
sakabeh umat kagungan Allah. 

léKu hal eta, taya wiwilanganana, 
simkuring nya nganuhunkeun ka 
Mantenna; unggal-unggal neneda oge 
simkuring sok mangnedakeun aranjeun, 

1/ supaya Allah, - Panutan Isa Al Masih, 
Gusti Jungjunan urang - Rama Nu 
kagungan sagala puji, maparin pangarti 

jeung pituduh ka aranjeun sangkan 
leuwih ngarti kana pangersa-Na. 

18 Kitu deuih, aranjeun oge, sina 
dicaangkeun pikir malar bisa ngaharti 
kana wujudna anu jadi pangarep-arep 
sanggeus disaur ku Allah. Lian ti eta, 
supaya aranjeun oge ngarasa kumaha 
rosana sarta agungna sih kurnia-Na anu 
baris dipaparinkeun ka umat-Na; 

19 Satuluyna, kumaha rongkahna eta 
kakawasaan Mantenna anu barangdamel 
di kalangan urang anu percaya. 

20 Kakawasaana-Na teh, nya eta anu 
ku Mantenna dianggo ngagugahkeun 
Al Masih ti nu maraot sarta anu 
ngalinggihkeun Anjeunna di tengeneuna- 
Na di sawarga; 

21 Anjeunna teh dipunjulkeun ti sakabeh 
raja, parapangawasa, gegeden-gegeden, 
jeung pamarentah-pamarentah; 
Anjeunna oge ngungkulan sakabeh 
jeneng, boh nu aya di jaman kiwari, boh 
engke ka hareup. 

22Al Masih ku Allah diserenan sagala- 
galana, dijungjung pangluhurna, sarta 
dipaparinkeun ka jamaah sangkan jadi 
Gustining saniskara. 

23Ku sabab eta, jamaah teh 
jadi wujudna salira Al Masih, jadi 
sampurnaning kamulyaan Anjeunna anu 
minuhan satungkebing alam. 

? 1 Bareto, dulur-dulur teh sasat geus 

paraeh ku kasalahan jeung ku dosa 
sorangan. 

2Aranjeun teh, hirup dina eta 
kadorakaan sabab nurutkeun hawa 
dunya, muhit ka roh-roh gaib anu 
jarahat. Eta roh-roh jahat teh geus 
ngageugeuh jelema-jelema anu kiwari 
ngalawan ka Allah. 

3 Hirup urang oge, bareto mah, nya 
cara kitu: Ngalajur napsu, ngumbar 
kahayang, sagala angen-angen hate, 
jeung pikiran jahatna diabur; sarua 
jeung nu sejen, anu pantes meunang 
hukuman ti Allah. 

4Tapi Allah teh pohara mikawelasna, 
pohara miasihna. 

>Urang anu sasatna geus paeh ku 
kadorakaan teh, dihirupkeun deui bareng 
jeung digugahkeunana Al Masih. Nya ku 
lantaran sih kurnia Allah pisan nu matak 
aranjeun salamet teh. 

eKu manunggalna jeung Isa Al Masih, 
ku Allah, urang teh dihirupkeun deui 

sarta dipasihan tempat di sawarga 
bareng jeung Al Masih. 

Eta teh pikeun nembongkeun ka 
urang, yen welas asih Allah anu geus 
dinyatakeun ku Al Masih teh, salilana 
jembar taya papadana. 

8 Aranjeun bisa salamet soteh, nya 
ku sabab iman. Eta teh, ngan ku 
lantaran sih kurnia-Na bae; lain beunang 
sorangan, tapi estu anugrah ti Allah! 

9?Lain beunang ihtiar aranjeun 
sorangan! Ulah pisan aya anu boga 
angkeuhan kitu! 

10 Sabab urang mah darma dadamelan 
Allah, anu geus diciptakeun deui dina 
kamanunggalan jeung Al Masih pikeun 
ngalampahkeun kahadean, nu parantos 
disayagikeun ku Allah, sangkan urang 
ngalakonan pangersa-Na. 

11Tadina aranjeun teh henteu kaasup 
bangsa Yahudi. Ku urang Yahudi mah, 
aranjeun teh disebutna teh bangsa 
“kulup;” nya lantaran teu disunat cara 
maranehna tea. 

12 Sing inget, harita mah, hirup 
aranjeun teh jauh ti Al Masih; aranjeun 
teh, luareun warga Israil keneh, nya 
eta acan kawengku ku katangtuan- 

katangtuan anu ku Allah dijangjikeun ka 
bangsa Israil tea. Hirup aranjeun teh, 
aya dina hiji alam anu sama sakali teu 
ngandung harepan tur tanpa Allah. 

13 Sukur, ayeuna mah aranjeun teh geus 
manunggal jeung Isa Al Masih: Tadina 
mah jauh, tapi ayeuna jadi padeukeut, 
ku lantaran getih Al Masih. 

14 Al Masih anu ngaruntutkeun urang, 
anu nyatunggalkeun bangsa Yahudi 
jeung nu lain bangsa Yahudi supaya 
jadi sabangsa, ku jalan nyirnakeun rasa 
mumusuhan nu jadi pamisahna. 

15 Anjeunna ngorbankeun salira-Na, 
dianggo gaganti hukum Toret katut 
sagala aturan jeung sarat-saratna. 
Bangsa Yahudi jeung nu lain Yahudi 
ku Anjeunna dirapihkeun. Ku salira-Na 
dua golongan bangsa teh disina ngahiji, 
dijadikeun hiji wangunan manusa anyar. 

16 Ku ngorbankeun salira-Na, nya pupus 
disalib tea, maranehna jadi tunggal 
sabadan, diangken deui ku Allah, sarta 
rasa mumusuhanana disirnakeun. 

1/7 Sumpingna Al Masih teh 
ngadatangkeun beja pibungaheun 
hal karapihan, boh ka nu jauh, boh ka 
nu deukeut. 

18 Nya ku karana Al Masih, nu Yahudi 
jeung nu lain Yahudi dibeungkeut dina 
hiji Ruh sarta widi dumeuheus ka Allah 
nu jumeneng Rama. 

1 Ku kituna, aranjeun teh geus lain 
bangsa deungeun anu teu ngabogaan 
hak naon-naon. Ayeuna mah, aranjeun 
teh geus jadi warga umat Allah, 
anggahota kulawargi Mantenna, 

2“ anu diadegkeun dina hiji pademen 
beunang rasul-rasul jeung nabi-nabi; 
sedengkeun nu jadi batu pamageuhna, 
nya Al Masih ku anjeun. 

2“lNya salira Al Masih anu jadi 
pamageuh adegan sagemblengna, nepi 
ka ngajengleng ngajadi hiji bait Allah 
anu suci. 

22 Ku jalan manunggal jeung Al Masih, 
aranjeun oge diadegkeun jadi hiji 
wangunan panglinggihan Ruh Allah. 

3 1Simkuring, Paulus, pangna 

dipanjara teh geus kersaning Isa Al 
Masih keur kapentingan aranjeun, anu 
lain bangsa Yahudi. 

2Sakumaha dulur-dulur oge terang, yen 
Allah nu sipat welas asih teh, maparin 
tugas ka simkuring kudu digawe pikeun 
kapentingan aranjeun. 

3 Pamaksadan Allah anu gaib teh, geus 
diwahyukeun ka simkuring; sakumaha 
nu geus dipedar saperluna dina surat 
simkuring. 

4 Mun eta geus dibaca, tanwande ku 
dulur-dulur kagambarkeun nepi ka mana 
simkuring terang kana eta rasiah hal Al 
Masih teh. 

* Baheula-baheula mah, can aya 
anu dibere nyaho rasiahna teh. Tapi 
kiwari, eta rasiah teh, ku Ruh Allah 
geus diwahyukeun ka rasul-rasul sarta 
nabi-nabi-Na anu sajati. 

6eRasiahna kieu: Bangsa-bangsa anu 
lain Yahudi, ku jalan manunggal jeung 
Isa Al Masih — ku sabab diwawaran 
Injil — baris disaruakeun jeung urang 
Yahudi: Nya jadi sawaris, sabadan, jeung 
meunang bagian tina perjangjian Allah 
ge babarengan. 

/' Kalayan kurnia Allah, nya simkuring 
anu dikersakeun ngawawarkeunana, 
numutkeun kakawasaan Mantenna. 

8 Nya simkuring, anu panglaipna ti 
sasama abdi Allah, geus dipaparin 
kurnia pikeun ngawawarkeun eta Injil; 
hususna mah, ka dulur-dulur, — nya 
nu lain bangsa Yahudi tea — pikeun 

ngembarkeun yen Al Masih teh sugih 
taya babandinganana. 

9 Oge pikeun mere terang, kumaha 
ngalaksanakeunana eta rasiah Allah — 
Anu nyipta sajagat raya — anu geus 
dirasiahkeun mangabad-abad lilana. 

10Tapi ari kiwari mah, ku jamaah, eta 
saniskara hikmat kawijaksanaan Allah 
teh kudu diwawarkeun ka parapimpinan 
sarta pangawasa sawarga; 

11 sapagodos jeung pamaksadan Allah 
anu dikandung geus mangabad-abad 
tea, anu kiwari geus laksana ku Isa Al 
Masih, Gusti Jungjunan urang. 

l2Ku jalan manunggal sarta iman ka 
Al Masih, urang teh widi ngadeuheus ka 
Allah kalawan hate yakin. 

13 Ku sabab eta, pamenta simkuring, 
aranjeun ulah rek leutik hate pedah 
simkuring kabalangsak. Malah kudu 
dipake gede hate lantaran hal eta teh, 
nya keur kapentingan aranjeun. 

14 Ku sabab eta, simkuring tapak deku 
ka Allah, Rama, 

1 anu maparin ngaran ka sakabeh 
golongan anu aya di sawarga jeung di 
bumi. 


EFESUS 3.16-4.1 11 


16 Simkuring muntang ka Mantenna anu 
mulya tanpa tanding, supaya kawasa 
Ruh-Na nguatkeun batin aranjeun, 

!/ malar Al Masih linggih dina hate 
aranjeun anu ariman, sarta aranjeun 
bisa kuat akaran dina dasar kanyaahan. 

18 Disuhunkeun ka Mantenna, malar 
dulur-dulur katut sakabeh jelema anu 
percaya ka Allah, ngarasa yen kanyaah 
Al Masih teh teu aya wates wangenna. 

19 Eta welas asih Anjeunna anu tanpa 
wangenan teh, sing sumerep sumurup, 
sanajan henteu kahontal ku akal. 
Mugi-mugi jiwa dulur-dulur pinuh ku 
sing sarwa kasampurnaan Allah. 

20 Sabab Allah teh iasa ngabulkeun 
panuhun urang leuwih ti anu 
dikedalkeun, malah leuwih ti anu 
aya dina angen-angen; sakumaha nyata 
tina kakawasaana-Na anu barangdamel 
di jero diri urang. 

21 Mantenna wajib dimulyakeun di 
jamaah sarta dina kamanunggalanana 
jeung Isa Al Masih, turun-tumurun, 
salalanggengna. Amin. 

A 1Simkuring, hiji sakitan tina 
sabab jadi abdina Gusti, kacida 

ngaharepna, muga hirup dulur-dulur 
sing saluyu jeung maksad panyaur Allah: 

2Handap asor salawasna sarta sareh 
budi; kalawan tetep sabar ka papada 
sabab dilimpudan ku kanyaah. 

3 Masing ruket layeut dina katunggalan 
Ruh: 

4Sabadan, sa-Ruh, — kapan anu 
diarep-arep oge sarupa, nya eta 
pangarep-ngarep anu dumasar kana 
maksud panyaur Allah tea — 

9” sa-Gusti Jungjunan, saiman, sarta 
sabaptisan; 

élian ti eta, Allah anu disembah ku 
urang ge kudu tunggal, nya eta Rama 
sakumna manusa, — Gustining sakabeh 
— Nu barangdamel dina sagala rupa hal, 
Nu jumeneng dina sagala perkara. 

/Urang geus dipaparin kurnia. Masing- 
masing nurutkeun kumaha perluna 
numutkeun timbangan Al Masih. 

8 Sakumaha ceuk Kitab: “Mangsa 
Anjeunna munggah ka manggung, 
munggahna nyandak boyongan- 
boyongan, sarta maparin rupa-rupa 
kurnia ka manusa.” 

? Kecap-kecap “Anjeunna munggah ka 
manggung,” eta teh netelakeun yen 
Anjeunna kungsi lungsur ka ieu bumi. 

10Eta Anu lungsur teh lajeng munggah 
ka manggung nu aya di jabaning langit, 
pikeun jumeneng tur ngereh sajagat 
raya. 

11 Sih kurnia-Na nu dipaparinkeun 
teh, nya eta aya jalma anu dijadikeun 
rasul-rasul, aya nu dijadikeun nabi-nabi, 
juru-juru Injil, pamingpin-pamingpin 
jamaah, sarta guru-guru jamaah. 

12 Eta sakabeh dianggo jalan, sangkan 
umat anu percaya ka Allah bisa 
ngalampahkeun tugas anu geus 
dipaparinkeun ku Mantenna, nya pikeun 
kajembaranana salira Al Masih. 

13 Lian ti eta, supaya urang oge bisa 
ngahontal katunggalan dina hal iman 
sarta dina hal kanyaho ka Putra Allah, 
malar bisa jadi Manusa nu sampurna 
saperti kasampurnaan Al Masih. 

14Upama geus bisa kitu, urang teh geus 
moal kawas budak anu masih keneh 
bisa dibibitaan; moal kawas ombak anu 
beunang diulinkeun ku angin; moal kaolo 
ku rupa-rupa pangajaran teu uni, nya nu 
diasong-asong ku jelema-jelema julig, 

nu rek nipu merdaya sarta nyilakakeun 
tea; 

15 sabalikna, kalawan dibarung ku 
kanyaah, urang teh kudu medar nu 
bener; tangtu urang baris leuwih mekar 
nuju kana kasampurnaan saperti Al 
Masih anu jadi kapala urang. 

16 Nya Anjeunna puseur nu ngatur 
sakujur badan katut sagala babagianana. 
Upama tiap-tiap babagian badan 
sauyunan ngalakonan kawajibanana 
nurutkeun tugasna masing-masing tur 
didadasaran ku silih pikanyaah, tinangtu 
sakujur badan bakal hirup kalawan 
huripna. 

!/ Kalawan asma Gusti, simkuring 
rek ngelingan: Omat, dulur-dulur, ulah 
angger bae hirup nurutan jelema- 
jelema anu teu percaya ka Allah, anu 
angen-angenna marinculak. 

18Nu kararitu teh hirupna poekkeun, 
geus teu make kana jalan ti Allah, 
baredegong, tur bodo katotoloyoh. 

19 Geus euweuh kaerana, resep 
ngalajur napsu, sarta paboro-boro nyiar 
kauntungan ku jalan kotor. 

20 Kapan piwulang Al Masih ka aranjeun 
mah lain kitu! 

21 Dulur-dulur geus terang ka Anjeunna, 
geus jaradi murid-Na sarta arapal kana 
piwulang-Na tina sual bebeneran. 

22ku sabab eta, geura piceun eta adat 
hirup aranjeun nu heubeul teh! Geura 
ruang watek nu heubeul teh! Upama teu 
kitu, cilaka; tangtu aranjeun palid ku 
hawa napsu sorangan. 

23 Hate jeung pikiran kudu robah, kudu 
anyar. 

24 Kudu jadi manusa anyar anu luyu 
jeung keur waktu diciptakeunana 
ku Allah, nya eta sayakti jeung suci 
kaayaanana. 

23 Jadi, aranjeun teh ulah silih bohongan 
deui. Kudu jujur pada batur sabab geus 
jaradi anggahota tina hiji badan. 

26 Mun aranjeun pareng ambek, omat, 
ulah katalanjuran nepi ka jadi dosa. 
Memeh panonpoe surup, ambek oge 
kudu geus sirna. 

2/ Masing ati-ati, Iblis mah ulah dibere 
omber! 

28 Jelema anu pagaweanana maling, 
ulah pulang-paling deui. Kudu daek 
singkil, usaha nyiar pagawean anu 
halal; ngarah bisa tutulung ka nu butuh 
ongkoh. 

22 Mun aranjeun ngucap ge, ulah 
matak nyugak. Sing hade pokpokanana 
sakumaha perluna, malar katarima ku 
nu ngadengena. 

30 Ulah nyiar-nyiar pinalangsaeun Ruh 
Allah nu suci; da aranjeun teh enggeus 
disegel ku Mantenna pikeun tanda dina 
poean aranjeun narima kasalametan. 

31 Aranjeun ulah sok ngunek-ngunek, 
ngayunkeun kakeuheul ngumbar 
amarah, ulah sentak-sengor, sarta 
supu-sapa; anu kitu mah kudu dijauhan; 
kitu deuih, sagala lampah nu goreng. 

32Jeung pada batur kudu sareh, 
langsar hate, sarta silih hampura. Sabab 
aranjeun oge geus dihampura ku Allah, 
ku karana Al Masih. 

1! Dulur-dulur geus diangken putra 

sarta dipikaasih ku Allah. Ku sabab 
eta, aranjeun teh kudu nulad ka 
Mantenna. 

2 hirup aranjeun teh kudu dilimpudan 
ku kanyaah, saperti conto ti Al Masih. 
Geuning Anjeunna mah ku bawaning 
asihna ka dulur-dulur, nepi ka pupus 
ngorbankeun anjeun jadi hiji kurban anu 
seungit kaambungna ku Allah. 

3 Ku sabab aranjeun geus jadi kagungan 
Allah, kudu mahing kalakuan rucah katut 
anu ingkar tina susila; kitu deui, tabeat 
hawek. 

4Ulah ngomong sugal, gagabah atawa 
cawakah, leuwih hade muji ka Allah. 

” Sabab tangtu aranjeun ge terang, 
yen jelema-jelema rucah, nu ingkar tina 
susila, sarta nu hawek, - da hawek teh 
kaasup nyembah ka brahala keneh - 
pamohalan meunang tempat di Karajaan 
Al Masih; hartina, pamohalan ku Allah 
dipaparin warisan. 

6 Aranjeun ulah ngadenge kana omong 
pangoloan sabab anu ngalawan ka 
Mantenna teh pasti dibenduan. 

/' Kahade, aranjeun teh ulah kabaud ku 
anu kararitu. 

8 Bener, tadina mah, dulur-dulur teh 
jelema poek; tapi ayeuna mah, geus 
ngajadi jelema caang; Jadi, kudu hirup 
sakumaha pantesna nu jadi caang. 

9Sabab sipat hade, sipat adil, sarta 
sipat sajati teh ngajadi ngan ku caang. 

10 Kalakuan aranjeun teh kudu sing 
sapuk jeung Gusti. 

11Ulah milu-milu kana lampah teu 
mangpa'at, anu asal ti nu poek. Malah 
anu kararitu teh kudu dicaangkeun. 

12 Pagawean anu sok dilalampahkeun 
bari susulumputan teh, nyebutna oge 
geus matak era parada. 

13 Sagala rupa oge, ari geus kasorot 
ku caang mah, ngabuliklak: Tembong 
kumaha kaayaanana anu sabenerna. 

14 Sabab naon bae anu geus kasorot 
mah, jadi caang. Geuning aya 
kacaturkeun kieu: “Eh, nu hees! Geura 
nyaring, geura hudang tina paeh. 

Tuh cahaya Al Masih gumebyar, baris 
nyaangan maneh!” 

15 Jadi, aranjeun teh, hirup sing ati-ati: 
Kudu lantip wijaksana, ulah milih anu 
nirca. 

16 Urang teh hirup dina jaman anu 
goreng; jadi, tiap waktu anu katimbang 
mustari kudu digunakeun enya-enya. 

!/ Aranjeun teh ulah balangah, sing 
awas kana pangersa Allah; 

18 Aranjeun ge, ulah sok mabok, 
temahna matak ngaberung napsu; 
sabalikna, turutkeun panuyun Ruh. 

19 Kudu silih lilipur ku lagu-lagu Zabur, 
lagu-lagu pupujian, jeung kidung-kidung 
rohani sejenna. 

20 Salawasna, aranjeun ulah kendat 
muji nganuhunkeun kana sagala pasihan 
Allah, kalawan asma Gusti Jungjunan 
urang, Isa Al Masih. 

21ljan ti eta, jeung pada batur, 
aranjeun teh kudu silih kawulaan 
tandaning ngabakti ka Anjeunna. 

22Pamajikan kudu ngesto ka salaki, 
cara ngesto ka Al Masih. 

23 Sabab salaki teh anu ngapalaan 
pamajikan, saperti Al Masih oge jadi 
Kapala jamaah. Anjeunna anu ngabela 
jamaah teh, nya salira-Na tea. 

24 Dina sagala hal pamajikan teh kudu 
ngesto ka salaki, cara jamaah ngesto ka 
Al Masih. 

23 Sabalikna, salaki kudu nyaah ka 
pamajikan, cara Al Masih nu bumela ka 
jamaah, nepi ka iklas naruhkeun pati; 

26 nya eta teh pikeun nyucikeun 
jamaah, salira-Na tea; mersihkeunana 
teh ku cai kalawan pangandika-Na; 

2! ku jalan eta, Anjeunna iasa 
nempatkeun jamaah dipayuneuna-Na: 

Ngagenclang, taya cacad kuciwana, 
sarta taya kusut karijutna. 

28 Kitu sababna, nu matak salaki kudu 
nyaah ka pamajikan teh, lir ka awak 
sorangan tea. Nu nyaah ka pamajikan 
teh, sarua jeung nu nyaah ka diri pribadi. 

2 Da moal aya jelema anu ngewa ka 
awak sorangan; sabalikna, awakna teh 
dimemenan dipulasara. Kitu oge, Al 
Masih ka jamaah teh. 

30 Lantaran jamaah teh salira-Na ku 
anjeun, ari urang jadi anggahota- 
anggahotana. 

31 Ceuk Kitab: “Ku sabab kitu, lalaki teh 
bakal ingkah ti indung bapana; terus 
manehna ngahiji jeung pamajikanana 
sarta duanana bakal ngajadi tunggal 
sabadan.” 

32 Teu teh, rasiah anu jero hartina. 

Ari ceuk simkuring mah, eta teh 
ngeunaan kasatunggalan Al Masih jeung 
jamaah-Na. 

33 Tapi kumaha bae oge hartina, 
tetep bae, salaki mah kudu nyaah ka 
pamajikan lir ka awak sorangan sarta 
pamajikan kudu ngesto ka salaki. 

! Barudak, sing nurut ka kolot, 
sakumaha wajibna anu percaya ka Al 
Masih. 

2“Sing hormat ka indung bapa.” Eta teh 
tina Sapuluh Timbalan, anu pangheulana 
ngandung jangji. Jangjina kieu: 

3“Supaya hirup maraneh jamuga tur 
dipanjangkeun nya umur.” 

4 Aranjeun, - nu jadi kolot - poma, ulah 
nyieun piambekeun anak. Didik anak teh 
kana kasatiaan nurutkeun piwulang Al 
Masih. 

? Aranjeun, parakawula! Satungtung 
kumawula, aranjeun wajib tunduk, sieun, 
jeung ajrih ka dunungan. Kumawula teh 
kudu saiklas-iklasna, cara kumawula ka 
Al Masih bae. 

6 Rajin teh ulah ngan rajin di hareupeun 
wungkul, ngarah pangalem papada 
jelema, tapi sing cara ngalakonan 
parentah Allah. Anu kumawula ka Al 
Masih mah wajib kitu teh. 

/'Baranggawe ge kudu jeung gumbira, 
lir nu kumawula ka Gusti, lain ka jelema. 
8 Kapan aranjeun teh terang, yen tiap 

jalma, — boh nu kumawula, boh nu 
merdika — nu hade gawe mah tangtu ku 
Gusti diganjar. 

9? Aranjeun, paradunungan, kudu adil, 
ulah pilih kasih ka anu jadi kawula 
sarta ulah sok maen ancam. Inget: 
Gusti maranehna teh, tunggal keneh 
Gusti aranjeun nu di sawarga, anu teu 
ngabeda-beda harkat jelema. 

10 Pamungkas, dulur-dulur, aranjeun teh 
kudu kuat, tapi kuatna teh kudu lantaran 
muntang ka Al Masih anu kawasa. 

11 Gunakeun sakabeh pakarang jurit ti 
Allah, supaya sanggup ngayonan akal 
tipu muslihat Iblis. 

12 Sabab anu diayonan ku urang teh, 
lain papada mahluk tina daging jeung 
getih, tapi bangsa gegedug-gegedug, nu 
karawasa, nu ngagareugeuh karajaan- 
karajaan poek kiwari, sarta roh-roh jahat 
ti alam gaib. 

13 Ku sabab kitu, gunakeun sakabeh 
pakarang ti Allah, supaya dina mangsa 
datang panarajang, aranjeun bisa tagen 
sarta bisa unggul. 

14 Sing tarapti. Dangdanan jeung 
pakarang anu kudu dipake teh nya eta: 
Kayaktian lir sabukna sarta kaadilan, lir 
tameng dadana; 

15 kaiklasan nyebarkeun Injil-karukunan 
lir tarumpahna; 

16 Iman urang, lir tamengna nu sanggup 
mareuman jamparing-jamparing seuneu 
si Jahat; 

1/ Kasalametan, lir balakutak panutup 
sirah; ari pedangna, nya eta Ruh, 
tegesna Pangandika Allah tea. 

18 Salawasna kudu neneda, muntang 
kana panuyunna Ruh. Jadi, sing waspada 
salalawasna jeung ulah kendat-kendat 
neneda ka Allah pikeun kasalametan 
sakumna umat Mantenna. 

19 Pangnedakeun oge, simkuring, 
mugi-mugi ku Allah dipaparin perceka 
pinter nyarita, malar ludeung taya 
kakeueung enggoning ngamashurkeun 
rasiah Injil, 

2“ anu ngalantarankeun simkuring, 
utusan Mantenna, dipanjara. 
Pangnedakeun, supaya simkuring 
dipaparin wawanen pikeun medarkeun 
dawuhana-Na, nu geus jadi kawajiban 
simkuring. 

21Hal kaayaan simkuring ayeuna, 
engke bakal didadarkeun ku Tihikus, 
dulur urang nu kameumeut, anu rajin 
ngabantu baranggawe kanggo Gusti. 

22Anjeunna diutus teh, nya sina 
nyaritakeun kaayaan simkuring tea; 

sakalian, pikeun nengtremkeun hate 
dulur-dulur oge. 

23 Mugi-mugi Allah, - Rama - kitu deui 
Isa Al Masih, Gusti Jungjunan urang, 
maparin katengtreman, sih piwelas, 
jeung iman ka dulur-dulur. 

24 Mugi-mugi Allah maparinkeun 
rahmat-Na ka sakur anu satia, nya eta 
anu mikanyaah ka Isa Al Masih, Gusti 
Jungjunan urang tea. 


Filipi 


1Ti Paulus jeung Timoteus, abdi-abdi 
Isa Al Masih. Kahatur umat Allah 
di Pilipi, parapamingpin jamaah, katut 
parapangbantuna. 

2 Pidu'a simkuring, mugi aranjeun sing 
sami marendak rahmat karahayuan ti 
Allah, — Rama urang — jeung ti Isa Al 
Masih, Gusti Jungjunan urang. 

3 Saban inget ka dulur-dulur, simkuring 
teu weleh muji sukur ka Allah. 

4Jeung deui, saban-saban 
mangnedakeun dulur-dulur, simkuring 
teu petot gumbira; 

?”dumeh dulur-dulur teh, geus ngabantu 
simkuring dina pangwawaran Injil, ti 
barang prak nepi ka ayeuna pisan. 

e Kalawan berkah Allah, ieu kawajiban 
teh ku dulur-dulur dilakonan kalawan 
lungsur-langsar. Simkuring yakin, yen 
ka hareupna oge, Mantenna baris 
nyarengan ka aranjeun nyacapkeun 
padamelana-Na nepi ka mangsa 
sumpingna Isa Al Masih. 

/Geus munasabah, mun simkuring 
tibelat ka dulur-dulur teh; sabab ieu 
hate simkuring teh, cumantel bae. 
Ngarasa papada dipaparin sih kurnia 
ku Allah, sanajan simkuring ayeuna 
keur dipanjara. Nya kitu keneh dina 
waktu ngabela jeung ngukuhkeun Injil di 
hareupeun pangadilan oge. 

8 Allah anu langkung tingali, kumaha 
tibelatna simkuring ka dulur-dulur, 
kajurung ku asihna Isa Al Masih ku 
anjeun. 

?Pamenta simkuring, mugi dulur-dulur 
sing beuki gede kanyaah, sing beuki 
ngarti, jeung tambah lantip; 

10 malar bisa milih-milih mana anu 
hade, 

!ltur leubeut ku sipat-sipat anu sajati, 
ku berkahna padamelan Isa Al Masih, 
anu matak jadi puji jeung hormat ka 
Allah. 

12 Supaya dulur-dulur terang: Sagala 
anu karandapan ku simkuring teh geus 
pohara ngabantuna kana sumebarna 
Injil. 

13 Saeusi karaton prabu Rum, kitu 
deui anu lian-lianna, ayeuna mah geus 
tarerangeun yen pangna simkuring 


FILIPI 1.14—-18 3 


dipanjara teh lantaran percaya ka Al 
Masih. 

14 Jaba ti kitu, ku lantaran simkuring 
dipanjara teh loba dulur-dulur saiman 
anu beuki teleb percayana ka Gusti 
Jungjunan urang, tur laludeung nepikeun 
dawuhan Allah. 

15 Enya, di antara maranehna, aya 
anu ngawawarkeunana hal Al Masih teh 
kajurung ku sirik jeung niat ngalindih ka 
simkuring; tapi anu enya-enya iklas oge, 
loba. 

16 Ari anu ariklas tea, kajurung ku 
ha'atna ka simkuring; dumeh karasaeun, 
yen pangna simkuring dipanjara teh 
lantaran ngabela Injil. 

1/ Ari nu sejenna mah, ngawawarkeun 
Al Masih teh, keur tujuan kapentingan 
sorangan; jaba ti eta, tekadna ge 
teu beresih. Maksudna mah, supaya 
simkuring anu keur dipanjara teh, beuki 
sangsara. 

18Tapi da henteu matak aya 
pangaruhna; sabab ku kitu ku 
kieu oge, boh ku nu jujur boh ku anu 
pura-pura, buktina mah tetep Al Masih 
teh diwawarkeun. Jadi, simkuring mah 
bungah bae anu aya. 

19 Bungahna teh, lantaran ngarasa 
yen ieu teh jadi pijalaneun simkuring 
kana kasalametan, berkah pidu'a ti 
dulur-dulur katut pangjaring-Na kawasa 
Ruh Isa Al Masih. 

20 Tekad simkuring geus buleud, 
moal rek boga lampah anu matak 
ngawirangkeun. Nyarita rek tatag jeung 
satarabasna, seja ngamulyakeun Al 
Masih kalawan diri sakujur sakumaha 
sasari; malah ayeuna mah rek leuwih fi 
kitu, sanajan nepi ka kudu ngarandapan 
maot. 

2*1Da naon atuh ari hirup teh? Pikeun 
simkuring mah, hirup teh, nya eta Al 
Masih. Jadi, paeh teh mangrupa hiji 
kauntungan. 

22 Tapi upama simkuring diparengkeun 
panjang umur sarta bisa migawe 
hal-hal anu penting, kumaha atuh 
pihadeeunana? Lebah dieu, simkuring 
teu bisa nangtukeun mana anu kudu 
dipilih! 

23 Asa dibedol ka ditu ka dieu: Aya 
hayang geura los mulang ngahiji jeung 
Al Masih; sabab eta anu panghadena 
mah; 

24tapi aya oge hayang tetep keneh 
hirup, tina ngaraskeun ka dulur-dulur. 

2> Panghadena, pikeun aranjeun mah, 
upama simkuring tetep hirup. Ku kituna, 
simkuring yakin, yen urang baris bisa 
keneh reureujeungan, nya eta pikeun 
nguatkeun iman jeung nambahan 
kabungah dulur-dulur. 

26 Jadi, engke, di mana simkuring 
datang deui, dulur-dulur baris leuwih 
ngarasa reueusna ku simkuring teh 
sajeroning iman ka Isa Al Masih. 

2/7 Utamana, ayeuna mah, hirup dulur- 
dulur teh sing saluyu jeung piwuruk Al 
Masih. Bisa bae simkuring datang, tangtu 
bakal kasaksian ku panon sorangan; 
atuh dina ayana halangan nepi ka teu 
bisa datang, hayang meunang bejana, 
yen dulur-dulur teh pengkuh sarta 
satekad enggoning ngimankeun Injil. 

28 Ulah rentag ku nu jadi lawan. Sabab 
pikeun maranehna mah, eta teh, jadi 
tanda yen maranehna aya di pihak anu 
rugi. Tapi pikeun dulur-dulur mah, eta 
teh, tandaning diraksa ku Allah. 

29 Sabab sih kurnia anu geus 
dipaparinkeun ka dulur-dulur teh, lain 
bae pikeun percaya ka Al Masih; tapi 

pikeun nandangan sangsara oge, tina 
lantaran iman ka Anjeunna. 

30 Anu diperjuangkeun ku dulur-dulur 
jeung simkuring teh sarua. Kumaha 
simkuring memperjuangkeunana, 
bareto; kapan ku dulur-dulur ge, geus 
kasaksian. Tah ayeuna, dulur-dulur 
ge, meunang beja yen hal eta teh ku 
simkuring masih keneh diperjuangkeun. 
? 1Ku sabab dina kamanunggalan 

jeung Al Masih teh aya pepeling, aya 
panglipur ti asih-Na, aya apingan Ruh, 
aya silih asih, sarta silih pikanyaah; 
2sabab eta, dulur-dulur, sampurnakeun 
kabungah simkuring teh, ku jalan sing 
sahate, sapikir, sakanyaah, sajiwa, sarta 
sing sauyunan. 

3 Ulah pakia-kia atawa pagirang-girang 
tampian; anggur kudu handap asor, 
mandang batur leuwih luhur harkatna. 

4Ulah ngan inget kana kaperluan 
sorangan bae, kaperluan batur oge kudu 
diperhatikeun. 

? Aranjeun kudu miboga sipat eta, 
sakumaha Al Masih tea. 

eKkapan Al Masih teh, ari wujud-Na 
mah, salira Allah; tapi sanajan kitu, 
Anjeunna henteu kamagungan. 

Eta kaagungana-Na teh, anggur 
dianggo kumawula; Anjeunna ngajadi 
saharkat jeung manusa, nyorang hirup 
sakumaha manusa ilahar. 

8 Estuning ngalaipkeun Anjeun, ta'at- 
Na, tug nepi ka pupus: Paragat nyawa 
disalib. 

9Nu matak ku Allah, Anjeunna teh, 
dijungjung pangluhurna sarta dipaparin 
gelaran pangpunjulna, 

10 nepi ka sakabeh nu di sawarga, nu di 
bumi, jeung nu di alam kubur sarujud ka 
Anjeunna anu ngagem jenengan Isa. 

11 Kabeh baris ngaku: “Isa Al Masih teh 
Gusti Panutan,” pikeun kamulyaan Allah 
anu jumeneng Rama. 

12 Nu enggeus-enggeus mah, dulur- 
dulur teh, teu weleh satia. Kitu teh, 
ulah ngan keur di hareupeun simkuring 
wungkul; tapi komo ayeuna, keur urang 
pajauh kieu, sing leuwih-leuwih. Jaba ti 
eta, sampurnakeun naon nu geus jadi 
milik aranjeun teh, - kasalametan tea - 
kalawan sing hormat ka Pangeran. 

13 Lantaran nya Mantenna anu 
barangdamel nyarengan ka dulur-dulur, 
nepi ka karep jeung kalakuan aranjeun 
bisa sapuk jeung pangersa-Na. 

14 Enggoning ngalampahkeun kawajiban 
ulah bari kukulutus jeung pahiri-hiri. 

15 Sing kuat ku dodoja, ulah galideur, 
tandaning enya jaradi putra Allah, anu 
taya kuciwana. Hirup di masarakat nu 
jahat sarta doraka, aranjeun teh kudu 
jadi saibarat bentang-bentang anu 
tingkaretip di langit. 

16 Jadi, aranjeun kudu pageuh muntang 
kana Pangandika tea, anu maparin hirup 
kalawan huripna. Mun heug kitu, mana 
teuing sugemana simkuring engke dina 
mangsana Al Masih sumping, dumeh 
beunang usaha hese cape teh henteu 
mubadir. 

1/ Sanajan simkuring kudu nepi ka 
ngocorkeun getih jadi kurban marganing 
iman kayakinan dulur-dulur, simkuring 
estuning rido. Mugia, eta karidoan 
simkuring teh, sing jadi matak bungah 
ka aranjeun. 

18 Ku kituna, aranjeun oge sing rido, 
supaya simkuring oge bisa milu bungah. 

19 Lantaran yakin yen Isa, Gusti 
Jungjunan urang, baris marengkeun; 
niat simkuring teh, buru-buru bisa 
ngutus Timoteus ka aranjeun; 

pangpangna hayang buru-buru terang 
kumaha kaayaan dulur-dulur. 

20 Kakara simkuring mah manggih 
jelema anu totomplokan nyaahna ka 
simkuring, tur sakitu gede kamelangna 
ka dulur-dulur. 

21Da lumrahna mah, jelema-jelema 
teh, ngan ukur mentingkeun dirina bae; 
boro-boro ngesto ka Al Masih. 

22kKapan ari Timoteus mah, ku dulur- 
dulur oge, geus kanyahoan kabelaanana. 
Simkuring jeung anjeunna teh, dina 
ngawawarkeun Injil, lir bapa jeung anak. 

23 Saberesna urusan simkuring, 
anjeunna baris gancang-gancang diutus. 

24 Simkuring sorangan hayang bisa 
tereh-tereh ngalongok aranjeun. Mugia 
Gusti kersa marengkeun. 

23 Ku timbangan simkuring, Epaproditus 
rek buru-buru dijurung mulang deui. 
Anjeunna teh, nya jadi sobat, nya jadi 
pangdeudeul, nya kanca saperjuangan, 
anu ku dulur-dulur diutus sina maturan 
jeung ngentengkeun karepotan 
simkuring. 

26 Anjeunna oge, hayangeun geura- 
geura bral mah; cenah, karunya ka 


FILIPI 2:27—3:3 10 


dulur-dulur anu mikamelang, dumeh 
meunang beja yen anjeunna gering. 

2! Enya, payah geringna teh. Sukur 
Allah mikawelas, lain ka anjeunna bae, 
tapi ka simkuring oge, nepi ka simkuring 
teu kungsi meunang kasusah leuwih 
beurat. 

28 Eta sababna, anjeunna sina buru- 
buru mulang teh. Ari geus tepung mah, 
aranjeun bungah, simkuring bungah. 

29 Heug, bageakeun eta dulur saiman 
teh. Jelema kawas anjeunna mah, kabeh 
oge, pantes dihormat samistina. 

30 Bawaning ku satia ngalampahkeun 
tugas ti Al Masih, meh bae anjeunna 
tiwas; kituna teh, enggoning ngabantu 
simkuring pikeun nyuluran aranjeun tea. 

1! Cindekna mah, dulur-dulur, heug 

sing barungah dina kamanunggalan 
jeung Gusti. (3-1b) Simkuring teu 
hoream malikan papatah anu bareto, 
anu baris pisalameteun mah. 

2Kahade sing ati-ati, loba anjing jahat, 
nya eta jelema-jelema tukang sunat 
palsu. 

3 Da urang mah geus narima sunat anu 
sajati. Urang mah ibadah ka Allah teh 

kalawan panuyun Ruh Allah. Urang mah 
muntang ka Al Masih, lain kana ciri lahir. 

4 Simkuring sorangan, upama tea 
mah rek ngandel ka anu kararitu, 
kacida munasabahna; malah leuwih 
munasabah, ti batan batur. 

? Lantaran keur simkuring umur 
dalapan poe ge, geus disunatan; tur 
turunan Israil ti kaom Binyamin; urang 
Ibrani asli; ta'atna kana hukum Toret, 
simkuring teh ti madhab Parisi; 

e malah simkuring mah, kacida 
sumangetna dina nganiaya jamaah Al 
Masih; kitu deui dina nyumponan hukum 
Toret, simkuring mah taya cawadeunana. 

/'Tapi sanggeus simkuring raket ngahiji 
jeung Al Masih, eta kabeh teh, anu 
tadina disangka nguntungkeun, sihoreng 
ngan ngarugikeun. 

8 Malah lain eta bae. Sanggeus terang 
yen Isa Al Masih, — Gusti Jungjunan 
simkuring — estu mulya tanpa tanding; 
hal-hal sejenna mah, asa taya pangajina 
pisan; anu karitu mah geus dipiceun, — 
da ngan ukur runtah — malar diri bisa 
kapimilik ku Al Masih; 

9? bisana manunggal jeung Anjeunna 
teh, lain ku tarekah sorangan, — nya eta 

ku jalan ta'at kana hukum Toret — tapi 
ku lantaran percaya ka Al Masih. Nya ku 
lantaran percaya tea, simkuring ku Allah 
diangken jelema bener teh. 

10Taya deui cita-cita simkuring, jaba ti 
hayang enya-enya wanoh ka Anjeunna, 
bisa ngarasakeun hikmat mujijat 
gugah-Na ti nu maraot, ancrub kana 
kasangsaraana-Na, sarta dina nyorang 
ajal oge, hayang kawas Anjeunna; 

11 kalawan pangarep-ngarep, yen 
simkuring bisa hudang deui ti nu maraot. 
12 Simkuring henteu boga angkeuhan 

geus hasil atawa geus sampurna. Tapi 
simkuring rek enya-enya ngudag eta 
tujuan, nepi ka beunangna. Sabab eta 
pisan anu ditugaskeun ku Isa Al Masih, 
nalika simkuring disaur ku Anjeunna teh. 

13 Dulur-dulur, simkuring henteu boga 
angkeuh geus bisa ngahontal eta 
cita-cita. Kieu nu enya mah: Nu geus 
kaliwat teh dipopohokeun, sateka-teka 
rek ngudag pikahareupeun. 

14 Ngudag teh junun ka anu jadi tujuan, 
ngalap pahla ti sawarga, numutkeun 
panyaur Allah ku karana Isa Al Masih. 

15 Sarerea ge, anu jiwana sawawa 
mah, kudu kitu tekad teh. Dina 


FILIPI 3.16—21 13 


ayana salah saurang di aranjeun anu 
beda pamanggihna, tangtu ku Allah 
dipaparinan terang. 

lé6 Ku kitu ku kieu, tetep kudu junun ka 
anu jadi tujuan. 

1/Tuturkeun hirup simkuring, bari 
awaskeun batur nu hirupna nurutkeun 
conto ti simkuring sabatur-batur. 

18 Simkuring geus sering mepelingan 
aranjeun; ayeuna ge kitu, seja 
mepelingan deui bari jeung ceurik 
balilihan, yen loba pisan jelema anu milih 
jalan hirup anu sejen, jadi musuh-musuh 
Al Masih anu disalib. 

19Nu karitu lampahna teh, pasti 
cilaka; da nu dilulugukeun teh ngan 
eusi beuteung bae; nu dipuhit ngan 
kagorengan wungkul; nu dipikiran ngan 
hal-hal kadunyaan. 

20 Tapi ari urang mah, warga-warga 
sawarga; ti dinya oge urang nganti- 
nganti sumpingna Juru Salamet teh, 
tegesna Isa Al Masih. 

2*1Anjeunna baris ngarobah kaayaan 
diri urang anu kacida hinana, ngajadi 
sarua jeung salira-Na anu mulya, anu 
pangawasa-Na geus bisa ngungkulan 
saniskara. 


FILIPI 4.1-6 14 


A 1Ku sabab eta, dulur-dulur, — nu 
jadi kanyaah reujeung katineung; nu 
jadi makuta jeung puseur kabungahan 
simkuring — sing pengkuh ka Gusti. 

2“Ka Nyi Eodia jeung Nyi Sintika, 
simkuring mere pepeling: Sing sahate 
jeung sapikiran, nya ngesto ka Gusti! 

3 Ka saderek Sunsugos, ki sobat 
anu bumela, simkuring meredih: 
Muga ieu dua wanita teh dibantu. 
Maranehna geus enya- enya ngabantu 
ka simkuring ngamashurkeun Injil, — 
bareng jeung saderek Klemen katut 
batur-batur simkuring lianna — anu 
ngaran-ngaranna geus kacatetkeun dina 
Kitab Kahirupan. 

4 Dulur-dulur, sing ngarasa bagja 
salilana dina kamanunggalan jeung 
Gusti! Sakali deui, cek simkuring: Sing 
ngarasa bagja! 

? Kasarehan aranjeun ge, keun sina 
katembong ku unggal jelema. Gusti 
Jungjunan urang teh tereh sumping. 

6 Ulah aya kasalempang di aranjeun 
mah. Sagala anu jadi pangabutuh 
aranjeun, unjukkeun bae ka Allah ku 
paneda dibarung ku muji sukur. 

"Dina kamanunggalan aranjeun jeung 
Isa Al Masih, tangtu sih kurnia-Na, — 
anu moal kahontal ku akal — baris 
nengtremkeun jiwa aranjeun. 

8 Cindekna, dulur-dulur, kudu bisa 
milih-milih: Mana nu bener, nu mulya, 
nu adil, nu suci, nu picontoeun sarta 
kaajen, anu hade tur pujieun. 

9 Jalankeun sagala piwuruk katut conto- 
conto ti simkuring, boh anu mangrupa 
nasehat, boh nu mangrupa kalakuan. 
Upama kitu, Allah nu jadi tangkaling 
karahayuan, tangtu nyarengan ka 
aranjeun. 

10 Simkuring pohara asa bagjana, 
da ayeuna mah geus karasa gedena 
katineung aranjeun ka simkuring 
teh. Memang, ti beh ditu keneh oge, 
geus gede kamelang dulur-dulur ka 
simkuring teh; ngan nya kitu, bareto 
mah, aranjeun acan aya kasempetan 
pikeun ngabuktikeunana. 

11Tapi simkuring nyarita kieu teh, lain 
pedah bareto ngarasa kakurangan; da 
simkuring mah, hirup teh, geus biasa 
cukup ku saaya-aya. 

12 Simkuring mah, geus teu bireuk 
deui kana ngalaman kekerehet atawa 
lubak-libuk teh. 

13 Hirup nu kumaha bae oge, simkuring 
mah kuat nandanganana. Tangtu eta teh 
lantaran dikuatkeun ku Anjeunna. 

14 Papadaning kitu, hade oge eta 
pangdeudeul ti dulur-dulur teh; eta 
hartina, yen aranjeun teh geus milu 
nyorang lara balangsakna simkuring. 

15 Aranjeun, saderek-saderek di 
Pilipi, tangtu aringet keneh basa 
simkuring miang ti Makedoni rek mimiti 
ngawawarkeun Injil tea; kapan anu 
pohara bumelana ka simkuring teh 
ngan aranjeun. Hiji-hijina jamaah anu 
daek sapapait samamanis enggoning 
ngabayuan keur kahirupan simkuring. 

16 Sabab ti keur di Tesalonika keneh 
oge, dulur-dulur teh nepi ka dua kali 
ngiriman, mantu-mantu pangabutuh 
simkuring. 

1/ Saenyana, teu pisan-pisan simkuring 
malar pamere ti dulur-dulur. Ari nu 
dipalar teh, mugi eta kahadean aranjeun 
sing ngadatangkeun pahla pikeun 
kajembaran hirup aranjeun. 


FILIPI 4.18-23 ANA 


18 Sakabeh pangabutuh simkuring, 
ayeuna mah, ku dulur-dulur geus 
dicumponan, malah leuwih fi kitu. 
Turug-turug ku kiriman aranjeun anu 
ditepikeun ku Epaproditus, simkuring 
nepi ka lubak-libuk. Eta pitulung 
aranjeun teh, di payuneun Allah, tangtu 
mangrupa hiji kurban anu seungit, 
kamanah, tur matak kayungyun. 

19 Allah anu ku simkuring disembah 
baris nyumponan sakabeh pangabutuh 
dulur-dulur, numutkeun kasugihana-Na 
karana kamulyaan dina kamanunggalan 
aranjeun jeung Isa Al Masih. 

20 Sagala puji ka sanggakeun ka Allah 
anu jadi Rama urang, sapapaosna. Amin. 

2*lPangnepikeun salam simkuring ka 
sakur anu percaya ka Isa Al Masih. 
Dulur-dulur anu babarengan jeung 
simkuring ge, ngahaturkeun salam ka 
aranjeun. 

22 Kitu deui umat Al Masih sejenna, 
pangpangna anu darines di karaton sang 
prabu. 

23 Sih kurnia Isa Al Masih, Gusti 
Jungjunan urang, nyarengan ka 
dulur-dulur sadaya. 


Kolose 


1 1Tj Paulus, rasul-Na Isa Al Masih 
kalayan pangersa Allah, jeung ti 
Timoteus dulur urang. 

2Kahatur anggota-anggota jamaah 
Allah di Kolosa, nya eta dulur-dulur anu 
saratia ka Al Masih. Mugi marendak sih 
kurnia katut karahayuan ti Allah Nu jadi 
Rama urang. 

3 Saban-saban mangnedakeun dulur- 
dulur, simkuring teu weleh muji sukur ka 
Allah, Rama Gusti Jungjunan urang, Isa 
Al Masih. 

4Lantaran simkuring nguping, yen 
dulur-dulur teh ariman ka Al Masih tur 
mikaheman ka umat kagungan Allah, 

”anu dumasar dina pangharepan 
kana hal anu geus disayagikeun 
pikeun aranjeun di sawarga. Ayana eta 
pangharepan teh, ku dulur- dulur geus 
kakuping ti beh ditu keneh, tina hal 
pangandika anu sajati, nya eta Injil anu 
geus ditepikeun ka dulur-dulur tea. 

6Eta Injil geus sumebar ka sakuliah 
dunya sarta geus mimiti katingal 


KOLOSE 1.7—11 2 


buah-buahna sarta kamekaranana. 

Ti barang dulur-dulur nguping sarta 
sanggeus enya-enya tarerang kana sih 
kurnia Allah anu sajati tea, buah-buahna 
sarta kamekaranana teh oge katingal. 

/Nu geus ngawulang ka dulur-dulur 
teh saderek Epapras, papada kaula anu 
dipikameumeut, abdi Al Masih anu satia 
pikeun dulur-dulur. 

8 Nya ti anjeunna, simkuring terang 
kana kanyaah dulur-dulur teh, nya eta 
kanyaah anu asal ti Ruh tea. 

?Eta sababna, ti barang nguping 
kitu, teu petot-petot simkuring nya 
mangnedakeun sarta nyuhunkeun malar 
dulur-dulur dipaparin lantip pikir caang 
batin; maksudna, supaya dulur-dulur 
terang kana pangersa Allah, hirup sapuk 
jeung pangersa-Na, sarta tumut kana 
parentah-Na. 

10 Sabab upama kitu, sagala usaha 
dulur-dulur teh, — boh dina widang naon 
bae — baris hade tur loba hasilna sarta 
baris wuwuh terang ka Allah. 

11 Dipangnedakeun deuih, mugi ku 
kawasa Allah anu agung, dulur-dulur bisa 
tagen dina rupa-rupa cocoba kalawan 
sabar tawekal. 

l2 lian ti eta, dulur-dulur oge, iasa 
maruji sukur ka Rama bari jeung 
bungah; rehna, Mantenna kersa maparin 
jalan supaya aranjeun layak meunang 
warisan anu geus dihancengkeun pikeun 
umat Allah di alam caang. 

13 Urang teh, ku Mantenna, geus 
direbut tina pangaruh kawasa alam 
poek; dicandak ka jero karajaan 
Putra-Na nu kaasih. 

14 Nya Anjeunna anu jadi panebus sarta 
anu nanggel dosa-dosa urang. 

15 Al Masih teh, sanyataning gambaran 
Allah anu sipat gaib, anu dijungjung 
ngungkulan sakabeh ciciptan. 

16 Sabab sakabeh nu aya teh, nya ku 
Anjeunna dijadikeunana: Boh nu di langit 
atawa nu di bumi; boh nu nyata atawa 
nu sipat gaib; boh pangaruh-pangaruh 
atawa pangawasa anu sipat roh jeung 
raja-raja, atawa parapangawasa di 
satungkebing alam. Kabeh dijadikeunana 
teh ku Anjeunna sarta pikeun Anjeunna 
oge. 

1/ Anjeunna anu pangpunjulna sarta 
sakabeh anu aya teh nya ku lantaran 
Anjeunna. 

18 Nya Anjeunna anu jadi kapala 
jamaah, lir sirahna awak. Anjeunna anu 
jadi huluwotan jamaah, nu pangheulana 
gugah ti alam maot. Eta sababna, 
Anjeunna dina sagala perkara jadi 
pangpunjulna. 

19 Sabab Allah ku Manten anu kersa 
ngancik di salira-Na; 

20 tuluy Salira-Na, ku Allah, didamel 
jalan pikeun ngadatangkeun karapihan 
antara Mantenna jeung sakur anu 
kumelip, boh nu di sawarga, boh nu di 
bumi. Ku jalan ngucurkeun getih-Na, 
dugi ka pupus, dina kayu salib. 

21 Dulur-dulur oge, tadina mah, hirup 
teh jauh ti Allah; malah mah ngamusuh 
pisan, sakumaha bukti tina kalakuan 
aranjeun anu doraka. 

22Tapi ayeuna, aranjeun, ku Mantenna 
geus dicandak rapih deui; sabab geus 
ditebus ku Al Masih anu geus toh pati 
jiwa raga, malar dulur-dulur jadi suci, 
taya cacad kuciwana di payuneun Allah. 

23Ku sabab eta, masing pangger 
muntang kana kapercayaan jeung ulah 
leupas tina pangharepan anu diajarkeun 
ku Injil tea. Eta Injil teh geus sumebar 
ka sagala mahluk di kolong langit sarta 

simkuring, Paulus, geus dijadikeun 
abdi-Na. 

24 Ayeuna simkuring teh bungah, dumeh 
geus diparengkeun nandangan sangsara 
enggoning ngabelaan aranjeun. Sabab 
hal eta teh, pikeun nyumponan naon anu 
jadi kakurangan dina kasangsaraan Al 
Masih, nya eta jamaah, salira-Na tea. 

> Kawajiban simkuring, nya kudu 
ngabdi ka jamaah. Ieu teh luyu 
jeung tugas anu geus dipaparinkeun 
Allah ka simkuring, nya eta pikeun 
ngawawarkeun pangandika-Na kalawan 
sagemblengna ka aranjeun. 

26 Eta pangandika-Na anu geus 
mangabad-abad dirasiahkeun ka umat 
manusa teh, ayeuna, ku Mantenna geus 
ditembrakkeun ka umat-Na. 

2! Mantenna seja mintonkeun, kumaha 
jembarna tur agungna eusi eta anu 
dirasiahkeun teh; nya anu kiwari geus 
kagurnitakeun ka sagala bangsa. Eusina 
eta rasiah teh, nya eta: Al Masih teh geus 
ngancik di diri aranjeun; Anjeunna anu 
jadi harepan aranjeun pikeun ngawaris 
kamulyaan anu langgeng. 

28 Nya Al Masih eta pisan anu ku 
simkuring dimashurkeun teh, ku jalan 

mepelingan jeung ngawurukan saban 
jalma kalawan taya anu kaliwat. 
Maksudna, supaya hirup maranehanana 
jadi sampurna lantaran iman ka Al 
Masih. 

2“ Eta anu ku simkuring keur 
diusahakeun jeung ditarekahan teh, 
kalayan pitulung Anjeunna keneh anu 
kawasa maparin kakuatan ka simkuring. 
? 1 Perlu ku simkuring diterangkeun, 

yen kacida hese-belekena usaha 
pikeun dulur-dulur teh; kitu deui, 
usaha pikeun urang Laodikea jeung 
anu sejen-sejenna anu tacan kungsi 
patepung jonghok jeung simkuring. 

2Nu dipalar ku simkuring teh, supaya 
maranehna taleger jeung tetep satunggal 
silih pikanyaah tur sugih ku pangarti, 
rebo ku kanyaho tina hal rasiahna 
kasalametan ti Allah, tegesna Al Masih 
tea. 

3 Sabab nya Anjeunna, anu jadi sumber 
kawijaksanaan jeung pangaweruh anu 
sajati teh. 

4 Simkuring nerangkeun teh, supaya 
dulur-dulur ulah katipu ku omong 
pangoloan. 

?* Simkuring gede hate ningal dulur- 
dulur pengkuh nya iman ka Al Masih. 
Sabab paanggang soteh, sacara lahir; 
mungguhing batin mah, simkuring teh, 
teu weleh deukeut jeung aranjeun teh. 

eKu dulur-dulur geus diaku yen Al 
Masih teh Panutan. Heug hirup teh sing 
sapuk sareng pangersa Anjeunna. 

"Masing ngakar sarta pageuh nya 
muntang ka Anjeunna, dibarung ku hate 
anu leber ku panarima. 

8 Kahade, ulah kabengbat ku elmu anu 
kosong-molongpong tur matak sasab, 
nya anu ngakarna lain ka Al Masih tea; 
tapi kana elmu titinggal karuhun jeung 
pangaruh kakuatan alam anu gaib. 

? Padahal sajatining kamulyaan Allah 
teh, nya di salira Al Masih ngajirimna; 

10ku lantaran iman ka Anjeunna 
dulur-dulur bisa kawaris hirup anu sajati 
teh. Anjeunna ngungkulan sakabeh 
kakuatan jeung sakabeh pangawasa 
lianna anu aya di satangkaraking jagat. 

11Nu manunggal jeung Anjeunna 
teh, geus narima sunat. Lain sunat nu 
ilahar nu ngeunaan badan jasmani, tapi 
sunat ti Al Masih, nya eta sunat anu 

ngalantarankeun aranjeun leupas tina 
pangaruh napsu diri anu jahat. 

12 Ku jalan narima baptisan, dulur-dulur 
teh geus milu dimakamkeun bareng 
jeung Anjeunna. Nya kitu deui, aranjeun 
oge baris diharudangkeun sarta hirup 
bareng jeung Anjeunna; lantaran 
aranjeun, percaya kana kakawasaan 
Allah anu parantos ngagugahkeun 
Anjeunna tea. 

13 Bareto, lantaran hirup sasar, 
nuturkeun adat jelema-jelema anu teu 
palercaya ka Allah. Dulur-dulur teh, 
sasatna mah, geus paeh. Tapi ayeuna, 
aranjeun, ku Allah geus dihirupkeun deui 
bareng jeung Al Masih. Dosa-dosa urang 
kabeh geus dihampura. 

14 Hutang urang teh, — anu sarat- 
saratna pohara matak rugi tur 
kacida ngabeuratkeunana — surat 
perjangjianana, geus dicoret. Malah 
geus dimusnakeun, dipaku dina salib. 

15 Al Masih teh geus unggul, ngelehkeun 
sakumna pamarentahan katut 
pangawasa si jahat. Nya harita 
dina salib, maranehna, ku Anjeunna 
dijadikeun tongtonan balarea tandaning 
kaunggulan Anjeunna. 

16 Ku sabab eta, tong sieun dicawad 
tina perkara kadaharan jeung inuman, 
tina pasal pesta-pesta taunan, atawa 
mestakeun mimiti tembongna bulan 
atawa poe Sabat. 

1/ Eta kabeh, ukur kalangkangna nu 
baris datang engke; da ari anu sajatina 
mah, nya Al Masih. 

18Oge ulah beunang kagebrag ku 
jelema-jelema anu sok pura-pura 
ngalaip-laip dirina, anu nyarembahna 
ka malaikat-malaikat, umangkeuh 
kaseundeuhan tetenjoan nu garaib, sarta 
ngagul-ngagul hasil pamikirna sorangan 
bari jeung teu puguh sabab-musababna. 

19 Ari ka Al Masih, anu jadi Kapala, geus 
tara nolih. Al Masih teh, kapan saibarat 
sirah, nya anu ngatur sakujur awak tea; 
nu matak awak teh jadi weweg, ngahiji, 
lantaran katunjang ku tulang-tulang 
sandi jeung kasimpay ku urat, supaya 
dina kamekaranana tumuwuh tumut 
kana pangersa Allah. 

20 Dulur-dulur teh, kapan sasatna mah 
geus paeh babarengan jeung Al Masih 
sarta geus leupas tina pangaruh roh-roh 
anu ngawasaan alam. Naha atuh masih 

keneh taluk kana rupa-rupa cegahan 
hukum Toret, kayaning: 

2'1Teu meunang nyabak anu, teu 
meunang ngadahar anu, atawa ulah 
paantel jeung anu! 

22Eta mah, kabeh oge, ngan ukur 
ngeunaan barang anu keuna ku beak 
wungkul. Ukur nurut kana parentah 
jeung pangajaran manusa. 

23 Sanajan dibarung ku nyembah ka 
malaikat, nganista-nista diri jeung 
ngisat awak oge, supaya katembongna 
enya-enya ngajalankeun ibadah; da taya 
gunana pisan atuh. Malah anggur matak 
ngangsonan napsu anu matak doraka 
bae. 

3 1 Dulur-dulur, kapan aranjeun teh 

geus dihirupkeun deui bareng jeung 
Al Masih. Atuh geus kuduna aranjeun 
mikiran hal-hal kasawargaan, nya 
tempat panglinggihan Al Masih tea, anu 
calikna teh tengeneun Allah. 

2Implengkeun angen-angen teh kana 

hal kasawargaan, ulah kana hal-hal anu 
asal ti dunya keneh. 

3 Dulur-dulur teh, sasatna mah, geus 
paeh; ari hirup aranjeun geus ngancik 
buni jeung Al Masih di Allah. 

4Di mana Al Masih, — anu jadi hirup 
urang tea — nganyatakeun salira-Na ka 
umum; dina waktu eta oge, dulur-dulur 
baris nganyatakeun diri sarta baris 
kaauban ku kamulyaana-Na. 

"Ku sabab eta, geura eureunan eta 
kalakuan aranjeun anu nurutkeun 
perbawa hawa dunya teh. Ulah rucah, 
jinah ma'siat, goreng hate, jeung 
sarakah. Sarakah teh, kaasup nyembah 
ka brahala keneh. 

eKalakuan anu kitu, tangtu baris 
dihukum ku Allah. 

/Tah hirup dulur-dulur oge, ka 
tukang-tukang mah kitu, teu uni. 

8 Ayeuna, geura piceun eta kalakuan 
teh, ulah sok ngumbar amarah, ngunek- 
ngunek, supu-sapa jeung ngumbar 
sungut. 

9 Jeung ulah sok silih bohongan deuih! 

10 Pribadi aranjeun anu heubeul teh, 
anu teu uni, kapan geus dipiceun, 
geus diganti ku kapribadian anu anyar. 
Tegesna mah, geus jadi manusa anyar, 
supaya bisa nyusul pangaweruh anu 
sajati; tur salawasna dina kaayaan anyar 
sakumaha gambaran Anu Nyiptana. 

11 Dj alam hirup anyar mah, sual-sual 
urang Yunani, urang Yahudi, nu disunat, 
nu teu disunat, urang Barbar, urang 
Tartar, nu kumawula, nu merdika teh 
geus moal aya deui; sabab kabeh, geus 
jadi kagungan Al Masih. 

12 Dulur-dulur teh, umat anu geus 
kapilih jeung diasih ku Allah. Kudu 
karunyaan, sing boga rasrasan, rendah 
hate, someah darehdeh, tur sabar. 

13 Kudu silih eledan jeung silih hampura 
pada batur. Ngahampura teh wajib, 
kapan Gusti oge ngahampura ka 
dulur-dulur. 

14 Pangpangna mah, urang teh kudu 
silih pikanyaah. Sabab eta teh, jadi 
simpayna kasatunggalan. 

15 Mugi, dulur-dulur, ku Gusti 
dipaparinan reugreug hate. Kapan 
pangna dulur-dulur disaur teh, supaya 
ngajadi satunggal, ngawangun hiji 
badan. Lebah dieu, urang teh wajib muji 
sukur. 

16 Piwulang Al Masih, anu sakitu matak 
jembarna teh, sing nepi ka ngancik 
dina ati sanubari. Kudu silih papatahan, 
silih elingan kalawan hate anu lantip. 
Sanggakeun ka Allah puji tina Zabur 

pupujian, jeung kidung-kidung rohani 
sejenna dibarengan ku pinuh rasa 
panarima jeung sukur. 

1/7 Ucap lampah, salawasna, kudu 
kalawan asmana Isa, Gusti Jungjunan 
urang, sarta ulah tinggal ti muji sukur 
ka Allah nu kersa jumeneng Rama, 
kulantaran Anjeunna. 

18 Aranjeun, parawanita anu rumah 
tangga, masing ngesto ka salaki. Sabab 
eta teh, kawajiban umat Al Masih. 

19 Aranjeun, nu jaradi salaki, kudu 
nyaah ka pamajikan jeung ulah 
nganyenyeri. 

20 Maraneh barudak, dina sagala rupa 
masing nurut ka kolot. Budak anu nurut 
ka kolot teh, ku Gusti dipikanyaah. 

21 Aranjeun anu jadi kolot, ulah sok 
cempadan teuing ka anak, bisi matak 
tinggar kalongeun. 

22Aranjeun anu keur kumawula, 
satungtung hirup mah, dina sagala hal 
kudu ngesto ka dunungan. Nurut teh, 
ulah ngan keur hareupeun wungkul, 
nya ngarah kapake tea. Nurut teh, 
kudu saiklas-iklasna kalawan sieun ku 
Pangeran. 

23 Lampahkeun sagala pagawean sing 
enya-enya, kawas digawe pikeun Al 
Masih ku anjeun, lain keur manusa. 

24 Sing yakin, yen Gusti anu baris 
ngaganjarna teh; sakumaha anu geus 
ditangtukeun ku Anjeunna. Sabab 
dunungan anu sajati pikeun aranjeun 
mah, nya Al Masih. 

23 Sing saha bae anu lampahna jahat, 
tangtu meunang hukuman. Pangeran 
mah, moal rek pilih bulu. 

A 1 Aranjeun anu jadi dunungan, 

masing adil, masing jujur ka anu jadi 
bujang; lantaran aranjeun oge, sarua 
keur kumawula ka Dunungan anu linggih 
di sawarga. 

2Sing manteng dina paneda, sing 
caringcing, sarta kudu muji sukur ka 
Pangeran. 

3 Pangnedakeun deuih simkuring, 
mugi ku Allah diparengkeun bisa 
ngawawarkeun Injil-Na, medarkeun 
rasiah hal Al Masih, anu jadi sabab 
pangna simkuring ayeuna dipanjara. 

4 Pangnedakeun, supaya simkuring wani 
nyaritakeunana kalawan satarabasna, 
sakumaha mistina. 

”* Dina nyanghareupan golongan anu 
teu palercaya, aranjeun kudu lantip. 
Satungtung aya keneh waktu mah, 
aranjeun kudu enya-enya digawe teh. 

6 Nyarita kudu hade tur lantip, supaya 
bisa mere jawaban anu merenah ka saha 
bae oge. 

/'Hal kaayaan simkuring baris 
ditepikeun ka aranjeun ku saderek 
Tihikus, pangbantu anu satia tur rajin 
ngabantuan enggoning ngalampahkeun 
tugas ti Gusti; nya jelema pikanyaaheun 
tea. 

8 Anjeunna dijurung nepungan teh, 
supaya dulur-dulur terang kana 
kaayaan simkuring. Jaba ti eta, geusan 
ngareugreugkeun hate aranjeun ongkoh. 

9? Datangna teh, anjeunna baris 
dibarengan ku Onesimus, anu sarua 
rajinna jeung matak pikanyaaheunana; 
nya asal teh, kapan ti dulur-dulur keneh. 
Aranjeunna baris nyaritakeun sagala 
rupa anu kajadian di dieu. 

10 Aya salam ti Aristarkus anu bareng 
dipanjara jeung simkuring. Oge ti 
saderek Markus, alona saderek Barnabas 
tea. Ari hal-ihwal anjeunna mah, 


KOLOSE 4.11-16 16 


dulur-dulur oge geus dipopoyanan. Muga 
ku dulur-dulur diaku sing hade. 

11 Aya deuih salam ti Isa tea, anu 
katelah Yustus. Ti antara urang Masihi 
Yahudi mah, ngan ieu bae anu tiluan 
anu marilu baranggawe jeung simkuring 
pikeun karajaan Allah teh. 

12 Oge salam ti Epapras, abdina Isa Al 
Masih, nya anu asal ti dulur-dulur keneh. 
Anjeunna kacida neda-nedana ka Allah, 
nyuhunkeun supaya iman dulur-dulur 
dipengkuhkeun, dipaparin kasadaran 
pikeun tumut ka pangersa Allah. 

13 Simkuring terang pisan, kumaha 
soson-sosonna anjeunna digawe pikeun 
aranjeun; kitu deui, pikeun dulur-dulur 
saiman di Laodikea jeung di Herapolis. 

14 Sobat simkuring, tabib Lukas sarta 
saderek Demas ngahaturkeun salam. 

15 Pangnepikeun salam ti simkuring, 
ka dulur-dulur di Laodikea jeung ka 
saderek Nimpa katut dulur-dulur anu sok 
karumpulan di imahna. 

16Upama ieu surat geus dibaca di 
aranjeun, ihtiarkeun supaya dibaca 
deuih di hareupeun jamaah Laodikea. 
Kitu deui, surat anu ditujulkeun 


KOLOSE 4.17—18 NA 


pikeun jamaah Laodikea oge hade ku 
dulur-dulur dibaraca. 
1/ Pangnepikeun ka Arsipus: Omat, sing 
junun ngalampahkeun tugas ti Gusti teh. 
18 Salam sono simkuring, Paulus. 
Kalimah ieu mah ditulis ku simkuring 
sorangan. Masing inget, simkuring 
teh keur dipanjara. Mugi sadayana 
marendak sih kurnia ti Allah. 


1 Tesalonika 


1 1Ti Paulus, Silpanus, jeung Timoteus. 
Kahatur dulur-dulur di jamaah 
Tesalonika, umat kagungan Rama, — 
nya eta Allah — jeung kagungan Isa Al 
Masih, Gusti Jungjunan urang. Mugia 
aranjeun sing marendak rahmat rahayu. 

2Upama nilik kaayaan dulur-dulur, 
simkuring sapara kanca teh teu weleh- 
Weleh muji sukur ka kersa Allah jeung 
teu petot-petot mangnedakeun. 

3 Sababna inget bae teh, lantaran 
iman dulur-dulur wuwuh nyata kalawan 
prakna; teu eureun-eureun ngajalankeun 
amal kanyaahan, bari teu pegat ngandel 
ka Isa Al Masih, Gusti Jungjunan urang, 
di payuneun Allah, Rama urang. 

4 Eta teh tandaning dulur-dulur geus 
dipilih jeung diasih ku Mantenna. 

”* Sabab simkuring sapara kanca 
ngawawaran jalan pisalameteun ka 
aranjeun teh, lain ku caritaan wungkul, 
estu dibarengan ku kayakinan anu kuat 
sarta dituyun ku Ruh Allah. Ku dulur- 
dulur oge geus kanyahoan, kumaha 


1 TESALONIKA 1.6—10 2 


soson-sosonna simkuring sapara kanca 
harita upaya pikeun dulur-dulur. 

6 Ayeuna dulur-dulur geus daek narurut 
kana pangajak simkuring sapara kanca, 
nya eta anut ka Gusti. Sanajan loba 
halangan-harungan oge, aranjeun daek 
narima; tur kalawan sukana ku sabab 
hibarna Ruh Allah. 

/ Aranjeun teh, nepi ka dipiconto ku 
dulur-dulur saiman di Makedoni jeung 
Ahaya. 

8 Pangandika Gusti teh, ti dulur-dulur, 
terus nerekab; — lain ngan semet 
Makedoni jeung Ahaya bae — kaimanan 
dulur-dulur ka Allah teh, geus kauar- 
aerkeun ka mana-mana; jadi, ku 
simkuring sapara kanca geus teu perlu 
diutik-utik deui. 

? Aranjeun teh, diparuji ku sarerea tina 
hal panarimaan ka simkuring sapara 
kanca, bareto; kitu deui hal aranjeun 
geus ninggalkeun brahala-brahala sarta 
malik ngabakti ka sayaktining Allah Anu 
jumeneng; 

10 pari nganti-nganti sumping Putra-Na 
ti sawarga, nya eta Isa — anu geus 
digugahkeun ti antara nu paraeh — anu 
ngabebaskeun urang tina bebendu Allah. 


1 TESALONIKA 2.1-7 3 


? 1Ku dulur-dulur oge tangtu karasa, 
yen pagawean simkuring sapara 
kanca keur aranjeun teh henteu gaplah. 
2Di Pilipi mah, simkuring sapara kanca 
teh dianiaya jeung dihina; kapan dulur- 
dulur oge terang. Tapi sanajan kitu, 
kalawan pitulung Allah nu disembah ku 
urang, simkuring sapara kanca dipaparin 
wawanen ngawawarkeun ka aranjeun, 
sanajan loba nu ngahalang-halang. 

3 Sabab maksud teh lain arek 
nyasabkeun, macikeuh atawa 
ngabobodo. 
4Sabalikna, lantaran ngarasa 
dipercanten ku Allah ngemban Injil. Lain 
malar dipikaresep ku pada jalma, estu 
seja nyiar nu dipikamanah ku Allah, anu 
uninga kana eusi hate urang. 

? Dulur-dulur tangtu aringet keneh, 
iraha teuing simkuring sapara kanca sok 
lumah-lameh. Iraha teuing sandar-sindir 
anu asal tina hate hawek. Allah nu 
langkung tingali. 

e Tara deuih malar pamuji ti pada jalma, 
boh ti aranjeun, boh ti nu lianna. 

"Padahal lamun simkuring sapara 
kanca rek boga niat kitu mah, bisa 
bae; da simkuring sapara kanca teh, 


1 TESALONIKA 2.8-13 4 


rasul-rasul-Na Al Masih. Nu karasa 
mah simkuring sapara kanca teh 
kacida nyaahna ka aranjeun, ngasuh 
ngamumule lir indung ka anak. 

8Ku nyaah-nyaahna ka aranjeun, 
ulah-bon Injil Allah, nyawa oge moal 
dikoretkeun, tina awahing kabeuli nya 
hate. 

9Tangtu aringet keneh, kumaha 
tohtohanana simkuring sapara kanca 
harita: Bari ngawurukkeun Injil Allah 
teh, simkuring sapara kanca digawe 
beurang peuting nyiar kipayah sorangan, 
malar ulah ngaripuhkeun ka aranjeun. 

10Tangtu kasaksian ku aranjeun teh; 
tur Allah oge ningali, kumaha jujurna, 
terus terangna, jeung taya cawadeunana 
simkuring sapara kanca, sapanjang keur 
aya di aranjeun teh. 

11 Enggoning ngawurukan jeung 
negerkeun hate aranjeun teh, simkuring 
sapara kanca, teu beda ti bapa ka anak; 

12 bari ngaping, sangkan hirup aranjeun 
teh sapuk jeung pangersa Allah, anu 
geus nyaur aranjeun sangkan arasup ka 
Karajaana-Na anu mulya. 

13 Teu weleh ngarasa sukur ka kersa 
Allah, reh dulur-dulur teh geus sakitu 


1 TESALONIKA 2.14-16 5 


leahna narima pangwawaran simkuring 
sapara kanca; kalawan kayakinan 

yen anu diwawarkeun ku simkuring 
sapara kanca teh, lain asal ti manusa, 
tapi hal pangandika Allah anu geus 
ngagerakkeun hate aranjeun datang ka 
percaya. 

14 Anu kaalaman ku aranjeun, sarua 
jeung anu kaalaman ku jamaah Allah di 
Yudea, nya eta sakur anu percaya ka 
Isa Al Masih. Dulur-dulur dikakaya ku 
dulur sabangsa; maranehna oge kitu, 
dikakaya ku bangsana, nya eta bangsa 
Yahudi. 

15 Urang Yahudi teh nepi ka nelasan Isa, 
Gusti Jungjunan urang, jeung nabi-nabi; 
saterusna, sakur umat Gusti nu aya di 
ditu ge dibeberik ku aranjeunna. Ku 
kituna, urang Yahudi teh ku Allah henteu 
ditolih, ku sasama manusa ge dipikaijid. 

16Anu ngawawarkeun pangandika 
Allah ka sejen bangsa supaya pada 
salamet, dihalang-halang ku maranehna. 
Maranehna sorangan tonggoy henteu 
euih-euih, nu matak dosana teh beuki 
gede bae. Ayeuna wawalesna geus 
datang, maranehna nandangan bebendu 
Allah. 


1 TESALONIKA 2.17-3.2 


1/ Geus lila naker urang kapaksa 
papisah kieu teh, dulur-dulur! Tapi 
papisah soteh raga, ari batin mah 
tetep padeukeut. Rasa kasono geus 
teu kaampeuh, tur geus satekah polah 
simkuring sapara kanca teh narekahan 
hayang papanggih. 

18 Pangpangna nya pihak simkuring, 
Paulus, anu pohara nyongsrongna teh. 
Geus aya dua kalina ihtiar, tapi ku Iblis 
dihalang-halang bae. 

19 Saha deui atuh anu baris jadi 
harepan, pibungaheun, atawa anu jadi 
poko agulkeuneun simkuring sapara 
kanca — ari Gusti Jungjunan urang, 
Isa Al Masih geus sumping — salian ti 
aranjeun? 

20 Lain bebenjon, ngan aranjeun 
pibungaheun sarta reueus simkuring 
sapara kanca teh! 

3 1Ku sono-sonona, ahirna ceuk pikir, 
keun bae sorangan di Atena oge! 

2 Nya tuluy ngajurung Timoteus heula, 
sina negerkeun hate aranjeun jeung 
mepeling iman aranjeun; sanajan 
anjeunna teh penting keur maturan 
simkuring sapara kanca ngawawarkeun 
Injil Al Masih. 


6 


1 TESALONIKA 3.3-6 7 


3 Nu dimaksud, sangkan dulur-dulur, 
saurang ge, ulah kungsi aya nu mundur 
ku disusuker. Dulur-dulur tangtu geus 
ngama'lum, urang teh baris loba nu 
nyusahkeun pedah boga kapercayaan 
kieu. 

4 Basa babarengan keneh ge, kapan 
ku simkuring sapara kanca teh geus 
dibejaan yen urang baris katarajang 
kasukeran. Bukti geuning karandapan. 

”Eta sababna, nu matak ngutus 
Timoteus teh, lantaran hate pohara 
kumejotna hayang buru-buru terang 
kana kaayaan iman dulur-dulur; awahing 
ku risi bisi aranjeun beunang kagoda ku 
setan. 

6Tapi saenggeusna Timoteus datang 
deui jeung mawa carita anu ngagedekeun 
hate, nya eta tetela yen dulur-dulur 
teh tetep pengkuh boh dina sual iman, 
boh dina sual kanyaah. Saurna deui, 
dulur-dulur teh kacida mikatineungna 
ka simkuring sapara kanca; eta 
teh, teu beda ti simkuring sapara 
kanca; da simkuring sapara kanca 
oge, mikatineung jeung mikasono ka 
aranjeun teh. 


1 TESALONIKA 3.7-—12 8 


/'Iman kapercayaan aranjeun anu 
sakitu pengkuhna, mawa tengtrem kana 
hate simkuring sapara kanca, nepi ka 
poho kana kasusah jeung kasukeran. 

8 Sanggeus sidik mah yen dulur-dulur 
tetep mantep ka Pangeran, simkuring 
sapara kanca ngarasa teger deui. 

9 Simkuring sapara kanca teu 
manggih pikecapeunana, nya eta kudu 
kumaha simkuring sapara kanca teh 
ngahaturkeun nuhun ka kersa Allah. 
Ku sabab Anjeunna geus maparin 
kabungahan patali jeung kaayaan 
aranjeun di payuneun Mantenna, Allah 
nu disembah ku urang. 

10 Beurang peuting simkuring sapara 
kanca neneda, hayang diparengkeun 
tepung deui, malar matak ngagedean 
iman kapercayaan aranjeun. 

11 Mugi-mugi Allah, — Rama urang 
jeung ka Isa, Gusti Jungjunan urang — 
maparin jalan geusan urang patepung 
deui; 

l12jeung disuhunkeun sih Mantenna, 
sangkan dulur-dulur beuki leuwih silih 
pikanyaah, boh pada batur, boh ka 
sasama sejenna; sakumaha gedena 


1 TESALONIKA 3.13-4.4 9 


kanyaah simkuring sapara kanca ka 
aranjeun. 

13 Mugi aranjeun tetep dikersakeun 
pengkuh ka Mantenna; sangkan ari Isa, 
Gusti Jungjunan urang, sumping bari 
diiring ku sakur anu jadi kagungana-Na 
anu saruci, dulur-dulur kapendak mulus 
beresih di payuneun Allah, Rama urang. 
A Urang teruskeun deui. Dulur- 

dulur geus diwuruk, kumaha 
kuduna sangkan hirup sapuk jeung 
pangersa Allah. Hal eta ku aranjeun 
geus dilakonan. Parandene kitu, 
kalawan pajenengan Gusti Jungjunan 
urang, simkuring sapara kanca 
meupeujeuhkeun, sangkan leuwih 
enya-enya. 

2“ Kalawan timbalan Isa, Gusti Jungjunan 
urang, tea kapan ku simkuring sapara 
kanca oge geus dibere pituduh- 
pituduhna. 

3 Allah mundut, sangkan lampah 
aranjeun teh kudu sapuk jeung 
pangersa-Na, nya eta suci beresih: Sipat 
cawokah kudu dijauhan ku aranjeun. 

4Pek bogaan ku aranjeun pamajikan 
sewang-sewangan; sanajan kitu, tetep 
kudu jeung tatakrama anu pantes. 


1 TESALONIKA 4.5-—11 10 


”Ulah kajurung ku pangajak napsu, 
saperti jelema anu teu wawuh ka Allah. 

e Jeung omat, ulah pisan aya anu 
ngalakukeun dosa jeung ngabobodo ka 
dulur-dulur saiman. Bareto ku simkuring 
sapara kanca geus diomat-omatan, yen 
kalakuan sarupa kitu teh pasti keuna ku 
bebendu Gusti. 

/Nu matak disaur ku Allah teh, nya eta 
sangkan ulah sakarep-karep, tapi hirup 
dina jalan Mantenna. 

8 Ku sabab eta, sing saha anu teu malire 
kana eta katangtuan, lain teu malire 
kana aturan jelema; tapi teu malire kana 
aturan ti Allah, anu geus maparinkeun 
Ruh Allah anu suci ka aranjeun. 

9? Ari sual kudu silih pikanyaah mah ku 
simkuring sapara kanca moal ditetek 
deui; kapan dulur-dulur ge, geus 
tarerang sorangan tina piwulang Allah; 

10Otur ku aranjeun geus dibuktikeun ka 
dulur-dulur saiman di Makedoni. Anu 
dipenta ku simkuring sapara kanca, sing 
leuwih ti kitu. 

11 Lian ti eta oge, kudu boga tekad 
seja itikurih sorangan, ngudag hirup 
anu cukup. Ieu teh, sakumaha anu 


1 TESALONIKA 4.12-—17 11 


diwurukkeun ku simkuring sapara kanca 
bareto, 

12 malar jaradi jalma nu kaajen jeung 
henteu gumantung ka batur. 

13 Dulur-dulur! Simkuring sapara kanca 
hayang nerangkeun hal nu geus paraeh. 
Dina sual ieu, dulur-dulur teu kudu 
rempan hariwang; ulah kawas nu teu 
baroga pangharepan jaga. 

14Urang, anu percaya ka Isa, — anu 
geus gugah tina pupus-Na — yakin yen 
anu maot dina iman ka Anjeunna baris 
kumpul jeung Anjeunna di payuneun 
Allah. 

15 Sumender kana piwulang-Na Gusti, 
simkuring sapara kanca ngabejaan: 
Jelema-jelema anu harirup keneh dina 
wanci Gusti Jungjunan urang sumping, 
moal rek dianak-emaskeun ti batan nu 
geus maraot. 

16 Di mana geus aya tangara, malaikat 
kapala baris cumeluk handaruan sarta 
tarompet Allah ditiup, ti dinya Gusti 
Jungjunan urang, ku anjeun lumungsur 
ti sawarga. Anu maraot di jero iman ka 
Al Masih baris harudang ti heula. 

1/ Ari nu harita harirup keneh, kabeh 
baris dikumpulkeun jeung anu kakara 


1 TESALONIKA 4.18-5.5 12 


harudang tea; saterusna, urang baris 
diangkat babarengan jeung maranehna 
kana mega di awang-awang, mapagkeun 
Gusti Jungjunan urang. Ti dinya 

urang kabeh baris ngancik di Gusti 
salalanggengna. 

18Tumali jeung eta, urang teh kudu 
silih tegerkeun hate. 

1 Simkuring sapara kanca sama sakali 
teu terang, iraha Gusti Jungjunan 
urang teh baris sumping. 

2“Teu perlu diterangkeun mangsa 
pisumpingeuna-Na teh, da hamo kajudi; 
sabab sumping-Na teh, kawas ti peuting 
urang teu nyangka-nyangka baris 
kaasupan bangsat. 

3 Waktu anu ku jalma-jalma disangka 
aman sarta taya naon-naon, ana geletuk 
teh harita pisan kadatangan bahla, nepi 
ka maranehna teu bisa sumingkir deui: 
Kantun nyerina, lir kanyerina awewe nu 
keur ngajuru. 

4Tapi hirup aranjeun mah, kapan 
henteu kabawah ku poek. Jadi, aranjeun 
moal kabongohan ku eta Wanci, kawas 
kabongohan ku bangsat. 

? Sabab Dulur-dulur mah kabawah ku 
caang, nya eta beurang tea. Ari peuting 


1 TESALONIKA 5.6—12 13 


mah urang moal bisa naon-naon lantaran 
poek. 

6 Kahade urang mah ulah keuna ku teu 
eling, nya eta ngeunah-ngeunah jeg nu 
hees, nurutan batur. Sabalikna, kudu 
tetep nyaring pikir, eling salalawasna. 

/Mun aranjeun hees atawa mabok mah, 
atuh teu beda tina jeung ti peuting! 

8Urang mah anu di lingkungan caang, 
nya eta beurang tea, kudu waspada 
jeung sayaga. Lir ibarat prajurit anu 
make bae baju kere iman jeung 
kanyaah; ari balakutakna pangharepan 
kana mangsaning rahayu. 

9? Urang ku Allah teh henteu ditakdirkeun 
geusan nadah hukuman, tapi geusan 
dirahayukeun ku Isa Al Masih, Gusti 
Jungjunan urang. 

10Isa Al Masih geus pupus pikeun 
nalangan urang, sangkan boh keur 
hirup keneh, boh geus paeh bisa tetep 
sasarengan jeung Anjeunna. 

11 Tumali jeung eta, sing tetep kawas 
ayeuna, nya eta silih aping silih geuing. 

12 Simkuring sapara kanca meredih: 
Muga aranjeunna, anu nungtun ka 
dulur-dulur jeung ngelingan enggoning 
anut ka Gusti, anu geus didaramel 


1 TESALONIKA 5.13-—23 14 


sakitu paeh-posona pikeun aranjeun; 
ku aranjeun teh kudu dihargaan jeung 
diajenan. 

13 Jungjung ku hate anu pinuh ku tresna 
asih. Hargaan padamelanana. Masing 
layeut runtut-raut. 

14 Jeung omat, lamun aya anu ngedul, 
papatahan; nu geus pegat pangharepan 
lilipur, tegerkeun hatena; nu lemah, 
belaan; ka itu ka ieu sing sabar. 

15 Poma, ulah aya anu ngabales goreng 
ku goreng. Sabalikna, keprik sangkan 
raresep kana melak kahadean, boh ka 
pada batur, boh ka masarakat umum. 

16 Salawasna kudu janglar kudu hegar. 

1/ Ulah tinggal ti neneda. 

18 Tarimakeun sagala nu dikersakeun. 
Kitu anu dipundut ku Allah ti sakur anu 
anut ka Isa Al Masih. 

19 Poma ulah mareuman Ruh. 

20 Ulah ngabaekeun kana ucapan- 
ucapan kanabian. 

2“1Sagala rupa kudu diuji jeung 
dipaluruh. Nu hade pageuhan, 

22sakur nu goreng kudu disinglar. 

23 Mugi-mugi Allah ku Manten, — anu 
jadi sumbering Karahayuan — nyucikeun 
aranjeun tina sagala kaluluputan sarta 


1 TESALONIKA 5.24-28 15 


jiwa raga katut roh aranjeun ge, 
tetep jeung mulus banglus nepi ka 
wanci sumping-Na Isa Al Masih, Gusti 
Jungjunan urang. 

24 Anu geus nyaur dulur-dulur teh, 
nya eta Anu Maha Saestu, tangtu 
ngalaksanakeun jangji-Na. 

2 Doakeun simkuring sapara kanca. 

26 Salam sono ka sakabeh dulur-dulur. 

2! Demi Gusti, bacakeun ieu surat 
simkuring ka sakumna jamaah. 

28 Mugi-mugi Gusti Jungjunan urang, 
Isa Al Masih, maparinan rahmat ka 
aranjeun. 


2 Tesalonika 


1 1Ti Paulus, Silpanus, jeung Timoteus. 
Kahatur dulur-dulur di jamaah 
Tesalonika, umat Allah Nu jumeneng 
Rama jeung Gusti Jungjunan urang, Isa 
Al Masih. 

2 Mugia aranjeun dipaparin sih kurnia 
katut rahayu ti Allah jeung ti Isa Al 
Masih, Gusti Jungjunan urang. 

3 Simkuring sapara kanca sapara kanca, 
kudu teu petot-petot muji sukur ka 
Allah; ku sabab, iman aranjeun ka Isa Al 
Masih jeung kanyaah aranjeun ka pada 
batur, anu beuki tambah jembar. 

Munasabah, mun aranjeun, ku 
simkuring sapara kanca dipake reueus 
ka jamaah-jamaah umat Allah teh. 
Sabab memang saenyana. Sakitu 
aranjeun teh digencet jeung dikaniaya, 
tapi tetep junun ngalakonan iman 
kapercayaan. 

”Eta teh jadi bukti, tina adilna 
katangtuan hukum Allah; nu geus 
nganyatakeun, yen aranjeun layak jadi 


2 TESALONIKA 1.6—10 2 


warga Karajaana-Na lantaran aranjeun 
geus nandang sangsara ku karana eta. 

6 Nya ku sabab adil tea, Allah baris 
ngahukum ka jelema-jelema anu ayeuna 
ngagencet ka aranjeun. 

/ Ari aranjeun, — anu ayeuna eukeur 
digencet — tanwande ku Mantenna baris 
diganjar bareng jeung simkuring sapara 
kanca. Eta moal teu bukti, dina waktu 
Isa, Gusti Jungjunan urang, rawuh tfi 
sawarga dina gedurna seuneu jeung 
diiring ku malaikat-malaikat-Na anu 
garagah. 

8 Sakur anu dina hirupna henteu malire 
ka Allah, kitu deui anu henteu malire 
kana amanat Injil tina hal Isa, Gusti 
Jungjunan urang, baris dihukum. 

9Tur dihukumna teh salalanggengna; 
disingkirkeun ti payuneun Gusti, nya eta 
dijauhkeun tina kamulyaan nu maha 
agung nu jadi kagungana-Na. 

10 Eta pasti kajadian; di mana geus 
datang poe nu agung, nya eta rawuhna 
Al Masih pikeun dimulyakeun di antara 
umat-Na anu suci; dita'juban ku sakabeh 
nu percaya, kaasup oge aranjeun, anu 
percaya kana amanat pangandika-Na 


2 TESALONIKA 1.11-2.2 3 


anu diwawarkeun ku simkuring sapara 
kanca. 

1lKu sabab hal eta, simkuring sapara 
kanca teu petot-petot mangnedakeun 
ka kersa Allah. Mugi-mugi aranjeun 
teh, ku Mantenna, dipandang layak 
pikeun panyaur-Na. Mugi-mugi ku 
kawasa Mantenna, dulur-dulur bisa 
disampurnakeun boh dina kahoyong 
migawe sagala anu hade, boh dina 
nohonan darmaning iman. 

12Upama kitu, tangtu hirup dulur-dulur 
matak mulya ka pajenengan Isa, Gusti 
Jungjunan urang; tur dulur-dulur oge 
baris dipaparin kamulyaan ku Anjeunna: 
Ku berkahna sih kurnia Allah jeung 
kurnia-Na Isa Al Masih, Gusti Jungjunan 
urang. 

!Tumali jeung pisumpingeuna-Na — 
Gusti Jungjunan urang, Isa Al Masih 

— sarta hal urang baris kumpul jeung 
Anjeunna teh, simkuring seja pepeling: 

2 Pacuan, aranjeun teh ulah beunang 
kapangaruhan, — nepi ka tuluy bae 
bingung teu puguh — lamun aya beja 
anu nyebutkeun yen wancina Gusti 
Jungjunan urang sumping teh geus 
datang: Boh beja ti roh, boh tina hutbah, 

atawa tina surat-surat simkuring sapara 
kanca. 

3 Kajeun kumaha oge, aranjeun teh 
ulah gampang kabobodo. Sabab eta 
Wanci moal waka nepi, samemeh 
jelema-jelema malurtad sarta anu jadi 
ulon-ulon kadorakaanana katangen. 

4Eta nu jadi ulon-ulon kadorakaan teh, 
baris ngalawan ka anu disebut Allah, 
ka Anu disembah dibakti ku manusa. 
Malah baris anegleng di Bait Allah jeung 
susumbar nyebut ieu kami Allah. 

”Hal ieu, bareto ku simkuring geus 
dibablaskeun basa keur aya di aranjeun. 
Aranjeun aringet keneh? 

6 Jadi, tangtu geus moal bireuk 
deui, naon sababna ayeuna manehna 
acan wanieun ngamimitian. Tapi 
upama wancina geus tepi mah, tangtu 
nembongkeun maneh. 

Tapi saenyana, cicing-cicing soteh, 
eta tukang ngadorakakeun teh keur 
tatan-tatan. Acan prak soteh lantaran 
aya keneh anu nahan. 

8 Geus nepi kana waktuna mah, — eta 
ulon-ulon kadorakaan teh — tangtu 
nembongkeun maneh. Tapi pinasti 
manehna baris tiwas, mun Isa, Gusti 

Jungjunan urang, sumping; manehna 
baris dihebos ku napas tina baham-Na 
jeung baris musna ku cahaya Anjeunna. 

9 Munculna eta ulon-ulon teh, bari 
nyangking pangawasa setan; jadi, 
manehna teh, baris dibarengan ku 
rupa-rupa kakawasaanana, nya eta bisa 
nyieun rupa-rupa kaahengan jeung 
kaajaiban-kaajaiban nu mawa sasar. 

10 Cilaka sakur anu nolak kana 
kayaktian nu mawa kana jamuga; sabab 
pasti, maranehna, kagoda ku rupa-rupa 
tipu dayana. 

11 Batin maranehna ku Allah disina 
lolong, nepi ka percaya ka anu nipu 
merdaya. 

12 Ku sabab milihna teh, lain kana 
pijamugaeun atawa kana nu sayakti, 
tanwande maranehna baris dihukum. 

13 Dulur-dulur, kakasih Gusti! Nilik 
kana kaayaan aranjeun, simkuring wajib 
muji sukur ka Allah. Sabab aranjeun 
teh, asup kana golongan jalma-jalma 
nu dipilih Allah pikeun disalametkeun 
pangheulana: Ku jalan disucikeun 
ku kawasaning Ruh jeung ku sabab 
aranjeun percaya ka nu sayakti. 

14 Ku Mantenna, aranjeun teh geus 
disaur, nya eta ku jalan Injil anu geus 
diwawarkeun ku simkuring sapara 
kanca; sangkan aranjeun layak nampa 
kamulyaan Gusti Jungjunan urang, Isa 
Al Masih. 

1" Ku sabab eta, sing pangger sarta 
sing pageuh nyekel pangajaran anu 
ditepikeun ku simkuring sapara kanca, 
boh ku lisan boh ku surat. 

16 Mugi-mugi Gusti Jungjunan urang, 
Isa Al Masih, kitu deui Rama, — nya eta 
Allah anu ka urang teh kersa miwelas 
miasih, maparin panglipur abadi jeung 
pangharepan anu agung — 

1/ kersa maparinan kakuatan jeung 
wawanen pikeun ngamalkeun kahadean, 
boh ku ucap, boh ku lampah. 

1 Doakeun simkuring. Pangnedakeun, 
mugi-mugi sing bisa neruskeun 
nyebar pangandika Gusti, sina tumuwuh 

turta gancang kaala kalawan hasil anu 
gumilang saperti di aranjeun. 

2“ Pangnedakeun simkuring sapara 
kanca, muga ucul ti nu hasud sarta 
bisa leupas ti nu niat jahat; ma'lum, da 
henteu kabeh jelema daraek percaya. 

3Tapi Pangeran mah, satia. Dulur-dulur 
tangtu ku Mantenna baris dipaparinan 
kuat hate sarta diraksa ti Setan. 

4 Simkuring menta, demi Gusti, muga 
sagala papatah sarta pituduh simkuring, 
ku aranjeun teh dilakonan: Ayeuna jeung 
saterusna. 

>” Ka Gusti, simkuring nunuhun; mugia 
ati sanubari aranjeun dipingpin kana 
welas asihing Pangeran sarta tahan uji 
saperti Al Masih. 

e Kalayan pajenengan Isa Al Masih, 
Gusti Jungjunan urang, simkuring 
seja meredih, sangkan dulur-dulur 
ngajauhkeun maneh ti jalma kedul, anu 
teu daek ngalampahkeun papatah anu ti 
simkuring sapara kanca. 

/Simkuring geus mere conto: Salila 
di aranjeun, tara teuing ngalulungkut 
nangkeup tuur embung digawe. 

8 Sagala anu kadahar ku simkuring, 
teu aya anu teu dibayar; eta teh 
beunang dekal-dekul barang gawe 
beurang peuting, sangkan ulah matak 
ngaripuhkeun ka aranjeun. 

9?Lain ku dumeh simkuring teu layak 
meunang sokongan, tapi ku bawaning 

hayang mere conto pikeun turutaneun 
aranjeun. 

10 Basa keur di aranjeun tea, simkuring 
geus mere ieu pamadegan: “Mun teu 
ngoprek moal nyapek.” 

11 Sabab harita, simkuring ngadenge 
aya jelema-jelema anu taya gadag sarta 
gawena teh ngan ngarerecok urusan 
batur bae. 

12 Ka jalma-jalma nu kitu, demi Gusti 
Jungjunan urang, Isa Al Masih, simkuring 
sapara kanca ngawawadian: Kudu daek 
ngoprek jeung kudu daek susah payah, 
sangkan anu didahar teh beunang 
ladang kesang sorangan. 

13 Ari aranjeun, dulur-dulur! Ulah 
kapok-kapok tatalang reujeung tutulung. 

14 Teu mustahil, ieu pituah-pituah ti 
simkuring sapara kanca teh aya anu 
embung ngadenge. Upama aya cirian, 
ulah dirapetan, sina eraeun sorangan. 

15 Tapi ulah ari dimusuhan mah, leuwih 
hade pepelingan sakumaha pantesna ka 
dulur. 

16 Mugi-mugi Pangeran Nu jadi 
sumbering bagja, maparinkeun nugraha- 
Na ka aranjeun, dina sagala perkara. 


2 TESALONIKA 3.17—-18 9 


Mugi Mantenna kersa nangtayungan 
aranjeun. 

1/ Ahirna, ayeuna, ieu simkuring 
ngotretkeun tulisan salam ku leungeun 
sorangan: “Salam sono ti Paulus.” Ieu 
teh cirina surat-surat simkuring. Tah kitu 
rupana tulisan simkuring teh! 

18 Mugia aya sih piwelas Isa Al Masih ka 
aranjeun. 


1 Timotius 


1 1Ti Paulus, rasulna Isa Al Masih, 
— numutkeun pangersa Allah, Juru 
Salamet urang jeung Isa Al Masih, 
sumber pangharepan urang — 

2 Dumateng Timoteus, anak teges bapa 
dina iman. Muga-muga hidep ginuluran 
rahmat, welas asih, sarta karahayuan ti 
Allah — Rama — jeung ti Isa Al Masih, 
Gusti Jungjunan urang. 

3 Kahayang bapa mah hidep teh kudu 
aya di Epesus, sakumaha pamenta 
bapa basa keur arek ka Makedoni 
tea. Ari sababna, di ditu teh aya anu 
nyebar-nyebar pangajaran mahiwal. 
Perlu ku hidep dieureunkeun. 

4Teges-tegeskeun ka maranehna, geura 
leungitkeun kituh eta dongeng-dongeng 
nataan berendelan ngaran karuhun- 
karuhun anu sakitu panjangna 
teh; lantaran ngan ngondang 
pacekcokan wungkul, lain nungtun 
kana katartiban hirup anu ti Allah, anu 
kudu dibeunangkeun ku iman. 

?* Bapa menta kieu teh seja ngahudang 
deui kanyaah anu bijil ti ati nu wening, 
kaluar tina pikiran nu mencrang, jeung 
tina iman anu iklas. 

6 Geus loba anu naringgalkeun sipat 
kieu teh, kalah ka ngaradu omong anu 
teu uni. 

Boro bae hararayang jadi guru Toret, 
ari heug kana omongan sorangan ge teu 
ngarti sarta kana sual nu dipadukeun teu 
nyaho. 

8 Memang urang nyaho, Toret teh hade, 
asal dipake jeung samistina. 

9? Papadaning kitu, kudu diingetkeun: 
Hukum Toret teh dijieunna lain keur 
jelema anu harade, tapi keur anu 
rerempak, keur penjahat, keur nu kupur 
jeung doraka, keur nu teu raresep kana 
nu suci atawa sual kabatinan, keur 
anu ngabinasa indung bapa, keur nu 
maehan, 

10keur tukang rucah jeung jinah, 
keur anu bangkawarah, keur culik, 
keur tukang ngajualan jelema, keur 
tukang bohong, keur saksi palsu, 
jeung saterusna deui, nya eta anu 
papalingpang jeung ajaran anu bener. 

11 Ari ajaran anu bener teh dasarna 
mah, nya eta Injil nu nyaritakeun 
ka-Agungan jeung ka-Mulyaan Allah, nu 
dipercayakeun ka bapa sarta ku bapa 
keur diwawarkeun. 

12 Bapa Muji sukur ka Isa Al Masih, 
Juru Salamet urang, anu geus maparin 
kakuatan ka bapa. Muji sukur, reh ku 
Anjeunna dipercanten ngemban ieu 
papancen. 

13 Padahal bapa teh, bareto mah, sakitu 
moyokna, ngahina, jeung nganiaya ka 
Anjeunna. Tapi Allah, anggur mikawelas 
ka bapa; ma'lum ku sabab bapa, bareto 
mah, teu percaya; jadi, teu nyaho yen 
kalakuan kitu teh salah. 

14 Ku Allah, nu maha welas, bapa teh 
digunturan sih kurnia, iman, jeung 
kanyaah tina sumberna pisan, nya eta 
Isa Al Masih. 

15 Picatur anu nyebutkeun yen: “Isa 
Al Masih sumping ka dunya pikeun 
nyalametkeun nu daroraka” teh, tetela 
benerna; bukti beunang dipercaya. Ti 
antara anu daroraka, nya bapa anu 
pangdoraka-dorakana. 

16 Tapi malah nya ku sabab eta pisan, 
Allah miwelas-Na ka bapa teh. Isa 

Al Masih, ka bapa, geus mintonkeun 
kasabaran anu luar biasa; nepi ka ieu 
pangalaman bapa teh, dijadikeun conto 
ka sakabeh anu palercaya ka Anjeunna 
sapandeurieun bapa, nya eta anu pada 
ngarep-ngarep geusan meunangkeun 
hirup anu langgeng. 

1/ Kahormatan jeung kaagungan, 
kasanggakeun sapapaosna ka payuneun 
Raja nu langgeng, nu teu keuna ku 
binasa, jeung maha gaib, nya eta Allah 
Anu Tunggal! Amin. 

18Timoteus, anaking! Tugas anu ku 
bapa dipercayakeun ka hidep teh, 
sajalan jeung hiji nubuwat anu bareto 
diucapkeun ka hidep ngeunaan tugas 
hidep kiwari. 

19 Puhit eta ucapan ti nubuwat teh ku 
sanubari hidep anu murni, supaya kuat 
iman kapercayaan hidep ngalakonan 
utamaning jurit. Aya sawatara jalma 
anu ngabarandel, nepi ka leungit iman 
kapercayaanana; 

2“Oupamana bae Himenius jeung 
Aleksander. Maranehna ku bapa mah 
geus diserenkeun ka setan, sina 
maranehna teh karapok ngahinakeun 
Allah. 

? !Nomer hiji bapa menta 
malar hidep mangnedakeun, 
mangdoakeun, mangnyuhunkeun, jeung 
mangnuhunkeun sakabeh jelema, 
2kapala-kapala nagara jeung anu 
nyarangking pamarentahan. Sambat, 
suhunkeun ka Allah, mugi-mugi urang 
bisa hirup ayem tengtrem tur bisa 
nekanan hirup saleh kalawan mulya. 

3 Paneda kitu tangtu didangu ku Allah, 
Juru Salamet urang, 

4anu mikersa sangkan sakabeh jelema 
salamet jeung aranut kana kayaktian 
Mantenna. 

?” Sabab pikeun datang ka Allah anu 
tunggal teh, jalanna oge tunggal, nya 
ngan ka manusa anu jenengan Isa Al 
Masih tea. 

6Anjeunna geus ngorbankeun salira 
jadi panebus, pikeun nebus sakabeh 
manusa. 

'Ieu amanat iman jeung kayaktian 
teh, kudu ditepikeun ka bangsa-bangsa 
luareun Yahudi. Guna kaperluan eta, 
bapa teh dijieun rasul sarta diutus pikeun 
ngaguruan maranehna. 

8 Saterusna, kahayang bapa mah, 
jelema teh di mana bae oge kudu 

neneda. Kaom lalaki anu ngabdi ka Allah 
ari neneda kudu nadahkeun leungeun 
kalawan hate anu beresih, ulah aya 
geuneuk-maleukmeuk; ulah mawa 
unek-unek atawa ambek. 

9Ka kaom wanita, pamenta bapa 
mah barang pake teh kudu sarwa 
merenah. Dangdan sapantesna bae, anu 
sopan; ulah kaleuleuwihi: Buuk ulah 
dimodel-model; pakean teu kudu nu 
mararahal; ulah reuceum ku perhiasan, 
emas, inten, jeung sajabana. 

10 Diri mah mending ge didangdanan 
ku tingkah laku anu hade, sakumaha 
layakna wanita anu ibadah. 

!lwWanita mah, kudu diajar lungguh 
ampuh andalemi; 

12kudu pantrang mamatahan atawa 
marentah ka lalaki, jeung kudu sareh 
sumerah. 

13 Sabab manusa anu pangheulana 
dipidamel ku Allah teh, nya eta Adam; 
geus kitu, kakara Hawa. 

14Anu beunang ku pangwujuk Iblis 
nepi ka ragragna kana dosa oge, nya eta 
wanita, lain lalaki. 

15 Papadaning kitu, wanita oge, baris 
disalametkeun; ku sabab maranehna 

geus nyorang kanyeri dina ngajuru; 
jaba ti eta, maranehna ge kudu 
pengkuh iman, boga kanyaah, jeung 
laku-lampahna ge kudu basajan. 
1Aya kacapangan anu kacida 
keunana: “Hayang jadi pamingpin 
teh cita-cita nu kacida mulyana.” 
2Sabab pamingpin jamaah teh, teu 
meunang aya cacad celana: Kudu satia 
ka bojo, titih jeung rintih, daek nyaliksik 
diri, tartib, adab, akuan ka tatamu, ahli 
kana ngatik, 
ulah nyandu kana inuman, teu 
meunang ketus haseum budi, kudu 
someah, daek akur daek ngakurkeun, 
tur ulah piduit. 

Kudu bisa ngamudi rumah tanggana, 
bisa ngawarah tur dipikaajrih ku anak. 
>”Upama ka rumah tangga sorangan 
ge, geus teu bisa ngamudi; atuh komo 
nungtun jamaah Allah, rek bisa ti mana? 
6 Lebah dieu tetela, jalma anu kakara 
bus, jadi murid Gusti Jungjunan urang 

mah, teu meunang diangkat jadi 
pamingpin jamaah; bisi unggah adat, 
anu antukna kabendon sanasib jeung 
Iblis. 

7 Di luareun jamaah oge, pamingpin 
mah, ngaranna teh kudu seungit, ulah 
aya anu bireuk; sangkan ulah meunang 
panangtang anu antukna bisa ngaleok 
kabawa setan. 

8 Kitu deui, anu jaradi pangatik jamaah 
oge, kudu jelema anu diajenan, jujur, 
ulah pamabokan, ulah hawek; 

9? batinna ge, kudu beresih jeung 
pageuh muhitna kana rasiah iman 
kapercayaan. 

10 Memeh diangkat teh, aranjeunna, 
kudu dipaluruh heula. Mun geus tetela 
taya cacad kuciwana, kakara aranjeunna 
meunang mangku jabatan. 

11 Bojona ge kudu hade tabeatna, ulah 
resep ngupat, jeung kudu jujur sagala 
laku-lampahna. 

12 Pangatik jamaah teh, kudu caroge ti 
hiji bojo, kudu bisa nungtun anak bojo, 
kudu bisa nerapkeun pangwarah ka 
kulawarga. 

13 Pangatik nu hade, pangaruhna ge 
baris hade tur bisa laluasa, waktu 
anjeunna nyarita perkara iman ka Isa Al 
Masih. 

14 Teu perkara ku bapa perlu ditulis 
ayeuna, najan bapa teh aya niat 
buru-buru manggihan hidep. 

15 Maksudna, bisi bae, bapa elat 
datang; jadi, hidep geus terang kumaha 
kuduna hirupna parawarga Allah Anu 
jumeneng, Anu jadi pamageuh jeung 
dasaring kayaktian tea. 

16 Teu hamham deui, rasiah kaimanan 
urang teh mutuh agungna: “Anjeunna, 
anu geus kersa ngalap rupa manusa, ku 
Ruh Allah geus dibuktikeun bener-Na, 
kasaksi ku paramalaikat, dimashurkeun 
ka saban bangsa, dipercaya ku nu araya 
di dunya, dijungjung kana kamulyaan.” 
A 1Ruh Allah geus teges nerangkeun, 

yen dina jaman-jaman ka dieunakeun 
bakal loba anu murtad; maranehna 
teh, kagusur ka jalan sasar, kasarad ku 
roh-roh anu matak nyasabkeun jeung 
pangajaran setan-setan. 

“nya eta tukang-tukang tipu anu 
munapek, anu geus teu boga bebeneran 
sama sakali. 

3Ku maranehna, jelema-jelema 
dilarang kawin jeung sawatara 
kadaharan diharamkeun; padahal, 
eta kadaharan teh tunggal, ciciptan 

Pangeran; taya halanganana didahar 
ku anu palercaya ka Allah mah, asal 
dinuhunkeun heula dina paneda. 

4 Da taya atuh, hiji oge, dadamelan 
Allah anu teu hade teh. Kadaharan mah, 
teu aya anu teu meunang didahar; asal 
ditarimakeun ku puji jeung sukur. 

? Lantaran kabeh oge enggeus jadi suci, 
disucikeun ku pangandika Allah jeung ku 
paneda tea. 

6eUpama hidep sanggup negeskeun sual 
ieu, ka dulur-dulur urang nu saiman; 
nyata hidep teh berbudi, ciri abdining Isa 
Al Masih. Hidep pribadi kudu ngabayuan 
diri ku papakon-papakon kaimanan 
jeung ajaran anu waras, anu ku hidep 
kiwari eukeur dianut. 

' Kahade hidep teh, ulah kapincut ku 
dongeng-dongeng anu sipat tahayul. 
Anggur latih diri hidep kana ibadah. 

8 Latihan badaniah gunana teh kawates. 
Sabalikna, ari latihan kana ibadah mah, 
gunana teh keur sagala-gala; sabab 
dieusi ku jangji pijamugaeun hirup, boh 
keur ayeuna, boh keur jagana. 

9 Teu teh saestu pisan wajib dipercaya 
jeung ditarima mutlak. 

10 Naon sababna urang daek nyorang 
susah payah hese cape? Taya lian 
lantaran urang ngandel ka Allah, 

Juru Salametna sakabeh manusa, 
pangpangna sakur anu percaya ka 
Mantenna. 

llPek sual ieu teh ku hidep 
parentahkeun jeung papatahkeun. 

12 Sanajan hidep ngora keneh, 
tembongkeun yen hidep teu bisa 
disapelekeun. Ucapan, tingkah laku, 
kanyaah, iman, katut kamulusan hidep 
mugia sing matak jadi conto ka sakur 
anu saiman. 

13 Sabot bapa acan datang, hidep kudu 
leukeun, boh dina maca Kitab Suci, 
boh dina mepelingan ka dulur-dulur 
sakapercayaan, boh dina pangajaran. 

14 Kurnia ti Allah anu geus nyampak 
di diri hidep, ulah diteler-teler. Eta 
kurnia teh, asalna tina nubuwat; ku 
hidep geus katarima, waktu hidep 
ditumpangan panangan ku parakokolot, 
basa diistrenan tea. 

15 Pake eta teh, lampahkeun, imankeun, 
malar hidep maju sarta kamajuanana 
katembong ku balarea. 

16 Jaga diri hade-hade, sing ati-ati 
nya ngajar. Sing suhud sing junun 
ngalakonanana; sabab eta teh matak 
jamuga, boh keur hidep pribadi, boh keur 
batur anu balalener ngabandunganana 
ka hidep. 

5 1 Saterusna, hidep oge, ari negor 

ka nu enggeus karolot mah, ulah 

keras-keras; jadi, sing cara ka bapa. 

2Ari ka sasama budak ngora, sing cara 
ka dulur. Kitu deuih, ari ka wanita-wanita 
anu geus kolot, sing kawas ka indung. 
Tuluy ari ka paramojang, sing kawas 
ka lanceuk atawa adi kalawan hate anu 
jujur. 

3 Ka randa-randa, anu enya randa, 
masing hormat. 

4Sabalikna, upama randa-randa eta 
teh, boga anak atawa Incu; eta anak 
incuna teh, sing sina rumawat, minangka 
pamales budi ka indung bapa atawa 
nini akina. Eta teh, sapuk pisan jeung 
pangersa Allah. 

>*Upama randa, anu enya randana tea 
geus tinggal nyorangan pisan, kudu sina 
muntang ka Allah neda piwelas-Na; da 
Mantenna nu baris mitulung teh jeung 
ngajaring beurang peuting. 

6 Sabalikna, randa anu resep kana 
senang-senang jeung sakama-kama, 
najan hirup keneh oge, beunang 
disebutkeun geus paeh. 

/Bejaan kudu ngajaga tingkah laku, 
ulah nyieun picelaeun. 

8 Sing saha bae oge anu tambelar ka 
kaom kulawargana, komo ka anggota 
rumah tanggana sorangan; eta teh 
ngaranna murtad, leuwih goreng ti batan 
anu henteu boga iman. 

?Randa anu umurna acan genep puluh 
taun, ulah waka diasupkeun kana daptar. 
Dina geus meujeuhna diasupkeun kana 
daptar ge, kudu nyumponan heula sarat: 
Bogana salaki ngan sakali; 

10 kalakuanana kaceluk hade; alus 
rumawatna ka anak; akuan ka tatamu; 
daek mangumbahkeun suku sasama 
umat Allah; lian ti eta, manehna oge 
daek nalang ka nu susah. Cindekna, 
kumureb kana sagala gawe anu harade. 

11 Randa-randa anu ngarora keneh 
mah, ulah diasupkeun kana daptar. Bisi, 
maranehna, katarik hayang kawin deui; 
— heug bae embung ngalakonan deui 
kawajiban ti Al Masih — 

lZeta hartina ingkar tina jangji seja 
satia ka Anjeunna. 

13 Atawa sok unjung-anjang ngadon 
ngobrol miceunan waktu, pipilueun kana 
urusan batur, sarta ngobrolkeun nu teu 
parantes. 

14 Alusna, randa-randa nu ngarora 
keneh mah, heug karawin deui bae: 
Sina baroga anak jeung ngurus rumah 
tangga; malar anu jaradi lawan teh, ulah 
boga upatkeuneun ti urang. 

15 Da aya randa-randa anu ingkar tina 
jalan anu bener, terus ngapruk kana 
jalan setan. 

16 Kitu deuih, upama dina hiji kulawarga 
aya randana. Eta kulawarga teh, 
boga kawajiban ngabayuan anggotana 
anu geus randa tea. Jadi, ulah nepi 
ngarerepot jamaah; sangkan jamaah 
bisa laluasa ngabayuan randa-randa, 
anu enya-enya perlu dibantu hirupna. 

!/ Kokolot anu hade ngokolotanana, 
kudu diajenan dua kali lipet. Komo 
lamun anjeunna getol hutbah jeung 
ngawuruk mah. 

18 Sabab ceuk Kitab oge: “Munding 
anu keur dipake, ulah diborongsongan;” 

jeung: “Nu digawe wajib meunang 
upah.” 

19 Hidep ulah guguan ka anu ngadukeun 
kokolot, kajaba lamun pangaduanana 
kuat saksi, nya eta aya dua atawa tilu 
jalma. 

20 Anu tetela salah, bolekerkeun bae 
dosana sina kanyahoan ku sarerea, 
sangkan anu sejen oge sarieuneun. 

21Bapa meredih ka hidep: Demi Allah, 
demi Isa Al Masih, jeung malaikat- 
malaikat anu kapilih; jalankeun ieu 
katangtuan teh ka nu karitu, tong 
asa-asa jeung ulah beurat sabeulah. 

22Jaba ti kitu, hidep ulah gampang- 
gampang numpangkeun leungeun, 
ngangkat jalma geusan nyekel papancen 
jamaah. Ulah kabaud ku jelema anu 
doraka. Jaga diri hidep sangkan tetep 
mulus. 

23 Nginget hidep teh, sakitu ririwitna; 
bapa nganasehatan, sangkan hidep 
nginum anggur oge, barang saregot 
mah; jadi, ulah ngan nginum cai 
wungkul. Eta teh perlu, keur 
ngalembutkeun kadaharan dina 
padaharan. 

24 Mungguh kasalahan jalma teh, aya 
anu ujug-ujug breh katohyan, — siga 
anu miheulaan lumpat arek ngadakwa 
ka pangadilan — aya oge anu kabukana 
sanggeus kalilanakeun. 

2* Lampah hade ge, kitu; aya anu breh 
harita keneh, aya nu henteu; tapi kabeh 
oge, mo burung nembrak. 

1Anu hirup di bawah pasangan, 

tegesna nu kumawula, kudu boga 
anggapan yen dununganana teh jalma 
nu wajib dihormat. Eta teh wajib 
hukumna, malar nu lian ulah meunang 
jalan geusan moyok kana pajenengan 
Allah jeung rukun ibadah urang. 

2@Wurukkeun eta teh ku hidep. 

3 Sing saha anu ngajar tojaiah, boh 
jeung timbalan nu saestu — nya eta anu 
ti Gusti Jungjunan urang, Isa Al Masih — 
boh jeung nu rukun ibadah urang; 

4tetela nu kitu teh jalma guminter, 
padahal taya kanyaho. Kikituanana 
wungkul keur pipaseaeun, nyieun 
padengkian, pacekcokan, upat-sinuat, 
timburu, 

"jeung papaduan anu manjang antara 
jelema-jelema anu geus leungiteun akal 
sehat jeung anu geus leungit bebeneran, 

anu nyangka yen ibadah teh bisa dipake 
jalan cari untung. 

6 Memang, lamun dibarengan ku 
katumarimaan mah, ibadah teh, bisa 
mere kauntungan anu luar biasa. 

/Sabab urang gumelar ka dunya teh 
teu mawa naon-naon, oge ana mulang 
moal bisa mawa naon-naon. 

8 Ku bisa dahar jeung make ge, urang 
teh geus kudu ngarasa untung. 

9? Sabab kapincut ku kabeungharan teh, 
matak mawa kana sasar; lian ti eta, oge 
matak karanggeum ku angen-angen 
anu nya minculak, nya nyilakakeun; anu 
antukna mah, tigebrus kana kabinasaan. 

10 Sabab watek pidunya atawa piduit 
teh, mangrupakeun akar sagala 
kajahatan. Sababaraha jalma oge, 
aya anu geus cul iman ku sabab 
katungkulkeun ku nyiar duit tea; 
da antukna mah, maranehna teh 
nganyenyeri hate sorangan. 

11 Hidep mah da jalma anu percaya ka 
Allah, kudu baid ka nu karitu teh. Anggur 
masing adil, jujur, ibadah, kuat iman, 
nyaahan, tahan uji, sarta someah. 

12 Prung geura tarung; pek balap 
ngamalkeun kayaktian di medan iman. 

Hontal hirup langgeng nu jadi pahlana. 
Hidep disaur ku Allah teh, — ku jalan 
ngikrarkeun pangaku kapercayaan di 
hareupeun saksi-saksi tea — nya geusan 
eta tujuanana! 

13 Di payuneun Allah — nu maparin hirup 
kana saniskara — sarta di payuneun 
Al Masih, — anu geus mintonkeun 
panyaksen sakitu sampurnana ka 
Pontius Pilatus — hidep, ku bapa ayeuna 
dipentes: 

14 Jalankeun ieu parentah sajujur- 
jujurna, sing ulah aya kuciwana, nepi 
ka datang Poening sumpingna Gusti 
Jungjunan urang, Isa Al Masih. 

15 Sumpingna geus pasti dina wanci-Na, 
kalayan timbalan pangjurung Allah, 
Maha Kawasa Nu tunggal, Rajaning 
sagala raja, Gustining sakabeh gusti; 

lé6tur anging Mantenna nyalira anu tan 
kenang pati, anu ngancik sajeroning 
cahaya anu teu bisa katembus. Taya 
hiji jalma anu kungsi nenjo Mantenna, 
taya hiji jalma nu baris nenjo Mantenna. 
Kahormatan, kakawasaan anu langgeng, 
kasanggakeun ka Mantenna. Amin. 

1/Anu baleunghar ku hidep kudu 
diwawantian, supaya ulah adigung; ulah 

neundeun harepan kana barang anu taya 
katangtuanana, nya eta kabeungharan 
upamana. Ngaharep mah kudu ka Allah, 
anu kawasa maparin sagala kani'matan. 

18Titah ku hidep, sina maranehna hade 
laku, sing sugih ku amal asih, amal 
saleh, sarta mere maweh; 

D jitung-itung nyengcelengan 
kahadean; teangeun keur jaman 
engke, nya eta pikeun dasar hirup anu 
kiwari eukeur disungsi. 

20 Timoteus, anaking! Rawatan 
pangajaran anu geus kacangking ku 
hidep teh masing apik. Jauhan omongan- 
omongan anu teu aruni sarta pangajaran 
gapong taya pulunganeunana, anu 
dipajarkeun teh “elmu” tea. 

'1Teu wudu aya, sabab sababaraha 
anggota teh geus nganut ka eta elmu, 
nepi ka ingkar tina iman kapercayaan. 
Mugia hidep katut dulur-dulur mendak 
berkah Allah. 


2 Timotius 


1 1Ti Paulus, anu ku marga timbalan 
Allah, jadi rasul-Na Isa Al Masih; 
diutus pikeun ngembarkeun amanat 
ngeunaan hirup anu asalna fi Isa Al 
Masih. 

2Dumateng jeng putra Timoteus. Mugia 
hidep ginuluran berkah rahayuning Allah 
— Rama — jeung Gusti Jungjunan urang, 
Isa Al Masih. 

3 Puji jeung sukur — anu medal ti 
saliring ati sanubari — kasanggakeun ka 
pangkon Allah, anu dibaktian ku bapa 
jeung ku karuhun-karuhun bapa. Bapa 
ngarasa sukur ku kaayaan hidep, anu 
ku bapa teu eureun-eureun didoakeun 
beurang peuting. 

4 Bapa teh inget bae ka hidep lantaran 
cipanon hidep tea. Jadi bapa teh pohara 
tibelatna, hayang gok bae papanggih, 
tada teuing pibungaheunana. 

? Bapa yakin, iman hidep ka Allah estu 
saiklasna; moal beda ti iman Lois, eyang 
hidep anu istri, kitu deui ti iman Enika, 
indung hidep. 

e Pamenta bapa, lakonan eta iman teh 
masing sumanget. Eta teh sih kurnia 
ti Allah ka hidep, waktu hidep ku bapa 
diberkahan tea. Gedurkeun dina hate 
hidep. 

ANu dipaparinkeun Allah ka hidep 
teh, lain roh anu kecing; tapi Ruh anu 
ngahudang wawanen, kanyaah, jeung 
matak bisa ngadalian diri. 

8 Ku sabab eta, hidep ulah ngarasa 
era ku perkara Gusti Jungjunan urang. 
Jeung ulah era ku hal bapa dijieun 
sakitan pedah satuhu ka Anjeunna. 
Muga hidep dijurung ku kakawasaan 
Allah, sangkan wani nyorang bahla 
bahayana ngawawarkeun Injil-Na. 

9?Urang geus disalametkeun ku 
Mantenna, dipilih jeung dijadikeun 
umat-Na. Lain pedah urang boga jasa, 
tapi ku karana geus kitu maksad-Na. 
Jadi, dasarna teh sih kurnia, anu geus 
ti samemeh gelar pajamanan oge geus 
ditangtoskeun baris dipaparinkeun ka 
urang, demi Isa Al Masih. 

10 kiwari, eta sih kurnia-Na teh, geus 
bukti ku sumpingna Isa Al Masih, 
Juru Salamet urang. Anjeunna geus 
namatkeun kakawasaan Maot sarta ku 


2 

karana Injil, jalan anu brasna kana hirup 
nu langgeng, geus kabuka. 

11 Geusan ngawawarkeun Injil eta, bapa 
diangkat jadi juru wawar, rasul, sarta 
guru. 

12 Nya ku sabab eta, nu matak bapa 
nandang sangsara oge. Tapi bapa henteu 
kaduhung. Sabab bapa nyaho pisan, ka 
saha percaya teh. Bapa yakin yen Allah 
kawasa ngaraksa kana amanat-Na anu 
diembarkeun ku bapa tea, tug, nepi ka 
Poe nu agung. 

13 Eta pangajaran ti bapa anu sakitu 
mulusna, ku hidep cekel sing bener. 
Jadikeun pituduh enggoning ngalakonan 
iman jeung ngamalkeun kanyaah anu 
asalna ti Isa Al Masih. 

14 Sagala anu geus dipercayakeun ka 
hidep teh mulya kabina-bina. Heug, hal 
eta teh, dijaga sing hade-hade kalawan 
pitulungna Ruh Allah anu ngancik di diri 
urang. 

15 Hidep nyaho, bapa teh geus 
ditaringgalkeun, boh ku urang Asia 
Leutik, boh ku Figelus, boh ku 
Hermogenes. 

16 Bapa ngadoakeun pisan ka 
Onesiporus sakulawarga. Anjeunna 

sering pisan niiskeun pikir bapa. Muga- 
muga anjeunna mendak rahmat Allah. 
Sabab anjeunna, teu era-era ngalongok 
bapa ka jero panjara. 

1/ Basa di Rum, anjeunna kungsi ngubek 
neangan bapa, nepi ka kapanggihna. 

18 — Dj mana enggeus datang kana 
Poe-Na, mugi-mugi anjeunna mendak 
nugraha ti Gusti — Kitu deui, basa bapa 
keur di Epesus. Anjeunna ge pohara 
dagdag-degdegna nguruskeun; kapan 
hidep oge nyaho. 

? Anaking! Mugia hidep kuat 

ngemban amanat pangandika anu 
dikurniakeun ku Allah dina katunggalan 
jeung Isa Al Masih. 

2 Pangandika anu ku hidep kadenge 
ti bapa, waktu dikotbahkeun ka jalma 
rea tea, ku hidep kudu diajarkeun 
ka jelema-jelema anu kira-kira baris 
bisaeun deuih ngajarkeun ka nu sejen. 

3 Hidep pribadi ulah jejerih sieun ku 
kasukeran, kumaha layakna perjurit Isa 
Al Masih anu utama. 

4 Perjurit anu eukeur manggul tugas, 
henteu musingkeun dirina ku urusan 
anu aya di saluareun kadinesan, malar 
kapake ku kapalana. 

”Kapan dina olahraga ge, ari hayang 
meunang mah, kudu nurut kana 
aturan-aturanana. 

6 Dina tani, anu pangheulana bisa 
metik hasil teh, patani anu digawena 
enya-enya. 

Eta sababna, ieu weweling bapa 
teh ingetkeun, malar hidep meunang 
pitulung ti Gusti. 

8 Hidep sing inget, Isa Al Masih, — 
anu geus sumping ngajadi manusa, 
gelar ka dunya ti turunan Daud — 
geus digugahkeun tina pupus-Na. Ieu 
pisan anu ku bapa dijieun acining 
pangwawaran teh. 

9? Ku lantaran bapa ngawawarkeun hal 
eta, bapa teh, nepi ka dibui, dijieun 
kawas ka penjahat. Tapi mungguh 
pangandika Allah mah pamohalan bisa 
kabarogod. 

10Tur bapa oge daek ngawayahnakeun 
maneh, dina nandanganana; sangkan 
jelema-jelema anu ku Allah geus 
dipilih teh, marareunang kasalametan 
sarta kamulyaan anu langgeng, ku 
manunggalna jeung Isa Al Masih. Ieu 
picatur di handap teh, bener: 

ll“Ku sabab urang geus ngiring paeh 
ka Anjeunna, tangtu oge baris ngiring 
hirup jeung Anjeunna. 

l2Lamun kuat tur sabar dina 
nandangan, urang baris ngiring 
ngarajaan. Sabalikna lamun mungkir, ku 
Anjeunna ge tangtu dipungkir. 

13 Najan urang teu satia, Anjeunna mah 
tetep satia-Na. Sabab Anjeunna mah, 
hamo mungkiran salira-Na.” 

14 Pepelingkeun ku hidep, ngeunaan hal 
eta, ka anggota-anggota. Demi Allah, 
wanti-wantikeun ka maranehna ulah sok 
parebut omong, euweuh hasilna, ngan 
matak bingung ngadengena bae. 

15 Hidep sorangan kudu ihtiar, sangkan 
hidep kaanggo ku Allah; sakumaha 
layakna pagawe anu hade, anu teu era 
ngemban timbalan ti Mantenna, tur 
ati-ati enggoning ngawurukkeun amanat 
kayaktian. 

16 Hidep kudu ngajaga diri, ulah nepi 
ka gorgar parebut paisan kosong jeung 
jelema-jelema tukang loba omong. 
Sabab hal eta teh, ngan matak tambah 
ngajauhkeun jelema ti Allah. 

1/ Pangajaran maranehna teh, lir ibarat 
panyakit kangker anu nyaliara dina 

awak. Di antara maranehna teh, aya 
jelema anu ngarana Himenius jeung 
Piletus, 

18anu geus alingkar tina kayaktian. 
Ceuk maranehna: Kiamat teh geus 
kajadian. Temahna, aya sawatara jalma 
anu nepi ka ruksak imanna. 

19Tapi pademen kenging Allah mah, 
reugreug pageuh sarta dicap ku tulisan 
anu kieu unina: “Pangeran uninga, 
nu mana kagungana-Na.” Jeung: “Nu 
rumasa jadi umat Pangeran, kudu 
miceun kadorakaan.” 

20 Paparabotan imah anu gede mah 
pepek, aya nu tina emas perak, aya anu 
tina kayu, jeung anu tina taneuh oge 
aya. Anu tina emas jeung perak paranti 
pesta, anu tina kayu jeung taneuh mah 
pikeun sapopoe. 

2“1Anu geus meresihkeun diri tina 
kadorakaan, baris dipakena kana tujuan 
anu luhung; lir parabot imah anu ku nu 
bogana dipupusti, dipakena ngan pikeun 
maksud-maksud anu utama wungkul. 

22Hidep ulah nurutkeun perbawa 
napsu kangoraan. Udag kaadilan jeung 
kanyaahan, hontal kaakuran, bareng 
jeung kanca-kanca anu pada-pada 

temen-tinemenan ngandel jeung 
ngaharepna ka Pangeran. 

23 Hidep ulah daek diajak papaduan 
ngeunaan sual-sual anu mahiwal tur 
euweuh mangpa'atna. Ku hidep tangtu 
kama'lum, yen nu kitu mah ngan 
nungtun kana papaseaan wungkul. 

24 Padahal nu jadi abdining Gusti mah, 
teu meunang papaseaan sarta salawasna 
kudu someah ka sarerea. Kudu jadi guru 
anu luhung, lantip, sabar, 

25 sarta lemah-lembut dina 
nyanghareupan lawan. Malakmandar 
lawan teh ku Allah dipaparinan jalan 
kana pertobat, nya eta daek narima 
kayaktian, 

26 lilir pikirna lantaran diuculkeun tina 
cangkereman Iblis anu ngawasaan 
maranehna. 

3 ! Anaking! Dina jaman ahir bakal aya 
rupa-rupa kasukeran. 

2Jalma-jalma jaradi sararakah, piduit 
kabina-bina, takabur, galede hulu, 
upatan, ngalawan ka kolot, taya 
panarima, ngapilainkeun ka Allah, 

3ilang kanyaah, ahli ngagogoreng, 
ngumbar napsu, telenges, dedegler, 

4 hianat, nekad, mokahaan, ieu aing, 
batan ibadah anggur biur ngecak-ngebur. 

Ibadahna teh, ti luarna wungkul; 
ari jero-jerona mah, teu dipake. Anu 
kararitu teh kudu singkiran sing jauh! 

6 Aya deui anu sok unjung-anjang 
ka imah batur jeung mangaruhan 
awewe-awewe anu gampang kaolo, 
anu geus kabugbrugan dosa, sarta 
karimbunan napsu-napsu. 

/Awewe-awewe eta teh, teu weleh- 
weleh ngulik kana bebeneran mah, tapi 
tetep teu nyaho kana kayaktian. 

8 Eta teh, ku lantaran ngalawan kana 
kayaktian, nepi ka ruksak budina pecat 
imanna. Awewe-awewe nu kitu teh, 
teu beda ti Yanes jeung Yambres, anu 
baheula ngalawan ka Musa tea. 

9 Lian ti eta, kalakuan anu kararitu mah, 
moal bisa lana; geuning kawas Yanes 
jeung Yambres tea ge, kabodoanana 
teh, baris gancang-gancang katangar ku 
sarerea. 

10 Sukur, hidep mah satia kana 
pangajaran bapa, kalakuan bapa, 
pamadegan bapa, iman bapa, 
kasabaran bapa, kanyaahan bapa, sarta 

kapengkuhan bapa. Hidep ge, geus 
nyorang dikaniaya jeung sangsara, 

11 sakumaha nu geus kaalaman ku bapa 
di Antioki, Ikonium jeung di Listra tea. 
Bapa geus nandangan kaniaya-kaniaya 
eta jeung Gusti ge, geus ngaleupaskeun 
bapa tina sakabeh kaniaya. 

12 Memang, anu ibadah ka Allah jeung 
percaya ka Isa Al Masih mah geus pasti 
nandangan panganiayaan. 

13Tapi mungguhing anu jahat mah, 
baris tambah jahat; tukang tipu ge, 
baris beuki maceuh bae tupa-tipuna teh; 
maranehna ngalakukeun hal eta, lain ka 
batur bae, tapi ka dirina sorangan oge. 

14 Kayaktian anu ku hidep enggeus 
kacangking tur geus jadi kayakinan. Hal 
eta, ku hidep kudu terus dicangking bari 
kudu eling ka anu merena. 

15 Inget, ti leuleutik hidep geus diajar 
Kitab Suci, anu ngalantarankeun hidep 
boga pangarti jeung nungtun kana 
kasalametan, ku jalan iman ka Isa Al 
Masih. 

16 Saeusining Kitab Suci teh, kabeh 
ge, Wahyu ti Allah, keuna pisan 
pikeun ngadegkeun kayaktian, pikeun 
ngawuruk, pikeun nuduhkeun kasalahan, 

pikeun ngomean tingkah laku, nungtun 
kana hirup anu lempeng tur bener. 

1/ Jadi, jelema-jelema nu jaradi abdi 
Allah teh, geus dilengkepan ku pangarti, 
supaya maranehna bisa ngalampahkeun 
sagala pagawean anu hade. 
A 1Bapa menta ka hidep di hadirat 

Allah jeung Isa Al Masih, anu baris 

nerapkeun hukum adil ka anu harirup 
jeung nu paraeh. Demi pisumpingeuna- 
Na jeung demi Karajaana-Na: 

2Embarkeun amanat pangandika Allah! 
Sing sabisa-bisa, boh keur salse, boh 
keur riweuh; sing bisa ngayakinkeun ka 
batur, papatahan, benerkeun, bari ulah 
tinggal ti kasabaran. 

3 Sabab baris datang mangsana, 
jelema-jelema teh arembung ngadenge 
kana omongan sehat, kalah ka sakama- 
kama jeung maluruh guru-guru anu 
ucap-ucapanana dapon ngareunah kana 
ceuli wungkul. 

4Kana perkara anu sayaktina mah, 
maranehna wani nyarocokan ceuli; teu 
cara kana perkara anu bid'ah jeung 
tahayul, ceulina wani raracung. 

”* Dina suasana anu kumaha bae oge, 
hidep kudu tetep bisa ngawasaan 

diri jeung kudu daek wayahna. Hidep 
ulah kapok ngalakonan papancen. 
Pangwawaran kudu jalan terus! 

6 Bapa onaman, geus tereh kana ngocor 
getih — lir kurban — sarta tereh kana 
nekanan ajal. 

/ Ayeuna bapa geus rengse tina jurit tur 
jeung unggulna; iman bapa ge, teu cecel 
teu bobocel. 

8 Ayeuna bapa eukeur ngadago pahlana, 
nya eta makuta kayaktian, anu ku Gusti 
Hakim Nu adil baris diserenkeun dina 
Wanci poeana-Na. Lain ka bapa bae, tapi 
ka sarerea oge, nya eta sakur anu nyaah 
jeung nganti-nganti pisumpingeuna-Na. 

9? Coba ihtiar, sangkan hidep bisa 
buru-buru datang ka bapa. 

10 Sabab bapa geus kaleungitan ku 
sababaraha urang. Kahiji ku Demas, anu 
ninggalkeun bapa lantaran kagembang 
ku barang dunya. Manehna geus indit ka 
Tesalonika. Kadua ku Kreskes, anu ku 
bapa dititah ka Galata. Katilu ku Titus, 
anu ku bapa dititah ka Dalmatia. 

11 Ayeuna bapa teh ngan ukur jeung 
Lukas bae. Ajakan Markus ka dieu, perlu 
pikeun ngurusanan bapa. 

12 Sabab Tihikus, ku bapa geus dititah 
ka Epesus. 

13 Sakalian, ku hidep, bawa jubah bapa 
anu ditunda di Troas tea, di imah Karpus; 
kitu deui, kitab-kitab bapa, sumawonna 
kitab anu tina kulit tea mah. 

14 Aleksander, Ki paledang tea, pohara 
gorengna ka bapa. Anging Gusti anu 
wenang ngabalesna mah: Satimpal 
jeung kalakuanana. 

15 Hidep oge, kudu ati-ati 
nyanghareupan manehna. Sabab 
kacida ijideunana, kana pangajaran ti 
urang teh. 

16 Basa perkara bapa mimiti dipariksa, 
mani taya hiji-hiji acan anu bela, kabeh 
nyalingkir ti bapa. Tapi mugi-mugi 
bae, ku Allah teu dietangkeun kana 
naon-naon! 

1/ Sukur, harita, Gusti mah henteu 
ngantunkeun. Tapi maparin kategeran 
nepi ka bapa bisa jucung mere 
pangwawaran tur didarenge ku jelema- 
jelema anu aya di saluareun bangsa 
Yahudi. Harita, bapa teh sasat leupas ti 
maung anu rek nekuk. 

18Taya deui — anging Gusti — nu 
baris ngaleupaskeun bapa tina sagala 

pakewuh sarta baris nyandak bapa ka 
Karajaana-Na di sawarga. Kamulyaan 
kasanggakeun ka Anjeunna sapapaosna! 
Amin. 

19 Tepikeun salam bapa ka Priska, 
Akuila, jeung ka Onesiporus 
sakulawarga. 

20 Ari Erastus, tuluy bae matuh di 
Korinta. Sedengkeun Tropimus mah 
ditinggalkeun di Mileta; da keur gering. 
Hidep ka dieu teh, kudu samemeh usum 
tiris. 

21 Aya salam ti Ebulus, Pudes, Linus, 
jeung Klaudia; kitu deui, ti sakabeh 
dulur-dulur. 

22 Muga hidep disarengan ku Gusti sarta 
diaping ku berkah sih kurnia-Na! 


Titus 


1 1Ti Paulus, abdining Allah sarta 
rasul Isa Al Masih, anu dipiwarang 
nguatkeun iman umat Allah sarta 
nungtun maranehna kana kayaktian 
nurutkeun agama anu diagem ku urang, 

2anu didadasaran ku pangarep-ngarep 
kana hirup langgeng tea. Allah anu 
ngajangjikeun hal ieu ka urang, ti alam 
bihari keneh, mustahil jalir. 

3 Sanggeus nitih kana wanci, eta jangji 
teh ku Mantenna dibuktikeun dina 
pangwawarana-Na. Eta pangwawaran 
teh dipercayakeun ka simkuring, ku 
Allah, Juru Salamet urang. 

4 Surat dumateng Titus, anu ku karana 
saiman sasat anak pituin, nepi ka 
urang jadi sabeungkeutan. Muga anjeun 
pinanggih rahmat, piwelas katut rahayu 
ti Allah Rama, jeung ti Isa Al Masih, Juru 
Salamet urang. 

”Nu matak anjeun ditinggalkeun di pulo 
Kreta teh, nya eta pikeun memeres jeung 
neruskeun hanca. Anjeun kudu ngangkat 
kokolot-kokolot pikeun jamaah, di 

unggal-unggal tempat. Dasarna kudu 
nurutkeun pituduh ti simkuring tea, nya 
eta: 

6eNu kudu diangkat teh, anu mulus 
kalakuan, anu teu nyandung, anu anak- 
anakna balageur, anu taya cawadeunana, 
jeung anu tara ngabarandel. 

/Sabab jeneng pamingpin jamaah teh 
manggul papancen ti Allah, teu meunang 
nyieun codeka, teu meunang gumede, 
panas-baran, mabok, teu kaopan, jeung 
hawek. 

8 Sabalikna, pamingpin jamaah mah 
kudu darehdeh, biluk ka nu hade, sabar, 
adil, iklas, lantip, 

9?kukuh kana ajaran sajati sarta 
luyu jeung pangajaran anu geus 
katarima. Tah nu karitu anu baris 
bisa nerapkeun ajaran sajati teh, anu 
baris bisa ngahatean jamaahna, tur 
wani menerkeun kasalahan-kasalahan 
jelema-jelema anu boga tekad ngalawan. 

10 Da loba keneh atuh anu ngaralawan 
teh, anu rek ngasupkeun pangajaran 
nu nyeleweng; pangpangna mah, ti 
golongan umat turunan Yahudi. 

11 Nu kararitu, kudu dibekem sungutna. 
Sabab pangajaranana, matak runtag 

sajamaah. Pangna ngarulik elmu teu uni 
oge, taya lian ti rek nyiar untung nu teu 
halal. 

12 Nepi ka aya urang Kreta, nabina 
pisan, kungsi ngomong kieu: "Urang 
Kreta mah, saumur-umur, jaba ti wadul 
teh teu beda ti kerud, nya gembul nya 
kedul." 

13 Bener naker eta ucapan teh. Weweleh 
nu karitu teh ku anjeun, malakmandar 
iman kapercayaanana pulih deui; 

14ulah sina ngeukeuweuk bae talari 
karuhun Yahudi, ngagul-ngagul aturan- 
aturan beunang manusa, teu malire 
kayaktian. 

15 Pikeun anu hatena suci mah, sagala 
ge suci. Sabalikna, pikeun nu pecat 
iman mah, euweuh nu suci lantaran nya 
pipikiran nya kalakuan, kotor bae. 

16 Majar maneh nyaho ka Allah, ari 
kalakuan sabalikna. Jelema-jelema 
karitu mah, gawena ngan ngaralawan 
bae, pinuh ku kaijid, jeung taya 
pupurieunana. 

1Tepikeun ku anjeun pangajaran anu 
sehat. 

2Nu karolot, papatahan: Kudu rintih, 
asak jeujeuhan, make wibawa, mulus 
iman, nyaahan, jeung sabar. 

3Kaum ibuna, papatahan: Kudu hirup 
sakumaha pantesna nu dipikolot, ulah 
upatan, ulah jadi budak inuman, kudu 
bisa mere pituah pupurieun, 

ngajar anu ngora sina nyaah ka salaki 
jeung ka anak, 

” lantip, surti, jadi ibu rumah tangga 
anu utama, anu ngesto ka salaki, 
pikeun ngajaga supaya ulah aya anu 
ngagorengkeun kana pangandika Allah. 

e Barudak ngorana kudu dididik sina 
harideng barisa mawa diri. 

/ Anjeun sorangan, kudu jadi picontoeun 
dina sagala hal. Mun ngawuruk, anjeun 
kudu jujur, enya-enya, 

8 basana sing ngaguluyur, ulah 
ngondang pibantaheun, sangkan nu niat 
ngalawan era sorangan tina teu manggih 
cawadeun ti anjeun. 

9Anu karumawula, papatahan: Kudu 
nurut dina sagala rupa ka dunungan, 
ulah bantahan, 

10ulah salingkuh, kudu beunang 
dipercaya salawasna, sagala 
pagaweanana kudu matak tambah 

jinungjungna ajaran Allah, Juru Salamet 
urang. 

11 Sabab Allah teh, geus maparin 
rahmat kasalametan ka sakumna 
manusa. 

12 Sih kurnia Mantenna teh ngandung 
pepeling, sangkan urang miceun lampah 
doraka jeung hawa napsu dunya; jaba ti 
eta, urang ge supaya nyaliksik diri, jujur, 
sopan, sarta ibadah dijaman kiwari; 

13 bari manteng kana pidatangeunana 
mangsaning rahayu, nya eta wanci 
ebrehna kamulyaan Allah jeung Juru 
Salamet urang Nu agung, Isa Al Masih. 

14 Anjeunna geus ngorbankeun salira 
ngabela urang, sangkan urang luput tina 
sagala nu jahat, ngajadi hiji umat anu 
geus disucikeun tina dosa, sarta rajin 
ngalampahkeun kahadean. 

1!" Tah wurukkeun kitu. Dina mere 
sumanget jeung ngayakinkeun jelema, 
anjeun, sabisa-bisa kudu ngandung 
pangaruh; sangkan saha bae ge, ulah 
bisa ngajojore. 

1Anjeun kudu ngawawadian Jamaah, 

supaya tunduk ka anu nyekel 
pingpinan, nurut kana pituduhna, sarta 
siap nohonan gawe nu hade. 

2Ulah sok upat-sinuat ulah nyiar 
picekcokeun, hade tata hade basa ka itu 
ka ieu. 

3 Da urang ge tadina mah cupet, 
bantahan ka Allah, sasar, jeung jadi 
bujang kahayang, tukang ngumbar 
kasukaan, pikacuaeun batur bari silih 
pikangewa. 

4Sukur, Allah, nu jadi Juru Salamet 
geus mintonkeun welas asih-Na, 

? kersa nyalametkeun ka urang. Lain 
pedah urang hade laku; tapi eta mah, 
saestu ku karana sih piwelas-Na bae; 
Ari Mantenna nyalametkeun urang teh, 
nya eta ku jalan urang geus enya-enya 
narima baptisan anu ngalambangkeun 
yen urang teh geus ngajadi hiji jelema 
anu anyar dijurukeun sarta narima hirup 
anu salawasna dianyarkeun ku Ruh 
Allah. 

6Eta Ruh Allah, dipaparinkeun ku Allah 
ka urang teh tanpa wates wangen, ku 
perantaraan Isa Al Masih, Juru Salamet 
urang. 

/'Ku berkahna sih kurnia Isa Al Masih, 
urang teh bisa nyorang hirup anu bener 
tur aya hak meunang warisan tina hirup 
anu langgeng, anu keur diarep-arep tea. 

8 Ieu teh pasti, hamo gagal. Omat, hal 
ieu muga ditetelakeun enya-enya ku 
anjeun, sangkan anu keur aribadah teh 
suhud junun dina kahadean. Tanwande 
gede tur alus mangpa'atna. 

9? Ulah sina beunang kapancing ku anu 
niat ngajak padu sual berendelan ngaran- 
ngaran karuhun bari nyawalakeun ajaran 
Toret nepi ka matak parasea. Kalakuan 
kitu teh, siwah tur sama sakali taya 
gunana. 

10Anu sok ngabengkahkeun mah, 
lamun geus teu beunang diingetan ku 
sakali dua kali, geus ulah dipirosea deui. 

11 Kama'lum ku anjeun ge, jelema 
kitu mah sasar, engke ge kahukum ku 
polahna sorangan. 

12Upama utusan simkuring geus datang 
ka anjeun, duka Artemas duka Tihikus, 
sabisa-bisa anjeun kudu geuwat neang 
simkuring ka kota Nikopolis; sabab salila 
usum tiris mah, simkuring rek mukim 
heula di dinya. 

13 Pangnulungankeun Senas, ahli 
hukum tea, kitu deui Apolos. Sabisa-bisa, 
pangihtiarkeun sagala kaperluanana, 
sina maranehna buru-buru bisa mariang 
ngalakonan gawe. 

14 Dulur-dulur ge, ku anjeun nasehatan: 
Kudu dialajar digawe kituh, nyiar rejeki 
anu halal keur nyumponan pangabutuh 
sorangan, malar hirupna aya gunana. 

15 Dulur-dulur anu keur bareng jeung 
simkuring ayeuna, ngaririm salam. 
Pangnepikeun salam sono simkuring ka 
dulur-dulur saiman. Mugi-mugi rahmat 
Allah nyarengan ka saderek. 


Filemon 


1 1Ti Paulus, anu keur dipanjara 

ku karana Isa Al Masih, jeung ti 

saderek Timoteus. Serat kahatur saderek 
Pilemon, sobat jeung mitra sagawe. 
2Oge kahatur Nyi Apia jeung saderek 

Arsipus kanca saperjuangan urang 

tea; katut dulur-dulur jamaah anu 
karumpulanana sok di saderek. 

3 Mugi-mugi sadayana ginanjar rahmat 
rahayu berkah ti Allah, Anu jumeneng 
Rama, jeung ti Isa Al Masih, Gusti 
Jungjunan urang. 

4 Saban-saban neneda, simkuring tara 
tinggal ti ngunjukkeun saderek ka Allah 
dibarung ku muji sukur; 

”lantaran ngadenge saderek pohara 
nyaah satiana ka Isa, Gusti Jungjunan 
urang, jeung ka sakumna umat Allah. 

6 Simkuring neneda deui, mugi-mugi 
tali mimitran jeung saderek teh matak 
nambahan jembarna paningal saderek 
kana satiap mangpa'at buah-buahna 
pagawean urang kanggo Al Masih tea. 

"Kanyaah anu ku saderek diipuk dina 
hate sakur anu palercaya teh, estu 
matak bungah jeung matak lipur ka 
simkuring. 

8 Ngingetkeun urang teh saiman ka Al 
Masih, simkuring wani tadah-tuduh anu 
ku saderek perlu dilakonan. 

9Tapi ngingetkeun kana kanyaah 
saderek, simkuring moal rek ngudukeun. 
Simkuring, Paulus, — tina rumasa geus 
kolot tur keur aya di jero panjara ku 
karana Isa Al Masih — 

10 seja menta tulung keur Onesimus 
tea; anu sasatna, dina harti rohani mah, 
manehna teh anak simkuring. 

!l1Tadina mah, pikeun anjeun, 
Onesimus teh tanpa guna. Tapi ayeuna 
mah, geus jadi tanaga anu penting, boh 
keur saderek, boh keur simkuring. 

12Ayeuna, eta beubeulahan hate 
simkuring teh, rek dipulangkeun deui ka 
saderek. 

13 Saenyana, nurutkeun kahayang mah, 
mending sina tetep heula ngabantu 
simkuring sabot eukeur dipanjara, — ku 
karana Injil tea — itung-itung wawakil 
anjeun. 

14Tapi papadaning kitu, teu pisan-pisan 
seja nangtukeun kudu kitu. Ieu mah 
manawi saderek rido, supaya saderek 
ulah ngarasa kapaksa enggoning 
ngalampahkeun ka hadean teh. 

15 Kawasna, pangna saderek kudu pisah 
ti Onesimus sawatara lilana teh, sangkan 
ayeuna manehna saumur-umur aya deui 
di saderek. 

16 Bedana, ayeuna mah, manehna teh 
geus lain harkat kawula deui. Tapi leuwih 
ti kitu, da manehna teh geus jadi dulur 
nu dipikanyaah. Kitu, ari simkuring ka 
manehna mah. Nya komo ku saderek 
mah, boh sacara lahir, kitu keneh sacara 
iman ka Al Masih. 

1/ Ku kituna, upama enya anjeun ngaku 
mitra ka simkuring; ngaku ka Onesimus 
teh, sing cara ka simkuring bae. 

18 Bisi bae manehna kungsi ngarugikeun 
atawa boga hutang ka anjeun, 
tempuhkeun ka simkuring bae. 

19 Nya Paulus, anu nandatangan 
dina ieu surat nu baris mayaranana. 
Simkuring moal rek nyabit-nyabit, yen 
saderek teh geus kahutangan pati ka 
simkuring. 

20 Tapi demi pajenengan Gusti, mugi 
anjeun kersa nulungan simkuring sakali 
ieu mah. Demi Al Masih, simkuring teh 
ku hayang dibubungah ku anjeun. 

21 Simkuring nyuratan teh kajurung ku 
kayakinan, yen saderek baris mere teh 
leuwih ti nu dipenta. 

22 Salian ti eta, simkuring teh hayang 
dipangnyadiakeun kamar; sabab gede 
harepan yen simkuring teh, — berkah 
doa anjeun keneh — baris kawidian ku 
Allah mulang deui ka anjeun. 

23 Aya salam pikeun anjeun ti saderek 
Epapras, batur sapanjara simkuring; 
dipanjarakeun teh, nya kitu, pedah 
anjeunna percaya ka Al Masih oge. 

24 kitu deui anu eukeur ngabarantu 
pagawean simkuring: Markus, 
Aristarkus, Demas jeung Lukas ngaririm 
salam oge." 

235 Mugi-mugi aranjeun mendak sih 
piwelas-Na Al Masih. 

Ibrani 


1 1 Baheula, Allah sering ngandika 
nganggo rupa-rupa cara ka karuhun 
urang, ditepikeunana ku nabi-nabi. 

2“ Kiwari, — dina jaman ahir — ngandika- 
Na ka urang teh, ku perantaraan Putra- 
Na anu geus diserenan sakabeh perkara. 
Langit jeung bumi oge, dijadikeunana 
teh, nya ku Putra-Na. 

3 Nya Anjeunna nu jadi cahaya 
kamulyaan Allah, nu ngalap kana salira 
Allah ku manten. Nya Anjeunna anu 
murba ka saniskara ku Pangawasa 
Pangandikana. Sanggeus nyucikeun 
manusa tina dosa, Anjeunna munggah 
deui ka sawarga, linggih di tengeneun 
Allah Nu Maha Kawasa. 

4 Allah ngajungjung Putra-Na leuwih 
luhur batan paramalaikat; hal eta, tetela 
tina gelaran-gelarana-Na anu aragung. 

"Taya hiji malaikat oge, an u geus 
didawuhan kieu ku Allah cara Anjeunna: 
“Hidep estu Anak Kami, anu diyugakeun 
ku Kami kiwari.” Taya hiji malaikat anu 
kenging dawuhan cara Anjeunna: “Nya 

Kami pi-Ramaeunana, ari Anjeunna nya 
Putra Kami.” 

6 Nalika eta Putra Cikal teh diutus ka 
dunya, Allah ngandika kieu: “Malaikat- 
malaikat Allah, kabeh wajib ngabakti ka 
Anjeunna.” 

/Ari hal malaikat-malaikat mah 
didawuhkeuna-Na teh kieu: “Malaikat- 
malaikat ku Mantenna dijadikeun 
gelebugna angin ribut, abdi-abdi-Na 
dijadikeun gedurna seuneu.” 

8 Ngeunaan Putra-Na: “Singgasana 
Gusti, nun Pangeran, sapapaosna moal 
oyag moal gedag. Gusti ngereh Karajaan 
kalawan adilna. 

9 Gusti miasih ka nu satuhu, cua kana 
kajahatan. Eta margina, nu mawi ku 
Allah, Panutan Gusti diserenan kawasa 
nyangking kamulyaan, punjul ti anu 
sanes-sanesna.” 

10 Aya deui, kieu: “Kawitna, nun Gusti, 
Gusti ngajadikeun langit jeung bumi, 
dipidamel ku panangan ku anjeun. 

11 Eta sadayana bakal sirna, nanging 
Gusti mah tetep jumeneng. Sadayana 
baris bobo sapertos anggoan, 

l2ku Gusti baris ditilepan sapertos 
nilepan lawon, baris digentos jeg 


IBRANI 1.13—-2.3 3 


ngagentos anggoan. Dupi Gusti mah 
hamo barobah, hamo aya heubeul-Na.” 

13 Ka paramalaikat mah, Allah teu 
kantos ngadawuh kieu: “Hiap, hidep diuk 
katuhueun Kami, Kami baris ngagusuran 
musuh-musuh hidep, sina ngajaloprak 
dina suku hidep.” 

14 Ana kitu, naon atuh ari paramalaikat? 
Taya lian, eta mah kabeh oge bangsa 
roh purah ngalalayanan; nu diutus ku 
Allah purah ngadeudeul manusa anu rek 
dipaparin kasalametan. 

? 1Ku kituna, urang kudu beuki 

saregep kana perkara-perkara anu 
geus tepi kana ceuli urang. Sabab 
lamun teu kitu, urang baris leungiteun 
padoman. 

2@Amanat anu ditepikeun ngan ukur 
ku malaikat-malaikat ge sakitu penting 
kabina-bina. Tepi sing saha nu teu 
malire, nya teu nurut kana eta amanat 
teh, pinasti meunang hukuman anu 
satimpal. 

3 Rek bisa lolos kumaha urang tina 
hukuman, upama urang teu daek malire 
kana eta amanat kasalametan. Nya anu 
ngawitan ngembarkeunana teh, Gusti 
Jungjunan urang ku anjeun. Ti dinya, ku 

sakur anu ngarupingna dinyatakeun ka 
urang yen hal eta, estu saenyana. 

4Tur, hal eta teh, dikuatan ku Allah 
ku manten anu mintonkeun rupa-rupa 
tanda ajaib, mujijat-mujijat, jeung 
dadamelan-dadamelan anu araheng. 
Lian ti eta, Allah teh ngurniakeun Ruh 
Allah, numutkeun pisapuk manah-Na. 

” Dunya, dina jaman anu bakal datang, 
ku Allah henteu dikawasakeun ka 
paramalaikat. 

6 Anggur sakumaha ceuk Kitab: “Nun 
Pangeran, naon tea manusa teh, pangna 
ku Gusti dugi ka dipikamelang? Sareng 
saha manusa teh, nu mawi ku Gusti 
dilayad? 

/Mung pikeun sakedap bae, Anjeunna, 
ku Gusti dikersakeun aya di sahandapeun 
malaikat-malaikat teh; salajengna mah, 
Anjeunna dimakutaan ku kamulyaan 
sareng kaagungan. 

8 Dikawasakeun murba kana saniskara, 
nalukkeun sagala rupi kana dampal 
sampeana-Na.” Ari anu ku Allah 
ditalukkeun ka Anjeunna teh, estuning 
saniskara perkara. Tegesna, taya pisan 
anu diiwalkeun. Kiwari, yen saniskara 

geus ditalukkeun ka Anjeunna teh, ku 
urang acan katembong. 

? Anu ku urang geus kasaksian mah, 
nya eta: Isa teh kantos sakeudeung 
ku Allah disina leuwih rendah batan 
malaikat, sina pupus pikeun kabeh 
manusa anu kalintang dipiwelas-Na ku 
Allah. Tapi sanggeus Anjeunna nemahan 
pati, lajeng ku Allah dimakutaan ku 
kamulyaan jeung kaagungan. 

10 Sabab ku Allah, — anu jadi Maha 
Cipta jeung anu jadi panyacapan 
sakabeh perkara — Isa teh dijadikeun 
jejer jalan kasalametan; Anjeunna ge, 
geus disina nyorang sangsara heula, 
nya pikeun ngahontal kasampurnaan 
tea, sangkan Anjeunna iasa nyandak 
loba manusa manjing kana kamulyaan 
sawarga. 

11 Anjeunna, — anu nyanggakeun 
manusa ka pangkon Allah — jeung 
manusa anu disanggakeuna-Na teh, 
asalna sami tunggal sa-Rama. Ku 
kituna, Anjeunna teh henteu lingsemeun 
ngangken dulur ka manusa. 

12 Saur-Na oge: “Pajenengan Ama, nun 
Allah, ku Abdi sumeja dimashurkeun 

ka sadaya dulur-dulur, sumeja dipuji di 
jamaah.” 

13 Saur-Na keneh: “Kami nanggeuhkeun 
pangharepan ka Allah.” Jeung: “Ieu 
Kami, babarengan jeung anak-anak 
Kami paparin ti Allah.” 

14Ku sabab anu diangken jadi putra- 
putra-Na teh manusa biasa, Anjeunna 
iklas nyamikeun salira ka maranehna; 
nya hurip-Na teh sakumaha hirup 
maranehna, supaya ku jalan pupus-Na, 
setan anu ngereh alam maot teh, 
ditumpes. 

15 Ljan ti eta, supaya sakur anu saumur 
hirupna teu leupas-leupas tina kasieun 
ku kawasaning ajal, bisa leupas tina 
geugeuhanana. 

16 Tetela, anu dibela dipiwelas ku 
Anjeunna teh lain paramalaikat, tapi 
umat turunan Ibrahim. 

!/ kitu, pangna Anjeunna dina sagala 
perkara disamikeun jeung dulur-dulur-Na 
teh; nya supaya enggoning maranehna 
ngabdi ka Allah, Anjeunna iasa jadi 
Imam Agung anu satia tur welas asih 
enggoning nebus dosa umat-Na. 

18Ku lantaran Anjeunna kantos 
nandangan rupi-rupi cocoba, Anjeunna 

iasa maparin kakuatan ka sakur anu 
keuna ku cocoba. 

1 Dulur-dulur! Aranjeun anu ku 

Allah enggeus disaur jadi umat 
kagungana-Na. Puseurkeun perhatian 
aranjeun ka Isa, anu ku Allah geus 
diutus pikeun jadi Imam Agungna urang. 

2Anjeunna kacida kumurebna ka Allah, 

anu ngajenengkeuna-Na; sakumaha 
Musa kumureb kana nohonan papancen 
di sakuliah wangunan Allah. 

3 Parandene, Isa mah leuwih-leuwih 
hormateuna-Na ti batan Musa. Da 
sawajarna, ari nu ngawangun mah, 
leuwih mulya ti batan nu diwangunna. 

Tiap wangunan, tangtu aya anu 
ngawangunna. Ari wangunan jagat alam 
raya, diwangunna teh ku Allah. 

? Di jero eta wangunan kagungan Allah, 
nya Musa anu jadi abdi Allah anu tuhu 
kana papancen. Papancenna teh, nya eta 
jadi saksining timbalan Allah anu bakal 
diandikakeun. 

eTapi Al Masih mah, kumureb-Na 
teh, sakumaha kumurebna nu jadi 
Putra, anu dikawasakeun ngurus 
panglinggihan kagungan Rama. Urang 
bisa ngarasa betah matuh di dinya, tapi 

saratna urang kudu berjuang kalawan 
temen-tinemenan tur tahan uji tepi 
ka panganggeusan, jeung manteng 
cengeng ka anu diarep-arep. 

"Regepkeun dawuhan Ruh Allah ka 
aranjeun, anu ungelna: “Upama maraneh 
poe ieu ngadenge timbalana-Na, 

8 poma, ulah neuaskeun hate kawas 
nu enggeus-enggeus, waktu maraneh 
ngalawan ka Allah, jaman diuji di tegal 
kikisik tea. 

9 Harita, karuhun-karuhun maraneh 
geus wani wangkelang sarta curiga 
ka Kami; padahal, nepi ka opat puluh 
taun pisan maranehna teu petot-petot 
nyaksian padamelan Kami. 

10 Ahirna, Kami nepi ka kudu amarah ka 
maranehna. Nepi ka ceuk Kami: "Dasar 
tukang sasar pikir, arembung nyaho 
kana jalan nu ti Kami.” 

11 Bawaning amarah, Kami nepi ka 
sumpah: “Maranehna hamo bisa milu ka 
tempat pangreureuhan Kami.”” 

1? Ku sabab eta, masing ati-ati; ulah 
nonggongan jeung nyieun pamolah 
anu matak jaheut manah Allah Anu 
jumeneng. 

13 Anggur kudu silih elingan unggal- 
unggal poe, satungtung anu disebut 
“poe ieu” aya keneh, supaya ulah nepi 
ka aya anu sasar kasered ku dosa, tuluy 
bae mengpetan hate! 

14 Mun rumasa jadi anggota kaluwarga 
Al Masih, kudu teguh kudu pengkuh 
nangtung dina kayakinan anu enggeus 
diyakinkeun ti awal-awalna, kudu tagen 
nepi ka jucungna. 

15 Sing inget, kumaha ceuk Kitab: 
“Upama maraneh poe ieu ngadenge 
timbalana-Na, poma ulah mengpet 
bae kawas ka tukang-tukang, waktu 
maraneh ngalawan ka Allah.” 

16 Saha jelema-jelemana, anu 
ngadarenge timbalana-Na, tapi anggur 
ngaralawan? Nya eta jelema-jelema anu 
ku Musa dituyun budal ti Mesir tea. 

!/ Saha jelema-jelemana, anu ku Allah 
dibenduan salila opat puluh tahun? Nya 
eta jelema-jelema anu daroraka, anu 
disina paraeh di alas kikisik. 

18 Saha jelema-jelemana, anu 
diragragan supata sina ulah bisa manjing 
ka tempat pangreureuhan Allah? Na 
saha atuh lamun lain anu warangkelang 
ka Mantenna? 

19 Munasabah teu barisa manjing ka 
dinya oge, bongan henteu palercaya! 
A 1Widi Allah pikeun manjing ka 

tempat pangreureuhan Mantenna, 
saenyana laku keneh tepi ka kiwari. 
Tinggal urangna anu kudu ati-ati, 
sangkan ulah aya anu nepi ka tinggaleun 
cara maranehna. 

2 Padahal maranehna oge kawas urang 
ngadarenge uaranana. Tapi tetela, eta 
uaran anu sakitu pentingna teh, pikeun 
maranehna mah teu aya berkahna 
lantaran ngadarenge ge embung 
percaya. 

3Tapi urang, anu percaya saestu- 
estuna, tangtu widi ka tempat 
pangreureuhan Mantenna, tempat 
anu ku Mantenna ditimbalkeun: 
“Bawaning amarah, Kami nepi ka 
sumpah: Maranehna hamo asup ka 
tempat pangreureuhan Kami.” Kitu 
ditimbalkeunana, sanajan saniskara 
padamelana-Na geus rengse ti barang 
dunya dijadikeun. 

Tumali jeung poe anu katujuh, aya 
timbalan anu kieu: “Dina poe nu katujuh, 
Allah reureuh tina sagala damel-Na.” 

> Parandene, bet aya timbalana-Na, anu 
ungelna: “Maranehna hamo manjing ka 
tempat pangreureuhan Kami.” Naha? 

6 Jadi, tetela aya hiji tempat reureuh, 
anu bisa kajugjug ku sabagian manusa. 
Tapi jelema-jelema anu pangheulana 
ngadarenge uaran anu sakitu pentingna, 
malah teu barisa nepi ka dinya lantaran 
arembung nurut. 

/'Ku sabab eta, sakumaha urang 
terang, Allah teh nyayagian keneh hiji 
poe anu disebut “Poe ieu,” anu enggeus 
mangpirang-pirang alam ku Mantenna 
ditimbalkeun ku parantaraan Daud, 
ungelna: “Upama maraneh, poe ieu, 
ngadenge timbalana-Na, poma ulah 
mengpet hate.” 

8Upama jaman harita Yosua 
bisa mingpin rayatna ka tempat 
pangreureuhan Allah tea, Allah teh moal 
kantos nyayagian poe sejen. 

9 Jadi, umat Allah teh masih keneh 
kudu nunggu datangna hiji Sabat (poe 
kareureuhan) nu sajatina. 

10 Sabab sing saha anu manjing ka 
tempat pangreureuhan Allah, baris 
reureuh tina sagala kawajibanana; 

sakumaha Allah oge anu geus reureuh 
tina sagala damel-Na. 

1l1Ku sabab eta, urang kudu ihtiar 
sing junun malar bisa asup ka eta 
tempat; ulah nepi ka tikosewad lantaran 
wangkelang cara anu daroraka tea. 

12 Pangandika Allah teh, saestu hirup 
tur kawasa; leuwih seukeut alah batan 
ti pedang anu dua pangadekna, bisa 
parat kana puseurna nyawa jeung roh, 
sanggup tembus kana sungsum reujeung 
tulang, sanggup maca kalayang taliti 
sagala angen-angen jeung pipikiran 
manusa. 

13 Taya hiji mahluk anu bisa nyingkuran 
Mantenna, kabeh ge nembrak nonggerak 
di hadirat-Na. Nya ka Mantenna urang 
kudu tanggung jawab teh. 

14 Sing pageuh ngagem iman 
kapercayaan teh. Sabab urang boga 
Imam Agung anu geus nyungsi sawarga, 
nya eta Isa, Putra Allah. 

1!" Imam Agung urang teh kalintang 
mihawatirna kana kahengkeran urang, 
da puguh Anjeunna oge geus sami- 
sami ngarandapan cocoba kawas 
urang. Bedana teh, Anjeunna mah teu 
kagungan dosa. 

lé6Ku hal eta, urang teh bisa ngarasa 
reugreug nya hate nyolondo ka 
payuneun singgasana Allah anu maha 
welas asih. Tanwande, urang, ku 
Mantenna diangken, ditampi kalayan 
asih sarta dipaparin rahmat dina danget 
urang butuh. 

!Tiap imam agung, dipilihna teh, 
5 pikeun ngawakilan bangsana 
ngajalankeun ibadahna ka Allah; 
nya pikeun nyanggakeun pangbakti- 
pangbakti jeung kurban panebus dosa 
tea. 

2Anjeunna kudu tahan jeung sabar 
mayunan rayat anu kurang pangarti tur 
sok sarasab. 

3 Ku sabab papada lemahna, pangbakti- 
pangbakti jeung kurban teh, lain keur 
nebus dosa bangsana wungkul, tapi oge 
keur nebus dosana ku anjeun. 

4 Pikeun nyangking pangkat anu 
sakitu agungna teh, henteu bisa ku 
ngajenengkeun anjeun, tapi kudu aya 
panyaur heula ti Allah, saperti Imam 
Harun. 

? Al Masih oge, kenging-Na kahormatan 
jadi Imam Agung teh lain ngajenengkeun 
anjeun, estu ku timbalan Allah anu kieu: 

“Hidep estu Anak Kami, anu diyugakeun 
ku Kami poe ieu.” 

6 Sakumaha dawuhana-Na dina 
salah sahiji enas lianna: “Hidep teh 
Imam langgeng, numutkeun papagon 
Melkisidik.” 

/Sapanjang jumeneng di dunya, 
Anjeunna teu lesot-lesot tina neneda 
ka Allah, anu sanggup nyalametkeun 
Anjeunna ti alam kubur. Neneda-Na teh 
sok nepi ka lumengis sarta ku lantaran 
kasalehan-Na, matak paneda-Na ku 
Allah dikabul bae. 

8 Najan jadi Putra Allah, Anjeunna suka 
lilah diajar sadrah nandangan sangsara, 

9nepi ka ngahontal kasampurnaan 
jeung jadi marganing kasalametan 
langgeng keur anu palercaya ka 
Anjeunna. 

10 Lajeng ku Allah dijenengkeun Imam 
Agung, saperti Melkisidik. 

!1Tina sual Isa jadi Imam Agung teh, 
saenyana mah, loba pisan anu kudu 
diterangkeun teh. Tapi rek nerangkeun 
nepi ka eces mah, hese; da aranjeun 
mah kana ngarti teh laliat pisan. 

12 Pantesna mah, aranjeun teh 
geus bisa; malah kuduna mah, geus 


IBRANI 5.13-6.3 15 


ngajarkeunana; lantaran nya geus 
sakitu lilana, dialajar nyaho kana 
eta pernyataan Allah teh. Ari heug, 
aranjeun masih keneh bae nguyek 
dina alip-alipanana. Hayoh bae masih 
nyarusu, acan kuat kana sangu! 

13 Orok tea atuh ngaranna, ari nyusu 
keneh bae mah; da masih keneh bae 
balata-boloto, teu nyaho di anu bener. 

14 Sabab ari geus sawawa mah, tangtu 
sangu anu didahar teh sarta kudu geus 
bisa ngabedakeun hade jeung goreng 
kalawan ngagunakeun budi akalna. 

6 1Ku sabab eta, pangajaran alip- 

alipan tina hal Al Masih teh, urang 
teruskeun kana tahap anu leuwih 
luhur jeung pepek; ulah haben bae 
ngucel poko-poko pertobat tina lampah 
siwah jeung poko-poko iman ka Allah, 
kayaning: 

2 Pituduh rupa-rupa baptisan, hal 
numpangkeun leungeun, hal hudangna 
nu paraeh, sarta hal hukuman langgeng. 

3 Hayu maju! Sual-sual eta mah urang 
sampeur deui engke, manawi Allah 
marengkeun. 

4Sanajan hate urang geus meunang 
caang, geus meunang nikmat ti sawarga, 
geus meunang bagian Ruh Allah, 

>” geus ngasaan kumaha matak bagjana 
ari pangandika Allah, geus bisa ngileng- 
ngileng pikumahaeunana jaman nu bakal 
datang, 

Cari murtad deui mah cumah, 
pamohalan bisa dihadean deui, 
pamohalan bisa tobat deui. Sabab 
sategesna, eta teh nyalibkeun deui Putra 
Allah sarta nganista-nistakeun deui 
Anjeunna ka balarea. 

/ Ibarat tanah anu rea nyeuseup cihujan 
tur subur ku pepelakan anu mangpa'at, 
tangtu nguntungkeun ka nu bogana, 
kaseundeuhan ku berkah Allah. 

8 Sabalikna, mun eta tanah teh pinuh ku 
areuy-areuyan jeung rungkun-rungkun 
cucuk, taya pisan gunana. Tanah kitu 
mah, moal lila deui ge diduruk; da 
katinggang ku la'nat Allah tea. 

? Dulur-dulur! Sakieu resagna simkuring 
nya ngomong. Tapi ari hate mah, yakin 
yen dulur-dulur teh masih boga keneh 
berkah anu leuwih utama, nu matak 
jamuga. 

10 Sabab Allah hamo jalir; moal teu 
emut kana pagawean jeung kanyaah 
aranjeun ka Mantenna, nya eta nulung 
dulur-dulur anu saiman tea. 

11Anu pohara dipenta-pentana ku 
simkuring mah, muga aranjeun masing 
temen-tinemenan kawas bareto, 
sangkan anu ayeuna keur diarep-arep 
teh nepi kana laksanana. 

12 Poma, ulah laliat! Kudu nyonto ka 
anu ariman jeung anu salalabar, sangkan 
jangji Allah tinekanan katarima. 

13 Harita, mangsa Allah nimbalkeun 
jangji ka Ibrahim, Mantenna lajeng 
sumpah demi salira-Na; lantaran taya 
deui anu jadi saluhureun Mantenna, nya 
eta anu pantes pikeun jadi saksi-Na. 

14 Sumpah-Na: “Kami sumpah, seja 
ngaberkahan ka maneh jeung mere 
turunan anu lobana tanpa wilangan.” 

15 Ibrahim pohara sabarna ngantos- 
ngantos eta jangji, nepi ka laksana 
tinekanan. 

16 Manusa upama sumpah kudu 
make saksi anu saluhureun, sangkan 
sumpahna boga kakuatan hukum anu 
hamo bisa diganggu gugat. 


IBRANI 6.17-—7.2 18 


1/ Allah oge ngaraos peryogi 
mintonkeun kaestuan jangji-Na ka 
anu dipaparinan subaya, yen hamo cidra. 
Nya lajeng dikukuhkeun ku sumpah tea. 

18 Boh jangji-Na boh sumpah-Na, 
hamo batal. Jadi, pamohalan Allah cidra 
tina subaya. Pikeun anu sumalindung 
ka Mantenna, sumpah-Na teh jadi 
hiji pamageuh pangharepan kana 
laksananing jangji Mantenna tea. 

19 Teu pangharepan teh, jadi jangkar 
anu pageuh tur aman; nanceb dina hirup 
urang tur sanggup nembus reregan Bait 
Suci sawarga, tepi ka Kamar Pangsucina 
pisan. 

20 Ka dinya teh, Isa mah geus ti heula 
lebet-Na guna kapentingan urang, 
dumeh Anjeunna mah geus jeneng 
Imam Agung salanggengna, saperti 
Melkisidik tea. 

7 1 Melkisidik teh raja nagara Salem, 
oge Imam Allah Nu Maha Agung. 
Nalika Ibrahim mulih jurit, tas nalukkeun 
raja-raja; anjeunna teh, dipapag jeung 

diberkahan ku Melkisidik. 

2Tuluy ku Ibrahim dihaturanan barang 
jarahan saperpuluhna. Harti Melkisidik 
teh, tina jenenganana, saenyana 

“rajaning kaadilan.” Ari harti raja Salem 
nya eta “rajaning karahayuan.” 

3 Saha ibu ramana, saha karuhun- 
karuhunna, kumaha awal ahir 
jumenengna, teu aya nu terang. Ngan 
anjeunna teh sababad jeung Putra Allah, 
nya eta Imam salalanggengna. 

4*Kaagungan pangkatna, Melkisidik 
teh, tetela tina panghaturanan Ibrahim, 
barang-barang jarahan nepi ka 
dihaturkeun saperpuluhna! 

”Turunan-turunan Lewi anu jaradi 
imam, saluyu jeung hukum kudu narik 
pajeg pangasilan rayatna, najan papada 
turunan Ibrahim keneh. 

6eTapi Melkisidik, najan lain turunan 
Lewi, bet narik pajeg ti Ibrahim pisan; 
tur Ibrahim anu geus kenging jangji ti 
Allah ge, ku anjeunna teh, diberkahan 
deuih. 

/' Ku sarerea oge mo bisa dipungkir, yen 
harkat anu ngaberkahan mah tangtu 
leuwih luhur ti batan anu diberkahanana. 

8Imam-imam anu wenang narik 
perpuluhan tea, kabeh ge mahluk anu 
kakurung ku pati. Ari Melkisidik mah 
ceuk Kitab Suci tetep jumeneng. 

9? Saenyana, Lewi ku anjeun anu wenang 
narik perpuluhan teh; tapi malah tibalik, 
sasat mayar perpuluhan ka Melkisidik, 
ku jalan Ibrahim tea. 

10Memang keur jaman Ibrahim, Lewi 
acan gelar ka dunya. Tapi anjeunna teh 
kapan terah Ibrahim, karuhunna, anu 
dipapagkeun ku Melkisidik tea. 

11 Bani Israil narima aturan kitu teh 
lantaran patali jeung kaimaman kaom 
Lewi. Upama enya, kaimaman kaom 
Lewi teh sampurna; naha bet kudu aya 
deui imam sejen, kawas Melkisidik anu 
lain turunan Harun? 

12 Sejen kaimaman tangtu sejen deui 
aturanana. 

13 Gusti Jungjunan urang anu ayeuna 
dicaritakeun ge, beda kaom-Na; da 
ti kaom Anjeunna mah, teu aya anu 
kapapancenan mingpin upacara kurban 
dina mezbah. 

14 Tangtu sarerea ge terang, yen 
Anjeunna mah asal ti kaom Yuda, nya 
eta hiji kaom anu dina sual kaimaman 
teu disebut-sebut ku Musa. 

15 Sual anu keur dicaturkeun teh, baris 
leuwih tetela; nya lantaran aya deui 
Imam anu saperti Melkisidik tea, 

16 anu dijenengkeunana luareun 
katangtuan-katangtuan beunang 
manusa, tapi ku karana hiji kawasaning 
hirup anu teu keuna ku musna. 

1/ Hal ieu Imam, kieu diumumkeunana: 
“Maneh dijenengkeun Imam pikeun 
salalanggengna, saperti Melkisidik.” 

18 Aturan-aturan heubeul, — lantaran 
tetela taya dayana jeung taya gunana — 
kudu dipiceun. 

19 Toret Musa teh, geus tetela, teu 
nungtun manusa kana kasampurnaan 
sarta geus aya gantina, nya eta anu 
mere harepan leuwih utama sarta anu 
baris ngaraketkeun urang ka Allah. 

20 Turug-turug, dikuatkeun pisan ku 
ikrar sumpah Allah. Sabab imam-imam 
lianna mah, taya saurang oge anu 
dikuatkeun ku sumpah Allah. 

2*1Tapi nalika Anjeunna dijenengkeun 
Imam, Allah teh ngikrarkeun sumpah- 
Na: “Pangeran geus ragrag sumpah, 
hamo ku Mantenna diudar. Sumpah-Na: 
Maneh dijenengkeun Imam keur 
salalanggengna.” 

22lebah dieu kaciri bedana teh: Ku 
jalan kitu, Isa teh ngajadi hiji tanggelan 
tina hiji perjangjian anu leuwih kuat. 

23 Bedana deui: Imam-imam kaom Lewi 
mah, gunta-ganti; taya nu bisa terus 
jadi imam lantaran kapegat ku ajal. 

24 Tapi kaimaman Isa mah, hamo 
aya anu megat sabab jumeneng 
salanggengna. 

> Ku kituna, Anjeunna kawasa maparin 
kasalametan kalawan sampurna ka sing 
saha anu sumeja dumeuheus ka Allah ku 
perantaraan Anjeunna; nya ku lantaran 
Anjeunna teh jumeneng salalanggengna 
tea. 

26 Nya ieu Imam Agung anu dipikabutuh 
ku urang teh: Suci, tanpa salah, tanpa 
noda, teu keuna ku dosa, sarta raket ka 
Allah. 

2!Imam Agung nu sejen mah, unggal 
poe kudu kurban keur miceun dosana 
jeung dosa bangsana. Sedengkeun 
Isa mah, henteu. Sakali korban salira, 
maunatna keur salalawasna. 

28Imam Agung anu diangkatna 
nurutkeun Toret Musa mah, mahluk anu 
sipat hengker tea. Tapi Imam Agung 
sanggeus jaman Toret, dijenengkeunana 
teh kalawan ikrar sumpah ti Allah, nya 
Putra Allah tea sampurnaning Imam 
Agung salalanggengna. 

1Eusi ieu pedaran, nya eta: Urang 

boga Imam Agung, anu lenggah 
tengeneun singgasana Nu Maha Agung 
di sawarga. 

2Nyepengna pancen di Kamar 
Pangsucina, sajatining Kemah Suci 
kenging Pangeran ku anjeun ngawangun, 
lain beunang manusa. 

3 Sakumaha mistina, Imam Agung 
teh nyepeng papancen nyanggakeun 
pangbakti-pangbakti jeung korban; 
Imam Agung urang oge kudu 
ngajalankeun sarupaning korban. 

4 Keur jumeneng-Na di dunya mah, 
Anjeunna teu jeneng Imam; sabab geus 
aya imam-imam anu kapapancenan 
nyanggakeun kurban anu ditangtukeun 
ku Toret. 

Tapi eta mah ukur cangkang jeung 
kalangkang ti nu di sawarga, sakumaha 
anu ku Allah ditimbalkeun ka Musa nalika 
dipiwarang ngadamel Kemah Suci tea. 
Timbalana-Na: “Kemah teh dijieunna 
kudu make conto ti Kami, sakumaha anu 
geus ditembongkeun ka maneh basa di 
luhur gunung tea.” 

ePancen kaimaman Isa mah leuwih 
mulya ti pancen imam-imam sejen. 

Sabab Anjeunna mah, Wawakiling tina 
Perjangjian anu leuwih mulya deui, anu 
eusina oge hiji jangji anu pangagungna. 

/'Upama perjangjian anu ti heula taya 
kakuranganana mah, perjangjian kadua 
teh moal aya. 

8 Pangeran memang geus ngiberan kieu 
ka umat-Na: “Bakal datang mangsana, 
Kami rek nyieun hiji perjangjian anyar, 
pikeun bani Israil jeung bani Yuda. 

?Eusina beda ti nu diikrarkeun ka 
karuhun-karuhunna, basa maranehna ku 
Kami ditungtun budal ti Mesir. Ku sabab 
maranehna ngalaleupaskeun maneh tina 
jangji Kami, ku Kami teu dipalire deui.” 
Kitu, timbalan Allah teh. 

10“kieu perjangjian anyar ti Kami ka 
bani Israil sanggeus eta: Papakon Kami 
dibeulitkeun dina hatena, diukir dina 
batinna. Jeung Kami baris jadi Allah 
nu disembah ku maranehanana, ari 
maranehna nya umat Kami. 

!l1Ka hareupna maranehna geus teu 
kudu dialajar ku parawarga, atawa ku 
pada dulur dititah: “Geura wawuh ka 
Allah!” Sabab kabeh gede leutik, moal 
teu wawuh ka Kami 

12 Sagala salahna ku Kami dihampura. 
Sagala dosana ku Kami dipupus tina 
ingetan.” 

13 Ku sabab Mantenna geus ngikrarkeun 
jangji nu anyar, jangji anu ti heula 
teh resmi ku Mantenna dianggap 
batal. Sagala anu heubeul jeung batal, 
sakeudeung deui ge baris euweuh. 

9 1 Perjangjian nu ti heula ge, boga 
tata cara ibadah jeung tempat suci 
beunang nyieun manusa. 

2Di bagian panghareupna, aya tempat 
karamat, disebutna “Kamar Suci.” Di 
jerona aya kendil, aya meja, jeung roti 
pangbakti. 

3 Satukangeun reregan anu kadua, 
aya deui hiji kamar, disebutna “Kamar 
Pangsucina.” 

4 Di jerona aya tungku parukuyan emas 
paranti meuleum seuseungitan; aya 
peti anu ngaranna “Peti Perjangjian” 
anu disaput ku emas, eusina: Buli-buli 
emas nu dieusi sabangsa kadaharan 
anu ngaranna “manna;” aya iteuk Imam 
Harun anu kungsi sirungan tea, jeung 
papan batu anu diukiran ayat-ayat 
perjangjian. 

? Di luhureun eta peti perjangjian 
aya dua mamalaikatan, cahayana 
tingkeredep, make jangjang anu 
mayungan rohang paranti menta 
hampura ka Allah. Tapi geus bae, 
sual-sual bubuk leutikna mah teu kudu 
diwincik deui. 

e kitu, diaturna eta tempat suci teh. 
Imam-imam netepan ibadahna teh 
saban-saban waktu, di Kemah anu 
panghareupna bae. 

/Anu wenang asup ka kamar anu 
kadua mah ngan Imam Agungna, sataun 
sakali. Lebetna bari nyandak getih 
kurbankeuneun kanggo ka Allah, nya eta 
keur panebus dosana ku anjeun jeung 
dosa bangsana anu kurang pangarti. 

8 Dina sual ieu, Ruh Allah netelakeun, 
yen salila aya keneh anu netepan ibadah 
di Kemah anu kahiji, Kamar Pangsucina 
dilarang diasupan. 

? Eta kabeh teh, ngan ukur kalangkang 
atawa kias jaman kiwari. Luyu jeung 
kaayaan harita, korban-korban jeung 
pangbakti-pangbakti teh, teu bisa 
ngaberesihkeun kana diri sakumaha anu 
dicita-cita ku anu ngalakonan. 

10 Ma'lum, kabeh oge, — nya kitu deui 
pangbakti-pangbakti anu mangrupa 
kadaharan jeung inuman katut rupa-rupa 
deui — ngan ukur sare'at lahiriyah; 
kakuatanana ge, ngan nepi ka semet 
gumelarna jaman saniskara dianyarkeun 
ku Allah. 

!1Tapi Al Masih rawuh ngajadi Imam 
Agung anu nguruskeun sagala hal anu 
harade, anu marengan sumping-Na. 
Kemah tempat Anjeunna netepan 
kawajiban teh, ambahanana leuwih lega, 
leuwih sampurna, jeung lain beunang 
nyieun manusa; jadi, teu kaasup bagian 
ti Ieu dunya ciciptan. 

12 Anjeunna geus lebet ka Kamar 
Pangsucina tur keur saterusna. Nu 
dikurbankeunana lain getih domba jalu 
jeung getih anak sapi, tapi getih-Na ku 
anjeun. Eta sababna, ku Anjeunna mah, 
urang bisa salamet salalanggengna. 

13 Upama kurban getih domba jalu, 
getih sapi jalu, katut lebuna anak sapi 
tea bisa ngaberesihkeun maranehna tina 
rereged nepi ka lahirna jadi suci; 

14 atuh komo getih Al Masih! Ku 
kersaning Ruh anu langgeng, Anjeunna 
ngorbankeun salira-Na anu mulus 

taya kuciwa ka Allah. Memang, getih 
Anjeunna mah, sanggup nyucikeun ati 
sanubari urang tina rupa-rupa lampah 
jahat anu maehkeun. Ku jalan kitu, 
kapan matak urang leuwih leket ibadah 
ka Allah Anu jumeneng teh. 

1” Ku marga Anjeunna jadi aya 
Perjangjian Anyar, sangkan anu 
disalaur ku Allah meunang hibahan anu 
langgeng, anu dijangjikeun tea. Sabab 
kadorakaan-kadorakaan salila jaman 
perjangjian anu ti heula tea, kabeh geus 
ditebus ku pati Anjeunna. 

16 Jelema nu nyieun wasiat, lamun maot 
kudu sidik bukti-bukti tina maotna. 

1/ Sabab wasiat mah, kakara bisa 
dilaksanakeun lamun anu nyieunna 
geus sah ti dunya. Satungtung anu 
ngawasiatan hirup keneh, wasiatna moal 
bisa dijalankeun. 

18 Eta sababna, perjangjian anu ti heula 
kudu make sarat getih, supaya sah. 

19 Ari prak-prakanana kieu: Mimitina 
Musa mangaoskeun heula hukum- 
hukum Toret ka sakabeh bangsa. Ti 
dinya nyandak getih anak sapi, getih 
domba jalu, jeung cai; tuluy dikepret- 
kepretkeun kana Kitab Suci Toret jeung 

ka sakumna bangsa, make bulu-bulu 
warna beureum jeung hisop, 

20 bari sasauran: “Ieu getih panguat 
Perjangjian Allah ka maraneh.” 

?1Kemah Suci katut parabot-parabot 
ibadah oge, dikepretan. 

2?2Nurutkeun hukum Toret mah, meh 
kabeh bae sagala rupa kudu disucikeun 
ku getih, supaya jadi suci. Lamun taya 
sarat getih, moal aya panghampura. 

23 Jadi, kurban-kurban teh, maksudna 
sarat pikeun nyucikeun kias-kias anu 
ngagambarkeun kaayaan anu sajatina di 
sawarga. Pikeun anu sajatina mah, — di 
sawarga — anu dikurbankeun teh leuwih 
luhur ajenna. 

24 Sabab anu dilebetan ku Al Masih 
teh, lain Kamar Suci tiruan beunang 
manusa. Anu dilebetan teh sawarga 
pisan, ngadep ka hadirat Allah guna 
kapentingan urang. 

23 Lian ti eta, urang ge teu perlu 
nyangga-nyanggakeun deui kurban. 
Sabab Anjeunna mah, sakali 
ngurbankeun salira geus cumpon. 
Henteu cara imam-imam agung sejen, 
anu saban taun kudu asup ka Kamar 

Pangsucina tea, seba getih nu lain 
getihna pribadi. 

26 Upama kurban Al Masih ge, cara 
kitu mah; atuh, ti sajleg aya dunya teh, 
Anjeunna tinangtu kudu sering nandang 
sangsara. Tapi dina jaman ahir ieu, 
cukup ku sakali bae Al Masih nebus 
dosa manusa, nya eta ku ngurbankeun 
salira-Na. 

2!Sakumaha manusa bae, kapan 
paehna teh ngan sakali, tuluy diadilan. 

28 Al Masih oge kitu. Anjeunna ngan 
sakali pupus, ngurbankeun salira 
pikeun nebus dosa-dosa manusa. Dina 
kasumpingana-Na deui, — nu kadua 
kali — Anjeunna teh, geus henteu 
kamomotan deui ku dosa, tapi pikeun 
maparin nugraha ka sakur anu ngaharep 
ka Anjeunna. 

1 0 !kKurban-kurban anu dikudukeun 

di urang Yahudi, eta ukur 
kalangkang tina kurban nu sajatina. 
Dilampahkeunana teu petot-petot 
unggal-unggal taun; kurbanna ge, nu 
kitu kitu keneh bae, tur teu bisa mere 
kasampurnaan ka anu ngalakonanana. 

2Mun enya bisa, tangtu teu kudu 
terus-terusan dilampahkeun. Sakali 

ge geus kudu bisa mupus dosa keur 
salawasna. 

3 Kurban-kurban anu dikurbankeun ku 
maranehna teh, anu saban-saban taun 
tea, malah nembongkeun yen dosa tetep 
aya. 

Memang pamohalan, yen dosa bisa 
leungit ku getih sapi jeung getih domba. 

” Eta sababna, barang Al Masih sumping 
ka ieu dunya unjukan kieu ka Allah: 
“Pamundut Ama sanes kurban hewan 
sareng rupi-rupi pangbakti, nanging 
Anjeun parantos nyayagikeun salira 
kanggo Abdi. 

eKurban durukan, kurban panebus 
dosa, ku Ama teu dipirosea. 

/' Kitu nu mawi Abdi sumeja miunjuk: 
*Nun Allah, Abdi pasrah bakti diri, seja 
tumut kana pangersa, sakumaha anu 
dikedahkeun dina Kitab Suci.”” 

8 Kawitna piunjuk-Na teh: “Kurban 
hewan, rupi-rupi pangbakti, kurban 
durukan sareng kurban panebus 
dosa, ku Ama teu dipirosea,” tur eta 
kurban-kurban teh dikudukeun ku Toret. 

9? Pjunjuk-Na deui: “Abdi pasrah bakti 
diri, sumeja tumut kana pangersa.” 
Tetela, yen kurban nurutkeun talari kuno 

teh, ku Allah geus teu kaanggo sarta 
digentos ku anu sajatina, nya eta ku 
salira Al Masih. 

10 Pikeun nyaosan eta pamundut Allah, 
Al Masih teh geus ngurbankeun 
salira-Na: Ngan ukur sakali, 
tapi pikeun salalanggengna. Ku 
lantaran pangorbanan-Na, urang geus 
diberesihkeun tina dosa. 

!1Imam-imam urang Yahudi, unggal 
poena teh, repot; nya netepan upacara- 
upacara kurban anu kitu kitu keneh bae, 
anu pamohalan bisa mupus dosa. 

12 Tapi ku kurban Al Masih mah, 
sakali ge dosa teh sirna. Sanggeus 
ngorbankeun salira-Na, Al Masih teh 
jumeneng salalanggengna tengeneun 
Allah. 

13 Ayeuna Anjeunna keur ngantos 
lawan-lawan anu ku Allah baris 
diserenkeun pikeun idekkeun Anjeunna. 

14Ku kurban tunggalna, Al Masih 
geus nyampurnakeun sakur anu ku 
Anjeunna geus disucikeun, tur pikeun 
salalanggengna. 

1! Hal eta ku Ruh Allah diterangkeun 
kieu ka urang: 

l6“Kieu perjangjian Kami ka 
maranehna: Hukum Kami baris 
dibeulitkeun dina hatena, diukir dina 
batinna.” Kitu timbalan Pangeran. 

1/ Jeung: “Dosa-dosa maranehna ku 
Kami geus dipupus tina ingetan.” 

18Ku sabab eta, sing saha anu geus 
meunang pangampura, teu perlu deui 
kurban pikeun panebus dosa. 

19 Tah dulur-dulur, berkahna getih Al 
Masih tea, urang meunang widi asup ka 
Kamar Pangsucina di jero Bait Allah. 

20 Sabab Al Masih geus ngayakeun jalan 
anyar anu brasna kana hirup, nembus 
rereganana, tegesna nembus salira-Na 
ku anjeun. 

21Anjeunna, Imam Agung urang, anu 
ngapalaan padaleman Allah. 

22Ku sabab eta, hayu dumeuheus ka 
Allah kalawan hate nu iklas, iman nu 
yakin, batin anu suci tina kagorengan, 
jeung raga anu geus beresih ku cai 
pangbaptis. 

23 Masing teguh, nangtung dina 
pangharepan jeung pangaku 
kapercayaan urang teh; sabab 
Allah mah, tigin kana jangji. 

24 Hayu urang silih titipkeun nya diri, 
silih sangsangkeun kanyaah. 

23 Jeung ulah ngabaekeun kana 
kumpulan ibadah bareng, ulah 
kabawakeun ku nu tara milu. Anggur 
silih ajak, sing tambah junun sabot 
nganti-nganti pisumpingeuna-Na Gusti 
Jungjunan urang anu sakeudeung deui 
tea. 

26 Sabab mun urang dibere jalan 
pisalameteun, tapi kalah ka ngahaja 
nyieun pidorakaeun, geus hamo aya deui 
kurban anu bisa mupus dosa. 

27 Nu aya teh, nya ngan ukur nunggu 
hukuman anu dipikasieun tea, nya eta 
seuneu anu baris ngabasmi sakur anu 
doraka. 

28 Kapan anu miceun hukum Musa oge, 
sarta bukti tina panyaksi dua atawa Éfilu 
urang, geuning geus taya hampura; 
terus bae dihukum dipaehan. 

29 Komo mun nincak ka Putra Allah, 
nyapirakeun getih perjangjian anu 
nyucikeun diri, ngahina Ruh anu geus 
maparin pangampura; weu, kumaha 
teuing pibeurateunana hukumanana! 

30 Urang apal ka Anu ngandika: 
“Kami moal teu ngabales, moal teu 

mere timpalan!” Piraku teu apal ka Nu 
ngandika: “Pangeran moal teu nibankeun 
hukum adil ka umat-Na!” 

3lMun urang nepi ka dicerek ku 
panangan Allah Anu jumeneng, duh 
pikumahaeun teuing! 

32 Aranjeun sing inget ka bareto, 
basa mimiti pisan meunang papadang. 
Geuning aranjeun teh tahan, dina 
nandangan paneungteuinganan anu 
sakitu beuratna; 

33 aranjeun ge, teu burung tabah najan 
sok dijieun tongtoneun, dihina-hina, 
sarta dikakaya di hareupeun balarea, 
bari milu tunggara ka sasama saiman 
anu sarua dikaniaya. 

34 Memang, aranjeun teh geus milu 
prihatin, ka anu digeblus-gebluskeun ka 
panjara. Kitu deui, waktu harta banda 
milik aranjeun dirayah; aranjeun sadrah, 
narimakeun kana bagja awak dumeh 
yakin, yen aranjeun teh boga harta 
banda anu leuwih berharga. 

35 Omat, ayeuna ulah nepi ka 
pecat iman. Sing percaya, gede 
piganjareunana. 

36 Ngalakonan pangersa Allah pikeun 
meunangkeun ganjarana-Na teh, 
memang meredih kasabaran luar biasa. 

3/7 Ceuk Kitab Suci oge: “Ngan kari 
sakeudeung deui pisan, Anjeunna 
Anu geus mutuskeun baris sumping 
tangtu gancang-gancang sumping, moal 
diengke-engke. 

38 Umat Kami anu aribadah, asal terus 
tigin ka Kami, tinangtu meunang hirup. 
Tapi sing saha anu undur, ku Kami mo 
dipisuka.” 

39 Sageuy, urang daek kaasupkeun ka 
anu disebut undur ti Mantenna nepi ka 
binasa tea mah; da urang mah, jelema 
nu geus miboga hirup, lantaran iman ka 
Mantenna. 

1 1 1 Hartina percaya nya eta: 

Panteng ka nu diarep-arep. Yakin 
kana ayana hiji perkara, sanajan ku 
panon henteu katenjo. 

2Loba jalma-jalma baheula anu 
kamashurkeun wawangina, lantaran 
kapercayaanana. 

3Ti mana urang terang, yen bumi alam 
dijadikeun ku marganing pangandika 
Allah? Nya tina percaya tea! Ku kituna, 
urang percaya yen sakur anu katenjo 

bungkeuleukanana teh, asalna mah ti 
anu henteu katenjo. 

4ATina sabab PERCAYA, Habil 
ngahaturkeun kurban anu leuwih 
hade ka Allah, ti batan Kain. Tina sabab 
PERCAYA, Habil ku Allah diangken bener 
sarta kurbanna ditampi. Tina sabab 
PERCAYA, sakitu enggeus perlaya, Habil 
masih nyoara. 

"Tina sabab PERCAYA, Hanok 
digaibkeun ti alam dunya henteu 
nyorang ajal heula. Anjeunna teh, 
teu aya nu manggihan deui lantaran 
dicandak ku Allah. Nurutkeun panyaksen 
Kitab suci, samemeh anjeunna 
digaibkeun, hirupna teh sapuk jeung 
pangersa Allah. 

6Cacak, mun henteu percaya mah, 
mustahil eta teh. Sabab mun hayang 
datang ka Allah, kudu percaya yen 
Mantenna aya jumeneng; jeung kudu 
percaya yen Mantenna baris maparin 
pahla ka nu temen-tinemenan milari 
Mantenna. 

/Tina sabab PERCAYA, Enoh kersa 
ngahartoskeun ma'lumat Allah ngeunaan 
bahla nu harita acan aya remeng- 
remengna. Tumut bae dipiwarang 

ngadamel kapal, pikeun ngaluputkeun 
anjeun sakulawargi tina eta pibahlaeun. 
Ku sabab eta, anjeunna wenang 
ngahukuman dunya jeung dipaparin 
kayaktian. Lantaran PERCAYA. 

8Tina lantaran PERCAYA, Ibrahim 
tumut kana panyaur Allah, anu nimbalan 
iang ka hiji tanah anu ku Mantenna 
dijangjikeun pikeun anjeunna turun- 
tumurun; sanajan eta tanah teh, duka 
dimana ayana. 

9Tina percayana tea, anjeunna sadrah 
ngumbara di tanah anu dijangjikeun 
teh, kawas urang asing; eta sababna, 
anjeunna teh ngan ukur nyaung-nyaung 
bae dina kemah. Kitu deui, Isak jeung 
Yakub anu pada-pada kaasup kana eta 
jangji. 

10 Eta teh, lantaran manahna manteng 
kana pingadegeunana hiji nagara 
anu tohaga, anu baris dicipta jeung 
diadegkeun ku Allah ku manten. 

11Tina sabab PERCAYA, sanajan geus 
sepuh pisan, Ibrahim iasa kagungan 
putra ti Sarah, geureuhana, anu geus 
liwat ti mangsa. Anjeunna percaya, yen 
jangji Allah pasti bukti. 

12 Tina sabab PERCAYA, anjeunna nu 
geus rerempo bisa ngajadi bapa; nya 
jadi karuhun hiji bangsa gede, anu 
bilanganana lir bentang-bentang di 
langit, tanding keusik di basisir. 

13 Nepi ka parupusna aranjeunna tetep 
percaya, sanajan acan ningali bukti tina 
jangji Allah tea. Tapi ti anggalna, ku 
aranjeunna teh geus kasawang pasti 
laksana; malah mah, geus dibageakeun 
ti memehna. Aranjeunna rumasa di 
dunya ukur ngumbara, ukur nganjrek 
sakedapan. 

14 Sakur nu rumasa kawas anjeunna, 
tandaning geus sadia nyungsi lemah cai 
nu sajati, tanah maneuh asal teureuh. 

15>Ku sabab manahna tetep cumantel ka 
tanah asal-muasal, dina rek mulangna 
deui teh leahna kabina-bina. 

16 Anu dipitineungna teh, nya eta lemah 
cai anu sagala-galana leuwih utama, nya 
sawarga tea. Ku sabab eta, Allah henteu 
lingsemeun dipuhit ku aranjeunna, jeung 
geus mangdamelkeun hiji pamatuhan 
keur aranjeunna. 

1/ Tina sabab PERCAYA, Ibrahim rido 
nampi ujian ti Allah anu mundut Isak 
kudu dikurbankeun. Putra anu ngan 

hiji-hijina tur yugana ku jangji Allah, 
dipundut deui teh teu diowelkeun, 

18 bari ngandel kana jangji Allah: “Nu 
baris jadi turunan maneh teh ngan anu 
runday ti Isak.” 

19 Ibrahim yakin, yen Allah kawasa 
ngahirupkeun deui Isak; najan Isak geus 
maot. Tur memang kitu kanyataanana, 
Isak teh sasat hanjat tina pati, teu tulus 
dikurbankeun. 

20 Tina sabab PERCAYA, Isak nibankeun 
berkah ka putrana, Yakub jeung Esau. 

21Tina sabab PERCAYA, Yakub nalika 
rek puput yuswa ngaberkahan dua 
putra Yusup. Anjeunna neneda ka Allah, 
bari nguat-nguatkeun anjeun ngadeg 
ditunjang ku iteuk. 

22Tina sabab PERCAYA, Yusup 
samemeh — dug — pupus, nyarioskeun 
sawanganana yen bangsa Israil baris 
budal ti Mesir sarta amanat sangkan 
tulang-taleng anjeunna kudu kacandak 
budal. 

23 Tina sabab PERCAYA, ibu rama Musa 
teu inggis-inggis ngalawan parentah 
raja, nyumputkeun Musa, — orok anu 
sakitu kasepna — nepi ka yuswa tilu 
bulan. 

24 Tina sabab PERCAYA, Musa sanggeus 
dewasa narah diangken deui putra ku 
putri Piraon; 

2*S anggur milih ngiring sangsara jeung 
bangsana, ti batan milih kasenangan anu 
lamokot ku dosa tur umurna moal lana. 

26 Keur anjeunna mah, Al Masih anu 
dihina-hina teh, leuwih diutamakeun 
ti batan harta banda sanagara 
Mesir lantaran enggeus kasawang 
pitemaheunana. 

2! Tina sabab PERCAYA, Musa teh 
ngantunkeun Mesir, teu sieun ku angkara 
murkana sang raja; nya ku lantaran 
mandang ka Allah Nu sipat gaib tea. 

28Tina sabab PERCAYA, anjeunna 
ngawajibkeun lampah “Paska,” jeung 
miwarang sangkan tarang panto imah 
bangsana diulasan ku getih domba, 
supaya cikal-cikal lalaki kulawarga Israil 
ulah jadi mangsa malakalmaot. 

29 Tina sabab PERCAYA, bangsa Israil, 
bisa meuntasan Laut Beureum; jeg, 
kawas nyorang daratan bae. Urang Mesir 
mah, nu ngaberikna, teu barisaeun; 
anggur paraeh, titeuleum. 

30 Tina sabab PERCAYA, urang Israil, 
bisa ngarubuhkeun kuta tembok nagri 

Yeriko, ukur ku dikurilingan tujuh kali di 
jero tujuh poe. 

31 Tina sabab PERCAYA, Rahab — sundel 
tea — daek nulungan mata-mata ti Israil, 
nepi ka Rahab teu milu cilaka jeung 
urang Yeriko nu daroraka tea. 

32 Rek terus nataan conto-conto kawas 
kitu? Wah, matak beak waktu, sabab 
loba keneh, kayaning: Gidion, Barak, 
Simson, Yepta, Daud, Samuel, jeung 
paranabi. 

33 Ku iman kapercayaanana, aranjeunna 
mampuh nempuh karajaan-karajaan 
jeung ngahontal kaunggulan, mampuh 
ngamalkeun amal saleh, mampuh 
ngahontal anu diparentahkeun ku Allah, 
mampuh ngonci sungut singa, 

34 mampuh nyirep amukan seuneu, 
sarta bisa lolos tina seuseukeut 
pedang teu kungsi kasambut. Sanajan 
aranjeunna golongan lemah, tapi 
aranjeunna sanggup ngahontal 
kaunggulan, tandang dina peperangan, 
sarta sanggup ngagempur pasukan 
musuh. 

35 Tina sabab PERCAYA, kaom wanita 
teu tulus kaleungitan kaom lalaki; sabab 
bisa marulang deui ti medan jurit, sasat 

kalaluar ti enggon paeh. Lian ti eta, 

teu kurang-kurang anu milih kajeun 
pejah ku panyiksa ngabela kapercayaan; 
lantaran percaya baris hudang deui 
pikeun ngahontal hirup anu leuwih 
sampurna. 

36 Oge teu kurang-kurang anu 
milih kajeun dinista-nista, dikaniaya, 
nandangan barogod, disered ka 
pangberokan, 

3/ dirajam, digencet dina papan 
panyiksaan, dibeulah ku ragaji, sarta 
ditugel sirah. Aya anu balangsak, 
dikaniaya, sarta diteungteuinganan: 
Utrak-atrokna teh, nya ngan ukur 
marake kulit domba jeung kulit embe. 

38 Aranjeunna mah, teu layak pikeun 
dunya teh. Ku kituna, aranjeunna teh 
kudu kadungsang-dungsang di alas 
kikisik, di pagunungan, caricing di 
guha-guha, jeung gorowong-gorowong. 

39 Aranjeunna pada kamashurkeun 
wawangina, ku marga iman 
kapercayaanana. Kabeh, taya iwalna! 
Parandene, aranjeunna mah taya 
saurang-urang acan anu kungsi ngasaan 
laksananing Perjangjian Allah teh, teu 
cara urang. 

40 Sabab kaayaan anu leuwih utama 
tea mah, disayagikeunana ku Allah 
teh pikeun urang. Aranjeunna mah 
mareunangkeun eta teh kudu bareng 
jeung urang. Di saluareun urang, 
aranjeunna moal bisa ngahontal 
kasampurnaan. 

1 ? 1Sakitu lobana, conto-conto 

ngeunaan jelema-jelema anu 
karandel iman kapercayaanana teh. Ku 
sabab eta, cag, geura aranjeun ecagkeun 
momotan dosa anu sakitu beuratna 
jeung ngagokan kana hirup teh! Malar 
urang, hampang-himping bisa ancrub ka 
pakalangan, nya pikeun balap ngudag 
anu diwajibkeun tea. 

2Ti barang prak nepi ka anggeus, 
aranjeun kudu museurkeun perhatian 
ka Isa; malar teteg nempuh halangan- 
harungan. Anjeunna oge, geuning, 
henteu jejerih ku salib. Guna ngahontal 
kamulyaan, Anjeunna henteu ngahiding 
najan kedah pupus ku jalan disalib, 
nya bari dipoyok, sarta dihina-hina 
tea. Ayeuna, Anjeunna teh enggeus 
jumeneng, linggih, di tengeneun 
singgasana Allah. 

3 Anjeunna nandang panganiayaan 
anu sakitu beuratna ti anu daroraka. 
Pek eling-eling, malar aranjeun ulah 
melempem jeung jejerih. 

4 Aranjeun mah, dina tarung jeung dosa 
teh, acan nepi ka ngeclakkeun getih. 

? Piraku, aranjeun teh, geus paroho 
kana timbalan Allah; nya anu 
dikedalkeunana teh, jeg, bapa 
mapatahan anak: “Anaking! Ulah 
ngabaekeun pameperih Pangeran. 

Ulah sungkan mun ku Mantenna 
diseukseukan. 

6 Sing saha nu dipeperih, eta tandaning 
diasih. Sing saha anu diwarah, tandaning 
diangken putra.” 

/'Maksudna teh pikeun ngadidik, 
wayahna tarimakeun. Allah, ka aranjeun 
teh, lir bapa ka putra. Bapa mana anu 
tara nyepret-nyepret acan ka anak? 

8Lamun aranjeun tara diwarah ku 
Mantenna, sakumaha ka putra, eta 
nyirikeun aranjeun lain putra-Na, tapi 
nya anakna si manyang-munyung tea. 

9? Ka bapa sorangan oge, kapan urang 
teh teu weleh ngahormat; sanajan 
anjeunna osok ngahukum urang. Komo 
ka Allah, — anu leuwih-leuwih agung-Na 

ti bapa sorangan — urang kudu leuwih- 
leuwih hormat tilawat; malar urang bisa 
ngahontal sampurnaning hirup. 

10 Bapa ti papada mahluk mah, 
ngahukumna ka anak teh, kumaha ceuk 
pamikirna bae jeung henteu awet. Tapi 
Allah ngawarah urang mah, nya eta 
pikeun pijamugaeun urang; malar urang 
bisa ngiring kana kasucian Mantenna. 

liku kitu tea mah, saha nu rek 
bungah ku diwarah! Barang prak ge 
geus nalangsa. Tapi lamun heug sadrah 
nandanganana jeung terus dipake eling, 
tangtu kaala rahmatna, hirupna tangtu 
jamuga. 

12Nu matak, heug, geura babatek! 
Batek eta leungeun anu lembek teh sarta 
jagjagkeun tuur nu leuleus! 

13 Terus pake leumpang mapay-mapay 
anu lempeng supaya nu pincang teu 
tijalikeuh, sangkan cangker jeung jadi 
waluya. 

14 Sing akur jeung sasama kaula jeung 
kudu diajar hirup suci. Mun teu kitu, 
mustahil wawuh jeung Gusti. 

15 Poma, ulah aya anu nepi ka 
ngalalaworakeun kana kurnia Allah. Ulah 
nyieun tugenah atawa ngabaruntakkeun 

jamaah, kawas eurih anu nyaliara matak 
nyusahkeun. 

16Ulah aya nu kawas Esau tea, 
nya munapek nya gagabah; nepi ka 
nukeurkeun kacikalan kana hakaneun 
keur sakalieun. 

1/ Kumaha caritana, kapan aranjeun ge 
terang. Antek-antekna mah, manehna 
teh ngarenghik ka nu jadi bapa, — 
ngurihit — menta berkahna. Tapi najan 
nepi ka ceurik balilihan ge, pamentana 
henteu bisa disubadanan; hal eta teh, 
ku lantaran manehna geus kaleungitan 
hakna jeung geus teu bisa deui ngarobah 
kakaliruanana. 

18 Aranjeun mah, lain ngajugjug ka 
Gunung Sinai, anu aya jentulna sarta 
bisa diragap tea. Anu ka darinya mah 
bangsa Israil, anu ti eta gunung teh 
narenjo rupa-rupa pikasieuneun: Seuneu 
hebat anu ngagugudag, narenjo angkeub 
jeung poek mongkleng ditimpalan angin 
ribut. 

19 Malah aya sora, sengekna, 
sangkakala jeung timbalan anu ungelna: 
20“Najan sato pisan, anu nete ka ieu 

Gunung kudu dirajam ku batu!” 

2“1Anu katingal mutuh matak ketir, nepi 
ka Musa ku anjeun nyebatkeun: “Kami 
ngadegdeg, bakat ku sieun!” 

22Lain, lain ka dinya. Aranjeun 
mah keur nyungsi Gunung Sion; 
ngajugjug kota panglinggihan Allah 
Anu jumeneng, nya Yerusalem ti 
sawarga katut malaikat-malaikat-Na nu 
mangrebu-rebu. 

23 Aranjeun keur ngajugjug kana 
pestana putra-putra cikal Allah, anu 
ngaran-ngaranna ditulis di sawarga. Keur 
ngajugjug ka Allah, — Hakim sakumna 
manusa — jeung ka tempat kumpulna 
jiwa-jiwa nu geus sampurna, nya eta 
jiwa jalma-jalma anu aribadah. 

24 keur ngajugjug ka Isa, anu jadi 
pangukuh Perjangjian Allah anu anyar; 
keur ngajugjug ka getih-Na, anu geus 
dikucurkeun jadi kurban tea: Nya anu 
leuwih hade batan getihna Habil. 

2 Ku sabab eta, poma, ulah baha kana 
timbalana-Na. Aya conto: Jelema-jelema 
anu ngabaha kana amanat Allah, anu 
diembarkeunana di ieu dunya bae teu 
bisa luput tina hukuman. Komo urang, 
pimanaeun bisa luput, upama urang 
nyocokan ceuli embung ngadenge 

timbalana-Na anu diandikakeun ti 
sawarga? 

26 Baheula, timbalana-Na teh nepi 
ka genjlong jagat. Timbalan anu 
ayeuna mah, komo, matak genjlong ka 
langit-langit! Sabab timbalana-Na teh: 
“Ku Kami baris digenjlongkeun deui. Lain 
bumi bae, langit ge rek digenjlongkeun.” 

2! Eta kecap “deui,” nandakeun yen 
saniskara dadamelana-Na baris genjlong 
terus musna. Tapi anu teu keuna ku 
owah gingsir mah, baris tetep ayana. 

28 Ku sabab eta, urang kudu ngarasa 
sukur; sabab anu katarima ku urang 
mah, hiji karajaan anu teu keuna ku 
owah gingsir. Hayu urang ngabakti ka 
Allah, kumureb kana sakersa-Na, hormat 
jeung ajrih. 

29 Sabab Allah, nu disembah ku 
urang teh, kagungan kakawasaan anu 
ngandung daya pangbasmi kawas 
seuneu. 

1 3 !Kanyaah ka pada batur saiman 

teruskeun. Ka semah kudu daek 
ngaku, keun bae teu wawuh oge. 

2Ku perbawa akuanana, aya anu kungsi 
ngampihan semah teu kanyahoan yen 
semahna teh, sihoreng, malaikat. 


IBRANI 13.3-—9 50 


3 Sing mangkarunyakeun ka sakitan- 
sakitan, upamakeun ka diri sorangan. 
Sing manghawatirkeun ka anu 
diteungteuinganan, larapkeun ka awak 
sorangan. 

4Pupusti tatali laki rabi. Salaki 
pamajikan kudu pada-pada satia. Ulah 
serong sarta ulah nyelewer, matak 
dihukum ku Allah. 

>Ulah mata duiteun; tarimakeun milik 
nu aya. Ulah hamham, da Allah parantos 
ngadawuh: “Maneh ku Kami moal 
diantep nepi ka teu dipalire.” 

eKu sabab eta, kalawan teger hate 
urang bisa ngucap: “Tong salempang, 
Pangeran Anu ngaraksa! Naha wet sieun 
ku pada jalma?” 

/7Ulah mopohokeun ka sakur anu 
geus nungtun aranjeun, nya eta anu 
geus nyaangan aranjeun ku amanat 
pangandika Allah. Eling-eling deui 
lakuning hirupna nepi ka dugna parupus. 
Piconto iman kapercayaanana. 

8 Sing inget, Isa mah teu owah 
gingsir: Bareto, ayeuna, malih dugi ka 
salalawasna. 

9 Jadi, poma, aranjeun ulah 
kapangaruhan ku rupa-rupa ajaran 

bid'ah. Kuatkeun jiwa aranjeun ku sih 
kurnia ti Allah, ulah ku jalan nedunan 
rupa-rupa sarat tina sual kadaharan. 
Nu karitu mah, sama sakali taya 
mangpa'atna dilakonan ge. 

10 Di Kemah Suci aya altar pangurbanan. 
Imam-imam teu boga hak ngadahar 
kurban tina mezbah anu eta. 

11 Anu ku Imam Agung dikurbankeun di 
dinya teh, nya pikeun nyirnakeun dosa. 
Anu dikurbankeunana mah, ngan ukur 
getihna wungkul; da ari awak satona 
mah, diduruk di luar. 

12 Isa oge kitu; Anjeunna digiring 
ka luar kota, getih-Na anu dianggo 
nyucikeun umat-Na. 

13 Ku sabab eta, tinggalkeun eta kemah 
teh; anggur urang muru ka Isa, nya milu 
kana kahinaan Anjeunna. 

14 Sabab dunya ieu mah, lain 
padumukan urang anu matuh. Urang 
kudu nyungsi pangancikan pikeun jaga. 

15>Ku sabab eta, ku parantaraan Isa, 
urang salawasna kudu ngunjukeun 
pamuji sukur ka Allah minangka kurban 
ti urang, nya eta ngaku, — ku cara lisan 
— yen Mantenna teh Pangeran. 

16 Silih talang silih tulung pada batur, 
eta saenyana hiji kurban anu pohara 
sapukna jeung pangersa Allah. 

1/ Sing nurut, ka nu ngatur dulur-dulur. 
Imankeun wewelingna. Aranjeunna 
ngatur ngasuh dulur-dulur teh, estu 
jeung tanggung jawabna. Ihtiaran, 
supaya aranjeunna janglar ngajalankeun 
kawajibanana, — henteu bari jeung 
nguluwut — sangkan paedahna ulah nepi 
ka teu kaala ku aranjeun. 

18 Doakeun deuih simkuring. Sing 
percaya, tekad simkuring estu beresih. 
Unggal waktu, taya deui nu dipamrih lian 
ti seja melak kahadean. 

19 Pangpangna mah pangnedakeun, 
mugi-mugi simkuring ku Pangeran 
dikersakeun bisa buru-buru balik deui ka 
aranjeun. 

20 Mugi-mugi Allah, sumbering 
karahayuan tea, — Nya Anjeunna pisan 
anu geus ngagugahkeun Isa, Gusti 
Jungjunan urang, tina pupus- Na (Isa 
teh, lir Pangangon Agung sakur nu 
percaya); anu getih-Na teh, geus jadi 
pangukuh perjangjian anu langgeng — 

2*lmaparin berekah sangkan aranjeun 
bisa ngalakonan sagala timbalana-Na. 

Mugi-mugi Mantenna kersa nuyun 
sangkan urang bisa ngalampahkeun anu 
sapuk jeung manah-Na, ku karana Isa 
Al Masih. Sadaya Kaagungan kanggo 
Mantenna bae, salalanggengna. Amin. 
22Muga ieu pepeling-pepeling 
simkuring, dina ieu surat, anu pondok 
ditarimakeun jeung iklasna. 

23 Sakalian simkuring wawarti, dulur 
urang Timoteus geus kaluar ti panjarana. 
Upama anjeunna geus datang, simkuring 
seja buru-buru nepungan ka aranjeun 
bareng jeung Timoteus. 

24 Salam ti simkuring ka pamingpin- 
pamingpin aranjeun; kitu deui, ka 
dulur-dulur sakapercayaan umumna. Ti 
Itali aya salam keur aranjeun. 

235 Mugi-mugi aranjeun marendak 
rahmat sih kurnia Allah. 


Yakobus 


1 1 Surat ti simkuring, Yakobus, 
abdining Allah jeung abdining Isa 
Al Masih, Gusti Jungjunan urang tea. 
Kahatur dulur-dulur saiman ti dua belas 
kaom anu araya di pangumbaraan. 

2Dulur-dulur! Cocoba teh kudu 
dianggap hiji rahmat. 

3 Sabab upama geus lulus tina cocoba, 
iman urang beuki mencrang, 

4jaga, malar iman tetep pengkuh, 
supaya dulur-dulur jaradi jalma pasagi, 
pepek jeung lengkep taya kakurang. 

”Upama aya nu kurang panemu, sina 
neneda nyuhunkeun ka Allah, tanwande 
dipaparin; sabab Allah mah, jembar 
pangasih ka sarerea. 

6 Saratna neneda teh, kudu jeung 
yakinna ulah cangcaya. Jalma cangcaya 
mah saibarat ombak laut, beunang 
digebah diluak-leok ku angin. 

/Jalma kitu, ulah boga rasa baris 
meunang kurnia Pangeran. 

8 Anu lanca-linci mah, hirupna, hamo 
bisa anteng. 

? Anu miskin sapantesna ngarasa bagja, 
upama dijungjung harkatna ku Allah, 

10 sabalikna, nu beunghar kudu 
tawekal dina mangsa tijungkel. Sabab 
kabeungharan teh, lir kembang jukut 
anu babari sirna. 

11 Ana katinggang ku panas panonpoe 
anu ngentak-ngentak, jukut teh 
perang: Kembangna murudul, musna 
kaendahanana. Nya kitu oge nu 
beunghar bakal tijungkel dina keur 
jongjon-jongjonna usaha. 

12 Jalma anu imanna henteu eleh ku 
cocoba, estu bagja. Sanggeus lulus 
tina cocoba, eta jelema baris nampa 
hiji pahla, nya eta hiji hirup anu geus 
dijangjikeun ku Allah keur sakur anu 
iman ka Mantenna. 

13 Anu keuna ku cocoba, ulah pisan 
nyebutkeun: “Ieu cocoba ti Allah!” Allah 
mah moal beunang dicoba ku nu jahat, 
tur tara teh teuing maparin cocoba ka 
manusa. 

14 Saenyana, cocoba teh asalna tina 
kahayang manusa sorangan keneh, 
nepi ka manehna beunang kagelo jeung 
kajiret ku tariking napsuna sorangan. 

1" Ana napsu jahatna diabur, temahna 
ngajadi dosa. Ana dosa teh geus jucung; 
temahna mah, paeh tea. 

16 Sing ati-ati dulur-dulur, ulah beunang 
kasasabkeun. 

1/ Mana nu hade reujeung sampurna, 
asalna tangtu ti sawarga, ti Allah 
sumbering sagala sipat terang. 
Mantenna ku anjeun mustahil barobah 
atawa owah gingsir. 

18 Geus jadi pangersa Mantenna, urang 
dipaparin hirup ku jalan pangandika-Na 
anu sayakti; malar urang bisa jadi 
umat-Na anu pangpunjulna ti sakabeh 
mahluk-Na. 

19 Regepkeun, dulur-dulur! Ulah sok 
gancang-gancang nyarita. Dengekeun 
heula sing bener. Jeung ulah gancang- 
gancang ambek. 

20 Sabab nu gampang amarah teh, teu 
sapuk jeung kersa Allah. 

2'l1Ku sabab eta, piceun kabiasaan- 
kabiasaan anu matak aeb jeung goreng 
teh. Sing pasrah ka Allah. Tarimakeun 
pangandika-Na anu dicecebkeun dina ati 
sanubari aranjeun, anu kawasa ngaraksa 
jiwa. 


YAKOBUS 1.22-2.1 4 


22Kahade ulah bodo: Pangandika Allah 
teh teu cukup ku didengekeun wungkul, 
tapi kudu jeung prakna dilampahkeun. 

23 Ari ngan Ukur didenge bari henteu 
jeung prakna ngalampahkeun mah; eta 
teh, lir nenjo beungeut sorangan dina 
eunteung. 

24 Sanajan geus telek oge, ana indit 
mah, poho deui bae kana rupa beungeut 
sorangan teh. 

23 Sabalikna, anu terus ngeunteung 
kana pituduh Injil nu sampurna, anu 
ngabebaskeun manusa tina hukuman; 
jadi, lain nu ngan ukur ngadengekeun 
terus poho, tapi nu jeung prakna 
ngalampahkeun; sagala usahana, tangtu 
baris nyugemakeun hatena. 

26 Jelema anu umangkeuh ibadah, tapi 
sungutna teu dikadalian biwirna henteu 
diwengku, ngaranna ngabobodo maneh 
sarta ibadahna teh cumah bae. 

2! Sajatining ibadah anu sapuk jeung 
pangersa Allah mah, nya eta anu 
rumawat ka nu yatim, ha'at ka randa- 
randa, bari ngajaga diri malar henteu 
katepaan ku reregedna dunya. 

1 Dulur-dulur! Anu anut ka Isa Al 
Masih mah, — Gusti Jungjunan 

urang anu mulya tea — teu meunang 
ngabeda-beda jelema. 

2Upamana bae: Aya dua jelema datang 
kana kumpulan. Nu saurang ginding diali 
emas, nu saurang deui rudin. 

3 Ka nu ginding mah kieu ngakuna oge: 
“Mangga di dieu linggihna di nu utami.” 
Ari ka nu rudin: “Maneh mah nangtung 
bae di dinya.” Atawa: “Tah sila deukeut 
suku kami!” 

4 Peta kitu teh, tandaning ngabeda- 
bedakeun jelema, goreng hate jahat 
pikiran. 

? Sing emut dulur-dulur! Anu mariskin 
cek pandangan dunya ku Allah 
dikersakeun beunghar ku iman, sina 
jaradi ahli waris karajaana-Na, anu 
dijangjikeun keur sakur anu wedi asih ka 
Mantenna. 

6 Ari heug, ku aranjeun dihina. Cik saha 
anu sok ngagencet jeung ngajagragkeun 
aranjeun ka pangadilan? Kapan anu 
baleunghar! 

/Naha lain maranehna oge anu sok 
ngagogoreng jenengan Al Masih anu 
sakitu mulyana sarta anu geus jadi milik 
aranjeun teh? 

8 Kacida hadena dulur-dulur daraek 
nohonan timbalan anu pangutamana 
dina Kitab Suci, anu kieu unina: “Masing 
nyaah ka batur lir ka awak sorangan.” 

9Tapi ari sok ngabeda-beda jelema 
tina sabab harkatna mah, aranjeun teh 
kabeulit ku dosa jeung ku Kitab Suci oge 
dicap ngarempak eta timbalan. 

10 Sabab ngarempak salah sahiji 
timbalan Toret, sarua jeung ngarempak 
sakabeh timbalan Toret. 

11 Sabab Anu nimbalan: “Maneh ulah 
ngaranyed,” oge nimbalan: “Maneh ulah 
maehan.” Jadi, sanajan upamana anjeun 
henteu ngaranyed, tapi maehan; eta 
teh, dosa keneh. 

12 Boh ucap boh lampah, kudu 
sakumaha layakna umat anu baris 
diserenkeun kana hiji hukum anu 
kawasa ngabebaskeun. 

13 Sabab pamohalan, Allah mikawelas 
ka jelema anu teu boga rasrasan. 
Papadaning kitu, sipat welas asih mah 
bisa ngungkulan hukum. 

14 Dulur-dulur! Naon gunana pikeun 
anu ngaku-ngaku: “Aing boga iman,” 
tapi teu nyata dina lampahna. Na bisa, 
eta imanna teh, nulung ka dirina? 

1"Urang upamakeun kieu: Aya 
duduluran lalaki atawa awewe anu 
kurang pake kurang dahar. 

lé6 Ku aranjeun ukur didoakeun, 
sing cukup pake cukup dahar, ari 
pangabutuhna teu dicumponan. Na aya 
gunana, eta pangdoa aranjeun teh? 

1/Tah iman teh kitu: Iman nu teu 
dibarengan jeung amal; eta iman teh, 
hakekatna mah paeh. 

18 Bisa jadi aya nu ngomong: “Jalma 
mah aya nu boga iman, aya nu boga 
amalan.” Simkuring rek nanya: Iman 
teh rek bisa tembong kumaha lamun 
taya amalanana? Simkuring mah 
nembongkeun iman teh ngan ku amalan. 

19 Aranjeun tangtu percaya yen Allah 
teh tunggal. Hade! Tapi iblis-iblis oge 
percayaeun kana hal eta, tur kacida 
galimireunana. 

20Nu matak jelema teh kahade 
kalangsu. Kumaha ayeuna dulur-dulur 
daraek ngaenyakeun, yen iman tanpa 
amalan teh kosong molongpong? 

21 Cik kumaha jalanna pangna Ibrahim, 
karuhun urang, ku Allah diangken bener 
teh? Kapan ku amal padamelanana 

nu ngiklaskeun Isak, putrana, dianggo 
kurban. 

22 Sakitu tetelana, yen iman anjeunna 
teh dibarengan ku amalanana. Sarta 
nya ku amal padamelanana pisan iman 
anjeunna ngajadi sampurna. 

23 Cocog jeung anu kaserat dina Kitab 
Suci, yen: “Ibrahim percaya ka Allah. 
Ibadahna, ku Allah diangken lantaran 
imanna.” Sarta ku lantaran eta, Ibrahim 
teh disebut mitra Allah. 

24 Ayeuna tetela pisan, jelema bisana 
diangken bener ku Allah teh lain ku 
dumeh iman wungkul, tapi katut jeung 
amal perbuatanana ongkoh. 

23 Inget deuih hiji awewe anu ngaran 
Rahab. Manehna awewe palacuran. 
Tapi ku Allah, diangken jelema bener; 
lantaran ku pagaweanana nulungan 
mata-mata anu dikirim ku urang 
Yahudi, mere jalan pileupaseun nepi ka 
mata-mata tea leupas tina bahaya. 

26 Cindekna, iman tanpa amal pagawean 
teh, nya eta jeg raga taya nyawaan, 
paeh ngaranna. 

! Dulur-dulur! Ulah sarerea harayang 
jadi guru. Ku urang ge geus karasa, 

guru mah ana geus disalahkeun sok 
leuwih beurat ti nu lian. 

2@ Mangkaning urang teh sarerea oge 
tara luput tina kasalahan-kasalahan. Anu 
ucap-ucapanana tara salah tur sanggup 
ngadalian diri, nya jelema sampurna tea 
ngaranna. 

3 Kuda beunang dikadalian, sina nurut 
dikuah-kieuh ku urang. 

4 Kapal kajeun sakumaha gedena tur 
lajuna ku tanaga angin gede, geuning 
bisa digulak-gilek ku kamudi anu sakitu 
leutikna. 

” Letah oge nya kitu: Kajeun leutik, 
tapi mungguhing kalungguhanana mah 
kacida pentingna. Seuneu saenyay, bisa 
ngahuru leuweung geledegan. 

eLetah oge kawas seuneu, jadi 
sumbering balai anu ngancik dina 
diri, anu bisa nyebarkeun kajahatan 
jeung ngahuru tata cara kahirupan 
urang sagemblengna. Sabab letah teh, 
sategesna mah mawa seuneu naraka. 

/Jelema bisa ngalilindeuk mahluk 
sejen: Sato leuweung, manuk, sato 
bangsa kadal, kitu deui lauk. 

8Tapi letah mah, hamo aya anu bisa 
ngalilindeuk. Letah mah, estuning 

mangprung teu beunang diatur-atur, jadi 
sumber werejit anu mateni. 

9?Ku urang sok dipake muji sukur ka 
Pangeran, Allah Nu jumeneng Rama tea. 
Tapi sok dipake nyumpahan ongkoh, 
nyumpahan papada manusa anu 
dijadikeunana ngalap ka salira Allah. 

10 Nya pamuji sukur nya panyapa, 
ngaburulana tina sungut eta-eta keneh. 
Dulur-dulur ulah nepi ka kitu. 

11 Sageuy, aya cinyusu ngabijilkeun cai 
tawar ongkoh cai asin ongkoh. 

12 Sageuy, aya tangkal kondang buahan 
jetun atawa anggur buahan kondang. 
Sageuy, aya cai ti laut anu rasana tawar. 

13 Saha di aranjeun anu alim jeung 
luhung panemu? Kudu bukti tina 
caraning hirupna ku amal-amal anu 
hade, anu medal tina usiking budi anu 
lemes tur lantip. 

14 Ari boga hate sirik-pidik, ngunek- 
ngunek jeung hawek mah ulah waka 
agul-agul! Ulah nyiar ekol pikeun 
ngalawan sual nu bener. 

15 Budi pangarti kawas kitu mah 
kaluaran ti dunya, lain bijilan sawarga, 
tapi asal tina hawa napsu idajil. 

16 Sipat sirik jeung hawek mah, 
perbawana ngan ngajak kusut, mawa 
kana lampah jahat. 

1/ Sabalikna, budi pangarti anu asal ti 
sawarga, — sipat anu pangutamana — 
nya eta suci. Lian ti eta: Resep rapih, 
darehdeh, nurut, karunyaan, jembar ku 
amal, leubeut ku kahadean, tara beurat 
sabeulah, sarta tara munapek. 

18 Buah-buahna oge tangtu hade jeung 
bener, anu disebarkeun ku sing saha anu 
resep kana karapihan. 

4 1 Naon tea nu ngalantarankeun dulur- 
dulur pasentrok jeung pabengkah 
teh? Naha eta teh lain ku lantaran hawa 

napsu anu salawasna ngagoda? 

2Ana kahayang henteu kahontal, dulur- 
dulur tega nepi ka maehan. Hayang anu, 
tapi teu bisa laksana, dibelaan ribut 
nepi ka garelut. Tapi keukeuh henteu 
beunang, da puguh henteu neneda tea. 

3 Atawa neneda, tapi teu dikabul 
lantaran tekadna salah, nya eta ngan 
seja muaskeun kahayang sorangan. 

4 Dasar golongan henteu satia! Kawas 
nu teu nyaho bae, yen misobat kana 
kadunyaan teh ngamusuh ka Allah. 

Raket kana kadunyaan teh, hartina jauh 
ti Allah. 

”Ulah dikira taya maksudna Kitab 
Suci nyebutkeun: “Ruh anu ku Allah 
diancikkeun di diri urang, dimaksad 
kanggo Mantenna ku anjeun.” 

6 Sabalikna, kurnia-Na oge ka urang 
leuwih agung batan eta, sakumaha ceuk 
Kitab Suci: “Jelema nu garumede ku 
Allah ditolak, sabalikna, nu rarendah 
hate ku Mantenna diberkahan.” 

/'Ku sabab eta, masing sumerah ka 
Allah. Lawan Setan teh, tanwande 
manehna kabur. 

8 Sing raket ka Allah, tanwande 
Mantenna oge raket ka aranjeun. 
Sucikeun leungeun, ulah daroraka kitu! 
Sucikeun hate, ulah marunapek kitu! 

? Aranjeun teh kuduna mah nalangsa, 
ceurik, ngerik, jauh ti matak gumbira 
jeung bagja. Kudu prihatin! 

10Tundukkeun diri di payuneun 
Pangeran, tangtu ku Mantenna 
dijungjung. 

11Omat dulur-dulur ulah silih 
gorengkeun. Sing saha anu 
ngagorengkeun atawa ngahukuman 
batur, eta tegesna moyok jeung nyebut 

teu bener kana hukum. Lamun aranjeun 
nyebut teu bener kana hukum, tandaning 
embung nurut kana hukum, malah sasat 
jadi hakimna. 

12Anging Allah Anu wenang 
ngaluarkeun jeung nyalahkeun hukum 
teh. Anging Mantenna Anu kawasa 
nyalametkeun jeung ngaruksakna. Saha 
karah aranjeun teh, make nyebut teu 
bener ka batur? 

13 Aranjeun sok ujub kieu: “Poe ieu 
atawa poe Anu, urang rek ka dayeuh 
Anu, sataun lilana; nya rek balantik nyiar 
untung.” 

14 Padahal teu nyaho isukan baris 
kumaha. Tur hirup teh ibarat halimun 
ipis, aya sakeudeung les leungit deui. 

15 Kuduna ngomong teh kieu: “Manawi 
Allah marengkeun, kuring teh gaduh niat 
seja anu.” 

16 Ari aranjeun anggur ujub jeung 
takabur. Salah kabina-bina eta teh! 

1/Ku sabab eta, anu nyaho kana 
lampah hade, tapi teu prak dipilampah; 
eta teh dosa! 

!1He nu baleunghar, dengekeun: 
5 Aranjeun saenyana mah kudu 

careurik nyeungceurikan diri baris 
katarajang bahla. 

2“Kakayaan aranjeun saenyana geus 
bulukan. Papakean aranjeun ge, geus 
rarenyah ku geget. 

3 Emas perak aranjeun geus karahaan 
sarta karahana baris ngajadi saksi anu 
malik ngalawan, malah baris ngahuru lir 
seuneu, ngahakan daging aranjeun nepi 
ka beak! Taya gunana numpuk-numpuk 
kabeungharan lantaran aranjeun tereh 
enggeusan. 

4 Aranjeun ngagawekeun jalma 
percumah, buruhanana henteu dibayar. 
Koceak maranehna teh, geus tepi kana 
cepil Allah Nu murbeng alam. 

? Hirup aranjeun di ieu dunya 
ngahenang-ngahening taya kakurang. 
Awak haben dilintuhan nepi ka gigiblihan, 
meujeuhna pisan eukeur peunciteun. 

6 Aranjeun nyiksa, malah maehan 
jelema-jelema anu teu tuah teu dosa tur 
teu werat ngalawan! 

Dulur-dulur! Sing tagen, sing 
sabar ngadago sumpingna Gusti 
Jungjunan urang. Tenjo patani, teu 
weleh sabar ngarep-ngarep sangkan 

pepelakanana hade hasilna. Teu weleh 
sabar ngarep-ngarep usum hujan. 

8 Sing salabar sarta kuatkeun hate; 
sabab Gusti Jungjunan urang teh, moal 
lila deui oge sumping. 

9 Ulah luhlah ngarasula, bisi keuna 
ku hukumanana. Tuh Hakimna geus 
sumping, geus sayagi. 

10Kudu nyonto ka paranabi purah 
ngemban timbalan Allah, geuning sakitu 
salalabarna najan salangsara oge. 

11 Saenyana, anu sabar tawekal teh, 
ceuk simkuring mah jelema bagja. Saha 
anu bireuk kana carita Ayub anu sabar 
taya babandinganana? Geuning ari geus 
waktuna mah, teu luput tina ganjaran 
Allah; sabab Allah mah, sugih ku asih 
jembar ku piwelas. 

12 Ari nyarita ulah jeung bari sumpah 
sagala, demi langit demi bumi, atawa 
demi itu demi ieu. Kudu dipahing kikituan 
teh. Sebutkeun bae “enya” lamun enya; 
“henteu” lamun henteu, supaya henteu 
keuna ku hukuman ti Allah. 

13 Upama aya anu meunang karerepet, 
ulah poho neneda. Sabalikna, anu 
meunang kasenangan ulah poho muji 
sukur. 

14 Dulur anu gering kudu 
dipangneangkeun pangurus jamaah, anu 
kudu mangnedakeun jeung ngolesan ku 
minyak kalayan nyambat pajenengan 
Allah. 

1” Ku paneda anu medal tina iman 
kapercayaan, nu gering baris katulungan, 
ku Gusti baris dikersakeun cageur. Malah 
upama aya kasalahanana oge, baris 
dihampura. 

16Ku sabab eta, ari aya kasalahan 
pada batur teh sing daraek waleh, sing 
daraek silih hampura, bari silih doakeun. 
Pangdoa jelema nu hade hate mah, gede 
maunatna. 

1/ Contona Nabi Elias. Anjeunna oge 
jelema biasa cara urang. Tapi waktu 
anjeunna nyuhunkeun ka Allah supaya 
satanah Israil ulah turun hujan, bukti 
hujan henteu turun-turun nepi ka 
campleng tilu taun satengah; sabab 
anjeunna, nyuhunkeunana panteng. 

18 Kitu deui, waktu anjeunna neneda 
nyuhunkeun hujan, cur bae hujan teh 
turun ti langit, nepi ka tanah teh subur 
deui. 

19 Dulur-dulur! Kumaha upama aya 
anu kasasar lampah, mengpar tina 

bebeneran? Sing saha nu bisa nungtun 
eta jelema kana jalan anu bener deui; 
20 eta teh, sasat baris nyalametkeun 
patina sarta nyegah manehna tina 
ngalampahkeun deui dosa. 


1 Petrus 


1 Surat ti simkuring, Petrus, rasul-Na 
Isa Al Masih. Kahatur dulur-dulur 
anu keur ngalumbara di wilayah Pontus, 

Galata, Kapadokia, Asia, jeung Bitinia. 
2Dulur-dulur, anu geus kapilih 
numutkeun pangersana Allah, Rama; 
anu geus disucikeun ku Ruh Mantenna, 
dianutkeun ka Isa Al Masih anu 
ngaberesihan dulur-dulur, ku getih-Na. 
Mugi sing marendak rahmat rahayu. 

3 Sagala puji kasembahkeun ka Allah, 
Rama Gusti Jungjunan urang, Isa Al 
Masih. Mantenna sakitu welas asih-Na, 
nya eta nepi ka hirup urang ku Mantenna 
dianyarkeun deui sarta dipaparin 
pangharepan; ku jalan Mantenna 
ngagugahkeun deui Isa Al Masih tina 
pupus-Na. 

4Ku sabab eta, urang baris narima 
warisan, — anu teu keuna ku ruksak, teu 
keuna ku cacad, tur moal aya sudana — 
nu geus disadiakeun di sawarga. 

? Nya pikeun urang, anu geus dituyun 
ku kakawasaan Allah; ku jalan iman 

sarta percaya. Urang baris dicandak kana 
kasalametan anu geus disayagikeun 
jeung baris katarima dina jaman ahir. 

eHal eta, pohara matak bagjana; 
sanajan ayeuna mah dulur-dulur teh, 
keur sarusah nandangan rupa-rupa 
cocoba. Tapi eta teh moal lila. 

/'Itung-itung keur diuji. Geuning emas 
oge, barang anu keuna ku ruksak, sok 
dibesot ku seuneu. Iman dulur-dulur oge 
nu leuwih mahal ti batan emas, kudu 
dibesot supaya tahan uji. Ku jalan kitu, 
dimana cunduk waktuna Isa Al Masih 
pinton salira, urang baris meunang 
kahormatan jeung kamulyaan. 

8 Dulur-dulur can kungsi tepung 
jonghok jeung Anjeunna, tapi teu burung 
nyaah ka Anjeunna. Can kungsi patingal, 
tapi teu burung percaya ka Anjeunna. 
Tangtu baris karasa kumaha bungahna, 
— bagja taya pibasaeunana — 

9lantaran nu jadi udagan iman 
kapercayaan, nya eta kasalametan 
pikeun jiwa, geus katarima. 

10 Nya kasalametan anu ieu, anu diarulik 
jeung ditalungtik ku nabi-nabi teh. Ieu 
sih kurnia Allah anu geus kapimilik ku 

dulur-dulur teh, ku aranjeunna geus 
kapeleng jeung geus disalaurkeun. 

11 Sabab hal Al Masih, — baris 
nandangan sangsara sarta ahirna baris 
mulya — ku aranjeunna geus kauninga, ti 
samemehna, ku pituduh Ruh Al Masih ku 
anjeun. Ku aranjeunna terus dipaluruh, 
iraha jeung kumaha pijadieunana. 

12 Ku Allah geus diuningakeun, yen anu 
keur dipaluruh teh lain keur aranjeunna, 
tapi nya pikeun aranjeun kiwari. Ayeuna 
dulur-dulur geus terang kana eta Injil 
amanat ti sawarga, ku karana Ruh Allah 
anu geus dilungsurkeun ti sawarga. Kana 
ieu perkara najan malaikat-malaikat oge 
harayangeun uninga. 

13 Ku sabab eta, kudu sadia-sadia, 
kudu cegahan, sarta sing antek; nya 
ngarep-ngarep sih kurnia Allah, anu 
baris dipaparinkeun dina waktu Isa Al 
Masih nembongan, engke. 

14 Lakuning hirup teh, kudu sing saperti 
barudak anu ngesto ka kolot. Ulah 
kabawa deui ku pangajak napsu, kawas 
nu enggeus-enggeus, basa eukeur buta 
tuli keneh. 

15 Hirup teh kudu suci. Sabab Allah, 
anu geus nyaur ka dulur-dulur teh, suci 
kaayaana-Na. 

16 Kudu sakumaha ceuk Kitab: “Maneh 
kudu suci sabab Kami teh suci.” 

1/ Lamun aranjeun nyambat ka Allah, 
kudu sakumaha ka Bapa. Mantenna 
tara pilih kasih. Nu adil ka saban jalma, 
numutkeun kalakuan jelemana masing- 
masing. Ku sabab eta, meungpeung 
eukeur di dunya masing tuhu ka 
Mantenna. 

18 Dulur-dulur geus terang, yen nu 
matak bisa lesot tina hirup anu tanpa 
guna warisan karuhun teh, lain ditebus 
ku dunya barana anu sipatna owah 
gingsir, lain ku emas, atawa perak. 

19 Panebusna teh mahal kabina- 
bina, nya eta: Getih Al Masih, anu 
dilambangkeun ku getih anak domba 
anu mulus tea. 

20 Dipilihna Al Masih ku Allah teh, geus 
ti samemeh alam dunya dijadikeun. Ari 
nu matak dinyatakeuna-Na kakara dina 
jaman ahir kiwari, maksudna nya pikeun 
kapentingan aranjeun. 

2“lKu jalan Anjeunna, dulur-dulur 
jadi percaya ka Allah, Anu geus 

ngagugahkeun Al Masih ti jero kubur 
bari terus dipaparin kamulyaan. Ku jalan 
kitu oge, ayeuna dulur-dulur teh jadi 
panteng, boh iman, boh pangharepan ka 
Allah. 

22/Ayeuna dulur-dulur geus 
ngaberesihkeun diri, ku jalan anut 
kana kayaktian. Geus bisa ngamalkeun 
kanyaah ka sasama batur saiman. 
Lakonan terus kalawan saiklas-iklasna, 
heman asih ka pada batur. 

23 Sabab ayeuna, dulur-dulur geus 
anyar, lir nu anyar dijurukeun. Lain lahir 
tina wiji nu keuna ku pati, tapi tina wiji 
anu hirup salalawasna, nya eta tina 
pangandika Allah anu sipatna hirup tur 
langgeng. 

24 Karana: “Jalma mah ibarat jukut, 
harkatna lir kembang tegalan. Jukut 
perang, kembang ragragan. 

25 Tapi pangandika Pangeran mah, 
tetep salalanggengna.” Ari anu disebut 
pangandika teh, nya eta Injil tea, anu 
geus diwawarkeun ka aranjeunna. 

2? 1Kalakuan-kalakuan anu goreng, 

tipu daya, palacidra, hiri dengki, 
jeung upat pitenah geura piceun. 

2Kudu hirup lir anu kakara dijurukeun, 
digedekeun jeung dihirupan ku cisusu 
anu murni, nya eta cisusu anu rohani. 

3 Kudu kitu ari enya mah ngarasa kana 
kasaean Gusti. 

4 Kudu muntang ka Anjeunna. Anjeunna 
saibarat hiji batu hirup. Ku manusa 
dipiceun, ku Allah mah malah dianggo 
tur dibere pangaji. 

? Aranjeun pribadi, kudu jaradi lir batu 
hirup nu digunakeun keur ngadegna 
bait suci rohani; ambeh aranjeun 
ngajadi hiji imamat anu suci, anu baku 
kana ngahaturkeun kurban rohani anu 
kamanah ku Allah lantaran Isa Al Masih. 

6 Sabab dina Kitab kaungel: “Hiji batu 
anu gede pangajina, ku Kami geus 
dipilih, dijadikeun batu juru adegan 
di Sion. Anu percaya ka dinya (ka 
Anjeunna), moal kawiwirangan.” 

/'Keur aranjeun anu percaya ka eta 
batu hirup teh, gede pangajina. Ari keur 
anu henteu percaya, ungelna Kitab teh 
kieu: “Batu anu dipiceun ku juru adegan, 
geus dijieun batu juru. Maranehna 
baris titajong, ngudupruk kana eta batu 
cadas.” 

8 Maranehna, anu henteu palercaya tea, 
memang titajong; da geus kitu nasibna. 

9? Sabalikna, aranjeun mah turunan anu 
kapilih, ngagem hak imam karajaan, 
jadi bangsa anu suci, umat Allah ku 
manten, anu geus ditangtukeun geusan 
nguarkeun padamelan-padamelan 
Mantenna anu aragung, nya eta anu 
nyaur dulur-dulur: Kaluar ti alam poek 
geusan asup kana cahaya Mantenna anu 
aheng.? 

10 Asalna, dulur-dulur teh lain umat 
Allah, ayeuna jadi kagungana-Na. Anu 
tadina sepi ku piwelas Allah, kiwari 
henteu kendat dipiwelas dipiasih. 

11 Paramitra! Hirup di dunya teh ukur 
ngumbara. Kudu nyegah kahayang 
jasmani anu salawasna patonggong- 
tonggong jeung pangajak jiwa. 

12 Sing ati-ati hirup di tengah 
bangsa deungeun. Kudu jadi conto 
tuladaneun; kudu tembong ka sakur 
nu ngagorengkeun yen dulur-dulur 
teh estuning jelema hade, supaya 
maranehna daek teu daek baris 
ngagungkeun ka Allah di mana urang 
geus dilayad ku Mantenna. 





ATit 2:14 

13 Ka nu nyepeng pamarentahan, demi 
Allah, masing ngesto, boh ka prabu anu 
nyepeng kakawasaan pangluhurna, 

14 boh ka pamarentah-pamarentah 
daerah anu dikawasakeun ngahukum nu 
salah jeung ngaganjar ka nu bener. 

15 Aranjeun dipundut kitu ku Allah, 
supaya jelema-jelema anu paralung 
kabekem sungutna ku kalakuan aranjeun 
anu hade. 

16 Kudu boga jiwa merdeka, tapi 
kamerdekaanana ulah salah dipakena. 
Ulah dipake keur nyimbutan kama'siatan. 
Sabalikna, kamerdekaan teh kudu dipake 
pikeun kumureb ka Allah. 

1/ Unggal jalma kudu diajenan; sing 
ha'at ka dudulur; sing gimir ka Allah 
jeung sing hormat ka Pamingpin Nagara. 

18 Anu eukeur kumawula masing ngesto 
jeung ajrih ka dunungan, boh dunungan 
bageur, boh rewel jeung bengis. 

19 Upama aranjeun, — lantaran aya 
karumasaan ka Pangeran — kuat ku lara 
anu asalna lain tina kasalahan sorangan, 
tangtu ku Mantenna dipaparin rahmat. 

20 Ari sabar ku pameupeuh lantaran 
balukar tina kasalahan sorangan mah, 
naon pujieunana? Sabalikna, upama 

nyorang lara teh ku lantaran milampah 
anu hade, — tur sabar nandanganana — 
tangtu aya pahlana ti Allah. 

“1 Aranjeun nu matak disaur ku 
Mantenna teh, nya keur eta tujuanana. 
Al Masih ku anjeun nandang sangsara 
teh lantaran dosana manusa. Anjeunna 
geus maparin conto anu kudu ditulad ku 
aranjeun. 

22Tara teh teuing Anjeunna mah 
midamel dosa atawa cidra. 

23 Ana aya anu nyapa, tara kersaeun 
malik nyapa. Diteungteuinganan oge, 
tara kersaeun ngancam, estu sumerah 
ka Allah anu nyepeng hukum adil. 

24 Dosa-dosa urang ku Anjeunna 
ditanggel nyalira dina salib-Na, malar 
urang dipaehkeun tina dosa sarta 
dihirupkeun dina kayaktian. Tatu-tatu 
salira-Na geus ngajadikeun dulur-dulur 
waras waluya. 

23 Bareto, dulur-dulur teh lir domba anu 
kasarung; ayeuna enggeus kapanggih, 
balik ka Gusti Panuyun, anu ngaraksa 
jeung ngariksa hirup aranjeun. 

1 Istri-istri kudu ngesto ka salaki. 
Malakmandar, upama nu jadi salaki 

henteu tigin kana dawuhan Allah, bisa 
eling teu karana ucap pangajak, 

2tapi lantaran kageuing ku laku 
lampah nu suci katut iman aranjeun ka 
Pangeran. 

3 Perhiasan anu utama teh lain hiasan 
lahiriah, lain gelung anu model, lain 
emas anu rimbil dina awak, sarta lain 
pakean anu aralus. 

“Nu utama mah, kalemesan budi; eta 
anu jadi kageulisan ati teh, anu moal 
luntur ku usum moal suda ku mangsa, 
turta luhur pangajina dina soca Allah. 

Istri-istri suci, baheula, oge 
maridangna teh nya kitu pisan, nya eta: 
Ngarep-ngarep ka Allah sarta ngesto ka 
caroge. 

eKudu nyonto ka Sarah anu sakitu 
gumustina ka Ibrahim, ngabasakeunana 
oge dunungan ka caroge teh. Aranjeun 
teh ayeuna geus jadi putra-putra Sarah. 
Kitu soteh upama hade tata hade hate, 
tur henteu jejerih enggoning ngalakonan 
kawajiban. 

Sabalikna, kaom lalaki ge, kudu 
hade ka pamajikan. Wanita teh kaom 
nu lemah, anu kudu diajenan, sarta 
dijadikeun batur hirup sauyunan ti sih 

kurnia hirup. Supaya du'a aranjeun teh, 
teu kahalangan. kana paneda. 

8 Cindekna, kabeh masing sapaham, 
silih pikaheman, silih hadean, sarta silih 
eledan. 

? Anu jail ulah dibales ku jail; nu 
nyarekan oge, ulah dibales. Anggur 
doakeun sing meunang berkah. Sabab 
pangna aranjeun disaur ku Allah teh, 
nya geusan narima berkah-Na. 

10 Ceuk Kitab oge: “Sing saha nu 
hayang senang hirupna, jeung hayang 
mulus jamuga, kudu ngajaga letahna, 
tong dipake ngucap jahat, atawa linyok 
jeung bohong. 

11 Nu goreng singkahan, nu hade 
tedunan. Siar karapihan, udag 
karuntutan. 

12Sabab Pangeran salawasna 
tumeuteup ka jalma nu hade lampah, 
kersaeun ngadangu panyambatna. 
Sabalikna, ka anu goreng lampahna 
mah, Mantenna teu mirosea.” 

13 Saha anu rek tega goreng ka 
aranjeun, upama aranjeun sorangan 
nyieun kahadean? 

14Upama kudu-kudu teuing nandangan 
lara pedah iman ka Pangeran, malah 


1 PETRUS 3.15—19 12 


bagja. Teu kudu gimir ka nu dipikagimir 
ku maranehna jeung ulah rempan. 

15 Sabalikna, kudu tetep ngagungkeun 
Al Masih dina jero hate maraneh; 
sabab Anjeunna teh, Gusti Jungjunan 
urang. Upama aya nu hayang 
meunang katerangan tina hal anu jadi 
pangharepan umat Gusti, salawasna 
kudu daek nerangkeun kalawan hade 
basana hade tatana, 

16 dibarung ku hate anu beresih. Ku 
jalan kitu, anu tadi niat moyok dumeh 
aranjeun anut ka Al Masih teh, malik era 
ku omonganana sorangan. 

1/Ti batan teu jamuga lantaran ku 
lampah goreng, mending keneh nandang 
lara lantaran hade lampah. 

18 Kapan Al Masih oge pupus-Na 
teh lantaran dosa urang. Anjeunna 
nu tanpa dosa, pupus ku karana 
dosa-dosa manusa, supaya manusa bisa 
disanggakeun ka Allah. Al Masih teh, 
raga badag-Na mah beunang dipaehan, 
tapi mungguhing Ruh-Na mah tetep 
kawasa. 

19 Ruh Anjeunna tetep unggul sarta dina 
kaunggulana-Na tea, Anjeunna mawa 

warta ka jiwa-jiwa anu keur dikungkung 
di alam kubur; 

20 eta teh, jiwana jelema-jelema anu 
daroraka keur jaman Enoh, anu ku Allah 
geus sakitu lilana disabaran nalika Enoh 
ngadamel kapal tea. Harita ngan saeutik 
pisan jiwa-jiwa anu disalametkeun tina 
caah sadunya teh, nya eta ngan dalapan 
urang. 

21 Eta caah, ayeuna mah dilambangkeun 
kana baptisan, anu ngalantarankeun 
aranjeun jadi salamet. Eta lambang anu 
mangrupa banyu baptisan, lain keur 
meresihan kokotor awak; tapi pikeun 
nyuhunkeun kaweningan budi, ka kersa 
Pangeran ku hikmat gugah-Na Al Masih, 

22anu geus munggah ka sawarga 
jeung jumeneng di tengeneun Allah; 
paramalaikat, parakawasa, kitu deui 
roh-roh anu wisesa taraluk ka Anjeunna. 
A LAI Masih teh geus nandangan 

sangsara badaniah. Aranjeun kudu 
eling kana hal eta, malar meunang 
kakuatan. Sabab anu nandangan 
sangsara badaniah ku karana iman, eta 
teh geus taya patalina deui jeung dosa. 

2Ti semet ayeuna ka hareup, sesa 
umur teh ulah dipake kumawula ka hawa 
napsu, tapi kudu dipake ngesto ka Allah. 

3 Lesotkeun kabiasaan ngumbar karep, 
nya eta anu jadi kabiasaanana jelema- 
jelema anu teu percaya ka Allah. Bareto 
ge geus sareubeuh hirup sakama-kama, 
borak-borak, rucah, mabok-mabok, 
jeung nyembah ka brahala-brahala teh! 

4Jelema anu teu nyembah ka Allah 
mah, ayeuna tangtu bae heraneun; ku 
sabab aranjeun henteu milu deui guyang 
dina kolomberan anu sakitu rujitna; 
tuluy bae maranehna mah ngagogoreng. 

”Tapi kalakuan maranehna nu kitu 
teh, baris aya balitunganana jeung 
Mantenna; Allah anu saged nibankeun 
hukum adil, boh ka nu harirup, kitu deui 
ka nu geus paraeh. 

6ePangna anu geus maraot oge 
diwawaran Injil teh, supaya maranehna, 
ana geus paraeh sakumaha galibna 
manusa tea, bisa tetep hirup sasarengan 
jeung Allah nu jumeneng. 

/Sagala perkara geus tereh kana 
wekasan. Nu matak kudu cegahan, kudu 
eling pikir, malar bisa husu neneda. 

8Utamana pisan mah, kudu enya-enya 
silih pikanyaah. Sabab najan alah 
sakumaha salahna oge, ari ku kanyaah 
mah kasilep. 

9?Kudu daek katumpangan batur bari 
ulah ngarasula. 

10Rejeki nu katarima, ku sing saha 
bae, kudu dipake keur silih tulungan; 
eta nandakeun yen aranjeun teh jadi 
pangurus anu hade dina makihikeun 
rupa-rupa berkah ti Allah. 

11 Anu osok hutbah, anu dihutbahkeun 
teh kudu dawuhan-dawuhan Allah. 
Anu ngalakonan papancen jamaah, 
kudu rumasa yen kuat soteh, 
ngalampahkeunana, estu ngan ku 
karana pangdeudeulna kawasa Allah. 
Ku jalan kitu, dina sagala rupa perkara, 
Allah baris dimulyakeun ku karana Isa 
Al Masih. Nya Mantenna Nu kagungan 
kahormatan sarta kakawasaan, 
salalanggengna. Amin. 

12 Paramitra! Ulah kaget ku siksaanana 
cocoba, najan karasana teh kaliwatan 
beuratna. 

13 Malah beuki banget, eta sangsara 
— saperti anu kalakon ku Al Masih 
— kudu beuki dipake bungah. Tangtu 

engke karasa sukana, anu taya 
babandinganana, di mana Al Masih geus 
pinton kamulyaan. 

14 Kudu ngarasa bagja mun aya anu 
ngahina pedah aranjeun anut ka Al 
Masih. Sabab eta teh, tandaning Ruh 
Agung, nya eta Ruh Allah geus ngancik 
di diri aranjeun. 

15 Kahade timbulna sangsara teh, ulah 
ku lantaran salah sorangan; upamana 
bae lantaran maehan, maling, jahat, 
atawa hianat ka batur. 

16 Sabalikna, upama sangsara teh 
lantaran anut ka Al Masih, teu kudu era; 
malah kudu muji sukur ka Allah, dumeh 
aranjeun kaasup umat Al Masih. 

1/ kiwari enggeus wancina pangadilan 
teh dimimitian. Anu diheulakeun teh nya 
eta ngadilan warga-warga umat Allah 
ku manten. Upama dimimitianana ti 
urang heula mah, beu, sakumaha teuing 
pibalukareunana ka jelema-jelema anu 
teu percaya kana Injil pangwawaran ti 
Allah! 

18 Cacakan jelema hade geus seuseut 
salamet, mana komo jalma nu dosa 
doraka, kumaha pitemaheunana? 

19 Ku sabab eta, anu sangsara ku 
karana nohonan pangersa Allah teh, 
sing sumerah ka Mantenna, — Allah Anu 
murbeng alam tur satuhu — sumerah ku 
jalan lampah nu hade. 

5 1Ka parakokolot jamaah, simkuring 
seja mere wawadi, dumeh simkuring 
oge jadi kokolot saperti aranjeun. 
Simkuring teh nyaksian pisan, kumaha 
sangsarana Al Masih teh; tur simkuring 
oge baris kacandak mulya, lamun 
kamulyaan Anjeunna geus dinyatakeun. 
2Urus sing bener domba-domba Allah 
dina cangkingan aranjeun teh. Ngurusna 
ulah jeung asa kapaksa, kudu jeung 
iklas, luyu jeung pamundut Allah. Ulah 
ku dumeh pandang buruh, tapi ku 
dumeh ngarasa yen eta teh kawajiban. 

3 Kahade ulah boga pikir kawasa 
marentah sakahayang ka maranehna 
anu dipercayakeun ka aranjeun, anggur 
kudu mere tuladan. 

4Di mana Gusti, Pangangon Agung, 
sumping; aranjeun baris diganjar 
makuta, anu cahayana moal suda-suda. 

? Ari aranjeun anu ngarora! Sing ngesto 
ka nu leuwih kolot. Kitu deui jeung 
papada saumur kudu silih rendah. 

Sabab: “Ka jelema nu gumede, Allah teh 
cua manah-Na. Sabalikna, ka jelema nu 
daek rendah, Allah maparin berekah.” 

6Di bawah panalingaan Allah Anu 
ngagem kawasa, maraneh kudu 
ngalaipkeun diri; supaya di mana 
waktuna cunduk, maraneh ku Mantenna 
dijungjung. 

/Sagala kasusah maraneh unjukkeun 
ka Mantenna, geus tangtu Mantenna 
kersa nulungan. 

8 Sing caringcing taki-taki. Musuh 
maraneh, si Iblis, guar-gaur cara maung 
eukeur neangan rewegeun! 

9?Lawan manehna ku kapengkuhan 
iman. Maraneh oge terang yen dulur- 
dulur anu lianna, di sakuliah bumi, sarua 
bae pada nandangan sangsara sarupa 
kitu. 

10Tapi di mana sangsara geus liwat, — 
lantaran sangsara teh moal sabaraha 
lilana — maraneh baris disampurnakeun, 
dipaparin katangguhan, dipulihkeun 
tanaga ngajadi rosa kabina-bina ku 
Allah ku manten. Allah teh sumber 
sagala kurnia, anu geus nyaur maraneh, 
supaya ku karana Al Masih, maraneh, 

bisa milu kana kamulyaan Mantenna anu 
langgeng. 

11 Nya Mantenna anu kagungan 
kakawasaan teh, salalanggengna. Amin. 

12Teu surat pondok bae. 
Dipangnuliskeun ku saderek Silwanus, 
hiji dulur anu ceuk pangrasa simkuring 
mah pohara pengkuh imanna. Maksudna 
teh, taya lian ti seja mere kayakinan 
jeung panyaksen; yen hal ieu teh, 
saestuna sih kurnia Allah. Sing pageuh 
nya muntang ka dinya. 

13 Dulur-dulur, jamaah di Babul, 
ngahaturkeun salam; kitu deui anak 
simkuring, Markus. Maraneh masing 
silih boro ku kasono, silih rangkul ku 
pangjurung. 

14 Mugi-mugi, kum sakabeh dulur-dulur 
anu saiman anut ka Al Masih, sami-sami 
mendak rahmat rahayu. 


2 Petrus 


1 Surat ti simkuring, Simon Petrus, 

rasul anu eukeur kumawula ka Isa 
Al Masih. Kahatur dulur-dulur, anu ku 
karana adil-Na Allah jeung Juru Salamet 
urang, Isa Al Masih, geus ngamilik banda 
anu mulya saperti simkuring, nya eta 
iman kapercayaan. 

2 Mugi-mugi aranjeun ginanjar rahmat 
rahayu, dumeh geus terang ka Allah 
jeung ka Gusti Jungjunan urang, Isa Al 
Masih. 

3Ku kawasaning Allah nu agung, 
urang geus dipaparin sakur nu perlu 
geusan hirup kalawan ibadah, nya eta 
ku lantaran diwanohkeun ka Nu geus 
nyaur ka urang, malar kamulyaan jeung 
kakawasaan Anjeunna tumerap ka 
urang. 

4Jangji-jangji Mantenna ka urang, 
anu agung tur luhur pangajina, geus 
tutas laksana. Ku kituna, — ku karana 
kudrat ilahi — aranjeun geus bisa ngejat 
tina pangaruh-pangaruh dunya anu 
ngaruksak. 

”Ku sabab eta, aranjeun kudu ihtiar 
sakuat-kuatna: iman deudeul ku 
kanyaahan; kanyaahan deudeul ku 
pangarti; 

6 pangarti deudeul ku mawas diri; 
mawas diri deudeul ku kamantepan; 

"kamantepan deudeul ku ibadah; 
ibadah deudeul ku midulur pada batur; 
midulur pada batur deudeul ku nyaah ka 
sakumna jalma. 

8Upama sipat-sipat eta, geus kapimilik 
ku aranjeun. Tangtu wanoh ka Isa Al 
Masih, Gusti Jungjunan urang teh, baris 
beuki subur buah-buahna. 

? Sabalikna, saha bae nu teu ngabogaan 
sipat-sipat anu kasebut tadi mah, eta 
teh poekkeun. Manehna poho, yen dirina 
geus dilubarkeun tina dosa-dosa nu 
baheula. 

10 Sabab eta, dulur-dulur kudu 
narekahan sakuat-kuatna, sangkan 
panyaur jeung pamilih Allah ka aranjeun 
teh ngajadi reugreug pageuh. Upama 
geus bisa kitu, pamohalan aranjeun 
tigedebug. 

11 Aranjeun baris dipaparin kalangsaran 
asup ka Karajaan anu langgeng 

kagungan Gusti jeung Juru Salamet 
urang, Isa Al Masih. 

12 Eta sababna, sanajan aranjeun geus 
tabah tur pengkuh madeg dina eta 
kayaktian, simkuring moal weleh-weleh 
ngelingan. 

13 Sapanjang make keneh ieu raga 
awak, ngageuing ka aranjeun teh pikeun 
simkuring mah jadi hiji kawajiban. 

14 Sabab simkuring geus terang ti Isa 
Al Masih, Gusti Jungjunan urang ku 
anjeun, yen Ieu kurungan simkuring teh 
sakeudeung deui oge baris ruag. 

1 Nu matak ayeuna simkuring teh 
tarekah, sangkan hal ieu ku dulur-dulur 
tetep ditungkus jeroning kalbu, sanajan 
simkuringna geus teu aya. 

16 Dulur-dulur! Anu diwawarkeun ku 
simkuring teh lain dongeng jijieunan. 
Gusti Jungjunan urang, Isa Al Masih, 
anu baris rawuh deui teh memang mulya 
tanpa tanding. Simkuring sabatur-batur 
geus naringal sorangan kumaha 
kamulyaana-Na. 

1/ Kasaksian pisan caraning Anjeunna 
nampi kahormatan jeung kamulyaan ti 
Allah Rama, anu leuwih ditetelakeun deui 

ku gentra ti Anu Maha Mulya, ungelna: 
“Ieu Putra Kami! Kakasih Kami!” 

18 Eta gentra ti sawarga teh, sidik pisan 
kadenge ku simkuring jeung dua batur 
anu nyarengan Anjeunna, disalahsahiji 
puncak gunung anu suci. 

19 Sanggeus nyaksian eta, kayakinan 
simkuring sabatur-batur kana dawuhan 
Allah anu ditepikeun ku nabi-nabi teh, 
jadi beuki teguh. Ieu hal, perlu ku 
aranjeun diperhatikeun, lir neuteup 
cahaya palita anu nyaangan poekna 
peuting, ngadago cahaya bentang isuk 
anu moncorong jeroning ati, mapag 
datangna beurang. 

20 Jeung kudu diingetkeun: Moal aya 
hiji nubuwat dina Kitab anu bisa dibuka 
pihartieunana ku uteuk pangarti manusa 
sorangan. 

2*1Sabab taya hiji nubuwat 
beubeunangan uteuk manusa. 

Nabi mah darma ngucapkeunana sarta 
ngucapkeunana ge salawasna kalawan 
pajenengan Allah; sabab kedalna teh, ku 
pangjurungna Ruh Allah. 
1 Sakumaha baheula, umat Allah 
teh kadatangan ku nabi-nabi palsu. 
Kiwari, aranjeun ge baris kadatangan 

ulama-ulama palsu, anu ngasupkeun 
pangajaran-pangajaran teu uni nu 
balukarna matak nyilakakeun; lian ti eta, 
ulama-ulama palsu eta teh, nolak oge 
ka anu kudu dipi-Gusti, anu geus nebus 
maranehna. Tapi kalakuan maranehna 
teh, tangtu malindes ngabinasa ka 
maranehna keneh. 

2Sakitu garorengna, eta lampah, tapi 
baris loba jalma anu biluk bari terus 
ngagogoreng Jalan Kayaktian. 

3 Bawaning ku rakus-rakusna nyiar 
kauntungan, eta ulama-ulama palsu 
teh moal euleum-euleum ngasong- 
ngasong dongeng anu teu aruni. Tapi 
hukumanana oge, keur maranehna teh, 
enggeus lila disampakkeun tur moal 
diengke-engke. 

4 Allah henteu ngantep ka malaikat- 
malaikat anu barontak: Kabeh 
digebluskeun ka naraka; dibarogod di 
alam poek pikeun ngadago waktu Poe 
Pangadilan. 

? Allah ge henteu ngantep dunya purba, 
— dina jaman Enoh — tempat jelema- 
jelema nu marasiat nu ku Mantenna 
geus dibasmi ku caah gede tea; ngan 
Enoh jeung tujuh urang wungkul anu 

dirahayukeun; sabab Enoh mah, anggur 
ngajak supaya jelema-jelema anu 
marasiat teh tarobat. 

6 Allah ge ngahukum kota Sadumu 
jeung Gomora; kadua kota eta, ku 
Mantenna dibasmi ku seuneu pikeun 
jadi conto ka hareupna: Kitu temahna, 
mungguh jalma nu doraka mah. 

ZAnu dirahayukeun tina eta hukuman 
ngan Elut, jalma anu ibadah. Di eta 
nagara, Elut teu eureun-eureun asa 
kasiksa ku kalakuan-kalakuan urang 
dinya anu teu ngendahkeun hukum 
jeung ngan ngalajur napsu jahatna bae. 

8 Ma'lum anjeunna hirup di masarakat 
anu siga kitu, unggal-unggal poe 
nyaksian kalakuan anu jarahat, teu 
araruni, nepi ka jiwa Elut kacida 
kasiksana. 

9Tina hal-hal anu bieu, tetela Pangeran 
teh uninga ka umat-Na anu kudu 
dilepaskeun tina kasukeranana sarta 
ngahukum ka jelema-jelema anu jahat; 
ku jalan ngagebluskeun maranehna 
ka jero tahanan pikeun ngadago Poe 
Pangadilan. 

10 Mantenna pohara ngahukumna 
ka jelema anu ngumbar napsu jahat, 

anu ngumbar pangajak badani, jeung 
ngahina kana pamarentahan Allah. 

Eta ulama-ulama palsu teh kacida 
garumedena, nepi ka taya pisan 
hormatna ka Nu leuwih kawasa ti 
batan dirina, malah teu euleum-euleum 
ngagorengkeun teh. 

11 Cacakan malaikat-malaikat anu jauh 
tangeh leuwih luhur jeung leuwih kawasa 
batan maranehna teh, teu warantuneun 
ngagogoreng maranehna di payuneun 
Allah. 

12 Tapi eta ulama-ulama palsu tea, 
jelema soteh ukur ngaranna, ari 
kalakuanana mah teu beda ti sato anu 
henteu boga akal. Maranehna teh, bleg 
sato bae, nya ngan pikeun boroeun 
jeung paehaneun wungkul. Maranehna 
ngagorengkeun perkara nu teu kaharti 
ku akalna. Nya kalakuanana keneh bae 
anu bakal ngalantarankeun maranehna 
binasa lir sato alas teh. 

13 Kajahatanana tangtu baris meunang 
pangwales. Kana ngumbar pangabeuki, 
makmak-mekmek sapanjang poe, geus 
ngabaju. Mutuh matak era, matak mawa 
cacad ku kalakuanana anu sasar mun 

pareng aranjeun dahar bareng jeung 
maranehna. 

14 Matana giras, pinuh ku geter birahi, 
nya eta kana hirup rucah sarta taya 
seubeuhna migawe dosa. Tukang 
ngolo ka nu barodo. Hatena kebek ku 
tabeat hawek. Jelema-jelema sapaeun 
Pangeran! 

1 Jalanna ngalalapruk, nepi ka 
maranehna teh sasab; nya tuluy bae 
nyokot jalan kawas anu dipake ku 
Balhum bin Beor anu sapongkol jeung 
musuh, pedah kagembang ku uang. 

16 Tuh geuning, Balhum ge geus 
ditegor ku Allah. Kalde tutumpakanana 
ngadak-ngadak bisa ngomong kawas 
jelema, megeg kapalunganana eta nabi. 

!/ Eta ulama-ulama palsu teh, jeg hulu 
cai anu geus saat atawa kawas mega anu 
katebak ku angin barat. Pitempateunana 
teh, nya eta di nu poek mongkleng, nu 
geus disampakkeun ku Pangeran. 

18 Sungutna lir lodong kosong harus 
ngelentrung. Lampah rucahna, dipake 
ngabibita batur anu kakara bae lilir tina 
kabiasaan-kabiasaan anu aeb. 

19 Majar maneh bisa mere kamerdikaan, 
padahal soranganana jadi badegana 

napsu-napsu anu matak ngabinasa. 
Sabab sing saha anu kasoran, eta teh 
kudu kumawula ka anu ngelehkeunana. 

20 Upama jelema anu geus ucul 
tina pangaruh-pangaruh dunya anu 
ngaruksak ku lantaran geus wanoh 
ka Isa Al Masih, — Gusti Jungjunan 
urang sarta Juru Salamet urang — heug 
kabeulit deui ku nu karitu; kaayaanana 
teh baris leuwih cilaka tibatan tadina. 

2*1Pikeun jelema anu kitu mah, 
saenyana leuwih hade ulah nyaho sama 
sakali kana jalan anu bener; tibatan 
nyaho, tapi balik deui nukangan parentah 
suci anu diwawarkeun ka manehna. 

22Jelema anu kitu, ninggang kana 

paribasa: “Anjing ngaletakan deui 

utahna, babi nu beunang ngamandian 

ancrub deui kana pangguyangan.” 

3 1 Paramitra! Geus dua kali jeung ieu, 
simkuring nyuratan teh. Eusina mah, 

sarua maksudna, nya eta tarekah seja 

mepelingan aranjeun. 

2 Malakmandar aranjeun areling terus 
kana pilahir nabi-nabi baheula nu saruci; 
kitu deui, kana timbalan Gusti Jungjunan 
urang sarta Juru Salamet, anu ditepikeun 
ku rasul-rasul anu daratang ka aranjeun. 

3 Anu kudu pohara diingetkeunana 
teh, nya eta: Dina mangsa-mangsa 
jaman ahir, bakal aya tukang-tukang 
nyacampah anu ngaberung. Maranehna 
bakal nyarieun lulucon anu eusina 
ngahina ka urang, basana: 

4“Baruk, eta teh enggeus jangji arek 
datang deui? Ari ayeuna eukeur ka mana 
heula? Geuning ti sapesna karuhun 
urang, kaayaan teh angger keneh 
bae, dunya ngadeg ti baheula henteu 
robah-robah.” 

>” Maranehna ngahaja mopohokeun 
sajarah, yen baheula, sanggeus Allah 
ngandika, jleg langit jeung bumi ngajadi. 

6 Mopohokeun, yen bumi anu asal tina 
cai jeung ku cai; geus dibasmi ku cai 
oge, nya eta waktu aya caah sadunya 
tea. 

"Mopohokeun, yen langit jeung bumi 
anu kiwari teh, oge dicawiskeun keur 
parab seuneu, sakumaha Pangandika 
Allah; ngan sabot ngadago wancina, nya 
eta Poean jelema-jelema anu daroraka 
dipariksa jeung ditibanan hukuman. 

8 Paramitra masing inget! Mungguh di 
Pangeran mah, sapoe jeung sarebu taun 

teh teu beda. Da pikeun Mantenna mah, 
sarua bae. 

9? Pangeran mah, kana ngalaksanakeun 
jangji teh, tara talangke cara ceuk 
sangkaan jelema. Nu saenyana mah, 
Mantenna, sabar-Na kalangkung- 
langkung ka aranjeun teh; dumeh 
kahoyong-Na mah, ulah aya saurang ge 
anu cilaka; sabalikna, kahoyong-Na mah, 
kabeh teh tarobat tina dosa-dosana. 

10 Demi Wanci pisumpingeuna-Na Gusti 
Jungjunan urang teh, hamo kataksir 
iraha, cara urang teu bisa naksir wanci 
pidatangeunana bangsat. Dina Wanci 
eta, langit baris ngiles sirna; sorana 
ngagulugur, unsur-unsur jagat raya lebur 
ku seuneu; kitu deui, bumi katut sagala 
eusina baris musna kaduruk. 

11 Jadi, ku sabab kabeh baris lebur ku 
jalan kitu; atuh hirup aranjeun teh kudu 
pohara suci kalawan takwana, 

12 bari sing manteng dina ngarep- 
ngarep jeung bajuang pikeun 
pisumpingeunna-Na eta Poean 
Gusti. Dina poe eta, langit lebur ku 
seuneu sarta unsur-unsur jagat buana 
ajur ku panas. 

13Tapi mungguhing urang mah, pan 
pageuh ngarep-ngarep kana jangji 
Pangeran, Anu ngajangjikeun langit 
anyar jeung bumi anyar, pangancikan 
anu dicita-cita ku urang, anu diereh ku 
kaadilan. 

14 Sabab eta, dulur-dulur! Sajeroning 
nganti-nganti, aranjeun teh kudu 
bajuang; sangkan aranjeun, 
kasondongna ku Allah teh, ulah 
aya dina kaayaan cacad atawa 
nguciwakeun, malar bisa reureujeungan 
jeung Mantenna kalawan santosana. 

15 Kasabaran Pangeran ka urang teh, 
hartina Mantenna maparin tempo 
sangkan urang salamet; sakumaha 
anu geus disaurkeun ku Paulus, mitra 
simkuring, dina suratna ka aranjeun, 
dulur-dulur. Anjeunna nyebatkeun kitu 
teh lantaran kenging hikmat kapinteran 
ti Allah. 

16 Dina surat-suratna, unggal-unggal 
oge anjeunna tara luput, kudu bae 
nyarioskeun ieu perkara. Surat-surat 
anjeunna sok dieusi ku sababaraha hal 
anu muskil, matak hese kahartina. Ku 
jelema-jelema anu kurang pangarti tur 
kurang pengkuh imanna mah, hal eta, 

dihartikeunana teh sok diputerbalikkeun, 
nepi ka matakkeun maranehna 
cilaka: Nya cara kana tulisan-tulisan 
Kitab sejenna bae, maranehna, mun 
ngahartikeun teh sok diputerbalikkeun. 
17Tapi mungguh aranjeun mah, ti 
samemehna oge, geus terang kana hal 
eta teh. Kari waspadana bae, malar ulah 
kasered ku anu salalasar, — nya eta 
jalma-jalma nu teu tara'at kana hukum 
— bisi matak poho kana cecekelan. 

18 Anggur sing leuwih rajin ngagunakeun 
bakat jeung pangarti kurnia ti Isa Al 
Masih, Gusti Jungjunan urang, sarta Juru 
Salamet urang tea. Pikeun Anjeunna 
bae, kamulyaan teh, ti ayeuna dugi 
salalanggengna. 


1 Yohanes 


1 1Ieu anu seja dipicatur, nya eta hal: 
Sabda Hirup (Sabda nu jumeneng 
Hirup), anu estu geus kasaksi ku 
rasul-rasul pribadi, geus karungu ku 
pangrungu, katingal ku siki mata, sarta 
kacabak ku dampal leungeun. 

2Sabab eta Nu jumeneng Hirup teh, 
anu tadina ngancik di Anu jumeneng 
Rama, enggeus gumelar mijalma jeung 
kasaksian ku simkuring, rasul-rasul. 
Ayeuna, eta Anu jadi Hirup langgeng teh 
diwartakeun ka aranjeun. 

3Tah eta, anu geus katingal jeung 
kadenge ku rasul-rasul teh, ku simkuring 
rek diwanohkeun ka aranjeun; supaya 
aranjeun oge asup kana beungkeutana- 
Na, saperti simkuring sapara kanca, 
hirup satunggal jeung Anu jumeneng 
Rama miwah Putra-Na, Isa Al Masih. 

4 Sagala perkarana ku simkuring seja 
dipedar, malar cacap kasukaan hate. 

? Perkara anu katarima ti Anjeunna, 
anu ku simkuring seja diwartakeun ka 
aranjeun, nya eta: Allah teh Sumbering 

terang. Di Mantenna mah sama sakali 
teu aya poek. 

6 Jadi, upama urang ngaku geus hirup 
satunggal jeung Mantenna tapi resep 
keneh di alam poek, eta teh ngabohong 
sabab urang teh patonggong-tonggong 
jeung perkara anu sabenerna. 

Sabalikna, upama enya, urang geus 
aya di alam caang sakumaha Mantenna; 
tanwande urang teh ngajadi hiji, 
sabeungkeutan, sarta baris disucikeun 
tina dosa ku getih Isa Putra-Na. 

8Upama urang ngakukeun teu boga 
dosa, eta teh tetela ngabobodo maneh 
tur beda jeung kanyataan. 

9 Sabalikna, upama urang balaka 
ngaku dosa ka Mantenna; tinangtu, 
ku Mantenna, baris dihampura jeung 
kadorakaan urang teh dipupus; karana 
Allah teh, adil tur satia tuhu kana jangji. 

10Upama urang nyebutkeun teu 
boga dosa; atuh eta mah, sasat 
nyebutkeun Allah teh Tukang bohong 
sarta pangandika-Na teu ngancik di diri 
urang. 

? 1 Anaking! Bapa nulis ieu teh kalawan 
tekad ngelingan, malar aranjeun ulah 
milampah dosa. Dina ayana oge anu 

milampah dosa; di Anu jumeneng Rama 
mah aya Anu adil, Anu pingabelaeun 
urang, nya eta Isa Al Masih. 

2Nya Al Masih ku anjeun anu 
ngahapunten dosa teh. Nu dihampura 
teh lain dosa urang bae, tapi oge dosa 
sakabeh jelema saalam dunya. 

3 Kumaha jalanna sangkan urang 
enya-enya wawuh ka Anjeunna? Ku jalan 
anut, tumut kana dawuhan-dawuhan 
Allah. 

Ngaku wawuh ka Anjeunna, tapi teu 
nurut kana timbalana-Na; eta teh, tetela 
bohongna; jelema anu kitu teh henteu 
kaancikan ku bebeneran. 

” Sabalikna, pikeun anu nurut kana 
timbalana-Na, saestuna kaasihan 
Allah teh geus sumerep sumarambah 
sajeroning dirina. Upama geus kitu, 
tanwande baris karasa enya-enya yen 
bener urang teh hirup geus manunggal 
jeung di Allah. 

6 Jadi, sing saha anu ngaku yen hirupna 
geus manunggal jeung Allah, lampahna 
ge kudu sakumaha lampah Al Masih. 

/' Paramitra! Ieu anu ditulis di dieu 
teh, lain timbalan anyar; sabalikna, nya 
anu lawas keneh bae, anu geus kungsi 

kadarenge ku dulur-dulur ti barang 
mimiti diwawarkeunana. 

8Tapi papadaning kitu, memang ieu 
teh anyar, nya eta hal anu sayaktina 
ngeunaan salira Al Masih sarta oge 
ngeunaan aranjeun. Sabab poek teh, nya 
geus musna; diganti ku caang padang. 
9? Ayeuna, sing saha anu ngakukeun 
dirina lumampah di alam caang, tapi ijid 
ka papada kaula; eta hartina manehna 
masih keneh hirup di alam poek. 

10Anu hirup di alam caang mah ka 
papada kaula teh nyaah, tur pamohalan 
kana nyangka goreng. 

11Anu ijid ka pada kaula mah hirupna 
teh aya di alam poek keneh, teu nyaho 
kudu jig ka mana. Sabab euweuh nu 
katenjo manehna, lantaran ku poek tea. 
12 Barudak! Ieu bapa nyuratan teh 

rek ngabejaan; ku karana pajenengan 
Al Masih, dosa maraneh teh geus 
dihampura. 

13 Bapa-bapa! Simkuring nyuratan 
teh lantaran aranjeun geus kenal ka 
Anjeunna, nya eta anu geus jumeneng ti 
kawitna. Paranonoman! Kuring nyuratan 
teh lantaran aranjeun geus sanggup 
ngelehkeun pangajak Setan. 

14 Barudak! Maraneh teh ayeuna mah 
geus wawuh ka Anu jumeneng Rama. 
Bapa-bapa, sakali deui: Aranjeun 
teh geus kenal ka Anjeunna, nya 
eta Anu geus jumeneng ti kawitna. 
Paranonoman! Tetela aranjeun teh 
digjaya; salian eta, pangandika Allah ge 
geus ngancik di aranjeun sarta aranjeun 
teh enggeus ngelehkeun si Jahat. 

15 Ulah rek kabungbulengan ku 
kadunyaan katut sagala unak-anikna. 
Anu batinna kaered ku kadunyaan 
mah, mustahil kaancikan ku asihing Nu 
jumeneng Rama. 

16 Sabab dunya mah ngan jadi enggon 
kahayang jasmani wungkul, enggon 
pangajak mata, enggon hirup angkuh, 
enggon kahayang-kahayang anu asalna 
ti dunya, lain ti Nu jumeneng Rama. 

!/ Padahal dunya katut sagala rupa anu 
matak kabungbulengan teh, keuna ku 
musna. Sabalikna, jelema anu tumut 
kana pangersa Allah mah, baris hirup 
salalanggengna. 

18 Anaking! Ayeuna teh geus jaman 
ahir. Geus nepi kana wancina datang 
si Dajal anu bareto disebut-sebut tea. 
Ayeuna, eta dajal-dajal teh geus loba nu 

narembongan. Eta, ciciren yen ayeuna 
geus jaman ahir. 

19 Ari jelema-jelemana mah, asal ti 
urang-urang keneh. Ngan maranehna 
geus naringgalkeun. Ma'lum tadina ge, 
miluna henteu niat saenyana. Cacak mun 
niat enya ge, tangtu tetep ngahiji jeung 
urang. Ku kituna tetela, yen maranehna, 
ti mimiti keneh oge geus henteu kaasup 
ka urang. 

20 Tapi aranjeun, dulur-dulur, geus 
dipaparin kakuatan ku Al Masih, geus 
dibekelan ku pangarti. 

21 Jadi, disuratan soteh, ku simkuring, 
lain ku sabab aranjeun can ngarti kana 
eta kayaktian. Malah sabalikna, nya 
eta ku lantaran geus ngalarti kana hal 
eta; tur ngarti, yen ti nu sayakti mah 
pamohalan bijil bohong. 

22Saha Tukang bohong eta teh? Lain 
sasaha deui, lian ti nu nyebutkeun yen 
Isa teh lain Al Masih. Eta teh si Dajal, 
anu embungeun ngaku, boh ka Nu 
jumeneng Rama boh ka Putra-Na. 

23 Sabab sing saha anu nampik ka 
Putra, tegesna nampik ka Anu jumeneng 
Rama. Sing saha anu narima ka Putra, 
tegesna narima ka Anu jumeneng Rama. 

24 Ku sabab eta, cekel sing pageuh 
amanat anu geus katarima ti barang 
diwawarkeun teh, masing nyantel dina 
hate. Lamun kitu, tinangtu aranjeun 
baris bisa reureujeungan, boh jeung 
Putra, boh jeung Anu jumeneng Rama. 

2> Da pahlana mah sakumaha anu 
enggeus dijangjikeun tea, ya eta hirup 
anu langgeng. 

26 Tah simkuring ngabejaan, yen aya 
jelema-jelema anu nyoba-nyoba rek 
nyasabkeun aranjeun. 

27 Sukur pisan aranjeun geus meunang 
kakuatan ti Anjeunna jeung diaping ku 
Ruh Allah. Jadi teu perlu ku pangajaran 
ti nu sejen deui. Sabab sagala perkara 
oge, ku Ruh Mantenna geus diwurukkeun 
ka aranjeun; tur kalawan sayaktina, taya 
bohongna. Cekel kabeh eta piwulang teh 
jeung sing tetep satuhu ka Anjeunna. 

28 Ayeuna, anaking, sing tetep satuhu 
ka Anjeunna, supaya ari Anjeunna 
sumping aranjeun henteu rumegag 
jeung teu kudu era-era ngadeuheus. 

29 Aranjeun mo bireuk deui yen 
Anjeunna teh adil bener. Ku sabab eta, 
masing inget, yen sing saha anu hirupna 

adil bener, baris diangken jadi putra 
Allah. 

1Pan karasa, kumaha asih-Na Anu 

jumeneng Rama ka urang teh, nepi 
ka urang diangken jadi putra-putra-Na; 
da memang urang teh putra-putra Allah! 
Hal ieu, ku dunya mah teu kahartieun; 
ma'lum dunya mah teu ngaku ka Allah. 

2Tapi najan geus jadi putra-putra Allah 

oge, acan bisa ngira-ngira kumaha 
engkena kaayaan urang teh. Ngan 
lamun Al Masih geus sumping, urang teh 
baris sarua jeung Anjeunna. Kaayaan 
Anjeunna, nu sajatina, engke tangtu 
ebreh ka urang. 

3 Saha-saha anu ngarep-ngarep kana 
eta kaayaan sarta ngandel ka Al Masih, 
kudu ngajauhan dosa, sabab Al Masih 
teu kagungan dosa. 

4 Anu milampah dosa, eta ngarempak 
hukum Allah; sabab dosa teh ngalawan 
kana hukum Allah. 

”Ku dulur-dulur geus kaharti, yen nu 
matak Al Masih mijalma teh geusan 
nyirnakeun dosa-dosa manusa. Geus 
tarerang deuih, yen Anjeunna teu 
kagungan dosa. 

6 Anu geus jinek anut ka Anjeunna, 
tangtu moal milampah dosa. Sing saha 
anu milampah dosa keneh, hartina can 
awas jeung can wawuh ka Anjeunna. 

/Anaking! Kahade ulah beunang 
kasasabkeun ku batur. Anu lampahna 
adil teh, bener: Sakumaha Al Masih anu 
bener tea. 

8Anu tonggoy milampah dosa, eta 
mah anak-anak Iblis. Sabab Iblis 
mah ti awitna keneh oge, geus 
milampah dosa. Putra Allah nu matak 
mijalma teh nya geusan ngagagalkeun 
pagawean-pagawean Iblis tea. 

9? Sing saha anu jadi putra Allah, moal 
milampah dosa. Lantaran hirupna geus 
kaancikan ku kakawasaan Allah; malah 
moal bisaeun milampah dosa teh, 
lantaran diyugakeun ku Allah. 

10 Gampang bae ngabedakeunana, 
nu mana putra-putra Allah, nu mana 
anak-anak Iblis: Mana-mana anu goreng 
lampah jeung teu nyaah ka dulur-dulur, 
tah nu kitu, nu lain putra Allah teh. 

!1Ti kawitna keneh dulur-dulur geus 
diwurukan, supaya silih pikanyaah jeung 
pada batur. 

12Ulah kawas Kain, anak Iblis, anu 
maehan adina tea. Ku naon Kain kitu 
kalakuanana? Bawaning ku jahat adatna, 
teu cara adina, ibadah ka Allah. 

13 Ulah heran upama dulur-dulur 
dipikangewa ku dunya. 

14Urang terang yen geus pindah 
pileumpangan, tina paeh kana hirup, 
lantaran aya kanyaah ka dudulur. Anu 
teu boga kanyaahan mah, kaayaanana 
tetep paeh. 

15 Anu mikageuleuh ka dulur, ngaranna 
maehan. Ari tukang maehan mah, teu 
kaancikan ku hirup langgeng. 

l16Tij Al Masih, urang geus terang 
nu kumaha ari nu nyaah jeung asih 
teh. Anjeunna geus ngorbankeun 
salira ngabela urang. Urang oge wajib 
ngorbankeun diri keur kapentingan 
duduluran. 

!/ Jelema beunghar, tapi cadu nulung 
ka nu butuh; majar boga kanyaah ti 
Allah teh, tapi mana buktina? 

18 Anaking! Ulah ngan semet biwir 
wungkul nyebut-nyebut nyaah teh! 
Buktikeun kalawan prakna jeung iklasna. 

19 Engkena, tangtu karasa yen enya 
urang teh kaasup jelema bener; jadi, 
bisa teger di payuneun Allah. 

20 Memang dina sagala hal hate urang 
sok ngadakwa. Tapi Allah mah langkung 
uninga, ti batan anu karasa ku urang 
sorangan. Mantenna uninga kana sagala 
rupa. 

2l1Upama tina budi rasa urang taya 
dakwaan naon-naon, rek barang 
suhunkeun ka Allah teh tangtu moal 
rumegag; 

22naon bae anu disuhunkeun ka 
Mantenna, tangtu dikabul; lantaran 
urang nurut kana timbalana-Na jeung 
laku lampah urang teh sapuk jeung 
pangersa-Na. 

23 Ari timbalana-Na teh, urang kudu 
mantep percaya ka Isa Al Masih, Putra- 
Na; bari silih Pikanyaah, sakumaha anu 
dipiwarang ku Al Masih. 

24 Anu nurut kana timbalan Allah, eta 
teh manunggal jeung Allah sarta Allah 
linggih dina hatena. Bisana ngarasa yen 
Allah linggih di jero hate urang teh, nya 
ku karana Ruh Allah anu ku Mantenna 
geus dikurniakeun ka urang tea. 


1 YOHANES 4.1-6 12 


A 1 Paramitra! Kahade ulah gampang 
percaya ka anu ngaku-ngaku 
kalinggihan roh. Uji heula sing taliti; na 
enya roh anu ngancik dina dirina teh, 
Ruh Allah? Ayeuna mah, loba pisan nabi 
palsu anu kulayaban. 

2 Pikeun nganyahokeunana kieu: Lamun 
enya, Ruh dina dirina teh Ruh Allah, 
tangtu ngaenyakeun yen Al Masih geus 
sumping ngajadi manusa. 

3 Anu teu ngaku ka Isa, tetela roh anu 
ngancik di dirina teh, lain Ruh ti Allah. 
Nu kitu mah roh Dajal, nya eta satru Al 
Masih. Dulur-dulur geus dibejaan yen 
baris aya anu karitu. Nya ayeuna pisan 
daratangna maranehna teh. 

4 Anaking! Aranjeun mah umat Allah, 
geus bisa ngelehkeun anu karitu. 
Sabab Mantenna anu linggih dina hate 
aranjeun, langkung-langkung kawasana 
ti batan pangaruh-pangaruh dunya. 

? Lantaran nabi-nabi palsu teh, 
ti bawahan dunya; jadi, anu 
diaromongkeunana, nya urusan 
dunya jeung digaruguna ge, nya ku 
urang dunya. 

6 Ari urang mah ti Allah. Anu nyaho ka 
Allah tangtu daek ngagugu ka urang. 

Anu teu nyaho ka Allah mah moal 
daekeun. Kitu bedana antara Ruh anu 
sayakti jeung roh anu mawa kana sasar 
teh. 

/ Paramitra, aranjeun, kudu silih 
pikanyaah. Sabab kanyaahan teh asalna 
ti Allah. Anu nyaahan, eta teh putra 
Allah, wawuh ka Allah. 

8 Anu tuna kanyaah, ciri can wawuh ka 
Allah, sabab Allah mah sipat asih. 

9?Kumaha asihna Allah ka urang, nyata 
tina kurnia-Na: Geus ngutus Putra-Na 
anu tunggal ka ieu dunya, supaya ku 
jalan Putra-Na urang ngamilik hirup. 

10 Dina sual kanyaah; lain urang anu 
nyaah ka Allah, tapi Allah anu asih ka 
urang; malahan nepi ka nyelehkeun 
Putra-Na, supaya ku jalan kitu dosa 
urang dihampura. 

!1Ku sabab Allah sakitu asihna ka 
urang, urang oge kudu silih pikanyaah. 
12Urang memang can aya anu geus 
kungsi nenjo Allah. Tapi upama urang 

silih pikanyaah, tangtu Mantenna 
ngalinggihan hate urang; tur cacap 
asih-Na ka urang. 

13 Ciri yen urang teh hirup manunggal 
jeung Mantenna sarta Mantenna 

ngalinggihan hate urang, — kapan geus 
kabukti — nya eta urang dipaparinan 
Ruh Mantenna. 

14lian ti eta, Allah Anu jumeneng 
Rama ge, geus ngutus Putra-Na pikeun 
nyalametkeun manusa saalam dunya; 
nya simkuring, rasul-rasul, saksi-Na 
anu nyaksian ku sorangan, tur wani 
nyaturkeunana. 

15 Sing saha anu ngaku yen Isa teh 
Putra Allah, hirupna manunggal jeung 
Allah sarta Allah ge manunggal dina 
hirup manehna. 

16 Ari urang mah, lian ti terang teh 
jeung percaya ongkoh, yen Allah teh 
asih ka urang. Memang Allah teh maha 
asih. Sing sakur anu nyaahan, hirupna 
teh manunggal jeung Allah sarta Allah 
ge manunggal jeung hirupna. 

!/ Kanyaah urang baris ngajadi 
sampurna, upama laku lampah 
sajeroning hirup nulad ka Al Masih. Eta 
teh baris ngalantarankeun urang teger 
dina Poe Hukuman. 

18 Sabab kanyaah mah bebas tina rasa 
kasieun. Kanyaah anu sajati mah bisa 
nyirnakeun kasieun. Bijilna kasieun teh 
lantaran nyaho baris disiksa. Ari jalma 


1 YOHANES 4.19-—-5.4 15 


anu ngandung kasieun teh, lantaran 
kanyaahna henteu sampurna. 

19 Urang boga kanyaah, lantaran Allah 
mikaasih ti heula ka urang. 

20 Anu ngaku nyaah ka Allah, tapi 
ngewa ka pada jalma; eta teh tetela 
bohongna. Upama ka pada jalma anu 
aya bungkeuleukanana bae geus teu 
nyaah, pamohalan bisa nyaah ka Allah 
anu sipatna gaib. 

?*1Ieu Amanat ti Mantenna teh, nya 
eta: Sing saha anu nyaah ka Allah, kudu 
nyaah ka papada jalma. 

1Sakur anu percaya yen Isa teh Al 

Masih, disebut putra-putra Allah. 
Upama urang mikanyaah ka nu jadi 
bapa, tangtu mikanyaah ka nu jadi 
anak-anakna oge. 

2Kitu keneh ka putra-putra Allah; Urang 
teh mikanyaah ka maranehna, upama 
urang nyaah ka Allah sarta nurut kana 
timbalana-Na. 

3 Sabab nyaah ka Allah teh, hartina 
nohonan parentah-Na. Tur, parentah 
Mantenna teh, teu beurat-beurat teuing. 

4Jeung ongkoh anu yuga ti Allah mah, 
kabeh oge, sanggup ngalawan hawaning 
dunya ku iman kapercayaanana. 

"Jadi, anu sanggup ngelehkeun 
hawaning dunya teh, ngan anu percaya 
yen Isa Al Masih teh Putra Allah. 

eIsa Al Masih, sumping-Na ka dunya 
teh nya ngalakonan dibaptis ku cai, 
nya ngalakonan mandi getih dugi ka 
pupus-Na. Jadi, Anjeunna teh henteu 
ngan semet dibaptis bae, tapi nepi ka 
mandi getih, nya eta pupus disiksa. Ruh 
Allah ngiring nyaksian kana benerna ieu 
perkara; tur Ruh Allah teh, kapan sipat 
saestu. 

/Jadi, aya tilu saksina, nya eta 

8 Ruh Allah, cai, jeung getih. Panyaksen 
anu tilu teh, kabeh sapagodos. 

?Upama panyaksen ti manusa ge bisa 
dipercaya, komo panyaksen ti Allah 
mah; sabab pertelaanana leuwih kuat. 
Panyaksen Allah ngeunaan Putra-Na, 
estu cocog jeung bukti anu saenyana. 

10 Sakur anu percaya ka Putra Allah, 
percayana teh nya kana panyaksen 
ti Allah. Sabalikna, anu teu percaya 
kana panyaksen ti Allah, eta tegesna 
nganggap Allah teh Tukang bohong. 
Lantaran teu percaya kana pertelaan 
Mantenna, ngeunaan Putra-Na tea. 

11 Demi aci-acining eta panyaksen 
kieu: Allah teh, ka urang, ngurniakeun 
hirup langgeng. Ari hirup langgeng teh, 
dicangking ku Putra-Na. 

12 Anu percaya ka Putra-Na, tinangtu 
baris ngamilik eta hirup langgeng. 
Sabalikna, anu teu percaya ka Putra 
mah, hamo bisa ngamilik. 

13 Dina ieu surat simkuring rek 
nerangkeun, yen eta hirup langgeng teh 
ku dulur-dulur geus beunang, lantaran 
dulur-dulur percaya ka Putra Allah. 

14 Dulur-dulur bisa ngunjukkeun angen- 
angen ka Allah kalawan kapercayaan, 
yen sagala panuhun anu sapuk jeung 
manah-Na tinangtu dikabul. 

15 Sabab terang, yen iraha-iraha 
oge Mantenna kersa ngadangukeun 
panuhun urang, yakin yen sagala anu 
disuhunkeun dina paneda urang tangtu 
dipaparinkeun. 

16 Upama aya dulur anu milampah 
hiji kasalahan anu teu matak mateni, 
pangnedakeun ka Allah, anu tangtu kersa 
maparin keneh umur ka eta jelema. 
Ieu teh ngan pikeun anu kasalahanana 
henteu matak mawa kana hukum pati. 
Sabab aya kasalahan atawa dosa anu 

matak mateni. Pikeun anu kitu mah 
simkuring moal nitah mangnedakeun. 

1/ Tjap-tiap lampah anu salah kabeh 
ge dosa. Tapi teu kabeh dosa anu 
nemahkeun paeh. 

18 Jelema anu yuga ti Allah mah moal 
milampah dosa. Sabab diraksa ku Putra 
Allah jeung moal bisa dijailan ku Iblis. 

19 Urang terang yen urang teh asal ti 
Allah. Terang yen saalam dunya kabeh 
aya dina kakawasaan Setan. 

20 Tapi urang oge terang, yen Putra 
Allah geus sumping ka ieu dunya, 
maparin pangarti ka urang malar kenal 
ka Allah Nu Sajati. Urang hirup teh geus 
manunggal jeung Allah Anu Sayakti, 
lantaran ngahiji jeung Putra-Na, Isa Al 
Masih. Nya Mantenna Sayaktining Allah; 
Nya Mantenna Nu jadi Hirup langgeng. 

“1 Anaking! Ati-ati, sing waspada ka 
brahala-brahala! 


2 Yohanes 


1 1Ieu serat ti simkuring, kokolot 
jamaah tea. Kahatur Ibu pinilih katut 
putra-putra, anu salamina cumantel 
dina hate. Anu nyaah ka Ibu teh, sanes 
simkuring bae; nanging sadayana, 

nya eta sakur anu parantos kenging 
pangajaran perkawis kayaktian. 

2Eta kayaktian teh, parantos jadi 
milik urang sarta baris marengan 
saumur-umur. 

3 Mugi kurnia Rama, nya eta Allah, 
sareng Putra-Na — katut rahmat 
rahayu-Na — mayungan urang sadaya 
sajeroning nohonan jalan kayaktian 
jeung silih pikanyaah. 

4 Simkuring kalintang bingahna, basa 
tepang sareng sababaraha urang putra 
Ibu anu junun kana kayaktian, nohonan 
parentah-parentah Nu jumeneng Rama. 

” Simkuring, nyeratan teh, sanes seja 
ngadongkapkeun parentah anyar. Ieu 
teh, parentah anu kapungkur keneh bae, 
— etang-etang ngemutan — nya eta 
parentah kedah silih pikanyaah tea. 

6 Ari silih pikanyaah teh hartina tumut 
kana timbalan Allah. Margi ti barang 
ku urang katampi oge, parentah ti 
Mantenna teh nya eta: Kudu silih 
pikanyaah. Ieu parentah anu kapungkur 
teh, ku urang kedah didamel patokan 
hirup. 

/Sabab ayeuna mah geus seueur pisan 
tukang nyasabkeun teh, rabeng ka 
sakuliah jagat. Sanggem maranehna: 
Mustahil Isa Al Masih gumelar aya 
wujudna, miraga cara manusa. 
Maranehna memang satru-satru Al 
Masih, seja nyasabkeun ka urang. 

8Kedah atos-atos, supados 
kekengingan urang didamel leres- 
leres teh kenging ganjaran anu layak, 
ulah dugi ka gagal. 

9? Anu tonggoy-tonggoy ingkar tina 
piwulang Al Masih, eta teh ngalesotkeun 
maneh ti Allah. Anu mantep kana 
piwulang-Na, hirupna manunggal sareng 
Allah katut Putra-Na. 

10Upami Ibu kadongkapan ku nu mawa 
pangajaran sejen, ulah ditampi jeung 
ulah nyalaman. 

11 Sabab uluksalam ka nu karitu mah, 
sami bae sareng ngiring teu bener ka 
dinya. 

12 Seueur keneh carioskeuneun mah, 
nanging moal ku jalan serat. Urang 
sanggemkeun engke bae ari patepang, 
margi simkuring gaduh niat seja 
nepangan, supados karaos bingahna ku 
sadayana. 

13 Aya salam ti putra-putra saderek Ibu 
anu istri anu kapilih ku Allah tea. 


3 Yohanes 


1 1 Surat ti simkuring, kokolot jamaah. 
Kahatur saderek Gayus, kanyaah 
simkuring dina bebeneran. 

2 Paneda simkuring, mugi saderek tetep 
sehat walafiat lahir batin. 

3 Aya wartos ti dulur-dulur anu daratang 
ka simkuring, yen saderek pohara 
pageuhna kana bebeneran: Sakumaha 
aranjeun geus nohonan pamentana 
kayaktian. 

4 Pikeun simkuring mah, taya deui anu 
matak leuwih bungah, lian ti upama 
ngadenge nu jadi anak aya dina jalan 
anu bener. 

”Kumaha pageuhna saderek kana 
kayaktian, tembong, nya eta basa 
kadatangan ku dulur-dulur saiman anu 
can wawuh tea; kapan ku saderek teh 
pohara diuruskeunana. 

eTah perkara eta, anu dicaritakeun ku 
dulur-dulur di dieu teh, di jamaah. Kacida 
hadena, manawi saderek kersa deuih 
ngabantu maranehna pikeun neruskeun 
perjalanana ku jalan ngabantu 

mangusahakeun pibekeleunana. Asal 
bae, hal eta teh, kamanah ku Pangeran. 

/'Sabab maranehna, laleumpangna teh 
keur nohonan kawajiban ti Al Masih tur 
ti anu henteu saiman mah, pamohalan 
meunang pitulung. 

8 Nya urang anu wajib ngabantu 
maranehna; eta teh, tandaning urang 
milu digawe babarengan nyebarkeun 
kayaktian. 

9 Simkuring geus ngirim surat pondok 
ka jamaah. Tapi jelema anu ngaran 
Diopretes teu resepeun, dumeh manehna 
hayang jadi pamingpin. 

10 Engke, upama simkuring ka dinya, 
kalakuanana rek dibolekerkeun. Gawena, 
ka ditu ka dieu, ngan ngomongkeun 
bae simkuring sarta omonganana, mani 
nyararugak. Teu anggeus ku sakitu bae 
sabab ka dulur-dulur anu anyar datang 
oge, mani embung narima. Aya anu arek 
narima ge, ku manehna dihalang-halang; 
malah antukna dikaluarkeun pisan Éfi 
jamaah! 

11 Lain turutaneun, nu goreng kitu mah. 
Wajib ditiru soteh, lamun alus. Jelema 
nu hade lampah memang asal ti Allah. 


3 YOHANES 1.12—14 3 


Ari goreng lampah mah kalakuan jelema 
anu can nyaho ka Allah. 

12 Tapi nu saurang deui, — anu ngaran 
Demetrius — eta mah ku itu ku ieu pada 
ngaluskeun tur memang bener bukti 
yen manehna jelema hade. Manehna 
mah, ku simkuring oge diaku pisan. 
Saderek tangtu percaya kana benerna 
ieu omongan simkuring. 

13 Rea keneh picaritaeun simkuring teh, 
tapi moal ku jalan surat. 

14 Engke bae ari urang geus tepung, 
pahareup-hareup; hal eta, urang 
omongkeun. Sabab simkuring, geus 
aya niat hayang buru-buru nepungan. 
(1-15) Mugi saderek marendak 
kawilujengan. Aya salam ti sobat-sobat 
anjeun. Pangnepikeun oge salam 
simkuring ka sakabeh sobat-sobat sarta 
kawawuhan-kawawuhan. 


Yudas 


1 Surat ti simkuring, Yudas, — 

dulurna Yakobus — abdi-Na Isa Al 
Masih. Dumateng paramitra, anu geus 
meunang panyaur ti Allah, anu diasih ku 
Anu jumeneng Rama sarta diraksa ku 
Isa Al Masih. 

2@Mugi-mugi saderek-saderek 
kaseundeuhan ku rahmat rahayu 
katut nugraha-Na. 

3 Paramitra sadaya! Memang simkuring 
teh ngarasa perlu nyuratan ka aranjeun 
tina perkara kasalametan tea. Tapi 
ayeuna leuwih karasa perluna nyuratan 
teh, nya eta pikeun ngelingan ka 
aranjeun, yen urang teh kacida perluna 
ngabela iman kapercayaan anu jadi sih 
kurnia Allah anu langgeng. 

4Sabab ayeuna, urang teh geus 
kaasupan ku sababaraha jelema 
anu memang kuduna enggeus 
dihukum; maranehna teh, nyulumun 
teu kanyahoan sarta ngarobah sih 
kurnia Allah nu disembah ku urang, 
ku pangajaran-pangajaran cabul tur 

mungkir ka nu jumeneng Gusti Panutan 
urang anu Tunggal, Isa Al Masih. 

” Sanajan aranjeun sorangan ge terang 
kana hal-ihwalna, simkuring tetep seja 
ngingetan deui. Pangeran memang enya 
geus ngaleupaskeun umat-Na ti Mesir. 
Tapi ahirna mah, najan ka umat-Na ge; 
ari nu angger bedang wangkelang mah, 
ku Mantenna tetep dibasmi. 

e Pangeran geus ngaberok malaikat- 
malaikat anu naringgalkeun 
kapangkatanana dumeh ngarasa 
kurang utama. Ku Pangeran dibarogodan 
di alam poek mongkleng anu hamo bisa 
kasorang, nya kari ngadago hukumanana 
bae dina Poe nu geus dipastikeun. 

'Kitu deui, nagara Sadumu jeung 
Gomora katut kota-kota nu dareukeut 
ka dinya, nasib pangeusina teu beda 
ti eta malaikat-malaikat. Ku Pangeran 
disiksa, — tina sabab jararahat sarta laku 
lampahna nu kacida aebna — nandangan 
seuneu naraka anu langgeng, pikeun 
jadi conto ka nu sejen; 

8 Jelema-jelema anu nyulumun ka urang 
tea oge, kitu jahatna. Lantaran percaya 
kana impian, tuluy bae ngarereged 

dirina, ngaharina kana kakawasaan Allah 
jeung kana kawibawaan sawarga. 

? Padahal Mikail ku anjeun, anu jadi 
kapala malaikat, nalika padu jeung 
Iblis marebutkeun layon Nabi Musa 
teu wantuneun ngahina ninggangkeun 
hukuman ka manehna; anjeunna ukur 
sasauran kieu: “Anging Pangeran anu 
baris ngahukum ka maneh.” 

10Tapi kumaha jelema-jelema anu 
kasebut bieu? Geus warani ngahina 
kana hal-hal anu maranehna acan 
nyaho! Kanyahona teu beda ti sato, laku 
lampahna henteu ditungtun ku akal budi, 
temahna matak binasa. 

11 Estuning cilaka jelema anu kararitu 
teh! Kalakuanana ngala ka kalakuan 
Kain. Oge ngala ka Balhum, beunang 
kawujuk ku pangruruba, tungtungna 
cilaka sajeroning doraka, saperti anu 
kalakon ku Korah. 

12 Unggal aranjeun ngayakeun sidekah 
berjamaah, ku maranehna dikokotor ku 
kalakuanana anu makmak-mekmek teu 
boga kaera, dapon baluncir sorangan. 
Maranehna: Lir mega teu ngandung 
pihujaneun barang satetes ge, ngan 
kumalayang wungkul katebak ku angin; 

lir tangkal anu teu daek buahan, sanajan 
enggeus usumna; badis tangkal nu geus 
rungkad jeung paeh ka akar-akarna; 

13 sok nembongkeun kaaeban sorangan, 
jeg ombak laut nembongkeun budah 
sorangan; lir bentang-bentang anu 
nyimpang tina jalanna. Temahna, moal 
ka mana deui jigna, tangtu losna teh ka 
alam nu poek mongkleng. 

14 Hal jelema anu karitu, baheula 
enggeus ditorah ku Hanok, turunan 
Adam anu katujuh, kieu: “Tuh Pangeran 
sumping, diiring ku laksaan malaikat anu 
saruci, 

15 bade ngaragragkeun hukum 
ka jelema-jelema anu nyebarkeun 
kajahatan, jeung bade nyiksa ka 
jelema-jelema anu omong-omonganana 
sarugal ngalawan kana timbalana-Na.” 

16 Maranehna teh tukang pundung 
kukulutus, tukang aral subahaan, 
lampahna ngalajur napsu, tukang 
sompral jeung suaban, tukang ngajilat 
pangoloan supaya bisa ngahontal 
kahayangna. 

1/ Kahade paramitra lali kana kasauran 
rasul-rasul-Na Gusti Jungjunan urang, — 
Isa Al Masih — bareto, yen: 

18 Dina jaman ahir bakal aya tukang- 
tukang moyok, purah ngalajur napsu 
ngumbar kahayang. 

19 Gawena ngabengkah-bengkahkeun, 
hirupna diranjah ku napsu jahat, jeung 
teu kaancikan ku Ruh Allah. 

20 Masing tagen, paramitra! Masing 
ajeg madeg dina dadasaring iman anu 
pang suci-sucina, bari muntang kana 
kawasaning Ruh Allah. 

21Masing pasrah sumerah ka Allah Nu 
Maha Asih, sajeroning ngarep-ngarep 
Gusti Jungjunan urang, — Isa Al Masih 
tea — anu jembar manah, anu baris 
nyandak urang ka alam hirup nu 
langgeng. 

22Jelema-jelema anu hirupna acan 
boga kapastian, kudu dirawu diaku, 
karunya. 

23 Rebut maranehna sina ucul tina 
ancaman seuneu. Tapi papadaning 
nyieun kahadean jeung tutulung teh sing 
ati-ati, malar “papakean” urang ulah 
katepaan ku kokotorna. 

24 Nya Mantenna, Anu kawasa 
ngaraksa paramitra tina tatajongan, anu 
merenahkeun paramitra di payuneun 

singgasana-Na kalawan pinuh ku suka 
tur taya kuciwa; 

23 nya kagungan Allah, — Anu jumeneng 
Juru Salamet, Anu nyalametkeun urang 
ngalangkungan Isa, Gusti Jungjunan 
urang — kamulyaan, kaagungan, 
kakawasaan jeung kawibawaan, ti 
samemeh alam jumadi tepi ka mangsa 
kiwari, saterusna, tug salalanggengna. 
Amin. 


Wahyu 


1 1Ieu wahyu Isa Al Masih, wahyu 

ti Allah ka Anjeunna, sangkan 
dipintonkeun ka sakabeh abdi-Na; ieu 
wahyu teh, ngeunaan perkara-perkara 
anu meh kajadian. Al Masih ngutus 
malaikat-Na, mintonkeun ieu wahyu ka 
Yahya abdi-Na. 

2Yahya nyarioskeun sakabeh 
titingalianana. Nya ieu pertelaanana 
anu diandikakeun ku Allah jeung anu 
dipintonkeun ka anjeunna ku Isa Al 
Masih. 

3 Bagja anu maraca katut ngadarenge 
kana ieu pangandika tur ngimankeun 
sugri anu kauni di dinya. Sabab tereh 
pijadieunana. 

4 Surat ti simkuring, Yahya. Kahatur 
jamaah anu tujuh, di wilayah Asia. 
Rahmat rahayu ti Mantenna — anu 
kiwari jumeneng, bihari jumeneng, 
sarta anu baris rawuh deui; kitu deui, ti 
tujuh roh anu lumungguh di payuneun 
singgasana-Na — nyarengan aranjeun. 

? Sarta ti Isa Al Masih, Saksi Anu saestu, 
anu pangpayunna gugah ti antara nu 
paraeh, Kapalaning raja-raja di bumi. 
Demi welas asih-Na ka urang, Anjeunna 
pupus pikeun ngaleupaskeun urang tina 
dosa; — 

Gurang ge geus dijadikeun hiji karajaan, 
dijadikeun imam-imam anu kumureb ka 
Allah, Rama Anjeunna — kamulyaan, 
kakawasaan, kagungan Al Masih 
salalanggengna. Amin. 

/'TIeu nu katingali ku simkuring teh: 

Al Masih rawuh dina mega, tembong 
ka saban jelema, kaasup jelema anu 
numbak ka salira-Na. Jelema satonggong 
bumi narenjo ka Anjeunna jeung bari 
aluk-alukan. Saestuna pisan. Amin.? 
8“Kami teh Alif jeung Ya!” Timbalan 
Pangeran, Nu Murba Wisesa, anu kiwari 
jumeneng, bihari jumeneng, sarta anu 
baris rawuh deui. 

9? Simkuring, Yahya, — dulur aranjeun, 
batur di jero kasusah, batur di jero 
Karajaan Allah, batur mantep dina 
kamanunggalan jeung Isa — keur mencil 
di pulo Patmos, marga ku pagawean anu 





9Yoh 19:34, 37; 1Tes 4:17 

tumali jeung pangandika Allah jeung 
ngamashurkeun panyaksen-Na Isa. 

10 Djna hiji poe, anu disebut Poean 
Pangeran, simkuring aya dina pangaruh 
Ruh. Geus kitu, ngadenge anu 
ngagentra di tukangeun; tarikna tanding 
sangkakala, ungelna: 

1l1“Tuliskeun sakur anu katenjo, tuluy 
kirimkeun ka jamaah anu tujuh, nya 
eta anu di Epesus, Semirna, Pergamus, 
Tiatira, Sardis, Piladelpia, jeung 
Laodikea!” 

12 Simkuring malik, hayang ningal ka 
nu ngadawuhna. Tuluy simkuring ningal 
aya tujuh ajug emas; 

13 di satengaheunana aya Nu ngaraga, 
wujud-Na siga manusa, nganggo jubah 
landung jeung sabuk emas. 

14 Rambut-Na ngeplak lir kapas, 
soca-Na moncorong lir seuneu hurung. 

15 Sampeana-Na gilap herang, lir 
suasa keur dibesot; ari gentra-Na, lir 
gumuruhna curug gede. 

16 Panangan tengen-Na, nyepeng tujuh 
bentang; tina baham-Na, bijil pedang 
anu dua pangadekna; ari pameunteu-Na, 
gumebyar lir srangenge keur manceran. 


WAHYU 1.17-2.2 4 


1/ Bruk, simkuring ngalumpuruk lebah 
sampeana-Na, kapupul bayu. Gap, 
panangana-Na nyabak ka simkuring 
sarta ngadawuh: “Ulah sieun. 

18 Ieu Kami Nu Awal jeung Nu Ahir. Ieu 
Kami Nu jumeneng. Kami geus nemahan 
ajal pati. Tapi tenjo, ieu Kami hirup 
salalanggengna. Nya Kami anu ngereh 
ajal pati katut karajaanana. 

19 Tuliskeun sakur anu katenjo ku 
maneh, boh anu ayeuna, boh anu bakal 
datang. 

20 Teu tujuh bentang dina leungeun 
katuhu Kami teh, nya eta perlambang 
tujuh malaikat jamaah. Ari tujuh ajug 
emas, nya eta perlambang jamaah nu 
tujuh.” 

? 1“Tulis! Pikeun malaikat jamaah di 

Epesus. Ieu pangandika anu nyepeng 
tujuh bentang dina panangan tengen, 
anu angkat-Na digondeng ku tujuh ajug 
emas: 

2“*Kami nyaho pagawean-pagawean 
maneh; Kami ge nyaho kasuhudan jeung 
kamantepan maneh. Kami nyaho maneh 
jengkel ku jelema-jelema anu garoreng 
tekad, nya eta anu ngaku-ngaku nabi 
padahal lain; da ku maneh geus dijajal 

tea sarta kanyahoan, yen maranehna 
teh titiron. 

3 Maneh tagen, sabar nandangan 
sangsara ku karana Kami. 

4ATapi aya cawadeunana: Maneh geus 
kurang nyaah ka Kami, teu kawas keur 
mimiti. 

”Maneh geus pohara tibeubeutna! 
Geura tobat sarta lampahkeun deui 
kahadean saperti anu enggeus-enggeus. 
Lamun henteu! Kami tangtu datang 
nyokot ajug maneh tina tempatna. 

6 Ngan papadaning kitu, aya keneh nu 
matak suka ka Kami, dumeh maneh cua 
ku tingkah lakuna murid-murid Nikolaus 
anu dipake kacua ku Kami. 

/Mun rumasa boga ceuli, denge 
sakur anu diandikakeun ku Ruh ka 
jamaah-jamaah. Sing saha nu unggul, 
baris wenang ngadahar buah Tangkal 
ki-Hirup ti Taman Pangeran.” 

8“Tulis! Pikeun malaikat jamaah 
di Semirna: Ieu pangandika ti Nu 
jumeneng, Nu Awal jeung Nu Ahir, Nu 
geus nyorang ajal pati, Nu hirup deui. 

9Kami nyaho kalaraan maneh. Kami 
nyaho maneh miskin, tapi saenyana 
maneh teh beunghar! Kami nyaho 


WAHYU 2.10-—-14 6 


maneh digogoreng ku jelema-jelema anu 
ngaku-ngaku urang Yahudi padahal lain. 
Sabab maranehna, kabeh, umat Setan. 

10Ulah rentag ngayonan kasangsaraan 
nu kudu kasorang! Maneh baris 
ditempuh ku kasukeran sapuluh poe 
lilana, nandangan panggoda Iblis: 
Sawatara jalma, ti maraneh, baris 
dijebloskeun ka jero panjara. Maraneh 
sing pengkuh ka Kami, tumeka ing pati; 
tangtu maraneh, ku Kami diganjaran 
makutaning hirup. 

1lMun rumasa boga ceuli, denge 
sakur anu diandikakeun ku Ruh ka 
jamaah-jamaah. Sing saha nu unggul, 
hamo kasiksa ku maot anu kadua.” 

12“Tulis! Pikeun malaikat jamaah di 
Pergamus: Ieu pangandika ti Nu nyepeng 
pedang anu dua pangadekna. 

13 Kami nyaho di mana maneh nya 
ngancik: Di enggon Iblis! Parandene 
maneh tetep kumureb ka Kami. Kitu 
deui, basa Antipas saksi Kami nu satuhu 
tea dipaehan di enggon Iblis, maneh 
tetep satuhu ka Kami. 

14Tapi aya sababaraha hal di maneh 
anu Kami teu sapuk, nya eta: Aya nu 
nyarekel paham Balhum, anu baheula 

ngajar ka Balak nitah nyasabkeun urang 
Israil sina rucah jeung ngadahar sasajen 
pikeun brahala. 

15 Jeung aya anu marilu kana ajaran 
kaom Nikolaus. 

16 Geura tobat. Lamun henteu! Kami 
tangtu gancang-gancang datang, pikeun 
numpes anu kararitu ku pedang ti baham 
Kami. 

1/ Mun rumasa boga ceuli, denge sakur 
anu diandikakeun ku Ruh ka jamaah. 
Sing saha nu unggul, baris meunang 
sabangsa kadaharan anu disebut: Manna 
Gaib jeung diganjar hiji batu putih, anu 
diukiran hiji ngaran anyar, anu hamo aya 
nu nyaho iwal ti anu narimana.” 

18“Tulis! Pikeun malaikat jamaah 
di Tiatira: Ieu pangandika ti Nu jadi 
Putra Allah, anu soca-Na moncorong, 
lir seuneu hurung; sampeana-Na gilap 
herang, lir suasa. 

19 Kami nyaho lampah maneh. Maneh 
gede kanyaah, kandel iman, daek 
tutulung, tur sabar. Kami nyaho, eta 
kabeh ku maneh dilakonan leuwih ti nu 
enggeus-enggeus. 

20 Tapi Kami aya cawadeun ka maneh: 
Awewe anu ngaran Isebel, anu ngaku- 

ngaku jadi nabi Allah, ku maneh diantep 
bae. Eta teh mapatahan teu bageur 
ngagoda ka abdi-abdi Kami, ngajak 
ngaranyed jeung ngajak ngadahar 
sasajen pikeun brahala. 

2'1Eta awewe ku Kami geus dibere 
tempo, sangkan babalik pikir; tapi 
manehna euweuh euih-euihna, tetep bae 
rucah jinah. 

22ku Kami baris dibeubeutkeun kana 
pangheesanana, diterapan kasakit. 
Sakur anu geus jinah jeung manehna ge 
baris diterapan lara anu parna, saupama 
henteu tobat tina rucahna jeung eta 
awewe. 

23 Anak-anak eta awewe baris disina 
paraeh, sangkan jamaah nyaho, yen 
Kami teh estu awas kana saeusining 
hate jeung angen-angen manusa. 
Masing-masing ku Kami baris dibales 
satimpal jeung kalakuanana. 

24 Anu lian-lianna, nya maraneh anu 
di Tiatira, anu henteu ancrub kana 
eta kalakuan aeb jeung henteu milu 
nyukcruk elmu anu disebut 'Seluk-beluk 
rasiah Setan,” ku Kami moal dimomotan 
kabeubeurat nanaon deui. 

25 Tapi anu geus kapimilik ku maneh 
kudu dicekel sing pageuh, tepi ka Kami 
datang. 

26 Sing saha nu unggul, jeung tigin 
nohonan parentah Kami nepi ka 
jucungna, ku Kami baris dikawasakeun 
murba ka bangsa-bangsa anu teu baroga 
Allah; 

2! manehna rek sina nyangking iteuk 
beusi pikeun ngancurkeun nu teu baroga 
Allah tepi ka bubuk, lir pariuk remuk. 

28 Manehna baris dibere kawasa, 
cara kawasa anu ku Kami katarima ti 
Kangjeng Rama, jeung diganjar Bentang 
Timur. 

29 Mun rumasa boga ceuli, denge 
sakur anu diandikakeun ku Ruh ka 
jamaah-jamaah.” 

1“Tulis! Pikeun malaikat jamaah 

di Sardis. Ieu pangandika-Na anu 
kagungan tujuh Ruh Allah jeung tujuh 
bentang. Kami nyaho kaayaan maneh. 
Maneh kasebutna bae hirup, padahal 
paeh. 

2@Nyaring! Omean anu bisa keneh 
diomean, memeh sagalana mudedes 
sama sakali. Sabab ku Kami kanyahoan, 
pagawean maneh teh dina pamendak 


WAHYU 3.3-7 10 


Allah nu disembah ku Kami teu matak 
sugema. 

3 Inget-inget deui, amanat naon anu 
bareto ku maneh kungsi kadenge jeung 
katarima. Turutkeun eta amanat sarta 
maneh kudu tobat. Upama maneh 
embung nyaring, pamohalan maneh 
nyaho kana pidatangeun Kami, nya 
eta saperti moal nyahona maneh kana 
pidatangeun bangsat. 

4Sukur,, ti maneh anu di Sardis, aya 
keneh anu pamakena henteu kaceretan 
ku rereged. Eta layak leumpang 
ngarendeng jeung Kami, make papakean 
bodas beresih. 

Sing saha nu unggul, baris dibere 
papakean anu bodasna ngeplak kitu; 
tur ngaranna, moal dicoret tina Kitab 
Kahirupan. Ngaran-ngaranna ku Kami 
baris diaku di payuneun Ama Kami jeung 
malaikat-malaikat-Na.? 

6Mun rumasa boga ceuli, denge 
sakur anu diandikakeun ku Ruh ka 
jamaah-jamaah.” 

'“Tulis! Pikeun malaikat jamaah di 
Piladelpia: Ieu pangandika ti Nu suci tur 
sayakti, anu nyepeng sosi Daud, anu 

upama mukakeun hamo aya nu bisa 
meundeutkeun, upama meundeutkeun 
hamo aya anu bisa muka. 

8 Kami nyaho lampah maneh. Kami 
nyaho tanaga maneh teu sabaraha. 
Kami nyaho maneh nuturkeun piwuruk 
Kami kalawan tigin. Maneh ku Kami geus 
dipangmukakeun lawang, hamo aya nu 
bisa meundeutkeun. 

? Dengekeun: Aya sababaraha urang 
jelema di maneh anu biluk ka Setan, 
ngaku-ngaku urang Yahudi padahal lain. 
Ku Kami baris diserenkeun sina sembah 
kuriling ka maneh, sina waleh ngaku yen 
maneh kanyaah Kami. 

10 Maneh kuat ngalakonan parentah 
Kami, yen kudu tagen jeung tigin. Ku 
sabab eta, tangtu ku Kami diluputkeun 
tina kasangsaraan anu baris nyangkerem 
ka saalam dunya pikeun nguji sakabeh 
manusa. 

!1Kami teh geus tereh datang. 
Pageuhan sing sakur anu geus kacekel. 
Kahade makuta maneh beunang karebut. 

12 Saha anu unggul, ku Kami baris 
dijadikeun lir hiji tihang di karaton 
Allah nu disembah ku Kami tur moal 
incah balilahan deui ti dinya. Dirina ku 

Kami rek diukir ku jenengan Allah nu 
disembah ku Kami jeung ku ngaran kota 
panglinggihana-Na: Yerusalem Anyar, 
anu baris turun ti sawarga ti Allah nu 
disembah ku Kami. Kitu deui ngaran 
Kami anu anyar, seja diukir dina dirina. 

13 Mun rumasa boga ceuli, denge 
sakur anu diandikakeun ku Ruh ka 
jamaah-jamaah.” 

14MTulis! Pikeun malaikat jamaah di 
Laodikea: Ieu pangandika Sang Amin, 
Saksi Nu estu beunang dipercaya, 
cikal-Na ciciptan Allah. 

1” Kami nyaho kaayaan maneh. Maneh 
teu panas teu tiis. Leuwih hade mun tiis 
atawa panas. 

16Ku sabab teu tiis teu panas tea, 
maneh ku Kami rek diburakeun! 

!/ Ceuk maneh: “Aing beunghar, mukti, 
euweuh kakurang!” Teu nyaho yen keur 
masakat, pikawatireun, nya muluntu nya 
lolong! 

18 Nasehat Kami: Beuli emas ti Kami, 
emas tulen, supaya jadi beunghar. 
Beuli ti Kami papakean bodas ngeplak, 
pikeun mungkus eta awak nu bulucun 
matak aeb. Jeung beuli peureuh ti Kami, 
peureuhan eta mata malar awas. 

19 Maneh ku Kami diseukseukan, 
diwarah, bawaning Kami nyaah. Kudu 
wayahna, geura tobat. 

“Teu Kami ngetrokan. Ka anu 
ngadenge tur daek mukakeun panto, 
Kami seja asup baris dahar bareng 
didinya. 

21 Sing saha anu unggul, baris dibawa 
diuk satahta jeung Kami, sakumaha 
Kami sanggeus unggul diuk satata 
satahta jeung Ama Kami. 

22Mun rumasa boga ceuli, denge sakur 
anu diandikakeun ku Ruh ka jamaah!” 
A 1Tutas titingalan anu eta, breh 

aya titingalan sejen. Aya panto 
di sawarga anu muka. Tuluy aya Nu 
ngagentra, lir sada sangkakala anu 
kadenge ti heula tea, ungelna: “Ka 
dieu unggah! Kami rek nembongkeun 
kajadian-kajadian saterusna!” 

2Harita keneh simkuring kapurba ku 
Ruh. Geus kitu, di sawarga simkuring 
ningal anu keur linggih dina hiji 
singgasana. 

3 Pameunteu-Na mancur, lir permata 
yaspis jeung yakut. Singgasana-Na 
dikubeng ku katumbiri nu sumirat warna 
jambrut, 

4diputer ku dua puluh opat tahta anu 
dicaralikan ku dua puluh opat sesepuh 
anu ngaranggo anggoan bodas ngeplak 
jeung makuta emas. 

?Tina singgasana tea, bijil kilat 
tinggurilap, sada gugur tinggulugur. 

Di hareupeunana aya tujuh obor anu 
hurung, anu tinggalebur; eta teh tujuh 
Ruh Allah; 

ejeung aya nu siga laut kaca 
ngagenclang, jeg kristal anu ngagenclang 
lumenggang. Sakuriling singgasana, 
unggal sisi, — tukang, hareup, kenca, 
katuhu — dikawal ku opat mahluk anu 
pinuh ku mata saluluarna. 

"Mahluk anu kahiji, bangunna, siga 
singa; nu kadua, siga anak sapi; nu 
katilu, beungeutna, siga beungeut 
jelema; nu kaopat, siga galudra eukeur 
ngalayang. 

8 Opat-opatna, baroga genep jangjang 
tur luar jerona pinuh ku mata; 
opat-opatna, beurang peuting, teu 
eureun-eureun pupujian, pokna: “Suci, 
suci, suci Pangeran Allah Nu Murba 
Wisesa, Nu jumeneng ti bihari tug ka 
kiwari, jumeneng salalanggengna.” 

9? Saban-saban eta mahluk nu opat 
maruji, ngahormat, sarta muji sukur 
ka Anu linggih dina singgasana, Nu 
jumeneng salalanggengna; 

10sesepuh anu dua puluh opat 
tea, sembah sujud ka Anu linggih 
dina singgasana, — Nu jumeneng 
salalanggengna — bari maruka 
makuta-makutana sarta arunjukan kieu: 

ll“Nun Jungjunan, Allah Pangeran! 
Estu layak Gusti ngasta kaagungan, 
kahormatan, sareng kakawasaan. Reh 
nya Gusti nu nyiptakeun saniskara. Nya 
ku karana pangersa Gusti, pangna eta 
sadaya ayeuna aya.” 

5 1Di tengeneun Anu linggih dina 

singgasana aya gulungan kitab; dua 
beulahanana pinuh ku aksara tur disegel 
ku tujuh segel. 

2 Hiji malaikat anu gagah cumeluk, 
sorana handaruan, “Saha anu layak 
mucat segel eta gulungan kitab?” 

3 Boh di sawarga, boh di bumi, kitu 
deui di handapeun bumi, horeng can 
aya sama sakali anu bisa muka segelna 
jeung ngilik eusina eta gulungan kitab. 

4Ku lantaran taya pisan anu layak muka 
jeung ngilik eusina, segruk, simkuring 
ceurik bawaning ku nalangsa. 

”Tapi dicombo ku sesepuh nu saurang, 
saurna, “Ulah nalangsa. Aya anu 
pibisaeun muka tujuh segelna jeung 
muka gulunganana, nya eta Singa ti 
kaom Yuda anu pinunjul, seuweu Daud.” 

6 Breh bae di tengah-tengah, hareupeun 
singgasana anu dikawal ku opat mahluk 
jeung sesepuh teh, aya Anak Domba anu 
jiga urut tapak dipeuncit. Tandukna, eta 
Anak Domba teh, aya tujuh; panonna ge 
kitu, aya tujuh; tah eta teh, roh-Na Allah 
anu tujuh tea, anu diutus ka sakuliah 
dunya. 

/Tuluy eta Anak Domba teh maju, 
nampanan gulungan tea tina panangan 
Anu linggih dina singgasana. 

8 Geus kitu, opat mahluk jeung dua 
puluh opat sesepuh teh, sujud ka eta 
Anak Domba. Ari sesepuh anu dua puluh 
opat tea, nyarekel kacapi jeung pinggan 
emas anu dieusi ku barang seungit, nya 
eta paneda-paneda jalma-jalma saruci. 

? Aranjeunna ngawihkeun hiji pupujian 
anyar: “Nya Salira anu layak nampina, 
sareng muka segel-segelna. Rehing 

Salira parantos ditandasa; getih Salira 
dianggo nebus manusa ti saban kaom, 
saban basa, saban bangsa, katut 
seler-seler bangsa pikeun diwangsulkeun 
ka Pangeranna. 

10 Sadayana dijadikeun hiji karajaan, 
dijadikeun imam-imam anu kumureb ka 
Allah nu disembah ku urang, anu baris 
nyakrawati di tonggong bumi.” 

!1Tj dinya, breh aya malaikat 
mangrebu-rebu jeung mangjuta-juta; 
eta malaikat-malaikat teh, narangtung 
ngabudeur singgasana, mahluk nu opat, 
jeung parasesepuh; 

12 breng pupujian, sorana ngageder: 
“Anak Domba nu geus ditelasan, 
layak nampi kakawasaan, kamuktian, 
kaluhungan, jeung kabedasan; enya 
eta Anak Domba teh layak nampi puji, 
kahormatan, sareng kamulyaan.” 

13 Kitu deui mahluk-mahluk nu di 
sawarga, nu di bumi, nu di handapeun 
bumi, jeung nu di laut, — cindekna 
sakabeh pangeusi jagat raya — kabeh 
parupujian, pokna: “Sanggakeun ka 
Mantenna, Anu linggih dina singgasana, 
jeung ka Anak Domba, Puji jeung 

bakti, kamulyaan jeung kakawasaan, 
salalanggengna!” 

14 Ditema ku mahluk anu opat: “Amin!” 
Brek, parasesepuh dareku. 

!1Ti dinya, segel anu kahiji, ku Anak 
6 Domba dibuka. Mahluk anu kahiji, ti 
nu opat tea, ngucap tarik, lir sada gelap: 
“Ka dieu!” 

2 Torojol hiji kuda bodas. Nu tumpakna 
nyikep gondewa, tuluy dibere makuta. 
Geus kitu, bral manehna iang: Tandang 
tanggoh, layak pikeun unggul pupuh. 

3Anak Domba muka segel nu kadua. 
Mahluk anu kadua, ngucap: “Ka dieu!” 

4Torojol hiji kuda beureum. Nu 
tumpakna dibere pedang gede jeung 
dibere kawasa pikeun nyabut karuntutan 
ti bumi, supaya manusa silih paehan. 

”*Anak Domba muka segel nu katilu. 
Mahluk anu katilu, ngucap: “Ka dieu!” 
Torojol hiji kuda hideung. Nu tumpakna 
nyekel timbangan. 

6 Ti tengah mahluk nu opat bijil ucapan, 
ungelna: “Tarigu sataker saharga buruh 
sapoe, gandum tilu taker saharga buruh 
sapoe. Tapi anggur jeung minyak, ulah 
diruksak!” 

/Anak Domba muka segel nu kaopat. 
Mahluk nu opat teh, bareng cumeluk: 
“Ka dieu!” 

8 Torojol hiji kuda hawuk. Nu tumpakna, 
ngaranna Ajal sarta diiring ku Hades, 
Alam Maot. Heug manehna dibere 
kawasa kana saparapat dunya, sina 
ngundeur nyawa ku perang, paceklik, 
pagebug, jeung ku sato-sato galak. 

?Anak Domba muka segel nu kalima. 
Breh, ti kolong mezbah, bararijil nyawa- 
nyawa parasahid, anu diparaehan tina 
sabab nyangking jeung ngawawarkeun 
pangandika Allah. 

10 Tuluy nyawa parasahid teh sasambat, 
sorana mani ngageder: “Nun Sajatining 
Gusti Nu Suci! Sakumaha deui lamina 
Gusti ngantep, teu ngabales naur getih 
abdi-abdi ka anu ngarancik di bumi?” 

11 Maranehna dileler jubah bodas 
ngeplak, jeung ditimbalan sabar heula 
ngadago bari ngareureuh sakeudeung 
deui, nepi ka jangkepna katambahan ku 
dulur-dulurna sasama ngabdi, anu oge 
baris diparaehan cara maranehna. 

12 Anak Domba muka segel nu kagenep. 
Der, aya lini gede kabina-bina sarta 

panonpoe jadi hideung ngabelegbeg; 
bulan jadi beureum lir getih; © 

13 bentang-bentang murubut ragragan 
ka bumi, lir pepentilan anu digedag ku 
angin ribut; 

14 langit nyinglid jiga anu digulungkeun; 
gunung-gunung jeung nusa-nusa 
ngalaleser tina tempatna; 

15 bangsa manusa di bumi, raja-raja, 
gegeden-gegeden, jendral-jendral, 
nu baleunghar, nu garagah jeung nu 
lian-lianna, nu bubujang, nu merdika, 
masing-masing mararubus ka guha-guha 
jeung sela-sela cadas di gunung-gunung; 

16 maranehna sasambat ka gunung- 
gunung jeung cadas-cadas: “Kuring 
urugan, bunian ti soca Anu linggih dina 
singgasana, jeung ti Anak Domba anu 
keur bendu! 

1/ Nya ayeuna waktuna aranjeunna 
nyieun wawales. Saha nu bisa tagen 
nyanghareupanana?” 

7 1Geus kitu, aya opat malaikat, 
narangtung di opat jihat bumi. 

Eta malaikat-malaikat nyerek angin 

bumi anu opat, teu meunang nebak ka 

daratan, lautan, atawa kana tatangkalan. 





CLuk 21:25; Why 11:13, 16:18 


WAHYU 7.2-—-9 21 


2Breh deui hiji malaikat, unggah tina 
pangbijilan panonpoe nyekel cap-Na 
Allah Nu jumeneng. Eta malaikat, 
cumeluk ka opat malaikat anu dibere 
kawasa pikeun ngaruksak daratan jeung 
lautan tea; kieu cumelukna: 

3“Daratan, lautan, tatangkalan, ulah 
waka digempur; urang cap heula tarang 
abdi-abdi Allah nu disembah ku urang!” 

4Ku simkuring kadenge, jumblah anu 
geus dicap teh aya saratus opat puluh 
opat rebu urang ti sakabeh kaom Israil. 

Anu dicap ti kaom Yuda dua belas 
rebu urang. Ti kaom Rubin dua belas 
rebu urang. Ti kaom Gat dua belas rebu 
urang. 

6Ti kaom Aser dua belas rebu urang. Ti 
kaom Naptali dua belas rebu urang. Ti 
kaom Menase dua belas rebu urang. 

/Ti kaom Simon dua belas rebu urang. 
Ti kaom Lewi dua belas rebu urang. Ti 
kaom Isaskar dua belas rebu urang. 

8Ti kaom Sebulun dua belas rebu 
urang. Ti kaom Yusup dua belas rebu 
urang. Ti kaom Binyamin dua belas rebu 
urang. 

9Ti dinya, simkuring ningal jelema 
mangpirang-pirang reana tanpa 


WAHYU 7.10-—-14 22 


wilangan, — ti sagala bangsa, seler-seler 
bangsa, kaom-kaom, jeung basa-basa — 
narangtung payuneun singgasana jeung 
payuneun Anak Domba, marake jubah 
bodas ngeplak jeung nyarekel daun 
palem. 

10 Breng bareng ngararucap, sorana 
ngageder: “Kasalametan urang asal 
ti pangersa Allah, anu linggih dina 
singgasana, jeung ti Anak Domba!” 

11 Malaikat-malaikat anu rajeg 
sabudeureun singgasana, kitu oge 
parasesepuh jeung mahluk anu opat tea, 
— payuneun singgasana — bruk sarujud 
ka Allah; 

12 breng, kabeh ngarucap: “Amin! 
Puja, puji, kaagungan, kaluhungan, 
pamuji sukur, kahormatan, kakawasaan, 
kawisesaan, salamina kagungan Allah 
nu disembah ku urang, salalanggengna. 
Amin!” 

13 Hiji sesepuh mariksa ka simkuring, 
saurna, “Anu dijarubah bodas teh saha, 
jeung ti mana?” 

14Walon simkuring, “Sumuhun teu 
terang. Juragan anu langkung uninga.” 
Saurna deui, “Eta teh jelema-jelema 
anu tas dikaniaya kacida hebatna. 


WAHYU 7.15-8.3 23 


Jubahna jadi barodas ngeplak sabab 
geus diseuseuh dina getih itu Anak 
Domba. 

15 Kitu lantaranana, pangna ayeuna 
araya di dieu, di payuneun singgasana 
Allah. Beurang peuting ngabdi ka 
Mantenna di Bait-Na anu suci. 
Maranehna ditangtayungan ku 
Mantenna, anu linggih dina singgasana 
tea. 

16 Maranehna moal kasorang deui ku 
lapar, moal ngarasa halabhab deui, moal 
karerab deui ku panasna panonpoe, 
atawa ku panas naon bae. 

1/ Sabab baris diaping ku Anak Domba 
nu aya di tengah-tengah singgasana, 
dituyun ka cinyusu kahirupan sarta 
cipanon maranehna ge, ku Allah, bakal 
dipupus.” 

1! Barang segel anu katujuh dibuka; 
jep, sawarga jempling kira-kira 
satengah jam lilana. 

2Geus kitu, tujuh malaikat anu 
narangtung payuneun Allah tea, dibagi 
tujuh sangkakala. 

3 Datang deui hiji malaikat anu mawa 
parukuyan emas, tuluy eta malaikat 
nangtung deukeut hiji mezbah; seug, ka 

eta malaikat dibere dupa loba pisan, anu 
kudu dikukuskeun dina mezbah emas 
payuneun singgasana tea, bareng jeung 
paneda jelema-jelema anu aribadah. 

4Haseup tina parukuyan ngelun, 
nyambuang bareng jeung paneda 
jelema-jelema nu aribadah, kahaturkeun 
ka lenggah Allah. 

> Ari parukuyan tea, ku eta malaikat, 
dieusian ruhak tina mezbah, terus 
diawurkeun ka bumi; tuluy bae disusul 
ku gelap tingbeledag, tinggulugur, jeung 
dibarengan ku kilat; jaba ti eta, bumi ge, 
inggeung ku lini. 

6 Tujuh malaikat nu nyarekel sangkakala 
geus sadia-sadia. 

/' Malaikat nu kahiji, niup sangkakalana: 
Breg, aya hujan es campur seuneu jeung 
getih ditamplokkeun kana beungeut 
bumi. Sapertilu taneuh, sapertilu 
tatangkalan, jeung sapertilu jujukutan 
nu keur harejo kahuru. 

8 Malaikat nu kadua, niup sangkakalana: 
Breh, aya nu siga gunung ngajungkiring, 
hurung ku seuneu, dikunclungkeun ka 
laut; sapertilu laut ngajadi lautan getih. 

9 Sapertilu mahluk nu hirup di laut, kitu 
deui sapertilu kapal-kapal, beak musna. 

10 Malaikat nu katilu, niup 
sangkakalana: Hiji bentang anu 
kabina-bina gedena nyuruwuk ti 
langit bari hurung ngagugudag; 
breg, eta bentang, ninggang kana 
sapertilu walungan-walungan jeung 
sumber-sumber cai lianna. 

!1TIeu bentang, ngaranna Apsintos anu 
hartina, pait. Cai anu katinggang ku 
eta bentang, jadi pait teu bisa diinum; 
akibatna, loba manusa nu paeh. 

12 Malaikat nu kaopat, niup 
sangkakalana: Eta sora sangkakalana 
ngahantem sapertilu panonpoe, sapertilu 
bulan, sapertilu bentang-bentang 
nepi ka sapertilu cahayana leungit. 
Jaba ti eta sapertiluna beurang ge, 
henteu kacaangan; kitu deui sapertiluna 
peuting. 

13 Ari di langit, aya hiji galudra anu keur 
ngalayang, — kacida luhurna — bari 
disada; sorana gede jeung aya unina: 
“Balai! Balai! Balai pangeusi bumi, 
upama tilu sangkakala malaikat sejenna 
deui enggeus ditiup!” 

1 Geus kitu, malaikat nu kalima, niup 
sangkakalana. Tuluy aya hiji bentang 
anu ragrag ti langit ninggang ka bumi. 

Eta bentang diserenan sosi hiji guha anu 
jero (pangancikan roh-roh jahat). 

2Barang lawang eta guha dibuka, 
peledug bijil haseup, — pohara kandelna, 
kawas haseup tina pameuleuman gede 
— anu moekan panonpoe. 

3Ti jero eta haseup, merul simeut, — 
matih lir kalajengking — ambreg ka 
bumi. 

4Eta simeut-simeut teh, geus dibere 
parentah teu meunang ngaruksak 
bangsa jujukutan, tatangkalan, atawa 
tutuwuhan lianna; tapi ngan pikeun 
ngagalaksak ka manusa wungkul, anu 
dina tarangna henteu marake cap Allah. 

? Sanajan kitu, eta jelema-jelema teh 
henteu meunang nepi ka dipaehan; 
cukup ku disiksa, — dibere kanyeri 
kawas diseureud ku kalajengking — 
lilana lima bulan. 

6 Dj sajero lima bulan tea, jelema- 
jelema teh nareangan jalan pikeun paeh, 
tapi teu nimu. Paeh diteangan, tapi 
Paehna nyingkir. 

/Simeut-simeut tea, bangunna, 
siga kuda beunang ngararahaban 
ku dangdanan perang. Huluna, siga 

make makuta emas; beungeutna, siga 
beungeut jelema; 

8jeung baruukan, siga buuk awewe; 
huntuna, siga huntu singa; 

9 dadana, siga nu make baju beusi; sora 
jangjangna, ngaguruh lir sada kareta 
perang anu ditarik ku kuda loba; 

10 buntutna, siga buntut kalajengking 
jeung peurahan deuih; nya pikeun nyiksa 
jelema-jelema tea, lilana lima bulan. 

11 Jeung aya rajana anu ngatur, nya 
eta malaikat guha tea; ngaranna 
dina basa Ibrani, Abadon, ari dina 
basa Yunani Apolion (hartina: Tukang 
ngamusnakeun). 

l2 Liwat balai nu ieu, aya dua rupa 
keneh balai. 

13 Malaikat nu kagenep niup 
sangkakalana: Ti opat juru mezbah 
emas, — di payuneun Allah tea — 

14 bijil parentah ka malaikat anu bieu 
niup sangkakala: “Bebaskeun opat 
malaikat anu ditahan di sisi walungan 
Ci-Eprat!” 

15Tuluy malaikat nu opat teh, 
dileupaskeun. Eta opat malaikat ditahan 
di dinya teh, diancokeun kana hiji wanci 
anu geus dipasti jamna, poena, bulanna, 


WAHYU 9.16—20 28 


jeung taunna pikeun maehan sapertilu 
umat manusa. 

16 Tj dinya, simkuring ningal aya 
wadyabalad gede kacida; bilanganana 
kadenge aya dua puluh juta urang. 

1/ Kabeh tarumpak kuda, dibaraju kere, 
warnana beureum euceuy, biru langit, 
jeung koneng walirang. Ari kudana, 
huluna siga hulu singa. Tina bangusna, 
bijilan seuneu, haseup, jeung walirang. 

18 Teu tilu rupa balai anu kaluar 
tina bangus-bangus kuda teh, nya 
eta seuneu, haseup, jeung walirang. 
Ngabalaikeun ka manusa, nepi ka 
sapertilu umat manusa paraeh. 

19 Kasaktian eta kuda memang dina 
bangusna, jeung dina buntut-buntutna 
anu bangunna jiga oray haruluan, sarua 
ngaruksakna. 

20 Manusa nu sakarina, anu teu paraeh 
ku eta bahla, tetep henteu euih-euih 
tina kalakuan masiatna. Angger bae 
nyararembah ka brahala, anu dijieunna 
tina emas, tina perak, tina parunggu, 
tina batu, jeung tina kai; nya jijieunan 
maranehna keneh: Arca anu teu nenjo 
teu ngadenge, jeung teu leumpang. 

2*lAngger bae maranehna resep 
maehan, resep sihir, resep rucah, sarta 
resep pulang-paling. 

10 1Ti dinya, simkuring ningal deui 

hiji malaikat anu gagah, turun ti 
sawarga. Eta malaikat teh diharudum 
ku mega; mastakana, dikukudung 
kuwung-kuwung; rarayna, gumebyar 
lir panonpoe; sampeanana, jeg pilar 
seuneu. 

2 Pananganana, nyepeng gulungan kitab 
leutik beunang muka. Sampeanana, nu 
katuhu napak ka laut, nu kenca napak 
ka darat. 

3 Eta malaikat ngagero handaruan, lir 
sada singa ngagaur, ditembalan ku tujuh 
guludug anu ngagulugur. 

4 Sanggeus jempe, ku simkuring 
rek dituliskeun; tapi kaburu aya anu 
ngagentraan ti sawarga, ungelna: “Eta 
picatur tujuh guludug ulah dituliskeun. 
Kudu dirasiahkeun!” 

3 Geus kitu, malaikat anu napak ka laut 
sarta napak ka darat tea, ngacungkeun 
panangan anu katuhu ka langit; 

etuluy ngucapkeun sumpah demi Allah 
Nu jumeneng, anu ngadamel langit 

sapuratina, bumi sapuratina, jeung laut 
sapuratina: “Geus cunduk waktuna! 

"Engke, samangsa geus kadenge 
sangkakala anu baris ditiup ku malaikat 
nu katujuh, nya harita Allah seja 
ngabudalkeun rasiah putusan-putusana- 
Na, sakumaha anu geus diwartakeun ka 
paranabi, nya eta abdi-abdi Mantenna 
tea.” 

8 Gentra nu tadi kadenge ti sawarga 
tea, ngagentraan deui ka simkuring: 
“Cokot ku maneh ka ditu gulungan kitab 
anu muka ti malaikat anu napak ka laut 
jeung ka darat!” 

9Tuluy simkuring indit, nyuhunkeun 
eta gulungan kitab ka eta malaikat. Ari 
saurna: “Heh tampanan, tuluy hakan! 
Eta gulungan kitab teh di jero beuteung 
mah rasana pait, tapi dina sungut amis 
asa madu!” 

10Eta gulungan kitab ku simkuring 
ditampanan, terus didahar. Enya dina 
sungut mah, amisna, asa madu; tapi 
barang geus di jero beuteung, pohara 
paitna. 

11 Geus kitu, simkuring dipiwarang kieu: 
“Sakali deui, maneh kudu ngembarkeun 
pangandika Allah ka bangsa-bangsa nu 

loba, ka seler-seler bangsa anu basana 
rupa-rupa, jeung ka raja-raja!” 

1 1 1Ti dinya, simkuring dibere hiji 
tumbakan, jiga iteuk. Tuluy 
simkuring dipiwarang kieu: “Geura ukur 
Bait Suci katut mezbahna; terus itung 
jelema anu keur ngajalankeun ibadah di 

dinya. 

2 Buruan luarna kudu diiwalkeun, ulah 
diukur; sabab geus diserenkeun ka anu 
teu nyarembah ka Allah, anu bakal 
ngidek-ngidek Kota Suci, opat puluh dua 
bulan lilana. 

3 Kami baris ngutus dua saksi Kami, 
sina ngembarkeun pangandika bari 
marake karung, sarebu dua ratus genep 
puluh poe lilana.” 

Eta dua saksi teh, — nya eta dua 
tangkal jetun jeung dua obor anu 
pernahna di payuneun Gustining sabumi 
alam tea — 

”sungutna, bisa ngabijilkeun seuneu 
pikeun ngahuru ka anu niat jail ka dirina. 
Ku sabab eta, sing saha bae anu jahat 
ka eta dua saksi, geus tangtu paeh 
kaduruk. 

6 Maranehna barisaeun meundeutan 
langit, supaya salila maranehna 

ngajalankeun kawajiban ulah turun 
hujan. Maranehna oge barisaeun 
ngarobah cai jadi getih atawa ngagebug 
bumi ku rupa-rupa musibat, iraha bae 
niatna. 

/Sanggeus kawajibanana rengse, 
maranehna baris tarung jeung Sato anu 
bijil tina gorowong bumi sarta baris 
kasoran nepi ka tiwas duanana. 

8 Mayitna baris ngajaloprak di jalan 
raya, dihiji nagara gede, nya eta nagara 
anu geus nyalibkeun Gusti Jungjunan 
maranehna. Ngaran samaran eta 
nagara: Sadumu atawa Mesir. 

9 Mayit dua saksi teh didareugdeug ku 
jalma-jalma, — ti saban nagara, saban 
bangsa nu basana rupa-rupa, seler-seler 
bangsa — lilana tilu satengah poe; eta 
mayitna teh, ku eta jelema-jelema, 
henteu meunang dimakamkeun. 

10Ku sabab duanana geus paraeh, 
jalma sadunya aratoh, pararesta bari 
silih kiriman kagegelan; sabab eta 
dua nabi teh, pikeun maranehna mah, 
ngajadi hiji siksaan. 

11 Sanggeus meunang tilu poe 
satengah, ku kersaning Allah, napasna 
eta dua saksi teh, arasup deui kana 

kurungan, terus hararudang deui. 
Nu narenjo eta kajadian teh, nepi 
sarieuneun. 

12 Geus kitu, aya anu ngagentraan ti 
sawarga: “Hiap unggah!” Tuluy duanana 
arunggah ka sawarga dina hiji mega, 
dipalencrong ku musuh-musuhna. 

13 Der, harita keneh aya lini gede teu 
kira-kira, nepi ka saperpuluh eta nagara 
ancur sarta anu paraeh nepi ka tujuh 
rebu urang. Anu harirup keneh pada 
katarajang baluas kabina-bina, seug 
masing-masing ngaku kana kaagungan 
Allah nu di sawarga. 

14 Balai anu kadua geus liwat, balai anu 
katilu tereh nyusul! 

15 Ti dinya, malaikat anu katujuh, niup 
sangkakalana: Harita keneh, di sawarga 
aya sora ngageder, nyarebut: “Alam 
dunya, ayeuna jadi purbaan Allah nu 
disembah ku urang katut Anjeunna anu 
geus diistrenan ku Mantenna, nya eta 
anu baris ngarajaan salalanggengna!” 

16 Dua puluh opat sesepuh anu caralik 
dina tahta payuneun Allah, bruk sarujud; 

1/tuluy bareng mariunjuk: “Nun 
Pangeran, Allah Nu Murba Wisesa, 
Anu jumeneng kiwari, anu jumeneng 

bihari! Sembah sewu-sewu sukur, Gusti 
ngasta kawasa rohaka, kiwari Gusti Nu 
nyakrawati. 

18 Bangsa-bangsa anu henteu daraek 
sumembah, pada narembongkeun 
amarah. Nanging wawales ti Gusti 
parantos nitih ka wanci: Ngaragragkeun 
hukum ka nu paraeh, ngaganjar ka 
paraabdi, nabi-nabi sareng jalmi nu 
saruci, anu ngaraos gimir ku Gusti, boh 
nu aya harkat, boh nu tuna harkat. 
Ayeuna ninggang mangsana, ngabasmi 
maranehna, anu ngaruksak jagat 
buana.” 

19 Sanggeus kitu, bray Bait Suci di 
sawarga muka. Peti Perjangjian Allah 
anu disimpen di dinya katembong. 
Kilat-kilat tingkerelep, guludug ngaguruh 
pating gulugur, dibarung ku lini jeung 
hujan es anu pohara hebatna. 

1 ? 1 Geus kitu, di langit aya hiji 

totonde nu kacida ahengna. Aya 
hiji awewe anu papakeanana panonpoe; 
sukuna ngadampal bulan; sirahna make 
makuta dua belas bentang. 

2Eta awewe teh rek ngajuru 
sagebroleun, mani ngoceak awahing ku 
nyeri ngahaeutkeun kana gebrol. 

3 Aya deui kaahengan sejen di langit: 
Aya naga anu kacida gedena, beureum 
burahay, huluna tujuh, tandukna 
sapuluh, jeung unggal huluna make 
makuta. 

4Buntutna dipake ngaranggeum 
sapertiluna bentang-bentang di langit, 
tuluy dibabetkeun ka bumi. Geus kitu, 
eta naga ngadangong hareupeun nu 
rek ngajuru; karepna rek nyapluk orok 
upama enggeus kaluar. 

” Brol, awewe teh ngajuru, orokna 
lalaki. Ieu orok teh bakal murba ku 
iteuk beusi ka sakabeh bangsa. Harita, 
dumadakan, orokna teh aya anu 
ngejatkeun ka Allah pikeun dibawa ka 
singgasana-Na. 

6 Ari indungna mah, ngejat ka alas 
kikisik. Satuluyna, eta awewe teh 
matuh dihiji tempat: Kenging Allah 
nyayagikeun sarta bakal dibayuan 
didinya, pililaeunana sarebu dua ratus 
poe. 

/ Geus kitu, di sawarga aya perang. 
Mikail jeung malaikat-malaikatna tarung 
ngayonan naga sawadya baladna. 

8 Naga kasoran, teu bisa deui ngancik 
di sawarga. 

9? Naga, si oray kahot, — anu ngaranna 
Iblis atawa Setan anu nyasabkeun 
saalam dunya — ditotogkeun ka bumi 
katut sawadya baladna. 

10 Geus kitu, di sawarga aya sora anu 
ngaguruh, anu ngarucap: “Kasalametan 
kagungan Allah ayeuna enggeus 
gumelar. Allah geus mintonkeun 
kawasa-Na nawiskeun Mantenna Raja. 
Kitu oge Anjeunna, anu diistrenan 
ku Mantenna, geus mintonkeun yen 
nyangking pamarentahan. Tukang 
iIstori, anu beurang peuting gawena 
ngelak-ngelakkeun dulur-dulur urang ka 
Allah, geus dipiceun ti sawarga. 

11 Dulur-dulur urang geus unggul, bisa 
ngelehkeun manehna, berkah getih-Na 
Anak Domba, jeung ku kayaktian anu 
diwawarkeunana, tur tarungna toh pati 
jiwa raga. 

12? Ku sabab eta, sing gerah, eh sawarga, 
kitu deui aranjeun anu ngarancik di 
dinya! Balai maneh, bumi jeung laut! 
Iblis geus turun ka tempat maneh, 
ambekna kaliwat saking, dumeh ngarasa 
geus meh kasedek ku waktu.” 

13 Barang Naga tea eling, yen geus 
ditotogkeun ka bumi; sebrut, eta naga, 

ngudag ka awewe anu ngajurukeun 
budak lalaki tea. 

14Tapi eta awewe teh, ku Allah 
dipaparin jangjang galudra; tuluy eta 
awewe disina hiber ka alas kikisik, urutna 
bareto: Meunang tilu taun satengah 
di dinya, dibayuan jeung dijaga tina 
ancaman Naga. 

15 Ti dinya, Naga teh nyebrotkeun cai 
tina sungutna anu ngajadi walungan 
banjir; maksudna mah, sina ngalegleg 
ka awewe tea. 

16 Tapi bumi nulungan ka eta awewe, 
wag calangap, walungan buatan Naga 
teh dicapluk. 

1 Bawaning ku gemes ka eta awewe, 
leos, Naga teh indit: Arek nempuh 
kana sesa turunan eta awewe, nya eta 
jelema-jelema anu iman kana dawuhan 
Allah jeung nyarekel kana pertelaan Isa. 
1 3 1(12-18) Tuluyna mah, Deg, 

Naga teh nangtung di sisi basisir. 
(13-1) Geus kitu, Jebul, ti laut hiji sato 
hanjat ka darat. Huluna tujuh, tandukna 
sapuluh; dina unggal-unggal tanduk 
aya makuta; ari huluna, masing-masing 
ditulisan hiji ngaran anu ngahina; 

2Zawakna, siga maung tutul; sukuna, 
siga suku biruang; bangusna, siga 
bangus singa. Seug ku Naga diserenan 
pangawasana, kapangkatanana, jeung 
kagagahanana. 

3 Huluna, salahsahijina, aya raheutna 
bangun matak paeh, tapi bet bisa cageur 
deui. Saeusi dunya mani hookeun, seug 
sato teh ditaluturkeun. 

4Jelema-jelema kabeh muji ka Naga, 
anu geus mere kakawasaan ka eta sato; 
tuluy eta sato teh, disembah-sembah. 
Ceuk maranehna: “Saha nu bisa 
nandingan tur kuat ngalawan eta sato?” 

* Eta sato dibere kabisa kana susumbar, 
ngaburulakeun ucap-ucap jahat, opat 
puluh dua bulan lilana. 

6 Seug mimiti nangtang ka Allah, 
nyacampah jenengana-Na, ngahina kana 
kasucian panglinggihana-Na, jeung ka 
sakur anu ngarancik di sawarga. 

/ Jeung deui, eta sato teh, dibere idin 
merangan jeung ngelehkeun umat Allah; 
tur dibere kawasa oge pikeun ngajajah 
ka kaom-kaom, seler-seler bangsa, 
bangsa-bangsa, jeung basa-basa. 

8 Jelema saalam dunya baris nyarembah 
ka dinya. Anu karitu teh, ngan ukur 


WAHYU 13.9-—14 39 


jelema-jelema anu ngaranna ti 

barang dunya dijadikeun geus henteu 
katuliskeun dina kitab hayat cangkingan 
Anak Domba anu dipeuncit tea. 

9? Ku sabab eta, nu rumasa boga ceuli 
kudu ngadenge! 

10Anu pastina kudu kaboyong tangtu 
kaboyong; anu pastina dipaehan ku 
pedang, tangtu paeh ku pedang. Lebah 
dieu pentingna, jelema anu aribadah teh 
kudu tabah nyekel imanna. 

11 Breh deui, aya sato anu kadua. Bijilna 
ti jero bumi. Ieu sato, boga dua tanduk 
anu bangunna siga tanduk anak domba 
jeung bisa ngomong kawas Naga tea. 

12 Seug, eta sato, ngajalankeun 
sagala pangawasa sato anu kahiji 
di hareupeunana. Ieu sato teh 
ngalantarankeun bumi sakuliahna 
katut jelema-jelema anu ngeusianana, 
nyarembah ka sato anu kahiji, anu 
raheutna cageur deui tea. 

13Ieu sato anu kadua teh, 
nembongkeun kaahengan-kaahengan 
anu hebat ka manusa, malah bisa nyieun 
hujan seuneu ti langit. 

14Ku jalan nembongkeun kaahengan- 
kaahengan anu wenang dijalankeun 

dihareupeun sato anu kahiji, ieu sato 
teh, bisa nyasabkeun manusa-manusa 
anu ngarancik di bumi sarta marentah 
arca pikeun ngahormat sato anu huluna 
raheut cageur deui tea. 

15 Tur eta sato teh boga pangawasa 
ngahirupkeun eta arca, nepi ka arcana 
bisa ngomong ngaragragkeun hukum 
pati ka anu embung nyembah. 

16 Malah nyieun aturan anu keras pisan, 
yen sakabeh jelema gede leutik, anu 
beunghar anu miskin, nu merdika anu 
kumawula, kudu marake tanda dina 
leungeun katuhu jeung dina tarang. 

1/ Jelema anu teu boga eta tanda, 

— nya ngaran eta sato atawa angka 
perlambang ngaranna — henteu 
meunang barang beuli atawa barang 
jual. 

18 Teu teh siloka, jadi urang kudu 
lantip jeung surti. Anu surti mah, bisa 
nyaho kana angka bilanganana; sabab 
bilanganana teh, nuduhkeun ngaran 
hiji manusa. Angkana teh: Genep ratus 
genep puluh genep. 

14 1 Geus kitu, breh, Anak Domba 

tea ngadeg di Gunung Sion. 
Eta Anak Domba teh disarengan ku 

saratus opat puluh opat rebu jelema, 
anu tarangna masing-masing ditulisan 
jenengan Anjeunna jeung jenengan 
Rama-Na. 

2Di sawarga kadenge aya anu 
ngaguruh, lir sada curug gede jeung 
sada gulugurna guludug. Ari sorana 
tinanding kacapi loba anu keur ditabeuh. 

3 Jelema anu saratus opat puluh opat 
rebu tea nyanghareup ka singgasana, 
ka mahluk nu opat, jeung ka dua puluh 
opat sesepuh. Breng ngawihkeun hiji 
pupujian anyar. Anu bisa ngawihkeun eta 
pupujian teh, ngan maranehna wungkul, 
nya eta anu geus ditebus ti dunya. 

4*Da maranehna mah, hirupna teh 
henteu ngotoran dirina ku awewe- 
awewe, suci kawas parawan. Maranehna 
ngingiring bae ka Anak Domba tea ka 
mana bae. Kabehna beunang nebus ti 
antara manusa, dijadikeun cikal-cikal 
anu pangheulana disanggakeun ka Allah 
jeung ka Anak Domba. 

> Maranehna mah, tara pisan 
ngucapkeun bohong, beresih taya 
kuciwana. 

e Breh deui, aya hiji malaikat keur 
ngalayang di angkasa, mawa Injil abadi, 

embarkeuneun ka pangeusi bumi: Ka 
sakabeh bangsa, seler-seler bangsa, 
kaom-kaom, jeung ka rupa-rupa basa. 

/ Seug eta malaikat cumeluk: “Masingna 
gimir ku Allah! Agungkeun Mantenna! 
Sabab ayeuna, enggeus mangsana 
Mantenna nerapkeun hukum adil-Na. 
Geura sumembah ka Mantenna anu 
ngajadikeun langit, bumi, laut, jeung 
sakabeh sumber cai!” 

8 Breh, aya deui hiji malaikat, nu kadua, 
nyusul bari cumeluk: “Geus tumpur! 
Geus tumpur Babul nagara gede, tukang 
ngaloloh bangsa-bangsa ku lampah 
kamasiatanana!” 

9 Breh, aya hiji deui malaikat, nu katilu, 
nyusul anu kadua bari cumeluk: “Anu 
nyarembah ka sato jeung ka arcana, 
anu marake tandana dina tarang jeung 
leungeun, 

10 bakal dicekok ku anggur bebendu 
Allah, keras teu dicampur ku nanaon! 
Anggur bebendu Allah geus dicicikeun 
kana lumur bebendu-Na! Maranehna 
baris disiksa ku seuneu walirang, 
disaksian ku malaikat-malaikat saruci 
jeung ku Anak Domba. 

11 Haseup seuneu panyiksana, meledug 
salalanggengna. Nu nyarembah ka sato 
katut arcana, jeung anu marake tanda 
ngaranna, baris disiksa beurang peuting 
teu eureun-eureun!” 

12 Teu ngingetan ka anu aribadah, anu 
nurut kana timbalan Allah jeung satia ka 
Isa, supaya tigin dina imanna. 

13 Geus kitu, simkuring digentraan ti 
sawarga, saur-Na: “Tuliskeun: Ti semet 
ayeuna, estu bagja anu paehna dina 
kamanunggalan jeung Gustina.” Diwaler 
ku Ruh: “Saestuna! Maranehna baris 
reureuh tina kacape; ganjaran tina 
buah-buah pagaweanana anu hade, 
tangtu baris katarima.” 

14 Breh, aya mega bodas. Dina eta 
mega aya nu calik, mangrupi manusa. 
Mastaka-Na, nganggo makuta emas; 
panangana-Na, nyepeng arit seukeut. 

15 Breh deui, aya hiji malaikat kaluar ti 
Bait Suci; tuluy eta malaikat cumeluk ka 
Nu calik dina mega bodas: “Sumangga 
pibuateun geura kawitan, babad ku arit. 
Bumi parantos asak, parantos waktosna 
dipibuatan!” 

16 Anu calik dina mega ngababadkeun 
arit-Na, bumi mimiti dipibuatan. 

1/ Breh, aya hiji deui malaikat, anu 
kaluar ti Bait Suci di sawarga. Ieu oge 
mawa arit. 

18 Aya keneh hiji deui malaikat anu 
purah ngajaga seuneu; eta malaikat 
teh, kaluar ti jero mezbah, cumeluk ka 
malaikat nu nyekel arit: “Arit andika 
geura gunakeun, pake mupu buah 
anggur, keureutan ranggeuyanana sabab 
geus arasak!” 

19Tuluy malaikat teh ngulangkeun 
aritna ka bumi, ngeureutan ranggeuyan 
anggur. Buah anggurna dialung- 
alungkeun kana bak pameresan anu 
gede pisan anu jadi perlambang 
bebendon Allah. 

20 Anggur teh, diperes di luar kota; 
tapi barang diperes, nu kaluar tina 
pameresan teh getih, anu nepi ka jadi 
walungan getih: Panjangna tilu ratus 
kilometer, jerona sameter satengah. 

1 5 1 Geus kitu, aya deui hiji totonde 

anu aheng, di langit: Agung sarta 
matak helok kabina-bina. Aya tujuh 
malaikat, mawa tujuh rupa balai anu 
panganggeusan, nya eta kanyataan anu 
panutup tina bebenduning Allah. 

2Breh, aya anu jiga laut kaca pagalo 
jeung seuneu. Jelema-jelema anu geus 
ngelehkeun sato, arcana, katut nu make 
cap angka-angka lambang tina ngaranna 
tea, narangtung di sisi eta laut kaca, 
nyarekel kacapi ti Allah. 

3 Breng ngawihkeun pupujian Musa, — 
abdi Allah tea — jeung pupujiana-Na 
Anak Domba: “Nun Pangeran, Allah Nu 
Murba Wisesa, padamelan Gusti agung 
aheng teu aya bandingna! Nun Rajaning 
sadaya bangsa, jalan Gusti estu adil tur 
sayaktosna! 

4Saha anu teu gimir ku Gusti? Saha 
anu moal ngaku kaagungan Gusti? 
Anging Gusti Anu suci. Bangsa-bangsa 
sadayana baris darongkap sumembah, 
Wireh padamelan Gusti anu adil, nyata 
kasaksi ku sadayana.” 

?Ti dinya, katingal Bait Suci nu di 
sawarga, muka; breh, anu aya di jerona 
katembong. 

eTujuh malaikat anu mawa tujuh rupa 
balai, kalaluar ti Bait Suci; papakeanana 
ngeplak bodas jeung harerang; dadana, 
marake beulitan emas. 

Salah sahiji mahluk nu opat tea, 
ngabagikeun tujuh pinggan emas, — 

anu dieusi ku bebenduning Allah Anu 
jumeneng salalanggengna — ka malaikat 
anu tujuh tea. 

8 Geus kitu, Bait Suci teh pinuh 
ku haseup ku karana kaagungan 
jeung kakawasaan Allah. Teu aya 
saurang-urang acan anu bisa asup ka 
dinya: Samemeh balai anu tujuh rupa 
anu dicekel ku tujuh malaikat tea, 
dilaksanakeun kabeh. 

16 1Ti jero Bait Suci aya Nu 

ngagentra, handaruan; nimbalan 
ka malaikat anu tujuh tea: “Geura bral! 
Eusi tujuh pinggan bebendu Allah teh, 
tamplokkeun ka bumi!” 

2 Bral, nu kahiji, indit; eusi pingganna, 
ditamplokkeun ka bumi. Seug jelema- 
jelema anu marake cap sato jeung 
nyarembah ka arcana tea, awakna 
pinuh ku bisul, nya jahat, nya nyeri 
kabina-bina. 

3 Malaikat nu kadua, eusi pingganna, 
ditamplokkeun ka laut. Seug cai laut 
robah, badis getih jelema anu geus 
paeh. Tuluy mahluk-mahluk nu hirup di 
laut, kabeh, paraeh. 

4Malaikat nu katilu, eusi pingganna, 
ditamplokkeun ka walungan-walungan 

jeung sumber-sumber cai. Bruy caina 
ngajadi getih. 

> Malaikat anu nyangking cai, nyoara: 
“Nun Anu kalangkung nya suci! Gustining 
kiwari Gustining bihari! Hukum Gusti 
estu adil. 

6 Parantos sawajarna tukang-tukang 
ngocorkeun getih umat Allah sareng 
nabi-nabi teh, ku Gusti diinuman deui 
getih!” 

/'Tina mezbah oge bijil soara: 
“Saestuna, nun Allah Nu Murba Wisesa! 
Hukum Gusti adil tur sayakti!” 

8 Malaikat nu kaopat, eusi pingganna, 
ditamplokkeun kana panonpoe. Sebret 
panonpoe ngaluarkeun panas luar biasa 
pikeun ngagarang manusa. 

?Seug jelema-jelema kagarang 
ku panonpoe, tuluy maranehna 
nyarumpahan ka Allah anu kagungan 
kawasa ngaragragkeun eta balai. Tapi 
manusa teh, teu aya euih-euihna: Ulah 
bon muji kana kaagungan Allah. 

10 Malaikat anu kalima, eusi pingganna, 
ditamplokkeun kana tahta sato tea. 
Reup, Wilayah kakawasaanana ngajadi 
poek sarta jelema-jelema katarajang ku 

nyeri anu kabina-bina, nepi ka pating 
pereket ngegelan letah sorangan. 

11 Seug nyarumpahan ka Allah nu di 
sawarga lantaran aral ku kanyeri sarta 
awakna pinuh ku bisul tea: Tobat mah 
henteu! 

12 Malaikat nu kagenep, eusi pingganna, 
ditamplokkeun ka hiji walungan gede, 
nya eta Ci Eprat. Set, eta Ci Eprat, saat 
ngoletrak sarta jadi pijalaneun raja-raja 
ti tatar wetan. 

13 Seug tina sungut Naga, tina sungut 
sato, jeung tina sungut nabi palsuna 
aya tilu roh najis kaluar, bangunna jiga 
bangkong; 

14 eta teh roh-roh setan, anu nyarieun 
kaahengan-kaahengan. Terus ngulayab 
ka sakuliah dunya, ngadatangan raja- 
raja, arek dibawa sakait kana hiji perang 
dina poe anu agung, Poening Pangeran 
Nu Murba Wisesa. 

15> Mangka waspada! Kami datang 
mo kasangka-sangka, lir waktu 
datang bangsat. Untung sing saha nu 
nyaring terus; tur geus saged lengkep 
dangdanan, moal kaberedeg, kudu indit 
ditataranjang, jadi tongtonan batur. 

16 Roh-roh najis tea, ngerid raja-raja 
ka hiji tempat anu ngaranna dina basa 
Ibrani: Armagedon. 

1/ Malaikat nu katujuh, eusi pingganna, 
ditamplokkeun ka awang-awang. Tina 
singgasana nu aya di Bait Suci, aya Anu 
ngagentra handaruan: “Geus laksana!” 

18 Der, kilat pating burinyay, guludug 
pating gulugur, jeung aya lini anu teu 
kira-kira gedena. Ti sabarang manusa 
dijadikeun, can aya lini anu sakitu 
gedena. Panghebat-hebatna lini! 

19 Nagara gede tea, nepi ka beulah 
tilu. Kabeh kota-kota anu teu baroga 
Allah, ancur lebur. Nagara Babul Raya 
teh, geus leungit tina emutan Allah. 
Nya harita, ku Mantenna digelekgek ku 
anggur bebendu-Na anu dibahekeun tina 
lumur wawales-Na. 

20 Pulo-pulo leungit musna; gunung- 
gunung, kabeh, sirna. 

21 Breg hujan es, — anu beuratna 
tiap-tiap keclak opat puluh kiloan 
— ngaburubut ti langit ninggangan 
ka manusa. Hujan es anu pohara 
ngabalaikeunana, nepi ka jelema-jelema 
teh nyarumpahan ka Allah. 

1 7 1 Hiji ti antara tujuh malaikat 
anu nyarangking pinggan balai 

tea, nyampeurkeun ka simkuring, bari 
saurna: “Ka dieu! Urang nenjo hukuman 
anu baris dikeunakeun ka awewe 
ratuning palacuran, nya eta nagara gede 
anu di sisi walungan gede tea. 

2Raja-raja sakuliah jagat, kabeh, geus 
lalacur jeung manehna. Jelema saalam 
dunya ge, geus marabok ku anggur 
palacuranana.” 

3 Geus kitu, lelembutan simkuring 
dibawa ku malaikat ka alas kikisik. 

Di dinya, aya hiji awewe keur diuk 
numpakan hiji sato anu beureum 
euceuy, anu pinuh ku tulisan ngaran- 
ngaran anu sipatna ngahina. Satona, 
huluna tujuh tandukna sapuluh. 

Warna papakean eta awewe, wungu 
jeung beureum euceuy, pinuh ku 
perhiasan emas, permata, jeung 
mutiara. Leungeunna nyekel mangkok 
emas, pinuh ku rereged kamasiatanana. 

” Dina tarangna aya tulisan rasiah, anu 
pihartieunana: “Babul Raya, indung 
ungkluk, sarta bibit rurujiting bumi.” 

e Manehna keur mabok ku getih umat 
Allah jeung ku getih jelema-jelema anu 

sumpah satia ka Al Masih. Simkuring 
ngarasa heran kabina-bina. 

/Saur malaikat ka simkuring, “Naha 
andika heran? Ku kaula rek dibejakeun 
rasiahna eta awewe; kitu deui sato 
tutumpakanana, anu huluna tujuh 
tandukna sapuluh. 

8 Eta sato anu katenjo, bareto teh 
hirup, tapi ayeuna mah geus ngiles. Tapi 
engke, eta sato, baris muncul deui, — 
ti jero guha tea — sarta baris binasa 
ku polahna. Jalma-jalma pangeusi 
bumi, anu ti barang dunya mimiti 
dijadikeun ngaranna teu dicatet dina 
kitab Kahirupan, bakal hareraneun nenjo 
eta sato. Sabab eta sato anu geus ngiles 
teh, bet muncul deui. 

9 Hal eta teh, bisana kaharti ngan ku nu 
lantip jeung surti. Huluna anu tujuh teh, 
hartina, tujuh gunung pangancikan eta 
awewe jeung nuduhkeun tujuh raja. 

10Nu lima diantarana geus tijungkel, nu 
kagenep jeneng keneh, ari nu katujuh 
acan aya; tapi mun geus aya, jenengna 
moal lila. 

11 Ari eta sato anu asal aya, tapi tuluy 
ngiles teh, nya eta perlambang raja nu 


WAHYU 17.12-—-17 52 


kadalapan anu milu ka golongan anu 
tujuhan tea sarta eta oge baris binasa. 

12 Ari hartina sapuluh tanduk, 
nuduhkeun sapuluh raja nu acan jeneng. 
Engkena baris bareng jeung sato tea 
jaradi raja, tapi lilana ngan sajam. 

13 Tujuan ieu sapuluh raja, ngan sarupa, 
nya eta rek nyerenkeun kakawasaan 
jeung wewenangna ka sato tea. 

14 Maranehna bakal merangan Anak 
Domba. Tapi nu unggul mah, Anak 
Domba tea katut parapanganut-Na nu 
satia; sabab Anjeunna teh, Gustining 
sagala gusti, Rajaning sagala raja.” 

15 Saurna deui ka simkuring, 
“Walungan-walungan anu ayeuna 
katenjo, anu jadi tempat awewe 
palacuran tea, nuduhkeun bangsa- 
bangsa, rayat murba, kaom-kaom, katut 
basana masing-masing. 

16 Eta awewe, baris dipikaijid ku 
tanduk anu sapuluh jeung ku satona; 
sagala kakayaanana dijabel, awakna 
ditaranjangan, dagingna diharakan, 
terus diduruk ku seuneu tepi ka beak. 

1/ Sabab hate maranehna, ku Allah 
dikersakeun boga maksud anu 
sarua pikeun ngalaksanakeun tujuan 

Mantenna, nya eta disina nyerenkeun 
karajaan eta awewe ka sato tea, nepi ka 
pangandika Allah bukti laksana. 

18 Ari eta awewe, hartina, nuduhkeun 
nagara gede tea, anu marentah raja-raja 
saalam buana.” 

1 8 1 Sanggeus eta, breh aya malaikat 

sejen, turun ti sawarga; ieu 
malaikat teh, gagah perkosa. Cahaya 
kamulyaanana, sumirat ka sajagat 
buana. 

2Tuluy eta malaikat cumeluk 
handaruan: “Geus rugrug! Babul 
nu sohor teh geus rugrug! Geus 
jadi panonoban setan-setan, tempat 
nyilib roh-roh najis, tempat kumbuh 
manuk-manuk nu gareuleuh piijideun. 

3 Sabab geus nyekok bangsa-bangsa 
ku anggur kamasiatanana anu pohara 
ngaruksakna. Raja-raja di saalam 
dunya geus marilu lacur ka dinya. 
Napsuna nu taya kaseubeuhanana geus 
ngabeungharkeun ka parasudagar!” 

4 Geus kitu, aya deui sora sejen anu 
datangna ti sawarga: “He umat Kami, 
geura kaluar ti dinya, ulah kabaud kana 
dosana, bisi kabawa cilaka. 

” Sabab dosana geus sundul ka 
sawarga, kajahatanana hamo diantep ku 
Allah. 

6 Geura bales sakumaha kalakuanana 
ka maraneh. Bales dua kalieun. Eusian 
lumurna ku anggur anu kerasna dua 
kalieun ti anggur anu ku eta arek 
dicekokkeun ka maraneh. 

/Siksa sarta nalangsakeun, satimpal 
jeung kamulyaan kasenanganana tadina. 
Sabab ceuk pangrasana: “Tenjo ieu aing 
ratu! Aing lain randa. Aing moal pernah 
nyaho disusah!” 

8 Ku sabab eta, balaina geus nuturkeun, 
wawalesna rek disapoekeun, diragragan 
panyakit, kalaraan jeung kalaparan. 
Dirina ge bakal diduruk, dihakan seuneu; 
nandakeun yen Pangeran, Allah, — anu 
mutus perkarana — Mahaperkosa!” 

?Raja-raja sabuana, anu geus kapincut 
ku dayaning napsuna eta awewe nepi ka 
lacur jeung manehna, baris midangdam 
aluk-alukan, nyeungceurikan kota anu 
eukeur ngabulak-bulak ku seuneu, 
haseupna pating peledug. 

10 Maranehna narenjokeun ti 
kaanggangan sabab gimir ku eta 
balai. Aromongna: “Nya pohara! Babul 

nu sohor nu tohaga! Ngan ukur sajam, 
andika tumpes sapisan!” 

11 Parasudagar sadunya kabeh marilu 
ngaheruk, lantaran moal bisa dagang 
deui jeung manehna. 

12 Barang-barang dagangan nu aya di 
dinya geus hamo aya nu meuli deui: 
emas, perak, inten, mutiara, lawon 
lenen, lawon wungu, sutra, sakelat, 
barang-barang tina kai, tina gading, tina 
kayu kelas satu, tina parunggu, tina 
beusi, tina marmer, 

13 kayu manis, bungbu-bungbu, 
seuseungitan, menyan, emur, anggur, 
minyak, tipung, gandum, sapi, domba, 
kuda, kareta, budak-budak beulian, 
malah nyawa manusa pisan. 

14 Ceuk eta parasudagar: “Barang- 
barang kahasilan anu dipicangcam ku 
anjeun, ayeuna kabeh geus musna. Nu 
aralus nu arendah sarta sakitu lobana, 
ayeuna kabeh geus sirna, hamo kapimilik 
deui!” 

15 Ari sudagar-sudagar anu geus 
baleunghar ku bati dagang jeung eta 
kota, ukur nareuteup ti kajauhan; 
lantaran gimir ku balai, nu nyorang ka 
eta kota. 

16 Aromongna deui: “Nya pohara! Cilaka 
kabina-bina eta kota anu sakitu gedena! 
Urut midang saban poe ku pakean 
nu harade, tina lenen, lawon wungu 
reujeung sakelat, jeung reuceum ku 
perhiasan emas inten jeung mutiara! 

1/ Kakayaan sakitu lobana ayeuna 
di jero sajam ledis beresih pisan!” 
Nangkoda-nangkoda, pagawe-pagawe 
kapal, kalasi-kalasi, kitu deui anu 
pakasabanana di laut, 

18 tingkoceak ti kajauhan barang 
narenjo eta kota keur ngagegedur 
kahuruan, haseupna mulek ka awang- 
awang. Aromongna: “Eta kota euweuh 
nu mapakan!” 

19 Seug maranehna ngawurkeun 
lebu kana sirah bari micangcam: 
“Lebar temen ku eta kota! Nasibna 
matak ginggiapeun! Urut sakitu 
ngabeungharkeunana ka parajuragan 
kapal ku barang-barangna anu aralus, 
ayeuna geus tumpes di jero sajam!” 

20 He sawarga, kitu deui umat Allah, 
rasul-rasul jeung paranabi! Masing 
barungah! Tukang nyiksa aranjeun, 
ayeuna ku Allah enggeus dihukum! 

21 Ti dinya, hiji malaikat ngangkat batu 
gede naker, sagede batu panggilingan; 
tuluy eta batu, ku malaikat teh 
dibalangkeun ka laut, bari cumeluk: 
“Kieu petana maneh, Babul Raya, baris 
dibalangkeun, moal katenjo-tenjo deui 
ku manusa. 

22Sora kacapi, sora kawih, sora 
suling jeung tarompet, di maneh geus 
hamo kadenge deui. Geus moal aya 
deui pagawe, moal aya deui sora 
panggilingan! 

23 Moal nenjo-nenjo deui sinar lampu. 
Moal kadenge deui gerendengna 
panganten anyar. Sudagar-sudagar 
maneh anu pangjegud-jegudna di 
sakuliah bumi, kitu deui rayat maneh 
sagemblengna, ku maneh enggeus 
disihir nepi ka salalasar!” 

24 Eta kota teh geus ngajagal nabi-nabi, 
paraumat Allah, jeung parasahid lianna. 
1 9 ! Geus kitu, di sawarga aya sora 

mani ngageder, sora pupujian 
jalma loba, pokna: “Muji sukur ka Allah! 
Haturkeun ka Mantenna: Kawilujengan, 
kamulyaan jeung kakawasaan. 

2“ Putusan Mantenna adil saestu. Indung 
palacuran, anu jahat ngaruksak buana, 

tur geus maehan abdi-abdi Mantenna, 
ayeuna enggeus dihukum.” 

3 Muji sukur ka Allah! Nagarana geus 
dihuru, haseupna meledug salawasna. 

4 Dua puluh opat sesepuh jeung mahluk 
nu opat tea nyarembah ka Allah, anu 
linggih dina singgasana bari nyarebut: 
“Amin! Muji sukur ka Allah!” 

”Tina singgasana bijil soara: 
“Sanggakeun puji ka Allah nu disembah 
ku urang, he sadaya abdi-Na anu gimir 
ka Mantenna, gede leutik!” 

6 Der sora ngageder deui, lir sada 
gumuruhna banjir sarta sadana gugur 
ngagulugur. Unina: “Muji sukur ka Allah! 
Pangeran, Allah nu disembah ku urang, 
Nu Murba Wisesa, jumeneng Raja. 

/Hayu urang suka bungah sarta 
muji ka Mantenna. Sabab ayeuna, 
poe rendenganana anu ngagem gelar 
Anak Domba. Panganten istri geus 
didangdosan, 

8 sarta geus dipaparin sangkan nganggo 
lenen bodas lemes cahayaan.” [Lawon 
lenen bodas lambang kaibadahan umat 
Allah]. 

9? Malaikat tea sasauran ka simkuring, 
“Tulis: Estu bagja anu diondang kana 

ieu pesta rendengan Anu ngagem gelar 
Anak Domba!” Saurna deui, “Ieu teh 
saestuna dawuhan Allah!” 

10 Brek, simkuring deku seja nyembah 
ka anjeunna. Tapi saurna, “Ulah kitu! 
Kaula ge sarua, ngabdi keneh, — sasama 
andika sarta sasama dulur-dulur andika, 
nya eta sakur anu nyarekel pertelaan 
Isa — ngan Allah anu wajib disembah. 
Sabab pertelaan Isa teh, jadi sumber 
ilhamna nabi-nabi.” 

11 Geus kitu, simkuring ningal 
sawarga muka. Torojol hiji kuda bodas, 
ditunggangan ku Nu jenengan Satuhu- 
Saestu, anu adil dina tarung tur adil dina 
ngahukum. 

12 Socana moncorong, lir seuneu 
hurung; mastaka-Na nganggo makuta, 
rea pisan. Dina mastaka-Na aya tulisan 
hiji jenengan, taya nu wawuh lian ti 
Anjeunna. 

13 Panganggo-Na beunang nyelep ku 
getih; gelarana-Na: Pangandika Allah. 

14 Anjeunna diiring ku sawadya balad 
sawarga tararumpak kuda bodas, 
papakeanana lenen bodas ngeplak. 

15 Tina baham-Na bijil pedang seukeut 
kabina-bina, pikeun nyabetan sakabeh 

jelema anu teu dipiboga ku Allah. 
Jelema-jelema anu karitu, ku Anjeunna 
baris dikeprik ku iteuk beusi, digiring 
jeung digebruskeun kana pameresan, 
bak bebenduning Allah Anu Murba 
Wisesa. 

16 Dina jubah jeung pingping-Na aya 
gelaran anu unina: “Rajaning sagala 
raja, Gustining sakabeh gusti.” 

1/ Breh deui, simkuring ningal hiji 
malaikat, nangtung dina panonpoe. 
Tuluy eta malaikat cumeluk ka manuk- 
manuk, anu keur halaliber di langit. 
Sorana handaruan: 

18“Ka darieu kumpul kana pesta Allah! 
Loba hakaneun, daging raja-raja, daging 
jendral-jendral, daging prajurit-prajurit, 
daging kuda jeung nu tarumpakna, 
daging sakabeh jelema, daging jelema 
merdika, daging jelema nu kumawula, 
nu gede nu leutik!” 

19 Geus kitu, katembong sato tea; eta 
sato bareng jeung raja-raja saalam 
dunya katut sawadya baladna, geus 
ngahiji arek perang ngayonan Anu 
tunggang kuda bodas sawadya balad. 

20 Tapi sato teh kacerek, kitu deui nabina 
anu palsu, anu geus ngalantarankeun 

jelema salalasar daraek dicap ku eta sato 
jeung nyembah kana arcana. Duanana 
digubruskeun hirup-hirup kana lautan 
seuneu walirang anu hurung ngagedur. 

21 Ari anu lian-lianna paraeh disabetan 
ku pedang anu bijil tina baham Nu 
tunggang kuda bodas tea. Manuk-manuk 
sarareubeuh ku bangke-bangke. 

?20 !Breh deui, aya hiji malaikat 

kaluar ti sawarga, mawa konci 
hiji guha anu jero kabina-bina, jeung 
ngajingjing rante gede. 

2 Geus kitu, eta malaikat newak Naga 
tea, si oray kahot, — anu saenyana mah 
Iblis atawa tukang merdaya — terus 
dirante pikeun sarebu tauneun. 

3 Naga digebruskeun kana jero guha 
sarta lawang guhana dikonci terus 
disegel, sangkan eta Naga teu bisa 
nyasabkeun ka manusa sajero jaman 
sarebu taun. Mun geus tutup jaman eta, 
Naga dikencarkeun deui sakeudeung. 

4Breh deui, simkuring ningal 
tahta-tahta katut anu nyaralikanana. 
Aranjeunna dipaparin hak ngaragragkeun 
hukum. Lian ti eta, simkuring ningal 
nyawa jelema-jelema anu diteukteuk 
beuheungna, dumeh tigin kana pertelaan 

Al Masih jeung kana amanat pangandika 
Allah; — arembung nyembah ka sato 
jeung arcana, arembung narima cap dina 
tarang jeung leungeunna — Maranehna 
harirup deui, pada jadi raja bareng jeung 
Al Masih dina jaman sarebu taun. 

? Salian ti maranehna mah, harudangna 
teh engke, nya eta sabada beak jaman 
anu sarebu taun tea. Ieu hudang ti nu 
maraot nu kahiji. 

6 Nya bagja nya suci sakur anu hudang 
dina mangsa hudang kahiji; sabab geus 
pasti, moal ngarasa Paeh kadua. Kabeh 
baris jaradi imam-imam Allah jeung 
imam-imam Al Masih, tur bareng jeung 
Anjeunna ngarajaan dina jaman nu 
sarebu taun. 

/ Sanggeus liwat jaman nu sarebu taun 
tea, Iblis baris dikencarkeun tina tempat 
tahanan, 

8tuluy ngagoda bangsa-bangsa 
sakuliah dunya anu disebut Gog jeung 
Magog dikeprik kana perang, lobana 
tanding keusik di basisir. 

9Mani nakleuk sajajagat, ningker 
pakemahan paraperjurit Allah, ngepung 
eta kota anu ku Allah didama-dama. Tapi 

sabot kitu, kaburu ger hujan seuneu ti 
langit, maranehna beak ditumpes. 

10 Ari Iblis anu ngagodana digebruskeun 
kana lautan seuneu walirang. Di dinya 
geus nyampak sato tea katut nabi 
palsuna anu geus digebruskeun ti 
heula, bareng disiksa beurang peuting 
salalanggengna. 

!LTi dinya simkuring ningal hiji 
singgasana gede, warnana bodas sarta 
aya nu nyalikan. Bumi jeung langit 
ngejat kabur ti dinya, leungit musna 
geus sirna ti tempatna. 

12 Breh deui, simkuring ningal 
jelema-jelema anu geus paraeh, gede 
leutik, keur narangtung dipayuneun 
singgasana. Di dinya, loba pisan kitab 
meunang mukaan jeung aya deui 
hiji Kitab anu harita dibuka, nya eta 
Kitab Kahirupan. Nu geus paraeh teh, 
diragragan hukuman anu satimpal jeung 
lampahna masing-masing sakumaha 
anu geus dicatet dina kitab-kitab tea. 

13 Nu paraeh di laut, kitu deui anu ti 
tempat lianna hararudang tina paehna, 
terus diragragan hukuman anu satimpal. 

14 Geus kitu, Paeh katut karajaanana 
digebruskeun ka lautan seuneu. (Ieu 
lautan seuneu ngaranna: Paeh kadua). 

15 Nya kitu deui, sakur anu ngaranna 
henteu dicatet dina Kitab Kahirupan, 
kabeh digebruskeun ka eta lautan 
seuneu. 

? 1 1 Geus kitu, simkuring ningal aya 

langit anyar jeung bumi anyar. Ari 
langit jeung bumi nu heubeul mah, geus 
musna. 

2Breh deui, aya Kota Suci, nya eta 
Yerusalem anyar keur diturunkeun 
ti sawarga ku Allah. Geus saged 
sapuratina, lir panganten awewe anu 
midang keur panganten lalaki. 

3 Ti lebah singgasana aya anu sasauran: 
“Kiwari Bait Allah geus ngadeg di tempat 
manusa. Di dinya Allah baris linggih 
salalawasna nyarengan manusa, anu 
geus diangkat jadi umat-Na. 

4 Cipanonna dipupus ku Mantenna. 
Paeh, kasedih, kapeurih, kanyeri, geus 
hamo aya deui. Sagala nu heubeul geus 
liwat.” 

> Nu linggih dina singgasana ngadawuh: 
“Kabeh ku Kami geus dianyarkeun!” 
Geus kitu, nimbalan ka simkuring: 

“Tuliskeun! Sabab dawuhan Kami teh 
saestuna pisan, layak dipercaya.” 

6 Ngadawuh deui: “Kami teh Alif jeung 
Ya: Nu Awal jeung Nu Ahir. Sakur nu 
halabhab, ku Kami dibere nginum tina 
Cinyusu Kahirupan, teu kudu mayar. 

/Sakur nu unggul, eta jadi putra 
Kami; ari Kami, Allah anu disembah ku 
maranehna. Kitu ganjaranana. 

8 Sabalikna, anu lemah imanna, anu 
henteu satia, anu masiat, nu maehan, 
anu rucah, tukang sihir, nu nyembah 
ka brahala, jeung tukang bohong 
ganjaranana teh, nya eta lautan seuneu 
walirang; tah eta, Paeh kadua teh.” 

9 Salah sahiji ti malaikat nu nyarangking 
tujuh pinggan balai anu panutup tea, 
ngajak ka simkuring, saurna, “Hayu! 
Urang nenjo panganten istri geureuha- 
Na Anu ngagem gelaran Anak Domba 
tea.” 

10Tj dinya, simkuring dibawa ku 
pangawasa Ruh ka hiji puncak gunung 
anu luhur kabina-bina. Breh ebreh 
Yerusalem anyar, nya eta Kota Suci anu 
diturunkeun ku Allah ti sawarga. 

11Endah taya papadana; ngempur 
mancur ku kamulyaan Allah; gilang- 

gumilang, lir mata berlian jeung permata 
yaspis; ngeclong mencrang, lir kaca 
kristal. 

12 Kutana, nya kandel nya luhur, make 
dua belas lawang anu dikawal ku dua 
belas malaikat. Unggal tarang lawang 
aya tulisanana, ngaran dua belas kaom 
Israil. 

13 Unggal pongpokna tilu-tilu lawang: 
Tilu di wetan, tilu di kidul, tilu di kaler, 
sarta tilu di kulon. 

14 Pademen kuta, ngadegna dina dua 
belas batu anu diukir ku jenengan dua 
belas rasul-Na Anak Domba. 

15 Malaikat nu ngajak ka simkuring 
tea, mawa hiji tumbakan emas, pikeun 
ngukur eta kota katut lawang-lawang 
jeung kutana. 

16 Bangun eta kota pasagi bener, ka 
panjangna ka rubakna sarua. Sanggeus 
ku malaikat diukur, panjangna aya dua 
belas rebu istadi (sarebu lima ratus mil); 
rubakna jeung luhurna oge sakitu. 

1/ Ari luhur kutana aya saratus opat 
puluh opat asta. Ukuran anu dipake ku 
eta malaikat, sarua jeung ukuran di 
manusa. 

18 Kutana tina inten yaspis. Kotana tina 
emas duket anu ngagenclang. 

19 Pademen tempat ngadegna, dihias 
ku rupa-rupa batu anu marulya. Batu 
pademen anu kahiji tina yaspis; nu 
kadua tina nilem; nu katilu tina kalsedon; 
nu kaopat tina jambrut; 

20 nu kalima tina angkik; nu kagenep 
tina yakut; nu katujuh tina krisolit; 
nu kadalapan tina beril; nu kasalapan 
tina ratna campaka; nu kasapuluh tina 
krisopras; nu kasabelas tina hiyakin; 

'lnu kadua belas tina kucubung. Ari 
lawang-lawangna dua belasanana tina 
mutiara, hiji lawang tina hiji mutiara. 
Jalan-jalanna tina emas duket, herang 
lumenggang. 

22 Dj dinya, teu aya Bait Suci; sabab Nu 
jadi Bait Sucina, nya Allah ku manten, — 
Nu Maha Kawasa — jeung Anak Domba. 

23 Tur teu perlu panonpoe atawa bulan 
sabab geus caang ku kamulyaan Allah. 
Ari Anak Domba, ibarat lampuna. 

24 Bangsa-bangsa bakal kacaangan ku 
eta kota, raja-rajana bakal daratang ka 
dinya bari marawa pangbakti. 

2> Lawang-lawangna sapapanjangna 
tara meundeut-meundeut; sabab di 
dinya mah, teu aya peuting. 

26 Bangsa-bangsa daratang marawa 
rupa-rupa anu marulya. 

27 Najan kitu, eta kota moal kaasupan 
ku nu sipat najis, nu goreng lampahna, 
atawa ku tukang bohong. Sabab anu 
baris ka darinya teh, ngan anu ngaranna 
aya dina Kitab Kahirupan nu dicangking 
ku Anak Domba tea. 

?2 1 Geus kitu, malaikat teh 

nuduhkeun walungan kahirupan, 
anu matak hirup hurip; caina ngenclong 
ngagenclang, lir kaca kristal; sirahna, 
tina singgasana Allah jeung tina 
singgasana Anak Domba; 

2Ngocorna, ngaliwatan tengah-tengah 
kota; di sisina, kenca katuhu, aya 
tangkal; eta teh tangkal kahirupan, 
anu buahanana saban bulan, nya eta 
sataun dua belas kali; daunna, bisa mere 
kacageran. 

3 Di eta kota, geus moal aya deui 
anu kudu meunang la'nat ti Allah. 
Warga-wargana ngabaraktina ka 
Mantenna, 


WAHYU 22.4-9 69 


4 bisa ningal ka Mantenna sarta dina 
tarang masing-masing aya jenengan 
Allah. 

? Di dinya, geus taya peuting; teu perlu 
lampu atawa panonpoe; sabab geus 
caang ku kamulyaan Pangeran, Allah 
nu disembah ku urang. Kabeh wargana 
ngalalatur, — saperti raja-raja — pikeun 
salalanggengna. 

6 Saur malaikat tea ka simkuring: 
“Ieu dawuhan teh saestuna pisan, 
layak dipercaya. Pangeran, — Allah anu 
maparin nyawa hirup ka nabi-nabi — 
ngutus malaikat-malaikat-Na pikeun 
ngumumkeun ka abdi-abdi-Na, nya eta 
sakur anu baris kajadian sakeudeung 
deui.” 

' Mangka waspada! Kami tereh datang. 
Bagja pikeun jelema anu percaya kana 
nubuwat-nubuwat anu ditulis dina ieu 
Kitab! Kitu dawuhan Isa. 

8 Eta kabeh, kadenge jeung katingal 
ku simkuring. Tutas ngadenge jeung 
ningal eta sakabeh; brek, simkuring 
sideku ka eta malaikat, seja nyembah ka 
anjeunna. 

9Tapi saurna, “Ulah kitu! Kaula oge 
sarua ngabdi, sasama andika sarta 

sasamana nabi-nabi, nya eta sakur anu 
iman kana eusi ieu Kitab. Ngan Allah anu 
wajib disembah!” 

10 Saurna deui, “Nubuwatan-nubuwatan 
dina ieu Kitab, ulah dirasiahkeun sabab 
kabeh oge, geus meh kajadian. 

11 Sing saha nu lampahna jahat, 
mangka tetep dina jahatna; nu kotor 
mangka tetep kotorna; sing saha nu 
hade, mangka tetep hadena; nu suci 
mangka tetep sucina.” 

12“Sing waspada! Kami tereh datang, 
mawa ganjaran pikeun sakabeh, 
satimpal jeung lampah masing-masing. 

13 Kami teh Alif jeung Ya: Nu Awal jeung 
Nu Ahir!” Kitu dawuhan Isa. 

14 Bagja pikeun jelema anu pamakena 
rapih beresih; manehna boga hak 
ngadahar buah tangkal kahirupan 
jeung meunang asup ka eta kota liwat 
lawang-lawangna. 

15 Sabalikna, anjing-anjing jarian: 
Tukang-tukang sihir, tukang rucah, 
tukang maehan, tukang nyembah 
brahala, tukang wadul omong jeung 
lampah, harirupna, di luareun eta kota. 

16“Kami Isa, geus ngutus malaikat Kami 
ka maneh, nya eta pikeun ngembarkeun 

ieu perkara di jamaah Kami. Kami sirung 
turunan Daud; Kami, Bentang Timur nu 
moncorong.” 

!/Ruh jeung panganten istri tea 
unjukan: “Nun sumangga, geura rawuh!” 
Kitu deui sakur anu ngadenge ieu hal, 
kudu ngucap: “Sumangga, rawuh!” Saha 
bae nu halabhab, ka darieu. Sakur anu 
harayang nginum, pek geura ngarinum 
cikahuripan. 

18 Simkuring, Yahya, seja ngomat- 
ngomatan pisan ka sing saha bae anu 
ngadenge nubuwatan tina ieu Kitab: Ulah 
rek nambahan unina Ieu Kitab; sabab 
tangtu ku Allah ditambah hukumanana, 
ku balai-balai anu ditulis di jerona. 

19 Sabalikna deui, sing saha anu 
ngurangan uni ieu Kitab, ku Allah baris 
dicabut hakna; manehna moal dibere 
bagian tina tangkal kahirupan jeung teu 
meunang asup ka Kota Suci. 

20 Anjeunna, Anu nyingkabkeun ieu 
sakabeh, ngadawuh: “Saestuna pisan. 
Kami tereh datang!” Leres pisan 
satimbalan. Sumangga rawuh nun Gusti! 

2lMugi-mugi sih kurnia Isa, Gusti 
Jungjunan urang, ginuluran ka 
dulur-dulur. Amin! 


Bahasa Sunda 


Sunda 
IBS - Formal Version 
(p) 2007 Hosanna 


Website: 
http://www.faithcomesbyhearing.com 


© 1997 Indonesian Bible Society 


http://www.bible.is/copyright?base=SUNIBSN 


